
— || R ar tu manes klausaisi? - Karlas Herboldas rūs- 
čiai pažiūrėjo į draugelį kalinį, nekantriai pamuistė galvą ir 
sumurmėjo: - Kvailys, kvailys. 

Tarsi neišgirdęs įžeidimo, Mironas Hutas toliau bukai 
vypsojo. 

Karlas prikišo fizionomiją arčiau. 

- Baik vaipytis, Mironai. Čia rimti dalykai, ką kalbu. Ar 
kas tave į šūdą įmurdė, užsirepečkojęs ant nugaros? Ar gir- 
dėjai bent vieną sumautą žodį, ką tau sakiau? 

Mironas krimstelėjo karamelinio PayDay batonėlio. 

- Žinoma, Karlai, kad girdėjau. Liepei atidžiai klausytis ir 
atsiminti. 

— Tada gerai. 

Karlas truputį atsipalaidavo, nors ir nebuvo tikras, kad 
Mironas įsidės į makaulę bent dalele to, kas jam sakyta. Mi- 
rono nepavadintum protuoliu. Iš tikrųjų net ir patempus jo 
intelekto koeficientas sutilptų į vienaženklį skaičių. 

Jis fiziškai stiprus ir trokšta įtikti, bet jo proto menku- 
mas kelia šiokią tokią grėsmę Karlo kruopščiai kuriamiems 
planams. Turėti tokio riboto proto bendrą kaip Mironas - 
nepasakytum, kad ne trūkumas. 

Kita vertus, Karlui reikėjo Mirono Huto. Jam reikėjo žmo- 
gaus, kuris negalvotų, o darytų kas pasakyta, kada pasakyta, 

neklausinėdamas, nesiaiškindamas, nedvejodamas. Štai dėl 
ko Mironas - puikus pasirinkimas. Net jeigu Mironas būtų 
sušiktas Einšteinas, turintis pilkosios masės perteklių, sąži- 
nės jam trūktų. 

Sąžinė - „vidinis dialogas“. Bet ar tai ne suktas posakis? 
Karlas jį rado viename straipsnyje žurnale. Įsidėjo į galvą ir 
išsitraukė, kai pastarąjį kartą stojo prieš malonės komisiją. 
Penkias minutes gražbyliavo, kaip palaiko vidinį dialogą su 
savimi - apie tai, kaip praeity niekingai elgėsi, kaip sunio- 
kojo savo gyvenimą, ne tik savo, bet ir kitų. Šie dialogai jam 
atvėrė akis, leido pamatyti klaidas, pajusti atsakomybę ir 
nukreipė į šviesą - į savižiną. Jis atgailavo ir prašė atleisti. 

Komisijos nariams šie skambūs žodžiai nepadarė įspū- 
džio. Jie palaikė juos šunšūdžių vėriniu - tokie ir buvo - ir 
atsisakė suteikti malone. 

Bet įsivaizduokime, kad sąžinė - iš tiesų vidinis dialogas. 
Jis veda prie abstrakčių idėjų ir sampratų, kurias suvokti 
Mironas per kvailas. Iš tikro Karlas nesiimtų svarstyti, turi 
Mironas sąžinę ar ne. Jo elgesį veikia impulsai. Štai kodėl 
Karlas jį ir pasirinko. Mironas nepuls į paniką, jei reikalai 
pakryps į bloga. 

Kalbant apie blogį - Mironas tikras bjaurasties įsikūniji- 
mas. Jo oda neturi pigmentų. Jų nepagailėta tik lūpoms - 
didelėms ir nenatūraliai raudonoms. Ir priešingai - akių rai- 
nelės buvo kone bespalvės. Dėl blyškių retų antakių ir blaks- 
tienų ir taip tuščias žvilgsnis atrodė dar tuštesnis. Ploni, bet 
šiurkštūs plaukai krito nuo pakaušio kaip apspurusios vir- 
vės. Buvo beveik balti. 

Jis gana nepatrauklus - su nulaižytu PayDay burnoje, nu- 
gos minkštimas tįsta per mėsingų lūpų kampučius. Kai Mi- 
ronas liežuviu brūkštelėjo seiles, Karlas nusisuko. 

Daugeliui kiltų klausimas, kodėl juodu su Mironu drau- 
gai, - juk skirtumas tarp jų didžiulis. Karlas aukštas, tamsus, 
stuomeningas. Su svarmenimis mankštindavosi, kai turėda- 

vo ūpo, tačiau prisispaudimus ir pritūpimus kameroje, kad 
liemuo nesubliūkštų, darydavo nuolat - tai buvo jo malda. 
Žudiko šypsenėle jis priminė jauną Voreną Bitį - bent taip 
jam buvo sakoma. Pats jis linkęs manyti, kad atrodo geriau 
negu aktorius, - Karlui anas visada atrodė šiaip sau tipelis. 
Užtat Bitis turi puikią žmoną. Ponia Biti - mieliausia būtybė. 

Taip, protu Karlas neabejotinai pranašesnis už Mironą 
Hutą. To, ko trūko Mironui, Karlas turėjo su kaupu. Jis buvo 
didis planuotojas. Nuostabiausios idėjos, rodos, jį aplanky- 
davo savaime. Taip pat turėjo tikrą talentą nusičiupti išple- 
rusią idėją ir taip ją suvaržyti, sudurstyti visus galus, kad 
išeidavo nepakartojama schema. 

Jei tarnautų kariuomenėje, jis būtų generolas. Bet netgi 
aukščiausio rango karininkams reikia eilinių savo planams 
įgyvendinti. Tokių kaip Mironas. 

Jis galėjo pasirinkti bendru bet kurį vyrą iš zonos. Miro- 
nas daugelį gąsdino, netgi užkietėjusius nusikaltėlius. Tie 
laikėsi nuo jo atokiai. O Karlo lyderio savybės traukė kaip 
magnetas. Sėdėjimo stažas jam teikė didžiulį pranašumą 
prieš kitus kalinius. Stažas ir įgimta charizma. Jis galėjo bet 
kurį iš tos draugės padaryti laimingą pasirinkdamas porinin- 
ku, ir visi jie būtų protingesni ir kietesni negu Mironas - juk 
Mironas, nors linkes į smurtą, buvo švelnaus būdo. Tačiau 
bet kuris bent kiek gudresnis žmogus galėjo pridaryti Karlui 
rūpesčių. 

Jam visai nereikėjo, kad kas nors priešgyniaudamas ir 
piršdamas savo nuomonę stotų skersai kelio. Nesutarimai 
išblaško, išsiblaškymas veda į bėdą, o čia jau gali būti ir pa- 
gautas. Visa, ko jam reikėjo pabėgimo planui, tai papildomos 
poros akių ir ausų, ir ko nors, kas iššautų, ir nepabūgtų, kai 
to prireiks. Mironas Hutas tam visiškai tiko. Mironui nerei- 
kėjo jokio gudrumo. Karlas šito turėjo už abu. 

Be to, jis ruošėsi prisigraibyti visokių nesąmonių iš Se- 
silijaus. Sesilijus per daug galvojo. Jis analizuodavo per- 

analizuodavo kiekvieną sumautą dalyką. Kadangi pernelyg 
svarstydavo, prarasdavo galimybę. Čia kaip tame juokinga- 
me atviruke, kurį Karlas vienąkart matė: žmogėnas prikišęs 
fotoaparatą prie akies bando nufotografuoti Eifelio bokštą, 
nors pro šalį plaukia nuoga prancūzė, - toks tas Sesilijus. 

Bet Karlas kol kas nenori galvoti apie vyresnįjį brolį. Vė- 
liau, kai bus vienas, pagalvos ir apie Sesilijų. 

Atsirėmė į grandinėmis sutvirtintą tvorą, apvedė akimis 
mankštos kiemą. Budrumas buvo tapęs antrąja jo prigim- 
timi. Dvidešimt įkalinimo metų išmokė jį būti visada pasi- 
rengus, vos tik pajus kokį negerą ženklą iš priešų pusės, ne- 
svarbu, viešai parodytą ar ne. Jis darė didžiulę įtaką ir turėjo 
daug draugų, bet vis tiek ne visų buvo mėgstamas. 

Anam kiemo gale būrys juodžių kilnojo svarmenis, mankš- 
tindami savo stangrius raumenis, ir dirsčiojo į jį su nesle- 
piama neapykanta - ne dėl ko konkretaus, tik dėl to, kad 
Karlas ne vienas jų. Bendruomenė įtikėjusi istorijomis apie 
konkuruojančias gaujas, gatvių karus, vendetas. Juokinga. 
Kol čia nepasėdi, nė velnio nenusimanai apie jokias gaujas. 
Čia visuomenė labiausiai pasaulyje suskirstyta, supriešinta, 
suskaldyta. 

Jo ir juodaodžių kalinių nuomonė skyrėsi, dėl to jie neiš- 
vengiamai apsimėtydavo įžeidimais, kurie galiausiai baigda- 
vosi muštynėmis, o po šių laukdavo drausminės nuobaudos. 

Bet nei šiandien, nei artimiausioje ateityje jis nenori su 
niekuo turėti jokių reikalų. Iki pat tos dienos, kai ateis jo ir 
Mirono eilė dirbti kelio darbų brigadoje. Karlas Herboldas 
ketino būti tobulas kalinys. Ši nauja kalėjimų reformos pro- 
grama skirta tam, kad kaliniai vėl pasijustų esą kuriančios 
visuomenės dalis. Jam nusišikt ant tų socialinių motyvų. 
Visa, kas jam rūpėjo, - kaip tai paveiks jį. Kai ateis jo eilė 
palikti šias sienas ir dirbti anapus, jis bus pirmas autobuse. 

Todėl stengėsi likti nepastebimas, nedaryti nieko, kas at- 
kreiptų prižiūrėtojo dėmesį. Jokio taisyklių laužymo, jokių 

muštynių, jokio blogo elgesio. Net išgirdęs tiesiai jam burb- 
telėtą įžeidimą ignoruodavo. Kas nepatikdavo, stengdavosi 
nematyti. Prieš keletą naktų jis turėjo stovėti ir žiūrėti, kaip 
Mironas čiulpia vienam vyrukui. Tas kitas kalinys, baltasis 
šiukšlė žmonos žudikas, nuteistas iki gyvos galvos, jau porą 
metų čia sėdintis, papirko Mironą dovanėle, tai šis taip atsi- 
dėkojo. 

Dažnai agresyvesni kaliniai stengdavosi pasinaudoti Mi- 
rono protine negalia. Karlas paprastai įsikišdavo. Bet dabar, 
artėjant pabėgimui, neverta rizikuoti. Be to, Mironas nela- 
bai ėmė į galvą. Už tokią paslaugą jam užtekdavo gauti gyvą 
musę, kurią paskui išdarinėdavo savo ilgais mažylių pirštų 
nagais. 

— Atsimink, Mironai, ką tau sakiau, - Karlas vėl jam aiški- 
no, suvokdamas, kad poilsio laikas baigiasi ir šiandien mažai 
beturės galimybių dviese pasikalbėti. - Kai ateis mūsų eilė 
dirbti kelio komandoje, neturi atrodyti pernelyg dėl to susi- 
jaudinęs. 

— Gerai, - atsiliepė Mironas, bet jį gerokai blaškė ant nykš- 
čio kraujuojantis šašas. 

— Būtų net gerai, jei atrodytume mažumą pikti, kad esame 
tempiami į tokius darbus. Ar gali įsivaizduoti? Kad atrodai 
piktas. 

- Žinoma, Karlai. - Jis graužė šašą su tokiu pat pasimėga- 
vimu kaip ką tik batonėlį PayDay. 

— Nes jeigu jie manys, kad mudu labai norime, tai... 

Jis visai nieko nepastebėjo. Smūgis jį nubloškė nuo suo- 
lo. Vieną akimirką žiūrėjo į nustebusią saldainiuotą Mirono 
šypseną, o jau kitą gulėjo ant šono purve, ausyse spengė, 
akyse tavaravo, kvapą gniaužė, norėjosi vemti ir myžti. 

Jis užmiršo savo nuostatą nesivelti ir nelįsti į nemalonu- 
mus. Savisaugos instinktas paėmė viršų. Versdamasis ant 
nugaros, pritraukė koją ir smogė užpuolikui į šakumą. Juo- 
das sunkumų kilnotojas, kuris aiškiai kliovėsi savo raume- 

nimis, o ne kovos meno subtilybėmis, nesitikėjo atsako. Jis 
krito ant kelių staugdamas ir gniauždamas savo pasvarus. 
Žinoma, kiti juodžiai atskubėjo atsilyginti, puolė ant Karlo, 
apipylė jį smūgių kruša. 

Mojuodami lazdomis atrisnojo prižiūrėtojai. Vieni kali- 
niai bandė nutraukti kovą, kiti skatino mušeikas - kaip kas. 
Muštynės greitai buvo numalšintos. Kai tvarka buvo atkurta 
ir nuostoliai suskaičiuoti, pasirodė, kad jie menki. Tik du su- 
žeisti kaliniai pasiųsti į ligoninę. 

Vienas iš jų buvo Karlas Herboldas. 


Antras skyrius 


— [reac. viskas buvo labai gražu. 

Žmonos pastaba privertė Ezį Hardžą niekinamai sušnirpšti: 

— Dar niekada gyvenime nebuvo tekę graužti tokios kietos 
mėsos, o kondicionierius dirbo vos puse pajėgumo. Maniau, 
ištirpsiu tame savo juodame kostiume. 

— Na, pietūs tau vis tiek nebūtų patikę, nesvarbu kokie. Iš 
anksto buvai nusiteikęs niurzgėti. 

Ezis vedęs Korą porą metų ilgiau, negu tarnavo Bleverio 
apygardos šerifu, - penkiasdešimt dvejus metus. Pirmąkart 
ją pamatė palapinių pamaldose, į kurias su grupe draugų nu- 
ėjo dėl juoko. Tarsi atvirai ignoruodama pragaro baisumus, 
kuriais buvo grasoma iš sakyklos, plaukus Kora buvo persiri- 
šusi įžūliai raudonu kaspinu ir taip pat pasidažiusi lūpas. Kai 
reikėjo giedoti, jos akys nuslydo nuo giesmyno ir klajojo tol, 
kol sustojo prie Ezio, šis spoksojo į ją su neslepiamu susido- 
mėjimu ir iššūkiu. Jos akyse irgi žibėjo ne religinė aistra, o 
velnio gundymas. Ji mirktelėjo. 

Per visus tuos metus jos šelmystės nė kiek neišsikvėpė, ir 
jam tai patiko. 

— Apygardos žmonės turėjo daug vargo ir išlaidų, kad tau 
surengtų šiuos pietus. Galėtum parodyti nors truputį dėkin- 
gumno. - Nusivilkusi chalatą, ji atsigulė į lovą šalia vyro. - Jei 
kas nors surengtų pietus mano garbei, manau, surasčiau 
jėgų už juos padėkoti. 

— Visai neprašiau tų atsisveikinimo pietų. Jaučiausi kaip 
paskutinis kvailys. 

— Tu ne dėl pietų siunti. Siunti, kad turėjai išeiti į pensiją. 

Kora nemėgo dailinti žodžių. Ne kitaip buvo ir šįvakar. 
Ezis paniuręs užtraukė ant abiejų apklotą. 

— Negalvok, kad baisiai laukiau, kada išeisi į pensiją. — 
Kora kažkodėl ėmė maigyti pagalvę į gumulą. - Manai, man 
labai reikia, kad visą dieną trintumeisi namie, nepatenkin- 
tas maišytumeisi po kojomis, kai turiu ir savo rūpesčių. Ne, 
pone. 

— Gal tau labiau patiktų, kad būčiau kurį vakarą nušautas 
vieno iš tų triukšmadarių, padauginusių alaus Lone Star, ir 
nebeskaudėtų galvos, kad maišausi po akimis. 

Kora kurį laiką dar tvardėsi. 

— Visą vakarą bandei išvesti mane iš kantrybės ir galiau- 
siai tau pavyko. Tokios kalbos mane siutina, Ezra Hardžai. 

Ji trūktelėjo naktinės lempos grandinėlę, ir miegamasis 
paskendo tamsoje. Tada pasivertė ant šono ir atsuko nugarą. 
Paprastai juodu užmigdavo sukišę nosis. 

Žmona puikiai jį pažįsta. Jis tyčia taip pasakė, žinojo išve- 
siąs ją iš kantrybės. Ironiškiausia, jog kiekvieną mielą savo 
šerifo tarnybos dieną jis melsdavosi, kad nebūtų užmuštas 
darbe ir Korai netektų apiplauti jo kruvino kūno. 

Tačiau praktiškai žiūrint, verčiau buvo mirti tarnyboje. 
Būtų buvę švariau, gražiau, paprasčiau - visiems jį supan- 
tiems. Bendruomenės lyderiams būtų atkritęs rūpestis - o 
gal jis nori grįžti tarnybon. Būtų sutaupę tuos pinigus, ku- 
riuos skyrė šio vakaro pobūviui bendruomenės centre, ar 
bent jau naudingiau juos išleidę. Jei būtų žuvęs, nereikėtų 
žvelgiant į ateitį jaustis tokiam pat nereikalingam kaip šu- 
niui penkta koja. 

Septyniasdešimt dvejų, eina septyniasdešimt treti. Visų 
sąnarių artritas. Bent jau taip jaučiasi. Ir mintis veikiausiai 
nebėra tokia aštri kaip kadaise. Ne, jis nejautė, kad ko nors 

nebespėtų, bet gal kiti jautė ir už nugaros juokėsi iš jo vis 
aiškiau matomos senatvės. 

Labiausiai žeidė, kad visi teisūs. Jis senas, sukriošes ir ne- 
beturi teisės vadovauti teisingumą įgyvendinančiai įstaigai. 
Na, pats tai supranta. Net jei pensija jam nepatinka, jos ne- 
laukė, su ja susitaikys; apygardos žmonėms bus geriau, kai 
jais rūpinsis jaunesnis šerifas. 

Tačiau jis velnioniškai nenorėjo išeiti nebaigęs darbo. 
O tas darbas nebus baigtas, kol jis nesužinos, kas atsitiko 
Petsei Makorkl. 

Dvidešimt dvejus metus ši mergaitė miegojo tarp jo ir Ko- 
ros. Menamai, aišku, - bet vis tiek. Pajutęs dėl to kaltę, o dar 
tas kivirčas šį vakarą, jis pasirito į savo pusę ir uždėjo ranką 
Korai ant šlaunies. Meiliai plekštelėjo. 

— Kora? 

— Užmiršk, - suniurzgė toji. - Aš per daug pikta. 


Kai po kelių valandų Ezis įžengė į šerifo įstaigą, budėtojas 
pakėlė mieguistą galvą ir pašoko nuo kėdės. 

— Ei, Ezi, kokį velnią čia veikiate? 

- Atleisk, Frenkai, kad pertraukiau tavo snūdą. Nekreipk į 
mane dėmesio. Dar turiu keletą bylų, kurias reikia sutvarkyti. 

Pavaduotojas pasižiūrėjo į didelį laikrodį ant sienos. 

— Taip paryčiais? 

- Vis tiek negalėjau užmigti. Kadangi oficialiai nebedirbu, 
bus geriau, kad kartu pasiimsiu ir savo daiktus. Šerifas Fos- 
teris rytoj norės įsikraustyti. 

— Tikriausiai. Ką apie jį manote? 

- Jis geras žmogus. Bus geras ir šerifas, - nuoširdžiai at- 
sakė Ezis. 

— Galbūt. Bet jis - ne Ezis Hardžas. 

- Ačiū. 

— Atsiprašau, negalėjau vakar ateiti į iškilmingą vakarėlį. 
Kaip jis praėjo? 

— Nieko nepraradai. Nuobodžiau laiko nesu leidęs. - Ezis 
įžengė į savo kabinetą ir įjungė lempą, veikiausiai paskutinį 
kartą. - Per visą gyvenimą nesu girdėjęs tiek kalbų. Kaip yra, 
kad vos tik kas gauna mikrofoną, iš karto tampa auksaburniu? 

— Žmonės turėjo ką pasakyti apie gyvą legendą. 

Ezis krenkštelėjo. 

— Nebesu tavo šefas, Frenkai, bet prilupsiu, jei toliau taip 
pliaukši. Gal turi puodelį kavos? Su malonumu išgerčiau. 

— Tuojau. 

Negalėdamas užmigti po tokio nervus tampančio vakaro, 
o dar Kora atstūmė meilinimąsi, jis atsikėlė, apsirengė ir iš- 
sėlino iš namų. Kora turėjo ne blogesnę radarų sistemą negu 
šikšnosparnis vampyras ir pagaudavo kiekvieną jo garsą ir ju- 
desį. Jam visai nesinorėjo klausytis, kaip kvaila eiti paryčiais 
dirbti darbo, kuriam pabaigti apygarda davė visą savaitę. 

Bet išleidusi į pensiją valdžia nebenorės, kad jis šmirinėtų 
aplinkui - nesvarbu, kad daugybę kartų tikino: jis visada bus 
laukiamas Bleverio apygardos šerifo įstaigoje. Mažiausia, ko 
jis troško, įkyrėti arba virsti patetišku seniu, kuris kabinasi 
į savo garbės dienas ir niekaip nesusitaiko, kad jau niekam 
nereikalingas ir nėra laukiamas. 

Jis nenorėjo jokių nuolatinių savigailos priepuolių, bet ar 
ne tai dabar vyksta? 

Padėkojo pavaduotojui, kai šis pastatė ant stalo garuojan- 
tį puoduką kavos. 

— Būk geras, Frenkai, uždaryk duris. Nenoriu tavęs truk- 
dyti. 

— Visai netrukdote. Naktis buvo rami. 

Vis dėlto Frenkas sandariai uždarė duris. Ezis ne pareigū- 
no ramybe rūpinosi. Iš tiesų nenorėjo, kad kas nors trukdytų, 
kai jis čia tvarkysis. Oficialios bylos, aišku, buvo neslaptos, 
prieinamos miesto policijai, Teksaso viešojo saugumo sky- 
riui, Teksaso policijai ir kitoms teisėsaugos institucijoms, su 
kuriomis jo įstaiga bendradarbiavo ir koordinavo tyrimus. 

Kabineto bylų spintose buvo ir asmeninių Ezio užrašų — 
klausimų lapai, kaip išmušti iš vėžių įtariamąjį, datos, laikas, 
vardai asmenų, įtrauktų į bylą, informacija, gauta iš patikimų 
informatorių ar liudytojų, kurie pageidavo likti nežinomi. 
Daugiausia paties pastabos greitraščiu, kurio buvo išmokęs 
ir kurį tik pats perskaitydavo, dažniausiai brūkštelėtos an- 
tro numerio pieštuku ant kokio nors popiergalio, tuo metu 
pakliuvusio po ranka. Ezis laikė juos tokiais pat asmeniškais 
kaip dienoraščius. Šie asmeniniai segtuvai daug geriau at- 
spindėjo jo karjerą negu tos klaikiai vingrios kalbos, kurių 
vakar turėjo klausytis bendruomenės centre. 

Gurkštelėjo kavos, pasirideno su visa kėde prie metalinės 
dokumentų spintos ir ištraukė apatinį stalčių. Bylos daugiau 
mažiau suskirstytos pagal metus. Išėmė keletą ankstyviau- 
sių, šiek tiek pasklaidė, nusprendė, kad jos nevertos saugoti, 
ir sviedė į bjaurią apdaužytą rudo metalo šiukšliadėžę, kuri 
čia stovi nuo pat pirmos jo darbo dienos. 

Valymas vyko nuosekliai ir našiai, jis negailestingai šla- 
vė praeities liekanas iki pat 1976-ųjų. Kol atėjo iki tų metų 
bylų, kava pilve apkarto, ir jis atsirūgo. 

Viena byla skyrėsi nuo kitų - buvo storesnė ir atrodė dau- 
giausia vartyta. Joje keletas rudo popieriaus aplankų, ku- 
riuos krūvoje laikė plati guminė juosta. Visų aplankų kampai 
murzini, apspurę, raukšlėti, tai rodė, kokią daugybę kartų 
buvo vartomi, čiupinėjami, kai Ezis juos ištraukdavo, peržiū- 
rėdavo turinį, vėl grūsdavo į aplanką, į stalčių tarp kitų ne 
tokių svarbių aplankų - vien tam, kad vėliau ištraukęs vėl 
pradėtų viską iš naujo. 

Nusmaukė gumos juostą nuo bylos ir užsimovė ant storo 
riešo. Jis nešiojo varinę apyrankę, nes Kora tikino, kad varis 
padeda nuo artrito, nors pats niekada to nebūtų pripažinęs. 

Kraudamas aplankus ant stalo, siurbtelėjo šviežios kavos, 
kurios pavaduotojas paslaugiai vėl buvo įpylęs, tada atvertė 
viršutinį. Pirmas lapas buvo iš „Breverio elnių metraščio“. 

Ezis prisiminė dieną, kai išplėšė lapą iš kasmetinio vidurinės 
mokyklos leidinio, kad užsirašytų nuorodą. Absolventų gru- 
pė, trečia eilė iš viršaus, antra nuotrauka iš kairės. Patricija 
Džois Makorkl. 

Ji žiūrėjo tiesiai į kamerą su išraiška, tarsi žinotų paslap- 
tį, kurią ir fotografui magėtų išgirsti. Po jos vardu išvardy- 
ta veikla: choras, ispanų klubas, ateities namų šeimininkės. 
Jos patarimas jaunesniems bendramoksliams: „Linksmintis, 
linksmintis, linksmintis - ir linksmintis iš širdies“ 

Moksleivių nuotraukos su kepuraitėmis ir mantijomis 
išties puikios, bet Petsės - anaiptol nepatraukli, ji nebuvo 
iš tų, su kuria norėtum prasidėti. Akys mažos, nosis plati ir 
plokščia, lūpos plonos, o smakro, atrodė, visai neturi. 

Vis dėlto grožio stoka netrukdė Petsei būti populiariai. 
Ezis netruko išsiaiškinti, kad Petsė Makorkl tais metais su- 
laukė daugiau dėmesio negu kuri kita aukštesniųjų klasių 
mergaitė, be to, buvo išrinkta šimtadienio karaliene, klasės 
gražuole. 

Tai todėl, droviai mikčiodamas paaiškino vienas jos buvęs 
bendraklasis, dabar Kroketo gatvėje turintis degalinę Texa- 
co, - kad „Petsė visiems tiko, šerife Hardžai. Suprantate, ką 
turiu omeny? 

Ezis suprato. Ir tada, kai pats mokėsi, buvo mergaičių, ku- 
rios visiems tiko, ir visi berniukai žinojo, kurios tai mergaitės. 

Tačiau bloga Petsės reputacija nė kiek nepalengvino kelio 
įjos namus tą karštą rugpjūčio rytą, kai Ezis turėjo pranešti 
žinią, kurios nė vienas tėvas nenorėtų išgirsti. 

Makorklis vadovavo viešųjų paslaugų įmonei miesto cen- 
tre. Ezis tiek jį pažinojo, kad sveikintųsi, bet artimiau juodu 
nebendravo. Makorklis pasitiko jį dar nepriėjus prieangio. 
Atidarė-tinklines duris ir iš karto paklausė: 

— Kasjai atsitiko, šerife? 

Ezis pasiprašė į vidų. Kol jie ėjo per didelius jaukius kam- 
barius į virtuvę, kur burbuliavo kavinukas, Makorklis papa- 

sakojo šerifui, kad pastaruoju metu jo mergaitė buvo įsiau- 
drinusi kaip kiškis kovą. 

— Nieko negalime jai padaryti. Apdaužė mašiną, važinėda- 
ma per greitai ir nutrūktgalviškai. Negrįžta iki vidurnakčio, 
geria, kol prisigeria, tada rytą vemia. Rūko cigaretes ir net 
bijau išgirsti, ką dar. Ji laužo visas mūsų taisykles ir to vi- 
sai neslepia. Nepasakoja nei man, nei motinai, su kuo būna, 
bet nuolat girdžiu, kad trainiojasi su tais broliais Herboldais. 
Kai papriekaištavau, kad susideda su nusikaltėliais, atrėžė, 
kad žiūrėčiau savo sumautų reikalų. Jos žodžiai. Sakė, kad 
susitikinės su kuo jai patinka, net su vedusiais vyrais, jei tik 
užsimanys. Šerife Hardžai, nenustebčiau, jei taip ir elgiasi. 

Jis padavė šerifui puodelį garuojančios kavos. 

— Buvo tik laiko klausimas, kada ji peržengs įstatymo ribą. 
Kai Petsė negrįžo vakar naktį, beveik laukiau jūsų. Ką ji iš- 
krėtė? - pakartojo. 

— Ar ponia Makorkl yra? 

- Viršuje. Dar miega. 

Ezis linktelėjo, pažiūrėjo žemyn į savo juodų uniforminių 
batų nosis, aukštyn į baltas rauktas virtuvės užuolaidas, pas- 
kui į rudą katiną, tysantį palei koją stalo, ant kurio pasidėjo 
kavą. 

- Pone Makorkli, jūsų mergaitė šįryt rasta negyva. 

Jis nekentė tokių savo darbo valandų. Ačiū Dievui, tokia 
pareiga nebuvo itin dažna, kitaip jam būtų tekę ieškotis ki- 
tokio darbo. Būdavo pasiutusiai sunku sėdėti su žmogumi 
va taip akis į akį, kai jam ką tik pranešei, kad jo šeimynykštis 
negrįžo namo. Bet dvigubai sunkiau būdavo prieš tai pasa- 
kant taukšti visokius niekus apie velionį. 

Atrodė, vyro skruostai sudubo, tarsi kas būtų išlupęs rau- 
menis iki pat kaulo. Tą dieną Makorklio bruožai pasikeitė 
suvisam. Miestelėnai savaip komentavo tą pokytį, o Ezis ga- 
lėjo tiksliai pasakyti, kada Makorklis išėjo iš veido. 

— Avarija? - išdaužė. 

Ezis norėjo, kad taip būtų. Jis liūdnai papurtė galvą. 

— Ne, pone. Deja... ji buvo rasta tik išaušus, krūmuose že- 
myn palei upę. 

- Šerife Hardžai... 

Jis pasisuko: virtuvės tarpduryje stovėjo ponia Makorki, 
apsisiautusi saulutėmis išmargintą atogrąžų chalatą. Plau- 
kuose dar suktukai, užsimiegojusi. 

- Šerife Hardžai. Atsiprašau, Ezi... 

Ezis dirstelėjo į kabineto duris ir sumirksėjo išvydęs pa- 
vaduotoją. Užsimiršo kur esąs. Mintys buvo nukeliavusios 
dvidešimt dvejus metus atgal. Jis buvo Makorklių virtuvėje 
ir girdėjo ne Frenką, o ponią Makorkl, klausiamai tariančią 
jo vardą, o už to klaustuko - didelę baimę. Ezis patrynė per- 
šinčias akis. 

— Ak taip, Frenkai. Ko norėjai? 

— Nemalonu pertraukti, bet skambina Kora, nori žinoti, 
arjūs čia. - Jis mirktelėjo. - Ar esate? 

- Taip. Ačiū, Frenkai. 

Vos tik jis pasakė labas, Kora užgriuvo: 

— Nepakenčiu, kai man miegant išsliūkini ir nepasakai, 
kur eini. 

— Palikau raščiuką. 

— Parašei, kad eini į darbą. O kadangi vakar išėjai į pensiją, 
negirdėjau, kur per tą laiką spėjai įsidarbinti. 

Jis šyptelėjo įsivaizdavęs, kaip ji šią akimirką atrodo. Tie- 
siog matė ją, visus jos šimtą penkiasdešimt tris centimet- 
rus - tiesi, įsitempusi, įsisprendusi į klubus, akys liepsnoja. 
Tai banalu, bet tiesa: įpykusi Kora gražesnė. 

- Galvojau pakviesti pusryčių į blyninę, bet jeigu tavo nuo- 
taika tokia rūškana, gal verčiau pasikviesti kitą merginą. 

- Tarsi kokia kita mergina su tavim eitų. - Pauzė, kurios 
reikalavo išdidumas. - Būsiu pasiruošusi po dešimties minu- 
čių. Žiūrėk, neversk manes laukti. 


Trečias skyrius 


Nanas sušnibždėjo Mironui: 

— Dabar jau rytoj, atsimeni? 

— Žinoma, Karlai. Atsimenu. 

— Tai nedaryk nieko, kas sutrukdytų tau patekti į kelio bri- 
gados vežimą. 

— Nedarysiu, Karlai. 

Kvailesnis ir už bato aulą, galvojo Karlas, žvelgdamas į 
smegenų dykumą anapus tyrų Mirono akių. 

Gal ir ne visai sąžininga klausti, kaip Mironas elgsis, jeigu 
pats vos nesugriovė jų plano. Nors tebandė apsisaugoti, kad 
nepripliektų. Bet jeigu vėl kas atsitiktų, atgal netrenktų. 

Kai tas juočkis užpuolė, jis ne juokais įniršo. Prireikė ke- 
turių vyrų, kad jį nugabentų į ligoninę ir pririštų prie lovos. 
Net ir tada sugebėjo įkąsti sanitarui į dilbį ir išplėšti gabalą 
mėsos. Gydytojai nedavė raminamųjų, nes dar nebuvo išty- 
rę, ar stipriai sužalota galva. 

Nekreipdamas dėmesio į plėšiantį skausmą, jis staugte 
staugė visą dieną ir begalinę naktį. Klykė kaip beprotis, kei- 
kė Dievą, velnią ir juočkius, kurie galbūt atėmė iš jo vienin- 
telę galimybę pabėgti. 

Tik po laiko suprato, kad verčiau reikėjo tysoti purve ir 
leisti tam sunkumų kilnotojui jį malti, kol prievaizdai atbėgs 

ir atitrauks. Juk daugiau žalos per tas kelias sekundes nebū- 
tų patyręs. 

Jam buvo diagnozuotas lengvas smegenų sukrėtimas. 
Kelis kartus vėmė. Šiek tiek raibuliavo akyse, bet po keleto 
dienų prašviesėjo. Galvą skaudėjo, ir jokie vaistai negelbėjo; 
galiausiai ir tai liovėsi. Inkstai irgi buvo sumušti ir skaudėjo, 
bet gydytojas paguodė, kad vėliau neatsilieps. 

Teko šiek tiek pakentėti, bet žaizdos buvo išganymas. Įro- 
dymas kalėjimo valdžiai, kad jis nukentėjusioji pusė ir tiktai 
bandydamas apsiginti spyrė kitam kaliniui į lyties organus. 

Karlas pajuto didžiulį pasitenkinimą, kai išėjo iš ligoninės 
sveikas, vaikščiojo savom kojom, o juodžio kiaušiai tebebuvo 
ištinę. Groteskiškas jų dydis ligoninėje visus baisiai linksmi- 
no. Jam į pimpalą buvo įkištas vamzdelis, pro kurį šlapin- 
davosi, ir tai vėlgi sukeldavo visokiausių pašaipų. Kiekvieną 
kartą pasijudinęs, jis žliumbė kaip vaikas. 

Taigi plačiau pažiūrėjus ne taip ir blogai. Daktaras pareiš- 
kė, kad jis vėl tinkamas dirbti žemės darbų brigadoje, vadi- 
nasi, ir prie kelio remonto. Išsisukęs vieną kartą, jis nebesi- 
ruošė duoti nė menkiausios priežastėlės būti atleistas nuo 
to ypatingo darbo. 

Kai tik išėjo iš ligoninės, laikėsi atokiai nuo kalinių, išsky- 
rus Mironą. Su niekuo nesileido į kalbas. Į nieką nežiūrėjo 
kreivai, ypač į juodukus. Buvo velnioniškai sunku susilaikyti 
vieno kurio neužmušus už visas tas bėdas, kurių per metų 
metus jie pridarė, bet pagal didįjį planą to nebuvo verti. 
Keletą trumpų akimirkų jaustų pasitenkinimą matydamas, 
kaip plūsta jų kraujas, bet jo šikna čia ir prisviltų. Niekada 
nebepamatytų dienos šviesos. O jis turėjo didį troškimą iš- 
vysti, koks skaistus būna saulėlydis Meksikoje, ir paragauti 
visų tų egzotiškų malonumų, kurių ta šalis gali pasiūlyti. 

Bet pirmiausia jam reikia iš čia ištrūkti. 

Šiandien sąraše atsirado jo ir Mirono vardai. Rytoj bus ta 
diena. Jos laukė. Planavo. Po keleto valandų jis bus laisvas 

žmogus. Jei viskas eisis kaip sumanyta. Daug kas gali pasi- 
sukti kitaip. Todėl iš nervų taip dūrė pilvą, kad vos pajėgė 
nuryti pupelių su dešrelėmis troškinį ir raugintus kopūstus, 
sukrautus ant padėklo. 

Nepaisydamas dieglių jis valgė, kad neatkreiptų prižiūrė- 
tojų dėmesio ir nesukeltų įtarimo. 

— Mironai, prieš eidamas miegoti turėtum perbėgti min- 
timis planą. 

Pilnas šaukštas kopūstų dingo Mirono burnoje. 

— Kokį planą, Karlai? 

— Jėzau, - sumurmėjo Karlas. Beviltiška. Kiek kartų juodu 
viską kartojo! Jeigu tas pusprotis viską jam sušiks, plikomis 
rankomis jį užmuš. Iš nevilties giliai atsidusęs, beištarė: - 
Nekreipk dėmesio. Tiesiog priskresk rytoj prie manes kaip 
musė prie šūdo, gerai? 

— Gerai, Karlai. 

— Kai liepsiu tau ką daryti, noriu, kad padarytum, gerai? 

— Gerai. 

- Jokių atsikalbinėjimų, jokių ginčų, imi ir darai, gerai? 

- Gerai. 

Eik įkišk savo birką į mėsmalę, Mironai, gerai? Gerai, Karlai. 

Kai jau norėjosi rėkti iš nusivylimo, Karlas priminė sau, 
kad tai tik aklas paklusnumas, kurio jam reikia, kurio no- 
rėjo. Jis - svarbiausias ginklas, lyderis, didysis bosas. Jis 
šaunus, puikiai atrodantis, tikras gudruolis, eržilas vedlys. 
Tokioje kaip ši operacijoje gali būti tik vienas bosas. Aišku, 
reikia ir mulų. 

Taigi išties net geriau, kad Mironas bukas ir vergiškai pa- 
klusnus. Nes kai Karlas jam ką nors palieps - pavyzdžiui, 
perpjauti bjaurybei sargybiniui gerklę, Mironas ją ir perrėš. 

Be gėdos ir graužaties Mironas pasakodavo Karlui atsitiki- 
mus iš savo vaikystės. Jaunas Mironas Hutas buvo susisukęs 
šūdžius. Gimtajame miestelyje jis įsteigė vieno asmens nai- 
kintojų brigadą ir vadavo bendruomenę bei apylinkes nuo 

naminių gyvūnėlių ir šiaip smulkmės, kol galiausiai valdžia 
susizgribo - sugavo jį ir išsiuntė psichiatrams patikrinti. 
Šeimos nariai tol rašė peticijas valstijos valdžiai, kol pasiekė 
savo, - Mironas buvo paleistas iš ligoninės. Jo gelbėtojai gy- 
veno nebeilgai - bet pakankamai, kad pasigailėtų. 

Mironas turėjo savą versiją, kodėl juos nužudė, sausą ir 
trumpą. 

— Močiutės galva smigo, ir jos perukas nulėkė. Jis įkrito į 
puodą padažo. 

Mironas savaip meiliai pasakodavo tą epizodą, nes močiu- 
tė peruką užmaudavo jam ant galvos, kai sukdavo suktukais. 
Visa šeima kiekvieną kartą isteriškai juokdavosi, matydama 
aukštą ir nerangų Mironą su pilku močiutės peruku, pri- 
smaigstytą rožinių poroloninių suktukų. 

Kai tėtušis pasigerdavo ir imdavo siautėti, Mirono galva 
pasitarnaudavo ir kaip kumščiavimo kriaušė. Po vienų ypač 
baisių išgertuvių Mirono smegenys suminkštėjo: tėvelis be 
paliovos trankė dvejų metukų sūnelio galvą į radiatorių. 
Buvo vasara, radiatorius šaltas, bet dėl to pasekmės nė kiek 
ne menkesnės. 

Nuo tada Mironas buvo lengvas grobis ieškantiems ką 
užsipulti - žodžiu ar veiksmu. Jis tapo patyčių objektu mo- 
kykloje, kur kiekvienas tekis jį engdavo. Tačiau tik jo šeima — 
tėtis, mama, sesuo ir močiutė - kankindavo ir žemindavo jį 
savo malonumui. 

Jie nesijuokė tik tą vakarą, kai jis atėjo prie vakarienės 
stalo su kirviu ir šautuvu. 

Šeimos vakarienę jis pavertė tikru pragaru. Buvo keista, 
kad po šitokių skerdynių jis nebuvo palaikytas nepakaltina- 
mu ir pasiųstas į psichiatrijos ligoninę ištirti ir gydyti. Vei- 
kiausiai po tokio žadą atimančio šaudymo prokuroras pa- 
darė išvadą, kad Mironas yra blaivaus proto, nes jeigu būtų 
pasiųstas į ligoninę, užuot uždarytas į griežtojo režimo ka- 
lėjimą, valstija liktų pavojuje. Juk koks nors minkštaširdis 

psichiatras galiausiai imtų ir paskelbtų jį „išgijus“, ir jis būtų 
paleistas ant nieko nenutuokiančios publikos galvų. Ir išties 
jis visai nejautė sąžinės graužaties žudydamas. Vabalai, gy- 
vuliai, žmonės - koks skirtumas. Karlas stebėdavo, kaip Mi- 
ronas valandų valandas kankindavo įvairius padarėlius, kol 
galiausiai užmušdavo. 

Na taip, Karlui reikėjo Mirono. Galima sakyti, jis naudojo- 
si savo pranašumu prieš Mironą taip pat negailestingai, kaip 
ir tie tekiai pradinėje mokykloje. Tačiau Karlas į tai nekreipė 
dėmesio - kaip ir į kitus sąžinės priekaištus. 

Pajutęs netikėtą švelnumo antplūdį žmogui, kuris aiškiai 
jį dievino, Karlas pasilenkė per stalą ir nusišypsojo bendrui. 

— Ar sakiau tau, Mironai, kokius du dalykus ketinu pada- 
ryti, kai iš čia ištrūksiu? 

- Susirasi kokią saldžią meksikietę pupytę. 

Karlas nusijuokė. 

— Atsimeni tik tą vieną, Mironai? 

— Aha, tą atsimenu, - pilna pupelynės burna šyptelėjo Mi- 
ronas. 

— O kitas koks? - paklausė Karlas. - Ką dar žadu padaryti? 

Mironas sukimšo maistą į gerklę ir sunkiai su garsu nu- 
rijo. 

— Užmuši tuos močkrušius, kurie įkišo tave į kalėjimą. 


Hotvirtas skyrius 


- Gai reikia pagalbos? - Džekas Sojeris žengė nuo savo pi- 
kapo paminos. 

Jo žingsniai gurgždėjo per kelio nuovažos žvyrą, keldami 
debesėlius dulkių, kurios sėdo ant jo nudrengtų gyvatės odos 
batų, Meksikos balniaus pasiūtų daugiau kaip prieš dešimt- 
metį. Seniokas dažnai truktelėdavo tekilos, todėl kairysis 
Džeko kulnas buvo mažumą aukštesnis. Tačiau jis niekada 
dėl tos smulkmenos nesikreipė į batsiuvį. Kojos palengva pa- 
čios prisitaikė prie nevienodumo. 

Berniukas, kurio jis paklausė, atrodė susidomėjęs jo ba- 
tais, mažius su neslepiamu smalsumu stebėjo besiartinantį 
Džeką, liežuvį saugiai užsikišęs už žando. Džekas neturėjo 
patirties su vaikais, šis jam atrodė kokių penkerių. Vaikas 
kumštelėjo motinai į šlaunį norėdamas atkreipti dėmesį, bet 
ši nustūmė jo ranką; buvo palinkusi po automobilio dang- 
čiu - bandė suprasti, kodėl variklis aikštijasi. 

Berniukas žengė prie jo. Jie susitiko pusiaukelėje tarp 
Džeko pikapo ir priverstinai sustojusio automobilio. Vaike- 
lis atlošė galvą, kad galėtų pasižiūrėti į Džeką, ir prisimerkė 
nuo ryškios vidurdienio saulės. 

— Ar žinai, kad aš turiu knygą apie dinozaurus? 

— Nejuokauji? 

- Ir vaizdajuostę. 

— Oho! 

— Labiausiai man patinka velociraptoriai. 

— Tik pamanyk! Man taip pat, - atsiliepė Džekas. 

- Iš tikrųjų? 

— Aha. 

— Jėga. O kaip pterodaktiliai? 

— Tie pterodaktiliai kiek baisoki. 

Berniukas pritariamai šyptelėjo, parodydamas tarp prie- 
kinių dantų žiojinčią švarplę. Joje jau ryškėjo nelygus gum- 
belis - naujas dantis veržėsi pro dantenas užpildyti plyšio. 

Tas guvus vaikas su šortais, sportbačiais ir trumpranko- 
viu panėšėjo į televizijos filmukų personažą, tik Džekas ne- 
atsiminė jo vardo. Berniukas buvo rausvaskruostis ir gero- 
kai strazdanotas. Prie kaktos nuo prakaito prilipusios kelios 
tamsių plaukų sruogos. 

— Kuo tu vardu? 

— Džekas. O tu? 

- Deividas. 

— Malonu susitikti, Deividai. - Jis kryptelėjo smakrą į ma- 
šiną. - Atrodo, turite bėdų? 

Berniukas trūktelėjo pečiais beveik iki ausų ir išskėtė ran- 
kas į šonus, delnais į viršų. 

— Aš nežinau. Su mama važiavome į miestą, bet kai sulipo- 
me į mašiną, ji elgėsi šitaip: - Jis išleido duslų garsą ir ėmė 
kraipytis tarsi paralyžiaus ištiktas. - Galiausiai visai sustojo, 
ir mama negali jos paleisti. 

Džekas linktelėjo ir žengė prie mašinos ir moters, kuri 
toli gražu nebuvo tokia draugiška kaip sūnus. O gal papras- 
čiausiai nenorėjo, kad prašalaitis kištųsi. Arba išsigando ir 
nusprendė, kad jeigu ignoruos nepažįstamąjį, tas ir pasi- 
trauks. 

— Ponia, ar galiu padėti? 

Berniukas priėjo prie motinos ir delnu keletą kartų spus- 
telėjo jai klubą. Šįkart ji atsitiesė ir atsisuko piktu veidu. Ma- 

tyt, tą akimirką akies krašteliu išvydo Džeką, paskui nužvel- 
gė visą, o tada pašoko kaip nuplikyta. 

— Mano mama kurčia, - pranešė berniukas. - Ji negirdėjo 
tavęs ateinant. Manau, ją išgąsdinai. 

Ir Džekas taip pagalvojo. Jos akys lakstė į šalis kaip du 
teniso kamuoliukai - nuo jo prie pikapo ir vėl prie jo, bandy- 
damos įvertinti, pavojingas jis ar ne. 

Berniukas paaiškino: 

— Kai kas prie jos sėlina, ji pasiunta. 

— Negi prie jos sėlinau? - Džekas ištiesė ranką atsiprašy- 
damas. 

Reaguodama į tą judesį, ji prisiglaudė prie mašinos grote- 
lių ir prisitraukė vaiką. 

— Ma-ma! - Deividas tais dviem skiemenimis papriešgy- 
niavo stengdamasis išsilaisvinti. Tuo pat metu rodė ir kalbė- 
jo: - Nebijok. Jis geras. Jo vardas Džekas. Jis... 

Ji pakėlė ranką rodydama jam liautis. 

— Pasakyk, kad atsiprašau. Aš neno... 

- Ji skaito iš lūpų, - pertraukė berniukas. - Pabandysiu 
parodyti, ką sakai, bet ji gerai skaito iš lūpų. 

Žiūrėdamas į ją, Džekas ėmė skiemenuoti: 

— Ar jūs suprantate mane? 

Jos akys susiaurėjo - iš pykčio, pamanė Džekas, nors ne- 
suprato, ką bloga pasakė. Tada ji krestelėjo galvą, ir viena 
vasariškai surištų plaukų sruoga šoktelėjo. Plaukai tokie pat 
tamsūs kaip berniuko, tik saulė į juos įaudė vario gijų. 

— Nenorėjau jūsų išgąsdinti, ponia. Važiuoju aplankyti 
pono Korbeto, bet kadangi jau esu čia, džiaugsiuosi, jei pa- 
vyks paleisti jūsų mašinos variklį. 

Berniukas niuktelėjo jai atkreipdamas dėmesį. 

— Ar gali pamėginti, mama? 

Ji papurtė galvą: ne. 

— Nemanau, kad ji tau leis, - nusivylęs ištarė berniukas. 

— Nepadarysiu nieko blogo, ponia, - vėl kreipėsi į ją Džekas. 

Moteris ir toliau atsargiai žiūrėjo į Džeką, kartu rodyda- 
ma berniukui paaiškinti. 

— Ji tau dėkoja, bet verčiau paskambinsime į dirbtuves. 

— Aišku, galite skambinti į dirbtuves, jūsų valia. Bet gal to 
visai nereikia. - Džekas mostelėjo į mašiną. - Gal čia kokia 
smulkmena? 

Jos pirštai ėmė judėti pasiutusiu greičiu. Lūpos irgi tarė 
žodžius, tačiau neišspaudė jokio garso. Esmę to, ką ji norėjo 
pasakyti, galėjai suprasti iš išraiškingos mimikos, bet Dže- 
kas laukė, kol Deividas išvers. 

— Mama sako, kad jeigu būtų kokie niekai, pati būtų susi- 
tvarkiusi. Ji sako, kad yra kurčia, bet ne... mama, aš nebesu- 
pratau, ką reiškia tas ženklas? - Ir pabarbeno dviem pirštais 
tiesiai sau į kaktą. 

Ji parodė visą žodį paraidžiui. Deividas ištarė visas raides, 
kurias mama jam rodė. 

— Džekai, kaip šį žodį ištarti? 

— Bukaprotė. 

— Aha, - paaiškino Deividas, - ją varo į pasiutimą, kai 
žmonės mano, kad jei jau kurčia, tai ir kvaila. 

— Nenorėjau įžeisti. - Džekas pasitrynė smakrą ir pats šiek 
tiek suirzęs. - Tai ar norite, kad dirstelėčiau į jūsų sugedusią 
mašiną? Nes čia karščiau kaip p-r-a-g-a-r-e, ir ruošiuosi kuo 
greičiau ieškoti šešėlio, jeigu tokį kur galima rasti. 

Putlūs Deivido pirščiukai paraidžiui išvertė į ženklų kalbą 
p-r-a-g-a-r-e. 

— Džekai, koks čia žodis, ar pragaras? 

Nieko į tai neatsakęs, Džekas paklausė: 

— Na kaip, ponia? 

Deividas perdavė jos atsakymą: Ačiū, bet ponas Korbetas 
tuo pasirūpins. 

— Ar jis kur netoli? 

— Keletas jaučių išvertė tvorą, va ten. - Deividas parodė, 
kurioje pusėje. - Mano senelis ją taiso. 

— Tavo senelis? 

— Aha. 

— O kur tavo tėtis? 

— Jis mires. 

— Miręs? 

— Kai dar nebuvau gimęs. 

Džekas dirstelėjo į moterį. Ši nuvėrė sūnų, lyg norėtų 
žvilgsniu primušti, tada vėl ėmė rodyti. 

— Ji sako, kad aš per daug kalbu. 

— Pasiūlymas tebegalioja. Ar labai jums reikia į miestą? 

Gal moterį palaužė jo atkaklumas, nors neatrodė, kad būtų 
iš tokių, kurios lengvai pasiduoda. Gal nusprendė, kad jis ne- 
kelia pavojaus. O gal jai patiko pasiūlymas susirasti šešėlį. 
Taigi jau buvo besutinkanti, bet akys įsmigo į jo liemenį. 

Sekdamas motinos žvilgsnį, Deividas paaiškino: 

— Gal tavo peilis ją gąsdina. 

— Ak. Tiktai tiek? - Džekas atsegė odinę makštį. Moteris 
įsitempė. Jis ištraukė peilį iš makšties ir padėjo ant delno. 
Pasilenkęs prie Deivido, leido iš arčiau apžiūrėti peilį. - Didis 
indėnas jį nukalė, Deividai. Komančių karys. Labai seniai. 

— Oho! - pagarbiai išspaudė berniukas pritilusiu balsu. Jis 
ištiesė ranką norėdamas paliesti ginklą, bet paskutinę aki- 
mirką baikščiai atitraukė. 

— Nesibaimink, paliesk. 

— Kodėl jis toks nelygus? 

— Tokius juos indėnai seniau darydavo. 

Deividas perbraukė pirštu per melsvus banguotus ašmenis. 

— Jėga, - ištarė tokiu pat pagarbiu tonu. | 

Džekas palengva atsistojo. Stebėdamas moterį, įkišo peilį 
atgal į makštį. Tada tarsi pasiduodamas pakėlė rankas. 

Ji neatsiliepė į tą jo pokštą, vis dėlto metusi atlaidesnį 
žvilgsnį pasitraukė į šoną parodydama, kad būtų gerai, jei jis 
apžiūrėtų variklį. 

Jis nusiėmė šiaudinę kaubojaus skrybėlę ir saulės akinius, 
įmetė akinius į skrybėlę, o šią padėjo ant sparno. Pakišęs gal- 
vą po pakeltu dangčiu, palinko prie variklio. Prakaito lašeliai 
riedėjo nuo kaktos, krito ant įkaitusio karterio ir garuodami 
tyliai šnypštė. 

Po velnių tokią naują patirtį. Jam niekada neteko susidur- 
ti su kurčia moterimi. 

Nė su turinčia tokį milžinišką dagį šiknoj. 

Atsigręžęs paprašė pasukti starterį ir palaikyti, ji tai ir pa- 
darė. Džeko žinios apie mašinas nebuvo kažin kokios, bet čia 
viskas buvo aišku. Neprateka degalai. Jis ėmėsi darbo. 

Deividas užėmė postą jam po alkūne. Aiškiai norėdamas 
padaryti įspūdį, jis pasigyrė: 

— Mes turime didelį ūkį. 

— Šit kaip. 

— Mes trys. Mama, senelis ir aš. Norėčiau turėti brolį ar 
seserį, bet mama sako, kad aš vienas pats esu didelė bėda, 
ir dar sako, kad negalima turėti vaiko be tėčio. Ar tu mėgsti 
persikų pyragą, Džekai? Mama kepa skanų persikų pyragą, o 
senelis daro vanilinius ledus. Aš atsisėdu ant kubilo, kai jis 
suka rankeną, ledai skanu su persikų pyragu arba vieni. Ar 
tu moki plaukti? Senelis sako, kai turės laiko, išmokys mane 
plaukti, nors mama bijo vandens gyvačių. Mes turim upę, 
ir aš pagavau žuvų, ir tada mes su seneliu jas išskrodėm, o 
mama iškepė, ir suvalgėme jas per vakarienę. Aš jau galiu iš- 
silaikyti ant vandens, tai pirmas žingsnis mokantis plaukti — 
išsilaikyti ant vandens. Gal tau leis apžiūrėti mano kambarį. 
Aš turiu Dalaso kaubojaus plakatą ant spintos durų. Ar tu 
turi mažą berniuką? 

— Ne, aš niekada neturėjau mažo berniuko, nė mažos mer- 
gaitės. - Išėmęs degalų filtrą, jis nusišypsojo vaikui. 

Moteris sukiojosi netoliese. Kažką parodė. Nusivylęs Dei- 
vidas atraportavo: 

- Ji sako, kad aš tikriausiai noriu užkalbėti tau ausis, tiek 
daug... pabaigos nesupratau. 

— Plepėdamas? - spėjo Džekas. 

— Gal, - sutiko Deividas. - Senelis kartais mane vadina 
plepalų maišu. 

— Man tavo kalbos netrukdo. Man patinka draugija. 

— Pas mus niekada nebūna draugijos. 

— Kodėl? - Džekas klausė Deivido, bet žiūrėjo į moterį. 

— Gal dėl to, kad mama kurčia, ar dar dėl ko. 

— Hmm, - Džekas pridėjo filtrą prie burnos ir stipriai pa- 
pūtė. Tada įstatė į vietą ir mostelėjo jai vėl paleisti variklį. Ji 
įlipo vidun ir pasuko raktelį. Keletą kartų paspaudus degalų 
pedalą, mašina suburzgė. 

Džekas nuleido dangtį ir nusivalė rankas. 

— Galite važiuoti. - Vėl užsidėjo akinius ir skrybėlę. - Ne- 
beturėtų sustoti. Filtrą buvo užkimšęs smėlio grūdelis. 

- Tu tikrai gudrus. > 

— Ne toks jau gudrus, Deividai. Kartą taip buvo nutikę ir 
mano vežimui. Suplojau penkiasdešimt dolerių, kad mecha- 
nikas išpūstų dulkelę. - Atsisukęs į berniuko motiną paklau- 
sė: - Ar dabar galėčiau pamatyti poną Korbetą? 

— Mama, ar galiu parodyti, kur senelis darbuojasi? 

Ji neigiamai papurtė galvą ir mostelėjo Deividui lipti į ma- 
šiną. 

— Parodyk, kuria kryptimi, ir pats jį rasiu, - paprašė Džekas. 

- Štai ten, pro tuos medžius, - parodė Džekas. - Bet aš 
tave nuvesiu, čia netoli. | 

Atkreipdama Deivido dėmesį, mama treptelėjo koja. Švie- 
sos greičiu judindama pirštus, ji bandė įvesti tvarką. 

— Na, mama, leisk. Kodėl aš negaliu pasilikti su seneliu ir 
Džeku? Aš visai nenoriu į tą kvailą krautuvę. 

Iškėlusi tiesią kaip strėlė ranką, ji grėsmingai parodė smi- 
liumi į keleivio sėdynę. 

— Geriau klausyk jos. - Džekas draugiškai plekštelėjo Dei- 
vidui per petį. 

— Ar dar būsi čia, kai grįšime? 

— Dar pasimatysime. 

— Aš tikiuosi. Iki, Džekai. 

- Iki. 

Deividas vilkosi pro mašinos užpakalį. Eidamas pro moti- 
ną, pasuko galvą, kad ši negalėtų skaityti iš lūpų, ir sumur- 
mėjo: 

— Tu pikta senė, mama. 

Džekas vos sulaikė šypsnį, bet rimtu veidu pridėjo pirštus 
prie skrybėlės krašto. 

- Ponia. 

Ji atsisėdo prie vairo ir uždarė dureles. Užsisegusi saugos 
diržą ir įsitikinusi, kad ir Deividas užsisegė, atsisuko į Džeką. 
Pro atvirą mašinos langą kažką parodė, jis suprato kaip ačiū. 

Žiūrėjo, kaip jie tolsta. Pasiekę pagrindinį kelią, jie pasuko 
miesto pusėn. Kalto metalo raidės virš pagrindinės įvažos 
skelbė: KORBETO GALVIJŲ FERMA. Nelabai įmantru ir iš- 
moninga, bet gana informatyvu, pamanė Džekas. 

Jis apvedė žvilgsniu namą. Puikus baltas dviejų aukštų 
pastatas su tamsiai žaliomis langinėmis, išryškinančiomis 
langus. Abipus pagrindinių durų lyg kokie sargybiniai ant 
stovų stypsojo paparčiai. Trys pakopos į didelę terasą, ant 
kiekvienos krašto - po žydinčių gėlių puodą. Terasos stogą 
prilaikė kolonos. Maloni pažiūrėti vieta, bet niekuo neišsi- 
skirianti iš tūkstančių kitų ūkių, išsimėčiusių pietų vidurio 
valstijose. 

Džekas perėjo kiemą ir žengė pro vartelius, praėjo pro 
didelį tvartą ir aptvarą, kuriame keletas arklių ėdė šieną iš 
lovio, uodegomis baidydami muses. Anapus aptvaro atidarė 
vartelius į ganyklą ir žengė per žolę, akylai žiūrėdamas, kad 
neįliptų į karvės blyną. 

Jis vardijo sau tūkstančius priežasčių, kodėl reikia pasukti 
atgal prie pikapo ir važiuoti šalin. 

Visą kelią nuo Korpus Kristi jis klausėsi naujienų apie pa- 
bėgimą iš kalėjimo. Nors tai įvyko Arkanzase, didelė naujiena 
visam regionui. Dauguma žmonių veikiausiai klausėsi puse 
ausies ir greitai išmetė iš galvos, bet jį pabėgimas įelektrino. 
Dar beveik nespėjęs įsisąmoninti žinios, jis jau skubėjo į Ble- 
verį. Atvyko vidurnaktį ir apsistojo vietos motelyje. 

Jis ne iš išrankiųjų, tad kambarys jam pasirodė patogus. 
Vis dėlto visą naktį gulėjo nesumerkdamas akių, žiūrėjo 
Džono Veino filmų retrospektyvą per kabelinę televiziją ir 
ginčijosi su savim, kokia manija privertė jį mesti gerą darbą 
ir atsitrenkti čia. 

Žinoma, taip darė visą gyvenimą - pasikeldavo ir išeidavo 
vos sielai pašaukus. Buvo vienišius, nuotykių ieškotojas, bas- 
tūnas, niekur ir prie niekieno neprisirišęs. Viso savo gyveni- 
mo uždarbį sutalpindavo į mašiną. Klajodavo kur akys ves- 
davo ir sustodavo kada užsimanęs - jei vieta patikdavo. Kai 
nusibosdavo - išvykdavo. Jis turėjo vairuotojo pažymėjimą 
ir socialinio draudimo numerį, tačiau jokios banko sąskaitos, 
jokios kredito kortelės. Mokėdavo grynaisiais, kurių prasi- 
manydavo dirbdamas tai, kas tuo metu jam būdavo įdomu. 

Auštant, baigiantis filmui Rio Bravo, atsikėlė, nusimaudė, 
nusiskuto ir įlipo į savo vežimą. Siurbčiodamas geros kavos 
puodelį pyragaičių krautuvėje kitapus plento, rado kompro- 
misą: tai blogas ir gana rizikingas sumanymas, bet vis tiek jį 
įgyvendins. 

Tai jo pareiga. | 

Per visus tuos metus jis daug kartų važiavo šiuo keliu, 
tiesiog pravažiuodavo, atidžiai žvalgydamasis aplinkui, bet 
niekada nesustodavo. Kai tik atsidurdavo šiuose kraštuose, 
pasukdavo pro Korbeto ūkį ir spėliodavo, kokie žmonės gy- 
vena anapus kalto metalo vartų. Bet jo susidomėjimas nie- 
kada nebuvo toks stiprus, kad sustotų paklausti. 


Jeigu tai anaiptol ne ta vieta Žemėje, kurioje jam derėtų 
apsistoti, kodėl pajuto tokią būtinybę čia atvykti? 

Aišku - dėl to, kad iš kalėjimo pabėgo Karlas Herboldas. 
Bet tai tik akstinas. Kai kas dar glūdėjo smegenyse ir vers- 
davo jį kas keletą metų čia grįžti. Iš paskutiniųjų stengė- 
si tai užmiršti, išmesti iš galvos, tačiau tas kažkas visada 
paimdavo viršų. Tiksliau, visada nešiojosi jį širdyje, kad ir 
kur būtų. 

Kelionės prišliedavo jį prie įvairių religijų. Bandė meska- 
lino su vienos genties šamanu Arizonoje - gentis tikėjo, kad 
dievai kalba per narkotikų įkvėptas vizijas. Vieną vasarą ne- 
šiojo rabinui golfo lazdas ir šis pasakojo apie Dievo sutartį 
ir pažadėtąjį Mesiją. Klausydamasis lauke roko koncerto, su 
būreliu krikščionių studentų diskutavo apie Evangeliją. 

Visi jie nuoširdžiai tikėjo, kad kažkas didesnis valdo jų li- 
kimą. Kažkas didesnis bent jau padeda jiems pasirinkti tei- 
singą kelią. 

Džekas nežinojo, kuri religija tikroji, o gal nė viena. Jis 
neįsivaizdavo Dievo, tokio galingo, bet sukūrusio visatą taip 
nekantraujant vien dėl užgaidos valdyti žmonių likimus. Ne- 
įsivaizdavo, kaip pateisinti stichines nelaimes. Jis nesupra- 
to, kodėl geriems žmonėms nutinka blogi dalykai arba kodėl 
žmonija turi kentėti epidemijas, badą ir karą. Jis nebuvo ti- 
kras ir dėl visos atpirkimo koncepcijos. 

Bet jis žinojo, kad nuodėmė yra tikras dalykas. Ir įkandin 
sekanti kaltė. 

Vadink tai apvaizda, likimu ar Dievu, ar paprasčiausiai są- 
žine. Kažkas - valia, stipresnė nei jo paties, - liepė jam vis- 
ką mesti ir atvykti čia, vos tik išgirdo, kad Karlas Herboldas 
laisvas. 

Kas nutiks toliau, galėjai tik spėlioti. Pats Džekas nežino- 
jo. Net važiuodamas pro metalinę arką jis nežinojo, ką žada 
pasakyti ar padaryti. Neturėjo jokio konkretaus plano. Su- 
prantama, jis nesitikėjo sutikti moters ir vaiko prie įvažos į 

Delrojaus Korbeto valdas. Žvelgdamas į ateitį, jis buvo pasi- 
ruošęs priimti visus smūgius ir veikti pagal aplinkybes. 

Bet kuriuo atveju mirtis galėjo pasitikti po keleto se- 
kundžių. 

Pamatęs priklaupusį ant kelio šeimininką, vargstantį su 
neklusniu spygliuotos vielos ritiniu, Džekas tik akimirką su- 
dvejojo, tada sudėjo rankas ir pašaukė: 

— Pone Korbetai! 


Donktas skyrius 


Netikėtai išgirdęs savo vardą, Delrojus Korbetas atsisuko ir 
pamatė artėjant Džeką. Nenoriai atsistojo. Beveik metro aš- 
tuoniasdešimties vyras, įpusėjęs septintą dešimtį, tokiam am- 
žiui būdingas pilvukas, bet kojos tvirtos ir griežta išraiška. Aki- 
vaizdu, buvo nepatenkintas išvydęs prašalaitį savo ganykloje. 
Džekas stengėsi neišskysti matydamas tą piktą žvilgsnį. 

— Pone Korbetai, - pakartojo tiesdamas ranką, - Džekas 
Sojeris. 

Korbetas neskubėdamas nusimovė dešinę pirštinę ir kaip 
priklauso paspaudė Džekui ranką. Iš po buldozerininko ke- 
purės snapelio į Džeką smigo nedraugiškos akys. 

— Girdėjau, veršiai išgriovė gabalą tvoros. - Džekas pasu- 
ko galvą į tą pusę. 

— Kur išgirdote? ž 

— Jūsų anūkas papasakojo. - Jis parodė Korbeto dilbį, ant 
jo dar kraujavo ilgas bjaurus brėžis. - Užkabino spygliuota 
viela? 

— Niekis, - Korbetas neparodė susidomėjimo įdrėskimu. - 
Kur sutikote mano vaikaitį? 

— Čia - netoli namų. 

— Bandėte su jais šnekėtis? - piktai paklausė. - Po velnių. 
Jau sakiau jūsų žmonėms, kad nieko nežinau. Palikite mus 
ramybėje. 

- Atsiprašau... Pone Korbetai, atrodo, jūs mane su kažkuo 
maišote. 

Šventas melas. Delrojus Korbetas turėjo būti tarp pirmų- 
jų, kuriems buvo pranešta, kad Karlas Herboldas pabėgo iš 
kalėjimo. Aišku, teisingumo tarnai jau susisiekė su juo. Ir jis 
dėl to piktas. Arba baiminasi dėl padarinių. Suprantama re- 
akcija. 

— Kad ir ką galvotumėte, jūs klystate, - patikino Dže- 
kas. - Kalbėjausi su jūsiškiais, nes jūsų marčios mašina 
buvo sugedusi. 

Korbetas susirūpinęs žvilgtelėjo namų pusėn. 

— Nieko ypatingo, - tarstelėjo Džekas. - Paprasčiausiai už- 
sikimšo degalų filtras. Ji jau važiuoja toliau. 

Korbeto akys vėl įsmigo. 

— Niekas jūsų nesiuntė? 

— Ne. 

— Atsiprašau. 

— Nieko tokio. 

Vis dar atsargus, Korbetas išsitraukė nosinę iš užpakali- 
nės džinsų kišenės, lėtai nusiėmė kepurę ir nusišluostė nuo 
veido prakaitą. Plaukai tamsutėliai, vietomis vos žilstelėję. 

— Ar Ana jums ką nors davė? 

Ana. Jos vardas Ana. Skubiai virškindamas šią informaci- 
ją, Džekas nenugirdo, ką dar sakė Korbetas. 

- Atleiskit... 

— Atėjote užmokesčio? Už laiką ir vargą taisant mašiną, - 
pridūrė pamatęs, kad anas nepagavo minties. 

— Nieku gyvu, - atžariai metė Džekas. - Buvo malonu jai 
padėti. Atvykau čia pasikalbėti su jumis. 

Korbetas vėl tapo atsargus. 

— Ką nors pardavinėjate? 

- Galima ir taip sakyti. 

— Tada be reikalo gaištate laiką. Man dabar nieko nereikia. 

— O kaip aš? 

— Ką? 

— Man reikia darbo. Jums reikia rankų. Aš jūsų paslau- 
goms. 

Korbetas žiūrėjo tarsi laukdamas įtaigesnio paaiškinimo. 
Galiausiai išspaudė: 

— Ar tai rimta? 

— Kaip mirtis ir mokesčiai. Galėčiau pradėti tuoj pat - su- 
taisyti šią tvorą. 

Fermeris žengtelėjo į dešinę, atsidūrė tarp Džeko ir riti- 
nio spygliuotos vielos, tarsi norėdamas užstoti jį nuo Džeko 
žvilgsnio, o gal apsaugoti, kad nepaimtų, - Džekas neperpra- 
to. Viena aišku, Korbetas nepriėmė jo pasiūlymo už gryną 
pinigą. Atsakė šaltai, bet mandagiai: 

— Sutaisysiu pats, pone Sojeri. Bet ačiū už pasiūlymą. - Jis 
vėl grąžino viską į vietas: nosinę į kišenę, kepurę ant galvos, 
o žvilgsnis nukrypo prie nebaigto darbo. 

— Jūs manęs negirdėjote? 

— Man nereikia papildomų rankų. 

- Plika akim matyti, kad reikia! - Ši pastaba šeimininką pri- 
vertė vėl atsigręžti, kaip Džekas ir tikėjosi. - Nenoriu įžeisti, 
pone Korbetai, bet čia yra ką veikti. Visą šią tvorą reikia pakeis- 
ti, ne tik šį tarpsnį. Reikia iškasti duobes, įstatyti stulpus... 

— Žinau, ko čia reikia, - pertraukė Korbetas. 

— Tai žinote, kad čia ne vieno žmogaus rankų darbas, ypač 
kai dar reikia apeiti kasdienius žygius. Jūsų tvarto durys jau 
kliba. Tos į arklių aptvarą greitai išvirs, ir du arklius reikia 
pakaustyti. Tai tik pradžia. Tokiam dideliam ūkiui net ir 
dviejų žmonių būtų mažoka. 

— Mudu su sūnum susitvarkydavome. 

— Bet jo nebėra, tiesa? - Korbetas niūriai į jį pasižiūrėjo, ir 
Džekas tyliai pridūrė: - Berniukas man pasakė, kad tėtis mirė. 

— Tiesa, - sukandes dantis, bet ramiai ištarė Korbetas. - 
Dabar, jeigu leisite, norėčiau grįžti prie darbo. Aš nesamdau. 
Nei jūsų, nei ko kito. 

Džekas delsė - žiūrėjo į žemę, bato kulnu rausė duobutę. 
Nežinojo, kaip kreipsis į Korbetą. Mintis pasisiūlyti darbi- 
ninku šovė į galvą tik tada, kai išgirdo netikėtai save ją sa- 
kant. Ir ji atrodė tokia logiška. Gerai, kad nužiūrėjo ir pa- 
sąmonėje užfiksavo, ką reikia pataisyti. Jeigu ūkyje viskas 
blizgėtų, būtų sunkiau šią mintį įpiršti. 

— Kad ir kaip būtų, norėčiau padėti jums sutaisyti šią tvo- 
rą, - vėl pasiūlė. - Jokių įsipareigojimų. 

Korbetas susierzinęs pasižiūrėjo į jį ir atrodė tuoj pasiųs 
velniop. 

— Aš geras darbininkas, - pridūrė Džekas. 

Galiausiai Korbetas nusileido ir gūžtelėjo pečiais. 

— Ką gi. Ar turite pirštines? 

Džekas išsitraukė porą odinių darbinių pirštinių iš šoni- 
nės kišenės ir priėjo prie tvoros. 

— Palaikyti stulpą ar vynioti vielą? 

Išdidumas neleido Korbetui imtis lengvesnio darbo. 

— Aš tempsiu vielą. 

Dirbo tylomis. Džekas laikė stulpą, tuo tarpu Korbetas 
tempė spygliuotą vielą, vyniojo aplink stulpą ir kalė vinį. 
Tada ėjo prie kito stulpo, po to prie trečio. 

— Kiek turite akrų? 

- Šešis penkiasdešimt. Geras gabalas. 

Džekas švilptelėjo. 

„ - Ir seniai ūkį valdote? 

— Visą gyvenimą. Paveldėjau iš tėvo. 

— O kiek ragų? 

— Keletas šimtų. 

— Kurjie dabar? 

— Kitoje ganykloje. Anapus upės. 

— Herefordai? 

- Ir šiek tiek angusų. Pirmarūšė jautiena. Tikra velnia- 
va... - sustenėjo iš įtampos tempdamas vielą. 

— Gal man paimti? 

— Aš pats. 

Džekas matė, kaip pagyvenusio vyriškio veidas paraudo iš 
įtampos, bet neįkyrėjo. „Velniava?“ - pats savęs paklausė. 

- Šiais laikais per daug vegetarų. - Korbetas įkalė pasku- 
tine vinį. 

— Jaučių augintojų nelaimė. - Džekas paleido kedrinį stul- 
pą, nusiėmė skrybėlę ir pasivėdavo veidą. 

Korbetas nuėjo termoso, kurį buvo pastatęs tuopos dre- 
vėje. Grįžęs pirmiausia pasiūlė Džekui. „Jūs pirmas“, - mos- 
telėjo Džekas. Korbetas gėrė tiesiai iš kaklelio, tada padavė 
termosą Džekui. 

— Iš kur patyrimas? - paklausė Korbetas, vėl nosine šluos- 
tydamasis veidą. 

— Iš daug kur. - Džekas užsuko dangtelį ir padėjo termosą 
atgal į medį. 

— Dirbote fermose? 

— Daug kur po truputį. 

— Tada turite daugybę rekomendacijų. 

— Neturiu. Nė vienos. 

Korbetas buvo visai arti šypsenos - pirmą kartą, pagalvo- 
jo Džekas. 

— Turiu pasakyti, kad jūs gana įžūlus, pone Sojeri. 

— Vadinkite mane Džeku. Kodėl taip sakote? 

— Prašote manęs darbo, bet neturite rekomendacijų. 

— Spėju, kad turėtumėte manim pasitikėti. 

— Spėkite dar kartą. - Korbetas vėl tapo atžarus ir pasilen- 
kė susirinkti įrankių. Tvarkingai sudėjęs juos į metalinę dėžę, 
atsistojo visu ūgiu, išsitraukė termosą, tada atsisuko į Džeką. 

— Dėkoju už pagalbą Anai, jei kas ten buvo mašinai. Ir ačiū 
už pagalbą sutvarkant tvorą. Bet aš jūsų nesamdysiu. 

Kai jis pasuko per ganyklą, Džekas nužingsniavo iš paskos. 

— Galiu paklausti kodėl? 

— Ne. Man nereikia jūsų klausimų. Nesiruošiu į juos atsa- 
kinėti. Aš visiškai jūsų nepažįstu, jūs galite mane apvogti. 


sės Sandra Brown 


— Tai būtų kvaila. Jei norėčiau tai padaryti, nebūčiau pir- 
ma prisistatęs. 

— Man pirmiausia reikia galvoti apie Deivido ir Anos sau- 
gumą. 

— Pasamdžius mane, nepadidės pavojus nei jums, nei 
jiems. 

— Iš kur man žinoti. 

Džekas uždėjo ranką vyrui ant peties, taip jį sustabdyda- 
mas. Korbetas pažiūrėjo į ranką, ir Džekas iškart ją atitraukė. 

— Gerai, jūs manęs nepažįstate. Aš pašalietis, nukritęs iš 
nežinia kur. Vakar mečiau darbą Korpuse. Jei norite pasi- 
tikslinti, galite paskambinti mano buvusiam šeimininkui. 

— Kaip tai metėte? 

- Va taip. 

— Tiesiog ėmėte ir metėte? 

— Kaip tik taip ir padariau. 

— Neatrodote labai patikimas, tiesa, pone Sojeri? 

Jis vėl ėmė eiti. Džekas nė kiek nesuglumęs nusekė iš 
paskos. 

— Kol būsiu čia, dirbsiu visą dieną iš širdies, kasdien. Turiu 
patirties dirbti visokius darbus, per savo gyvenimą dirbau 
viską, kas buvo legalu. Buvau skubios ruošos virėjas ir žve- 
jybos vadovas. Dirbau naftos laukuose ir surinkimo gamy- 
klose. Prajodinėdavau arklius ir melždavau ožkas, plaudavau 
indus, valydavau tualetus, o kartą, kai buvau išties alkanas, 
už penkis dolerius sąvadavau prostitutėms. 

Korbetas vėl sustojo ir atsisuko. 

— Tai tiesa, pone Korbetai. Dariau daugybę dalykų, dėl 
kurių ne itin didžiuojuosi. Parodykite man vyrą, kuris būtų 
išvengęs nemalonumų. Bet prisiekiu Dievu, yra vienas daly- 
kas, kurio niekad nedariau - nevogiau. Nevogsiu ir iš jūsų. Ir 
niekada neįskaudinsiu jūsų, nei jūsų marčios, nei jūsų ber- 
niuko. Iš tikro jums turėtų būti ramiau, kad dar vienas žmo- 
gus yra netoliese ir mato, kas kur. 

Tai buvo tūzas, kurį Džekas laukė progos išmesti, ir jis pa- 
veikė. Jutai, kad Korbeto kietumas silpsta. Ir buvo šiokia to- 
kia staigmena, ir didelis nusivylimas, kai Korbetas papurtė 
galvą ir pasakė: 

- Atleiskite, pone Sojeri, atsakymas - ne. 

— Ką turėčiau pasakyti, kad pakeisčiau jūsų nuomonę? 

— Nieko. Tiesa ta, kad neišgaliu jūsų samdyti. 

— Gali būti, - šyptelėjo Džekas. - Aš gana brangus. Bet, 
tikiuosi, rastume išeitį. 

— Kokią? 

— Man reikia kur gyventi. 

Korbetas išspaudė garsą, panašų į juoką. 

— Manote, aš kvailys? 

— Nesitikiu, kad priimtumėte mane į namus. Bet kaip ta 
sena priekaba, prišlieta prie šiaurinės tvarto sienos? Galė- 
čiau joje miegoti. 

Korbetas dirstelėjo į tą pusę. 

- Ji daug metų nenaudojama. Su žmona joje gyvenome, 
kai statėmės namą. Nuvertėme seną, bet naują norėjome pa- 
statyti toje pat vietoje. Tai buvo beveik prieš keturiasdešimt 
metų. Turėjau parduoti ją sąvartynui, bet niekaip neprisi- 
verčiau. Ji veikiausiai jau byra. 

— Ar ten yra vanduo ir elektra? 

— Lizdai. Viryklė su dujų balionu. 

— Aš priekabą išsivalysiu. Man tiks. 

Korbetas vėl įdėmiai jį pervedė žvilgsniu. Džekas nė ne- 
mirktelėjo. To išmoko lošdamas akį Reno lošimo namuose. 

— Tai ką pasakysite, pone Korbetai? 

Vesilijus Herboldas baigė nusigraužti smiliaus nagą iki gy- 
vuonies, ir tada į automobilių remonto dirbtuvių ir atsargi- 
nių dalių krautuvės, kur jisai dirbo, kontorą užėjo Arkanza- 
so valstijos policininkai. Dviese. Tikri bjaurybės, nutarė iš 
išvaizdos. 

Buvo tik laiko klausimas, kada jie pasirodys. Jie leido jam 
rytą pasinervinti, neramiai laukti to, kas neišvengiama. Da- 
bar jau buvo gerokai po pusiaudienio, tvanki popietė, ir nors 
jis laukė to vizito, raukuose pajuto karštį, kai vienas apvertė 
šiukšliadėžę, atsisėdo ant jos ir įsispoksojo, akis prikišęs ne 
toliau kaip per sprindį nuo nosies galiuko. 

— Nagi, Sesilijau, - pagaliau tarė jis, - paprašėme pono 
Reinoldso paskolinti mums šį puikų kabinetą, kad pasikal- 
bėtume nuošaliai, nematant jūsų bendradarbiams ir kitiems. 
Buvo labai malonus. Nenorėčiau nuvilti jo svetingumo ir už- 
tempti mūsų susitikimą. Didžiuojamės, kad neišnaudojame 
įstatymą gerbiančių piliečių. Tad tegul pokalbis bus trumpas 
ir malonus. 

Šie vyrukai buvo niekas kitas, tik prasčiokai su blizgan- 
čiais ženkleliais, krakmolytomis uniformomis ir greitomis 
mašinomis. Šiųdviejų Sesilijus nepažinojo, bet visą gyveni- 
mą su tokiais susidurdavo ir juos niekino. Jų smakrai taip 
glotniai nuskusti, kad net oda supleišėjusi. Ant uniformų 

jokios raukšlelės. Netgi tokią karštą dieną nepamatysi pra- 
kaito dėmelės po pažastimis. 

Bet jie visą dieną vienodai kvaili. Atimk uniformas ir žen- 
klelius, greitas mašinas ir gerus ginklus - juodu su Karlu tą 
pačią akimirką padarytų iš jų kotletą. 

Greitai. Bet vėliau. Dar ne laikas. Kol kas turi vaidinti 
kvailą ir išsigandusį. Geriau išsigandusį. Bus įtikimiau, nei 
kad būtų kvailas. Jis ir buvo truputį išsigandęs. 

— Jeigu atėjote pasikalbėti su manim apie tą triuką, kurį 
brolis vakar iškrėtė, jums tiesiai pasakysiu - nieko apie tai 
nežinau. 

Vyrukas ant šiukšlių dėžės dirstelėjo į porininką, rams- 
tantį sieną, rankos sunertos, koja ant kojos. Pastumdęs deg- 
tuką iš vieno lūpų kampučio į kitą, tas pratarė: 

- Jis turbūt galvoja, kad vietoj smegenų mums įdrėbė 


— Prisiekiu Dievu, - gailiai dievažijosi Sesilijus, - sakau 
jums tiesą. - Blogiausia, kas gali įvykti, jie pramanys kokį 
kaltinimą ir įkiš jį į cypę vien tam, kad turėtų po akimis. Pri- 
valo juos įtikinti, kad nuoširdžiausiai bendradarbiauja. - Iš- 
girdau apie tą pabėgimą iš kalėjimo per vakaro žinias. Grįžęs 
iš darbo atsisėdau prieš televizorių su dietiniu pepsiu ranko- 
je, o čia mano brolelio veidas per visą sumautą ekraną. Vos 
neprileidau į kelnes. - Padarė pauzę, kad įvertintų jų reakci- 
ją, - jokios. Tada atkakliai varė savo: - Žinau tiek pat, kiek 
visi. Išgirdau per televiziją. 

Degtukinis truktelėjo pistoleto dėklą. Tasai ant šiukšliadė- 
žės sučiaupė lūpas ir toliau spoksojo į Sesilijų - šis nesmagiai 
rangėsi ant kėdės, kol galiausiai neišlaikė įtemptos tylos. 

— Kas? 

— Manai, mes kvailiai, Sesilijau? 

— Ne, pone. 

— Pažįsti Mironą Hutą? 

— Ne, pone. 

— Niekada nesi matęs? 

— Ne, pone. Jis su broliu susitiko Takeryje. Aš niekada ne- 
buvau Takeryje. 

— Ne, tu buvai Kaminse. 

Kaminso kompleksas - apygriežčio režimo kalėjimas, Se- 
silijus jautė, kad truputis teisėto pasipiktinimo čia tiktų. 

— Taip, teko. 

— Sėdėjai už ginkluotą apiplėšimą? 

— Taip. Bet niekada nieko neužmušiau. 

— O taip, taip. Beveik buvau pamiršęs. Užmušti palikai 
savo mažajam broleliui Karlui. Štai kodėl tavo bausmė buvo 
daug švelnesnė. 

Tai buvo jautri vieta. Sesilijus negalėjo neigti pareigūno 
žodžių, nes taip būtų prisipažinęs dėl žmogžudystės, juk ir 
techniškai, ir faktiškai ją įvykdė Karlas. Tačiau jis nenorėjo 
pasirodyti esąs skystablauzdis. O to skystumo būta, nes kai 
Karlas atsipalaidavo, atrodė net linksmas, praliejęs kraują, 
Sesilijų supykino vien mintis, kad reikia dar vienam žmogui 
atimti gyvybę. 

Apstulbintas šios savo įžvalgos, jis išpyškino: 

— Aš sėdau į kalėjimą ir atmokėjau skolą visuomenei. At- 
radau Jėzų ir gavau atleidimą. 

Degtukinis vos neužduso, kol išsiėmė apkramtytą šapą iš 
burnos, tik tada ėmė juoktis. 

— Aš paleistas lygtinai, - paskelbė Sesilijus. - Manote, ruo- 
šiuosi iškrėsti kokią beviltišką kvailystę kaip brolis? Ačiū, ne. 
Kaminsas nebuvo iškyla, jūs žinote, ir aš nenoriu atgal. 

— O-ho, - sėdinčiajam jo aistra nepadarė įspūdžio. - Gir- 
dėjai apie tuos Takerio sargybinius? 

— Girdėjau, kad jie... ak, jie mirė. 

Pareigūnas pasilenkė dar arčiau, nosimi jau beveik lietė 
Sesilijų. 

- Jie nemirė, subine. Jie buvo nužudyti. Tavo brolis vieną 
iš pasalų nužudė strypu. Smeigė į akį, kai tas buvo arti. Ki- 
tam Hutas perrėžė gerklę, vos nenupjovė galvos. 

Jis vėl atsilošė ir timptelėjo ausies spenelį, tarsi apmąstytų 
pabėgimą iš kalėjimo, kuris sukėlė visas tvarkos palaikymo 
tarnybas Arkanzase ir gretimose valstijose. Prasidėjo Karlo 
Herboldo ir Mirono Huto, kurie buvo laikomi ginkluotais ir 
pavojingais, medžioklė. Piliečiai buvo įspėti laikytis ypatin- 
go atsargumo, jei pamatys šią porą. 

— Tenka pagirti senį Karlą. Jis gerai suplanavo, - įvertino 
pareigūnas. - Tas Mironas - tikras bukagalvis. Nuovokos 
anei kruopelės. Tačiau tavo brolis gudrus šunsnukis. Suge- 
bėjo net tų sekimo prietaisų atsikratyti. Jie rasti, bet tik ne 
prie Karlo ir Mirono prikabinti. Ne, pone. Visa, kas rasta, 
tai tik jų kalinių drabužiai, numeriai ir tie gudrūs sekimo 
įtaisai, bet niekam nebetinkami. Tie vyrukai seniausiai 
buvo dingę. 

Kaliniai pergudravo pareigūnus ir atsikratė sekimo įtaisų. 
Sraigtasparnių patruliai, išsiųstos paieškos brigados, blokuo- 
ti keliai — ir vis tiek per naktį nepavyko aptikti jų pėdsakų. 

Po velnių, Sesilijus didžiavosi jaunėliu broliu! 

Jis vos suvaldė pasididžiavimo šypseną, kai pareigūnas 
vardijo Karlo nusikaltimus, kuriuos Sesilijus laikė laimėji- 
mais, vertais lyginti nebent su pasiektais jo herojų: Džesio 
Džeimso, Džono Diligerio ir Klaido Barou. 

Kad paslėptų pasididžiavimą, jis nutaisė jausmingą išraišką. 

— Aš tik viliuosi, kad jo neužmušite. Mūsų tiek ir bėra, 
mudu du. 

— Na, tai ne visiškai tiesa, ar ne, Sesilijau? Jūs turėjote 
mamą. Ji ištekėjo už puikaus žmogaus, kuris stengėsi dėl 
jūsų. Matai, susirinkau duomenis. Tad nemeluok man, Se- 
silijau. 

— Mūsų patėvis buvo užsispyręs asilas. Nuo pirmos dienos 
mūsų nekentė, ir mudu jo nekentėme. Jis nė necyptelėjo, 
kai buvom išsiųsti į tą neklusnių berniukų mokyklą, o Karlui 
tuomet buvo vos penkiolika. 

— Gal todėl, kad išties tokie buvote. Neklusnūs, turiu omeny. 

— Kai mama mirė, jis ant mūsų dar labiau užsisėdo. Ma- 
nęs tai labai nenervino, - apdairiai pridūrė, - bet Karlas, jis 
dar buvo vaikas, - tai jį žlugdė. Nepatirdamas niekieno mei- 
lės, jis augo piktas ir nuožmus. Jis pažeistas iki pat šaknų. 
Manote, nežinau, kad jis blogesnis negu pati nuodėmė? Jis 
atsisako matyti gėrį. Jis atsisakys priimti Jėzų ir nė už ką 
nesutiks būti išgelbėtas. - Įspūdžio dėlei nubraukė ašarą. - 
Bet jis - mano šeima, mano kraujas, visa, kas liko iš mūsų 
giminės. Nenoriu, kad jis mirtų. 

— Klausyk, - policininkas įsitaisė patogiau ant šiukšliadė- 
žės krašto, - štai ką mes manome. Jei Karlas ir jo draugas 
Mironas vieną naktį pasirodys pas tave, veikiausiai iš broliš- 
kos meilės padėsi tiems vyrukams. 

— Ne, pone, - atsakė Sesilijus, ryžtingai purtydamas gal- 
vą. - Iškart jums paskambinsiu. 

- Tikrai? 

- Tikrai. 

Policininkas atsisuko į porininką. 

— Kaip manai, jis meluoja? 

Degtukinis nusižiovavo. 

— Pučia miglą į akis. Herboldai apsigimę melagiai. Visi tai 
žino. 

— Prisiekiu šventuoju Jėzaus vardu... 

— Užčiaupk šūdiną burną ir neminėk Jėzaus, Sesilijau! — 
Valstijos pareigūnas taip staigiai pašoko ant kojų, kad net 
šiukšliadėžė apvirto. - Tu nevertas tarti Viešpaties vardo pa- 
dorioje bendrijoje. Tavo žodžiai skamba nuoširdžiai, bet esi 
pripažintas nusikaltėlis. Judu su broliu vieno lizdo paukš- 
čiai, tik kalėjimas jus atskyrė. Štai kaip viskas buvo. - At- 
sirėmęs'į kelius, jis vėl pasilenkė ir prikišo savo veidą prie 
Sesilijaus. - Būsime prilipę prie tavęs kaip vantos lapas prie 
užpakalio. Ar girdi mane? 

Sesilijus pasipiktinęs atsistojo. 

— Galvokite, ką norite, pareigūne. Sakau, kad norėčiau 
Karlą įduoti. Prisiekiu: norėčiau, nes visai netrokštu, kad jis 
būtų nušautas. 

— Tikiu, Sesilijau. 

— Taip, Sesilijau, - atsiliepė ir Degtukinis, - tikiu. 

Porelė išslinko lauk, trumpai šnektelėjo su dirbtuvių savi- 
ninku ponu Reinoldsu, tada sulipo į savo blizgančią, naujau- 
sios įrangos prikimštą mašiną ir nulėkė. Sesilijus nusliūkino 
atgal į narvą, kuriame iki jiems pasirodant darbavosi prie 
pikapo. Reinoldsas netruko jį aplankyti. 

- Ar pasakei jiems tiesą? — suurzgė. - Žinok, jei pamaty- 
siu, kad vėl turi nemalonumų, švilpsi lauk. Aišku? 

— Tikrai taip, pone Reinoldsai. Man reikia šio darbo. Ne- 
benoriu turėti jokių reikalų su savo netikusiu broliu. Aš savo 
pamoką išmokau. 

Reinoldsas grėsmingai pasižiūrėjo, tada žengė į kontorą ir 
uždarė duris. 

Tas susinervinęs asilo subinė nevertas, kad apie jį galvo- 
tum, Sesilijus sutramdė staiga kilusį norą parodyti bosui 
didįjį pirštą. Be to, aplink buvo ir daugiau darbininkų, kai 
kurie pataikavo Reinoldsui. Sesilijus nė vienu nepasitikėjo. 
Bailiai ir subinlaižiai, štai kas jie. 

Jis vėl palindo po pakeltu pikapo dangčiu ir pasinėrė į 
darbą. Tam nereikėjo daug smegenų, tad galėjo galvoti apie 
kitus dalykus. 

Žinojo, kad agentai jį aplankys. Jie tikisi, kad Karlas pir- 
miausia bėgs pas giminaičius. Karlas, aišku, tai irgi supra- 
to, per paskutinį jųdviejų pasimatymą įspėjo Sesilijų: „Jie 
stebės tavo būstą ir dirbtuves. Veikiausiai jų nematysi, bet 
tie šunvaikiai bus kur netoliese, tad saugokis.“ Telefono 
veikiausiai irgi bus klausomasi, pridūrė. Nereikalingi per- 
spėjimai. Sesilijus pats žino, kaip saugotis. 

Kita vertus, agentai iš dalies teisūs. Su broliu pasimatys. 
Kai jie susitiks, nebebus paslaptis. Valdžia iškart sužinos, 
kad broliai susivienijo. Bus didi diena! 

Sesilijus vos pajėgė slėpti jaudulį. Kaip ištverti tą laukimą 
ir neišsiduoti? Lygtinė laisvė ne ką geriau negu kalėjimas. Jį 
nuolat lankė lygtinai paleistųjų inspektorius, lindo į kiekvie- 
ną jo gyvenimo užkaborį. Jis turėjo dirbti kiekvieną dieną 
vien tam, kad tas šunsnukis Reinoldsas galėtų jį užgaulioti. 
Koks čia gyvenimas? Jis per daug protingas, per daug talen- 
tingas, kad eikvotų save asilo vertam gyvenimui. 

Be to, juodu su Karlu skirti vienas kitam. Netrukus vėl bus 
kartu, darys ką geriausiai sugeba, ką kartu darė nuo tada, 
kai dar buvo vaikai, - užkurs pragarą. 

Visą popietę Sesilijus praleido peržiūrėdamas jų planą, 
vis jį narstė, norėdamas įsitikinti, ar ko nepraleido. Truputį 
maudė, kad Karlas buvo vyriausiasis planuotojas ir vadas. 
Jis vadovavo net iš kalėjimo, ir taip visada buvo, nors, po 
teisybei, lyderio vaidmuo turėtų priklausyti Sesilijui, juk jis 
vyresnis. Bet Karlas anksti ir be jokių ceremonijų perėmė tas 
pareigas ir niekada negrąžino. 

Viena, ką jie turi aiškiai sutarti visiems laikams: Sesilijus 
turi vienodą balsą. Jis iš pat karto tai tiesiai broliui pasakys. 
Aišku, Karlui bus sunkoka pereiti prie demokratiškesnio po- 
žiūrio. Bet jie nebe vaikai. Sesilijui nebereikia auklės. Jis irgi 
sėdėjo kalėjime. Patirtis jį užgrūdino. Nors pareigūnams jis 
vaidino verkšlenantį silpnavalį, išties buvo stipresnis, nei 
brolis jį prisiminė. 

Šįkart jokių klaidų. Viskas paruošta. Jis sumanė saugų 
darbelį ir dar saugesnį atsitraukimo planą. Po velnių, jis net 
turi slaptą ginklą, apie kurį dargi Karlas nenutuokia. 

Palinkęs prie savo knebinio sukikeno vien pagalvojęs, kaip 
nustebs Karlas, kai jam pateiks staigmeną. 


voptintas skyrius 


- Džekas sakė, kad jo peilį nukalė indėnų karys. Koman- 
čių karys, seneli. - Deividas liovėsi čiauškėjęs apie Džeką So- 
jerį tik tam, kad susigrūstų į burną šakutę bulvių košės. - Jis 
tiek daug visko žino. 

Džekas Sojeris dabar vienintelė Deivido kalbų tema. Kai 
jie grįžo iš miesto ir iš toli pamatė Džeko pikapą vis dar šali- 
kelėje, Deividas vos galėjo sulaukti, kol mašina sustos. 

Delrojus pasitiko juos prie vartų, atitveriančių tvarkingą 
kiemą nuo ganyklos. 

— Seneli, ar matei Džeką? 

Iš susijaudinimo vos atgaudamas dvasią, Deividas pabėrė 
tiek daug klausimų ir taip greitai, kad Ana daugelio jų nespė- 
jo suprasti. Delrojus liepė berniukui nusiraminti. 

Nieko neįprasta. Delrojus mylėjo anūką, bet burbuliuojan- 
ti Deivido energija dažnai jį erzindavo. Kas Anai iškart krito 
į akis, tai pasikeitęs pats Delrojus. Juk buvo tvirtų nuostatų 
žmogus. Visada turėdavo savo nuomonę. Jei ką nuspręsda- 
vo, niekada nesvyruodavo. Jei ką darė, darė ryžtingai, neat- 
siprašinėdamas. 

Todėl buvo keista girdėti, kaip nedrąsiai, abejodamas jis 
ėmė pasakoti, kad pasamdė Džeką fermos darbininku. 

Stengdamasi paslėpti nuostabą, ji parodė: Taip greitai? Ką 
apie jį žinote? 

- Jis tinka. Manau, bus smarkus darbininkas. - Ir nežiū- 
rėdamas į ją pridūrė: - Gyvens senajame vagonėlyje. 

Tai dar labiau stebino, bet dar prieš jai ženklais pareiš- 
kiant savo nuomonę jis užbėgo už akių. 

— Jis pats susitvarkys, dėl to nesirūpink. Ir apskritai, įsi- 
vaizduok, kad jo išvis nėra. Jau pasiunčiau jį dirbti į tvartą. 
Tiesiog norėjau, kad žinotum, jis čia kurį laiką darbuosis. 
O dabar ir man laikas grįžti prie darbo. Pasimatysime per 
vakariene. | 

Daugiau nieko nepaaiškinęs, jis apsisuko ir nuėjo. 

Visus tuos metus, kai Dinas mirė, ji buvo atsakinga už na- 
mus, o Delrojus rūpinosi ferma. Nors ji dažnai užsimindavo, 
uošvis užsispyrėliškai atsisakydavo net pasvarstyti, kad rei- 
kėtų ką nors pasisamdyti nuolatiniam darbui. 

Jis darėsi per senas taip sunkiai dirbti, ir tai buvo dalis 
bėdos. Samdyti jam neleido išdidumas. Jis net pats sau ne- 
prisipažino, kad jau nebesusitvarko su darbais, kuriuos visą 
amžių nuveikdavo. 

Gali būti, jautėsi išduosiąs ir mirusį sūnų, jei pasamdys 
svetimą žmogų. Niekas neturėjo teisės užimti Dino vietos 
Delrojaus širdyje. Nenorėjo, kad ir dirbant kas nors užimtų 
Dino vietą šalia jo. 

Papietavusi Ana spėliojo, kas taip staiga pakeitė Delrojaus 
nuostatas. Negi išties jo širdyje įvyko lūžis? Gal pagaliau 
susitaikė, kad reikalingas pagalbos? Ar Sojeris tiesiog gerai 
moka parsiduoti? Gali būti. Bet buvo ir kita galimybė - ir ji 
labiausiai baugino. 

Vakaro žinios. 

Kad nusiramintų, ji plekštelėjo į stalą, norėdama atkreipti 
uošvio dėmesį. Ar bijote, kad jis čia atsibastys? 

— Ne. 

Ji perskaitė trumpą atsaką iš jo lūpų. Patvirtindamas jis 
griežtai papurtė galvą. Vis dėlto Ana ne visiškai juo patikė- 
jo. Tai kodėl pasamdėte tą žmogų? Kad būtų kas nors netoliese, 
jeigu kas... 

- Čia nėra jokio ryšio. Tas Sojeris apsireiškė ieškodamas 
darbo. Svarsčiau, gal mums reikia žmogaus. Ir viskas. - Susi- 
jaudinęs jis kurį laiką valgė. Ana į jį tebežiūrėjo. Neapsiken- 
tęs jis nuleido šakutę ir kreipėsi į ją nebesukdamas akių. — 
Ana, jis čia neateis. Pernelyg rizikuotų. Be to, nespės taip toli 
nusigauti, jį greitai sučiups. 

— Seneli, ką sučiups? - paklausė Deividas. 

— Nieką. Ir nekalbėk pilna burna. - Vėl atsisukęs į Aną pa- 
sakė: - Šiandien skambino valstijos policija. Klausė, ar ne- 
norėčiau, kad kas nors čia budėtų ir stebėtų namus. Dėl viso 
pikto. Pasakiau ne. 

Ji nudelbė akis į lėkštę. Delrojus tekštelėjo į stalą. Tai pa- 
jutusi, ji vėl pakėlė akis. 

— Aš išties manau, kad nėra jokio pavojaus. Bet jei nori, 
jiems paskambinsiu ir priimsiu pasiūlymą. 

Paprašęs, kad kas nors saugotų jo šeimą, jis prisipažintų 
bijąs pabėgusio Karlo Herboldo. Tokias drastiškas atsargu- 
mo priemones Delrojus laikytų savo silpnumu. Va jei ji pa- 
prašytų, galėtų nusileisti, bet ir tai nebūtų patenkintas. 

Ji papurtė galvą: ne. Atrodo, jam palengvėjo. 

Sprendimas priimtas, ir šis klausimas baigtas. Vis dėlto 
Ana abejojo, kad Delrojus būtų samdęs Džeką Sojerį, jei tie 
kaliniai nebūtų pabėgę. 

- Įdomu, ką Džekas valgo vakarienės. - Deividas pasilen- 
kė į priekį, kad pro langą matytų vagonėlį. 

Jų dienos tokios nuspėjamos, kad bet koks nukrypimas 
nuo įprasto ritmo - didelis įvykis, ypač beribio smalsumo 
penkiamečiui. Sūnus išmoko ženklų kalbą kartu su anglų, 
tad bendraudamas putliais pirštukais, jis be paliovos klausi- 
nėdavo kaip bet kuris vaikas. Vakarais Anos pirštai būdavo 
sustingę nuo begalinio atsakinėjimo. 

— Gal Džekas nieko neturi. Ką jis valgo? Seneli, ar jis moka 
virti? 

— Ne mūsų reikalas, ką jis valgo. Jis čia tik dirba, viskas. 

— Ar jis galės kartais pažaisti su manim? 

— Laikykis nuo jo atokiai, Deividai, rimtai sakau. 

— Bet jis toks geras, - atsiliepė nusiminęs Deividas. - Ir 
myli dinozaurus. 

— Jis pasamdytas dirbti, ne tavęs linksminti. 

Ana parodė: Ar jis sakė, iš kur atvyko? 

— Jis iš tų bastūnų padermės. 

Ji metė į uošvį klausiamą žvilgsnį rodydama, kad ne visiš- 
kai suprato. Kaip valkata? Duoneliautojas? 

— Ne, jis dirba. Tik vis klajoja. Niekada neužsibūna vienoje 
vietoje. Jis gali rytoj išeiti. 

Sukrėstas tokios galimybės, Deividas paklausė: 

— Seneli, ar manai, kad jis rytoj išeis? Mama, ar tikrai? 

Ji parodė nemananti, kad jis taip greit iškeliautų. Delrojus 
liepė baigti vakarieniauti, tai Deividas ir padarė be žodžių. 
Ana slaptom vylėsi, kad Deividas dar pakamantinės Delrojų. 
Ji pati norėjo daugiau sužinoti apie Džeką Sojerį, bet tam 
kartui smalsumą užgniaužė. 

Kaip visada po vakarienės Deividas nunešė indus nuo sta- 
lo į kriauklę, tuo tarpu ji su Delrojumi ilsėdavosi prie pasku- 
tinio puodelio kavos ir aptardavo dienos įvykius. 

Delrojus niekada nebuvo kalbus, todėl marčios tylėjimas 
jam netrukdydavo. Bet šįvakar jis buvo itin tylus. Po kurio 
laiko ji paklausė: Ar skaitėte laikraštyje apie Ezio Hardžo atsis- 
veikinimo vakariene? 

— Seniai buvo laikas, jei nori mano nuomonės, - atsakė. — 
Jam jau beveik aštuoniasdešimt. 

Ana šyptelėjo į kavos puodelį. Atsistatydinęs šerifas buvo 
ne ką vyresnis už Delrojų. Ir jums reikėjo eiti. Buvo minia žmo- 
nių. Daugumą turėtumėte pažinoti. 

— Mahęs ten nė surišęs nenutemptum. Bilietai buvo po 
dvidešimt dolerių vienam. 

Ne bilieto kaina jį atbaidė. Nebūtų ėjęs į bendruomenės 
renginį, net jei bilietai būtų buvę už dyka. Ir jam niekada 

neatėjo į galvą, kad marti būtų norėjusi. Ezis Hardžas visą 
jos gyvenimą buvo šerifas. Ji manė, kad jis nusipelnė gerų 
išleistuvių. Bet jei būtų užsiminusi, kad eikime, Delrojus vis 
tiek būtų pasakęs ne. 

Kai pirmą kartą parsivedė ją namo supažindinti su tėvu, 
Dinas iš anksto įspėjo, kad Delrojus ne itin draugiškas. Ir 
įsitikino, kad čia dar per švelnus apibūdinimas. Dino moti- 
na Merė buvo antroji Delrojaus žmona. Kol atrado laimę su 
naująja šeima, Delrojus išgyveno siaubingus laikus. Tie sun- 
kūs metai uždėjo jam antspaudą. 

Visas ir taip ribotas jo visuomeninis gyvenimas mirė kar- 
tu su Mere ir Dinu. Pamažu nedidelis draugų būrelis liovėsi 
kviesti jį į savo pasisėdėjimus. Jis to tarsi nepastebėjo. 

Iš pradžių Ana galvojo, kad Delrojus varžosi jos nebylys- 
tės, kad jam nepatogu vartoti gestų kalbą viešose vietose. 
Arba kad jam gaila jos, jaunos našlės, ir nenori jos palikti 
vienos vakaroti, ypač kai gimė Deividas. 

Ilgainiui jai teko apsiprasti, kad uošvio vienatvė neturi 
nieko bendro su ja. Jis apskritai nemėgo žmonių. Jį žeidė jų 
smalsumas ir plepalai. Jis atstumdavo bet kokį draugystės 
ar gerumo gestą, nes manė, kad už jų slypi kokie nors niekin- 
gi motyvai. Verčiau jis gyvens užsidaręs. Jos nebylystė jam 
buvo patogi priežastis atsiriboti nuo pasaulio. 

— Ar viską padarei, kas numatyta? 

Klausimas pažadino ją iš apmąstymų. Staiga kažką prisi- 
minusi, ji iškėlė pirštą - prie užduoto klausimo grįš. Ji atsi- 
nešė vizitinę iš rankinės ir padavė Delrojui. 

— Emoris Lomaksas, - jo lūpos sakė vardą, paskui išsprū- 
do keiksmas, kurį, ji tikėjosi, jis ištarė pašnibždom, kad ne- 
išgirstų Deividas. 

Aš nuėjau į banką, - parodė jam. - Ponas Lomaksas pagerbė 
mane pereidamas laukiamąjį vien tam, kad pasakytų labas. 

— Slidus tipas. 

Nors žodis visai nederėjo prie konteksto, ji suprato, ką 
Delrojus turėjo omeny. „Slidus“ buvo pats geriausias žodis 

paskolų vadybininkui apibūdinti. Kai tik jis ją paliesdavo, - o 
tai atsitikdavo kaskart, kai jį sutikdavo, - jai iškart norėdavo- 
si nusiprausti. Jis pasikvietė ženklų mokovą, kad jam išverstų. 

— Ką tokio jis pats norėjo pranešti? 

Jis priminė, kad palūkanų mokėjimo terminas seniai praėjo... 

— Vakar išsiunčiau. 

Jam tai ir pasakiau. Sakė, kad judviem reikia susitikti ir pa- 
siaiškinti, kada ir kaip pradėsite grąžinti paskolą. Pasisiūlė pats 
pas jus atvykti. 

— Neabejoju, kad nori. 

Kad jums nereikėtų vykti į miestą, sakė. 

— Greičiau dėl to, kad apžiūrėtų, ką čia turime. - Delrojus 
išsitraukė dantų krapštuką iš stiklinaitės vidury stalo ir sto- 
damasis sugrūdo į tarpudantį. - Noriu pasižiūrėti televizo- 
rių. Gal šįvakar bus ir kokių gerų naujienų. 

Jis pyko ant paskolų vadybininko, kad šis šnekėjo su Ana. 
Gal šiek tiek bijojo žinių iš Arkanzaso. Einantis iš virtuvės 
Delrojus priminė senstantį meškiną, kuris prarado iltis ir 
bijo, kad nepajėgs apsiginti. 

— Ar senelis ant manęs pyksta? - paklausė Deividas. 

Ana siektelėjo ir prisitraukė berniuką arčiau, stipriai ap- 
kabino. Kodėl jis turėtų ant tavęs pykti? 

— Nes aš per daug šneku. 

Jis nepyksta. Tik nervinasi, kad suaugusieji gali būti tikri 
šiukšlės. 

— Ir tas iš banko? 

Ji linktelėjo. 

— Man jis nepatinka. - Deividas nutaisė rūgščią miną. — 
Jis kvepia kaip burnos skaliklis. 

Juokdamasi ji parodė: Seneliui jis irgi nepatinka. 

- O tau? 

Ji krūptelėjo: Ne! 

Kalbėdamasis su ja, Emoris Lomaksas nesusilaikydavo ne- 
brūžavęs delnu aukštyn žemyn jos rankove arba paspaudęs 


ranką pernelyg ilgai ją laikydavo. Ji niekada jo tam neskati- 
no. Buvo mandagi, daugiau nieko. Bet Lomakso ego neskyrė 
flirto nuo vulgarumo. Bet kai kitą kartą palies, ji pasakys, 
kas jis - šiknius, ir lieps prilaikyti savo rankas. 

Ar galėtų paprašyti, kad vertėja jam tai perteiktų? - pa- 
galvojo. 

Laikas maudytis, - parodė Deividui ir pasiuntė laiptais į 
viršų. 

Kol jis pliuškenosi vonioje kartu su visa flotile plastikinių 
laivelių, ji ėmėsi įprastos veido valymo rutinos. Būtina, bet 
neįdomi procedūra, ją atlikdavo mechaniškai. 

Tačiau šįvakar, prisikišusi prie veidrodžio virš kriauklės, 
ji truputį ilgėliau žiūrėjo į savo veidą. Nuo vasaros saulės iš- 
ryškėjo nekenčiamos strazdanos. Einant į lauką reikia nepa- 
miršti pasitepti kremu. Gilios mėlynos akys - iš tėvo. Maža 
nosis - mamos. Laimė, ji paveldėjo gražiausius jų bruožus. 
Jie mirė su kelių mėnesių tarpu, vos spėjus ištekėti už Dino — 
mama nuo kepenų vėžio, tėtį ištiko širdies smūgis. 

O kadjie būtų gyvenę ilgiau ir pamatę jos sveiką, girdintį 
sūnų. Ir kad Dinas būtų pamatęs. 

Pyktelėjusi, kad pasidavė liūdnoms mintims, ištraukė 
Deividą iš vonios. Jis ilgai šluostėsi, vilkosi pižamą, valėsi 
dantis, tempdamas laiką, kol ji švelniai subarė, kad jau me- 
tas į lovą. Kai pagaliau jo galva įspaudė pagalvę, ji prisėdo 
ant lovos krašto kartu pasimelsti. 

Jis užmerkė akis ir sudėjo rankutes po smakru. „Dieve, 
laimink tėtį, kuris yra danguje. Dieve, laimink senelį. Dieve, 
laimink mamą. Ir Dieve, laimink Džeką“ | 

Ana nebuvo tikra, kad teisingai perskaitė iš jo lūpų. Deivi- 
das retai keisdavo savo maldą. Nuo tada, kai šį vakaro ritua- 
lą pradėjo, jis vos keletą kartų prašė ką nors papildomai lai- 
minti. Kartą - meškėną. Šį maitėdą jie laikė savu, kiekvieną 
vakarą pabarstydavo jam prieangyje Lucky Charms, tada iš 
vidaus žiūrėdavo, kaip jis puotauja. Vieną rytą Delrojus rado 

jį ant kelio negyvą, tuoj už vartų. Buvo suvažinėtas. Deividas 
keletą vakarų už jį meldėsi. 

Kitą kartą jis prašė Dievo pagalbos, kai „Makdonalde“ pa- 
liko pliušinį meškiuką. Kai žaisliuko pasigedo ir grįžo atgal, 
jo nebebuvo. Meškiukas vakaro maldoje buvo minimas apie 
savaite. 

Tik tas dvi išimtis ji teprisiminė. 

Bet ar reikėjo stebėtis, kad Deividas įtraukė Džeką Sojerį 
į savo maldeles? Juk jo atsiradimas buvo bene pats nuosta- 
biausias dalykas per visą Deivido gyvenimą. 

Deivido amžiaus berniukui Sojeris turėjo atrodyti kaip 
nuotykių knygos herojus. Jis nebuvo toks senas kaip Del- 
rojus, gal dvidešimčia ar net daugiau metų jaunesnis. Jis 
nebuvo glebus ir pablyškęs, kaip nuo pat gimimo Deividą 
prižiūrintis vaikų gydytojas. Neturėjo ir švelnaus manierin- 
gumo pastoriaus, kuris kartkartėmis juos aplankydavo, nors 
jo pamokslo juodu klausėsi vienintelį kartą, tada, kai buvo 
laidojamas Dinas. Džekas Sojeris nepanėšėjo nė į vieną tų 
vyrų, kurie šmėžavo mažame jos sūnaus pasaulėlyje. 

Su savo batais, indėnišku peiliu, žiniomis apie dinozau- 
rus, o dar tas aplamdytas pikapas: blyškiai oranžinis ševro- 
letas, kuris, rodės, puikavosi savo randais kaip koks karo ve- 
teranas, - argi nuostabu, kad Džekas padarė tokį stulbinamą 
įspūdį. 

Pasakęs amen, Deividas atsimerkė. 

— Mama, kaip manai, ar aš jam patikau? 

Buvo beprasmiška apsimesti kvailai, nesuprantančiai, kad 
jis kalba apie Džeką Sojerį. Esu tikra, kad taip. Kam tu galėtum 
nepatikti? Ji pasilenkė ir pakuteno jam pilvuką. 

Paprąstai jam patikdavo kutenimas, prašydavo dar, net 
kai Ana sakydavo, kad jau gana. Bet šį vakarą į kutenimą jis 
neatsakė įprastu kikenimu. Pasisuko ant šono ir susidėjo 
delnus po skruostu. 

— Kai užaugsiu, ar būsiu toks aukštas kaip Džekas? 

Gal net aukštesnis. 

— Norėčiau jam parodyti savo dinozaurų knygą. - Tada 
plačiai nusižiovavo ir užsimerkė. 

Ana vis sėdėjo ant lovos krašto, glostė jam plaukus, ir žiū- 
rint į sūnų taip suspaudė širdį: o kad Dinas būtų spėjęs jį pa- 
žinti. Dinas būtų buvęs puikus tėvas. Deividui nebuvo lemta 
tos meilės patirti. 

Delrojus buvo vienintelis suaugęs vyras jo gyvenime. Del- 
rojus geras žmogus. Nors atrodo rūstus, jis geraširdis. Bet jis 
ne Deivido tėtis. Jam sunku rodyti švelnumą. Jis nemoka 
paikioti vien tam, kad paikiotų. Jis retai juokiasi. Begalinis 
Deivido judrumas jį erzina. Negana to, jis leidžia tam irzuliui 
prasiveržti. 

Jis niekada nekalbėdavo nei apie savo pirmąją santuoką, 
nei apie tuometines bėdas. Nei apie tą vasarą, kai viskas pa- 
siekė kulminaciją. Elgėsi taip, tarsi jo gyvenimas prasidėjo 
1976-aisiais, o visi ankstesni metai priklauso kitam žmogui. 
Trokšdamas užmiršti aną gyvenimą, jis giliai užkasė visus 
blogus prisiminimus. Neabejotina, buvo dienų, kai išties 
juos užmiršdavo. 

Deja, vakar Karlas Herboldas pabėgo iš kalėjimo ir vėljuos 
ištraukė į paviršių. | 


Aštuntas skyrius 


- Nelabai kibs, Ezi. Pernelyg karšta. - Berlas Mandis suče- 
žino rudą popierinį krepšelį ir įmetė į jį kukurūzų traškučių 
Fritos ir arachisinių saldainių. 

— Gal tu ir teisus. Bet man reikia ką nors veikti. 

— Dar nesusitaikei su pensininko dalia? 

— Nemanau, kad kada susitaikysiu. 

— Suprantu. Visą gyvenimą turiu šitą masalo krautuvėlę, 
ir mane iš jos išneš tik kojomis į priekį. 

- Ir dar truputį šitų svirplių, - paprašė Ezis. - Ir įmesk 
porą sodos vandens skardinių. - Padėjo nešiojamąją šaltdėžę 
ant rasoto prekystalio stiklo. 

— O gal verčiau porą alaus? 

— Na ne. Man šįvakar reikia grįžti namo. 

— Ką, Kora vis dar nusistačiusi prieš gėrimą? - sukikeno 
Mandis. 

— Baptistė iki kaulų smegenų. - Ezis sumokėjo grynai- 
siais. - Čia turėtų užtekti ir degalams. | 

Jis prisipylė degalų į nedidelę ešerinę valtį, tada grįžo at- 
gal. Pasiėmė skanėstų krepšelį, dėžutę skėrių, kurių nusipir- 
ko žuvims jaukinti, ir šaltdėžę su dviem skardinėmis gaivio- 
jo gėrimo. 

— Ačiū, Berlai. 

— Sėkmingos žūklės, Ezi. - Berlas pareguliavo plerpiantį 
ventiliatorių ir, kai Ezis išėjo pro duris, vėl nusigriebė nučiu- 
pinėtą Luiso Lamoro romaną minkštais viršeliais. 

Ezis sudėjo pirkinius valties gale, kur jau gulėjo žvejybos 
reikmenys. Nebuvo brangūs ar labai įmantrūs - kaip ir Ezis 
nebuvo aistringas žvejys. Kadangi rūpesčių turėdavo kas- 
dien, kiekvieną valandą, apygardos, ir ypač tokios skurdžios, 
šerifas negalėjo planuoti atostogų malonumų. Ezio biuras 
visada stokojo žmonių - ir visada viršijo biudžetą. Supran- 
tama, visus penkiasdešimt metų buvo persidirbęs, budėjo 
dvidešimt keturias valandas per parą, septynias dienas per 
savaitę, tris šimtus šešiasdešimt penkias dienas per metus. 

Net jeigu įtempta dienotvarkė leisdavo kada atsipalaiduo- 
ti, jis abejojo, ar sugebėtų atsiduoti žvejybai, golfui, medžio- 
klei ar kuriam kitam iš tų malonumų, dėl kurių kiti žmonės 
gyvena. Paprasčiausiai tuo nesidomėjo. Niekas jo taip nedo- 
mino kaip darbas. Darbą jis mylėjo. Visas gyvenimas apie jį 
sukosi. Net miegodamas apie jį galvodavo. Net ir dabar, bliz- 
giaudamas upėje, ilgėjosi darbo. 

Pavasaris buvo neįprastai sausas, tad vanduo nuslūgęs, tė- 
kmė vangi. Atrodė, upė visai neskubėjo išlieti savo vandenų 
į įlanką už kelių šimtų mylių į pietus. Saulės šviesa pavertė 
ramų vandens paviršių ribuliuojančiu veidrodžiu, ir tai buvo 
tikras išbandymas jo saulės akiniams Ray-Ban. 

Kur upė susiaurėdavo, medžių šakos sukurdavo vėsų 
skliautą. Tie šešėlio tarpsniai buvo mieli ir malonūs. Jokio 
vėjelio. Nevirpėjo nė vienas lapelis. Pakrančių medžiai vyto 
nuo nepakeliamo karščio, kuris, rodos, prislėgė visą kraštą. 
Tik vėžlių ir gyvačių galvos kyšojo iš drumzlino vandens ne- 
toli kranto. Buvo per daug apatiški, kad slėptysi. Net cikados 
čirpė pusbalsiu. 

Ezio marškiniai buvo šlapi nuo prakaito, kai pasuko savo 
laivą prie kranto. Išlipęs įtraukė valtį į aukštas sausas nen- 
dres. Net nereikėjo ieškoti vietos. Čia viskas pažįstama, kaip 

paties veidas. Ką ten, jis praleido nepalyginti daugiau valan- 
dų šukuodamas šią vietovę, negu žiūrėdamas į save. 

Jis pametė skaičių, kiek kartų čia buvo per pastaruosius 
dvidešimt dvejus metus. Vienas. Kaip piligrimas į šventovę 
ištikimai čia grįždavo. Jis pernelyg neanalizavo šios savo ma- 
nijos, bijodamas suvokti, kad tai nesveikas rūpestis - kone 
apsėdimas. 

Bet ir vėl grįždavo melsdamas, kad ta prakeikta vieta at- 
skleistų paslaptį. 

Daugybę kartų čia puldavo ant kelių. Ne tam, kad pasimels- 
tų: šliaužiodavo ant žemės, čiupinėdavo kiekvieną grumste- 
lį, centimetras po centimetro, melsdamas nors menkiausios 
užuominos, kas tąkart nutiko Patricijai Makorkl. 

Šis užkampus Žemės taškas šerifui Ezrai Hardžui tapo pa- 
saulio centru. 

Šit kodėl Kora taip nekentė Makorkl bylos. Keikė, kokia 
sunkia našta jį užgulė, ir pirmiausia - kiek jo laiko atėmė. Jis 
viską išbandė, kad atiduotų į teisingumo rankas tuos, kurie, 
jo manymu, buvo kalti dėl mergaitės mirties. Kai paaiškėjo, 
kad nepavyks, puolė į depresiją, kuri vos nesibaigė jųdviejų 
skyrybomis. 

Kora pagrasino paliksianti jį ir su vaikais išeisianti, jeigu 
neatsipeikės. Jis atsipeikėjo. O gal tik bandė. Didumą laiko 
atimdavo kasdieniai darbai. Bet vos atsirasdavo laisvesnio 
laiko, užuot pailsėjęs ir pasidžiaugęs šeima, jis vėl įnikdavo 
narplioti neišspręstą bylą. 

Ta byla neleido jam būti geru tėvu. Vaikus augino Kora, jis 
mažai kišosi ir domėjosi. Menkai prisiminė jų vaikystę, o vė- 
liau - tik rūpesčius. Blogiausia buvo, kai sūnus pabandė nar- 
kotikų. Ačiū Dievui, laiku pastebėjo ir tai netapo gyvenimą 
keičiančia problema. Dabar sūnus vedęs, turi dvi dukras, yra 
vidurinės mokyklos direktorius, savo bendruomenės ramstis. 

Dukra, dvejais metais jaunesnė už brolį, vos baigusi vidu- 
rinę išvyko iš Bleverio. Kad rastų savęs vertą vyrą, įstojo į 

koledžą. Ir rado. Ištekėjo už biržos maklerio iš Dalaso. Bevai- 
kė ir tuo besidžiaugianti, pustuzinio draugijų ir klubų prezi- 
dentė, ji leido dienas organizuodama oficialius pusryčius ir 
pinigų rinkimo vajus. Ezis nekentė jos gyvenimo būdo ir to 
pasipūtusio smirdžiaus, už kurio dukra ištekėjo. Bet ji atro- 
dė laiminga, ir Ezis manė, kad su tuo reikia skaitytis. 

Ezis neprisiėmė nuopelnų, kad vaikų gyvenimas gerai su- 
siklostė. Tai Koros nuopelnas. Likę su juo, jie būtų tapę žmo- 
nijos rykšte. 

Petsės Makorkl mirtis ir jį apsėdusi manija buvo jo šeimos 
bėda visus dvidešimt dvejus metus, net ir dabar. Kora svaigo 
vien nuo minties, kad jo atsistatydinimas juos išlaisvins. Ta- 
čiau Ezis žino: pasijus laisvas tik tada, kai ši byla bus baigta. 
Didumai žmonių tai buvo tolima praeitis. Niekas jos neatsi- 
minė, niekam ji nerūpėjo. Tiktai jam. Net jeigu būtų įtikinęs 
save, kad viskas užmiršta, naujiena apie Karlo Herboldo pa- 
bėgimą būtų sumalusi tą saviapgaulę. 

Jis niekada nemeluodavo žmonai ir dabar nesiruošė. 
Daugeliu atvejų melas gal būtų palengvinęs gyvenimą, net 
įnešęs darnos, bet Ezis jautė, kad apgavystei ne vieta san- 
tuokoje. Be to, Kora kiaurai permatydavo net patį nekal- 
čiausią jo melą. 

Veikiausiai suprato, kad jis anaiptol! ne žvejoti eina šią du- 
sinančią popietę. 

Palikęs meškeres ir gyvus svirplius, iš valties jis pasiėmė 
šaltdėžę, krepšelį ir išlipo į medžių sąvartyną. Vienas Dievas 
žino, kaip ilgai jie čia riogso, kokios gamtos jėgos juos išvar- 
tė. Kamienai buvo apėję kerpėmis ir vijokliais. Vabzdžiai juos 
išvarpė, bet kai atsisėdo ant vieno, jis dar išlaikė Ezio svorį. 
Atsikimšo skardinę gėrimo ir nugėrė didelį gurkšnį. Taip pat 
abejingai ėmė kramtyti kukurūzų traškutį. 

Nes kaskart, kai spoksodavo į tą vietą, kur Petsė Makorkl 
įkvėpė paskutinį oro gurkšnį, jį ištikdavo toks pat šokas, 
kaip pirmą rytą pamačius ją negyvą. 

— Arją kas nors lietė? 

Tai buvo viskas, ką jis sumojo pasakyti jaunam, išblyšku- 
siam ir sukrėstam pavaduotojui. Tas buvo pirmas pareigū- 
nas, kuriam žvejys parodė siaubingą radinį. 

- Ne, pone Ezi. 

— Net tas vyrukas, kuris ją rado? 

— Jūs juokaujate? Iš baimės jis vos į kelnes nepridėjo. Net 
neišlipo į krantą. Jo valtis plaukė pasroviui pro šalį. Pamatė 
ją čia gulint ir varė atgal prie Mandžio prieplaukos paskam- 
binti mums. Žinau, kaip išsaugoti nusikaltimo vietą nepa- 
liestą. Aptvėriau visą plotą. 

Pavaduotojas galėjo sakyti kalbas pramoginėje policinin- 
kų televizijos laidoje - Ezis buvo tikras, kad pats nė už ką 
nesugebėtų kalbėti tokiais terminais. Nedaugelis jų tirtų nu- 
sikaltimo vietų būdavo aptveriamos, kad kas neįmaknotų. 

Dažniausiai jiems tekdavo tiesiog patruliuoti ir palaikyti 
tvarką. Juos kviesdavo sustabdyti muštynių aludėse, ramin- 
ti pernelyg įsiliepsnojusių šeimyninių ginčų arba sutramdyti 
kokio girtuoklio, kuris tapdavo nevaldomas ir pavojingas. 

Mažai būdavo žiauraus smurto protrūkių, po kurių lik- 
davo lavonų, bet ir tada motyvai būdavo aiškūs. Ginkluotas 
apiplėšimas. Užpuolimas su mirtinu ginklu. Sumušta žmo- 
na. Nusikaltėlis dažniausiai turėdavo priežastį, teisėtą ar 
ne - bent jau aiškią. 

Beprasmiai nusikaltimai iš liguisto niekšiškumo buvo da- 
romi kitur. Didžiuosiuose miestuose. Priemiesčių lūšnynuo- 
se. Apie tokius čia, Bleverio apygardoje, Teksase, neišgirsda- 
vai. Tad nei pavaduotojas, nei Ezis, patyręs tvarkos saugoto- 
jas, nebuvo tokių sukrečiančių dalykų matę. 

Ji gulėjo kniūbsčia ištryptoje žolėje. Net galva nepasukta 
į šoną - tiesiog nosim į žemę. Viena ranka sulenkta po ja. 
Kita gulėjo palei šoną, delnu į viršų, pirštai šiek tiek už- 
lenkti. Kojos išskėstos. Nuogutėlė - tik sandalai. Nieko 

daugiau. Buvo vasara, tad buvo įdegusi, išskyrus juostą per 
nugarą ir sėdmenis. 

Eziui pasirodė nepadoru, kad jie spokso į tą nuogą kūną. 
Jie vykdė savo pareigą, ir vis tiek buvo tokie pat kalti kaip 
žudikas, - Ezis iškart suvokė, kad ji nužudyta, - žemindami 
šios jaunos moters orumą ir garbę. 

- Blogai, kad visą naktį smarkiai lijo, - tarė pavaduotojas, 
kaip ir Ezis atkreipęs dėmesį į vandens klanelį ant mergaitės 
strėnų. - Greičiausiai nuplovė daugelį įkalčių. 

— Teks tenkintis tais, kurie liko. 

— Taip, pone. - Pavaduotojas nusišluostė nosine šlapią vir- 
šutinę lūpą. - Manote, kad buvo nužudyta? 

— Neatrodo, kad būtų mirusi sava mirtim, ar ne, pavaduo- 
tojau? 

Medyje virš galvos piktai suspiegė melsvasis kėkštas, grą- 
žindamas Ezį į dabartį. Jis įkišo į krepšelį tuščią traškučių 
pakelį ir jų sūrumą nustūmė dantis geliančiu arachiso saldu- 
mu. Kramsnodamas rausvą cukruotą saldainį, jis atsistojo ir 
nuėjo į tą vietą, kur Petsė Makorkl buvo paguldyta. 

— Dieve pasigailėk. Ką čia turime, Ezi? 

Ezis krūptelėjęs apsižvalgė, beveik tikėdamasis, kad iš 
miško išdygs senasis Harvėjus Straudas. Koroneris jau pen- 
kiolika metų kaip miręs, pensininku spėjo pabūti dvejus 
metus, bet jo balsą Ezis šįryt tebegirdi taip pat aiškiai, kaip 
tąkart, kai Straudas atsiklaupė prie Petsės Makorkl lavono ir 
užsidėjo akinius, kad geriau matytų. 

— Ar atsinešėte aparatą? - paklausė Ezis. 

- Iš paskos ateina vyrukas iš „Banerio“. 

Ezis vylėsi, kad žinia nepasklis, bent jau kol jis nepasikal- 
bės su artimiausiais Petsės draugais. Norėjo, kad Makorkliai 
turėtų šiek tiek laiko apsiprasti su nelaime ir pasirengtų 
spėlionių ir apkalbų bangai, kurią sukels dukters mirtis. Bet 
Straudas pasikvietė laikraščio fotografą, tad jau per pietus 
mieste įvykis bus svarbiausia pokalbių tema. 

— Ar galit ką pasakyti, Harvėjau? 

— Neskubinkit manęs. Tik tik pradėjau. - Neliesdamas 
kūno, susikaupęs apžiūrinėjo jį iš visų pusių. Galiausiai pra- 
kalbo: - Ant kaklo mėlynė. - Tušinuku parodė rausvai viole- 
tinę dėme. 

- Smaugimas? 

— Galbūt. 

— Ar išprievartauta? 

— Veikiausiai. Pėdsakai ant šlaunų panašūs į spermą. 

— Jėzau. 

— Aha. 

Pasirodė fotografas, trykštantis energija pasidaryti nuo- 
traukų, - kol susidūrė su žiauria tikrove. Pamatęs merginos 
lavoną, jis nunešė į krūmus per pusryčius valgytą glaistytą 
bandelę, paskui sėdėjo suspaudęs galvą keliais ir vis kartojo, 
kad ne pirmą kartą mato nuogą moterį, bet pirmą kartą — 
negyvą. Turėjo praeiti kiek laiko, kol jis atsigavo, kad pada- 
rytų Straudui nuotraukų. 

Ne taip toli nuo aukos stovėjo mašina, registruota Petsės 
vardu. Šalimais Ezis rado ir drabužių krūvelę. Pincetu ėmė 
po drapaną, atidžiai apžiūrinėjo ir dėjo į plastikinį maišelį su 
etikete. Palaidinukė ir sijonas, liemenėlė ir kelnaitės. Lietaus 
permerkti, bet, kiek matė Ezis, jokių įplėšimų, netrūko sagų, 
taigi drabužiai nebuvo per jėgą nuplėšti. Aišku, jie dar bus 
tiriami. 

Abejos, ir vairuotojo, ir keleivio, durelės buvo atidarytos. 
Iš to nusprendė, kad kažkas merginą čia atlydėjo. Tušti gė- 
rimų buteliai - vienas automobilyje ant grindų, kitas netoli 
purvyne - leido numanyti, kokia buvo vakarėlio nuotaika. 

— Kaip jos nagai, Harvėjau? 

— Raudonai lakuoti. Nė vienas nenulaužtas, jokių įbrėži- 
mų, jokio kraujo. Atrodo, ir panagėse jokio audinio. Žinoma, 
patikrinsiu laboratorijoje. - Koroneris atkreipė dėmesį, kad 
nėra jokių kraujosruvų nei ant riešų, nei ant kulkšnių, nieko, 

kas rodytų, kad mergina buvo surišta ar jai užkimšta burna, 
ar kad vyko kokia nors kova. 

Buvo akivaizdu, kad Petsė Makorkl jautėsi rami čia ateida- 
ma su palydovu ir visai nesitikėjo tokios baigties. 

Išgirdęs atgijus radiją, Ezis tuoj pat nuėjo prie savo patru- 
linės mašinos ir atsiliepė į rankinį mikrofoną: 

— Klausau, Džimai. 

— Vakar vakare Makorklių mergaitė buvo „Vežimo rate“, - 
atraportavo pavaduotojas Džimas Klarkas. 

Kora su savo blaivininkais daug metų bandė surengti bal- 
savimą dėl sauso įstatymo apygardoje, ir tai buvo vienintelis 
balsavimas, kuris tik padrąsindavo girtuoklius. Jų siūlymas 
kaskart beviltiškai žlugdavo. Vis dėlto jiems pavyko uždraus- 
ti pardavinėti svaigiuosius gėrimus pačiame miestelyje. Tada 
alkoholio krautuvės ir smuklės išsirikiavo už miestelio abi- 
pus valstijos greitkelio. Viena iš tokių buvo „Vežimo ratas“. 

— Kas tau sakė? 

— To klubo savininkas, jo vardas Dži Parkeris. Jis vakar 
prižiūrėjo barą. Petsė Makorkl ten buvusi keletą valandų ir 
išėjusi apie vidurnaktį. 

"- Viena? 
— Su broliais Herboldais. 


Dovintas skyrius 


Duškanikės Emorio Lomakso telefonas. Pyktelėjęs, kad 
pertraukė, jis paspaudė vidinio ryšio mygtuką. 

— Kas skambina, ponia Presli? 

— „Rytų parko plėtra“. 

Tai akimirksniu pakeitė jo nuomone. 

— Sujunkite. 

Buvo apsikasęs popieriais, bet tie palauks. Ne šis darbas 
jo ateitis. Ir šis bankas atrodo juokingai menkas palyginti su 
verslu, kurį suka RPP kartu su Hjustonu. Jų apyvarta šimtus 
kartų viršija šio vištšūdžio operacijas, jie galėtų įsimesti jį į 
kišenę ir nė nepajustų. 

— Sveiki, Glenai, - ištarė melikaujamai. - Kaip reikalai? 

— Kalbėkite su ponu Konotu. 

Emoris susiraukė, jam nepatiko sekretorės stačiokišku- 
mas ir tai, kad jam buvo skambinama iš žemesnės grandies, 
ne pats Konotas teikėsi paskambinti. 

Beveik tris minutes jis buvo paliktas klausytis Kenio G 
muzikos, kol galų pagalėj atsiliepė Konotas. Be jokių įžangų 
ir malonių kreipinių jis paklausė: 

— Lomaksai, ar gavote mūsų santrauką? 

— Vakar. Ji atrodo fantastiš... 

— Kokia Korbeto reakcija? 

— Aš... Na, su juo dar nekalbėjau. Kaip sakiau, gavau ją 
tik vakar. Neturėjau laiko išstudijuoti. - Tyla kitame laido 
gale perėjo dygiu šaltuku per nugarą. - Bet jau kalbėjau su jo 
marčia. Ji pritarė susitikimui. Šį vakarą ruošiuosi peržiūrėti 
visą spausdintą medžiagą. Įsiminti, ką reikia. Turėkite ome- 
ny, tai keturiasdešimt šeši puslapiai. 

Jeigu jie mano, kad jis ruošiasi aukoti visą savo vakarą 
triūsdamas prie to mėšlo apie projektavimo stadijas, išlai- 
dų analizę ir statybų diagramas, oi kaip klysta. Jis sutvarkys 
reikalą ir be visų tų nuobodžių smulkmenų. 

- Jūs žinote, Glenai, nuo ko pradedu, - kreipėsi ryžtingu 
balsu. - Nenoriu palikti Korbetui jokios rinkimosi laisvės. 
Prieš sėsdamas kalbėti su juo, noriu išstudijuoti medžiagą 
skersai išilgai. Išstudijuoti taip, kad į visus savo argumentus 
jis gautų tokį atkirtį, kad net žagtelėtų. 

— Jeigu nesate pasiruošęs šiam darbui, norėtume dabar 
tai žinoti. 

— Bet aš pasiruošęs! - Emorio širdis nusirito į kulnus. 

- Jūs mums buvote patogus pasirinkimas, nes dirbate su 
Korbetu. Žinote, kokia jo finansinė padėtis. Kitaip sakant, 
kreipdamiesi į jus, tikėjomės sutaupyti laiko. Bet jeigu nesi- 
imate šio reikalo, pasiieškosime kito. 

— Glenai, prašau. Man tai taip pat svarbu. 

— Abejoju. Kada galėčiau išgirsti naujienas? 

— Greitai. - Nekonkretu. - Labai greitai. - Vis dar neskam- 
ba. - Iškart, kai pasikalbėsiu su Korbetu. 

— Lauksiu. 

Emoris taip ir liko laikantis telefono ragelį kaip nukabusį 
penį. 

Nepatenkintas tokiu palyginimu, numetė ragelį į vietą ir 
apsisuko su visa kėde paspoksoti pro langą į pagrindinę Ble- 
verio gatvę. 

Bankas užėmė ir antrą aukštą, bet jam patiko, kad kabine- 
tas gatvės lygyje. Langai tamsinti, tad iš lauko nematomas 

galėjai žiūrėti į šaligatvį. Žvelgdamas į praeivius, jis links- 
mindavosi rodydamas nepadorius gestus jam nepatikusiems 
žmonėms ir iki soties spoksodamas į patrauklesnes moteris. 
Nė viena nepraeidavo nepalikusi savo atspindžio tamsiame 
stikle. Jam patiko vaizduotis, kad kai žavi darbininkė ar par- 
davėja pasuka galvą, žiūri pro langą į jį. 

Vakar jis matė Aną Korbet artėjant nuo namo priešprie- 
šiais. Eidama su vaiku šaligatviu, sustodavo pasižiūrėti į vi- 
trinas. Ji kažką parodė rankomis vaikui, tas nusišypsojo. 

Emoris matė, kaip perėję gatvę juodu suka prie banko 
durų, tad jam nebuvo sunku užklupti ją laukiamajame. At- 
rodė dailiai. Grakšti stamantri figūra. Stangrus užpakalis. 
Nors papai ne kažin kokie, nuo oro kondicionieriaus spene- 
liai prasikalė. 

Ir kai pagalvoji, visa tai švaistoma tokiam seniui. Visi 
žino — senis ją dulkina. Jau šešeri metai jie gyvena kartu. 
Aišku, dulkina. 

Korbetui, žinoma, gerai. Bet kodėl ji susideda su tuo senu 
niurgzliu? Matyt, dėl to, kad kurčia, nusprendė Emoris. Vei- 
kiausiai dėl to. Ji mano, kad uošvis yra geriausia, ko gali ti- 
kėtis. Emoris atves ją į protą. 

Nuo tos minties jis vėl nusišypsojo. 

Tačiau tik trumpam. Kurčia boba - antraeilis grobis. Pir- 
miausia „Rytų parko plėtrai“ turi įteikti ką žadėjęs. O to ne- 
padarysi būdamas geras. Tai jau išbandyta. Jo pastangos tap- 
ti Korbeto finansų patarėju ir patikėtiniu baigėsi nesėkme. 

Konotas ir kiti ėmė nekantrauti. Laikas baigiasi. Bet kol 
moka nustatytas paskolos įmokas, Korbetas gali aikštytis 
metų metus. Emoris baiminosi, kad „Rytų parkas“ paves kam 
nors kitam arba mes projektą ir atsiims pasiūlymą. Tada jam 
galas. Visam gyvenimui užstrigtų šio banko paskolų skyriuje 
ir dirbtų už grašius. 

Šis bankas vis dar šeimos valdomas, čia jis neturi jokių ga- 
limybių padaryti karjerą. Abu prezidento sūnūs be humoro 

jausmo, visai kaip jų tėvas. Abu suspaudę šiknas, amžinai su- 
sirūpinę dėl laiko, pinigų ir klientų aptarnavimo. Nė katras 
jo pernelyg nemėgsta. Bet kada gali jį išgrūsti. 

Viskas! Jis turi užbaigti „Rytų parko“ reikalą. Turi įtikinti 
Korbetą parduoti ūkį. Tačiau visos pastangos kol kas bergž- 
džios. Senis ne tik nesileidžia į kalbas - net nesiklauso. 

Reikia naujo puolimo plano. Taip. Ko nors drąsaus. 

Drąsus. Koks didis žodis. Kai žmonės apie tai kalbės, - 
Emoris buvo tikras, kad kalbės, - sakys: „Jiems niekada ne- 
būtų pavyke, jei Lomaksas nebūtų žengęs drąsaus žingsnio. 
„Kieti kiaušiai. Štai ką turėjo Lomaksas, kitaip nebūtų taip 
drąsiai pasielgęs“ 

Išsiblaškęs žvelgdamas pro tamsintą stiklą, jis linkėjo sau 
įkvėpimo. 

Bet visa, ką matė, buvo apdaužytas pikapas, lėtai šliau- 
žiantis pagrindine gatve. 


Došimtas skyrius 


- J: atrodė gerai, - pasakė Delrojus į ragelį. - Bet šiais 
laikais negali būti pernelyg saugus. 

— Ypač jūsų situacijoje, pone Korbetai. Turiu omeny... 

- Žinau, ką turite omeny, - šiurkščiai pertraukė Delrojus. 

Žmogus kitame laido gale, matyt, suprato leptelėjęs kvai- 
lystę, nes tuoj pat pridūrė: 

- Žinokite, padariau tai tik dėl jūsų. Detektyvo paslau- 
gos - ne mūsų biuro specializacija. 

- Suprantu. 

- Kai ką norėčiau pasiūlyti - leiskite atsiųsti jums gin- 
kluotą sargybą. Kol šis, na, reikalas bus baigtas. 

— Ne, ačiū. - Delrojus buvo nepalenkiamas. - Dėkoju už 
tai, ką dėl manes padarėte. Ir dar kai čia ne jūsų darbas. Bet 
tai viskas, ko man reikėjo. Viso labo. 

Jis padėjo ragelį, veidas raudonas iš pykčio. Buvo paprašęs 
vietos saugos biuro savininko, sūnaus vieno iš ankstesnių jo 
domino partnerių, dabar jau mirusio, pasiaiškinti, kas tas 
Džekas Sojeris. 

Štai ir viskas. Bet vyrukas nesusilaikė, kaip visada, nesu- 
siejęs jo su Karlu Herboldu. 

Keletą kartų giliai atsikvėpė norėdamas nusiraminti. Ne- 
verta leisti, kad dėl to vyruko pastabų padidėtų kraujospū- 
dis. Susivaldė ir pasidžiaugė gera naujiena. Ataskaita apie 
Sojerį švari. 

Saugos biuras įvedė į sistemą jo pavardę, socialinio drau- 
dimo numerį, vairuotojo pažymėjimo ir automobilio nume- 
rį. Neaptiko jokių bankrotų, jokių blogų paskolų ar neapmo- 
kėtų čekių. Neturi išlaikyti vaikų. Nebuvo suimtas. Net jokių 
nuobaudų už eismo pažeidimą. 

Suvirškinęs šią informaciją, Delrojus nuėjo prie svetainės 
lango ir pažiūrėjo į kitą kiemo kraštą. Sojeris buvo žadėjęs 
Deividui pakabinti sūpynes ant vienos tų milžiniškų peka- 
ninių karijų. Vakar jis buvo nuvažiavęs į miestelį nupirkti ko 
reikia. Tada vakare - po darbo, savo laiko sąskaita - pjovė, 
šlifavo, lakavo lentelę sėdynei. Sandėliuke surado grandinę 
ir paklausė Delrojaus, ar gali ją panaudoti. 

Dabar jis derino grandinės ilgį, kad sūpynės būtų tinka- 
mame berniukui aukštyje nuo žemės. Kadangi sūpynės jau 
buvo beveik baigtos, Deividas straksėjo aplinkui ir čiauškėjo 
dar gyviau. 

Suprantama, Delrojui palengvėjo, kad nepasisamdė kokio 
nusikaltėlio ar veltėdžio. Nieko blogo apie Sojerį nesužinota, 
vadinasi, sprendimas buvo geras. 

Bet kodėl tada jis jaučiasi truputį nusivylęs? Negi slapta 
tikėjosi išgirsti, kad naujasis Deivido herojus slepia ilgą kaip 
rankovė nusikaltimų sąrašą, kad jo ieško FTB, mokesčių po- 
licija ir keletas kitų valstybės institucijų? Ar jam reikėjo sva- 
rios priežasties, kad palieptų Sojeriui nešdintis? 

Viena vertus, tai jam labai nepatiktų. Tik trys dienos, o jis 
jau pajustų netektį. Žinoma, dar per anksti daryti skambias 
išvadas, vis dėlto jis negali skųstis dėl Sojerio darbo. Kaip 
ir žadėjęs, tas dirba visą dieną ir net ilgiau. Nepalyginamai 
lengviau, kai yra papildoma pora rankų, kuriomis gali pasi- 
remti. Jis daugiau nebesiginčytų, kad jam nereikia pagalbos. 
Sojerio buvimas įtikino: dar ir kaip reikia. 

Bet jam nepatiko, kad Sojeris visą laiką čia, ir dar taip arti. 
Jis nenorėjo, kad čia būtų kitų žmonių. Ypač vyrų. O labiau- 
siai - vyras, apie kurį jis ničnieko nežino. 

Jis, Ana ir Deividas čia ilgą laiką gyveno vieni. Buvo savo 
įpročių vergai. Viena diena menkai skyrėsi nuo kitos. Kai ry- 
tais keldavosi iš lovos, kuo aiškiausiai žinodavo, ko iš dienos 
tikėtis. Visi trys susikūrė patogią, jaukią rutiną. Jų gyveni- 
mas turėjo rėmus, ir tai jam patiko. Nuo to priklausė jo min- 
čių ramybė. 

Džekas Sojeris sugriaus nusistovėjusią jų gyvenimo tvar- 
ką. Bet kuris ketvirtas sugriautų. Jo buvimas netoliese nea- 
bejotinai turės padarinių. Kokie bus tie padariniai? - štai kas 
jaudino Delrojų. 

Aišku, Deividas susirado netikusį garbinimo objektą. Bet 
jis vaikas ir jam lengva padaryti įspūdį. Jo susidomėjimas 
šokinėja kaip gyvsidabris — nepaliaujamai ir greitai. Šian- 
dien - dinozaurai. Rytoj bus raketos ar ugnikalniai, o gal 
džiunglės. Delrojus nebuvo pernelyg susirūpinęs dėl Deivido 
susižavėjimo Sojeriu. 

Bet kaip Ana? 

Per petį pasižiūrėjo į ją. Parietusi kojas ji sėdėjo lengvame 
minkštame krėsle, prie alkūnės - stiklinė arbatos su ledu, 
skreite romanas. Tačiau ji neskaitė. Spoksojo pro kitą lan- 
gą į medį, sūpuokles, berniuką - ir vyrą. Pajutusi Delrojaus 
žvilgsnį, dirstelėjo į jį ir skubiai įbedė akis į knygą. 

Jos elgesys - tarsi būtų kalta - dūrė kaip adata ir patvirti- 
no juodžiausius jo nuogąstavimus. 

Kad nusiramintų, nutarė pakramtyti tabako ir pasuko prie 
laukujų durų. Nespėjo peržengti slenksčio ir išeiti į terasą, o 
Deividas jau šaukė ateiti ir pasupti jį naujose sūpynėse. 

— Džekas sako, kad negaliu labai aukštai suptis, kol prie 
jų nepriprasiu. Džekai, kaip manai, ar rytoj jau būsiu pri- 
pratęs? 

Eidamas per kiemą, Delrojus užsikišo už žando gumulėlį 
tabako. Tada atsistojęs už sūpynių stumtelėjo Deividą. 

- Seneli, galiu suptis ir aukščiau, - papriekaištavo Deivi- 
das. - Aš ne vaikas. 


- Pasisaugokit, Delrojau. - Džekas atsirėmė į medžio ka- 
mieną. - Jis išsunks jus, nespėsite nė mirktelėti. 

Deividas ėmė burgzti kaip lėktuvas. Kiekvieną kartą, kai 
priartėdavo, Delrojus lengvai pastumdavo sūpuoklių sėdy- 
nę. Jis pažvelgė į Sojerį. 

— Kaip vakar sekėsi? Turiu omeny, mieste. 

- Ėjau nosies tiesumu ir stengiausi nepasiklysti. 

Delrojus linktelėjo. Dar keletą kartų stumtelėjo sūpuokles. 

- Žinote, jums niekas neliepia čia vakarais tupėti kaip pri- 
kaltam. Po darbo galite kada panorėjęs išeiti, tik grįžęs užra- 
kinkite vartus. 

— Ačiū, bet neturiu kur eiti. 

— Prekybos rūmai Bleveryje pastatė naują kino teatrą su 
daug salių, labai tuo didžiuojasi. 

— Negaliu sau leisti kino. Per daug prašoma už bilietą, 
dėžė kukurūzų spragėsių daug pigiau, tai apiplėšimas vidury 
dienos. 

- Girdėjau, kai kurie naktiniai klubai gana gyvi. 

- Gerokai gyvesni negu aš, - nusijuokė Sojeris. 

— Na, yra ir daugiau vietų susitikti su žmonėmis. Mudu su 
marčia lindime namie, bet toks vienišas vyras, įstrigęs čia, 
gali susirasti kitą vienišą sielą... na, draugijai. 

— Galėčiau, - atsiliepė Sojeris, kasydamasis sprandą. - Bet 
turiu per mažai energijos jos ieškoti. Baigiantis darbo dienai 
jaučiuosi visiškai nusivaręs. 

- Čia buvo Biblijos studijų grupė vienišiems. Nežinau, ar 
jie dar susitinka, bet galėtumėte pasiklausinėti. 

— Tiek dar nesu nusialines. 

Delrojus nusijuokė, bet širdis nepralinksmėjo, ir Sojeris, 
matyt, pastebėjo, kad jam knieti kažką išpešti. Jis paklausė: 

— Delrojau, kas šį vakarą jums neduoda ramybės? 

Sojeris iškart jį pradėjo vadinti vardu, ir jis nerado reikalo 
tam prieštarauti. 

— Kodėl klausiate? 

— Atrodo, taip jau yra, - gūžtelėjo pečiais Sojeris. 

Nuovokus, pagalvojo Delrojus. Na, bet juodu tris dienas 
dirbo petys į petį. Kai su žmogum lieji prakaitą, imi jį pažin- 
ti. Kaip su Dinu. Juodu su sūnum siejo ypatingas ryšys. Jį 
sutvirtino prakaitas, kurį abu šičia išliejo. Nors sportavo ir 
turėjo kitokios veiklos, grįžęs iš mokyklos ir visas vasaras, 
kol baigė mokyklą ir dvimetę kolegiją, Dinas dirbo kartu - 
iki pat armijos. 

- Atsirado žmonių, kurie nori pirkti ūkį, - staiga išspaudė. 

Jis pajuto, kaip Sojeris įsitempė, nors nė nekrustelėjo. 

— Nežinojau, kad žadate parduoti. 

— Aš tai ne, velniai rautų. Tas vyrukas mane grizina. Ats- 
tovauja tam tikriems žmonėms. Sakiau, kad niekam nepar- 
duosiu, bet jis nepriima tokio atsakymo. 

— Aukščiau, seneli! 

— Leiskit dabar truputį man. - Džekas mostelėjo Delrojui 
paėjėti į šalį ir atsistojo už sūpynių. - Dabar laikykis, Deividai. 

— Laikysiuos, Džekai. Išmesk mane aukštai. 

— Kokie žmonės, Delrojau? - Sojeris stipriai pastūmė sū- 
puokles. 

Delrojus išspjovė tabako seilių dryksnį. 

— Statybų plėtra. Bendrovė iš Hjustono. Tas vyriokas — 
Lomaksas - vakar vakare įmetė prašmatnią knygutę į mano 
pašto dėžutę. Pavarčiau po vakarienės. 

— Ir? 

- Iš esmės jie nori išdalyti mano ūkio žemę akro dydžio 
gabalais ir pastatyti savaitgalio namus turtuoliams. Įrengti 
golfo laukus, klubą, baseiną, restoranų tinklą. 

— Mačiau, tai vyksta visur, - atsiliepė Džekas. - Jeigu ran- 
dama tuščia vieta, kitą savaitę ten pastatomas greito maisto 
restoranas ar pusfabrikačių parduotuvė. Kai kurie žmonės 
galvoja, kad jeigu yra erdvės, kas nors ją turi užtūpti. 

— Tas Lomaksas netrukus ateis pakalbėti. 

— Koks jo požiūris? 

— Nežinau. Ir man nerūpi. Mano požiūris nuo to nepasi- 
keis. Tai galutinis sprendimas. Tas susitikimas - tik mano ir 
jo laiko gaišinimas, tačiau jis mygo susitikti, jaučiuosi kaip ir 
skolingas vizitą. 

— Jūs nė velnio jam neskolingas. 

Delrojus aštriai pasižiūrėjo į Sojerį. Veidas buvo šešėlyje, 
tad nematė jo išraiškos. Tačiau balso tembras perdavė nuo- 
taiką. Sojeris nesitrauks iš mūšio. Gal jo naujasis samdinys 
nėra toks plevėsa, kaip iš pradžių atrodė. 

— Bent jau turėsiu galimybę, - paaiškino Delrojus, - iš- 
drožti Lomaksui į akis, kad eik tu žinai kur. 

— Eik kur, seneli? 

Džekas it sąmokslininkas šyptelėjo Delrojui. 

Šis norėjo atsakyti šypsena, bet jautė, kad tai gali sugriau- 
ti jų santykius. Jis - šio vyro darbdavys, o ne naujas drau- 
gas. Visiškai niekas. Iš tikro jau gailėjosi, kad pasidalijo su 
Sojeriu fermos pardavimo rūpesčiais. Tarsi suteikė Sojeriui 
rangą, kurio šis nenusipelnė. 

Išspjovęs tabaką jis tarė: 

— Einu vidun. Pasimatysime rytą, Sojeri. Eime, Deividai. 

— Aš tik pradėjau suptis, seneli, - suinkštė berniukas. - Na 
dar truputėlį. Prašau. 

— Aš jį prižiūrėsiu ir palydėsiu atgal, - pasisiūlė Džekas. 

Berniukas be galo džiaugėsi sūpynėmis, tad Delrojus iš- 
ties neturėjo priežasties versti jį eiti namo. 

— Gerai, šiaip ar taip, Ana netruks ateiti jo pasiimti. 

— Labanakt, seneli, - vėl laimingas sučiulbėjo Deividas. 

— Labanakt, Deividai. 

Prie durų Delrojus stabtelėjo dar kartą pasižiūrėti į sū- 
pynes. Deividas čiauškėjo. Sojeris kantriai klausėsi. Atrodė, 
kad auklės vaidmens nesibodi. 

Džeko Sojerio patikrinimo lapas grįžo švarus. Džekas ne- 
rodo pykčio. Protingas ir apsiskaitęs. Delrojus kol kas nerado 
temos, kuria Sojeris negalėtų kalbėti. Išskyrus vieną - apie 

save. Jis nė trupučio nekalbėjo apie save. Daugiausia klau- 
sėsi. Buvo geras klausovas, žinojo, kada ką pridurti, o kada 
patylėti. 

Jis geras ginčininkas, turi enciklopedinių žinių apie gal- 
vijus. Ko nežino, klausia. Dirba iš peties. Niekada nepasi- 
duoda. Net pats prasimano darbo. Saugo inventorių. Baigęs 
darbą įrankius padeda į vietą. Jis velnioniškai geras pagalbi- 
ninkas. 

Tai kodėl toks protingas, tinkamas bernas šlaistosi iš vie- 
tos į vietą su senu pikapu, dirba juodus darbus, be šeimos, be 
draugų, be jokių saitų? 

Negana to, kai Karlas pabėgo iš kalėjimo, nukrito tarsi iš 
dangaus. 

Bet jeigu būtų koks ryšys tarp Džeko Sojerio ir Karlo, pa- 
tikrinimo lape jis būtų atsispindėjęs. 

Delrojus nepasitikėjo sutapimais. Tiksliau, jais netikėjo. 
Iš prigimties buvo įtarus ir be galo atsargus. Jam patiko jau- 
nesni žmonės, bet atlapaširdis jiems nebuvo. 

Delrojus mėgo, kad reikalai pamaži subręstų. 

Džekas Sojeris - ne. 


Vienuoliktas skyrius 


- Li D - nupieši ją ore smiliumi. 

Sekdamas Deivido nuoroda, Džekas pakartojo judesį, bet 
berniukas papurtė galvą. 

— Ne, ne taip. Atkišai nykštį, ir išėjo L. Matai? Be to... 

— Gerai, jau supratau. - Džekas vėl pamėgino. 

— Na taip, Džekai. Dabar gerai. Gerai mokaisi ženklų 
kalbos. 

- Turiu gerą mokytoją. O kaip Ž? 

Lūpų kamputyje iškišęs liežuvį, Deividas dviem putliais 
piršteliais parodė raidės ženklą. Džekas jį pakartojo. 

- Šitaip? | 

— Aha. Taip. Kokia kita? 

- E. 

— E nesunki. Suspaudi pirštus, tarsi trupinį imtum. Galiu 
ją ir parašyt. Mama išmokė, kai buvau trejų. 

- Šaunu. 

— Ir mama taip sako. 

— Puiku. D-ž-e. - Džekas dešine ranka parodė raides ir jas 
ištarė. Toliau eina K. 

- Šita sunki. Va taip. 

— Taip? 

— Ne visiškai... Pala! Mama tau parodys. Ei, mama, rodau 
Džekui, kaip ištarti jo vardą ženklų kalba. 

Priešais sūpuokles tupėjęs Džekas atsistojo, apsisuko ir 
suglumęs nusišypsojo. 

— Labas. 

Ana Korbet taip šaltai jį nužvelgė, net parūpo, ką tokio šį- 
kart padarė, kad ji tokia pikta. Galvojo, jau bus atleidusi, kad 
anąkart, kai pirmą kartą susitiko, netyčia ją išgąsdino. Vis 
dėlto sutaisė jos mašiną ir sutaupė pinigų. Ir ji parodė Ačiū. 

O galjis ne taip suprato. Galėjo ir ką nors kita rodyti. Pa- 
vyzdžiui, Eik šikt. 

Nuo tada, kai įsikraustė į vagonėlį, pagaudavo tik atsitik- 
tinius jos žvilgsnius: kartą, kai ji laistė gėles ant laiptų prie 
durų, kitą kartą - kai ėjo su Deividu prie kelio pasiimti paš- 
to, ir šiandien perpiet - kaustydamas arklį žvilgtelėjo į namą 
ir pamatė ją stovint tarpduryje. Bet ji iškart dingo, ir nebuvo 
tikras, ar išvis jį pastebėjo kiūtant aptvare. 

Ji aiškiai nesiruošė keisti savo nuostatos, kad jis čia nėra 
geidžiamas. Atrodė, kad jo vengia. Žinoma, galbūt jis perne- 
lyg sureikšmina tą vengimą. 

Ana kažką parodė Deividui, ir šis iškart ėmė protestuoti. 

— Mama, čia visai nėra uodų. Man neįkando. Nė vienas. 

Ji dar kažką pasakė. Kažką tokio, kad Deividas suprato 
būsiant protingiau paklusti. Jis nučiuožė nuo sūpynių ir 
tarė Džekui: 

— Turiu eiti maudytis. 

— Taip, vyrai turi daryti ką reikia. Anksčiau išsimaudysi, 
anksčiau nueisi gulti - anksčiau atsikelsi. 

— Rytoj įsupsi aukščiau? 

— Bus matyti. - Susidaužė su Deividu delnais. 

Motina apsuko sūnų už pečių ir meiliai plekštelėjusi per 
užpakalį stumtelėjo terasos link. Tada, Džeko nuostabai, 
mostelėjo ir jam ta pačia kryptimi. 

— Man? Eiti vidun? - Jis parodė sau į krūtinę. 

Ji atžariai linktelėjo ir nepasižiūrėjusi, ar jis eina įkandin, 
nusekė paskui sūnų. Džekas susidomėjęs žengė iš paskos. 


— Taip, ponia, - ištarė garsiai. 

Name ji parodė Deividui lipti aukštyn. 

— Ką su Džeku čia darysite? Ar galiu pasilikti su jumis? 

Ji pakėlė smilių ir lūpomis išskiemenavo vienas. Po poros 
sekundžių pakėlė antrą pirštą: du. 

— Kai ji pradeda skaičiuoti, lauk bėdos, - paaiškino Deividas. 

— Tada verčiau skuosk. 

Berniukas apsisuko ir nuslinko aukštyn. Iš viršaus atitarė: 

— Labanakt, Džekai. 

- Lab. 

Ana mostelėjo į didįjį koridorių. Durys į kambarius buvo 
atdaros, bet ji nedavė laiko į juos žvilgtelėti. Juodu nuėjo gi- 
lyn į namą, ten ji parodė mažą kambarėlį nuožulniomis lubo- 
mis, užkištą už laiptinės. 

Vienoje sienoje buvo langas su žaliuzėmis. Prie kitų dviejų 
sienų rikiavosi knygų lentynos. Prie trečios stovėjo stalas, 
ant jo dvi klaviatūros, viena - specialiam Anos telefonui. 
Valstija pasirūpino specialiu telefono ryšiu: prastai girdintis 
žmogus spausdina informaciją operatoriui, o šis balsu per- 
skaito pranešimą girdinčiam pašnekovui kitame gale. Kur- 
čiajam žinia siunčiama atvirkštine tvarka. Antroji - kompiu- 
terio klaviatūra. Ekrane - užsklanda. Planetos ir meteorai 
šmėkščiojo per žvaigždėtą dangų. 

Ji parodė jam platų oda trauktą krėslą. Jis atsisėdo ir lau- 
kiamai pasižiūrėjo: kas dabar? Ana ištiesė ranką kaip kelių 
policininkė. 

— Stok? Stovėk? Palauk? 

Ji linktelėjo. 

— Palauk. - Jis pakartojo žodį, oji - gestą, tada apsisuko ir 
paliko jį vieną. - Vadink mane klajūnu, - sumurmėjo klausy- 
damasis jos žingsnių laiptuose. Aišku, ji eina pažiūrėti, kaip 
Deividui sekasi maudytis. Delrojus, matyt, jau lovoje. 

Atsikėlė nuo krėslo ir lėtai nuslinko per kambarį supras- 
damas, kad smalsauja. Bet jeigu nebūtų norėjusi, kad čia dai- 
rytųsi, nebūtų pasikvietusi. 

Baldai nenauji, bet gerai nupoliruoti. Vešlios gebenės la- 
pai blizga. Viskas tiksliai savo vietoje. Kambarys paprastas, 
neužgriozdintas. Ana Korbet gera namų šeimininkė. 

Knygų rinkinys lentynose rodė eklektišką skonį. Daug 
biografijų ir negrožinių knygų, pačių įvairiausių, be to, oda 
įrištų klasikinės literatūros tomų ir naujausių populiarių ro- 
manų minkštais viršeliais. 

Apatinėje lentynoje rado išsamų ženklų kalbos žodyną. 
Susidomėjęs jį išsitraukė ir ėmė skaityti įvadinius puslapius. 
Nustebo, kad yra skirtumas tarp amerikiečių ir anglų ženklų 
kalbos. Jis visą laiką manė, kad ženklų kalba yra ženklų kal- 
ba. Pasirodo, ne. 

Kaip rašoma žodyno įžangoje, anglų ženklų kalba remiasi 
tuo, kad vienas ženklas reiškia vieną žodį. Kiti ženklai, vadi- 
nami žodžių žymekliais, žymi daugiskaitą, laiką, priešdėlius, 
priesagas ir kitus anglų kalbos elementus. 

Amerikiečių ženklų kalba neatitinka anglų - nei rašytinės, 
nei sakytinės. Ji pati sau. Vienas ženklas gali būti verčiamas 
į keletą sinonimiškų anglų žodžių. Kai kurie ženklai, varto- 
jami anglų ženklų kalboje, paimti iš amerikiečių. Bet pačios 
kalbos iš esmės skyrėsi, ir kurčiųjų mokytojai nuolat karštai 
diskutavo apie vienos ar kitos pranašumus. 

Džekas jau perskaitė tiek, kad susipainiotų. Tačiau nusi- 
šypsojo, kai atsivertęs rankų abėcėlės schemą pamatė, kad 
Deividas jį teisingai mokė, kaip parodyti jo vardo raides. 

Pora lapų buvo su dažniausiai vartojamų frazių schemo- 
mis. Keletą pabandė ir vėl nusišypsojo pamatęs, kad Ana jam 
parodė ačiū, o ne kokią nešvankybę. | 

Kai Ana grįžo, jis mokėsi kelių paprasčiausių ženklų. Ji 
priėjo, paėmė iš rankų knygą, pabrėžtinai užvertė ir padėjo 
atgal į lentyną. 

Veikiau suglumęs nei įsižeidęs dėl jos šiurkštumo, jis žiū- 
rėjo, kaip ji atsisėdo prie stalo ir darbavosi pele, kol ekra- 

nas ištuštėjo. Tada parašė žinutę, aišku, jam. Jis prisitraukė 
medinį grotuota atkalte krėslą arčiau prie kompiuterio stalo, 
taikydamas taip, kad matytų ekraną, o ji galėtų skaityti iš jo 
lūpų. Apžergė apsuktą krėslą. 

Ekrane buvo parašyta: „Kodėl prašėte Deivido parodyti 
ženklais jūsų vardą?“ 

— Norėjau išmokti, - gūžtelėjo pečiais. 

Jos pirštai judėjo greičiau, nei jis galėjo sekti. Ji užrašė: 
„Kodėl?“ 

Atsakymas rodėsi savaime aiškus. Jis dar kartą gūžtelėjo 
pečiais: „Kas čia tokio?“ 

„Jums nereikia mokytis ženklų kalbos. Jei turite ką man 
pasakyti, sakykite per Deividą ar Delrojų.“ 

- Supratau. - Akys peršoko nuo kompiuterio ekrano prie 
jos. - Taip man leidžiate suprasti, kad mudu išties neturime 
ką vienas kitam pasakyti. 

Pritardama ji vos vos linktelėjo galvą. 

— Bet kodėl? Kada nusprendėte, kad aš prastas pašneko- 
vas? - Jam pasirodė, kad ji nesuprato paskutinio žodžio, to- 
dėl patikslino: - Kada nusprendėte, kad aš nebūsiu tinkamas 
pokalbininkas? 

Grakštūs pirštai stulbinamu greičiu spausdino tekstą. 
„Nekalbėkite su manim kaip su kvaile. Aš kurčia, bet ne...“ 

Džekas palinko ir sustabdė jos rankas. Tada parodė ženklą, 
kurį matė, kai Deividas klausė jos, ką tas reiškia. Bukaprotė. 

— Aš atsimenu. 

Jos įspūdingose mėlynose akių rainelėse atsispindėjo ti- 
kra audra. Jis išmanė psichologiją, kad suvoktų: Ana Kor- 
bet norėjo įskaudinti, kad nebūtų įskaudinta. Suprantamas 
gynybos mechanizmas. Jei prisiminsime žmonių prigimtį, 
mokykloje Ana turėjo gana dažnai patirti bendraklasių pa- 
šaipas. Net gerai išauklėti suaugusieji nepagalvoję galėjo pa- 
sielgti netaktiškai. Ji išsiugdė savisaugos modelį. Su nemok- 
šiškumu ir žiaurumu kovojo smogdama pirma. 

— Niekas nemano, kad jūs kvaila, - ištarė. - Kas jūs išties 
esate, tai... - Siektelėjęs per kėdės atlošą, jis dviem pirštais 
užrašė žodį snobė. " 

Ji nustūmė jo ranką šalin ir susirado kompiuterio jungiklį. 

— Na jau ne, - ištarė jis ir vėl sustabdė jos rankas. - Tai 
pernelyg paprasta. Jūs turite išklausyti mane... Turiu ome- 
ny, turite išgirsti, ką... Po velnių, juk suprantate, ką turiu 
omeny. 

Jis nutilo atsikvėpti ir surikiuoti minčių. Ji žvelgė su atvi- 
ru priešiškumu, bet jis nemanė, kad kurtumas suteikia jai 
teisę būti storžievei. Ar Ana turi teisę jį persekioti vien dėl 
to, kad negirdi? 

— Kurtumas jums - kaip votis ant sėdimosios... 

Ji susiraukė nesupratusi. Posakis jai nieko nesakė. Reikia 
kalbėti kitaip: 

— Erzina kaip randas ant peties... - Palaukė, kol ji atžariai 
linktelėjo parodydama, kad suprato. - Nuo tos akimirkos, kai 
susitikome, buvau su jumis taktiškas. O jūs elgiatės su ma- 
nim kaip su šūdžium. Kodėl? Todėl, kad aš girdžiu, ojūs ne? 

Ana niršiai papurtė galvą: ne. 

— Tai kodėl? 

Ji parašė: „Todėl, kad jūsų bijau.“ 

Džeką nustebino žodžiai ekrane. Niekas nebūtų jo labiau 
nustebine ar įskaudine. 

— Bijote manęs? 

Jos akys šokinėjo nuo jo lūpų prie akių, tada vėl įsmigo 
į kompiuterio ekraną. „Bijau, kad Deividui bus skaudu, kai 
išvyksite. Ir Delrojui.“ | 

— Bet aš esu čia, - kreivai šyptelėjo Džekas. - Ir negalvoju 
išvykti. 

„Bet išvyksite“, - parašė ir pabraukė paskutinį žodį. 

Jos įdėmus žvilgsnis baugino, bet atsakė sąžiningai: 

— Taip, išvyksiu. 

Ji parašė trumpą sakinį: „Kai išvyksite, jie liūdės“ 

— Kodėl turėtų? - paklausė. 

Jos pirštai keletą sekundžių kabojo virš klaviatūros, tada 
parašė: „Jūs užpildote...“ - ji ieškojo žodžio. Galiausiai atsi- 
vertė šalia klaviatūros gulintį nučiupinėtą žodyną ir užrašė: 
„tuštumą“. Tada pasižiūrėjo į jį, akyse klaustukas. 

- Tinka, - pritarė jis. - Turiu omeny, tinkamas žodis. Bet 
abejoju, ar tai norėjote pasakyti. 

Ji linktelėjo, lūpomis ištarė Kaip tik tai, paskui vėl ėmė 
spausdinti. „Delrojus buvo nelaimingas žmogus, kol sutiko 
Merę, mano vyro motiną. Merė buvo jo antroji žmona. Jo 
pirmoji žmona turėjo du sūnus, kai ją vedė. Jo posūniai buvo 
blogi berniukai. Pridarė jam daugybę rūpesčių. Išties didelių 
rūpesčių. Kai žmona mirė, Delrojus...' Vėl sustojo ieškodama 
žodžių. Žiūrėdama į Džeką, įsakmiai mostelėjo ranka. 

— Juos išvarė? Nebeturėjo su jais nieko bendro? Jų išsiža- 
dėjo? 

Ji linktelėjo ir ėmė rašyti: „Tai buvo labai seniai. Delrojus 
apsimeta, kad jų išvis nebuvo. Su Mere jis pradėjo naują gy- 
venimą. Ją labai mylėjo. Bet ji mirė. Paskui Dinas. Kai Dinas 
mirė, Delrojus užsisklendžia. 

— Užsisklendė, - išsiblaškęs pataisė Džekas. Tada paklau- 
sė: - Kaip jis mirė? 

Džekas skaitė ekrane žodžius. Dinas Korbetas buvo karei- 
vis.-Jis išėjo į armiją, kad praprustų, net neįtardamas, kad 
jam tarnaujant Jungtinės Valstijos stos į karą. Per „Audrą 
dykumoje“ jis buvo išsiųstas iš Fort Hudo, Teksaso, į Iraką. 
Po kapituliacijos jo dalinys liko padėti išvalyti Kuveitą. Jis 
grįžo nesužeistas — ir vis dėlto nukentėjęs. 

„Nuo degančių naftos gręžinių į plaučius įsimetė infekci- 
ja, - parašė ji. - Paskui kita, kol jis labai nusilpo ir mirė“ 

Ji liovėsi rašiusi, Džekas žiūrėjo į ją. 

— Užjaučiu. 

Ji dirstelėjo į jį, tada į savo pirštus, vis dar gulinčius ant 
klaviatūros. Didelis senoviškas laikrodis koridoriuje išmušė 

valandą. Džekas sureagavo. Ji - ne. Ana taip lengvai tvarkėsi 
su savo trūkumu, kad nesunku buvo užmiršti, jog jos pasau- 
lis - tylus. 

Atkreipdamas dėmesį, jis paklausė: 

— Deividas dar nebuvo gimęs? 

Ji liūdnai nusišypsojo, tada išspausdino: „Trys mėnesiai 
po Dino mirties“ 

Džekas krumpliais patrynė lūpas. Svarstė, kad yra bloges- 
nių dalykų, negu gyventi vienišam visą gyvenimą kaip jis. 
Vienas iš tokių - netekti vaiko tėvo, kai vaikas dar net negi- 
męs. Norėjo paklausti, ar ji būtų troškusi turėti Deividą, jei 
būtų žinojusi, kad taip anksti liks našlė. Bet nepaklausė. Ži- 
nojo atsakymą. Ji bet kuriuo atveju būtų norėjusi Deivido. 

Ji vėl ėmė spausdinti. „Delrojus antrą kartą susilopė gyve- 
nimą. Nenoriu, kad vėl būtų įskaudintas“ 

- Ana, jūs suteikiate man daugiau svarbos, nei nusipel- 
nau. Aš nė vieno neįskaudinsiu. 

Jam dar nebaigus, ji ėmė purtyti galvą. „Tai nebus jūsų 
kaltė. Deividas nori tėvo. Delrojui trūksta sūnaus.“ Ji pažiū- 
rėjo į jį ir patraukė pečiais - juk išvada tokia aiški. Džekas 
susilaikė nepasakęs, kad Dinui mirus ji neteko vyro. Jam pa- 
rūpo, ar yra vyras, kuris užpildo jos gyvenimo tuštumą. 

Tik paklausė: 

— Ar Deividas panašus į Diną? 

Ji ištiesė ranką, delnu žemyn, ir pamosavo ja atgal pir- 
myn. Tada atsikėlė, išėmė oda trauktą nuotraukų albumą ir 
atnešė jam. 

Pirmoji nuotrauka albume buvo Ana ir Dinas vestuvių 
dieną. Ji apsirengusi tradiciškai, suknelė ir nuometas, spin- 
duliuojanti džiaugsmu. Dinas kresnas, fiziškai stiprus jau- 
nas vyras sąžiningu kaip Delrojaus veidu, tik, matyt, turintis 
humoro jausmą. Tai švietė iš jo gyvų akių. Plačiai šypsojosi. 
Gal dėl to, kad buvo iki ausų įsimylėjęs nuotaką. 

— Kartu jūs išties gerai atrodėte, - pasakė Džekas, versda- 
mas albumo lapus. - Laimingi. 

Ji energingai linktelėjo. 

Keletas nuotraukų buvo padaryta paplūdimyje. 

— Medaus mėnuo? - paklausė. 

Ji vėl linktelėjo. Nuotraukose jie kartu siurbčioja gėrimus 
iš taurių su popieriniais skėtukais. Dinas įsiręžęs kaip kultū- 
ristas. Ana su bikiniu, koketuojanti. 

Džekas žiūrėjo į jos nuotrauką pakreipęs galvą, tarsi ban- 
dytų objektyviai įvertinti. Kai vėl pakėlė akis, vyptelėjo ir 
pakrutino antakius. Ji paraudo ir neatlaikė žvilgsnio. Jis nu- 
sijuokė. 

Tada jis atvertė kitą lapą ir buvo pritrenktas, kaip šis pa- 
skutinis nuotraukų rinkinukas skyrėsi nuo ankstesnių. Ne 
kokie pozuoti vestuviniai portretai ar įprasti medaus mėne- 
sio kadrai. Čia buvo standartinio dydžio - dvidešimt ir dvi- 
dešimt penkių centimetrų nespalvotos nuotraukos. 

Dino Korbeto nuotrauka. Sėdėjo beveik profiliu prie atvi- 
ro lango ir žiūrėjo laukan. Nuotaika, pagauta nuotraukoje, 
skyrėsi nuo tos vestuvių dieną. Nei šypsenos, nei gyvumo. 
Atrodė vyresnis, susimąstęs ir labai liūdnas. 

Ana parašė: „Ruošėmės važiuoti į ligoninę.“ Tada pridūrė: 
„Paskutinį kartą“ 

Nuotrauka iškalbingai perteikė, kad Dinas Korbetas žino- 
jo, jog miršta, palieka savo gražiąją žmoną ir negimusį vaiką. 

Vargšas vaikinas, pagalvojo Džekas. Jis spėjo pajusti, ko 
netenka mirdamas jaunas. Džekas neturėjo nuomonės, ar 
tai prakeiksmas, ar palaiminimas - ar geriau turėti mylimą 
žmogų ir jo netekti, ar išvis verčiau neturėti. Šekspyras iš- 
dėstė savo nuomonę, bet Džekas nebuvo tikras, ar jai prita- 
ria. Būtų Bardas matęs šią Dino Korbeto nuotrauką, gal būtų 
parašęs kitokį dvieilį. 

Ana žiūrėjo, kaip jis reaguoja į nuotrauką. 

- Liūdna, - ištarė jis. - Bet tai puiki nuotrauka. Gali aiš- 
kiai pasakyti, ką jis jaučia. 

Jis pervertė lapą. Kita nuotrauka padarė dar didesnį 
įspūdį negu Dino. Tarsi gavęs smūgį į paširdžius, jis staiga 
įtraukė oro. 

Kadras buvo perlaikytas, todėl šviesa ir šešėliai pernelyg 
kontrastingi. Bet kaip tik tas kontrastas ir darė nuotrauką 
tokią pagaulią. Tai ir kas joje nufotografuota. 

Fonas - vientisas baltas dangus. Pirmas planas rašalo juo- 
dumo. Ten, kur jie persilieja, iki pat horizonto tįso spygliuo- 
ta viela, labai panaši į tą, kurią pirmą dieną padėjo Delrojui 
taisyti. Grublėti kedriniai stulpai nelygūs, kai kurie pakrypę. 
Viena spygliuotos vielos gija susivijusi it pikta žadanti gar- 
bana. Tačiau tie negrabumai nemenkino vaizdo, priešingai, 
perteikė tvoros esmę, pasakojo jos istoriją. Jie pasakojo, kaip 
ilgai ji stovėjo ir kaip sunkiai dirbo. 

Bet tvora buvo tiktai dekoracija. Svarbiausia nuotraukoje 
buvo moteris, atsirėmusi į vieną stulpą, rankos užkištos už 
nugaros linkio. Veidas nusuktas nuo fotografo, todėl kaklas 
ir gerklė ryškiai apšviesti, o tarp liaunų sausgyslių ir rakti- 
kaulio įduboje - tamsūs šešėliai. 

Vėjas jai nuo veido atbloškė plaukus. Ir tas pats stiprus 
vėjas, - o jis turėjo būti labai stiprus, jei padarė tokį puikų 
darbą, - priplojęs suknelę prie kūno, kuo tiksliausiai išryški- 
no figūrą, tarsi būtų moterį išrengęs. 

Dangaus marškos fone jos krūtys buvo stačios, mažos ir 
gundančios. Jos bambos įduba masino savo nekaltumu, o 
ten, kur susiėjo šlaunys, buvo tamsiai šešėliuota ir anaiptol 
ne nekalta. Drabužis, rodos, ištirpo ir susiliejo su ja. 

Tai buvo neįtikimai gundanti nuotrauka. Džeko reakcija 
buvo keiksmas užčiauptom lūpom ir išdžiūvusi burna. 

Ana pagriebė albumą ir atsistojo, kad padėtų į vietą. 

— Ei, pala. Kas ten buvo? Ar jūs? - Supratęs, kad kalba nu- 
garai, palaukė, kol ji grįžo. Pakartojo klausimą, bet ji nekreipė 

Jis pasiryžo ir palietė jos ranką. 

— Ar tai buvote jūs? 

Ji parodė į savo rankinį laikrodį, tada sudėjo delnus ir pri- 
glaudė prie jų galvą. 

- Laikas miegoti, - ištarė jis nusivylęs. - Patogus būdas 
atsitraukti. Kad neklausinėčiau apie moterį nuotraukoje. 
Apie kurią, jei Dievas duos, aš šiąnakt sapnuosiu išties nepa- 
dorius sapnus. 

Aišku, ji visa tai praleido, to jis ir tikėjosi. Kartu išėjo iš 
kabineto, ir ji palydėjo jį iki laukujų durų, tada pasitraukė į 
šalį, kad išleistų ir užrakintų duris. 

Džekas žengė per slenkstį, bet prieš jai uždarant duris pa- 
klausė: 

— Beveik užmiršau, kam buvo skirtas šis susitikimas. Jūs 
nenorite, kad Deividas mokytų mane ženklų kalbos? 

Ji linktelėjo. 

— Nes taijūsų slapta kalba. Kai žmonės nesupranta, ką kal- 
bate, jaučiatės kontroliuojanti padėtį. Jaučiatės pranašesnė. 
Ir jums patinka iš aukšto žiūrėti į žmones, nes esate kurčia. 
Tai atskiria jus nuo mūsų, paprastų girdinčių mirtingųjų. 

Ji piktai papurtė galvą ir ėmė rodyti paneigimą, kuris, jis 
suprato, buvo pilnas epitetų. 

- Taip, taip ir galvojau, - dusliai pratarė jis. - Gerai, nepra- 
šysiu Deivido pamokyti mane ženklų kalbos, nes nenoriu, 
kad jis dėl manęs turėtų bėdų. 

Ji pritardama linktelėjo galvą, vildamasi, kad jos argu- 
mentai įtikino. 

Bet kai ji jau norėjo uždaryti duris, Džekas lengvai stuk- 
telėjo slenkstį bato kulnu. Puikia ženklų kalba pasakė: Laba- 
nakt, Ana. 


Dvyliktas skyrius 


Li prabudo ketvirtą trisdešimt, jam įprastu laiku. Atsis- 
tatydinimas nepersuko jo kūno laikrodžio, nepakeitė miego 
įpročių. Tik anksčiau visą dieną surydavo darbas, o dabar 
būdravimo valandos atrodė tuščios ir be galo ilgos. Dauguma 
žmonių dešimtmečius plušėdavo, kad pasiektų šį gyvenimo 
etapą. Ezis niekaip nesuvokė kodėl. Jį glumino, kad kas nors 
gali norėti būti nereikalingas. 

Todėl Kora ir pasiūlė nusipirkti namelį ant ratų ir pasileis- 
ti per šalį. Valstijų žemėlapyje buvo keletas vietų, kurias ver- 
tėjo pamatyti. Didysis kanjonas. Tetonai. Niagaros krioklys. 
Naujoji Anglija rudenį. Tačiau nesibaigiantis vairavimas - o 
tokia kelionė kaip tik tai ir žadėjo - jam nekėlė didelio susi- 
žavėjimo. | 

Ji užsiminė ir apie kruizą. Jis neįsivaizdavo nieko klai- 
kiau, kaip būti įmestam į laivą kartu su pulku nepažįstamų 
žmonių ir kuo paslaugiausia įgula, kuriai pavesta žiūrėti, kad 
tau būtų linksma darant tai, ko visai nenorėtum daryti. Jis 
atvirai ignoravo spalvingas brošiūras, kurias Kora atkakliai 
kišo po nosim. 

Ilgainiui ji vis tiek nugalės. Kaltės jausmas privers jį pasi- 
duoti. Atostogos jam nebuvo svarbios, tad jų nepasigesda- 
vo. Kora - pasigesdavo. Anksčiau ar vėliau jis turės palaikyti 
draugiją per jos svajonių atostogas. 

Bet kol kas stengėsi jas nustumti kuo toliau. Jautė - nors 
ir kvailai skamba - dabar negalįs išvažiuoti iš miestelio. Nors 
formaliai buvo išėjęs į pensiją, jo vietoj jau sėdėjo kitas žmo- 
gus ir reikalai Bleverio apygardos šerifo įstaigoje ir be jo slin- 
ko įprastu ritmu, jis iki skausmo jautė, kad savo darbo dar 
nebaigė. 

Jis apgaudinėjo save. Ieškojo visokių ženklų ir užuominų, 
kurios leistų save suniekinti ir taip prisitaikyti prie dabarti- 
nės padėties. „Aš esu beviltiškai nukriošęs senis, štai kas aš 
esu“, - piktai niurnėjo sliūkindamas į virtuvę. 

Nustatytam laikui užprogramuotas kavinukas patiekė 
jam karštos šviežios kavos. Išsinešė puodelį laukan, pasidė- 
jo ant sekvojos stalelio - vaikų Kalėdų dovana prieš keletą 
metų. Netgi tokį ankstų rytą, gerokai prieš saulei patekant, 
lauko termometro stulpelis rodė beveik dvidešimt septynis 
laipsnius. Mėnulis kabėjo žemai vakaruose. Jokio debesėlio. 
Šiandien ir vėl bus šutra. 

Ir ana vasara buvo išskirtinai karšta. 

Ypač tas rugpjūčio rytas, kai buvo rastas Petsės kūnas. 
Karštis veikiausiai irgi prisidėjo, kad tas laikraščio fotogra- 
fas apsivemtų. Atsiliepdamas į pavaduotojo Džimo Klarko 
kvietimą, paliko fotografą ir koronerį Harvėjų Straudą nusi- 
kaltimo vietoję ir nuskubėjo į barą, kur Petsę paskutinį kartą 
matė gyvą. 

Klarkas ir antrasis pavaduotojas jau buvo surinkę žmones, 
kurie čia buvo praėjusį vakarą. Kol Ezis atvyko, jie jau buvo 
apklausti, bet ėmėsi savo apklausos, žymėjosi pastabas ant 
kokteilių servetėlių su įspaustu vežimo ratu. 

„Tai tiesa, šerife. Sesilijus ir Karlas čia praleido su Petse 
kone visą vakarą. Jie išties smagiai leido laiką.“ 

„Petsė, ji vieną dainą šoko su Karlu, kitą su Sesilijumi. Ir 
kai sakau šoko, turiu galvoj, suprantate, ji tiesiog prilipdavo 
prie jų. Iš tikrųjų abu buvo gerai įkaitinusi. Net ir aš buvau 
įkaitęs, vien žiūrėdamas“- „Kai sakote „provokuojamai“, tu- 

rite galvoj, kad juos gundė?' - „Tikrai taip, šerife Hardžai. Ir 
dar kaip gundė. Man atrodo, mėgavosi tuo, kad kiti mato ją 
taip elgiantis.“ 

„Suprantate, nenoriu blogai kalbėti apie žuvusiąją, bet 
Petsė... na, pone, ji rodė esanti prieinama, manau supranta- 
te, ką turiu omeny.“ 

„Juodu su Sesilijumi visiems ten buvusiems surengė pui- 
kų spektakliuką šokių aikštelėje. Jis laikė rankas jai ant subi- 
nės - atleiskite už nepadorų žodį, o liežuvį ant gerklės.“ 

„Jau maniau, kad su Karlu eis tiesiai ant ano biliardo sta- 
lo. Dievo ir visų akivaizdoje.“ 

„Pavyduliavo? Ne, šerife, neatrodė, kad broliai pavydulia- 
vo vienas kitam. Jie dalijosi ja, ir atrodė, jiems tai patinka. 
Aišku, jie padugnės. 

Vienintelis liudytojas, kuris nebendradarbiavo, buvo klu- 
bo savininkas Dži Parkeris. Jis buvo piktas, kad į jo klubą 
įsiveržė farai ir tardo jo klientus kaip nusikaltėlius. Atsaky- 
mas į visus jam užduodamus klausimus buvo vienas: „Vakar 
buvau užsiėmęs. Neatsimenu.“ 

Palikes pavaduotojus surašyti protokolą, jis išsiuntė vi- 
soms tarnyboms raportą apie Herboldus, jame pabrėžė, kad 
jie reikalingi tiktai apklausai. Pats tiesiai iš užeigos nuvažia- 
vo į mobiliųjų namų aikštelę, kur broliai kartu gyveno nu- 
triušusioje priekaboje. Jų mašinos nebuvo, į beldimą neat- 
siliepė. Jis atsispyrė pagundai apieškoti priekabą be orderio. 
Viskas turėjo būti padaryta laikantis įstatymo raidės. Jeigu 
broliai įtariami žmogžudyste, jis nenorėjo, kad byla sužlugtų 
dėl kokios techninės smulkmenos. 

Kai ėmė klausinėti kaimynų, jie su panieka žvelgė į prieka- 
bąir aiškino šerifui: visi viliasi ir visiems palengvės, jei Karlas 
ir Sesilijus bus sulaikyti, nuteisti ir ilgam uždaryti. Jie tikrų 
tikriausi niekšai, išvyksta ir parsiranda bet kuriuo metu, net 
naktį, lekia per aikštę ir gąsdina žaidžiančius vaikus, bjau- 
riomis replikomis ir švilpimu terorizuoja jaunas moteris. Jų 

vagonėlis - šiukšlina landynė šiaip tvarkingoje bendruome- 
nėje. Kaimynai vieningai sutarė, kad mielai jų atsikratytų. 

Tada jis nuvažiavo prie naftos gręžimo bokšto, kur Her- 
boldai buvo įsidarbinę. 

- Šįryt nepasirodė darbe, - paaiškino Eziui brigadinin- 
kas. - Žinojau, kad jie sėdėję, bet kiekvienas turi teisę į antrą 
šansą. Dabar man trūksta dviejų porų rankų. Tai tiek už gerą 
širdį. O vis dėlto, ką jie padarė? 

Ezis nepanoro atsakyti. O jei ir būtų norėjęs, nebūtų ži- 
nojęs, nuo ko pradėti. Atsakymas būtų buvęs ilgas ir painus. 
Nuo tada, kai dar buvo vaikai ir gyveno su patėviu, Herbol- 
dai nuolatos prisivirdavo košės. 

Delrojus Korbetas vedė jų našlę motiną, kai berniukai dar 
lankė pradinę mokyklą. Buvo maloni moteris, drovi ir tyli, ir 
padūkę sūnūs ją akivaizdžiai baugino. Nepajėgė priversti jų 
paklusti. Jai antrą kartą ištekėjus, jie dar labiau pasipiktino ir 
maištavo prieš griežtą patėvio tvarką. Kai motina mirė ir Del- 
rojus liko vienintelis globėjas, jų priešiškumas patėvio atžvilgiu 
dar labiau sustiprėjo. Kai jis antrą kartą vedė, jie tapo nepatai- 
somi neklaužados ir pavertė jo ir Merės gyvenimą pragaru. 

Pirmas berniukų nusižengimas buvo, kaip įtarta, iš par- 
duotuvės išneštas šešių alaus skardinių pakas. 

- Jie nebuvo sučiupti su prekėmis, Delrojau, to negalime 
įrodyti. 

Ezis prisimena, kaip Delrojus Korbetas apmirė, kai jis at- 
vedė du apkaušusius berniukus prie durų. 

- Ir aš taip manau, šerife Hardžai. Ačiū, kad parlydėjote 
namo. Duodu žodį - tai paskutinis kartas. 

Tačiau Delrojus nepajėgė tesėti pažado. Su kiekvienais 
metais berniukai darėsi vis labiau nevaldomi, ypač kai gimė 
Dinas Korbetas. Jis buvo tėčio numylėtinis. Sesilijus ir Kar- 
las nusprendė, kad bus atvirkščiai. 

Jų šunybės tapo rimtesnės. Kartą - Sesilijus tuomet mo- 
kėsi priešpaskutinėje vidurinės mokyklos klasėje, Karlas 

klase žemiau - viena mergaitė apkaltino, kad jie apsinuogi- 
no prieš ją mokyklos autobuse ir reikalavo, kad ji glamonė- 
tų. Berniukai dievažijosi, kad ji meluoja, kad nieko nebuvo, 
tai jos pačios slaptos fantazijos. Kadangi tebuvo tik jos žodis 
prieš jų žodį, vaikinai liko nenubausti. Mergaitės tėvai buvo 
pasipiktinę ir viešai apkaltino Delrojų dėl posūnių elgesio. 

Toliau smulkios vagystės, vandalizmas, vairavimas išgė- 
rus, bet berniukai buvo gudrūs. Nė vienas kaltinimas neį- 
rodytas. Vis dėlto vieną naktį jie buvo sučiupti nusikaltimo 
vietoje - vogė dalis iš automobilių ardymo aikštelės. Juos 
nuteisė pusantrų metų paauglių pataisos kolonijoje. Po metų 
buvo paleisti ir grįžo patėvio globon. 

Delrojus nustatė taisykles: pirmas nusižengimas - ir jie nė- 
šinasi. Trečią naktį jie pasigėrė, pavogė mašiną iš senų auto- 
mobilių aikštelės ir išvažiavo į Dalasą, ten kaktomuša rėžėsi į 
mikroautobusiuką ir sunkiai sužeidė vairuotoją. Jie buvo nu- 
teisti kaip suaugę ir išsiųsti į Hantsvilį. Delrojus jų išsižadėjo. 

Paleisti lygtinai, jie negrįžo į Bleverį. Iki 1976-ųjų pava- 
sario. 

Tų metų pradžioje gręžimo įmonė aptiko naftos, ir greitai 
vienas po kito buvo išgręžti trys nauji šuliniai. Nuolat buvo 
gręžiama, tad reikėjo ir darbininkų. Plūstelėjo darbo ieškan- 
tys naftininkai. Tarp jų buvo ir Herboldai. 

Vieną vakarą motelyje, kuris aptarnaudavo pravažiuojan- 
čius, įsiplieskė muštynės. Kai Ezis ten nuvyko, nustebo pa- 
matęs brolius Herboldus pačioje muštynių tirštynėje. 

Jie visada gerai atrodė, ir kalėjimas jų išvaizdos nepagadi- 
no. Dėl kraujuojančio antakio Karlas atrodė dar šaunesnis, 
dar žavesnis. 

- Nagi, tegul būsiu prakeiktas. Šerifas Hardžas. - Karlas 
nusišypsojo Eziui, kai tas bandė atitraukti jį nuo vyruko, 
kurį plumpino. - Seniai nesimatėme. 

— Vis dar kreti šunystes, Karlai? Hantsvilis nieko tavęs ne- 
išmokė? 

— Aišku, išmokė, šerife. - Sesilijus alkūne pastūmė brolį į 
šoną, kad kreiptųsi į Ezį. Jie buvo sugedę iki pašaknų, tik Se- 
silijus ne toks agresyvus. Ezis abejojo, ar Sesilijus nors kiek 
doresnis už jaunesnį brolį, tik apdairesnis. - Čia įvyko šioks 
toks nesusipratimas. 

— Nesusipratimas? Tavo brolis kaip velnias daužė tą berną. 

Stipriai plekšnodamas per žandus, pavaduotojas bandė 
atgaivinti sąmonės netekusį vyrą. 

— Mano brolis tiktai gynėsi, - ginčijosi Sesilijus. - Mes nė 
kiek ne daugiau kalti, kaip bet kuris kitas iš šių vyrų. Jei su- 
imate mus, turite suimti visus. Nemanau, kad jūsų areštinė 
tokia didelė. 

Žinoma, jis buvo teisus. Jei visą naktį kvostų tuos vyrus, 
išgirstų krūvą skirtingų versijų, kaip prasidėjo muštynės. 
Bandymas nustatyti tiesą būtų tik laiko ir jėgų švaistymas. 
Taigi jis įvedė komendanto valandą, visiems paliepė išvalyti 
vietą ir grįžti į savo kambarius miegoti. 

Sesilijus troško nuvesti Karlą į jų kambarį, bet tas nesidavė. 

— Ei, šerife, gal kartais sutinkate mūsų patėvį? 

— Kartais sutinku. 

— Kai kitą kartą pamatysite, pasakykite, kad eitų savęs 
krušti. - Vaizdumo dėlei dūrė didžiuoju pirštu. - Pasakykite 
tam nuopisai, kad aš taip sakiau. 

— Užsičiaupk, Karlai. - Atsiprašančiai šypsodamasis Sesi- 
lijus tempė brolį per mašinų aikštelę. 

Kitą dieną Ezis paskambino Delrojui. Neperdavė Karlo 
linkėjimų, bet paklausė, ar Delrojus žino, kad posūniai grįžo 
į apylinkes. 

- Girdėjau, bet jų nemačiau. Jie žino, kas jie man. Nenoriu 
su jais turėti jokių reikalų. 

Ezis juos matė dar kartą, ir jie vėl drumstė vandenį. Kėlė 
netvarką „Vrangleryje“, viename iš dar išlikusių įvažiuojamų- 
jų kino teatrų rytų Teksase. Visose prieigose alkoholis buvo 

draudžiamas, tačiau tą vasarą vakarais ten jo buvo išgeriama 
sočiai, kad įsižiebtų muštynės. 

Bilietai kainavo po dolerį automobiliui. Kai tokia kaina, 
paaugliams iš Bleverio ir aplinkinių miestelių įvažiuojamasis 
kinas buvo pigi pramoga. Nebuvo skirtumo, koks filmas ro- 
domas; jaunimas šimtais ten plūdo, vaikščiojo nuo mašinos 
prie mašinos, glėbesčiavosi, gėrė. 

Tą išskirtinį vakarą - dėl kokių priežasčių, taip ir liko ne- 
nustatyta, - suvažiavusi minia susipriešino. Šiaurinis spar- 
nas išėjo į karą su pietiniu. Žvyruotas laukas buvo pasidaly- 
tas per puse, kaip Meisono-Diksono linija padalijo Ameriką. 

Kol viskas baigėsi, buvo pralieta šiek tiek kraujo, nusiaub- 
ta keletas mašinų, įsiplieskė gaisras kino projektorių kam- 
baryje, ir šerifo įstaiga turėjo pasiųsti į vietą visas penkias 
patrulines mašinas. 

Ezis pamatė Karlą, užsispaudusį kraujuojančią nosį ir 
bandantį į priekinę universalo sėdynę įsodinti beviltiškai 
girtą moterį. 

— Negali susilaikyti neprisišaukęs bėdos, Karlai? 

Akimirksniu pasiruošęs gintis, tas sušnirpštė: 

— Ei, ne aš pradėjau. 

— Dievas mato, tai tiesa. Jis tik gynė savo merginos garbę. 
Už tai jo negalite sulaikyti. 

Ezis atsigręžė į Sesilijų, kuris vėl gynė brolį. 

— Jis laužo pasižadėjimą, - priminė Ezis. - Galiu už tai jį 
suimti. 

— Duokite jam ramybę, šerife Hardžai. Ką jis turėjo dary- 
ti? Kažkoks smirdžius pavadino jo merginą sumauta kekše. 

Ezis atpažino priekinėje sėdynėje sudribusią merginą. Ji 
išties buvo gerai žinoma kekšė, keletą kartų buvo uždaręs ją 
į areštinę, kad įžūliai siūlėsi prekybos centro Piggly Wiggly 
automobilių aikštelėje. 

— Dinkite iš čia, abu. Bet tai jau antras kartas. Nuo dabar 
judu stebėsiu. 


ad, 2 


Karlas įžūliai perklausė: 

— O koks buvo pirmas? 

Vėliau Ezis kaltino save, kad neuždėjo jiems antrankių ir 
nepasodino dar tą vakarą. Turėjo pranešti jų, lygtinių, ins- 
pektoriui. Reikėjo pasinaudoti menkiausiu prasižengimu 
įgrūsti juos atgal į kalėjimą. Jei būtų įgrūdęs, gal Petsė Ma- 
korkl tebebūtų gyva. 

Tie du susidūrimai su Herboldais daugelį metų nedavė 
Eziui ramybės, ypač kankino tris dienas radus Petsės kūną. 
Harvėjus Straudas vilkėjo grietinėlės spalvos lininį kostiu- 
mą, kai įpūškavo į Ezio kabinetą ir numetė rudą voką ant 
stalo. 

- Štai. 

- Beveik laiku, - suniurnėjo Ezis, nukėlė kojas nuo stalo 
kampo ir atidarė voką. 

— Kai toks atvejis kaip šis nepasiskubinsi, Ezi. - Nusiėmęs 
skrybėlę Koroneris vėdavosi. - Gal turite atsargą šaltos ko- 
kakolos? 

Pavaduotojas atnešė apygardos pareigūnui gėrimo. Kai 
Ezis pakėlė galvą nuo skaitomų popierių, Straudas jau buvo 
išgėręs pusę. 

— Ji mirė nulaužus sprandą? 

- Perlaužtas kaip vytelė. Aišku, kaip dukart du. Mirė aki- 
mirksniu. 

— Kas, manote, įvyko? 

— Na, - tarė Straudas, - iš pradžių ji turėjo lytinius santy- 
kius mažiausiai su dviem partneriais. 

— Prievarta? 

- Šiuo atveju neatmetu išprievartavimo galimybės. Tai čia 
įtraukta. Bet išprievartavimą būtų sunku pagrįsti, nes nėra 
išorinių įrodymų. Beje, girdėjau apie tą mergaitę, jauniems 
vyrams nereikėjo jos spausti. 

— Man rūpi jos mirtis, ne moralė. Ši frazė neverta jūsų, 
Harvėjau. 

— Galbūt, - atsiliepė koroneris neįsižeidęs. - Bet ar nema- 
note, kad tai gali būti tiesa? 

Jis taip manė ir kaip tik todėl nepriėmė šio argumento. 

— O kraujosruvos ant sprando? 

— Tai bučinys. Dar vienas toks buvo ant jos kairės krūties. 
Pernelyg stiprus pabučiavimas, bet jokios prievartos. 

- Čia parašyta, kad radote spermos jos vaginoje, taip pat... 

— Rectum. Ten tik vieno donoro. Keletą kartų patikrinau 
paimtus bandinius. Tik vienas vyras išliejo spermą į rec- 
tum. - Straudas atsirūgo ir pastatė tuščią buteliuką ant sta- 
lo krašto. - Yra įbrėžimų ir įplyšimų aplink anus. Lengvas 
kraujavimas. Taigi ji buvo gyva, kai buvo ten skverbiamasi. 
Spėju... Jeigu jums įdomu mano spėjimas, Ezi. 

Jis linktelėjo Straudui kalbėti, nors kiekvienas žodis, išė- 
jęs iš koronerio burnos, jį šiek tiek pykino. 

- Spėju, ji pati santykiavo su tais vyrukais. Jie surengė or- 
giją. 

- Ir tada vienas išprievartavo ją per išangę. 

Koroneris susiraukė ir trūktelėjo ausies spenelį. 

— Vėlgi abejotina išvada. Gali būti, kad ji žaidė. Gali būti, 
kad jai tai buvo kai kas nauja ir neišbandyta. Viskas, ką žino- 
me, ji tai net skatino. 

Ezis galvojo apie ponios Makorkl saulutėmis nubarstytą 
chalatą ir nuoširdžiai vylėsi, kad jai niekada neteks klausytis 
tokių dalykų apie savo vienintelį vaiką. 

— Kas nutiko paskui, galima tiktai spėlioti, - kalbėjo Strau- 
das. - Galji užsispyrė, pasakė ne, ir vyrukas ją pribaigė. Bet, 
kaip sakiau, - nėra jokių ryškesnių kraujosruvų ar įbrėžimų, 
kurie rodytų, kad buvo bent kiek priešinamasi. 

— Tai jūs ir paliudysite teisme? 

- Jeigu bus nueita iki šito - taip, Ezi. Prisiekęs štai ką ga- 
lėsiu paliudyti. Gali būti, kad iš pradžių ji pasakė taip, tada 
apsigalvojo, kai ją pradėjo skaudinti. Ji ėmė priešintis; jis ją 
nužudė. Viskas paprasta. Bet atrodo, kad mergaitė tuo mė- 

gavosi. Net gali būti, kad žmonės, kurie profesionaliai domi- 
si seksualiniais pojūčiais, pasižiūrėję į šį atvejį ims abejoti ar 
net reikšti užuojautą. 

Ezis patrynė smilkinį. Nuleidęs galvą paklausė: 

— Tai kaip ji baigė perlaužtu sprandu? 

— Mano versija? Tai įvyko pasiekus aistros kulminaciją. 
Jauną vyrą truputį užnešė ir jis netyčia nulaužė jai sprandą. 

— Bet nesate tikras, kad tai atsitiktinumas? 

— Nesu. Bet lygiai taip pat nesu tikras, kad tai buvo suma- 
nyta. Viena, ką tikrai žinau, aktą jis baigė. 

Ezis atsistojo ir pasirąžė. Priėjo prie lango ir be jokio rei- 
kalo patampė žaliuzes. 

— Viskas rodo, kad tai buvo atsitiktinumas. Tai kodėl taip 
ir neįrašyta? 

- Irtaip pat žinoma, kad tas sprando užlaužimas buvo mir- 
tinas. - Koroneris skeptiškai sušnarpštė. - Kad ir kaip ten 
būtų, Ezi, motyvai - jūsų sritis. Aš savo padariau. - Straudas 
užsidėjo skrybėlę ir pasikėlė nuo kėdės. - Viena ausim girdė- 
jau, kad pagrindiniai jūsų įtariamieji broliai Herboldai. 

- Paskutinį kartą ją matė jų draugijoje. 

— Hmm. Tada galbūt abu atvejai. Atsitiktinė mirtis, apie 
kurią nepranešta. Arba išprievartavimas ir nužudymas per 
neatsargumą. 

— Arba žmogžudystė. 

— Gali būti. Ką sako tie vyrukai? 

- Jie kaip į žemę prasmego. 

— Dingo? 

— Paskutinį kartą juos matė su Petse išeinant iš „Vežimo 
rato“. 

- Žiūrėk tu man! Baisiai nekokia žinia Delrojui, tiesa? Ką 
gi, sėkmingos medžioklės. Ačiū už kolą. 

Viena iš priežasčių, kodėl Ezis nesulaikė Herboldų, kai tu- 
rėjo progą, ta, kad nenorėjo pridaryti rūpesčių Delrojui Kor- 
betui. Pasirodo, nieko gero jam nepadarė. Kai kitą kartą jį 

pamatė, Ezis buvo priverstas pranešti, kad ieško jo posūnių, 
įtariamų Petsės Makorkl nužudymu. 

— Delrojau, ar nežinote, kur jie? 

— Jei žinočiau, pats būčiau jums įdavęs, - atsakė, ir Ezis 
juo patikėjo. 


— Tai tave pražudys. 

Ezis buvo taip paniręs į savo mintis, kad net neišgirdo, kai 
priėjo Kora. Nė jos balsas negrąžino į tikrovę. Grįžti į ją rei- 
kėjo didelių pastangų, tarsi turėtų išsipainioti iš voratinklio. 
Kaltės jausmas kaip lipnūs siūlai laikė jį praeityje. 

Kai pagaliau išsivadavo iš prisiminimų, nusišypsojo žmonai. 

— Labas rytas ir tau. 

Buvo akivaizdu: Kora visai nemanė, kad rytas yra labas. 
Tyli kaip akmuo, ji pripylė jam puodelį atsineštos kavos, 
tada prisipylė sau ir atsisėdo į poilsio krėslą šalia. Jį pasie- 
kė talko miltelių kvapas. Kiek atsimena, ji kaskart po vonios 
pasibarstydavo talko milteliais. 

— Kas mane pražudys? - paklausė jis. 

— Šis apsėdimas. 

— Niekas nėra manęs apsėdęs, tik tu. - Jis siektelėjo pro 
nedidelį tarpą tarp krėslų ir padėjo ranką jai ant kelio. 

Ji iškart ją nustūmė. 

— Ta mergaitė mirė daugiau kaip prieš dvidešimt metų. 

Liovesis apsimetinėti, jis atsiduso. Kurį laiką spoksojo į 
pievelę ir siurbčiojo kavą. | 

— Kora, puikiai žinau, kiek laiko ji mirusi. 

— Jos tėtis miręs. Kiek žinoma, ponia Makorkl irgi. 

Makorklis nuėjo į kapus paskui dukterį praėjus penke- 
riems metams. Paprasčiausiai vieną dieną krito negyvas prie 
savo darbo stalo viešųjų paslaugų įmonėje, betikrindamas 
kažkieno elektros sąskaitą. Jo našlė išsikraustė į Oklahomą. 
Niekada nesilankydavo Bleveryje, neatvykdavo netgi sutvar- 

kyti dukters ir vyro kapų. Ezis jos nekaltino. Miestelis jai ne- 
žadino malonių prisiminimų. 

— Vienintelis žmogus, kuris tave kaltina dėl to, kas jiems 
atsitiko, esi pats, - Kora pabrėžė paskutinį žodį. - Ezi, kada 
liausiesi? Kada liausiesi apie tai galvojęs? 

— Iš kur žinai, apie ką galvoju? 

- Neįžeidinėk manes, nes vėl pasiusiu, — atrėmė ji. - Ži- 
nau, ko aną naktį išsliūkinai, - kad galėtum peržiūrėti senas 
bylas. Ir kiaurai permačiau tą melą apie žvejybą, dar nebuvai 
nuėjęs net iki durų. 

- Ėjau žvejoti, - vangiai paprieštaravo. 

— Tu ėjai į tą vietą prie upės, kur ji buvo rasta. - Pastačiu- 
si puodelį ant mažo staliuko tarp gulimųjų krėslų, ji sunėrė 
rankas ant kelių. - Galėčiau kovoti su kita moterimi, Ezi. Ži- 
nočiau, ką daryti. Bet dabar... Nenumanau, kaip su tuo kovo- 
ti. Ir... - Ji stabtelėjo ir giliai įkvėpė. - Pavargau stengtis. 

Jis pažiūrėjo į ją, pamatė atkakliai užlaužtą smakrą ir aki- 
mirksniu jo širdis apsivertė krūtinėje kaip švino gabalas. 

- Palieku tave, Ezi. Palieku tave dėl to prakeikto vaiduo- 
klio, su kuriuo turiu tave dalytis. - Ji pravirko. 

— Kora... 

— Nesakyk nieko. Jau tūkstančius kartų apie tai kalbėjo- 
me. Tos kalbos nieko neduoda. Ir kovojome dėl to - bet ir tai 
nieko neišsprendė. 

— Tai dėl to pabėgimo iš kalėjimo. Karlas pasirodė žiniose, 
ir viskas grįžo. Kai tik jį sugaus... 

— Ne, Ezi. Kai jis buvo pasodintas į Arkanzasą, man sakei, 
kad dabar viskas baigsis. Bet nesibaigė. Metų metus žadėjai, 
kad jau viskas, kad jau užmirši tą istoriją. Štai dabar sėdi, at- 
sistatydinęs ir laisvas mėgautis savim. Laisvas mėgautis ma- 
nim... - jos balsas užlūžo. - Bet niekuo nesimėgauji. Tu ne- 
laimingas. Įklimpęs praeityje, ir tai tavo pasirinkimas. Tik ne 
mano. Taigi, kaip sako šiuolaikinis jaunimas, čiuožiu iš čia. 

Jis stengėsi, kad balsas išliktų ramus. 

— Tu negali. 

— O taip, galiu. - Ji nusišluostė ašaras chalato rankove ir 
atsistojo. - Mylėjau tave nuo to vakaro, kai susitikome. Ir my- 
lėsiu iki paskutinio atodūsio. Bet nesiruošiu ilgiau su tavim 
gyventi, Ezi. Atsisakau stovėti ir žiūrėti, kaip ta istorija tave 
sugrauš iki paskutinio kaulelio. Žiūrėjau, kaip ji tave perse- 
kioja, bet, dievaži, nenoriu matyti, kaip ji tave pribaigs. 


Tryliktas skyrius 


H-: rado nustipusias karves, Delrojus nepratarė nė žodžio. 

Lėtai atsistojo. Nusiėmė buldozerininko kepurę ir ja nu- 
plakė dulkes nuo kelio, ant kurio buvo priklaupęs. Skvernu 
perbraukė prakaituotą kaktą, tada tylėdamas įsmeigė žvilgs- 
nį į ganyklą - jokios minties. 

Galiausiai Džekas paklausė: 

— Ką manote, Delrojau? 

— Na, jos negyvos, - atsakė, nors ir taip buvo aišku. 

— Turiu galvoj, kas galėjo jas nudaigoti? 

Korbetas užsidėjo kepurę, tada atsisuko ir pasižiūrėjo į 
Džeką. 

— Keletas versijų. Ir visos blogos. 

Džekas nejaukiai mindžikavo nuo kojos ant kojos. Kai taip 
smerkiamai žiūri, sunku jaustis nekaltam. 

— Manote, kojotai? Ar lūšis? - Džekas spėliojo, mėginda- 
mas rasti įtikinamą paaiškinimą, kodėl trys gaišenos stings- 
ta ryto karštyje. Bet jis netikėjo, kad karves užpuolė žvėrys. 
Jokie ženklai to nerodė, jokių įkandimų, žaizdų. Alkanas 
plėšrūnas nudobtų vieną karvę, prisiėstų iki soties, o kruvi- 
nos puotos likučius išsinešiotų grifai. O šie herefordai tyso- 
jo, regis, nepaliesti. 

Tarsi skaitydamas jo mintis, Delrojus tarė: 

— Ne keturkojai jas užmušė. 

Jo nuomonė buvo aiški: čia pasidarbavo dvikojai gyvuliai. 
Džekas norėjo paneigti vos juntamą kaltinimą, bet nuspren- 
dė verčiau patylėti. Aiškindamas, kad tu čia niekuo dėtas, kai 
dar nė neapkaltino, juo labiau atrodytum įtartinas. Jis ryžo- 
si dar kartą spėti. 

- Liga? 

— Galbūt, - atsakė Korbetas. - Nežinosiu, kol neapžiūrės 
veterinaras. | 

- Jei tai liga, ar nereikėtų pervaryti bandos į kitą ganyklą? 

Kaip įpratęs, Korbetas trumpai linktelėjo. 

— Aš to imsiuosi. Jūs eikite namo ir paskambinkite veteri- 
narui. Paprašykite Anos, kad duotų telefono numerį. 

— Norėčiau likti čia ir padėti varyti... 

— Prašom daryti kas liepiama, - pertraukė Korbetas, nesi- 
klausydamas jokių argumentų. 

— Gerai. Paliksiu jums mašiną ir eisiu pėsčiom. 

Džekas nužingsniavo nelygia žeme prie Korbeto pika- 
po, kurį juodu buvo palikę vos įvažiavę į ganyklą. Išeidamas 
kruopščiai uždėjo vartų lentas. Pasiekęs kelią, pasileido risčia. 
Kol nubėgo pusę mylios iki namų, kiaurai permirko prakaitu. 

Tačiau visai to nepastebėjo. Mintys vis sukosi aplink ne- 
gyvas karves ir sunkų, įtarų Korbeto žvilgsnį. Jis prisiekė 
Korbetui, kad iš jo nevogs, nedarys žalos jo šeimai. Tačiau 
nepasižadėjo, kad nekenks jo bandai. Galbūt reikėjo. 

Jis atleido mygtuką šalia priekinių namo durų, šis ne tik 
įjungdavo skambučio varpus, bet ir įžiebdavo kelias lem- 
pas name, kad Ana žinotų kažką atėjus. Praėjo minutė, bet 
niekas nepasirodė. Pabandė duris. Jos buvo neužrakintos. 
Tada įėjo. 

— Deividai! 

Nesulaukęs jokio atsakymo, bet girdėdamas televizorių, 
nuėjo garso link į didelę svetainę, kurią prieš porą dienų 
akies krašteliu matė iš didžiojo koridoriaus. Ji buvo šviesi, 
linksma, jauki. Žurnalai tvarkingomis krūvelėmis guli ant 

staliukų. Krėslus puošia mažos pagalvėlės. Ant kavos staliu- 
ko vaza žalių obuolių. Iš TV ekrano maloniai šypsojosi Go- 
meris Pilas, nors jį rūsčiai barė seržantas. Vaizdelio apačioje 
buvo užrašytas dialogas. 

Deividas miegojo ant sofos. 

Džekas nematė ir negirdėjo Anos. 

Jis ruošėsi pažadinti Deividą, kad suieškotų mamą, tačiau 
apsigalvojo. Kažin ar berniukui reikia girdėti apie nugaišu- 
sias karves? 

Grįžęs į koridorių, Džekas ėjo nuo kambario prie kamba- 
rio pirmame aukšte. Pradėjo nuo kabineto, kur stovėjo Anos 
kompiuteris, tada pažiūrėjo virtuvėje, galiausiai pagalbinėje 
patalpoje, kur jau gręždama sukosi skalbimo mašina. 

Grįžo atgal prie laukųjų durų. Prie laiptų stabtelėjo. Gal 
reikėtų vėl paskambinti? Gal šįkart ji pamatytų lempas? 
O gal vis dėlto turėtų pažadinti Deividą? 

Taip, turėtų. 

Tačiau nežadino. Ėmė lipti laiptais. 

Iki šiol jam nė netoptelėjo, kaip pavojinga Anai vienai būti 
namie. Kaip ji sužinotų, jei kas įsibrautų? Niekaip. O paskui 
būtų per vėlu. 

Praėjo vonios kambarį. Durys buvo atviros - tuščia. Paė- 
jęs toliau koridoriumi, įkišo galvą į miegamąjį, kuris, aišku, 
buvo Deivido. Pamatė Dalaso kaubojaus plakatą ant spintos 
durų ir knygą apie dinozaurus ant naktinio stalelio. 

Priėjo dar vienas atviras duris, už jų buvo siauri laiptai į 
palėpę. 

— Ana! - nesusilaikė nepašaukęs. Įpročiui sunku atsispirti. 

Ėmė lipti aukštyn, lėtai, pakopa po pakopos. Ji buvo čia, 
palėpėje, sėdėjo sukryžiavusi kojas ant grindų, nugara į jį, ir 
kažką sterblėje knebinėjo. 

Ji manė esanti viena, ir dėl to Džekas pasijuto nepatogiai. 
Nesąžininga taip prisėlinti. Dar nesąžiningiau žiūrėti, kai ji 
nežino esanti stebima. 

Tačiau pažiūrėti buvo į ką. Berankovė palaidinukė aptem- 
pėjos liauną liemenį, buvo matyti šonkauliai. Plaukų sruogos 
gulė ant sprando, kuris buvo vos vos šviesesnis negu rankos 
ir pečiai, dažniau matantys saulę. Siauras ruoželis nepri- 
dengtų strėnų tarp palaidinukės krašto ir šortų juosmens. 
Džekas žiūrėjo į tą odos lopinėlį ilgiau, nei leido sąžinė. 

Nusiimdamas šiaudinę kaubojaus skrybėlę, jis garsiai at- 
sikosėjo ir tik tada vėl prisiminė, kad joks garsas nepraneš jai 
apie jo apsilankymą. Deividas jam aiškino, kad mama nepa- 
kenčia, kai žmonės prie jos prisėlina, bet Džekas nesumojo, 
kaip to išvengti. Ji būtų gavusi įspėjimo ženklą, jeigu būtų 
tvirčiau žengęs ant paskutinio laiptelio, žingsnių virpesiai ją 
būtų pasiekę. 

Bet, matyt, jis žengė tvirtai. 

Nes ji pašoko kaip nuplikyta. 

Staigus šviesos blyksnis jį apakino. Jis žengtelėjo atgal, 
atsilošė ir būtų nusiritęs laiptais kaip kaulų maišas, jei pa- 
skutinę akimirką nebūtų spėjęs nusitverti durų staktos. 

Jį nušovė! 

Tokia buvo pirma mintis. Galvoje mikliai patikrino visus 
savo sąnarius. Bet jokio deginančio skausmo, jokio gėlimo. 
Ir jokio buko smūgio, kurį pajunti, kai į tave šauna, - kaip 
pasakojo tai patyrusšieji. Pamirksėjęs vėl matančiomis aki- 
mis, dirstelėjo į save, bet kraujo nepamatė. 

— Kas per?.. | 

Pažiūrėjo į ją. Ji stovėjo atsisukusi, fotoaparatas vienoje 
rankoje, blykstė kitoje. 

— Po velnių, ką sau galvojate? - šaukė. - Išgąsdinote mane 
iki apsimyžimo su šituo daiktu! 

Ji padėjo aparatą ir blykstę ant grindų ir ėmė rodyti. Nors 
nesuprato, ką ji sako, esmę suvokė iš piktos išraiškos. 

— Truputį lėčiau, taip neskubėkite, — ištarė pakėlęs abi 
rankas. 

Ji liovėsi rodžiusi, bet jos krūtinė tankiai kilnojosi iš su- 
sijaudinimo. Jeigu sąžiningai, buvo tiek pat išgąsdinta kaip 
jis - šviesos blyksnio. 

— Nenorėjau prie jūsų prisėlinti. 

Ji parodė kažką, jis nesuprato, bet iš lūpų išskaitė Deivido 
vardą. 

— Deividas apačioje miega. - Ji toliau varstė jį nepatiklio- 
mis akimis. - Nagi, atsiprašau, jeigu išgąsdinau, bet ir jūs 
mane išgąsdinote. Ir dabar ratilai sukasi akyse. 

Ne visiškai supratusi pabaigą, ji klausiamai pakreipė galvą. 

— Niekai, - sumurmėjo. Tada aiškiai ir lėtai pasakė: - Mane 
atsiuntė Delrojus. Man reikia veterinaro telefono numerio. 
Veterinaro, - pakartojo ir parodė pirštais, džiaugdamasis, 
kad pasimokė rankų abėcėlės. Tada pridėjo ranką prie smil- 
kinio, nykštys beveik prie ausies, mažasis pirštelis prie bur- 
nos, telefono ženklas, naudojamas ir suprantamas visame 
pasaulyje. 

Ir vėl jos išraiška pasakė daugiau negu ženklai. 

- Kas atsitiko? — perklausė jis. Ji linktelėjo. - Šįryt gany- 
kloje radome tris kritusias karves. Delrojus nori žinoti, kas 
jas pribaigė. 

Ir ji suprato, kad reikalas skubus. Žengė pro jį ir pasileido 
laiptais. Jis sekė iš paskos, užtrukęs tik pasiimti skrybėlės, 
kurią išmetė, kai loštelėjo. Bet per tą laiką, kol pačiupo skry- 
bėlę, ji jau buvo pirmame aukšte, virtuvėje, ir vartė telefonų 
sąrašą. 

— Ačiū, - tarstelėjo, kai ji atkišo ir parodė į duris. 

Jis surinko numerį. Kol telefonas skambėjo aname gale, 
juodu žiūrėjo vienas į kitą. Veriantis žvilgsnis ją veikiau- 
siai nervino. Susidrovėjusi trūktelėjo palaidinukės apačią. 
Brūkštelėjo per plaukus ir užsikišo sruogą už ausies. Regis, 
nenutuokė, ką toliau daryti su rankomis, galiausiai nuleido 
jas prie šonų. 


— Gyvulių klinika. 

— O, taip, labas. Skambinu nuo pono Korbeto. 

— Delrojaus? 

— Taip. Ar daktaras Andersenas yra? Radome keletą nu- 
gaišusių karvių. 

Registratorė paprašė palaukti, kol pakvies veterinarą. 

— Tai jūs padarėte tas nuotraukas. - Džekas atsisuko į 
Aną. - Irjūs buvote toje nuotraukoje prie tvoros. 

Ji lengvai papurtė galvą nuduodama, kad nesuprato, ką 
jis pasakė. 

Bet jis žinojo, kad Ana suprato. 


Vėlų vakarą Ana antrą kartą užlipo į palėpę. Iki šiol ji mė- 
nesiais ten nelįsdavo, nebent tada, kai ateidavo laikas keisti 
sezoninius drabužius. 

Ji mėgo tvarką, o Delrojus jos tiesiog reikalavo. Todėl 
palėpė buvo tokia pat tvarkinga kaip visi namai. Kalėdų pa- 
puošalai gulėjo dėžėse su etiketėmis. Vilnoniai drabužiai ir 
antklodės sugrūsti į kandims neprieinamus maišus. Dino 
Korbeto atletikos reikmenys - keletas futbolo kamuolių ir 
apibraižytų šalmų, pirštinės, lazdos, subliūškęs krepšinio 
kamuolys, teniso raketė - buvo dailiai sudėti metalinėje len- 
tynoje. Nublukę mokyklos laikų trofėjai tvarkingiausiai suri- 
kiuoti kaip žaisliniai kareivėliai. Jo įvairių komandų džersio 
apranga išplauta, sulankstyta ir sudėta į dėžes. Merei pri- 
klausiusios atminimo dovanos taip pat dėžėse, ant orui ne- 
laidžių dangčių surašyta, kas jose. 

Tik jokių pirmosios Delrojaus žmonos ir jos dviejų sūnų 
atminimo dovanų. | 

Ana nebuvo daiktų vergė. Kai jos tėvai mirė, išsaugojo tik 
keletą asmeninių dalykėlių. Daugumą jų turto išdalijo įvai- 
rioms labdaros organizacijoms. Jos vestuvinė suknelė buvo 
saugoma atskiroje dėžėje, ir dar viena dėžė buvo jos - su fo- 
tografijos reikmenimis. 

Fotoaparatas ir blykstė gulėjo ant grindų, kur juos paliko, 
kai Džekas Sojeris ją šį rytą išgąsdino. Šalimais juodame krep- 
šyje sukišti pagal reikalą keičiami objektyvai ir kiti priedai. 

Nuo tada, kai parodė savo nuotraukas Džekui Sojeriui, 
nebepajėgė išmesti jų iš galvos. Keletą metų ji dėjosi nebesi- 
dominti fotografija, net tomis nuotraukomis, kurias pati pa- 
darė; bet tą pat mirksnį, kai vėl jas pamatė, ją pervėrė kažkas 
panašaus į tėvynės ilgesį. Nė pati nesuprato, kaip jai trūko 
šio mėgstamo užsiėmimo, kol jai to nepriminė. Dabar ji vėl 
troško paimti fotoaparatą į rankas. 

Tad šį rytą, kai pamatė Deividą užsnūdus prie televizo- 
riaus, užlipo į palėpę, kad keletą brangių akimirkų pabūtų 
viena. Šį pavogtą laiką nutraukė atsitikimas ganykloje. 

Visą dieną ji neturėjo nė akimirkos pabūti viena. Pakalbė- 
jęs telefonu su veterinaru, Džekas Sojeris vėl grįžo pas Del- 
rojų. Nors ir laidė pašaipias pastabas apie fotografijas, jautė, 
kad galvoja apie kritusius galvijus. Kai Delrojus nepasirodė 
pietų, ji įdėjo maisto dviem ir nuvažiavo į ganyklą. 

Nebuvo tikra, kaip Deividas pasižiūrės į gaišenas, bet jis 
daugiau smalsavo, nei liūdėjo. Ne taip, kaip tada, kai padvė- 
sė arklys. Juos jis matė kiekvieną dieną, kartais šerdavo iš 
rankų. Visi turėjo vardus. Banda jo nedomino. 

Tačiau Delrojus buvo labai nusiminęs. Jis padėkojo už val- 
gį, bet elgėsi šiurkščiai. Jeigu nebūtų pasiūliusi sumuštinio 
Džekui Sojeriui, tas būtų nuėjęs nevalgęs. Delrojus nepasiti- 
kėjo niekuo, išskyrus daktarą Anderseną, ir šis atidžiai ap- 
žiūrinėjo gaišenas. 

Ji išsivežė Deividą namo dar nespėjus atidardėti furgo- 
nui paimti nugaišusių galvijų. Delrojus negrįžo namo iki pat 
vėlumos. Atrodė labai pavargęs. Buvo dirglus ir atžarus. Ji 
puikiai jį suprato ir nebandė įtraukti į pokalbį. Ir Deividui 
patarė palikti senelį vieną. Kai tik baigė vakarienę, Delrojus 
nuėjo aukštyn į miegamąjį. 

Dabar, kai Deividas jau paguldytas ir turi truputį laiko 
sau, vėl užlipo į palėpę, priežastis - neva reikia padėti foto- 
aparatą į lentyną, kur jis ilsėjosi šešetą metų. 

Pakėlė jį nuo grindų galvodama, kad jis sunkesnis, negu 
atsimena. Apžiūrėjo, paspaudė šį bei tą. Nupūtė dulkeles 
nuo objektyvo, tada priglaudė ieškiklį prie akies. 

Palėpėje buvo pernelyg tamsu, kad gerai matytum, bet 
ji susidorojo su diafragmos ir fokusavimo žiedais. Nusta- 
tė, tarsi jau būtų įdėta juostelė, tada vėl pakėlė prie akies ir 
spragtelėjo užraktą. 

Buvo taip gera, taip tikra. Spragtelėjo dar kartą. 

Ar ji galėtų - ar turėtų - vėl fotografuoti? Kadaise jautusi 
didžiulį malonumą, ji uždraudė sau fotografuoti, kai Dinas 
mirė. Kai jis sirgo, mažai turėjo laiko užsiimti kuo nors kitu, 
tik jį slaugė. Nepriekaištavo, kad Dino liga atima visą jos lai- 
ką. Pati pasirinko rūpintis juo ir į nieką nebūtų iškeitusi to 
laiko, kurį kartu praleisdavo. 

Todėlfotografija, be jokių dvejonių, buvo paaukota, pirma 
rūpinantis juo, paskui sūpuojant Deividą. Kai Deividas tapo 
kiek savarankiškesnis, jau buvo atpratusi nuo fotoaparato, 
atbuko įgūdžiai. Dabar, praėjus tiek laiko, veikiausiai jau už- 
miršo viską, ką žinojo apie fotografijos meną ir mokslą. Ir 
technologijos pasikeitė. Paprastai šnekant, turėtų pradėti 
nuo pradžių kaip kokia mėgėja. 

Bet šie sunkumai neatvėsino jos įkarščio. Vien jau ranko- 
se laikomas fotoaparatas širdį vertė plakti stipriau. Nebus 
lengva, bet ji perpras naujas technologijas. Pasiskaitys apie 
naujienas ir techniką. Kurtumas jai trukdo, bet tik tiek, kiek 
pati leis. Kurtumas gali būti jos variklis, ne trukdis. 

Jeigu ir nieko daugiau neišeis, kartkartėmis padarys bent 
keletą Deivido nuotraukų. Sūnus bus nuostabus objektas. 
Pabandys su skirtingais lęšiais, kitokį apšvietimą. Ji patobu- 
lins stilių, kurį buvo įvaldžiusi prieš viską užmesdama. 

Kai įgus, fotografuos ne vien Deividą - ir kitus žmones. 
Ir nebūtinai mielus. Įdomius žmones. Žmones su ydomis ir 
trūkumais. Žmones, kurių veiduose atsispindi charakteris. 

Pavyzdžiui, Džeko Sojerio. Jo veidas būtų geras iššūkis fo- 
tografui. Tai ištisas pasaulis. Kaulėtas ir kietas, kartu paslap- 
tingi bruožai: lygumos, griovos, raukšlės. Suskirdęs ir vėjų 
nugairintas. Senas, tačiau nepasenęs. Jis kalba be žodžių. 

Žodžių, kurie tuščiai tariami, nes vis tiek nebūtų išgirsti. 

Ana išmoko žodžių reikšmes. Jos žodynas nepaprastai 
turtingas, ir tai jai padėjo išversti savo mintis į rašytinę ir 
sakytinę kalbą, kurių ją išmokė mylintys tėvai ir puikūs mo- 
kytojai. Jos bendravimo įgūdžiai pavyzdiniai kaip visiškai 
kurčiam žmogui. 

Bet ji nemąstė kalba. Kaip nebyliame filme, savo įspū- 
džius apie įvykius, vietas ir žmones ji vertė vaizdais. Štai ko- 
dėl, kai prisimindavo Džeko Sojerio veidą, mintyse iškildavo 
ryškiausias vaizdas. 

Jausdamasi šiek tiek nepatogiai, kad tas vaizdas toks so- 
drus, ji greitai sudėjo fotoaparato reikmenis į nešiojamąjį 
krepšį. Tačiau paties krepšio neįkišo į lentyną. Pasiėmė ir 
nulipo žemyn. 


Tvarte buvo dusinamai karšta. Nors durys abiejuose pasta- 
to galuose buvo atdaros, oras vidun nepateko. Džekas pats 
ėmėsi šio nemalonaus darbo, iš dalies todėl, kad kondicionie- 
rius vagonėlyje birbė garsiau už lėktuvo propelerį. Džekas jį 
pakesdavo tik tada, kai būdavo mirtinai pavargęs ir lūždavo 
iš miego. Bet atsikėlęs kuo greičiau sprukdavo laukan. 

Antra, mėždamas arklių gardą tikėjosi susigrąžinti Delro- 
jaus palankumą. 

Kai veterinaras išvežė gaišenas, jis beveik nematė Delrojaus. 
Korbetas visą ilgą popietę praleido traktoriuje pjaudamas ga- 
nyklą, vėliau ruoš šieną. Džekas užsiėmė kitais darbais. 

Jie tik kartą persimetė keliais žodžiais. Pavakare, kai Kor- 
betas statė traktorių už tvarto, Džekas priėjo prie jo. 

— Kada tikitės gauti žinių iš veterinaro? 

— Sakė - geriausiu atveju rytoj. 

— Na, nelabai ką nuveiksi, kol nežinai, dėl ko jos krito. 

— Nelabai. 

Ir visas pokalbis. Nuo tada, kai šįryt rado nugaišusius gal- 
vijus, Delrojus jam pasakė vos kelis žodžius ir visaip šalino- 
si. Gal čia ir paranoja, bet tas šalinimasis jam rodėsi blogas 
ženklas. 

Tik atsisukęs pamatė Aną. Ji stovėjo prie vartelių į gardą, 
kurį jis kuopė. Krūptelėjęs vos neišmetė šakių ir tyliai nusi- 
keikė: 

- Šūdas. - Tada: - Atsiprašau. Na, kad susikeikiau. Jūsų 
negirdėjau. - Supratęs, kad vėl nusišnekėjo, nusuko akis. — 
Kai tik praveriu burną, kaskart išvemiu kokią nesąmone. 

Vaduodamasis nuo karščio, jis buvo nusivilkęs marškinius 
ir pakabinęs ant vinies. Juos pasiėmė ir apsivilko. Tikras 
skuduras. Rankovės seniausiai nuplėštos. Nuo nesuskai- 
čiuojamo skalbimo pažastys išskydusios. Drabužis išblukeęs, 
langų raštas vos matomas. Priesiuve laikėsi vos trys perla- 
mutriniai spraustukai. Užspaudė vidurinį. 

Atsargiai pažvelgė į ją sumetęs, kad tas jos pasirodymas 
tvarte pranašauja tik blogas naujienas. 

— Kuo galėčiau padėti? 

Ji atkišo jam butelį šalto alaus: 

Tai buvo taip netikėta, kad jis spoksojo į butelį tarsi nesu- 
prasdamas, kas čia. Kvailai išsiviepęs pažiūrėjo į ją. Nekan- 
traudama ji dar arčiau tįstelėjo ilgakaklį butelį. 

— Ak, ačiū. 

Nusimovė geltonas darbines pirštines, paėmė butelį, at- 
suko kamštelį ir nugėrė didelį gurkšnį. Niekada nebuvo taip 
skanu. Atpakalia ranka nusibraukė lūpas ir nusišypsojo. 

— Nuostabu. 

Kol jis gėrė alų, ji rašė ant lentelės. Tada padavė jam. „Kai 
rakinau užpakalines duris, pamačiau šviesą tvarte ir supra- 
tau, kad vis dar dirbate. Pagalvojau, kad būsite ištroškęs. 

— Dirbu. Ačiū. Ar jūs nenorite? 

Ji papurtė galvą ir nutaisė grimasą. Jis nusijuokė. 

— Nemėgstate alaus? 

Užuot rašiusi, ji parodė ne. 

— Tai reiškia ne? - Kai ji linktelėjo, Džekas padėjo butelį 
ir pirštines ant grūdų statinės, atrėmė šakių kotą į petį, kad 
turėtų laisvas rankas, tada pakartojo ženklą. - Ar taip? 

Taip. 

— O šitas reiškia taip? 

Ji linktelėjo. Jis keletą sykių pakartojo ženklus, kad įsi- 
mintų, ji pritariamai linksėjo, ir abu šypsojosi vienas kitam. 
Tada jos žvilgsnis nuslydo pro jį ir kurį laiką šmirinėjo po 
šviežius šiaudus, kuriais buvo pakreikęs švarų aptvarą. 

Kai ji vėl pažvelgė į Džeką, šis susisarmatijęs trūktelėjo 
pečiais. 

— Manęs neapleidžia jausmas, kad Delrojus mano, jog aš 
nudaigojau tuos jautukus. - Kai ji nuleidusi akis, gali nors 
kuolą ant galvos tašyti. Todėl palietė jos ranką. - Arjis mano, 
kad aš juos nugalabijau? 

Ji parašė ant lentelės: „Jis dar nežino. 

— Bet įtaria mane? 

Vengdama atsakymo, ji žiūrėjo į šoną. 

- Neimkite į galvą. Žinau, kad įtaria. 

Džekas pabaigė alų ir įmetė butelį į tuščią metalinę šiukš- 
lių statinę. Ši skardžiai subarškėjo. Jis susiraukė: 

— Atleiskit. 

Ji mostelėjo ranka link ausies ir trūktelėjo pečiais. 

Jausdamasis nepatogiai, jis tarė: 

- Tai pats kvailiausias dalykas. Žinau, jūs negirdite, bet 
kaskart užmirštu. 

Supratingai linktelėjusi, ji parašė ant lentelės. „Visi taip. 
Tėvai. Dinas. Delrojus. Netgi žmonės, su kuriais gyvenu, už- 
miršta“ 

Jis perskaitė žinutę ir išsiblaškęs linktelėjo. Buvo smalsu, 
kaip ji jaučiasi būdama kurčia, bet nenorėjo įžeisti klausdamas. 

— Ana, aišku, tai ne mano reikalas. - Paabejojo. - Man 
tiesiog smalsu. Ir jeigu nenorite apie tai kalbėti, patikėkite, 
suprasiu. 

Ji parodė jam kalbėti toliau. 

— Na, tik norėjau paklausti, ar jūs, na, ar visą gyvenimą 
buvote kurčia? Ar gimėte kurčia? 

Taip. 

- Aišku. 

Palenkęs galvą, jis nykščiu trynė statmeną raukšlę tarp 
antakių. Ne tai kad niežėjo - reikėjo ką nors daryti, kad ne- 
sijaustų kebliai klausinėdamas tokių dalykų ir laukdamas at- 
sakymo. Galiausiai pakėlė galvą ir šyptelėjo. 

- Atleiskit, pralošiau. Nebežinau, ką daugiau sakyti. Die- 
vas mato, tai ne gailestis, ir aš ne bukagalvis. Tiesiog norėjau 
žinoti. 

Ji parašė. „Žinau, kada žmogus žiūri į mane ir galvoja: 
vargšė kurčia moterėlė. Žinau, kada žmogus galvoja, kad aš 
kvaila. Jūs nesielgiate kaip tie bukagalviai.' 

Jis minkštai nusijuokė. 

- Jau palengvėjo. Nenorėčiau pasirodyti asilas. 

Atsakydama šypsniu, ji papurtė galvą: ne. 

Jis kurį laiką žiūrėjo į ją, tada žemyn į savo batų nosis. 

— Kokį vakarą... - Supratęs, kad kalba grindims, pakėlė 
galvą ir pradėjo iš naujo. - Kodėl jums kokį vakarą vėl nepa- 
mokius manęs ženklų kalbos? 

Prieš rašydama ant lentelės, ji kruopščiai rinko žodžius. 
Baigusi padavė jam. „Buvau nustebusi, kad norite jos išmok- 
ti. Elgiausi bjauriai, nes nežinojau, kaip elgtis. Niekas, išsky- 
rus Diną, nesimokė mano kalbos“ 

Džekui nebuvo reikalo antrą kartą skaityti žinutės, bet jis 
perskaitė, nes ką ji pasakė, nebuvo tikslu. Delrojus mokėjo 
ženklus, taip pat Deividas. Tačiau ji išskyrė Diną Korbetą ir 
Džeką Sojerį, ir jis negalėjo susilaikyti nepasmalsavęs, kas 
bendra tarp jo ir to vyro, už kurio ji buvo ištekėjusi. Kodėl 
mintyse juos susiejo? 

Tai buvo klausimas, kurį reikėjo apmąstyti, bet ne dabar, 
kai juodu stovėjo vienas prieš kitą iki kulkšnių šviežiuose 
šiauduose, ir ji buvo taip arti, kad galėjo skaičiuoti jos blaks- 
tienas. 

Atrodo, jos mintys judėjo ta pačia kryptimi, nes ji sutriko 
ir ėmė trauktis. Tikras, kad ji jau ruošiasi pasakyti labanakt, 
pakėlė ranką ir užbėgo jai už akių. 

— Luktelėkit. Pažiūrėkite šitą. - Atrėmęs šakes į aptvaro 
lentą, jis išdidžiai ištarė savo vardą rankų abėcėle. 

Ji šypsojosi, kol jis nepriėjo k - tada trumpai neigiamai 
mostelėjo galva. Rodydama raidę k, ji laikė ranką aukščiau, 
kad jis geriau matytų. Jis vėl pabandė. 

— Ar taip? 

Vis dar truputį susiraukusi, ji paėmė jo dešinę. Kruopščiai 
sudėliojo jo pirštus kur kam priklauso: mažąjį ir bevardį prilen- 
kė prie delno, didįjį pirštą palenkė, pataisė ištiestą smilių, tada 
pastatė nykštį prieš didįjį pirštą. Laisvai laikydama jo riešą, ap- 
žiūrėjo savo kūrinį ir, nusprendusi, kad gerai, nusišypsojo. 

Tačiau Džekas nesišypsojo. 

Ji greitai atitraukė rankas ir žengtelėjo atgal. 

Savo rankas jis susikišo į užpakalines džinsų kišenes. 

Oras staiga sutirštėjo, tapo sunku kvėpuoti. Jo ėmė trūk- 
ti. Sausu kaip žievė balsu jis tarė: 

— Manau, dabar pagavau. 

Ji parodė labanakt, apsisuko ir skubiai patraukė tarpu- 
eiliu tarp gardų. Džekas sekė ją iki pat didžiųjų durų ir čia 
sustojęs žiūrėjo, kaip ji tarsi velnio vejama perlėkė kiemą ir 
pradingo name. 

Jis atsirėmė į staktą ir meldė, kad vėjelio gūsis jį atvėsin- 
tų. Prakaito lašas nusirito nuo smilkinio ir užkliuvo už anta- 
kio. Širdis smarkiai daužėsi tarp šonkaulių. Nors ką tik baigė 
šaltą alų, gerklėje buvo karšta ir sausa. Nesurinktų nė lašo 
seilių, net jei nuo to priklausytų jo gyvastis. 

Nuo ilgamečio fizinio darbo delnai ir pirštai buvo taip 
sukietėję, kad nenustebtų, jei paaiškėtų, kad jų nervų galū- 
nės mirusios. Bet jos siuntė pojūčius į smegenis, ir tai buvo 
nuostabiai geras darbas - atgaivinti jos prisilietimą, jis tik 
gailėjosi, kad abėcėlėje tėra dvidešimt šešios raidės. Ji galėtų 
visą naktį lankstyti jo pirštus ir neišgirstų jo skundžiantis. 
Ar galvoj birbia kuliamoji, ar išties jos knibinėjimasis su jo 
pirštais buvo toks erotiškas? 

Susijaudinęs jis sunkiai alsavo, ir jį taip suaudrino Delro- 
jaus Korbeto marti. Prieš savaitę dar nežinojo, kad ji egzis- 
tuoja, o šį vakarą ji geidžiamiausia moteris pasaulyje. Ana 
Korbet. Delrojaus Korbeto marti. 

Užsimerkęs jis išleido ilgą, gilų atodūsį, kartu išslydo ir 
vienas ar du keiksmai. Lošdamasis palei durų staktą, trink- 
telėjo pakaušiu į seną medieną. 

Likimas vėl iškrušo Džeką Sojerį. 

Kai pagaliau atsimerkė ir jau ruošėsi grįžti į tvartą, nety- 
čia pakėlė akis į antro aukšto miegamojo langą. 

Kurį laiką stovėjo suakmenėjęs ir žiūrėjo. Tada sušnibž- 
dėjo: 

— O šūdas. 


Hoturioliktas skyrius 


R... pašto dėžutės užrašyta: PONAS IR PONIA G. R. BEILIAI. 
Namas gerokai nuo kelio, giraitėje. Didelis namas dviem ka- 
minais, žaibolaidis ir palydovinė lėkštė ant stogo. Keletas 
ūkinių pastatų, tarp jų tvartas ir siurblinė. Nors buvo tamsu, 
Karlui Herboldui atrodė, kad viskas čia švaru, tvarkinga, ti- 
kra kaimo gerovė. 

Jis pasižiūrėjo į Mironą. 

— Ką manai? 

- Apie ką? 

— Jėzau, - sumurmėjo Karlas. 

Pasitaręs pats su savim, jis pasuko į ūkio keliuką. Turėjo 
padėkoti Sesilijui: pabėgimui skirtas automobilis buvo tiks- 
liai ten, kur tas sakė. Puikiausios būklės, bakas pilnas dega- 
lų, sėsk ir važiuok. Bagažinėje lagaminėlis drabužių, ketu- 
riasdešimt dolerių grynais, keletas ginklų su šaudmenimis 
ir keli buteliai viskio, kurio su Mironu nepagailėjo švęsdami 
sėkmingą pabėgimą. 

Kelias dienas jie laikėsi prie ežero, pagiriojosi, miegojo 
mašinoje, dieną deginosi saulėje. Bent jau jis. Mirono oda 
nepakęsdavo saulės, todėl jis snaudė medžio šešėlyje. 

Metų metus praleidus už sienų, kai tik trumpai būdavo iš- 
leidžiami į mankštos kiemą, atviras oras buvo nuostabu. Bet 
viskam yra saikas, ir savąjį Karlas priėjo šį rytą, kai atsikėlęs 

aptiko, kad šarvuotis knisasi po jų mašina, o erkė rausiasi į 
jo gaktos plaukus. 

Laikas susirasti pastogę. Jie sėdo į mašiną ieškoti tinka- 
mos vietos ir riedėjo visą dieną, laikydamiesi šalutinių kelių, 
vengdami greitkelių, kuriuose didesnė tikimybė susidurti su 
patruliuojančiais teisėtvarkos pareigūnais, ieškančiais pabė- 
gusių kalinių. 

Karlui kaskart maloniai smilktelėdavo, kai išgirsdavo savo 
vardą per automobilio radiją. 

Norėjo, kad motina būtų gyva ir girdėtų. Ji verktų. Akis 
praraudotų. Štai ką ji geriausiai mokėjo. Jo ankstyviausias 
prisiminimas ir buvo: raudonai užverktos akys, varvanti no- 
sis, kai motina kelintą kartą į šlapią popierinę nosinaitę kar- 
tojo nežinanti, ką su jais daryti - juo ir Sesilijumi. 

Tėvo jis neprisimena. Šis mirė, kai Sesilijus vos vaikščiojo, 
o Karlas dar gulėjo vystykluose. Jei kada ir girdėjo, nuo ko 
tėvas mirė, užmiršo. Jis nusprendė, kad senis pats pasisku- 
bino į kapus, kad nereikėtų klausytis jos bliovimo. 

Ji dirbo grožio salone. Karlas prisiminė amoniako kvapą 
nuo pusmetinių šukuosenų, kuriuo mama būdavo persismel- 
kusi, kai vakare grįždavo namo. Jis prisiminė verkšlenimą, 
kokia ji pavargusi, ir maldavimus, kad juodu su Sesilijumi 
būtų ramūs, netriukšmautų, neišdykautų ir leistų jai pailsė- 
ti. Bet kai jie neklausydavo, jausdavosi bejėgė. 

Vėliau jie su Sesilijumi pastebėjo, kad ji keičiasi. Atkuto, 
ėmė dailiau šukuotis, dažytis lūpas, aukšti kulnai, kojinės. 
Šeštadienio vakarais išeidavo į pasimatymus. Vienas ryš- 
kiausių prisiminimų buvo iš tos dienos, kai ji atsivedė vyrą į 
namus ir pristatė jį kaip Delrojų Korbetą - jis bus jų naujasis 
tėtis ir ar tai ne puiku. 

Karlas nukėlė koją nuo greičio pedalo ir leido mašinai lais- 
vai riedėti likusį iki namo kelią. Dar prieš užgesindamas va- 
riklį išjungė šviesas. Kišdamas pistoletą už diržo pasakė: 

— Mironai, lieki čia ir tyli, kol užeisiu į vidų, gerai? 

— Gerai. 

Karlas atidarė vairuotojo dureles ir išlipo. Akimirksniu 
užuodė mėšlo ir šieno kvapą. Kvapai iškėlė iš atminties sku- 
bų persikraustymą iš miestelio į kaimą. Metų metais jo ir Se- 
silijaus trasa buvo Bleverio gatvės ir skersgatviai. Kasdien po 
pamokų susitikdavo su draugais sutartoje vietoje ir traukda- 
vo ieškoti nuotykių. Visada atsirasdavo kas nauja, nepatirta, 
ką reikėdavo išbandyti, sutikdavo naujų draugų. 

Iš vyresnių berniukų jie išmoko rūkyti, gerti ir vogti. Bū- 
davo tikri talentai, kai prieidavo iki muštynių. Jie pamėg- 
džiojo stipriuosius ir niekino ištižėlius. Sužinojo apie mer- 
gaites, kad tai, ką jos turi tarp kojų, - geriau už saldainius, ir 
kai žavesys nepadeda, gąsdinimas dažniausiai suveikia. Kar- 
las greičiau visko mokėsi, bet ir Sesilijus savo pasiimdavo. 

Ir staiga jie buvo nuo viso, kas įprasta, atplėšti: nuo drau- 
gų, nuo aplinkos, prarado laisvę, kuria mėgavosi. Karlas 
nekentė ūkio, fermos. Nekentė smarvės ir kasdienių dar- 
bų, taisyklių ir stalo manierų, ir Biblijos skaitymo, nekentė 
bausmių, kurias Korbetas skirdavo, kai jis ar Sesilijus atsisa- 
kydavo vykdyti griežtas komandas. 

Neapykanta, kurią jautė patėviui, kaskart vis stiprėjo. Jis 
nekentė motinos, kam užkorė jiems Korbetą. Jis garbino 
kraujo krešulį, kuris nukeliavo iš kojos į plaučius ir ją pribai- 
gė. Tą dieną, kai ją laidojo, juodu su Sesilijumi surengė mažą 
slaptą šventę, nes daugiau nebereikės klausytis jos verkšle- 
nančių maldavimų, kad jie būtų geri berniukai, kad stengtų- 
si lygiuotis į Delrojų, kuris jiems būtų toks geras tėvas, jei tik 
jie leistų. 

Prisiminus jos verkšlenimą ir Korbeto šiurkščią priežiūrą, 
Karlui vis dar susukdavo vidurius. 

Jis pakėlė kumštį ir pabeldė į duris. Netrukus užsidegė 
priebučio lempos. Spėdamas, kad į jį veikiausiai žiūrima pro 
durų akutę, komiškai krūptelėjo ir užsidengė akis nuo švie- 
sos. Laukujės durys atsidarė. 

— Oho, ponia Beili, - pasakė draugišku tonu, - na ir galin- 
gą lempą įsisukote priebutyje. Kokio tūkstančio vatų. 

— Kuo galėčiau padėti, jaunuoli? 

Tai buvo smulki, akiniuota, aštuntą dešimtį einanti mo- 
teris blyškiai melsvais plaukais ir malonia šypsena. Žodžiu, 
tikras keksiukas. 

— Sese, kas čia? 

"Beveik jos kopija atsistojo prie atvirų durų, ta putnesnė, 
gražesnė ir dar malonesnė. 

Žavinga Karlo šypsena dar paplatėjo. 


Ponkioliktas sliyrius 


Džekas įtarė, kad neprivažiavus pašarų krautuvės Delrojus 
praneš atleidžiąs jį. 

Tą rytą šeimininkas anksti įteikė lapą su darbų sąrašu, 
tada išvyko su savo pikapu. Nesakė, kur važiuoja, bet Dže- 
kas sumetė, kad vyksta apžiūrėti bandos ir įsitikinti, ar per 
naktį neprarado dar kokio rago. Džekas dirbo Delrojaus lape 
išvardytus darbus ir kai juos baigė, prisigalvojo kitų, kad tu- 
rėtų kuo užsiimti. 

Delrojus laiku grįžo pietų, bet neprataręs žodžio įėjo į 
namą. Buvo beveik trys, kai Delrojus jį susiieškojo taisantį 
apynasrį pakinktų patalpoje. 

— Vykstame į pašarų krautuvę. 

Kai Džekas išėjo iš mažo tualeto tvarte, kur plovėsi ran- 
kas, Delrojus jau sėdėjo pikape birbindamas variklį. Nepa- 
aiškino Džekui, kada grįžo. Jie nepersikeitė nė žodeliu. 

Džekui knietėjo sužinoti, ar Delrojus kalbėjo su veterina- 
ru, ir kas tam paaiškėjo išskrodus galvijus, bet jautė - juo 
mažiau aušins burną, juo bus geriau. Tad spengiančioje tylo- 
je važiavo miestelio link. Džekas turėtų džiaugtis, kad Delro- 
jus nekalba. Kol Delrojus tyli, jis vis dar neatleistas. 

Po velnių, jis nenori išvykti. 

Jo taisyklė buvo prie niekieno neprisirišti, kad galėtų aki- 
mirksniu pakilti ir išeiti. Taip nenorėjo gyventi. Jo gyveni- 

mas - vienišiaus, ir tokį, ne kitokį jis pasirinko. Ir prie tokio 
buvo pripratęs - iki dabar. Kiekvieną kartą jis žinodavo - tai 
laikina. Išsiugdė uoslę pajusti, kada ateina tinkamas laikas 
pasakyti sudiev ir traukti toliau. Paprastai nesigręžiodavo at- 
gal ir leisdavo savo nosiai vesti jį iki kitos paskirties vietos. 

Vis dėlto čia nepaprasta situacija. Jis ne atsitiktinai pasi- 
rinko Korbeto galvijų fermą. Ir nepasirinko laiko, kada čia 
atvyks. Jį parinko Karlas Herboldas, kai pabėgo iš kalėjimo. 

Jis sulaužė savo įpročius. Įprasta veiksmų seka nebetiko. 
Jis negali tiesiog imti ir išvažiuoti pajutęs, kad jau patartina 
išvykti. Jei būtų klausęs sveiko proto, kas patartina, nebūtų 
čia nė kojos kėlęs. Bet jis čia. Ir kol Karlas Herboldas nesu- 
gautas, jis nori čia pasilikti. 

Žinoma, jei Delrojus pasakys jam nėšintis, nelabai bus kas 
darą, tik susirinkti daiktus ir dingti. 

Pašarų krautuvėje Delrojus tvarkė reikalus su kasininku. 
Jo taupumas žodžiams veikiau priminė storžieviškumą. Tai 
Džekas padėkojo už kvitą, kai kasininkas padavė jį Delrojui. 
Pardavėjas nepasisiūlė padėti sukrauti sunkius grūdų mai- 
šus į pikapą, ir negi jį kaltinsi dėl Delrojaus atšiaurumo. 

Ir Džekas tik stebėjosi, kaip Delrojus save niokoja. 

- Šuniškas karštis. Paleisk variklį ir įjjunk kondicionierių. 
Aš pabaigsiu. 

- Ar nemanote, kad aš galėčiau sukilnoti. 

Tvirtai supeiktas, Džekas leido reikalams klostytis kaip 
lemta. Delrojus buvo įsiutęs, ir ne dėl to, kad Džekas pasi- 
siūlė nudirbti sunkų darbą. Tai netgi nebuvo pyktis dėl tų 
pastipusių karvių. Džekas lažintųsi, kad čia dėl Anos ir dėl 
to alaus tvarte. 

Delrojus uždarė užpakalinį bortą, ir jie sulipo į mašiną. Jo 
veidas buvo raudonas ir persikreipęs. 

— Norėčiau sustoti ko nors atsigerti. 

Džekas nustebo, kad šis vyriškis pripažįsta galįs turėti 
nors kokią silpnybę, bet atsakė: 

— Skamba gerai. 

Delrojus nuvairavo prie „Pieno karalienės“. Įėję vidun ir 
pasidžiaugę kondicionieriaus vėsa, paliko užsakymą paaug- 
lei prie bufeto, tada išsirinko vietą ir atsisėdo vienas prieš 
kitą. Žvelgdamas per petį, Delrojus niekinamai pašnairavo į 
mergaitę. Kiekvienas jos veido lopinėlis buvo pervertas arba 
žiedelio, arba smeigtuko. Net liežuvis buvo perdurtas, o ant 
jo puikavosi juodas perlas. 

— Kodėl ji taip niokojasi? 

— Veikiausiai, kad supykintų tokius senus bezdalius. 

Delrojus pasižiūrėjo į Džeką ir netikėtai vos neprajuko. 

— Ko gero, jūs teisus. 

Paskui keletą minučių mėgavosi kvapiu atšaldytu limona- 
du. Delrojus baigė pirmas ir pastūmė į šalį stiklinę. Žvelgė 
pro langą į ežią dulkėtų saulėgrąžų ir neatrodė, kad norėtų 
pradėti pokalbį. Džekui buvo smalsu, gal renka žodžius, ku- 
riais pasakys jį atleidžiąs. Užuot toliau laukęs, pats nuspren- 
dė griebti jautį už ragų. 

— Tai ką jis pasakė? 

Delrojus net nebandė apsimesti nesupratęs. Jo žvilgsnis 
peršoko nuo saulėgrąžų prie Džeko. 

— Nuodai. 

Džekui širdis nukrito į užkulnius. Jis vylėsi, kad karvės 
krito nuo kokio reto galvijų viruso ar nuo ko kito, kas nie- 
kaip nesisietų su juo. Tai blogiausia, kas galėjo nutikti. 

— O kaip visa banda? 

- Šįryt radau dar du kritusius. Nuodai buvo ant druskos 
gabalų. Aišku, turės praeiti keletas dienų, kol sužinosime, 
kiek nuodų prisilaižė, kol druską surinkau. - Jis niekinamai 
sušnarpštė: - Nebuvo labai protingas šunsnukis. Būtų daug 
labiau man pakenkęs, jei būtų įbėręs nuodų į tvenkinį. 

— Gal tai buvo įspėjimas? 

- Galbūt. 


— Cia ne mano darbas. 

— To ir nesakiau. 

- Bet kaip tik taip galvojate. 

Delrojaus veidas raustelėjo, vertėtų žmogų pagirti: taip 
gerai valdo pyktį, ypač jei mano, kad Džekas nori sugriauti 
jam gyvenimą. Pasilenkęs per stalą Džekas paklausė: 

— Kodėl turėčiau? 

— O kodėl nukritote iš dangaus ir paprašėte darbo? 

- Manjo reikėjo. | 

- Šuns šūdas. Paskambinau tam paskutiniam vyrui, pas 
kurį dirbote. Korpuse. Jis puikiausiai jus apibūdino. Iki šiol 
keikiasi jus praradęs. Sakė norėtų viso šimto tokių kaip jūs. 
Turėjote gerą darbą, bet atvykote pas mane, kad dirbtumėte 
už pusę to. - Purtydamas galvą, jis nusišiepė. - Nėra jokios 
prasmės. Ir nebuvo. 

— Man buvo prasmė. Norėjau permainų. 

— Permainų. - Delrojus kurį laiką kaito, tada dūrė buku 
smiliumi į Džeką. - Netikiu jumis. 

— Tai kodėl pasamdėte? 

— Taip galėjau stebėti jus, kol suprasiu, kur šuo pakastas. 

— Ir supratote? 

— Manau. 

Džekas išskėtė rankas, kviesdamas Delrojų pasidalyti iš- 
vadomis. 

— Jūs dirbate tai Hjustono bendrovei. Tam „Rytų parkui . 

Džekas keletą sekundžių spoksojo į jį, tada garsiai nusi- 
juokė. | 

— Aš? Bendrovės diversantas? 

— Gerai, neatrodote panašus į tokį. Bet kaip tik dėl to bū- 
tumnėt tinkamas tokiam darbui. 

— Nebent kitame gyvenime, - tarė Džekas ir vis dar ne- 
tikėdamas kikeno. - Išklojau jums savo nuomonę apie tuos 
godžius kalės vaikus. 

— Nes žinojote, kad noriu tai girdėti. Jūs pūtėt miglą į 


akis. 

Džekas kurį laiką įdėmiai į jį žiūrėjo ir purtė galvą. 

— Gerai, tarkim, aš su jais susijęs. Bet kaip tada paaiškinsi- 
te mano darbą Korpuse? 

— Ir ten tą patį darėt. „Rytų parkas“ - tik mažas didelio py- 
rago gabalėlis. Tų vyrukų visur prilindę. Nafta ir dujos, nekil- 
nojamasis turtas ir kompiuteriai. Jie turi netgi valstybinių 
užsakymų iš NASA. Visa tai išdėstyta brošiūrose, kurias man 
davė Emoris Lomaksas. Yra dar vienas dalykas, kuris man at- 
vėrė akis. Lomaksas ėmė mane spausti kaip tik tada, kai jūs 
pasirodėte. Veikiate iš vidaus. Jie siunčia jus, kur jiems jūsų 
reikia, kada jūsų reikia. Ir jūs padarot savo darbą, - pridūrė 
žiūrėdamas į Džeko šiaudinę kaubojišką skrybėlę. 

Atsidusęs Džekas lošėsi atgal, kol atsirėmė į kabinos sie- 
ną. Kilstelėjo pečius rodydamas, kad nežino nė ką atsakyti. 

— Jūs klystate, Delrojau. Žiauriai klystate. 

— Aš taip nemanau. 

- Jeigu būčiau korporacijos landūnas, ar nemanote, kad 
būčiau ką nors gudriau sugalvojęs, nei išnuodyti jūsų bandą 
praėjus vos kelioms dienoms, kai čia pasirodžiau? Ir leiski- 
te dar kai ką pasakyti. Jeigu ruoščiausi jus sužlugdyti, kad 
perimčiau ūkį, tokių nesąmonių kaip tas kvailys nedaryčiau. 
Būčiau padaręs tinkamai. Užnuodijęs vandenį. 

Delrojus ilgai į jį spigino: bandė perprasti, svėrė jo žo- 
džius, ieškojo akyse apgaulės. Džekas atlaikė žvilgsnį. Todėl 
nė katras ir nepastebėjo, kad pasirodė dar vienas žmogus, 
kol tas neprabilo. 

— Labas, Delrojau. 

Nejučiom užkluptas, Delrojus mikliai pasuko galvą. 

— O, labas, šerife Hardžai. Nepastebėjau, kada įėjote. 

— Kaip laikotės? 

— Negaliu skųstis. O jūs? 

— Spėju, kad gerai. Nors ir nebesu šerifas. 

— Na taip, taip, - mandagiai paantrino Delrojus. - Kaip 
sekasi ilsėtis? 

— Nepriprantu, kad turiu tiek laisvo laiko. - Jis pašnairavo 
į glitų susmulkintą bananą, kurį buvo užsisakęs. - Tenkinuo- 
si tokiais, nes, atrodo, imu storėti. - Jis kreivai nusišypsojo 
Delrojui, tada smalsiai pažvelgė į Džeką. 

Delrojus mostelėjo per stalą. 

— Nusprendžiau pasiieškoti talkos. Mano naujasis sam- 
dinys. 

— Džekas, - pasakė ir ištiesė dešinę. 

— Ezis. 

— Malonu. 

— Ir man. 

Ranka, kurią Džekas kratė, buvo šiurkšti kaip medžio žie- 
vė. Vyras buvo aukštas ir stambus, plačių pečių, kurie dabar 
gaužia krūtinę, kadaise galingą, bet metams bėgant kiek įdu- 
busią. Žili plaukai raitėsi iš po tokios kaip jo skrybėlės. Abi 
atrodė vienodai nunešiotos ir apspurusios. Hardžo veidas 
pailgas kaip takso, o išraiška atšiauri. 

Mandagumo duoklė atiduota, ir atsistatydinęs šerifas vėl 
kreipėsi į Delrojų. 

— Ar girdėti kas iš Arkanzaso? 

— Nieko. Ir nesitikiu. 

— Nemanau, kad išgirsite. Bernaitis turi daugiau proto, 
nei rodytis čia. 

Delrojus suspaudė rankomis stalviršį. 

— Ezi, visa tai atsitiko labai seniai. 

- Išties seniai. Daug vandens per tą laiką nutekėjo. - Po 
trumpos, bet nejaukios pauzės Hardžas pakeitė temą. - Žvė- 
riškai karštas oras. 

Delrojus paleido stalą ir įtempti pečiai kiek atsileido. 

- Žinia, būtų gerai sulaukti šiek tiek lietaus. 

Aukštas vyras pažvelgė į plastikiniame valties pavidalo in- 
delyje tirpstantį saldėsį. 

-— Na, reikia suvalgyti tą daiktą, kol jis nevirto atšaldyta 
sriuba. Tad atsisveikinsiu. 

Susidomėjęs Džekas lydėjo akimis senąjį vyrą, einantį iš 
kavinės ir lipantį į dešimtmečio senumo linkolną. 

— Atrodo kaip šerifas. - Tada vėl atsisuko į Delrojų. - Ma- 
note, kad nunuodijau jūsų karves. Kodėl neįdavėte? 

— Jis jau ne šerifas. 

— Tai ne atsakymas. 

Delrojus pasislinko į kabinos kraštą ir atsistojo. 

— Noriu paimti ledų namo, Deividui ir Anai. 

Jis nuėjo prie prekystalio ir dar kartą užsakė. Džekas pa- 
laukė prie durų. Kartu įlipo į mašiną ir pasuko į ūkį. 

Kas čia įvyko, galvojo Džekas. Ar jis apkaltintas, bet dar 
nenuteistas? O galjis taip gerai viską paaiškino, kad Delro- 
jus atsiėmė kaltinimus? 

Džekas dirstelėjo į griežtą Delrojaus profilį. Šis laikė ran- 
kas ant vairo ties dešimta ir antra valanda, akys tiesiai prie: 
kin, greitis nė kilometro neviršija leidžiamo. Toks metodiš- 
kas žmogus kaip Delrojus lengvai nepakeis savo nuostatų. 
Džekas nusprendė, kad prisiekusieji dar svarsto. 

Kol kas jis vis dar čia. Geriausia būtų, jei pats išsinėšintų. 
Bet pirma reikia išsiaiškinti dėl ano reikalo. 

— Vakar vakare kalbėjausi su Ana, - paprastai pranešė. 

— Jūs dviese kalbėjotės? 

— Na, ne visai įprastu būdu. Aš klausiau, o ji rodė taip arba 
ne. Kai ką parašė ant lentelės. 

Delrojaus pirštai išsitiesė, po to vėl apglėbė vairą. 

— Ir apie ką judu kalbėjotės? 

— Apie jos kurtumą. Sakė, kad ji nuo gimimo kurčia. 

— Kiek suprantu, taip. Kažkokia genetinė yda. 

— Baisi nelaimė vaikui ir tėvams. 

— Nepažinojau jos namiškių. Nebuvau Anos matęs, kol Di- 
nas neparsivedė į namus. 

Džekas nutaisė besiklausantį veidą. Delrojus dirstelėjo į jį, 
bet tylėjo, kol vėl įsmeigė akis į kelią. 

— Nepasakyčiau, kad buvau dėl to labai patenkintas. 
Mano berniukas grįžo namo baisiausiai susižavėjęs kurčia 
mergaite, kurią sutiko dvimečiame koledže. Aišku, man 
buvo gražu, kad ji mokosi. Koledžas nėra lengva vieta net ir 
neturintiems trūkumų vaikams. O tokiems kaip Ana tai tu- 
rėtų būti tikras iššūkis. Ji turėjo vertėją, bet vis tiek reikia 
baisinės valios. 

Džekas permetė ranką per sėdynės atlošą. 

— Vaikai, kuriems tenka dėl ko nors sunkiau dirbti, tik- 
riausiai labiau tai vertina, ir kartais kaip tik dėl to pasiekia 
daugiau. 

- Žinau, kad Ana pasiekė. Ji sunkiai dirbo ir gaudavo ge- 
rus pažymius. Bet žavėtis kieno nors sėkme ir pasikviesti į 
savo šeimą - skirtingi dalykai. Prisipažįstu, buvau prieš, kad 
Dinas su Ana būtų kartu. Iš pradžių. Bet paskui ją geriau pa- 
žinau, pamačiau, koks Dinas dėl jos pakvaišęs, ir... 

- Ir jeigu Dinas buvo tikras vyras, - o įsivaizduoju, kad 
toks ir buvo, - jūsų nuomonė nebuvo labai svarbi. 

Delrojus pasuko galvą, tarsi norėtų atsikirsti. Paskui jo iš- 
raiška sušvelnėjo, ir jis apgailestaudamas papurtė galvą. 

— Mano nuomonė nieko nereiškė. Jie susituokė ir kurį lai- 
ką buvo laimingi, tokių dviejų laimingų žmonių man neteko 
matyti. Paskui jis nusprendė išeiti į armiją. 

Džekas leido Delrojui papasakoti visą istoriją, nors jau 
buvo girdėjęs ją iš Anos. 

Kai Dinas išvyko už jūrų, Ana toliau mokėsi. Jos tėvai jai 
buvo palikę pakankamai užsimokėti už mokslą. Kai baigė 
dvimetį koledžą, važinėjo keturiasdešimt mylių į vieną pusę 
studijuoti aukščiau - fotografijos. 

— Tačiau kai Dinas grįžo ir įsisirgo, Ana metė mokslą, kad 
jį prižiūrėtų. Kai Dinas mirė ir gimė Deividas, atrodo, ji ne- 
bematė prasmės testi mokslų. 

Džekas su tuo nesutiko, bet ne jo reikalas. 

— Tada ji vėl liovėsi kalbėjusi. 

Džekas mintyse dėstė argumentus, kodėl ji turėjo baigti 
studijas ir įsigyti diplomą. Todėl prireikė keleto sekundžių, 
kad suvoktų, ką Delrojus pasakė. Kai galiausiai suprato, nu- 
kėlė ranką nuo sėdynės atlošo. 

— Kąjūs pasakėte? Kad Ana kalbėjo? 

— Ji to varžėsi, ypač prie pašalinių, bet Dinas drąsino ją 
imti kalbos pamokas. 

— Ji galėjo kalbėti? - vis dar nepatikėjo Džekas. 

— Ne kaip jūs ar aš, bet gana gerai. Suprasdavai. Kai pagal- 
voji, tai išties nuostabu. Kad garsiai ištardavo žodžius, kurių 
niekada nebuvo girdėjusi. 

Šis atradimas Džekui atėmė žadą. Kai rodydavo ženklus, 
Ana tardavo žodžius. Judančios lūpos buvo neatskiriama 
nuojos itin išraiškingo veido. Bet ji niekada neįdėdavo garso 
į tuos žodžius. 

— Kodėl ji liovėsi? Kodėl dabar nekalba? 

Delrojus susigaužė tarsi gindamasis. Sėdėjo lyg ant dyglių. 

- Jai to nereikia. Kai kurie kurtieji nenori kalbėti ir siun- 
čia velniop visus, kurie mano, kad jie turėtų išmokti. Kurtieji 
pasitiki vien ženklų kalba. 

— Bet ar kiti - kaip kad Ana - derina ženklus ir kitką? 

— Taip, kartais. 

— Rodo ženklus, skaito iš lūpų ir kalba, ar taip? 

— Nesu kurčiųjų mokymo specialistas. 

— Ji metų metus vargo, kol to išmoko, - neatstojo Dže- 
kas. - Tai kodėl liovėsi? 

— Nežinau. - Delrojaus tonas buvo irzlus, jis beveik šau- 
kė. - Kodėl jums nepaklausus Anos? Kitą kartą, kai susitik- 
site dviese paplepėti. 

Džekas teisus. Delrojus niršo dėl to, ką praėjusį vakarą pa- 
matė pro savo miegamojo langą. Džekas regėjo jį ten stovint, 
apšviestą blankios kambario lempos. 

Tamsa ir atstumas neleido jų akims susidurti, bet Džekas 
buvo tikras, kad Delrojus žiūrėjo tiesiai į jį. Jam dilgtelėjo, 

kad Delrojus seniai taip stovėjo ir matė, kaip Ana išėjo iš 
tvarto. 

Kurį laiką nė katras nekrustelėjo. Galų pagalėj Delrojus 
apsisuko ir išnyko. 

Dabar jis gunksojo stipriai įsikibęs vairo, stebeilijosi į ke- 
lią, tarsi tas būtų priešas, kurį pasiryžo nugalėti. Žandikaulis 
atrodė kaip akmeninis. Jeigu Džekui lieptų spėti, jis pasaky- 
tų, kad tas žmogus piktas ir kenčiantis. 

Jis tyliai paklausė: 

— Delrojau, ar seniai ją mylite? 


Šošioliktas skyrius 


Nas meksikiečiai pareikalavo sumokėti iš karto. 

Emoris Lomaksas neteko penkiasdešimties dolerių. Bet 
apsimokėtų išmesti ir antra tiek, kad būtų pakenkta Delro- 
jaus Korbeto ūkiui. Džesis Garsija ir judri jo rinktinių gimi- 
naičių gauja dardėjo pagrindine gatve kaip tik tada, kai Emo- 
riui jų prireikė. Jeigu nebūtų dirstelėjęs pro kabineto langą, 
kai pro šalį važiavo Garsijos pikapas, vis tiek būtų turėjęs 
sukurpti planą, kuris įtikintų Korbetą perleisti savo ūkį. 

Likimas jam nusišypsojo - tą šypseną išvydo Džesio Gar- 
sijos veide. 

Miestelio apylinkėse Džesis garsėjo kaip viską taisantis 
žmogus. Duzų tinkleliai, laistymo sistemos, nuotekų šuli- 
niai. Ir kita. Reikia pakeisti žieminių durų spyną - Garsija 
kaip tik tas žmogus. Reikia išgenėti medžių sausšakes - Gar- 
sija su savo pusbroliais atvažiuos popietę ir iškarpys, ir dar 
brūzgynus išvalys. Nervina šiknius kaimynas, nusipirkęs 
naują firminę karietą, ir norėtum brūkštelti jam per nosį, 
kad nebūtų toks pasipūtęs, - penkiasdešimt dolerių Garsijai 
į saują ir turėsi malonumą matyti, kaip kaimynas plūstasi 
prie savo įvažos. 

Kai reikėdavo už ką nors atsiteisti, gerai buvo turėti tokį 
žmogų kaip Garsija. Garsija nebijojo išsipurvinti rankų, tie- 
siogine ir perkeltine prasme. Jei žmonės norėdavo iškrėsti 

kiaulystę savo priešams, Garsija tuoj pagelbėdavo. Jis ne- 
siimdavo ko nors luošinti ar žudyti, užtat turėjo fantaziją. 
Kai pats nežinodavai, kaip deramai atkeršyti, jis pasiūlydavo 
keletą variantų. 

Garsija nebuvo šališkas. Dirbo visiems, kurie už tai mokė- 
davo. Vieną vakarą galėjai būti jo klientas, kitą - auka. Bet 
tokios jau buvo Garsijos nuostatos. Ir niekas su juo nesigin- 
čijo, nes niekas nenorėjo tapti jo priešu, juk gerai žinoma - 
visi meksikiečiai nešiojasi peilius. 

Emoris paprašė padaryti šiokių tokių nemalonumų Kor- 
betui - praretinti jo bandą. 

— Nieko pernelyg pragaištingo. Ar jūs comprende, kas pra- 
gaištinga, Džesi? 

Tas suprato, ką tai reiškia, ir kitą dieną miestelį apskrie- 
jo žinia, kad Korbetas paslaptingomis aplinkybėmis neteko 
keleto galvijų, tai kiekvieno ūkininko baubas. Verslui blogai. 
Negarbė. Nutikus tokiai bėdai, visų ūkininkų kinkos ims 
drebėti. Pažiūrėkite, ką galvijų kempinligė padarė jautienos 
pardavėjams Anglijoje. 

Į numatytą susitikimą su Korbetu Emoris iš banko išėjo 
kupinu pasitikėjimo žingsniu, būdamas tikras, kad šįkart tas 
bus linkęs derėtis. Bet kai atvyko į ūkį, jo laukė nemaloni 
staigmena. Neįtikima, bet Korbetas ir dabar nebuvo linkęs 
priimti jo pasiūlymo. 

— Ar peržiūrėjote medžiagą? — iš nevilties paklausė po 
pusvalandžio tuščių šnekų. 

— Peržiūrėjau. 

— Argi „Rytų parko“ sėkmė ne įspūdinga? 

- Įspūdinga. | 

Kaip to seno kvaišos neapstulbino spalvinga brošiūra ir 
joje pateikta informacija! O gal jis tiesiog užsispyrė, taip ti- 
kėdamasis gerokai pakelti kainą? 

— Jie ruošia tikrai dosnų pasiūlymą už jūsų žemę, pone 
Korbetai. Tikrai dosnų. 

Nė iš tolo nebūdamas toks savim patenkintas, kaip apsi- 
metė, Emoris atsilošė krėsle ir užmetė čiurną ant kitos kojos 
kelio. 

— „Rytų parko plėtra“ bet kokiom sąlygom nori to turto. 
Jų pasiūlymas daug geresnis negu tikroji jūsų žemės vertė. 
mirktelėjo. 

Kai jis pasirodė, Ana mandagiai atnešė jam arbatos su 
ledu, bet žiūrėjo į jį taip, tarsi jis būtų įlipęs į šunšūdį. Iš kur 
ji atsirado, tokia išdidėlė? 

Jis buvo žavus ir mandagus, žiūrėjo jai į akis, kad nesi- 
jaustų išmesta iš pokalbio, nors Delrojus ir rodė jai ženklais 
pokalbio turinį. Niekada nesulaužė savo nuostatos būti ma- 
lonus, kai ji atvykdavo į banką, bet nepasakytum, kad šioji 
būtų atsimokėjusi tokiu pat draugiškumu. 

Na, o dabar net ledo kubelis ant jos užpakalio neištirptų. 
Ir vis tiek ant jo norėtų uždėti rankas. Lažintųsi, gana leng- 
vai pakeistų požiūrį į jį. 

Delrojus užvertė programą ir numetė ant kavos staliuko. 

- Ar teisingai supratau, Lomaksai? Jie nori, kad atsisvei- 
kinčiau su kvadratine mylia žemės, kurią dabar turiu, ir ap- 
sigyvenčiau mažame jos lopinėlyje? 

— Na, čia kiek supaprastinta, - plačiai nusišypsojo Emo- 
ris, - bet taip, norėdami paskatinti jus sutikti su sandoriu, 
jie linkę leisti jums pirmam pasirinkti sklypą, be to, jie ne- 
reikalaus jokių namo savininko mokesčių ir dovanos klubo 
narystę iki gyvos galvos. 

— Klubo narystę iki gyvos galvos? 

— Kaip tik taip, - atitarė Emoris kaip voras musei. - Gerai 
skamba? 

- Jokio sandorio. 

Korbetas atsistojo. Lomaksas pašoko ant kojų. 

- Pone Korbetai, specialiai pateikėme pasiūlymą žmogiš- 
kais terminais, bet, atrodo, vis tiek nesupratote. 

— Moku skaityti, pone Lomaksai. 

— Ne tai turėjau omeny... Prašyčiau taip nemanyti... - Jam 
galas, jeigu Korbetas pagalvojo, kad jį laiko kvailiu. Reikia 
truputį paspausti. - Pasiūlymas toks tik dabar, kol nedavė- 
te išankstinio sutikimo, aišku, kol kas visais sudėtingumais 
jūsų nevarginant. 

— Galbūt. Bet mano atsakymas kuo aiškiausias. Tai manęs 
nedomina. 

Emoris beveik suspiegė: 

-— Bet tie verslininkai pasirengę sumokėti daugiau, negu 
jūsų turtas vertas. 

— Tada jie - sumautų kvailių gauja, tiesa? 

Emoris nuleido balsą beveik iki įprasto. 

— Gausite visą krūvą pinigų. Savo sklype galėsite p asista- 
tyti kokį tik užsimanysite namą. S 

— Man patinka ir šis namas, ir šis sklypas. 

Emoris jautė, kaip paskutinis siūlelis slysta iš rankų. Jo 
atsakiklis pyptelėjo. Nekantriai jį išjungė ir neturėdamas ko 
prarasti bandė iš kitos pusės pričiupti Korbetą. 

— Tai neturėtų būti jūsų vieno sprendimas. O kaip Ana? 
Ką ji mano apie mūsų pasiūlymą? 

Dar jam nebaigus klausimo, ji parodė atsakymą. 

— Ji sako, kad ūkis mano, - paaiškino Delrojus. - Tai jos 
sūnaus dalis. Ji palaiko mano sprendimą. 

— Džiaugiuosi, kad paminėjo sūnų. Pagalvokite ir apie 
anūką. Jo išmokslinimą. Kai jam reikės į koledžą... 

— Mes jau atidedame į tam skirtą fondą. 

- Bet... 

Delrojus pakėlė ranką. 

— Pone Lomaksai, išklausiau jūsų pardavimo pasiūlymą. 
Jūs eikvojote savo energiją, gaišinote mano laiką, bet iš pa- 
garbos jums neatsisakiau šio susitikimo. Dabar jis baigėsi. 
Viso gero. 

Kai Delrojus apsisuko, ruošdamasis eiti iš kambario, Lo- 
maksas metė paskutinį kozirį. 

— Yra problemų dėl jūsų paskolos. 

Delrojus sustingo žengtelėjęs, tada lėtai atsisuko ir pasi- 
žiūrėjo. Veidas ėmė rausti. 

— O kas? 

Emoris apgailestaujamai suspaudė lūpas. Jis sielvartingai 
papurtė galvą rodydamas, kad jam labai nemalonu apie tai 
kalbėti, tik nebeturįs išeities. 

- Šį ketvirtį vėlavote sumokėti palūkanas. 

— Tik keletą dienų. 

— O kaip kitas ketvirtis? Ir dar kitas? 

— Aš visada įvykdau finansinius įsipareigojimus. 

— Tikiu, kad taip ir yra. Bet dar niekada nepatyrėte tokio 
sunkaus meto kaip šiomis dienomis. Ir, sakau atvirai, nema- 
nau, k..d artimiausioje ateityje jis pasibaigtų. Jautienos rinka 
apmirusi. Jūs auginate galvijus. Suprantate mano požiūrį? — 
Jis plačiai skėstelėjo rankas. - Kadangi visada buvote geras 
klientas, bankas buvo linkęs atidėti jūsų nemenkos paskolos 
grąžinimą. Bet negalime amžinai laukti. 

- Jūs iš to uždirbate, pone Lomaksai. Tol, kol moku palū- 
kanas... 

— Bet mes priklausome nuo banko tikrintojų malonės. Jie 
darosi nervingi, ne aš. - Kad parodytų savo nuoširdumą, jis 
sukryžiavo rankas ant krūtinės. - Jų spaudžiamas, parašiau 
reikalavimą, kad šalia palūkanų imtumėte mokėti ir skolą. 

— Gerai. Susitvarkysiu. 

— Kaip? Kaip jūsų sąskaitų tvarkytojas, matau, kad jūsų 
grynųjų pinigų judėjimas bemaž nulinis. Jūsų įsipareigoji- 
mai nesumažėjo, netgi priešingai. Paskaičiuokite. Jūsų sąs- 
kaitų balansas teikia vis mažiau ir mažiau optimizmo. O da- 
bar dar tie kiti... sunkumai. 

Tai atkreipė Korbeto dėmesį. Jo galva loštelėjo atgal, tar- 
si Emoris jam būtų užvažiavęs į snukį. Iš tikro tai buvo net 
stipriau. Žodinė ataka Emoriui suteikė net didesnį pasiten- 
kinimą, nei būtų jautęs fiziškai mušdamas seną pirdylą. 

— Nespėjote paskambinti daktarui Andersonui, o jau visi 
trimituoja žinią apie galvijų ligą. Net tolimiausi ūkininkai 
išgirdo apie jūsų nelaimę. 

— Tai ne liga. Tai atskiras atvejis. 

— Gal ir taip, bet jums didelis nuostolis. Ypač dabar, kai 
kiekvienas svaras jautienos virsta doleriais ir centais. 

— Netekau tik penkių galvų. Daugiau taip neatsitiks. 

— Bet jūs negalite būti tikras, tiesa? Tai gali pasikartoti, 
net kai jūsų posūnis bus sugautas. 

Ši žodžių salvė buvo net geresnė negu paskutinis raundas. 
Rodės, ji smogė Korbetui tiesiai į pilvą. Visa, ką Emoris galė- 
jo, tai nesišypsoti. Jėzau, tai buvo nuostabu! Jis puikiausios 
formos. Kodėl čia nėra Konoto ir kitų pasipūtėlių iš „Rytų 
parko“, o kad jį dabar matytų! Jei Konotas matytų, kaip 
veiksmingai jis manipuliuoja Delrojumi Korbetu, veikiausiai 
iškart paskirtų viceprezidentu. 

— Ką bendra turi Karlo Herboldo pabėgimas su... - Delro- 
jus stabtelėjo, atsiduso. - Su bet kuo? 

Emoris metė liūdną žvilgsnį į Anos puse: Ji buvo išbalusi, 
išraiška puikiausiai rodė jos jausmus: dabar jis ne į šunšūdį 
įlipęs smirdžius, o nacių mirties stovyklos sargybinis. 

- Atleiskit, pone Korbetai, maniau, jūs žinote, ką... ką 
žmonės apie visa tai... galvoja. Jūs kaltas vien dėl sąsajos. 
Žinote, kokie tie žmonės, jiems visada reikia atpirkimo ožio. 
Spėju, kai kas mano, kad jūs kaltas dėl tų vyrukų niekšybių. 
Tas nutikimas su jūsų galvijais, na, mano nuomone, jis paro- 
do, ką aplinkiniai žmonės apie jus mano. Kuriam laikui tai 
buvo užmiršę, bet šis pabėgimas iš kalėjimo vėl juos sukurs- 
tė. Bent visi taip šneka. 

- Atleiskite, kas jūs toks? 

Emoris staiga atsisuko. Jis piešė tokį niūrų paveikslą, ir 
taip žvėriškai taikliai, kad įsižeidė taip šiurkščiai pertrauk- 
tas. Ir nustebo. Buvo įsitikinęs, kad Ana ir Delrojus Korbetai 


Bo žodijų + 135 


vieni ūkyje, neskaitant vaiko, kurį jam atvykus išvarė į kitą 
kambarį žaisti. 

Vyras plačioje arkoje, jungiančioje koridorių su svetaine, 
buvo daugiau nei metro aštuoniasdešimties ir liesas, beveik 
sudžiūvęs. Apsirengęs kaubojiškai, išblukusiais mėlynais 
džinsais ir smailiais batais. Į šlaunį plekšnojo nutriušusią 
šiaudinę skrybėlę. Skrybėlės priploti plaukai buvo smėlio 
spalvos, nuo prakaito truputį patamsėję. Jo darbinių batisto 
marškinių rankovių draiskanos atrodė kaip rotveilerio nu- 
kramtytos. Rankos - vieni raumenys ir sausgyslės, ir tokios 
rudos, kaip karijos lukštas. Vyro akių spalvą buvo sunku 
įžvelgti, nes buvo prisimerkęs, tiesiog įsisiurbęs į svečią. Jis 
tyrė Emorį. 

Emoris atsispyrė nevalingam norui susigūžti nuo tokio 
spiginimo ir pareikalavo: 

— Kas nori žinoti? - Jo atkirtis nė iš tolo nenuskambėjo 
globėjiškai ir garsiai, kaip kad galvoje. Iš tikrųjų jis skambėjo 
irzliai ir vaikiškai. 

Kaubojus nusijuokė. 

— Leiskite spėti. Jūs - Lomaksas. Delrojus sakė, kad susi- 
tinka su jumis šią popietę. 

Jis lėtai nudėbė Emorį. Kai pamatė mobilųjį Emorio ran- 
koje, dar kartą sukikeno, tada pasisuko į Delrojų. 

— Man reikia detalės, kad pataisyčiau vandens siurblį. Su- 
radau, kur galiu gauti, yra tiekėjas Nakodočese. Veikiausiai 
negrįšiu visą popietę. 

— Gerai. - Korbetas linktelėjo. 

Kaubojus užsidėjo skrybėlę ir, dar kartą smalsiai žvilgte- 
lėjes į Emorį, išėjo. 

— Kas jis toks? Ar jums dirba? 

— Taip. 

— Ar seniai? 

— Pasisamdžiau prieš kelias dienas. 

Emoris sumetė turįs galimybę dar lengviau išsisukti dėl 
galvijų nunuodijimo. 

— Ar jį patikrinote? Ar jis negalėjo nunuodyti jūsų karvių? 

— Lomaksai, pasakėme vienas kitam viską, ką reikėjo. Ir 
nusiraminkite dėl tos skolos. Bankui nėra jokio pavojaus 
prarasti pinigus. Mano užstatas daug didesnis, nei aš sko- 
lingas. 

Emoris nutaisė kuo malonesnę šypseną. 

— Nė katras mudviejų neturėtume jokių rūpesčių, jei pri- 
imtumėte „Rytų parko“ pasiūlymą. 

Korbeto veidas paraudo. 

- Ana, išlydėk jį. 

— Pone Korbetai, kaip jūsų finansų patarėjas, būčiau nedo- 
rėlis, jei neįspėčiau, kad darote didelę klaidą. 

- Sutarkim taip: esu pareigingai įspėtas. Viso gero, Lo- 
maksai. Pasakykite savo bičiuliams iš RPV... 

— RPP 

— Nesvarbu. Pasakykite jiems, kad mano ūkis neparduo- 
damas. Ir daugiau netrukdykite. 

Jis išėjo iš kambario ir užlipo į antrą aukštą. Emoris kei- 
kė kiekvieną Korbeto žingsnį, kol tas pradingo viršuje. Tada 
atsisuko į Aną. 

- Jis ilgainiui apsigalvos. 

Ana papurtė galvą: ne. 

Pakreipęs galvą į šoną, nusišypsojo jai ir žengtelėjo prie jos. 

- Jeigu būtų jūsų valia rinktis, ką jūs darytumėte? - Kad 
sustiprintų kreipinį, jis lengvai bakstelėjo rodomuoju pirštu 
jai į krūtinę. 

Ji staigiai atsuko jam nugarą ir nuskubėjo prie lauko durų. 
Jis nuseėkė iš paskos, bet prie durų nekreipė dėmesio, kad ji 
laiko jas atidarytas, nedviprasmiškai prašydama išeiti. 

Su tuo seniu nepasiekta didelės pažangos. Korbetas vis 
dar nepajudinamas. Reikia veikti kitaip. 

Būtų baisiai rizikinga dar kartą kviestis Džesį Garsiją. Jei- 
gu nebūtų patikimas, Garsija nebūtų taip ilgai išsilaikęs savo 
versle. Už penkiasdešimt dolerių nusipirkdavai ne tik jo pa- 
slaugą, bet ir tylėjimą. Garsija niekada nebuvo pagautas. Jis 
paprastai pavesdavo suderėtą darbą skurdžiam pravažiuo- 
jančiam giminaičiui, tam tekdavo grašiai, tuo tarpu Garsija, 
sėdėdamas namie ir pasirūpinęs tuziną alibi, atsiriekdavo 
liūto kąsnį. 

Tačiau visada būna pirmas kartas. Vienas iš jo giminaičių 
gali paslysti. Jeigu jį sugautų, jis parodytų pirštu į Garsiją, o 
Garsija įduotų Emorį, nes toks jis žmogus - įskųstų motiną, 
jei reikėtų rinktis, ar likti laisvam, ar sėsti į kalėjimą. Emoris 
nenorėjo pagarsėti kaip pirmas, kurį Garsija išdulkino. An- 
trą kartą jis nesamdys meksikiečio. 

Be to, jis nežinojo, kaip stipriai veikia tos nesąmonės apie 
Karlą Herboldą. Tiesą sakant, iki pat šio ryto, kai sekretorė 
priminė apie susitikimą, jis išvis nežinojo, kad esama sąsa- 
jų tarp pabėgusio kalinio ir Korbeto. Tarsi jam būtų reikėję 
priminimo. Jis jau ruošėsi tai paaiškinti poniai Presli, bet 
ši pridūrė: „Vargšas senis Delrojus. Jis niekada neatsikratys 
dėmės, kad yra tų bjaurybių patėvis. 

Ir kitą pusvalandį ji pateikė Emoriui krūvą sultingų detalių 
apie Sesilijų ir Karlą Herboldus. Jis rodė liūdną veidą. Rau- 
kė antakius. Protarpiais vis sumurmėdavo: „ Švenčiausioji 
mergele“ arba „Hmm, hmm, hmm. Sugedę vaikiščiai“, nors 
mintyse trynė rankas ir laižėsi. Įsidėjo šią informaciją į savo 
ginklų arsenalą, kad panaudotų prieš užsispyrusį ūkininką. 

Kai prie savo argumentų paminėjo kalinio vardą, atrodė, 
tai puikiausia improvizacija, dar vienas smūgis užsispyru- 
siam Delrojui į snukį. Bet jei Herboldą greitai pagaus, šis ar- 
gumentas nebeteks vertės, ir jis vėl atsidurs prie suskilusios 
geldos - niekur. 

Jo sėkmės raktas gali būti Ana Korbet. 

Jis pasislinko arčiau. 

— Ana, jūs skaitote man iš lūpų, tiesa? 

Ji linktelėjo. 

Jis nusišypsojo. 

— Gerai. Nes noriu, kad suprastumėte, koks svarbus šis 
reikalas jūsų ateičiai. Pagalvokite, ką šie pinigai reikštų jūsų 
sūnui. Jumis dėtas, - uždėjo delną jai ant rankos, - jei bū- 
čiau moteris, ir dar kurčia, norėčiau užsitikrinti saugią atei- 
tį ir tokią pat garantuoti sūnui, kai yra galimybė. - Paglos- 
tė jai ranką. - Tokia galimybė kaip ši ne dažnai pasitaiko. 
Džiaugiuosi, kad esu tas, kuris gali ją suteikti. - Masažavo 
jai žastą. - Kodėl mums kur nors nesusitikus ir apie tai ne- 
pasikalbėjus? 

Kartais jis būdavo toks sumanus, kad net išsigąsdavo sa- 
vęs. Kaip ir nujautė, moteris alkte alko švelnumo. Pajuto 
patį pirmą kartą, kai ją sutiko. Pasislėpusi po šia sustingusia 
išore, ji alpiai troško vyro dėmesio - jauno vyro. Uošvio jai 
negana. Kokia jaudinanti galimybė. Jaunas gaidys ją, pripra- 
tusią prie nuobodaus senio Delrojaus, lovoje veikiausiai pri- 
verstų siausti kaip laukinę. 

Jam prisilietus, jos išdidumas dingo. Atrodydama nekal- 
ta ir išsigandusi, saldi, drovi ir kartu seksuali, ji prikando 
apatinę lūpą. Pasižiūrėjo į laiptus kaip paauglė, bijanti būti 
užklupta budraus tėvo. Nuleido blakstienas. Kai pabandė at- 
sikvėpti, lengvai suvirpėjo. 

Tada išlaisvino ranką ir šypsodamasi kažką jam parodė. 

Emoris palinko arčiau. 

— Nesupratau, ką pasakėte, bet atrodo kažką gera man. — 
Jis dar kartą spustelėjo jai ranką ir mirktelėjo. - Aš jus susi- 
rasiu. 


soptyniotiktas skyrius 


Džekas iki pat tamsos negrįžo iš savo žygių. Jo nuostabai, 
nepaisydami karščio, Delrojus su Deividu vis dar sėdėjo tera- 
soje. Neketino jų trukdyti. Buvo nustebęs, kad vis dar dirba. 

Vakar popietę jis išties peržengė ribas. Stačia galva puo- 
lė į moralinio konflikto verpetą, neva gelbėdamas skęstantį 
žmogų, kuris visai nesiprašė gelbėjamas. Dabar, praėjus dau- 
giau kaip parai, jis vis dar keikė save, kam klausė Delrojaus, 
kaip seniai šis myli savo marčią. 

Koks sumautas jo reikalas? Joks. Tik toks, kad Delrojus 
nuliūdo pamatęs, kad juodu su Ana vieni kalbėjosi tvarte. Ir 
kad Delrojus įtarė jį nuodijant galvijų bandą. Džeko nuomo- 
ne, tai jam suteikė šiokią tokią teisę sakyti, ką galvoja. Bet 
net jeigu ir taip, vis tiek nederamas klausimas, ir dar prieš 
paklausdamas tai žinojo. 

Suprantama, Delrojaus reakcija buvo pikta. Jis taip stai- 
giai pasuko galvą, kad neišvengiamai kartu pasuko ir vairą. 
Pikapas metėsi į šalikelę. Delrojus laiku paspaudė stabdžius, 
tad jie nenusirito į griovį, bet mašina dar lėkė pirmyn, kol 
išsitiesino ir žviegdama sustojo. 

Kai Delrojus atsisuko į Džeką, jo kaktos kraujagyslės pul- 
savo iš pykčio. 

— Nežinau, iš kokio kanalizacijos vamzdžio jūs išlindote, 
bet jūs ir jūsų purvinos mintys... - Jis alsavo sunkiai, turėjo 


140 + Sandra Brown 


padaryti pauzę, kad atgautų kvapą. - Leiskite pranešti jums 
tiesiai vieną dalyką. Aš niekada nepaliečiau Anos. Nieko, nie- 
ko neprideramo tarp mūsų nebuvo. 

— Aš tikiu jumis, - atsakė Džekas. - Aš neklausiau, ar ilgai 
su ja miegate; klausiau, kaip seniai ją mylite. 

Delrojus ir toliau rūsčiai žvelgė į jį, bet Džekas nesitraukė. 
Jis teisus. Delrojaus atsakas išsklaidė bet kokias abejones, 
kad gal jis klysta. 

Galiausiai Delrojus susmuko sėdynėje ir pirštais suspau- 
dė akiduobes. Šitaip sėdėjo ištisą minutę. Džekas atsargiai 
krustelėjo, atsidūsėjo. Tos šešiasdešimt sekundžių buvo la- 
bai ilgos. 

Kai pagaliau Delrojus nuleido ranką, atrodė, ji sveria pusę 
tonos. Ji bejėgiškai nukrito ant kelių. Liūdnai žiūrėjo pro 
priekinį stiklą, atrodė senas, sutriuškintas ir labai liūdnas. 

- Arji žino? 

Delrojus papurtė galvą. 

— Ne, ne. 

Džekas daugiau nieko nepridūrė, suprato, kad ir taip pa- 
sakė daugiau, nei derėjo. 

Po kurio laiko Delrojus pavarė automobilį atgal ant kelio, 
ir jie parvyko namo. Džekas nebūtų nustebęs, jeigu Delrojus 
būtų liepęs susirinkti daiktus ir nešdintis. Jis turėjo dvi labai 
svarias priežastis jį išvyti. 

Bet jis neužsiminė apie atleidimą nei tada, nei šį rytą, kai 
Džekas prisistatė darbo. Vis dar plušėjo šią popietę, paskui 
išvyko pirkti dalies sulūžusiam siurbliui. Atrodo, jis vis dar 
neatleistas. 

Tačiau Džekas, aišku, nesitikėjo ir kvietimo prisidėti prie 
šeimos šį vakarą, tad svyravo net tada, kai Deividas pamoja- 
vo jam iš terasos. 

— Ei, Džekai, ateik! Darome ledus. 

„Neturėčiau įskaudinti vien sustojęs ir pasilabinęs“, - pa- 
galvojo. Sustabdė automobilį ir išlipo. 

— Labas, Džekai. 

— Sveikas, Deividai. - Užlipęs į priebutį, linktelėjo į se- 
novišką mašiną. - Maniau, šiais laikais visos ledų šaldyklės 
elektrinės. Net nežinojau, kad vis dar gaminamos medinės. 

- Nebegaminamos. - Delrojus visas prakaitavo nuo įstan- 
gos, bet atrodė, kad tuo mėgaujasi. - Turime ir elektrinę, bet 
nežinau, tada ledai ne tokie skanūs, negu kad pats suki. 

Delrojus suko rankeną. Deividas sėdėjo ant aparato, su- 
lankstytas rankšluostis vietoj pagalvėlės. Šaldyklė, statinai- 
tė iš vertikalių medinių šulų, buvo įstatyta į plastikinį pus- 
kubilį, kad sūrymas, varvantis iš angos šone, netekėtų į gėlių 
lovelius terasos pakraščiuose. 

— Ji greičiau šaldo, kai ant jos sėdžiu, - paaiškino Deividas. 

- Štai kodėl tu toks svarbus vyras šiose apylinkėse. 

Deividas pražydo trūkstamo danties šypsena. 

— Gavote detalę? - paklausė Delrojus. 

- Taip, užsiimsiu siurbliu iš pat ryto. O gal norite, kad pa- 
taisyčiau šį vakarą. 

— Nė velnio. Pasėdėkite. 

Nustebintas kvietimo, jis atsisėdo ant viršutinio laiptelio. 

— Seneli, tu retai sakai velnias. 

— Tu teisus, Deividai, nedažnai. Ar turite ką vakarienei? — 
paklausė Džeko. 

— Sustojau mėsainio. 

— Po keleto minučių ji bus gatava. 

Tarsi gavusi ženklą, pro duris pasirodė Ana, nešina padė- 
klu su taurėmis, servetėlėmis ir šaukštais. Džekas šokosi pa- 
imti iš jos padėklo, ir tai, atrodo, ją sutrikdė. O gal ji sutriko, 
nes buvo paėmusi per mažai įrankių, kad ir jam užtektų, tad 
grįžo į virtuvę. Kai vėl pasirodė, Delrojus paskelbė, kad ledai 
baigti. 

Deividas nušoko žemėn. Rankšluostis buvo nuimtas. 
Džekas susidomėjęs stebėjo, kaip druskuotas ledas buvo nu- 
gramdytas nuo metalinio bidono ir šis ištrauktas. Ana nu- 

kėlė dangtį ir ištraukė menturį, tokį daiktą su sparneliais, 
kurie maišė ledų tyrę, kol jie buvo šaldomi. Tada ilgu šaukštu 
pridėjo pirmą taurę ir ištiesė Džekui. 

Netikėtai užkluptas, jis paėmė ledus ir sumurmėjo: „Ačiū.“ 
Palaukė, kol visi gaus po porciją, tik tada įbedė šaukštą. Ledai 
buvo riebūs, šalti, saldūs ir kvepėjo vanile. Labai skanūs. 

— Ana naudoja Merės receptą, kurį ši atsinešė iš savo šei- 
mos, - paaiškino Delrojus. - Lažinuosi, tai geriausi naminiai 
ledai, kokių kada nors ragavote. 

— Tai vieninteliai naminiai ledai, kurių kada nors val- 
giau, - ištarė dar nė nepagalvojęs apie tai. Tikėjosi, kad tas 
prisipažinimas nebus pastebėtas, bet Delrojus pakėlė galvą 
ir pažiūrėjo. Džekas gūžtelėjo pečiais. - Maniškiai, na, mano 
šeima, nebuvo linkę į tokius dalykus kaip ledų darymas. Kaip 
praėjo susitikimas su Lomaksu? 

Ačiū Dievui, jo klausimas nukreipė kalbą į kitus dalykus. 
Delrojus suraukė antakius. 

- Liepiau jam nešdintis ir daugiau manęs netrukdyti su 
visokiais pasiūlymais pirkti žemę. Tada jis ėmėsi Anos. 

Džekas pasižiūrėjo į ją. Jie vengė žiūrėti vienas kitam į 
akis, nors jis suprato, ką slepia net menkiausias jos judesys, 
jautė, kad ir ji supranta jį. Kvaila taip nervintis. Juk jie suau- 
gę - ne vaikai. Jie nieko nepadarė, tik susilietė rankomis. 

Aišku, dabar, kai jis žino, kokie jausmai drasko Delrojų, 
žiūrėdamas į ją visada tai prisimins. 

Bet dabar Džekas žiūrėjo į ją smalsaudamas, ir Delrojus 
tarė: 

— Papasakok jam, Ana. Jis bus sužavėtas. 

Delrojui vertėjaujant, ji atpasakojo savo pokalbį su Emo- 
riu Lomaksu. Kai baigė, Džekas pasakė: 

— Maniau, jis tiktai pašlemėkas. Pasirodo, dar ir visiškas 
šliužas. 

Iš koridoriaus tarpdurio Džekas užtektinai girdėjo, kad 
susidarytų prastą nuomonę apie bankininką. Jeigu Lomak- 

sas būtų sąžiningas verslininkas, principingas žmogus, ne- 
šantažuotų Delrojaus dėl jo ryšių su Karlu Herboldu. Būdas, 
kaip jis spaudė Aną, rodė, kad vyrukas neturi moralės, ir dar 
yra savimyla šiknius. Pavojingas derinys. 

— Pasakyk Džekui, ką jam atsakei, - pridūrė Delrojus, kre- 
tėdamas iš juoko. 

Ji atsisuko į Džeką, bet Delrojus išvertė jos ženklus į 
žodžius. 

— Aš apsimečiau ištirpusi. Kai jis pasiūlė veikti drauge, pa- 
vadinau jį... bjauriu vardu. - Delrojus praleido tą žodį, nes 
šalia sėdėjo Deividas. - Liepiau jam patraukti savo slidžias 
rankas arba spirsiu į - na žinote kur. 

Deividas nulaižė šaukštą. 

- Seneli, kur jam spirsiu? 

- Taip ir matau vaizdelį, - išsiviepė Džekas. - Reikėjo eiti 
toliau, Ana, nuo žodžių prie veiksmų. - Ji nusišypsojo. Atki- 
šęs tuščią taurę paprašė: - Ar dar vieną galima? Prašau. 

Jis žiūrėjo, kaip ji kabina ledus iš bidono. Iš namo pro lan--. 
gus sklindanti šviesa apšvietė tik vieną jos veido pusę. Kita 
skendėjo švelniame šešėlyje. Šį karštą vakarą jos oda atrodė 
vėsi. Nė vieno nereikalingo judesio. Kai tirpstantys ledai už- 
varvėjo ant pirštų, nesivaržydama juos nulaižė. 

Tada Džekas pajuto, kad Delrojus žiūri, kaip jis stebeilija į 
Aną. Jis neįtikimai greitai suvalgė antrą ledų porciją, pasakė 
labanakt ir paliko Korbetus terasoje. 

Paskui ilgai stovėjo po vandens srove miniatiūriniame va- 
gonėlio duše ir be galo kartojo: „Džekai, nedaryk kvailysčių 
ir nesugadink. Tik nesugadink šito.“ 


Aštuonioliktas skyrius 


Li buvo išdrikusi gyvenvietė prie kelio, bandanti panėšėti 
į miestelį. Tokią vėlyvą naktį miegančiose gatvėse nė gyvos 
dvasios. Vienintelis šviesoforas pavojingai kybojo virš pagrin- 
dinės sankryžos, bet arba buvo perdeges, arba nustatytu laiku 
buvo išjungiamas, nes net geltonai nemirksėjo. Langai tam- 
sūs. Net valkataujančios katės nematyti tuščiose gatvėse. 

Bet Karlas Herboldas buvo budrus. 

Beilių ferma šiaurės vakarų Luizianoje keletą dienų buvo 
tapusi nuostabia vieta poilsiui. Karlas negalėjo trokšti pa- 
togesnio priėmimo. Maisto sandėliukas ir šaldytuvas buvo 
pilni atsargų. Televizorius rodė daugiau kanalų, nei juodu su 
Mironu pajėgė žiūrėti. Centrinis oro kondicionierius name 
palaikė dvidešimt vieno laipsnio vėsą. 

Karlas pajuto tikrą nostalgiją, kai atėjo laikas atsisveikinti 
su šia vieta. Našlė ponia Beili ir jos senmergė sesuo čia gyve- 
no vienos nuo tada, kai G. R. mirė. Suprasdamas, kad gimi- 
naičiai ir kaimynai turėtų lankyti senas damas, šįryt Karlas 
nusprendė, kad jiems su Mironu laikas keliauti toliau. Pavo- 
jinga pernelyg ilgai pasilikti vienoje vietoje, kai teisingumo 
pajėgos - vietos, valstijos ir federalinės - taip ir taikosi įsi- 
kibti tau į šikną. 

Jie paliko seseris ilsėtis ramybėje šulinio dugne su kulko- 
mis pakaušyje. 

Karlui niekada nepatiko laukti. Jis veiksmo žmogus. Juo- 
du su Sesilijumi atmetė mintį susitikti iškart, kai tik pabėgs 
iš kalėjimo. Būtų buvę pernelyg karšta. Sesilijus bus atidžiai 
stebimas, kol pareigūnai įsitikins: broliai Herboldai perne- 
lyg protingi, kad elgtųsi taip lengvai nuspėjamai ir rizikuotų 
Karlo laisve. Abu sutarė, kad reikia laiko, kol viskas atvės. 
Susitikimas dar tik po kelių dienų, o tuščias laikas Karlą jau 
erzino. 

Ir pinigai ėmė kelti rūpestį. Nors velionis ponas Beilis paliko 
įpėdinėms namą su visais patogumais, seserys turėjo būti pa- 
čios šykščiausios kalės pasaulyje. Namie nelaikė nė cento gry- 
nųjų. Net kai Karlas perdavė ponią Beili Mironui pažaisti, sen- 
mergė raudodama prisiekinėjo neturinti grynųjų, na, gal kiek 
smulkiųjų piniginėje. Dvidešimt septynis sušiktus baksus. 

Bet labiausiai buvo pasišaipyta iš Karlo. Kai abi užmušė, 
dar kelias dienas šniukštinėjo namą nuo palėpės iki rūsio. 
Nieko nė iš tolo panašaus į tipiškas slėptuves. Kas būtų pati- 
kėjęs, kad tos senos kalės sakė tiesą, kai maldavo nežudyti. 

Iš tų keturiasdešimties dolerių, kuriuos mašinoje paliko 
Sesilijus, diduma išėjo alkoholiui, maistui ir degalams. Jiems 
greitai prireiks pinigų. Tad dabar planas buvo įsigyti šiek tiek 
grynųjų nekeliant pernelyg didelio sambrūzdžio. 

- Atrodo, čia patogi vietelė, - pasakė Karlas, kai jie suko 
pro vienintelį nedegantį miestelio šviesoforą. - Ką manai, 
Mironai? 

— Aišku, Karlai. 

- Pasirūpinsime šiek tiek pinigų, o tau prigriebsime Pay- 
Day. Kaip tau atrodo? 

Jis džiaugėsi, kad Mironas sukalbamas, tačiau būtų norė- 
jęs, kad jo nusikaltimų bendro šypsena nebūtų tokia plati. Kai 
Mironas taip plačiai iššiepdavo lūpas ir pasimatydavo išpur- 
tusios rausvos dantenos, išties būdavo atgrasus kalės vaikas. 

Degalinė buvo iš gofruotos skardos ir atrodė, kad čia stovi 
jau pusšimtį metų. Degalų siurbliai priešais buvo vienintelis 

modernizacijos ženklas, bet ir tie bent poros dešimtmečių 
senumo. Kininės melijos šakos kėtėsi virš stogo ir ant viso 
pastato metė tamsų šešėlį, ir tai Karlas laikė dovanėle. Kuo 
tamsiau, tuo geriau. Jis apvažiavo pastatą ir prie užpakali- 
nės sienos išlipo. 

Duris čia saugojo menka spyna, kurią nesunkiai nukirpo 
varžtų žnyplėmis, šias kaip tik tokiam reikalui apdairiai buvo 
įdėjęs į lagaminą Sesilijus. Apgraibom nuėjo per prigriozdin- 
tą sandėlį, pradvisusį guma ir variklių alyva, į prekybos salę. 
Mironas slinko iš paskos. 

- Šūdas! 

Karlas, rankos ant klubų, baisiai įpykęs spoksojo į kasos 
aparatą. Tikėjosi pamatyti kokią senieną, žalvarinį įrengi- 
nį su mygtukais, skaičiais ant jų ir mažu skambučiu, kuris 
žvangteli, kai pinigų stalčiukas atsiveria. Ar net ko nors pa- 
prasto kaip cigarų dėžė, prikimšta pinigų. 

Kas galėjo patikėti, kad tokiame šiukšlyne kaip šis, tokia- 
me atsilikusiame miesteliūkštyje, bus įrengta moderni, kom- 
piuterizuota kasa? — tokią čia matė. Atrodo, ne taip lengvai 
pavyks atsikvėpti. Pirmai tos senos ponios neslėpė lobio. 
Dabar šis aparatas. į 

— Kaip man į jį įlįsti? 

Retorinis klausimas, bet Mironas, jau radęs savo batonė- 
lių PayDay ir kramtomosios gumos lentynoje, atsiliepė: 

— Aš patvarkysiu, Karlai. Išlaušiu. 

— Tu, kvailas padare, negali jo išlaužti. Jis turi kodą, skai- 
čius, kuriuos reikia surinkti... Po paraliais, kam bandau aiš- 
kinti puskvaišiui visą tą sumautą technologiją? Pamėtėk 
man plytelę Heršio šokolado. 

— Nori su migdolais, Karlai? 

— Duok. 

Mironas kreivai metė šokoladą. Karlas siektelėjo, kad pa- 
gautų. 

— Laikyk rankas iškėlęs, tu kalės vaike! 

Karlas atsisuko į šūksnį. Dvi nupjautavamzdžio šautuvo 
skylės žiūrėjo jam tiesiai į akis. Heršio plytelė nukrito ant 
grindų. 

— Nešaukite, - suspiegė jis. - Ne! - riktelėjo, akies kraš- 
teliu matydamas Mironą ruošiantis šuoliui. Jei tas šratinis 
pykštelės, iš jo galvos liks maltinis Mironui dar nepasiekus 
to vyro. - Atleiskite, pone. Atleiskite. Nenorėjome nieko blo- 
go, mes tik... 

— Užsičiaupk. Tu, - paliepė Mironui, - laikyk rankas, kad 
matyčiau, ir judinkis pas draugužį. 

— Ką man daryti, Karlai? 

Puikiai padirbėjai. Pavadinai mane vardu. Bet ir save Kar- 
las plūdo, kam buvo toks neapdairus. Pasidėjo pistoletą ant 
prekystalio. Jis gulėjo jam už nugaros, ranka nepasiekiamas. 
Kvailys, kvailys. Vienintelė išeitis - suvaidinti tam kaimo jur- 
giui persigandusį. - Daryk, ką vyras sako. Mus sučiupo. 

Didelės Mirono pėdos nušlepsėjo per linoleumo grindis. 

— Ar mes grįžtame atgal į kalėjimą? 

Karlas prisiekė pasitaikius progai pats nupjauti Mironui 
liežuvį, jei tik pasiseks ištrūkti iš čia gyvam. 

- Jūs tie vyrukai, kurie paspruko iš Arkanzaso kalėjimo? 

— Nenušaukite mūsų, - maldavo Karlas, vaizduodamas, 
kad dūsta. - Mes... 

— Jė-zau, - susijaudinęs šnabždėjo vyras. - Gerus padarus 
čia užtikau. Pamačiau jūsų mašiną lauke. 

— Tai jūsų degalinė? - paklausė Karlas. 

— Kaip pirštu į akį. Pagalvojau, kad kokie EB, Nie- 
kada nemaniau.. 

— Tėti? 

Kas tada atsitiko, net ir Karlas prisiminė kaip per miglą, 
nors pats pasistengė. 

Degalinės savininkas apsisuko, norėdamas subarti atžalą, 
kuri nepakluso nurodymui ir išlipo iš mašinos, kai jai aiš- 
kiai buvo liepta sėdėti viduje. Tos sekundės dalelės Karlui 

užteko, kad sugrūstų šautuvo buožę vyrui į pilvą. Šautuvas 
neiššovė, stebuklas, kurio Karlas taip niekada ir neperprato. 
Mironas veikė protingiau, pats kaip stebuklas, jis čiupo mer- 
gaitę ir užčiaupė dideliu delnu burną, kad ši nerėktų. 

Vos ne per penkias sekundes padėtis apsivertė. Karlo ir 
Mirono rankose vėl buvo visi ginklai, jie kontroliavo situa- 
ciją, tuo tarpu vyras, kuris tikėjosi juos sulaikyti, dvilinkas 
susirietęs sausai žiaukčiojo ir maldavo pasigailėti. 

— Uf, - atsiduso Karlas, pasiimdamas šokoladą nuo grindų 
ir plėšdamas popierėlį. - Tokia padėtis man daug labiau pa- 
tinka. Ar ne, Mironai? 

— Taip, Karlai. 

Karlas atsilaužė keletą šokolado skiltelių. 

— Mironai, geriau atlaisvink jos nosį, o tai uždusinsi. Bet 
burną laikyk užspaustą. 

— Būkit geri, neskriauskit jos, - žiopčiojo vyras. 

— Nė į galvą neatėjo, - atsiliepė Karlas, vaidindamas įsižei- 
dusį. - Mironai, ar tau tokia nesąmonė šovė į galvą? 

— Ne, Karlai. 

- Matot? - smaginosi Karlas. - Mes nenorime nieko skau- 
dinti. Ir neskaudinsime. - Jis trinktelėjo šautuvo buože vy- 
rui į veidą, suknežino nosį ir išmušė priekinius dantis. 

Tas krito ant visų keturių, vaitodamas ir maldaudamas 
Dievo pagalbos. | 

— Matote, visi tie verkšlenimai, dejonės ir maldavimai 
jums nepadės, - paaiškino jam Karlas. - Nes jūs vienintelis, 
kuris gali padėti mums. Viskas, ką jums reikia padaryti, tai 
atidaryti šį kasos aparatą. Tada jus taikiai paliksime. Ar ne- 
manote, kad tai sąžininga? 

— Gerai, gerai. Tik nesužeiskite mūsų. 

Didelėmis valios pastangomis vyras atsistojo ir nusvirdu- 
liavo prie kasos. Vargšo rankos taip drebėjo, kad vos įjungė 
aparatą, bet šiaip taip susidorojo. Jis surinko kodą, ir kasos 
stalčius atsidarė. 

— Na matot, kaip lengva. 

Karlas sveikinamai paplekšnojo jam per pečius, tada su- 
varė į inkstus smaigą, kurį buvo nusigalandęs kalėjime. Trys 
baisūs dūriai. Kai Karlas paskutinį kartą ištraukė rankų dar- 
bo peilį, vyras sudribo ant grindų. 

— Jokio šūvio garso, - šypsodamasis garsiai svarstė Kar- 
las. - Dabar jau išties norėčiau pertraukos. 

Paklaikęs mergaitės unkštimas atkreipė Karlo dėmesį. Iki 
tol jos nepastebėjo; rūpėjo kiti dalykai. Bet dabar, kai prisi- 
grūdo kišenes pinigų iš kasos, ją nužvelgė. 

Ji vilkėjo šortus ir juostuotus džersio marškinėlius, matyt, 
priklauso kokiai komandai. Sportiniai bateliai. Spėjo, kad jai 
apie keturiolika. Jau ne vaikas, bet dar ne moteris. Bet jau 
pakankamai moteris. Jam ėmė kietėti. Jeigu būtų laiko... 

- Štai ką pasakysiu, Mironai. Leisiu tau kurį laiką pavai- 
ruoti. Ar norėtum? 

— Nagi, Karlai, tai būtų nuostabu. Ar galiu pasiimti dau- 
giau batonėlių? 

— Kiek nori. Aš pats paimsiu. Tu nuvesk ją į mašiną ir pa- 
sodink ant užpakalinės sėdynės. Ir kad neišleistų nė garso. 

Dievaži, Mironas padarė tiksliai ką liepiamas. Aišku, no- 
rėdamas išlaikyti ją tylią, Mironas taip užspaudė jai burną, 
kad kai Karlas įlipo į mašiną, mergaitė buvo be sąmonės, tad 
lipnios juostos ritinėlis, kurį rado sandėlyje, buvo nereika- 
lingas. Vis dėlto užlipino jai burną = dėl viso pikto. 

Kai Mironas pravažiavo miestelio riboženklį, Karlas jau 
smaginosi užpakalinėje sėdynėje. Nepaprastai. 


Devynioliktas skyrius 


— Haikama. kad tai Karlas Herboldas. Jis ir tas vyrukas, 
kuris pabėgo kartu. Kalbama, kad juodu tai padarė. 

— Nieko panašaus nesakoma. Tik įtariama. 

- Tas pats. 

- Kokioje šalyje jūs gyvenate? Mes turime konstituciją, 
kuri garantuoja mums teises. Nekaltas, kol kaltė neįrodyta, 
atsimeni? Labas rytas, Ezi. 

Nuolatiniai „Darbščiosios bitės“, kavinės miestelio aikštė- 
je, lankytojai kaip paprastai aptarinėjo karščiausias dienos 
naujienas. Kiekvieną istoriją išnarstydavo skersai išilgai taip 
pat mikliai, kaip virtuvės prietaisai reklaminiuose filmukuo- 
se supjausto žalią bulvę septyniais skirtingais būdais. 

Jie buvo įpratę nuginčyti naujienų laidose pateiktas versi- 
jas, nesvarbu, ar tai būtų visuotiniai principai, ar abstrakčios 
temos, ar tos valandos įvykiai. Šiandien, atrodo, buvo ginči- 
jamasi dėl smulkmenų. | 

Kiekvieną rytą kavinėje susirinkdavo būrelis pagyvenusių 
žmonių. Su kiekviena karta keisdavosi vardai ir veidai - vi- 
sai kaip pokalbių temos. Karai būdavo pradedami, laimimi 
arba pralaimimi. Nesutarimai kildavo ir būdavo užmirštami. 
Valstybės vyrai ir įžymybės būdavo liaupsinami, pliekiami 
ir paliekami ramybėje. Bet ritualas susirinkti išlikdavo. Tar- 
si vyras, pasiekęs tam tikrą amžių, turėtų prievolę lankytis 

„Darbščiojoje bitėje“. Kai tik kuris nors atsisveikindavo su 
šiuo pasauliu, tuoj pat prisistatydavo kitas ir užimdavo tuš- 
čią vietą. Išlaikyti šią tradiciją buvo esminis Bleverio sociali- 
nės sanklodos bruožas. 

Dauguma pensininkai, turintys begalę laiko, jie čia kartais 
išsėdėdavo iki priešpiečių, nuo kavos pereidavo prie arbatos 
su ledu ir įnirtingai gindavo savo požiūrį. 

Ezis šiuos seniokus visada laikė beviltiškais. Jie neturėjo 
daugiau kuo užsiimti, kaip tik piršti savo niekam nereika- 
lingą nuomonę apie dalykus, kurie jų neliečia, tokiems pat 
nieko neišmanantiems žmonėms. Jie buvo tarsi iškasenos, 
besistengiantys įtikinti save, kad yra gyvybingi, svarbūs na- 
riai visuomenės, kuri priversta išlaikyti ir toleruoti juos, kol 
numirs. 

Dabar sveikindamasis su jais suvokė, kad dauguma už jį 
jaunesni. 

— Kas jus užnešė į šį rytinį posėdį? - paklausė vienas. 

— Liuse, prašyčiau kavos, - pirmiausia paprašė padavė- 
jos. - Koros sesuo Abiline serga. Išvažiavo kuriam laikui su 
ja pabūti. 

Ezis dar labiau nekentė melagių nei tų senyvų vyrų, kurie 
dykinėjo kavinėje ir dėstė savo nuomonę apie tai, ko neišma- 
nė. Kad ir kas atsitiktų, nesiruošė prisidėti prie tos grupės 
„Darbščiojoje bitėje“. Ir vis dėlto meluoja. Netgi sau. Ypač 
sau. 

Jis galėjo dailinti kaip įmanė, bet tiesa buvo aiški ir pa- 
prasta: po penkiasdešimties vedybų metų Kora jį paliko. Jis 
stebėjo, kaip ji kraunasi lagaminą, deda jį į automobilio ba- 
gažinę kartu su keliomis vaikų ir anūkių nuotraukomis ir iš- 
važiuoja. Ji išvyko. 

Įtikinėjo save, kad išsiskyrimas laikinas. Kaip nugyvens 
likusį gyvenimą be jos? 

- Tai šiomis dienomis jūs viengungis? 

— Panašiai, - atsiliepė. 

— Gal norėtumėte ko nors pusryčiams prie kavos? 

Pažinojo Liusę nuo pradžios mokyklos. Vidurinėje žaidė 
futbolą su jos vyru, kurio ji neteko per žiaurią avariją su rąs- 
tų vilkiku. Dalyvavo jos sūnaus laidotuvėse, kai tas žuvo už 
savo šalį Vietname. 

Nors per dešimtmečius Liusės šlaunys paplatėjo ir šukuo- 
sena paaukštėjo, po storu makiažo sluoksniu, kuriuo bandė 
paslėpti sielvarto ir amžiaus randus, čia buvo ta pati Liusė, 
kurią trečioje klasėje jis mokė lipti į medį. 

Jis antrą rytą maitinosi kukurūzų dribsniais. Nuo maisto 
kvapo burnoje ėmė rinktis seilės. 

— Gal šįryt turite bandelių su padažu? 

— Ar kada neturėjau? 

Jis atsisėdo ant kėdės prie bufeto, nugara į vyrus prie sta- 
lo, tikėdamasis, kad.taip jie nesiryš jo traukti į savo pokalbį. 
Veltui. 

— Ezi, ar girdėjote apie tą pagrobtą ir nužudytą vaiką? 

— Kaip galėjo negirdėti? Visą rytą per televiziją ir radiją 
skamba. 

— Ar aš jūsų klausiau? - vaidingai atrėmė pirmasis. - Ką 
apie tai manote, Ezi? Kaip buvęs pareigūnas, kokią išvadą 
darote? 

- Aišku, baisus nusikaltimas. - Jis akimis tyliai padėkojo 
Liusei už patiektą lėkštę maisto. Visada įtarė, kad Liusė juo 
žavisi, nors niekada atvirai su juo neflirtavo. Jis vedęs, o ji 
ne iš tų, kurios sekiotų paskui kitų moterų vyrus. Jis nieka- 
da nepasakė ar nepadarė ko nors, kad ją padrąsintų. Tas įta- 
rimas jam kilo vien dėl to, kad Liusė visada truputį pagyvė- 
davo, kai užeidavo į kavinę. Be eilės jį aptarnaudavo, labiau 
rūpindavosi, tokios malonios smulkmenos. Kaip dabar - du 
riebūs pyragėliai su kiaulienos dešrelėmis lėkštėje. 

— Ar manote, kad tai Herboldo darbas? 

Ezis tebebuvo įbedęs nosį į pusryčius. 

— Nesiimčiau spėlioti. Tai atsitiko Luizianoje. Toli nuo 
mano jurisdikcijos. 

— Beveik aišku, kodėl jie nužudė tą žmogų, - balsu svarstė 
vienas. - Jį apiplėšė. 

— Ta maža mergaitė, štai kur tikra tragedija. 

— Nors kartą jūs teisus, Klemai. Kodėl jie turi daryti to- 
kius dalykus? 

— Per televiziją sakė, kad visa jos lytis išdraskyta. 

— Dėl Dievo meilės, - šūktelėjo Liusė, - ar jums būtina 
apie tai kalbėti? Tai nepagarba mirusiajai. 

— Nepykite, Liuse. Tik sakau, kad tas, kas taip padarė, yra 
niekšas. Jis padarė tai iš niekšiškumo, ir tai vienintelė prie- 
žastis. - Jis bakstelėjo pirštu į stalą. - Niekšiškumo. 

- Lygiai kaip tą Makorklių mergaitę. Dieve pasigailėk. 
Prieš kiek laiko tai buvo? Ezi, ar jūs atsimenate? 

Leisdamas pokalbiui suktis aplink ausis, bet nelabai ką 
girdėdamas, jis galvojo, koks nepalyginti skanesnis buvo 
Koros dešrelių padažas nei šis. Tačiau staiga pasirodė, kad 
tūkstantis žvejo kabliukų vienu metu susmigo į jį, ir dabar jį 
velka iš vėsaus šešėliuoto vandens, iš jo asmeninių apmąsty- 
mų atgal į paviršių, kur likti gyvam reiškia kovoti dėl kiek- 
vieno oro gurkšnio. 

— Aišku, jis atsimena, - niekinamai ištarė vienas. Tada 
Eziui: - Jums taip niekada ir nepavyko įrodyti, kad tai Her- 
boldai ją nužudė. Niekada taip ir nesužinojote, kas iš tikrųjų 
nutiko tai mergaitei, ar ne, Ezi? 

Jis atsikrenkštė, gurkštelėjo kavos. 

— Ne, taip ir liko paslaptis. 

— Tik upė žino paslaptį, - pasakė Liusė. 
dvidešimt dvejų metų senumo laikraščio iškarpą, tą pačią, iš 
kurios ji dabar citavo. Liusė paraudo ir atrodė susidrovėjusi, 
kad žodis į žodį atsimena jo pasakymą. 

— Atsimenu, skaičiau laikraštyje, jūs taip pasakėte. 

Vienas iš „Darbščiosios bitės“ posėdžiautojų vėl prabilo ir 
taip išvadavo ją iš keblios padėties. 

— Reikėjo tuos vyrukus sulaikyti. Visi, kurie paskutinį kar- 
tą matė ją gyvą, matė su Herboldais. 

— Taip, bet ji galėjo juos kur nors palikti ir susirasti kitą 
kavalierių. 

— Pavyzdžiui, ką? - pašiepė jo draugas. 

— Bet ką. Buvo kalbama, kad ji laukinė. 

— O aš sakau, kad tai labai menka galimybė. Visi žino, kad 
juodu čia įsivėlę. 

— Tai kaip jie taip greitai atsidūrė Arkanzase? Atsakykite 
man. Ezi, ar kada girdėjote apie tai? Ar nebuvo tas reikaliu- 
kas Arkadelfijoje jų alibi? 

— Tiesa. - Palikęs pusryčius nesuvalgytus, jis atsistojo nuo 
bufeto kėdės. - Kiek skolingas, Liuse? 

Ji išrašė sąskaitą, ir ši buvo tokia juokingai maža, kad jis 
padvigubino sumą ir pakišo po savo lėkšte. 

- Ačiū, Ezi. - Ji nusišypsojo ir parodė auksinį krūminį 
dantį. 

- Žinote, - tarė vyras jam už nugaros, - vis maniau... 

- Persijungiam. 

— Pisau aš jus ir jūsų arklį, kuriuo jojate. 

- Ei, vyručiai, prilaikykite liežuvius, - įpyko Liusė. - Žino- 
te šių namų taisykles. 

- Atleiskite, Liuse. Kai prieš tai norėjau pasakyti, buvau 
taip šiurkščiai pertrauktas... 

Ezis daugiau nebegirdėjo. Atidarė duris, nedidukas skam- 
butis virš jų žvangtelėjo, ir žengė laukan. Palenkė žemyn 
skrybėlę, kad paslėptų akis nuo ryto saulės. Kai ėjo iki savo 
linkolno, betoninis šaligatvis po batais buvo karštas. Žvaigž- 
dėtai juostuota vėliava ant stiebo priešais teismo rūmus ka- 
rojo karštyje be vėjo. Vejos purkštuvas klaksėdamas laistė 
žolės plotelį priešais konfederatų patranką, iššaudavo men- 
ką čiurkšlę, kuri nenukritusi ant žemės išgaruodavo. 

Kai Ezis įlipo į mašiną, ši buvo kaip žaizdras. Įjungė degi- 
mo ritę, kad imtų veikti kondicionierius. Pirmas garsas iš ra- 
dijo buvo ryto žinių pranešimai. Sustiprinta medžioklė, ieš- 
koma Karlo Herboldo ir Mirono Huto, neseniai pabėgusių iš 
griežtojo režimo kalėjimo Takeryje, Arkanzase. Jie įtariami 
nužudę degalinės savininką ir jo dukterį. 

„-.„paliko žudynių pėdsakus savo kelyje, neskaitant dviejų 
kalėjimo prižiūrėtojų. Dabar jie įtariami dviguba žmogžu- 
dyste, kuri naktį įvykdyta Hempe, nedideliame Luizianos 
miestelyje.“ 

Ezis pritildė garsą. Nenorėjo dar kartą klausytis apie ketu- 
riolikmetės išprievartavimą ir nužudymą. Prieš tai pažiūrėjo 
šią istoriją per televizorių. Vyrą darbo vietoje rado žmona. 
Išėjo jo ieškoti, kai su dukra negrįžo namo po vakarinio ma- 
žojo beisbolo turnyro gretimame miestelyje. 

Dingusios mergaitės kūnas rastas tik išaušus. Prekių sunk- 
vežimio vairuotojas važiuodamas pirmą savo maršruto ruo- 
žą pamatė ją griovyje. Pirminiai pranešimai teigė, kad ji išža- 
ginta, paskui nušauta iš šratinio šautuvo į pakaušį. 

Ezis suko ratus po miestelį, visai nenorėdamas grįžti į tuš- 
čius namus. Jis klausė savęs, ar Karlas nužudė tą žmogų irjo 
dukterį, ir jeigu taip, ar buvo toks pat patenkintas kaip tada, 
kai Ezis jį apklausė Arkanzaso kalėjime daugiau nei prieš 
dvidešimt metų. 

— Na, Ezi, ar tik nebūsite gerasis samarietis? - Karlas šai- 
pėsi už grotų. - Negi sukorėte tokį kelią vien tam, kad mane 
aplankytumėte? 

Šviesiai oranžiniu kalinio drabužiu, jis atrodė kaip niekad 
dailus. Ir nors tu ką, ir šypsena atrodė įžūlesnė. Gal įvykdyta 
žmogžudystė sustiprino tą manieringumą. 

Ezis nepasidavė apgaulingam žavesiui. 

- Jūs skęstate šūdo kubile, Karlai, ir ant kaklo jums kabo 
svarstis. 

— Na taip, šerife, sutinku, buvo ir geresnių dienų. Čia Ar- 
kanzase pilna apgailėtinų kalėjimų, leiskite pasakyti. Mais- 

tas - mėšlas. Tualetas dvokia. Čiužinys vieni gumulai. Jokių 
malonumų. 

— Regis, jums teks prie to priprasti, Karlai. 

— Ne, gavau gerą advokatą. Jis nemokamas, bet aštrus kaip 
vinis. Iš šiaurės. Pats nešioja arklio uodegą ir auskarus. Ne- 
kenčia sistemos. Ypač čia, gerų senų vyrukų šalyje. Galvoja, 
kad visi pareigūnai kvaili ir korumpuoti, ir jis teisus. Sako, 
kad mane gali pasodinti už apiplėšimą, bet jis nori išteisinti 
mane dėl tos žmogžudystės. Tai buvo atsitiktinumas. 

— Ar tiesa? 

- Žiūrėkite, vyrukas galėjo nušauti mano brolį. Turėjau 
pirmas jį nupilti, kitaip būčiau spoksojęs, kaip miršta brolis. 

— Patausokite tai prisiekusiesiems, Karlai. 

Karlo veidas tapo kietas ir piktas. Rudos akys blizgėjo. 

- Šerife, nesėsiu į kalėjimą už žmogžudystę. Galite tai iš- 
braukti. Nėjau į tą krautuvę, kad ką užmuščiau. 

— Na, jei tie Arkanzaso vaikinai jūsų ir neprikirps, sėsite 
ilgam. 

— Kodėl taip nusprendėte? 

- Jeigu išsisuksite čia, parvilksiu jūsų apgailėtiną šikną 
atgal į Teksasą, kad atsakytumėte už Petsę Makorkl. 

— Tą storą mergaitę? Bjaurią mergšę? 

Signalas išplėšė Ezį iš prisiminimų. Pamatęs, kad švieso- 
foras žalias, jis atsiprašydamas mostelėjo kitam vairuotojui. 
Neturėdamas daugiau kur važiuoti, pasuko į kvartalą, kur su 
Kora gyveno beveik nuo tada, kai susituokė. 

Kai įžengė į namus, jam baisiai nepatiko tuštumos jaus- 
mas. Kora - smulkutė. Keista, kad jai išvykus atsirado tokia 
tuštuma. Jis nusiėmė skrybėlę ir pakabino ant gembės prie 
užpakalinių durų. Nuėjo į virtuvę ir pamatė, kad paliko kavi- 
nuką įjungtą. Išjungė. 

Tada žingsniuodamas į koridorių svarstė, ką veikti visą 
dieną. Žiūrėti televizorių? Galėjo pasirinkti kvailą muilo 
operą, kvailą pokalbių arba kvailą reklaminę laidą. Dirbti 


kieme? Pernelyg karšta. Ir šiaip nelabai ką moka. Kora tvir- 
tindavo, kad kai augalai pamato jį ateinant, ryžtasi verčiau 
patys nusižudyti, nei laukti, kol jis pribaigs. 

Šis vidinis dialogas buvo greičiau parodomasis, balzamas 
sąžinei nuraminti, nes jau žinojo, ką darys. 

Daugiau nebesipriešindamas postūmiui nuėjo į savo irš- 
tvą ir atsisėdo prie masyvaus rašomojo stalo užtraukiamu 
viršum, kurį paveldėjo iš tėvo. Jis buvo geležinkelių pareigū- 
nas ir prie šio stalo sėdėjo per visą savo karjerą. Laikydama 
tai paveldu, Kora saugojo ąžuolinę apdailą ir kiekvieną sa- 
vaitę ją vaškavo. Ezis atrakino ir atstūmė užtraukiamą viršų. 
Tiesiai prieš jį ant stalo gulėjo Petsės Makork! byla. 

Atvertė ją ir įsispoksojo į Petsės baigiamosios klasės nuo- 
trauką. Prisiminė, kaip nešvanku jam pasirodė, kai Karlas 
Herboldas atsainiai ją pavadino „bjauria mergše“. 

- Prieš atsidangindami čia, kad apiplėštumėte tą smul- 
kmenų krautuvėlę ir užmuštumėte nedirbantį policininką, 
judu su Sesilijumi palikote negyvą Petsę Makorkl tysoti 
prie upės. 

Karlas spoksojo į jį pro kameros grotas ir atrodė kaip visiš- 
kai nekaltas žmogus. Galiausiai atmetė galvą ir nusijuokė. 

— Nežinau, Ezi, ko apsirūkėte, bet tai didžiausia nesąmonė. 

— Visi, kurie tą vakarą buvo „Vežimo rate“, matė judu su ja 
išeinant. Turiu dešimtis liudytojų. 

— Šūdą jūs turite, - piktai atrėžė Karlas. 

— Judu su Sesilijumi nebuvot su ja? 

- Taip, buvome. O gal tiksliau būtų sakyti, ji buvo su mu- 
mis. Prisikabino vos tik atėjome. Buvo girta. Šiek tiek pasi- 
linksminome. Šiek tiek pasijuokėme. Tai ką? 

— Girdėjau, Karlai, kad tai buvo daugiau negu juokeliai, jūs 
surengėte tikrą sekso spektaklį. 

- Šerife, skamba taip, tarsi nagus kremtate jį praleidęs. 
Gaila, nežinojau, kad jums tokie įdomu. Mudu su Sesilijumi 

būtume pasidaliję Petse ir su jumis. Negi ponia Hardž namie 
neduoda jums savo putės? 

Ezis būtų pasiekęs jį per grotas, būtų užmušes Karlą ir 
išvadavęs Arkanzaso valstiją nuo išlaidų jį teisti, o paskui 
metų metus laikyti kalėjime. Ačiū Dievui, sutramdė įniršį ir 
paliko Karlą besijuokiantį jam į nugarą. 

Tikėjosi išspausti ką nors daugiau iš Sesilijaus, tas neatro- 
dė toks pernelyg savim pasitikintis kaip jaunesnysis brolis. 
Bet Sesilijus kartojo Karlo istoriją. 

— Taip, šerife Hardžai, šokome su Petse ir visa kita, bet 
nėjome su ja prie upės. Visą naktį važiavome, pasiekėme tą 
krautuvę septintą dvidešimt ryto. 

Panašu į tiesą. Ezis skaitė protokolą - suimti už nusikalti- 
mą, kuris, ironiška, suteikė Herboldams alibi dėl Petsės Ma- 
korkl. Bet jis nuvažiavo tą patį kelią, kurį vyrukai įveikė aną 
naktį. Daugiau nei du šimtus penkiasdešimt mylių. Turint 
omeny, kada juos matė išeinant iš baro, jie galėjo pasiimti 
Petsę prie upės, ten užsiimti seksu su ja ir dar spėti nuva- 
žiuoti iki Arkadelfijos gerokai prieš septynias dvidešimt. 
Petsės mirties laikas, kurį nustatė Straudas, tam taip pat ne- 
prieštaravo. 

- Sesilijau, visi matė judu su Karlu tame bare su mergaite. 
Girdėjau, jūs trise surengėte tikrą spektaklį, neįprastą net 
tai skylei. Tik nepradėkite man aiškinti, kad po viso to kvai- 
liojimo, po viso to gėrimo, šokimo ir graibstymosi neužsiė- 
mėte seksu. 

Sesilijaus akys lakstė po kamerą. Jis dirstelėjo pro Ezį į 
sargybinį. Tada pakramtė lūpą. 

— Gerai, gerai. Na, ji man nuleido. Savo ranka. Ten pat 
po stalu „Vežimo rate“. - Jis panarino galvą ir nekaltai su- 
kikeno. — Nuostabiausias dalykas, kurį kada nors patyriau. 
Visi tie žmonės ne toliau kaip per penkias pėdas, o čia mano 
daiktas purslojasi po stalu. Bet tokia buvo Petsė. Ji viską 
darė dėl juoko. 

— O paskui? 

— Paskui? 

— Ką su Petse paskui darėte dėl juoko? 

Sesilijus susinervino ir ėmė kramtyti nykščio nagą. 

— Ką sakė Karlas? 

— Karlas sakė, kad išėję iš baro išsiskyrėte. 

— Taip, tai tiesa, - greitai pritarė. - Išvažiavome į Arkanza- 
są ir pajutome, kad esam alkani, bet kad neturėjome pinigų, 
nusprendėme įlįsti į tą krautuvę. 

— Ir mirtinai sužeisti policininką. 

— Mes nežinojome, kad jis policininkas. Tas asilo subinė 
išsitraukė pistoletą. Kas liko Karlui daryti? Turėjo gintis, 
kad mūsų nenušautų, ar ne, šerife? Šerife! 

Bet Ezis jau buvo atsukęs jam nugarą ir ėjo pasikalbėti 
su apygardos prokuroru, prižiūrinčiu bylą. Jis buvo plačios 
krūtinės, rudaplaukis. Rausvi skruostai atrodė kaip balionai, 
kurie tuoj sprogs. 

- Atleiskite, šerife, ach... kaip ten? 

— Hardžas. 

- Šerife Hardžai. Užjaučiu jus dėl šios padėties. Iš tikrųjų. 
Žinau, kad norėtumėt vienu mostu užbaigti bylą. Bet jeigu 
leisčiau patikrinti tuos vyrukus tokiu būdu, kuris padėtų 
išaiškinti jūsų bylą, rizikuočiau prakišti savąją. Geriausiu 
atveju tai duotų pagrindą jų advokatams ją skųsti. Jie ga- 
lėtų rėkti apie pažeistas žmogaus teises. Žinote, kokie šian- 
dien gynybos advokatai. Lažinuosi, kad ir Teksase jie tokie 
pat bjaurūs. Visą laiką traukia visokį mėšlą iš savo šiknų, ir 
sunkūs nusikaltėliai vėl grįžta į gatves. Jei padaryčiau jums 
šią paslaugą, šių vyrukų bylos gali būti net visiškai nutrauk- 
tos. - Jis užsidegė cigaretę be filtro - Camel ir mostu užge- 
sino degtuką. - Atleiskite. Mes pirmi juos sučiupome. Jie 
nužudė vieną mūsiškių. Ir mes pasilaikysime juos ilgam sve- 
čiuotis Arkanzase. 

— Viskas, ko man reikia, tai jų spermos pavyzdžio. Abiejų. 
Kaip tai gali pažeisti jų teises? 

Nuskardėjo juokas - tarsi juostinis pjūklas būtų įsikirtęs 
į nestorą tašelį. 

— Masturbuotis į stiklainį? Jei man kas lieptų, rėkčiau, 
kad tai mano teisių pažeidimas. 


Dvidešimtas skyrius 


— Gerai, bet nepasitrauksi? 

— Pažadu, nepasitrauksiu. 

— Būsi toje pat vietoj? 

— Toje pat. Tik nepamiršk stipriai malti kojomis, kaip mo- 
keisi. 

Vandens buvo ne daugiau negu Deividui iki juosmens. Ir 
vis tiek jis baimingai žvelgė į tą dviejų žingsnių tarpą, kuris 
skyrė jį nuo Džeko, tada stipriai įkvėpė ir metėsi pirmyn. Ke- 
letas stiprių yrių, ir jo makaluojančios rankos palietė Džeką. 
Džekas jį ištraukė, tada padėjo susirasti kojomis dumblėtą 
vėsų upės dugną. 

— Nuplaukei! - Džekas parašė berniukui didelį penketą. 

- Aš tai padariau! | 

- Žinojau, kad pavyks. 

— Ar galiu dar kartą? 

— Kai tik būsi pasirengęs. 

Deividas nubrido atgal į pirmykštę vietą. 

— Džekai, ar ne puiku buvo vakar vakare suvalgyti ledų? 

- Iš tikro. 

— Norėčiau, kad visą laiką būtum su mumis. Galėtum mie- 
goti mano kambaryje. 

— Ar nemanai, kad mums dviem ten būtų ankšta? 

Braukdamas rankomis per vandens paviršių, Deividas 
kažką svarstė. Staiga jo veidas nušvito. 

— Tu galėtum miegoti su mama. Ji turi didžiulę puikią lovą. 

Džekas paslėpė šypseną. 

— Nemanau. 

— Kodėl ne, Džekai? Ji veikiausiai neprieštarautų. 

- Vis tiek negalėčiau. 

— Kaip čia išeina? - nenusileido berniukas. 

— Nes jūs esate šeima. Tu, tavo mama ir tavo senelis. Aš 
nesu jūsų šeimos narys. 

— Taip, bet... 

— Kas čia? - Džekas pakėlė ranką prašydamas tylos. - 
Skamba kaip trikampis. 

— Aha, taip ir yra. - Deividas, suspaudęs kumštį, pasukiojo 
ore, tarsi mojuotų stebuklingąja lazdele. - Mama rodė taip 
daryti, kai bus pavojus. 

— Pavojus? 

Džekas čiupo Deividui už rankos ir nutempė per seklų 
vandenį į krantą. 

— Greit aukis batus. Čiupk drabužius. 

Džekas įsirangė į džinsus ir užsimovė batus. Trikampis 
liovėsi žvangėjęs, bet Ana nebūtų mušusi pavojaus signalo 
dėl kokios užgaidos. 

Vėl paėmęs Deividą už rankos, Džekas bėgo pro medžius 
namo link. Leidosi prieblanda. Aplinkui sukosi uodų debe- 
sys, bet jie skuodė per greitai, kad tie spėtų užpulti. Džekas 
užkliuvo už vijoklio ir kartu vos neparvertė Deivido. 

— Kaip tu? - paklausė, kai vėl atsistojo ant kojų. 

— Nieko, Džekai. 

Dėl slogaus drėgno oro bėgti buvo sunku. Kol pasiekė lau- 
kymę, Džekas sunkiai švokštė traukdamas orą. Stabtelėjo 
ir skubiai apsidairė. Jokių dūmų. Pirmoji baimė - gaisras 
name ar tvarte. Be lietaus viskas išdžiūvę kaip pintis. Viena 
kibirkštis galėjo įžiebti didžiulį gaisrą. 

Jis atsikvėpė nepamatęs ugnies, bet juk turėjo atsitikti 
kažkas skubaus, ir jis vis dar nežinojo kas. Paleidęs Deivido 
ranką, perlėkė likusį ruožą iki namo, užšoko laiptais ir įsi- 
veržė pro duris. 

— Ana? Delrojau? Kas atsitiko? 

Dirstelėjo į svetainę, ji buvo tuščia. Kai apsisukęs puolė 
atgal, atsitrenkė tiesiai į Aną ir vos jos nepargriovė, tik čiu- 
pęs už peties sulaikė. 

— Kas atsitiko? 

Ji parodė į laiptus. 

Jis vėl grįžo atgal, aplenkė baliustradą ir dviem šuoliais 
atsidūrė antrame aukšte. Delrojus tysojo koridoriuje, pora 
žingsnių nuo durų į savo miegamąjį. 

Džekas atsiklaupė prie jo. Vyras buvo be sąmonės. Džekas 
prispaudė pirštus prie kaklo ir čiuopė miego arteriją. Pulso 
nebuvo. 

- Šūdas. Nemirkite. Tik ne dabar. - Apžergęs Delrojaus 
klubus, jis ėmė daryti dirbtinį kvėpavimą. Girdėjo, kaip ko- 
ridoriumi atbėga Ana ir Deividas. 

— Deividai! 

— Kas atsitiko seneliui? - Berniuko veide buvo baimė ir 
išgąstis. 

— Paklausk mamos, ar paskambino greitajai. 

— Sakė, paskambino, Džekai. 

Ana atsiklaupė iš kito Delrojaus šono. Džekas pasižiūrėjo į ją. 

— Paskambinote? - Ji linktelėjo. - Gerai. Gerai. 

Nes jei pagalba neatvyks tuoj pat, vėliau Delrojui jos ne- 
bereikės. 


Gydytojas buvo tipiškai atsargus. Vinguriuodamas turėjo 
paaiškinti, kokia rimta Delrojaus padėtis, bet kartu nenorė- 
jo be reikalo gąsdinti susirūpinusių artimųjų. 

- Pirminiai tyrimai rodo, kad užsikimšusios kraujagyslės, 
kiekvienas tų krešulių atskirai būtų rimtas pavojus. Jo krau- 


164 + Sandia Brown 


jospūdis kritiškas. Pirmas mūsų rūpestis - jį numušti, kad 
ligonis atgautų sąmonę. ) 

Jo diagnozę Anai išvertė vertėja - Mardžorė Beiker. Abu 
jos tėvai buvo kurti, tad pirmiausia ji išmoko ženklų kalbos. 
Ji buvo sertifikuota penkto lygio vertėja ir kurčiųjų mokyto- 
ja. Štai iš kur pažinojo Aną. Mokė ją mokykloje, o paskui jos 
tapo draugėmis. 

Be administracinių pareigų valstybinėje mokykloje, Mar- 
džorė Beiker buvo kurčiųjų pagalbininkė rytų Teksaso kai- 
miškosiose bendruomenėse. Ne taip kaip didžiuosiuose 
miestuose, provincijos ligoninė neturėjo net teletaipo siste- 
mos, kuria kurtieji galėtų pasinaudoti. Todėl panelė Beiker 
buvo pakviesta vos Delrojus buvo atvežtas. Rami ir dėmesin- 
ga Mardžorė Džekui iškart patiko. 

— Kai jo kraujospūdis bus kontroliuojamas ir stabilus, kas 
tada? - paklausė ji, išversdama Anos ženklais parodytą klau- 
simą. 

Garbė jam, gydytojas kreipėsi tiesiai į Aną. 

— Reikės šuntavimo operacijos. Alternatyva būtų angio- 
plastika ar stentavimas, bet jie šiuo atveju, manau, jau nepa- 
dėtų. Kraujagyslės per daug susiaurėjusios. 

— Ar galite čia tai padaryti? - paklausė Mardžorė. 

- Operaciją? - Kai Ana linktelėjo taip, jis atsakė: - Ne, po- 
nia. Aš kardiologas, ne kardiochirurgas. Galiu nukreipti jus 
pas keletą puikių chirurgų arba Hjustone, arba Dalase. Kai 
pasirinksite, pristatysime poną Korbetą ten iškart, vos tik jo 
būklė leis, ir pasirūpinsime, kad jis turėtų visas nuotraukas 
et cetera. Viskas bus padaryta neatidėliojant. Ir pasistengsi- 
me, kad pervežimas jums būtų kuo lengvesnis. 

— Nesirūpinkite dėl mano nepatogumų, - pasakė Mardžo- 
rė, balsu pakartodama, ką Ana rodė. - Noriu, kaip geriausia 
uošviui. 

- Žinoma, - sutiko gydytojas. 

— Džekai, ar seneliui jau geriau? 

— Tuo dabar ir rūpinamės. 

Susigėdęs savo ašarų, Deividas atsisuko ir prispaudė veidą 
prie Džeko šlaunies. 

— Ar galite jiems nors apytikriai pasakyti, kokie jo šan- 
sai? - paklausė Džekas gydytojo. 

— Dar per anksti ką sakyti. Nuoširdžiai, - pridūrė gydyto- 
jas, pamatęs Anos akyse nepasitikėjimą. - Kol kas jo padėtis 
kritinė. Nenoriu jums meluoti ir sakyti kitaip. Jis yra inten- 
syviosios kardiologijos priežiūros skyriuje. Atidžiai stebėsi- 
me jį visą naktį. Rytą jau pateiksiu jums aiškesnę prognozę. 

— O jeigu skraidintumėte jį sraigtasparniu į Hjustoną ar 
Dalasą šį pat vakarą? - paklausė Mardžorė, ir Ana energingai 
linktelėjo, kad draugė apie tai pagalvojo. 

— Esant dabartinei jo būklei, būtų rizikinga, - atsakė gydy- 
tojas. - Jeigu jis būtų mano tėvas, aš nesiryžčiau. Palaukčiau, 
kol būtų truputį padirbėta jo labui, tik tada judinčiau. - Jis 
maloniai nusišypsojo Anai ir uždėjo ranką jai ant peties. - Su- 
prantu, ne tai norėtumėte išgirsti. Bet dabar jam tai geriausia. 

Prieš grįždamas prie kitų savo darbų, jis patikino Aną, 
kad slaugė jai praneš, kada ji galės pamatyti Delrojų. Pažadas 
buvo įvykdytas po pusvalandžio. Ana puolė iš laukiamojo 
paskui slaugę, kuri ją pakvietė. Mardžorė nuėjo kartu. Dže- 
kas pasiliko su Deividu. 

— Kodėl man neleidžia pamatyti senelio? - suinkštė šis. 

— Todėl, kad intensyviosios priežiūros skyriuje guli labai 
silpni ligoniai. Mažiems berniukams ten ne vieta. 

— Kodėl? 

— Galbūt tu triukšmautum ir trikdytum pacientus. 

— Aš nekelsiu triukšmo. 

— Ar nori, kad paskaityčiau pasaką? - Džekas viltingai pa- 
kėlė knygą. 

— Kvaila knyga. Net be paveikslėlių. 

Berniukas niekaip nenurimo. Džekui palengvėjo, kai po 
dešimties minučių Ana grįžo. Buvo išbalusi ir sukrėsta, bet 

dėl Deivido nusišypsojo ir pasakė, kad jo senelis ruošiasi ge- 
rai nusnūsti. 

— Aš noriu pamatyti senelį. - Berniuko apatinė lūpa ėmė 
virpėti. 

- Jo nosyje ir rankose vamzdeliai, Deividai, - pasakė jam 
Mardžorė Beiker. 

— Kaip gydytojų laidose per televiziją? 

— Taip, bet iš tiesų gyvenime kitaip. Tu nenorėtum matyti 
senelio tokio, ir jis nenorėtų, kad tu jį tokį matytum. Be to, 
jeigu jį pažadintum, jam nebūtų gerai. 

Džekas kreipėsi į Aną: 

— Ar nenorėtumėte, kad parvežčiau jį namo? 

— Ne! - suklykė Deividas. - Aš noriu likti čia - su seneliu. 

Jis ėmė verkti, ir Ana pasiėmė jį ant kelių. Prispaudė prie 
krūtinės, glostė galvą, braukė nuo kaktos plaukus, kurie 
buvo dar drėgni nuo upės vandens. Ji pabučiavo sūnų į anta- 
kį ir stipriai apkabino, sūpavo pirmyn atgal. Netrukus kūk- 
čiojimas aprimo, bet Deividas vis dar stipriai glaudėsi prie 
mamos. 

— Tikiu, kad jis atlaikys, - pasakė Mardžorė, šypsodamasi 
"Džekui. - Per visą tą jaudulį nebuvome supažindinti. Žinau, 
jūsų vardas Džekas. 

— Sojeris, - atsakė jis ir paspaudė ranką. - Ačiū, kad atvy- 
kote. Esu tikras, Ana džiaugiasi, kad jūs čia. 

- Ji guodžiasi, kad jūs buvote šį vakarą, kai visa ta nelaimė 
atsitiko. 

— Na, džiaugiuosi galėdamas padėti. 


swL- o 


Anos ir pradėjo ženklų pašnekesį. Po valandos Anai buvo 
leista „dar penkioms minutėms užeiti į širdies ligų skyrių. 
Delrojus vis dar buvo neatsigavęs. 

Ligoninės personalas ragino ją nakčiai važiuoti namo, bet 
ji net negalvojo. Buvo beveik pusvalandis kelio nuo ligoninės 


iki ūkio. Galbūt parvažiuotų vien tam, kad būtų iškviesti at- 

gal. Delrojui staiga galėjo pagerėti - arba pablogėti. Bet ku- 
riuo atveju ji norėjo būti netoliese. 

Mardžorė irgi siūlėsi pasilikti, bet Ana primygtinai prašė 
ją eiti namo. 

— Tik pažadėk duoti žinutę, jei kas pasikeis. - Ana paža- 
dėjo. 

Džekas nenutuokė, ko iš jo tikimasi. Jis turi eiti ar likti? 
Ar Ana nori, kad jis liktų su ja, ar trokšta, kad dingtų? Jaus- 
damasis nerangus ir visiems ant akių, jis atsisėdo ant kampi- 
nės sofutės priešais Aną ir Deividą. Nuo stalo galo iš krūvos 
nušiurusių senų leidinių išsirinko ešerių žvejybos žurnalą. 

Vidurnaktį dienos šviesos lempos palubėje buvo išjungtos, 
jas pakeitė blausios stalinės lempelės, taip ir traukiančios 
numigti. Laukiamajame buvo tik dar viena šeima, senyva 
pora. Vyriškis buvo išsitiesęs atlošiamame fotelyje. Iš jo pra- 
viros burnos kartais pasigirsdavo knarktelėjimas. Moteris, 
veikiausiai jo žmona, paašarojusi užmigo ant sofos. Džekas 
spėliojo, dėl kokios nelaimės juodu šiąnakt čia būdrauja. 

Deividas galiausiai užmigo Anos skreite. Ji nunešė jį ant 
kitos sofos ir užklojo apklotu, kurį parūpino laukiamojo sa- 
vanorė. Džekas matė, kad Ana trina savo žastus, ir palietė 
jos alkūnę. 

- Šalta? 

Ji parodė vro kondicionieriaus angą virš galvos. Jis papra- 
šė savanorės, visos rožinės, antro apkloto, ir kai ta atnešė, 
išlankstęs apgaubė Anos pečius. 

Ačiū - parodė ji. 

— Prašom. Norėtumėte ko nors atsigerti? Kavos? Kokos? 
Sulčių? 

Ji papurtė galvą, atsirėmė į pagalvėles ir pavargusi užsi- 
merkė. 

Džekas pasukiojo užpakalį, ieškodamas patogesnės padė- 
ties. Netruko suprasti, kad ešerių žvejyba jo nevilioja. Kitas 
žurnalas irgi buvo ne ką įdomesnis. 

Jis nepajėgė skaityti, prieš akis matydamas Aną. Galva at- 
lošta į pagalvėlę, kaklas išlenktas'ir atviras, - priminė jam 
nespalvotą fotografiją, kurioje nusipaveikslavo prie tvoros. 

Išmoningai apsisuko, visas tas sudėtingas rakursas. Dailu 
ir talentinga - suderinti ir pozą, ir protingai išnaudoti at- 
šiaurią šviesą, paslaptingus šešėlius. Dailu, dailu. 

Ar ji gražuolė? Ne modelis ar filmų žvaigždė. Ne kaip kla- 
sikinių dailių merginų, jos grožis... nenuspėjamas. Bruožai 
įdomesni, nuolatos kintantys - nelygu nuotaika. Į jos veidą 
dėbsotų amžinai ar bent jau tol, kol suprastų, kodėl, po vel- 
nių, negali atitraukti nuo jo akių. 

Jam buvo smalsu, ką ji galvoja apie tą atsitikimą tvarte. 
Kai lėkė per kiemą, nešdama savo užpakalį į namus tarsi pra- 
garo šunys liptų ant kulnų. Ką ji galvojo? 

Galbūt nieko. Gal smalsavosi, kodėl nelyja, arba ką reikės 
iškepti kitos dienos pusryčiams, o gal vertėtų nusipirkti tas 
kojines, kurias matė miestelyje. O gal išvis nieko negalvojo? 
Gal jai tai visai ne įvykis, kad atėjo pas jį. Gal tas atėjimas 
supurtė jo pasaulį, ojos - nė nesuvirpino? 

Jis jau buvo prie ribos, norėjo ją prisitraukti ir pabučiuoti. 
Ji pabėgo, tarsi pajutusi, ką jis ketina daryti, ir išsigandusi. 
Bet ar pabūgo, nes norėjo, kad jis pabučiuotų, ar kad pati 
tokia mintis pasirodė nepakenčiama? 

Jis glostė savo savimeilę tikėdamasis, kad dėl pirmos prie- 
žasties. Bet gali klysti. Gal pabėgo, nes jam dvokia iš burnos? 
Arba dėl kūno kvapo. O galjai nepatinka, kaip jis atrodo, gal 
visai jai nepatrauklus? 

Niekas nepavadintų jo gražuoliu. Jo veidas neatrodo kaip 
talentingo meistro rankos nulipdytas iš molio, greičiau mė- 
gėjas pasiėmė grandininį pjūklą, įsikabino juo į medžio trin- 
ką ir išgavo kažkokį pavidalą. Ne, jis nesitiki gauti jokio ap- 
dovanojimo už puikią išvaizdą. 

Bet jam niekada nereikėjo pirkti ar maldauti moterų drau- 
gijos. Iki šiol jau būtų spėjęs sužinoti, ar jo išvaizda tokia jau 

atstumianti, argi ne? Jis turėjo moterų, kurioms jo šiurkštus 
veidas atrodė seksualus. Gal taip ir buvo - jis pernelyg sek- 
sualus. 

Ana to išsigando ir iš baimės pabėgo iš tvarto. Moterys 
turi tą instinktą ir įsiaudrina, kai jų moteriškumui gresia pa- 
vojus. Galbūt ji pabijojo, kad jis paklus savo gyvuliškai pri- 
gimčiai, nusitemps ant šieno ir išprievartaus. 

Po velnių, jis nežino, ką ji galvojo. 

Viskas, ką jis žino, kad tą naktį buvo sunku užmigti. Kai 
pagaliau užmigo, po kelių valandų pabudo visas permirkęs 
prakaitu, nors oro kondicionierius triukšmingai pūtė šaltą 
orą tiesiai į nuogą kūną, ir su tokia erekcija, kad būtų laimė- 
jęs prizą. 


Ana krūptelėjo pabudusi. Truko porą sekundžių, kol susivo- 
kė. Tada prisiminė, kur ji ir kodėl, ir žiauri tikrovė suspaudė 
jai širdį. 

Paskutines keletą Dino gyvenimo savaičių ji valandų va- 
landas praleisdavo ligoninės laukiamajame. Jos budėjimas 
nepakeitė baigties tada, nepakeis ir dabar. Bet ji nepaliks 
Delrojaus vieno, lygiai kaip nepaliko ir Dino. 

Ji pasuko galvą, kur ant sofos gulėjo Deividas, jis čia, nusi- 
ramino. Nusižiovavo, pasirąžė, pasukiojo galvą, kad atitirptų 
sustingęs sprandas. Pasižiūrėjo į laikrodį ant riešo: lankymo 
laikas po kelių valandų. 

Nužvelgė Džeką. Tas dar miegojo, krūtinė lygiai kilnojosi. 
Kojos praskėstos, viena truputį sulenkta per kelį, kita tiesi. 
Rankos laisvai sunertos tarp šlaunų. 

Pažiūrėjo į jo rankas, prisiminė, kaip jautėsi jas palietusi. 
Ji mokė Deividą ženklų kalbos tiesiog lenkdama jo pirštus. 
Visai taip mokė ir Džeką Sojerį. Bet jo rankos kitokios. 

Džeko pirštai ilgi ir stiprūs. Pirštų pagalvėlės kietos. Vir- 
šus nusėtas saulės išblukintų plaukelių. Nagai nukirpti, bet 
kai kur likę odos atplaišėlių. 

Deivido rankos švelnios - vaiko. O anos rankos žmogaus, 
kuris stipriai kvepėjo saule, prakaitu ir šienu. Pakaklėje buvo 
matyti, kaip muša pulsas, kai jie stovėjo arti, jo alsavimą jau- 
tė ant veido ir nuo jo žvilgsnio darėsi karšta. 

Jis staiga atsimerkė ir sučiupo ją žiūrint į jį. 

Džekas pritraukė kojas ir mikliai atsisėdo. 

— Ar viskas gerai? 

Taip. 

— Jokios žinios iš gydytojo? 

Jokios. 

Jis pažiūrėjo į Deividą. Ji padarė tą patį, ir kai jų akys vėl 
susitiko, jie nusišypsojo vienas kitam. Deividas miegojo ant 
nugaros, viena ranka užmesta už galvos, kita nukarusi per 
sofos kraštą. 

— Kaip puiku taip miegoti, - tarė Džekas. - Spėju, buvo 
pavargęs nuo plaukiojimo. 

Plaukiojimo? Jos išraiška perteikė klausimą. 

— Velnias! Išlindo yla iš maišo. 

Ji sekė jo lūpas, bet žodžiai, kuriuos pamatė, dar labiau ją 
sutrikdė. 

Džekas tai suprato ir pasistengė paaiškinti. 

— Vadinasi, išdaviau paslaptį. Mokiau Deividą plaukti. 
Kasdien po truputį. Turėjo būti staigmena, kai jums pa- 
rodys. 

Ji linktelėjo rodydama, kad suprato. 

— Buvome upėje, kai paskambinote. 

Kai įbėgo į namą, Džekas buvo be marškinių ir batų. Dei- 
vidas buvo su apatiniais, drabužius nešėsi rankoje. Iki šiol 
ji neturėjo laiko apie tai pagalvoti. Veikiausiai Džekas pats 
apsirengė ir aprengė Deividą, kol greitosios medikai nešė 
Delrojų laiptais žemyn ir įstūmė neštuvus į automobilį. Ji 
blaškėsi aplinkui, ieškojo draudimo kortelės ir kitko. Siau- 
bingos akimirkos, bet būtų buvę daug baisiau, jei nebūtų 
buvę Džeko ir kam prižiūrėti Deividą. 

Išsitraukusi iš rankinės mažą bloknotėlį su spiraline sąka- 
ba, ji parašė, kad dėkoja už pagalbą. 

— Padariau, ką kiekvienas būtų padaręs, - atsakė perskai- 
tes įrašą. 

Ji atkakliai papurtė galvą. Tada užrašė: „Jūs ne tik man 
padėjote, jūs išgelbėjote Delrojui gyvybę“ 

Jis perkreipė pečius ir nerangiai gūžtelėjo. 

— Na, džiaugiuosi, jei pagelbėjau. - Jis palinko į priekį ir 
įsirėmė dilbiais į šlaunis. Atrodė, kad spokso po kojomis, bet 
pakėlė akis ir paklausė: - Kaip tai atsitiko? 

Ji prirašė keletą bloknotėlio puslapių ir kai baigė, padavė 
Džekui visą istoriją. Delrojus žiūrėjo vietos penktos valan- 
dos žinias. Kai parodė tą žinią apie vaiko pagrobimą ir dvigu- 
bą žmogžudystę Luizianoje, jis atsiprašė ir užlipo aukštyn. 
Po kelių minučių sunerimusi, Ana nuėjo pažiūrėti ir rado jį 
tysantį ant grindų. 

- Ačiū Dievui, pajutote, kad kažkas negerai. 

Ji užrašė: „Supratau, kad jis labai nusiminęs dėl tos tra- 
gedijos.“ 

— Nes Karlas Herboldas įtariamas padaręs šį nusikalti- 
mą, - Džekas užbaigė mintį ir tik tada grąžino bloknotėlį, 
kad ji vėl rašytų. 

Ji buvo nustebusi, kad Džekas žino Delrojaus sielvarto 

priežastį, ir tas nustebimas buvo aiškiai matyti. 
„ - Žinau, koks čia ryšys, - ėmė jis aiškinti. - Aną dieną 
„Pieno karalienėje“ buvome sutikę Ezį Hardžą. Jis užsiminė 
apie Arkanzasą ir kad vyrukas pernelyg protingas, kad čia 
atvyktų. Delrojui esą neverta dėl to jaudintis. Kadangi apie 
tą pabėgimą i iš Arkanzaso kalėjimo visur kalbama, man vis- 
kas tapo aišku - kaip dukart du. Bet kadangi su Delrojumi 
ir be to turėjome apie ką pakalbėti, nespaudžiau papasakoti 
daugiau. Tada vakar nugirdau ir tą tipą Lomaksą apie tai kal- 
bant. Kiek supratau, jis dėstė, kad žmonės kaltina Delrojų 
dėl Karlo Herboldo nuodėmių. 


172 » SaRdiė Biewa 


Ana parašė: „Karlas - jo posūnis, pasakojau jums.“ 

- Aišku. 

Jis, rodos, stengėsi priimti tai kaip naujieną, bet Anos ne- 
apleido nuojauta, kad jam tai jokia naujiena. Ji bendraudavo 
su žmonėmis daugiausia stebėdama jų veidą ir interpretuo- 
dama kūno kalbą. Jai svarbu buvo pašnekovų veido išraiška, 
nes negirdėjo jų kalbos intonacijų ir niuansų. 

Džekas melavo. Ne tai, kad sakė netiesą, bet kai ką nutylė- 
jo. Jeigu jau anksčiau žinojo, kas sieja pabėgusį kalinį ir Del- 
rojų, kodėl apsimetė nieko nežinantis? Ir jeigu jis bastūnas, 
neturintis nuolatinės vietos, iš kur apie tą ryšį girdėjęs? Kar- 
las ir Sesilijus buvo uždaryti į kalėjimą daugiau nei prieš dvi- 
dešimt metų. Dinas tada buvo dar vaikas. Tik vardus įbrolių 
žinojo. Tuo tarpu iš kažkur atklydęs prašalaitis girdėjęs apie 
posūnius, kurių Delrojus daugiau nepripažįsta. 

Džekas Sojeris atvyko kitą dieną, kai Karlas pabėgo. Su- 
tapimas? 

Išties yra apie ką pagalvoti. 


Dvidešimt pirmas skyrius 


Gesilijus turėjo priežasčių tapti paranoiku. 

Šiandien jam išeiginė. Užuot tuo mėgavęsis ir ilgiau pa- 
miegojęs, atsibudo anksti ir dar neatsikėlęs jautėsi susiner- 
vinęs. Nenorėjo išeiti iš buto, nors šis jį dusino. Jis nenusty- 
go, bet nieko protingo nesugalvojo, kur gautų išlieti energi- 
jos perteklių. Buvo alkanas, bet kartu pernelyg susinervinęs, 
kad valgytų. Mąstymas. Štai jo bėda. Dirbdamas rankomis, 
jis turėjo pernelyg daug laiko mąstyti, o kai mąstydavo, jį 
apimdavo paranoja. 

Jis žingsniavo iš kambario į kambarį, žvilgčiojo pro lango 
užuolaidas, dairėsi seklių gatvėje, puikiai suprasdamas, kad 
jeigu tie prielipai čia, jų nepamatys. 

Keletą minučių žiūrėjo pro langą, bet nepamatė nieko ne- 
įprasto. Mašinos važiavo kaip paprastai. Nebuvo jokių įtarti- 
nai atrodančių mikriukų, sustojusių prie šaligatvio, jokių dy- 
kinėtojų, niekur jokių įtartinų personų ar automobilių. Bet 
tie vyrukai išmokyti prisiderinti. Jie žino, kaip net atviroje 
vietoje tapti nematomiems. 

Na gerai, galbūt jų nemato - bet vis tiek užuodžia, kad jie 
čia. Kaip aišku, kad Dievas sukūrė Adomą ir Ievą, lygiai taip 
pat aišku, kad jis sekamas. Lažintųsi iš savo kairio kiaušio, o 
jis tą kiaušį vertina. 

Net jeigu anksčiau jo nesekė, dabar tai tikrai seka. 

Vakar rytą per žinias girdėjo, kad brutaliai nužudytas de- 
galinės savininkas ir jo dukra kažkokiame Luizianos mies- 
teliūkštyje. Dar net oficialiai nepaskelbus, kad jaunesnysis 
brolis ieškomas kaip įtariamasis, jis jau dėliojo savuosius įta- 
rimus. Aiškiausiai Karlo braižas. 

Tas kalės vaikas turėjo lindėti kaip pelė po šluota, likti 
nematomas, nedaryti nieko, kas užvestų pareigūnus ant jo 
pėdsakų. Toks buvo planas. Buvo jį aptarę. 

Bet Karlas niekada nesirinko logiško arba saugaus kelio. 
Niekada per visą gyvenimą. Jis jau išlindo iš įsčių pasiutęs 
kaip šikinyko žiurkė ir darė viską, ką tik užsimanydavo ir 
kada užsimanydavo. 

Negi jis tikrai išprievartavo keturiolikmetę? Jis mėgo jau- 
nas, bet Jėzau! Tai beprotybė. Vakar darbe senis Reinoldsas 
rodė panieką kiekvieną kartą, kai tik į jį pažvelgdavo. Ir ben- 
dradarbiai žiūrėjo kaip į raupsuotąjį. Visi jie šikniai. Jam ne- 
reikia jų draugystės, bet, po velnių, nenori, kad jie galvotų, 
jog jis pateisina vaiką išprievartavusį Karlą. 

Suskambėjo telefonas. Sesilijaus širdis šoktelėjo. Paleidęs 
praskleistą lango užuolaidą, jis čiupo telefoną tam antrą kar- 
tą suskambėjus ir pridėjo ragelį prie ausies. 

- Alio. 

— Labas, branguti. 

- Labas, - iškvėpė. Draugė. - Iš kur skambini? 

- Iš taksofono. 

Priešingai nei brolis, ji laikėsi nurodymų. 

— Gera mergaitė. 

— Ką veiki? 

- Žiūriu televizorių, bandau atsipalaiduoti. 

— Nelabai linksmai skamba. 

- Patikėk, nelabai ir yra. 

— Nori, kad užsukčiau po darbo? 

Magėjo pasakyti taip. Jie neseniai vienas kitą pažįsta, 
bet jis spėjo įsimylėti. Sakoma, kai iš tikrųjų įsimylėsi, paju- 

si. Šventa tiesa. Dar niekada nieko panašaus nejautė jokiai 
moteriai. 

Ji puikiai atrodo. Blondinė. Irgi pliusas. Jos figūra atkreip- 
davo visų aplinkinių vyrų dėmesį. Jam patikdavo vaikščioti su 
ja viešose vietose ir matyti, kaip vyrai pavydžiai į jį šnairuoja. 

Ne tik jos išvaizda patiko. Ji protinga. Gal net už jį pro- 
tingesnė. Ir ne menkysta. Kiekvienas šūdžius jos nepaims. 
O visų geriausia, ji tikra nuotykių ieškotoja, kai reikalas pri- 
eidavo iki sekso. Ir nepriekaištavo jam, kad buvo teistas. Iš 
tiesų atrodė, kad jo kriminalinė praeitis tik didino jos seksu- 
alinį apetitą ir jaudulį. Net dabar vien galvojant apie ją jam 
kietėjo, bet reikėjo elgtis išmintingai. 

— Brangute, labai norėčiau tave matyti, bet tas reikalas 
su broliu... Velnionišką kvailystę iškrėtė nužudydamas. - Ir 
pamaloninti tiems, kurie jo klausėsi, pridūrė: - Kol jo nesu- 
gaus, nelabai trokštu draugijos. 

— Vargšas vaikeli. 

— Tai susitiksim kitos savaitės pabaigoje, kaip susitarę? 

- Žinoma, branguti. O iki to laiko, spėju, mano vibrato- 
rius turės darbo. 

Sesilijus atsiduso. 

— Bet jis ne toks geras kaip tu, širduk, - nusijuokė ji. - Pa- 
siilgsiu. 

- Ir aš. Atia. 

Jis pakabino ragelį ir nuskubėjo per kambarį prie lango. 
Prazvimbė vienas iš tų siaurašiknių motociklininkų aptemp- 
tom striukom kelnėm ir kvailu šalmu. Šaligatviu paštininkas 
vilko savo vežimėlį ir į dėžes grūdo paštą. Sesilijus nematė 
nieko įtartino. 

Jeigu policija susekė jos skambutį iš taksofono, ji seniau- 
siai bus. dingusi, kol policininkai ten prisistatys. Sesilijus 
daugybę kartų ją to mokė. Aiškino, kad tokios atsargumo 
priemonės atrodo kvailos ir melodramiškos, bet kai tu pa- 
leistas lygtinai, apdairumas niekada nepakenks. 

Buvo skrupulingai atsargus. Darė viską, ką galėjo, tuo tar- 
pu Karlas, atrodo, elgėsi taip, kad tik viską sumautų. Jie tvir- 
tai sutarė nenukrypti nuo plano. Kai pamatys savo mažąjį 
broliuką, duos velnių. 

Dabar reikėjo pasiųsti pareigūnams klaidingą signalą. Ne- 
turėtų taip stovėti, šokinėti nuo lango prie lango ir leisti, kad 
paranoja jį visai užvaldytų. Reikia juos supainioti, išmušti iš 
vėžių, priversti juos dar kartą perkratyti savo įtarimus jo at- 
žvilgiu ir galbūt net susilpninti sekimą. 

Ir kad tas vylius suveiktų, turi padaryti ką nors drąsaus ir 
netikėta, ką nors stulbinama - įtikinti juos, kad jis nebeturi 
nieko bendro su visa griaunančiu jaunesniuoju broliu. 

Bet ką nuveikti? Kokią stulbinamą akciją? 


Ezis dar nepriprato vairuoti linkolno. 

Nusipirko jį naują prieš dvylika metų, nes Kora zirzė, kad 
šeimai reikia mašinos. Kam, jis neįsivaizdavo. Dar prieš kele- 
tą savaičių jo kasdienė mašina buvo patrulinis automobilis. 
Linkolnas turėjo visus tuos mygtukus ir skambaliukus, kurie 
buvo madingi, kai jis buvo pagamintas, bet Ezis pajuto, kad 
jam trūksta šnypščiančio policijos imtuvo traškesio. 

Pasuko oro kondicionieriaus rankenėlę iki galo - tikra pra- 
banga, šaldo kaip žvėris. Lauke gali būti ir trisdešimt penki 
laipsniai, o Kora viduje šaltų. Jų kūno šilumos reguliuokliai 
nesuderinami. Na, šiandien ji nesušals. Spaudė į šiaurę greit- 
keliu su skiriamąja juosta, kelias atrodė toks karštas, kad ga- 
lėjo ištirpdyti padangas. 

Vakar jis šimtąjį kartą vartė Makorkl bylą ir sustojo prie 
vardo vyro, kuris tą vakarą prižiūrėjo „Vežimo rato“ barą. 
Kaip rodė jo andainykštės pastabos ir atmintis, Dži Parkeris 
buvo užsispyręs ir nelinkęs bendradarbiauti su tyrimo pa- 
reigūnais. Ezis norėjo sužinoti, ar tie dvidešimt dveji metai 
nepakeitė jo nuostatos. Bėda viena - kur jo ieškoti. 

Nusprendė pradėti nuo klubo. Nuo tos vasaros klubas pa- 
tyrė keletą inkarnacijų. Kai įsuko į tuščią stovėjimo aikštelę, 
pamatė, kad dabar jis pavadintas nei šiaip, nei taip - „Pagy- 
rūnas“. Ezis nebandė spėlioti kodėl. 

Viduje buvo tamsu kaip vidurnaktį, tik daug ramiau. Bar- 
menas žiūrėjo muilo operą per nešiojamąjį televizorių ir 
blizgino stiklines, ruošdamasis sutikti laimingosios valan- 
dos minią, užplūstančią ketvirtą. 

— Dži Parkeris? - perklausė atnešęs baro dovaną - stiklą 
arbatos su ledu. - Tai jau labai seni laikai. Paskutinė žinia, 
kurią girdėjau, kad išvyko iš Bleverio. Bet, manau, jis tebetu- 
ri giminių miestelyje. 

Ezis grįžo namo ir pasiėmė naujausią vietos telefonų kny- 
gą. Galėjo nuo to ir pradėti, bet kurių velnių? Tiesą sakant, 
kelionė į barą priminė oficialų tyrimą ir buvo šioks toks už- 
siėmimas, nereikėjo nervintis dėl varganai atrodančių Koros 
sanpaulijų ant virtuvės palangės. 

Po keleto nesėkmingų bandymų prisiskambino kažku- 
riam giminaičiui. 

— Parkeris guli plaučių ligoninėje Big Sandyje. 

Tad šiandien Ezis keliavo ten. Atvyko truputį po vienuo- 
liktos. Pacientas, kurio ieškojo, beturėjo tik pusę plaučių. 
Kitą pusę sugraužė vėžys ir ji buvo išpjauta. Jei nebūtų pa- 
klausęs, nebūtų atpažinęs, kad ligoninės lovoje gulintis vy- 
ras - tas pats smarkusis „Vežimo rato“ savininkas. 

Ezis prisistatė. Deja, artėjant mirčiai Dži netapo bent kiek 
draugiškesnis. 

— Taip, prisimenu jus. Maniau, jūs jau palaidotas. 

Ezis susilaikė neatšovęs, kad nors jis dvidešimčia metų 
vyresnis, tai Dži viena koja kape. 

— Ne, tik atsistatydinęs. 

- Tai kas atvarė tokį kelią? Ši sumauta ligoninė vargu ar 
priklauso prie turistų objektų. 

Baimindamasis, kad Dži užvers kojas taip ir neatsakęs į jo 
klausimą, Ezis ėjo tiesiai prie reikalo. 

— Norėjau pasikalbėti su jumis apie Petsę Makorkl. 

- Arjūs dar nebaigėte to reikalo? 

— Dar ne. 

Dži nusikosėjo į nosinę. 

— Ką norite išgirsti? 

— Viską. 

— Man nedaug liko. Kodėl turėčiau švaistyti senoms isto- 
rijoms tuos dar likusius keletą oro gurkšnių? 

Ezis tik žiūrėjo į jį, tyliai leisdamas pro pirštus šiaudinės 
skrybėlės kraštą. Galiausiai Dži pašnibždom nusikeikė ir 
gurkštelėjo vandens. 

— Ji buvo šliundra. 

— Tiek aš žinau. 

— Daugiau nėra ką pasakoti. Turėjau ją keletą kartų. No- 
rite išgirsti, kaip gerai ji dulkinosi? - Jis juokėsi tol, kol vėl 
užėjo kosulio priepuolis. 

Ezis būtų pasijutęs blogai, šitaip kamuodamas mirštan- 
tį vyrą, ir veikiausiai būtų liovęsis, jei čia dar kas nors būtų 
buvęs. Bet Dži buvo toks nesimpatiškas tipas, kad sunkiai 
išspaudė iš savęs nors menkiausią užuojautą. Kai kosulys at- 
slūgo, Ezis paklausė: 

— Ką prisimenate apie Herboldus? 

— Tik tiek, kad buvo laukiniai. Gerai atrodantys vyrukai, 
bet blogesni už pačią nuodėmę. Kiekvieną kartą, kai jie už- 
sukdavo į mano barą, išeidavo girti, bet tada prikaušdavo 
dauguma mano klientų. Naftininkai. Medkirčiai. Vilkikų 
vairuotojai. Aptarnaudavau tikrą darbininkų minią. 

Jis pakeitė nosinę didesniu rankšluosčiu ir iškrenkštė į jį 
keletą baisių skreplių. Leisdamas jam atsikvėpti, Ezis nusi- 
suko į langą ir įsmeigė akis į karščio bangas, kylančias nuo 
automobilių aikštelės. 

Kitas jo žodis nuskambėjo kaip atodūsis. 


— Apie ką galvojat? Kad Karlas ateis jums atkeršyti, nes 
bandėte jam užkabinti tą nusikaltimą? 

— Tai jūs girdėjote apie jo pabėgimą? 

— Po velnių, taip. 

Dži vos užteko kvapo kalbėti. Atrodė blogai ir su kiekvie- 
na minute dar prastėjo. Jeigu jam lemta mirti, Ezis turi iš- 
traukti iš jo kuo daugiau informacijos. 

- Keista, sakote, kad bandžiau jiems prikabinti tą nusikal- 
timą. Ar nemanote, kad Herboldai susiję su Petsės mirtimi? 
— Galbūt, o gal ir ne. Iš kur, velniai griebtų, man žinoti? 

— Tik klausiu jūsų nuomonės, - atsiliepė Ezis, stengdama- 
sis nepasiduoti vyro irzlumui. 

- Klausykit, aš jau sakiau, kad Petsė buvo koketė. 

- Sakėte, kad ji buvo šliundra. 

— Tas pats velnias. 

— Ne visiškai. 

Sunkiai žiūrėdamas į Ezį, jis keletą kartų lėtai įkvėpė. 

- Ji mėgo vyrus, tiesa? Kuo daugiau vyrų, tuo geriau. Ėjo 
per rankas, ir tai jai patiko. Bet kai kas ja nenorėjo dalytis. 
Suprantate, kur lenkiu? 

— Pavydas? 

Dži gurkštelėjo vandens ir nustūmė dar vieną kosulio 
priepuolį. 

- Jei pasitaikė pavydus vyras, jam nebūtų patikę, ką matė 
tą vakarą. 

— Ojums? 

— Ką? 

— Nepatiko, ką matėte? 

Jo juokas nuskambėjo baisiai. Vėl užsikosėjo, kosulys 
perėjo į žiaukčiojimą, ir jam teko pasiimti mažą plastikinį 
dubenėlį nuo stalelio. Keletą kartų į jį nusispjovęs, Dži su- 
kikeno. 

— Atėjote manęs suimti, Hardžai? 

— Ne, žinau, kad tą vakarą nepalikote baro. 


180 + Sandra Brown 


— Apklausinėjote? 

— Be abejo. Bet jei pagalvotumėte apie tai, gal prisimintu- 
mėte kokį pavydų Petsės meilužį, kuris ten buvo tą vakarą. 

- Ji turėjo iš esmės kiekvieną tenykštį vyrą, vienu ar kitu 
laiku. Kiekvienas iš jų galėjo būti nuviltas, kad išsidirbinėjo 
su Karlu ir Sesilijumi. 

— Niekas neateina į galvą? 

— Ne. 

— Nė vienas, kurį ji atstūmė dėl Herboldų? 

Vėl prispaudęs rankšluostį prie lūpų, jis papurtė galvą. 

— Nė vienas, su kuriuo ji kalbėjosi ar ginčijosi? 

Jis truputį pagalvojo, paskui nekantriai papurtė galvą. 

— Ne. Kaip visi jums tada sakė, ji buvo su Herboldais. Su 
jais išėjo. Juodu turėjo tai padaryti. O dabar gal leisite man 
ramiai numirti? 

Ezis atsistojo. 

— Ačiū, kad skyrėte laiko. Nelabai ko tikėjausi, bet vertėjo 
pabandyti. Menkiausia smulkmena galėjo pagelbėti. 

— Pagelbėti kam? 

— Mano minčių ramybei. 

— Kas čia dabar, Hardžai? Bijote, kad dvidešimt metų ne 
ant to medžio šunis korėt? 

Ligonis taip sunkiai užsikosėjo, kad iš akių ištryško aša- 
ros, ir nors buvo baisiai negražu iš jo pusės, Ezis pagalvojo, 
kad jam šis priepuolis išėjo į gera. 

Jis pasuko prie durų. 

- Jei ką nors prisiminsite, mano numeris yra Bleverio te- 
lefonų knygoje. Sėkmės jums. 

Išėjęs iš ligoninės, Ezis pasuko linkolną atgal į greitkelį 
namo. Ilga, slegianti ir bevaisė kelionė. Nesitikėjo stebuklo. 
Bet kada nors šios bylos persilaužimo jis norėtų sulaukti. 

Durys į tą persilaužimą buvo užtrenktos nuo pat to ryto, 
kai buvo rastas kūnas. Bleverio policija atidavė bylą išimti- 
nai jam, nes tai įvyko už miesto ribų. Iš FTB jis sulaukė tik 

laikinos ir gana kuklios pagalbos, nes Petsės mirtis oficialiai 
nebuvo įvardyta kaip žmogžudystė ir nebuvo požymių, kad 
tai nepilnametės pagrobimas. Kitos teisingumo vykdymo 
džiai, kai Herboldams buvo pareikšti kaltinimai už ginkluo- 
tą apiplėšimą ir žmogžudystę. 

Pagrindiniai įtariamieji už grotų ir įkalinti ilgam. Tai ko- 
kia bėda? Ko plėšytis? Buvo ir daugiau mergaičių, ką nors 
užpuldavo, išprievartaudavo, nužudydavo, ir jų užpuolikai 
vis dar laisvėje. Jo nusikaltėliai už grotų. Bent nuo jų visuo- 
menė saugi. Užmirškite tai. 

Iš esmės taip ir pasakė Arkanzaso prokuroras, kai lydėjo 
iš savo kabineto. 

— Sučiupome jūsų bernelius ir jais pasirūpinsime. Manyki- 
te, kad jums pasisekė, ir juos užmirškite. 

Tas kaip statinė pilvūzas buroko spalvos veidu - prokuro- 
ras veikiausiai jau prieš daugelį metų nusibaigė nuo širdies 
smūgio, o Ezio byla vis dar neišaiškinta, ir jis jos neužmiršo. 
Aplankas su senais duomenimis guli ant jo užtraukiamojo 
stalo, kadaise priklausiusio tėvui. Ir dėl šio stalo jį paliko 
žmona, išpranašavusi, kad tas jį pribaigs. 

Vis dėlto jis grįžo prie jo nusivylęs kaip beviltiškas narko- 
manas. Vieni žmonės turi silpnybę gėrimams. Kiti neatsispi- 
ria lošimui. Dar daugiau jų pernelyg myli moteris. 

O čia buvo tai, kam nepajėgė atsispirti Ezis. Tai jį svaigino. 
Tai buvo jo aistra. 


Dvidešimt antras skyrius 


— R. plakti bus gerai? 

— Aišku, Džekai. Nežinojau, kad moki kepti. - Deividas sė- 
dėjo prie pusryčių stalo. 

— Kai nori valgyti, turi išmokti. 

— Ar neturėjai mamos, kuri tau iškeptų? 

— Ji labai seniai mirė. Kai buvau vaikas. - Džekas paleido 
keletą kiaušinių į plakimo dubenį ir ištraukė stalčių ieškoda- 
mas plakiklio. 

— O tėtį turi? 

— Ne. 

— Ar tavo tėtis mirė kaip mano? 

- Hmm. 

— Ar senelis mirs, Džekai? 

Jis atsisuko, nes berniuko klausimas iakšingo deramo dė- 
mesio. 

— Nežinau, Deividai. Tikiuosi, ne. Bet jis sunkiai serga. 

Vaikas suraukė kaktą ir susimąstė. 

— Norėčiau, kad žmonėms nereikėtų mirti. 

- Ir aš norėčiau. 

— Ar žinai, mama? —- Berniuko veidas nušvito, kai pasi- 
žiūrėjo pro Džeką į duris. - Džekas moka kepti. Kepa man 
kiaušiniene. 

Ana ką tik išėjo iš dušo. Plaukai dar drėgni, bet jau apsi- 
rengusi kasdiene palaidinuke ir sijonu. Naktį tai nusnūsda- 

vo, tai pašokdavo, bet ne tik šitai atsiliepė. Jos paakiai buvo 
padribę. 

Kai septintą atėjo dieninė slaugių pamaina, jos nubėgo 
patikrinti Delrojaus duomenų ir atėjusios į laukiamąjį pra- 
nešė, kad jo būklė nepasikeitė. 

Apėjęs savo ratą ir gydytojas juos informavo. 

- Per naktį jam nepablogėjo. Gerai. Šį rytą padarysime dar 
keletą testų, ir nuo kai kurių jis truputį nuslobs. Jums būtų 
pats geriausias laikas vykti namo ir truputį pamiegoti, nes 
anksčiausia, kada jį galėsite pamatyti, tai tik po priešpiečių. 

Net ir tada Ana užsispyrė liksianti ligoninėje. Namo suti- 
ko važiuoti tik tada, kai seselė pasižadėjo paskambinsianti, 
jei Delrojaus būklė pasikeis. Ji atrodė atsigavusi po dušo, bet 
veidas išdavė dvasinę ir fizinę įtampą. Neparodė jokio irzu- 
lio, kad kažkas šeimininkauja jos virtuvėje. 

— Deividas buvo alkanas, - pasakė Džekas, tarsi pasitei- 
sindamas. - Reikalavo pusryčių, taigi pradėjome be jūsų. 
Kava išvirta. 

Karšta šviežia kava ją pradžiugino. Ji įsipylė puodelį, o 
Džekas įmušė dar porą kiaušinių į puodą, paskui plakinį su- 
pylė į karštą keptuvę. Po kelių minučių jis įdėjo po porciją 
Anai ir Deividui. Deividas susigrūdo pilną šakutę į burną ir 
žiaumodamas suburbuliavo: 

— Skaniausia kiaušinienė, kokią kada nors valgiau. 

Ana bandė vaidinti įsižeidusią, bet Deividas suprato, kad 
mama tik apsimeta, ir jie visi nusijuokė. 

— Ar galiu prisidėti prie draugijos? 

Džekas krūptelėjęs atsigręžė. Žmogus pagalbinio kamba- 
rio tarpduryje buvo įpusėjęs penktą dešimtį. Vidutinio ūgio. 
Gerai atrodantis. Neryžtinga, atsiprašanti šypsena. 

— Niekas neatsiliepė į priekinių durų skambutį, tai apėjau 
aplinkui ir drįsau įeiti pro užpakalines. 

Džekas tuoj sumetė, kad svečias meluoja. Net jei jie nebū- 
tų girdėję skambučio, būtų pamatę Anos lempas įsižiebiant. 
Jis nemandagiai paklausė: 

— Kuo galiu padėti? 

— Ar čia Delrojaus Korbeto namas? Ar jis vis dar čia gyve- 
na? Jo vardas kabo ant vartų. 

- Jis čia gyvena. Jo dabar nėra namie. 

- Jis ligoninėje. - Deividas smalsaudamas nulipo nuo kė- 
dės pasižiūrėti į atvykėlį, o šis savo ruožtu įdėmiai spoksojo 
į Deividą. 

Džekas mielai būtų nutildęs Deividą, jei būtų sugalvojęs 
kaip, kad nebūtų labai akivaizdu. 

- Ligoninėje? - Vyras nutaisė skausmingą grimasą. - Jė- 
zau. Viliuosi, nieko rimto. 

- Jis gali mirti... 

— Nieko pernelyg rimto. 

Džekas ir Deividas kalbėjo kartu, vienas kitam prieštarau- 
dami. 

Vyras žiūrėjo į Džeką ir kaltindamas, ir smalsaudamas. 

Žiūrėjo ir Džekas. 

Džekas laimėjo. Vyras atsileido pirmas. 

— Mano vardas Sesilijus Herboldas. Aš pono Korbeto po- 
sūnis. 

Ana pasislinko už Deivido ir nevalingai uždėjo rankas jam 
ant pečių, norėdama motiniškai apsaugoti. Džekas lygiai taip 
pasijautė esąs jos ir berniuko gynėjas. Jis truputį žengtelėjo, 
kad užstotų ją ir Deividą nuo vyresniojo Herboldo. 

— Ko norite? 

— Pamatyti patėvį. 

- Jo neleidžiama lankyti. Bet jei ir leistų, nesu tikras, kad 
jis norėtų jus matyti. 

Džekas matė, kaip Herboldas pasišiaušė ir įsitempė. 

- Jei neprieštarausite, norėčiau paklausti, kas jūs toks, 
kad taip sakote? 

— Ne mano reikalas tai sakyti. Kodėl jums nepaklausus 
Anos? 

— Anos? - Herboldas pasižiūrėjo į ją. 

— Dino Korbeto našlės. 

Džekui šmėkštelėjo, kad Herboldo apstulbimas nesuvai- 
dintas. 

— Našlės? Jūs man sakote, kad Dinas mires? 

- Šešeri metai. 

- Žiūrėk man. Kas jam atsitiko? 

Džekas trumpai paaiškino. 

— Esu tikras, kad tai vos nepražudė Delrojaus. Jis taip rū- 
pinosi tuo berniuku. Daug labiau nei Karlu ir manim, tai jau 
tikrai. Žinoma, mes pridarydavome jam bėdų. - Jis pažiūrė- 
jo į Aną. - Tikėkite, ponia, man labai gaila girdėti apie Diną. 
Baisi netektis. 

Ana trumpai linktelėjo priimdama užuojautą. 

— O kas šitas? - paklausė Herboldas, šypsodamasis Dei- 
vidui. - Dino vaikas? - Jis pritūpė prieš berniuką. - Kaip 
laikaisi, sūnau? Aš tavo... Velnias, kas aš? - Jis sukikeno. - 
Įdėdis, manau. 

Deividas tylėjo užsičiaupęs, veikiausiai pajuto, kad Sesi- 
lijus Herboldas ne iš tų, su kuriais norėtų turėti reikalų. Jis 
dar labiau prisispaudė prie mamos kojų. Herboldas atsistojo 
ir plačiai šypsodamasis kreipėsi į Aną: 

- Žavus vaikas. Kaip iš akies luptas Dinas. 

Ji paabejojo, paskui parodė: ačiū. 

Sesilijaus žandikaulis nukaro. Jis pažiūrėjo į Džeką. 

- Ji... 

— Kurčia. 

Herboldo akys grįžo prie Anos. 

— Oho. Tik pamanyk. Bet ji suprato, ką sakiau. 

— Ji skaito iš lūpų. 

- Prisiekiu! Čia tai bent. Ji skaito iš lūpų. Žaviuosi jumis, 
Ana. Nuoširdžiai. 

Džekas netikėjo nė vienu žodžiu iš to mandagaus mėšlo, 
kurį Sesilijus bandė jiems įpiršti. Jis norėjo, kad buvęs kali- 

nys kuo greičiau paliktų namus ir atsidurtų kuo toliau nuo 
Anos ir Deivido. 

— Mes pasakysime Delrojui, kad buvote užsukęs. 

Laisvai šypsodamasis Džekui, Herboldas tarė: 

— Kiek prisimenu, sakėte, kad turėčiau paklausti Anos, ar 
Delrojus nepageidautų manęs matyti. 

Džekas kryptelėjo galvą į Aną. 

- Pašom. 

Sesilijus klausiamai pakėlė antakius. 

Ji papurtė galvą: ne. 

Svečias vis dar vypsojo. 

— Ką gi, manau, man nieko kito nelieka, kaip tik nuvykti į 
ligoninę ir pamėginti su juo pasimatyti. 

— Jis nenorės jūsų matyti, - paaiškino Džekas. 

Herboldas įdėmiai jį nužvelgė. 

— Ačiū už perspėjimą, ee... koks jūsų vardas? 

— Džekas Sojeris. 

— Ar mes pažįstami? 

- Ne. 

— Aha. Jūs ją vedes, na, Aną, dabar? 

— Aš samdinys. 

— Aaa, samdinys. - Jis pakartojo tęsdamas žodžius ir leis- 
damas suprasti, kad Džekas neturi balso spresti, kas, kaip 
ir kodėl. Jis apėjo virtuvę, nužvelgė kiekvieną kampelį, nuo 
raštuotų sienų apmušalų iki indų, tvarkingai sudėtų į stal- 
čius stikliniais priekiais. - Atrodo visai kitaip, nei man čia 
gyvenant. Ar žinojai, Deividai, kad aš čia gyvenau? 

Berniukas papurtė galvą. 

— Ar tavo senelis niekada nepasakojo apie mane ir mano 
brolį Karlą? 

Deividas ir vėl papurtė galvą. 

— Ne? Na taip, Karlas ir aš šičia buvome laisvi kaip indė- 
nai. - Vėl grįžo prie susispietusio trejeto. - Man iki šiol plyš- 

ta širdis, kad seniokas atsuko mums nugarą ir išbraukė mus 
iš savo gyvenimo. 

Jis liūdnai atsiduso, tada pliaukštelėjo rankomis. 

- Bet štai ką norėčiau pabrėžti, jei jau esu čia. Atėjau už- 
glaistyti plyšių. Dabar eisiu savo keliais ir leisiu jums toliau 
pusryčiauti. 

Jis pasuko prie atvirų durų į vestibiulį. 

— Malonu buvo susipažinti, Ana, - jis kalbėjo garsiau nei 
įprasta, tarsi garsumas galėtų įveikti kurtumo sieną. - Dar 
pasimatysim, Deividai, - mirktelėjo berniukui. Į Džeką ne- 
kreipė dėmesio. 

Kai jis išėjo pro užpakalines duris, Džekas nusekė iš pas- 
kos. Pro durų langelį matė, kaip Herboldas įlipo į dešimties 
metų senumo mustangą. Buvo vienas. Džekas stebėjo, kaip 
jis atsargiai apsisuko ir nuvažiavo už namo. Jis uždarė ir už- 
sklendė duris, tada prabėgo pro virtuvę į didįjį koridorių ir 
pro priekinį langą žiūrėjo, kol Herboldas išsuko pro vartus ir 
dingo iš akių. Užsklendė ir priekines duris. 

Kai grįžo, ir Ana stovėjo sunerimusi. Atrodė, Herboldo 
vizitas visiems atėmė apetitą. Pusryčiai buvo užmiršti. Dėl 
Deivido jis prisivertė nusišypsoti. 

— Ei, kapitone, ar šįryt pasiklojai lovą? 

— Džekai, aš šiąnakt negulėjau savo lovoje. 

— Ak taip, tiesa. 

Jis bejėgiškai pasižiūrėjo į Aną, kuri kažką rodė sūnui. 

— Mama, dabar nėra laiko mano užsiėmimams, - suinkštė 
jis. Ji parodė dar. - Bet „Sezamo gatvė“ - vaikams. - Ji ryž- 
tingai mostelėjo rankomis. Vartydamas akis, Deividas išėjo į 
svetainę ir įsijungė televizorių. ' 

Džekas truktelėjo Aną ir pasisodino šalia savęs ant apati- 

— Jums reikia pasiimti Deividą ir išvažiuoti. 

Ji apstulbusi spoksojo. 


188 + Sandia Brown 


- Išvykti... kur nors. Į Galvestoną. San Antonijų. Kur nors, 
kur Deividui būtų gerai. 

Ji buvo besikelianti, bet Džekas truktelėjo atgal. 

. - Klausykit, Ana, klausykit. - Jis suėmė Anos rankas, kad 
ji negalėtų parodyti, jog nenori klausytis. - Suprantate, ką 
turiu omeny, - tarė nekantriai. - Kodėl, jūsų manymu, Sesi- 
lijus Herboldas čia pasirodė šį rytą? 

Ji truktelėjo pečiais ir papurtė galvą, rodydama, kad neži- 
no atsakymo. 

— Aš irgi nežinau, bet man tai nepatinka. Skaičiau laikraš- 
čiuose apie tuos vyrukus. Jie tikra nelaimė. Delrojus neno- 
rėtų, kad jis čia šmirinėtų. Jam visiškai nepatiktų, ypač kad 
Karlas laisvėje. Paskambinsiu į ligoninę ir paprašysiu nieku 
gyvu neleisti Sesilijui pasimatyti su Delrojumi. Sutinkate? 

Taip. 

— Susidėkite daiktus ir lagaminą pasiimkite. Galite sustoti 
ligoninėje ir aplankyti Delrojų, o tada išvažiuokite iš čia. 

Ji parodė, jis suprato ženklą kaip nesutikimą su jo planu. 

— Čia nesaugu, Ana, - prieštaravo jis. - Delrojus baimino- 
si, kad Karlas gali čia pasirodyti. Tai viena priežasčių, kodėl 
mane pasamdė. Kad turėtų namų apsaugą. Jis norėtų, kad 
judu su Deividu būtumėte kuo toliau nuo pavojaus. Prašyda- 
mas jūsų išvažiuoti, veikiu Delrojaus vardu, nes manau, kad 
ir jis taip lieptų. | 

Ana atsistojo ir greitai nuėjo į kabinetą po laiptais. Džekas 
nusekė iš paskos. Ji jau rašė į bloknotą. „Aš nepaliksiu Del- 
rojaus. Nepaliksiu!“ 

— Ana, šie vyrai žudikai. 

Ji parašė: „Aš ne vakar gimusi. 

- Ne. Bet kurčia. 

Ji nubloškė bloknotą ir bandė pro jį praeiti, bet jis sučiupo 
ją už pečių. 

— Atsiprašau, atsiprašau. Pasakiau kvailai, neapgalvotai. - 
Jos veidas tebebuvo piktas ir neįskaitomas. Stipriau suspau- 

dė jai pečius. - Delrojus niekada sau neatleistų, jei jums su 
Deividu kas nors atsitiktų. Ir aš sau neatleisčiau. Leiskite 
jums padėti. 

Pasirangiusi ji išsilaisvino, atsitraukė nuo jo ir vėl pasiėmė 
bloknotą. Kai baigė rašyti, ištiesė spirale sukabintą knygelę 
jam. „Delrojus jumis nepasitikėjo. Kodėl aš turėčiau?“ 


Dvidešimt trečias skyrius 


Hario pimpalas rodė pusę šešių. 

Tuščia meškeriotojų būdelė, kurioje su Mironu rado pas- 
togę, dvokė stovinčio užutėkio vandeniu ir pelėsiais. Reikėjo 
džiaugtis, kad išvis ją rado, nors vienintelis jos pranašumas 
buvo nuošalumas ir stogas virš galvos nuo svilinančios saulės. 

Trys maži langeliai ir vienos durys - menkas vėdinimas, 
čia buvo taip karšta, kad ir šventasis būtų ėmęs ilgėtis pra- 
garo. Čiužiniai ant siaurų gultų atrodė tarsi kėglių rutulių 
prigrūsti. Mirono bezdalai taip dvokė, kad juos galėjai rinkti 
į butelius ir naudoti cheminiame kare. 

Tad ar reikia stebėtis, kad jis blogos nuotaikos? 

Buvo toks surūgęs, kad net suabejojo, ar protinga buvo 
įtraukti Sesilijų į savo planus. Gal šįkart turėjo veikti vienas? 
Galų gale tai buvo didžiausias užmojis jo karjeroje, jo - kaip 
jie ten sako? - opusas. Taip, tai jo opusas. Jo didysis finalas. 

Jeigu jiems nereikėtų čia smaksoti laukiant pasimatymo 
su Sesilijumi, jis ir Mironas jau būtų anapus Rio Grandės, 
leiptų atogrąžų rojuje, butelis tekilos vienoje rankoje, kitoje 
senjorita, kuri nežino žodžio ne. O jis vis dar čia, užsikasęs 
tankmėje, kur blakės kaip nykštys, o gyvatės kaip koja, baigia 
paskęsti savo prakaite, alpsta natūralioje garinėje pirtyje. 

Bet Sesilijus ir jo indėlis buvo būtini norint užsitikrinti 
gyvenimo kokybę, kai jie pasieks Meksiką. Žvelgsim giliau, 

vylėsi Karlas, šis delsimas ir iš to kylantys keblumai atsi- 
pirks. 

Tas tuščias laikas jį ėdė ir erzino. Neturėdamas ką veikti, 
tik gainioti geliančius vabalus ir diena po dienos skaičiuoti 
begalines minutes, jis per daug galvoja. Nepasitikėjimas sa- 
vimi prikibo godžiai kaip žiurkės, kurios naktį susirinkdavo 
pasiknisti jo ir Mirono atmatose. 

Vienas dalykas, apie kurį jis galvojo, - gal nereikėjo už- 
mušti to vyro degalinėje. Jis nenorėjo palikti įsilaužimo liu- 
dytojų. Bet, po velnių, policija neilgai truko surasti pirštų at- 
spaudus ant saldainių lentynų - ačiū tau, Mironai. Degalinės 
savininkas būtų juos atpažinęs keletu valandų anksčiau, štai 
ir viskas. Jie vis tiek būtų turėję laiko išnešti kudašių. Gal 
tiesiog reikėjo surišti vyruką ir palikti. 

Jei galėtų viską pakartoti, veikiausiai neimtų ir mergaitės. 

Bet jam pasistodavo vien pagalvojus apie tą nuotykį; ką gi, 
kad ir kaip būtų susiklosčiusios aplinkybės, būtų ją pasiėmęs. 
Ir kas galėtų jį kaltinti? Ji buvo pirma moteris per dvidešimt 
metų. Dvidešimt metų, Dieve, pasigailėk! Jis nepajėgė pri- 
versti pasistoti dėl ponios Beili ar jos senmergės sesers. Jų 
suzmekę kūnai jam buvo atstumiantys, nors Mironas, atro- 
do, nekreipė dėmesio, kad trūksta jaunystės ir stangrumo. 
Bet ta gležna jauna būtybė su šortais ir ilgomis kojinėmis... 
Hmm, hmm, hmm, ji išties buvo saldi. 

Nors veikiausiai nebuvo pats protingiausias sprendimas 
paskui ją užmušti. Tokie dalykai visus įsiutino. Farus, teis- 
mus, žmones, net kitus kriminalinius. Visos teisingumo 
vykdymo agentūros trijose valstijose, federalai, visi iššiepė 
nasrus dėl tos mergaitės. Nepaliks nė vieno akmens nepa- 
judinę, ieškodami skriaudėjo. Jis pajuto spaudimą. Velnias, 
nebūtų žmogus, jeigu nejaustų. 

Labiausiai jis bijojo būti sugautas. Nes jei žagini ir prievar- 
tauji vaikus, o po to dar nužudai, tu ne tik teisme gausi patį 
griežčiausią straipsnį — vos tave įgrūs atgal į kaliūzę, tavo . 

šikna taps visų kalinių nuosavybe, ir sargybiniai apsimes ne- 
matą, kaip kruopščiai ji bus platinama. Ir visą laiką, kiek jam 
dar bus skirta gyventi, jis turės arba leisti vienutėje dėl savo 
paties saugumo, arba būti kasdien prievartaujamas. Tik toks 
pasirinkimas. 

Bet jis negrįš atgal į kalėjimą. Mirs anksčiau. Jau verčiau 
gaus kulką į kaktą nuo kokio storasprandžio tvarkos saugo- 
tojo, pasiryžusio sumedžioti pabėgusį kalinį, nei grįš į kalė- 
jimą. Būti nušautam - bent jau greita ir neskausminga. Ne 
taip, kaip būti kasdien prievartaujamam, kol mirsi nuo žaiz- 
dų ar ligos. 

Žinoma, jis pasistengs nebūti nei sugautas, nei nušautas. Jo 
pasirinkimas - išsisukti gyvam ir nusigauti į saulėtąją Meksi- 
ką. Bet tarp jo ir Meksikos drykso Teksasas, tūkstantis šimtas 
mylių sušiktos valstijos, kuri jam nieko daugiau nedavė, tik 
nelaimių atnešė nuo pat pirmo suėmimo dar paauglystėje. 

Būtų lengviau, jei būtų su kuo pasišnekėti apie savo rū- 
pesčius. Su Mironu kalbėti tas pat kaip su kelmu. Tad nors 
tas prakeiktas laukimas ir buvo neišvengiamas blogis, viską 
pasvėrus, jis džiaugsis vėl susivienijęs su broliu. Sesilijus su- 
pras ir pritars tam, ką jis jaučia. 

— Rytoj bus didi mūsų diena, Mironai. 

— Aha. - Šis krapštė šašą ant alkūnės. 

— Tu pasiruošęs šiokiam tokiam spektakliui? 

— Taip, Karlai. 

— Geriau atsikelsime anksti rytą, kad turėtume marias lai- 
ko. Juk nenorime ten atsirasti pernelyg anksti ir atkreipti į 
save dėmesį. Bet negalime ir vėluoti. 

— Negalime vėluoti. 

- Tikiuosi, Sesilijus žino, kokį velnią daro. Jeigu jis susi- 
maus, užmušiu ir nepažiūrėsiu, kad brolis. - Jis bakstelėjo 
Mironą, kad atitrauktų jo akis nuo šviežiai kraujuojančios al- 
kūnės. Bespalvės nemirksinčios žlibės žiūrėjo į jį, bet nedaug 
ką matė. - Atsimink vieną dalyką, Mironai. 


— Kokį, Karlai? 

- Jeigu iškils kokių ginčų, kokių prieštaravimų, kaip kas 
turėtų būti, darai, ką aš sakau. Pagavai? 

— Taip, Karlai. Darai, ką aš sakau. 

— Ne tu, Mironai. Aš. 

— Aš. 

— Velniava. - Karlas drėbėsi ant nepatogaus gulto ir įsi- 
spoksojo į vorų nutūptas lubas. 

Jo bendrininkai - beviltiškas vėpla ir brolis, kurį kartkar- 
tėmis apnikdavo baimės priepuoliai. Jis vylėsi, kad Dievas 
bus Sesilijų nuo šito išgydęs. Vylėsi dėl paties Sesilijaus. Nes 
jeigu vėl koks šūdas ant jų užgrius, šįkart Sesilijus turės pats 
manytis. Antrą kartą Karlas neprisiims jam skirtų smūgių. 
Nė už ką. 

Geriau tegul Sesilijus nekrečia jokių kvailysčių, o tai... 

Geriau tegul nekrečia. 


Dvidošimt kotvirtas skyrius 


I. nustebino, kad kritiškos būklės ligonis paguldytas į 
širdies ligų skyrių. Ar įmanoma sustiprėti tokioje judrioje 
vietoje? Jeigu apie triukšmą sprestum iš lempų šviesumo ir 
eismo, tai čia išties labai triukšminga. 

Seselės ir kitas personalas tik ir zujo aplinkui. Keletas kal- 
bėjo telefonais prie centrinio pulto. Valytoja šveitė grindis, 
o kita tuštino šiukšliadėžes. Visi lenkėsi itin aukštos moters, 
dalijančios maisto padėklus iš metalinio vežimėlio, išstypėlė 
jį vairavo kaip tanką. 

Kai Ana užėjo į Delrojaus atitvarą, seselė tikrino lašelinę. 
Jis buvo atsibudęs. Seselė užrašė pastabas lentelėje, tada iš- 
ėjo ir paliko juos vienus. 

Ana priėjo prie lovos ir parodė: Taip džiaugiuosi, kad jums 
geriau. 

— Netiek, kad pastebėtum. - Jo akys perbėgo visą tą įrangą, 
kuri jį maitino, sekė širdies ritmą ir kvėpavimą, tuštino pūslę, 
pumpavo deguonį į šnerves - darė tai, ko pats nepajėgė. 

Gydytojas sako, kad jums daug geriau. Atrodote geriau nei šį 
rytą, kai čia buvau. Jis nusistebėjo. Miegojote, todėl netruk- 
džiau. Ar tyrimai labai blogi? 

— Nekokie. 

Tik tiek pasakė, ir Ana daugiau jo nespaudė, suprato, kad 
jį ne tiek vargino nepatogumai, kiek žeidė paties bejėgystė. 

Didžiausia našta jo širdžiai buvo, kad jautėsi pažemintas, 
bejėgis ir silpnas. 

Be to, gydytojas jau buvo ją apšvietęs. 

— Ponas Korbetas jaučiasi daug geriau, nei galima tikėtis 
po tokio rimto širdies smūgio, - aiškino jai. Angiograma ir 
sonograma patvirtino pirminę diagnozę. Be to, Delrojaus 
širdis buvo pažeista ne tik šio, bet ir ankstesnių priepuo- 
lių, kurie praėjo nepastebėti, veikiausiai klaidingai palaikyti 
virškinimo sutrikimu ar rėmens ėdimu. - Jo širdis stipriai 
pažeista infarkto. Šito neišgydysi. 

Gera žinia, pranešė jis, ta, kad Delrojaus kraujospūdis pa- 
siduoda gydymui. Visais kitais atžvilgiais jis geros sveikatos 
ir kaip tokio amžiaus išskirtinai stiprus. Baigdamas gydyto- 
jas padarė išvadą, kad jis atsargus optimistas. 

— Kaip Deividas? - dabar paklausė Delrojus. 

Ji papasakojo, kad jo anūką laukiamajame prižiūri Mar- 
džorė Beiker, jis spalvina paveikslėlį seneliui, kurį kitą kartą 
atnešianti. 

— Norėsiu jį pamatyti. Ar ferma laikosi? 

Ji patikino, kad viskas gerai. Nepasakojo jam apie Sesili- 
jaus Herboldo apsilankymą. Bet kokia užuomina apie posūnį 
būtų jį sunervinusi. Kai tokia būsena, bet koks sukrėtimas 
būtų mirtinas. 

Be to, Sesilijus jau paliko miestelį. Jo atvykimo priežastis 
vis dar neaiški, bet vietos policija ją patikino, kad jis buvo 
sekamas, kol atsidūrė toli už apygardos ribų. 

— Sojeris viską gerai prižiūri? 

Taip. 

Delrojus lėtai pasikasė žandą. 

- Žinai, iš pradžių juo nepasitikėjau. - Jis stabtelėjo, tarsi 
laukdamas jos prieštaravimo ar komentaro. Kai ji nieko ne- 
atsakė, kalbėjo toliau: - Kaip gali pasitikėti žmogum, kuris 
pasirodo iš niekur. Jis neatrodo piktybiškas. Gana malonus. 

Bet kažkas buvo ne taip. Kurį laiką galvojau, kad jis prikišo 
pirštus prie tų galvijų. 

Bet dabar nebe? 

— Ne, dabar nebe. Kodėl jis turėtų gaišinti mano jautukus, 
bet gelbėti man gyvybę? O jis pasistengė, pati žinai. Išgelbė- 
jo man gyvybę, Ana. 

Džekas nepailsdamas darbavosi, kad širdis dirbtų ir jis 
tebekvėpuotų, kol atvyks greitoji. Visas susitelkęs, jis ne- 
paliaujamai pumpavo Delrojaus krūtinę, kol prakaitas ėmė 
varvėti nuo nosies ir sruventi per nuogą krūtinę ir rankas. 
Net kai Ana siūlėsi jį pavaduoti, Džekas nesustojo. Tarsi tu- 
rėtų didesnį užmojį ir tikslą, nei vien tik išsaugoti Delrojui 
gyvybę. Atrodė, tarsi paties Džeko gyvybė priklausytų nuo 
to, ar Delrojus liks gyvas. 

- Jeigu jo tikslas būtų buvęs pakenkti man, būtų leidęs 
numirti. Vis dėlto, - Delrojus suraukė antakius, - jaučiuosi 
taip, tarsi būtų kažkas, ką pražiūrėjau. Kažkas, ką praleidau. 
Bet kas tai galėtų būti? 

Gali būti, kad Džekas vienaip ar kitaip susijęs su Sesiliju- 
mi Herboldu - kaip ir Delrojus. Žinoma, visai kitaip. Bet taip 
pat tvirtai. 

Džekas iškart atpažino Herboldą. Ji suprato. Gal atpažino 
iš žiniasklaidos, kuri Sesilijui ir Karlui skyrė daug dėmesio, - 
bet Džekas jį pažinojo. Buvo budrus, atsargus ir apdairus, 
kaip gyvūnai, kai pajunta pavojų. Ir įsitempė akimirksniu, 
dar prieš tai, kai Herboldas prisistatė - anksčiau. 

— Ką apie jį galvoji, Ana? 

Kadangi jos mintys apie Džeką buvo prieštaringos, ji pa- 
melavo: Nieko apie jį negalvoju. Paskui dar padaugino melo: 
Per mažai su juo buvau. 

Ji praleido visą naktį šalia Džeko Sojerio. Jautė, kada jis 
išties miega, o kada apsimeta, kaip ir pati kartais suvaidin- 
davo mieganti. Kodėl ji žaidė tą paiką neva miegančios žai- 
dimą? 

Nes buvo lengviau apsimesti, kad jo nėra, nei apsimesti, 
kad nejaučia nė menkiausio virpulio, kai jis šalia. Savigynos 
taktika. Nenorėjo būti įskaudinta ar pasijusti kvailai. 

Smogti pirmai - tokia visados buvo jos taktika kitų žmo- 
nių atžvilgiu. Ypač vyrų. Ją išsiugdė, kad apsigintų nuo gaš- 
lių jaunikaičių, kurie troško patirti naujovę - permiegoti su 
kurčia mergina. 

Šią taktiką išsiugdė paauglystės metais. Berniukas flirtuo- 
davo su ja, kviesdavo į pasimatymą, tada tikėdavosi seksua- 
linių paslaugų už labdaringą dėmesį. Negalėdami pripažinti, 
kad juos atstūmė, girdavosi melagingais užkariavimais. Kai 
sudėdavo savo istorijas, mitas apie ją vis augdavo. Taigi, nors 
ir be jokio pagrindo, gandai, kokia bloga jos reputacija, vis 
stiprėjo. Kas būtų patikėjęs bebalsiais kurčios mergaitės pro- 
testais? Tik ne berniukai, svajojantys, kaip pasimaudyti sek- 
sualinėje aukso gysloje, apie kurią tiek daug girdėjo kalbant 
drabužinėje. Tik ne mergaitės, kurios ją niekino kaip šliun- 
drą, bet slapta pavydėjo, kad jos taip geidžia bendraklasiai. 

Tėvai skatino eiti į pasimatymus su ją kviečiančiais ber- 
niukais. Jie desperatiškai troško, kad dukros gyvenimas 
būtų kuo normalesnis. Jiems atrodė suprantama, kad ber- 
niukai jai skambina, vertino kaip teigiamą ženklą - ji kaip 
visos paauglės. Tėvai nežinojo tikrosios tų skambučių prie- 
žasties, o Anai širdis neleido sugriauti jų iliuzijų, atskleisti 
tiesos, kodėl ji tokia populiari. 

Nereikėjo daug laiko, kad jos širdies skausmas virstų ne- 
apykanta. Ji griebėsi tos bjaurios elgsenos, kai vienodai at- 
stumiama tiek vyrų, tiek moterų siūloma draugystė. Beveik 
atšaldė ir Diną Korbetą. Manydama, kad ir jis nė kiek ne- 
siskiria nuo kitų, iš pradžių atmesdavo ir jo kvietimus. Bet 
jis buvo atkaklus, ir ji galiausiai priėmė kvietimą. Atrodė, jis 
nieko už tai neprašė mainais, tik dar kartą susitikti. 

Keletą mėnesių juodu susitikdavo beveik kas vakarą, ir tik 
tada jis sukaupė drąsos paglostyti jai krūtinę - ir tai mikčio- 

damas paprašė jos leidimo. Ko gero, kaip tik tada ir suprato 
jį mylinti. 

Jis pasiūlė tuoktis iškart, kai juodu pirmą kartą pasimylė- 
jo. Ji juokais atsakė, kad jam nebūtina taip stengtis, ji turinti 
pakankamai priežasčių dar permiegoti su juo, nesvarbu, ves 
ją ar ne. Dinas patikino ne sekso siekiąs. Jis nori, kad Ana 
būtų jo viso gyvenimo draugė. 

Deja, Dino gyvenimas buvo pernelyg trumpas. Kai jis 
mirė, tikimybė sutikti kitą vyrą labai sumažėjo. Ji buvo klau- 
sos negalę turinti našlė su mažu vaiku, gyveno su uošviu fer- 
moje toli nuo miestelio. Visos šios aplinkybės buvo peilis bet 
kokiam visuomeniniam gyvenimui, juolab romanui. 

Bjaurios paskalos apie ją ir Delrojų taip pat ją baidė. Kai 
tik pasirodydavo viešai kartu, visur sugaudavo dviprasmiš- 
kus žmonių žvilgsnius. Tomis retomis progomis ji laikydavo 
galvą aukštai, išraiška būdavo šalta ir net atšiauri, dar gyve- 
nimo pradžioje buvo išmokusi atremti gailestį ir žeidžiantį 
smalsumą. 

Gandai apie jos santykius su uošviu kėlė kai kurių vyrų 
susidomėjimą, bet jie buvo tokie pat atmatos, kaip tie viltin- 
gi mokyklos berniukai. Vienas iš tokių padarų buvo Emoris 
Lomaksas. 

Nepaisydama visos blogos patirties, ji vis dar puoselėjo 
gražias mintis apie meilę, romantiką ir seksą. Dinas seniai 
buvo miręs, bet ji atsiminė, ką reiškia būti įsimylėjusiai. Lau- 
kimas. Kai trūksta oro ir širdis daužosi. Kamuolys gerklėje. 
Tvinksniai pilve ir maudžiančios krūtys. 

Prisiminimai išties buvo gyvi. 

Dabar ji vėl juos patyrė. Kiekvieną kartą, kai būdavo neto- 
li Džeko Sojerio. 

Ji abejojo, kad koks vyras kada nors dar ją patrauks, ir 
jau tikrai nesitikėjo, kad pasijus svaigstanti ir raustanti šalia 
bastūno, kurio batai purvini, o veide pernelyg daug atšiau- 
raus gyvenimo pėdsakų, žmogaus mįslingo ir prieštaringo. 

Džekas labai geras Deividui. Nerado, kaip prikibti prie jo 
manierų. Jis sunkiai dirba. Ir vis dėlto čia nesuėjo galai, ir tai 
ją, visai kaip Delrojų, gąsdino. Ypač jeigu čia įsimaišę Her- 
boldai. 

Ji nesiruošė pulti panikon ar bėgti, kaip siūlė Džekas. Bet 
ji lengviau atsikvėptų, jeigu Karlas Herboldas vėl atsidurtų 
kalėjime, ir ji žinojo kodėl (jeigu priežastis tik viena) dar 
prieš Džekui pačiu laiku pasirodant. 

O dėl Sesilijaus... kodėl jis pasirodė ūkyje kaip tik šiandien? 

Delrojus plekštelėjo jai per ranką, pažadindamas iš nera- 
mių minčių. 

— Kas atsitiko, Ana? 

Parodžiusi po smakru raidę s, ji iškart ją pervertė į ženklą 5. 

- Neaiškink man. Tu buvai per tūkstančius mylių. Žinau... 

Man neramu. Noriu, kad pasveiktumėt. 

— Pasistengsiu, Ana, - atsakė jis. - Bet jeigu aš ne... - Ji 
pradėjo rodyti, bet jis siektelėjo ir sustabdė jos ranką. - Jei- 
gu tai mane pribaigs, yra keletas dalykų, apie kuriuos mums 
reikia pasikalbėti. 

Ana vylėsi, kad jis nepradės kokių išpažinčių, kurių paskui 
abiem reikėtų gailėtis. Palengvėjo, kai jis ėmė kalbėti apie 
verslo reikalus. 

— Niekam kitam nenaudok Deivido koledžo fondo. Ne- 
svarbu, kokie sunkumai užgriūtų ar kokie bjaurybės, kaip 
tas Lomaksas, spaustų, Deivido santaupų sąskaita turi likti 
nepaliesta. 

Ji pažadėjo ir paprašė nesijaudinti dėl visokių tokių reika- 
lų. Būkit geras, dabar pailsėkit. 

Jis susiraukė. 

- Turėsiu begalę laiko pailsėti, kai viską pasakysiu. - Žiū- 
rėdamas jai į veidą, ištarė: - Ana... Ana. 

Ji perskaitė savo vardą iš jo lūpų - Delrojus jį tarė iš šir- 
dies. Tai vertė ją nervintis, bet negalėjo jo sustabdyti, kad 
nepasakytų to, ką matė esant reikalinga. 

— Buvau neteisus, Ana, keldamas tokį triukšmą, kai Dinas 
pirmą kartą man pasisakė, kad nori tave vesti. Atsiprašau. 

Jai norėjosi nusijuokti su palengvėjimu. Delrojau, tai buvo 
taip seniai. Praėjome tai prieš daugelį metų. 

- Žinau, bet vis tiek noriu atsiprašyti. Buvau neteisus, kai 
prieštaravau jūsų vedyboms. Buvai gera Dinui. Ir man gera. 
Ypač kai jis mirė. 

Ji supratingai pati sau šyptelėjo. 

— Man nesmagu, kad palieku tave vieną laikytis. Palieku 
vieną su Deividu ir su tokia painiava ant galvos. 

Jūs nepaliekate. Ir nieko tokio neatsitiko, tik greičiau sveikite 
ir grįžkite namo. 

- Atsitiko, Ana. Ir dar daugiau atsitiks, jei nepasveiksiu. 

Jos akyse pasirodė ašaros. Turite pasveikti, Delrojau. Kitaip 
nuvilsiu Diną. Nes kai jis mirė, pažadėjau jumis rūpintis. Neno- 
riu sulaužyti to pažado. 

Jis vėl paėmė jos ranką ir šįkart prispaudė prie krūtinės. 
Retai ją paliesdavo. Net stengdavosi nepaliesti. Tad šis toks 
intymus gestas buvo išskirtinis ir atskleidė, kaip tai jam 
svarbu. Netgi neberodė ženklų, nes būtų reikėję paleisti jos 
ranką. Ana skaitė žodžius, besiliejančius iš jo lūpų. 

- Tu nesusikirtai, Ana. Įvykdei savo pažadą, nors tai daug 
tau kainavo. Ne, tikrai žinau, - pridūrė pajutęs, kad ji nori iš- 
traukti ranką ir parodyti nesutinkanti. - Tau buvo nelengva 
visus tuos metus gyventi su manim. Arba... Arba, sakyčiau, 
nelabai linksma. Buvau savanaudis. 

Ji nepritardama papurtė galvą. 

- Taip, taip, buvau. Man buvo daug geriau gyventi nei tau 
su berniuku. | 

Ana niekada nematė Delrojaus verkiant, net tada, kai lai- 
dojo sūnų. Ašaros jo akyse dar labiau išdavė jausmus, su ku- 
riais jis grūmėsi. 

— Kai Dinas mirė, bijojau, kad išvyksi iš ūkio, pasiimsi Dei- 
vidą ir kursi jam ir sau kitą gyvenimą. Galėjai. Gal net turė- 
jai. Taigi esu dėkingas, kad pasilikai su manim. 

Ji vėl bandė ištraukti ranką ir parodyti, bet jis nepaleido. 

— Būk gera, leiski man baigti. Dar tik pradėjau. Nesu labai 
iškalbingas... Na, esu niekam tikes, kai reikia sudėti į žodžius 
tai, ką jaučiu. Bet viliuosi, suprasi... Turi žinoti, kad aš... 

Ana vylėsi, kad jis nepradės išpažinti savo meilę, kurią 
daugelį metų matė jo akyse. Neįmanoma tiksliai pasakyti, 
kada suprato, kad Delrojus ją myli. Nebuvo kokio staigaus 
praregėjimo, nei tikslios akimirkos, kada jai nebeliko jokių 
abejonių. Slenkant mėnesiams ir metams, tas supratimas 
atėjo pamažu, tyliai ir be trimitų, kol vieną dieną tiesiog ži- 
nojo, kaip visos moterys širdim pajunta. 

Nė katras to nepatvirtino. Ji niekada nedavė jam jokios 
užuominos žinanti, kad jo jausmai išaugo į šį tą gilesnio. 
Būtų buvę žiauru. Nes vis tiek nieko iš to nebūtų išėję. 

Ne dėl moralinių skrupulų, ne dėl apkalbų ji neatsiliepė į 
Delrojaus meilę. Ji mylėjo jį, kad nepaisydamas ano priešiš- 
kumo ją priėmė. Jis gaišo laiką, vargo, kad išmoktų ženklų 
kalbą, ir už tas pastangas jį mylėjo. Juos siejo bendra meilė 
Dinui, paskui Deividui. Ji buvo prieraiši ir atsidavusi marti. 
Bet tai ir viskas. 

Delrojaus meilė buvo kitokia ir daug stipresnė. 

Jeigu būtų kada tai parodęs, būtų turėjusi išsikraustyti. 
Ji nuoširdžiai tikėjosi, kad taip neatsitiks. Ūkis tapo jos na- 
mais. O dar svarbiau - čia Deivido namai. Delrojus buvo vie- 
nintelis jo tėviškas autoritetas, vienintelė šeima, kurią juodu 
turėjo. Išplėšti iš gimtinės, atskirti nuo viso to, ką jis pažino- 
jo ir mylėjo, - tai sūnui būtų buvusi pernelyg didelė trauma. 
Akivaizdu, ir Delrojus nujautė, koks būtų jos požiūris. Turė- 
jo suprasti, koks ironiškas jam teko pasirinkimas: parodyti 
savo jausmus reikštų netekti jos ir anūko. 

Tadir gyveno su tokiu nebyliu susitarimu: jo jausmai lieka 
neišsakyti, o Ana apsimeta nieko apie juos nenujaučianti. 

Ji ir dabar laikėsi tos sutarties. Pasilenkusi švelniai ir 
nekaltai pabučiavo į kaktą. Kai vėl atsitiesė ir pažiūrėjo į jį, 

abu apsikeitė supratingais žvilgsniais, daug iškalbingesniais 
negu žodžiai. Jos akys dėkojo, kad prisipažindamas savo 
meilę nevers jos išvykti. Jis dėkojo, kad Ana nesijuokia iš jo 
meilės. Abu išlaikė orumą. 


Dvidošimt penktas skyrius 


Il: kuriuos genialius sprendimus tikrai vertėtų aprašyti. 
Turėtų būti tokia enciklopedija, į kurią būtų įtraukiamos tik 
pačios nuostabiausios idėjos, kad ateities kartos jas studi- 
juotų, panaudotų ir žavėtųsi kūrėjais. 

Bet jeigu būtų toks žinynas, netikėtumo veiksnys būtų 
paaukotas. O esminė genialaus sprendimo sąlyga yra neti- 
kėtumo elementas. Štai kodėl ši idėja buvo tokia beprotiškai 
fantastiška. Niekas negalėjo tikėtis, kad Sesilijus Herboldas 
ims ir aplankys savo piktą seną patėvį. 

Jis stukseno savo mustango vairą Boso balso, riaumojančio 
per garsiakalbius, taktu. Springstinas buvo savo srities genijus. 
Bet ir Sesilijus Herboldas ne ištižėlis savo srityje. Tikrai ne. Jis 
turi tikrą kūrybinę nuojautą, kuri dažniausiai lieka neįvertinta. 

Taip, Karlas gali būti bebaimis. Karlas turi daugiau drą- 
sos ir smarkumo. Bet Sesilijus protingesnis. Jis - strategas. 
Mąstytojas. Planuotojas. 

Koją taip ir traukė paspausti greičio pedalą. Jis troško iš- 
spausti iš savo mašinikės visa, kas įmanoma, išties pamaty- 
ti, ar ji gali skrieti kaip pamišusi greitkeliu. Kaip tik šitaip 
ir darytų jo nutrūktgalvis jaunesnysis brolis. Apsvaigęs nuo 
sėkmės, Karlas būtų toks kvailas, kad gautų baudą už greičio 
viršijimą. Ir įteiktų į rankas pareigūnams tai, ko jie nori, — 
galimybę sustabdyti šalikelėje ir kabinėtis. 

Tačiau Sesilijus protingesnis negu Karlas. Jis važiuoja 
leistinu greičiu. Labai ačiū, jokių baudų. 

Beje, jeigu paspaustų greičiau, pamestų uodegą. 

— Tai juokdariai, - sumurmėjo su panieka ir pakėlė skardi- 
ne pepsio prie lūpų. Su kuo tie policininkai galvoja turį reika- 
14? Arjie nežino, kad jis tikras genijus? Laikydamas spidome- 
trą ties šešiasdešimčia mylių, jis dar kartą peržvelgė dieną. 

Negalėjo net norėti, kad būtų geriau praėjusi. Buvo apsi- 
šiktinai puiki. Kad senis serga, buvo papildomas pliusas, to 
jis nesitikėjo. Kas nors kitas tą stulbinančią naujieną būtų 
priėmęs kaip nesėkmę. Kas nors menkesnės vaizduotės būtų 
palaikęs tą dieną visiška nesėkme, pasidavęs ir grįžęs namo. 

Ojis čia įžvelgė auksinę galimybę ir iki galo ją išnaudojo. 

Vykdamas į Bleverį, jis tikėjosi užtikti senąjį išperą ūkyje, 
įsitikinti, kad apsilankymą užfiksavo prielipos, tada grįžti 
namo. Kai vėliau bus apklaustas, Delrojus pasakys tiesą — 
nes Delrojus Korbetas niekada nemeluoja. (Kiek kartų juodu 
su Karlu, maldaudami alibi, girdėjo: „Apgailestauju, berniu- 
kai, bet net dėl jūsų nemeluosiu.') 

„Sesilijus atvyko paprašyti manęs atleidimo“, - pasakys 
jiems. Ar jis atleido, ar ne, nesvarbu. Bus pasakyta, kad Sesi- 
lijus prašė atleidimo. 

Tokia turėjo būti sėkminga diena. 

Diena iš sėkmingos virto stebuklinga, kai jo sielvartą ir 
kančias, ir sąžinės graužimą, ir atgailą išvydo visi buvę tre- 
čiame Memorialo ligoninės aukšte. 

Kai jam nebuvo leista įeiti į širdies ligų skyrių, jis suvai- 
dino visą dramą. Ne rėkė, keikėsi - tokios rūšies spektaklį 
būtų surengęs Karlas. Būtų buvusi klaidinga strategija. Šio- 
mis aplinkybėmis daug geriau paveikė ašaros ir sielvartas. 
Visi buvę širdies ligų skyriaus laukiamajame jį užjautė, kai 
šalta kaip ledas budinti seselė pasakė: „Atleiskite, pone Her- 
boldai, šeimos pageidavimu niekam neleidžiama pasimatyti 
su ponu Korbetu.“ 

— Bet aš ir esu šeima, - jis sukūkčiojo, iš pradžių sausai. 
Paskui sugebėjo išspausti keletą ašarų. - Aš šeima. - Jo bal- 
sas truputį užlūžo ir dėl to suskambėjo dar gailiau. - Ne- 
išeisiu, kol nepamatysiu patėvio. Yra kai kas, ką turiu jam 
pasakyti prieš mirtį. Ar jis žino, kad aš čia? O jo paties ar 
paklausėte, gal jis nori mane matyti? 

Iš tikro tas kalės vaikas veikiausiai būtų pakratęs kojas 
vien sužinojęs, kad Herboldas bent per šimtą mylių nuo jo 
ligos patalo. 

Sesilijui nebuvo nei galvoj, nei subinėj, ar tas senis gy- 
vens, ar mirs. Iš tikro jis beveik džiaugėsi, kad neteko su- 
sitikti su juo akis į akį. Nors buvo pasirengęs padus laižyti, 
ant kelių šliaužioti prieš Delrojų, jeigu to prireiktų, kad jo 
atgaila atrodytų įtikinama. Ir džiaugėsi, kad nereikėjo tokių 
kraštutinumų. Beje, Delrojus ne iš tų žmonių, kuriuos len- 
gva apkvailinti. Jis nebūtų toks lengvatikis, kaip tas ligoni- 
nės apsaugininkas, kuris buvo pakviestas. 

Ta policininko iškamša atkrypavo iki Sesilijaus - ūsuose 
nebaigtų pusryčių bandelės trupiniai. Paklausė Sesilijaus, 
kokios problemos, ir Sesilijus jam paaiškino. 

— Na, aš suprantu, kodėl jūs nuliūdęs. Bet jūs trukdote ki- 
tiems žmonėms, o mums ligoninėje nereikia sambrūzdžio. - 
Jis pasiūlė Sesilijui ateiti tinkamesniu laiku. 

Kai Sesilijus atsisakė, apsaugininkas bejėgiškai pasižiūrė- 
jo į sesele, ir tada ši iškvietė vietos policiją. 

Pareigūnas buvo senas ir pavargęs, ir jam nė velnio nerū- 
pėjo, pamatys Sesilijus patėvį ar ne. Jis jau buvo perspėtas 
apie brolius Herboldus. 

— Jūs pažeidžiate lygtinio paleidimo taisykles, ar ne, bi- 
čiuli? 

— Ne, pone. Gavau leidimą aplankyti patėvį. Su sąlyga, kad 
grįšiu šį vakarą ir pranešiu. Mane prižiūrinti inspektorė turi 
skambintojo atpažiniklį, tad negalėčiau jos apmauti. Štai jos 
numeris. Paskambinkite ir patikrinkite mane. 

Sesilijus ištiesė vizitinę, policininkas paėmė ir paskambino 
nurodytu numeriu. Jam buvo paaiškinta, kad Sesilijus gavo 
leidimą išvykti iš Arkanzaso valstijos aplankyti šeimos - su 
sąlyga, kad grįš iki septintos vakaro. Ir, jeigu Sesilijus gerai 
suprato, policininkui taip pat buvo pasakyta, kad jis seka- 
mas, taigi negali pakeliui prisidaryti rūpesčių - na, tokių 
kaip pasimatymas, pagalba ar parama broliui. Jam taip pat 
veikiausiai buvo pasakyta, kad ši jo kelionė tėra maskaradas, 
ir Sesilijus nuves juos tiesiai pas Karlą ir Mironą. 

Bleverio policijos veteranas niūriai žiūrėjo į Sesilijų ir klau- 
sėsi informacijos, atsklindančios iš Arkanzaso. Galiausiai tarė: 

— Gerai. Ačiū. - Jis baigė pašnekesį ir grąžino kortelę Sesi- 
lijui. - Jūs per nieką įklimpote į rūpesčius, pone Herboldai. 
Jūs čia nepageidaujamas. Jūsų patėvio šeima mano, kad pa- 
simatymas su jumis jį nuliūdins. Sako, kad apsireiškėte ne 
pačiu geriausiu laiku. 

— Todėl ir noriu su juo pasimatyti. Kai gyvenome su juo, 
mudu su broliu Karlu prikrėtėme daugybę bjauriausių daly- 
kų. Beveik sugriovėme jam gyvenimą. Kai Delrojus atsisakė 
padėti teikiant apeliaciją, Karlas padarė keletą gana stiprių 
pareiškimų. Na, grasino ir panašiai. Noriu pasakyti Delrojui, 
kad niekaip nesu su tuo susijęs. Nusikaltau ir už tai atsė- 
dėjau. Gailiuosi už visą padarytą blogį. Karlas visiškai pa- 
kvaišo, pabėgo iš kalėjimo, vėl prisivirė košės. Išprievartavo 
mergaitę. Jam kelias tiesiai į pragarą. Noriu, kad Delrojus 
žinotų —- vienas iš mūsų grįžo į doros kelią. - Jis sausai su- 
kūkčiojo. - Tai viskas. Tik norėjau, kad jis žinotų - kalėjime 
aš suradau Dievą. Buvau Kalgaryje. Aš pasikeičiau, Delrojus 
manęs neatpažintų. Aš ne toks kaip brolis. 

- Esu tikras, Sesilijau, kad įtikintumėte Delrojų jumis di- 
džiuotis, - ne itin susidomėjęs atsiliepė policininkas. - Bet 
tai jums teks padaryti kitą kartą ir kitoje vietoje. Prašom iš- 
eiti. Aš jus palydėsiu. 

— Gerai, pareigūne, - atsakė šis, šluostydamasis ašaras. — 
Nenoriu jokių nemalonumų. 

Ir jis išėjo. Misija įvykdyta. Visoms Karlo ieškančioms ži- 
nyboms bus paskleista informacija, kad Sesilijus yra atgai- 
laujantis, įstatymus gerbiantis pilietis. Jis kaip piligrimas 
nuvyko į Teksasą, kad paprašytų mirštančio patėvio atleidi- 
mo. Norėjo padaryti atgailą - šį žodį dažnai vartojo kalėjimo 
psichiatrai - už visus praeities nusižengimus. Jis nebenori 
būti siejamas su jaunesniuoju broliu. Sesilijaus kriminalinis 
laikotarpis - jau praeitis. Jie gali savo dėmesį skirti kitiems 
dalykams. 

O dėl dėmesio jis teisus. 

Uodegą jis pastebėjo maždaug už šimto mylių nuo Ble- 
verio, kai sustojo pagirdyti mustango, nusipirkti pepsio ir 
krepšelio vištienos kepsniukų. Drąsus ir įžūlus, visai ne- 
kreipdamas dėmesio, pastebėjo jį ar ne, anas pasuko į sunk- 
vežimių aikštelę už Sesilijaus ir sustojo. 

Jis nelipo iš automobilio, bet laukė, ko! Sesilijus pylėsi de- 
galų, nuėjo sumokėti ir grįžo su vištienos kepsniukais. Kai 
įsmeigė į jį akis, tas atsakė tuo pačiu, tiesiog prašydamas, 
kad Sesilijus imtų kabinėtis, bet Sesilijus pernelyg protin- 
gas. Pasturgalis dar sekė kokia penkiasdešimt mylių, paskui 
atsikabino. 

— Samdinys, subinė, - sumurmėjo Sesilijus, perkirtęs Ar- 
kanzaso ir Teksaso sieną. Gera priedanga, bet kiekvienam 
aišku, kad tas kaubojumi persirengęs vyrukas, pasivadinęs 
Džeku Sojeriu, yra agentas. Pikapas, kurį jis vairuoja, aiškiai 
tą rodo. Nėra abejonių, tas vyrukas kietas ir gudrus. 

Bet net jei ir toks, jis gerokai per anksti pamanė pergudra- 
vęs Sesilijų Herboldą. 


Dvidešimt šeštas skyrius 


Džekas miegojo ant pilvo, galvą pakišęs po pagalve, paklo- 
dė apsivijusi aplink kojas. Stiprus beldimas į vagonėlio duris 
akimirksniu jį pažadino. Lipdamas iš lovos, jis susipainiojo 
paklodėje ir susvyravo siaurame koridoriuke. 

Ana vilkėjo ilgus baltus medvilninius naktinius. Plaukai 
susivėlę, skruostai nuo miego dar rausvi. Buvo uždususi, 
aiškiai nuo bėgimo. Mostelėjo jam kuo greičiau ateiti, tada 
parodė telefono ženklą. 

— Tuoj būsiu. 

Spausdamas žemyn skausmingai pasistojusį ragą, jis me- 
tėsi į vagonėlio galą ir užtruko tik tiek, kad nusišlapintų ir 
įšoktų į nukirptus džinsus, kuriais vakar mūvėjo. Išgriuvo 
iš vagonėlio ir dar kieme pavijo Aną. Name ji parodė eiti į 
kabinetą. 

Deividas, vis dar su pižama, kalbėjo į telefono ragelį: 

— Nes jei įsisupsi per aukštai, kol dar nesi tam pasiruošęs, 
gali iškristi ir persiskelti galvą taip, kad reikės siūti ir tvars- 
tyti. Džekas sako, kad aš jau beveik pasiruošęs suptis labai, 
labai aukštai, bet mama vis dar bijo. Ji jau grįžo. Pakvietė 
Džeką pasikalbėti su jumis. Atia. 

Paduodamas telefoną Džekui, jis paaiškino: 

- Išgirdau skambant telefoną, pakėliau ir atsakiau pats, 
tada nuėjau pažadinti mamos, kaip ta ponia prašė. 

- Gerai padarei. - Džekas perbraukė krumpliais berniukui 
per pakaušį. - Paėmes telefoną, pasisveikino ir prisistatė. — 
Atleiskite, užtrukome. 

Skambintoja pasakė esanti širdies ligų skyriaus seselė. 

— Bandžiau jungtis per retransliacijos sistemą, kad galė- 
čiau kalbėti tiesiai su ponia Korbet. Deja, - atsiduso, - ne- 
pavyko. Čia užrašytas šešiaženklis numeris veikiausiai klai- 
dingas. Tada mėginau susisiekti su ponia Beiker, bet ji neat- 
siliepė į skambutį. 

- Išversiu, kaip galėsiu, - atsakė jai Džekas. 

Ana nekantriai žiūrėjo jam į veidą, nekreipdama dėmesio į 
Deividą, kuris timpčiojo jos naktinius ir reikalavo pusryčių. 

- Spėju, čia dėl Delrojaus. - Bijodamas blogiausio, Džekas 
sulaikė kvapą. - Ar jis... Kaip jis? 

— Šįryt jo būsena stipriai pagerėjo. Bent jau buvo pagerė- 
jusi. Seselės padėjėja mazgodama jį užsiminė, kad vakar ligo- 
ninėje lankėsi jo posūnis. Ponas Korbetas labai susijaudino. 
Jeigu nebūtume sulaikę, būtų atsikėlęs iš lovos ir lėkęs iš li- 
goninės. Ir dabar grasinasi. Pagalvojome, kad jo marti turi 
žinoti. Gal jai pavyktų jį nuraminti? 

— Taip, ačiū už skambutį. Ji kuo greičiau atvyks. 

Džekas padėjo ragelį ir atsisuko į Aną. Deividas vis dar ka- 
mavo ją, zirzė, kad alkanas, ir reikalavo eiti į virtuvę ir duoti 
jam pusryčių. 

— Ei, raketų reindžerių kapitone, pone, - kreipėsi Džekas 
atiduodamas pagarbą. - Ar tu drąsus imtis misijos? Ar ne- 
manai, kad šįryt pats gali pasiruošti košę? 

— Ar galima pasiruošti Kapitono traškučių? 

— Puiku! 

- Gerai. - Nerangiai atraportavęs, jis išėjo iš kambario. 

Ana susirūpinusi žiūrėjo į Džeką. Šis ilgiau jos nekankino. 

— Jis laikosi, bet labai susijaudinęs. Kažkas susimovė ir 
papasakojo jam apie Sesilijaus vizitą į ligoninę. 

Suspaudusi delnais smilkinius, Ana lūpomis nusikeikė. 

- Grynai mano žodžiais, - atsiliepė Džekas, nors ji nežiū- 
rėjo į jį, tad nematė, ką jis pasakė. 

Vakar jis nerado ramybės, kol ji ir Deividas apie vidurnak- 
tį negrįžo iš ligoninės. Jai nežinant, jis nusekė paskui juos, 
kai po Sesilijaus Herboldo apsilankymo jie išvyko į miestelį. 
Džekas norėjo įsitikinti, ar nuteistasis ryšis, kaip žadėjo, ap- 
lankyti Delrojų. Nelabai nustebo, kai pamatė Herboldo mus- 
tangą ligoninės automobilių aikštelėje. 

Susiradęs vietą už kelių eilių, laukė savo pikape, kol pa- 
matė, kad Bleverio policininkas lydi Sesilijų prie jo mašinos. 
Kai tas išvyko, šerifo automobilis nusekė iš paskos ir lydėjo 
iki apygardos ribos. Tada jo vietą užėmė Džekas ir sekė dar 
porą šimtų mylių. 

Su kiekviena mylia jis vis labiau nervinosi, kad tiek ilgai 
išvykęs. Kai nusprendė sukti atgal, grįždamas į Bleverį virši- 
jo visas leistino greičio ribas ir džiaugėsi, kad parvyko namo 
anksčiau už Aną. Ligoninėje ji buvo palyginti saugi. Nuolat 
rodomas per visas žinias, Karlas turėjo būti pakankamai 
nuovokus, kad nesimaišytų viešose vietose. 

Saulė jau beveik leidosi, o kasdienė ruoša dar nebuvo apei- 
ta. Jis puolė prie būtiniausių darbų, tačiau visą tą laiką akylai 
stebėjo namus, taip pat laikrodį ant rankos ir ėmė vis labiau 
nerimauti, kai valandos bėgo, o Ana negrįžo. 

Net ir sutemus naktis buvo rami ir karšta. Perdegusi žemė 
kaip radiatorius skleidė sugertą saulės karštį. Jis vis apeidavo 
valdą, gaudydamas neįprastus garsus, stebėdamas, ar nepa- 
matys kur neįprastų šešėlių. Jam labai tankiai tekdavo grįžti į 
priekabą ir atsistoti priešais oro kondicionierių, kad nudžiūtų 
prakaitas. Per tą nerimą vis labiau irzo, o karštis visai išsekino. 

Valandoms slenkant vaizdavosi vis naujus neapsakomus 
pavojus, kurie, buvo tikras, užgriuvo Aną ir Deividą. Gal jos 
mašina vėl užsiožiavo, ir ji dabar įstrigusi tamsoje. Jis ne ka- 
žin koks mechanikas. Reikėjo, kad specialistas patikrintų jos 
degalų sistemą. 

Gal juodu su Deividu pateko į avariją? Juos nuveža į li- 
goninės greitosios pagalbos skyrių, ir kas nors paklausia jos 
artimiausio giminaičio vardo. Ir ji atsako, kad vienintelis jos 
artimas giminaitis guli širdies ligų skyriuje viršuje. Niekam 
nė į galvą nešautų pranešti samdiniui, kuris tupi sodyboje ir 
susirūpinęs eina iš savo sušikto proto. 

Ir Herboldai buvo nuolatinis graužte graužiantis rūpestis. 
Todėl jis sekė Sesilijų beveik visą kelią iki Arkanzaso. Na ir 
kas? Šitie ne kokie smulkūs sukčiai. Šitie jau gimė blogi, o 
ilgiau pasėdėję kalėjime tapo itin patyrusiais nusikaltėliais. 
Sesilijaus triukas tarsi dūmų uždanga broliui Karlui. Sesilijus 
atitraukė dėmesį, tuo tarpu Karlas nukreipė žvilgsnį į Aną ir 
Deividą, vienintelius artimus ir brangius Delrojui Korbetui 
žmones. Taip ir yra! Herboldai juos pagrobė. 

Jau buvo pasičiupęs pikapo raktelius ir ruošėsi lėkti į li- 
goninę - įsitikinti, ar Ana ir Deividas saugūs, bet pamatė jos 
žibintus artėjant pro vartus. 

Kol mašina riedėjo prie namo, Džekas stovėjo vijoklinės 
visterijos šešėlyje prie terasos kampo. Jis turėjo pasirodyti 
čia ir pasisiūlyti nuvesti Deividą į vidų. Jis turėjo žengtelėti 
ir paklausti, kaip laikosi Delrojus. 

Bet prisiminęs jos šiurkščius paskutinius žodžius šį rytą 
ir vis dar kiek suirzęs, nors ir labai apsidžiaugė, kad jai nieko 
sūnų nuo užpakalinės sėdynės ir neša į namą. 

Grįžo į vagonėlį tik tada, kai įsitikino, kad jie saugūs, kai 
visos šviesos viršuje užgeso. Išsekęs nuo įtampos ir ilgo sun- 
kaus vairavimo, griuvo į lovą ir pagaliau užmigo. 

Jis palietė jos ranką, kad atkreiptų dėmesį. 

— Kas atsitiko ligoninėje? Herboldas grasino jums ar Del- 
rojui? 

Ji paėmė bloknotą ir užrašė: „Pasiėmiau Deividą žemyn 
priešpiečių, todėl ten nebuvau, bet Mardžorė buvo. Herbol- 
das įėjo į širdies ligų skyriaus priimamąjį ir pareikalavo pasi- 

matyti su Delrojumi. Jam buvo pasakyta, kad negalima. Jis 
iškėlė sceną. Buvo pakviesta policija. Jis buvo išlydėtas lauk. 
Tai viskas. 

— To užteko, kad Delrojus susijaudintų išgirdęs. - Džekas 
pasikasė sprandą. - Kokio velnio jis ten nuvažiavo? Kam jam 
viso to reikėjo? 

Bet Ana negalėjo jam atsakyti. Skubėdama apsirengti ir 
vėl važiuoti į ligoninę, ji jau buvo nusisukusi. Spėjo nueiti tik 
iki durų, kur ją pasitiko gailiai raudantis Deividas. 

— Paliejau pieną, - žliumbė jis. - Aš nenorėjau, mama. Aš 
netyčia. 

Ana, bejėgė, skubanti ir visiškai sutrikusi, žengė pro duris 
ir pasuko į virtuvę. Džekas nuėjo paskui ją, pasivijo ir sugrie- 
bes už naktinių trūktelėjo, kad sustotų. 

- Eikite apsirengti, - ramiai ištarė, kai ji atsisuko priešta- 
rauti. - Aš gesinsiu gaisrą čia. Jūs pasistenkite užgesinti gais- 
rą ligoninėje. Deividas gali pasilikti čia su manim. Gerai? 

— Ar galiu, mama? Ar galiu? - Ašaros ėmė džiūti jam nuo 
skruostų, susijaudinęs Deividas šokinėjo nuo kojos ant ko- 
jos. - Man nepatinka ligoninė. Jos kvapas kaip tavo švirkštų, 
kai man leidi. Leisk man pasilikti su Džeku. 


„Noriu, kad jūs išvažiuotumėte. Šiandien. Jūs ir Deividas“ 
Anąkart jis sakė, kad to norėtų Delrojus. Džekas buvo tei- 
sus. Atrodo, Džekas visada teisus, tai ją ir ramina, ir trikdo. 
Ana priėmė jo pasiūlymą prižiūrėti Deividą. Jaustųsi kal- 
ta, palikdama sūnų neaiškiam laikui, kad sukelia nepatogu- 
mų Džekui, tačiau raminosi, nes atrodė, kad juodu džiaugiasi 
vienas kitu, net kai šluostė palietą pieną. Abu keturiomis, už- 
pakaliai pakelti, Džeko su išblukusiais džinsais, Deivido - su 
„Žvaigždžių karų“ pižama, jie išsiblaškę pamojavo jai sudiev. 
Vos tik Ana įėjo į Delrojaus intensyviosios priežiūros vie- 
nutę, jis ėmė dėstyti savo argumentus, kodėl ji turi išvykti 
iš miesto ir pasiimti Deividą. Jis atrodė geriau, skruostuose 

šiek tiek raudonio, bet šio raudonio priežastis kėlė nerimą. 
Jos pareiga buvo jį nuraminti. 

Mes visiškai saugūs, Delrojau. 

— Kur nors kitur būtumėt saugesni. 

Kol jūs ligoninėje, nevažiuosiu iš miesto. Kaip galėjote pagal- 
voti, kad tokiu metu išvyksiu? 

— Kitomis aplinkybėmis - aišku ne. Bet vakar čia buvo Se- 
silijus Herboldas. Tai ir aplinkybės nepaprastos. 

Jis nežinojo, kad Herboldas pirma atvyko į namus. Jeigu 
dar ir apie tai išgirstų, Delrojų ištiktų širdies priepuolis. 

Aš niekur nesiruošiu vykti. Liksiu čia, su jumis. 

— Ana, prašau. Padaryk tai dėl manes. Judu su Deividu 
esate visa, kas man dar rūpi. Kaip tik išmanydamas saugojau 
Diną nuo šitų berniukų. Neleisdavau jiems net prisiartinti. 
Sesilijus ir Karlas - mano atsakomybė, mano bėda. Velnio- 
niškai aišku, kad judu neturite tos bėdos paveldėti. Prašau, 
Ana, nenoriu mirti baimindamasis... 

— Na, kaip mūsų ligonis? - nerūpestingai įplasnojo gydy- 
tojas, trumpam pertraukdamas Delrojaus maldavimus. 

Ana jam greitai parašė: „Šįryt jis sukėlė nemenką sam- 
brūzdį.“ 

— Girdėjau. 

„Ar tas susikrimtimas pakenkė jo širdžiai?“ 

Gydytojas žvilgterėjo į įrašus metaliniame segtuve. 

— Matau šiokius tokius pokyčius jo elektrokardiogramo- 
je. Matyt, tada, kai jis grasino paduoti mus į teismą. - Jis 
pašnairavo į Delrojų, šis irgi dėbtelėjo. Tada gydytojas juok- 
damasis ryžtingai tarkštelėjo užversdamas segtuvą. - Man 
atrodo, čia geras ženklas, rodantis, kad ligonis turi energijos 
ir jaučiasi stiprus. - Ir paklausė žiūrėdamas į Delrojų: - Ką 
pasakytumėte apie kelionę sraigtasparniu? 


Dvidešimt septintas skurius 


- Il sšišštirnusios kad einu per gatvę išsigryninti atlygi- 
nimo čekio? 

Užmetęs ant stalo kampo kojas, Raselas nudrėbė laikraštį 
ir piktai nužvelgė Sesilijų. Iš tikro sunku buvo pasakyti, ar jis 
piktai žiūrėjo, ar tiesiog taip buvo įpratęs. 

- Tai bus įskaičiuota į jūsų pertrauką. Penkiolika minučių. 

— Ten gali būti eilė. 

— Penkiolika minučių. - Raselas vėl pakėlė laikraštį. 

Kalės vaikas, pagalvojo Sesilijus, užsidėjo saulės akinius ir 
išėjo į tirpinantį karštį. Juk ne kažin kokios ypatingos ma- 
lonės prašo. Kiekvieną penktadienio rytą per kavos pertrau- 
kėlę jis eidavo į banką išsigryninti savo atlyginimo čekio. Tai 
jo ritualas nuo pat pradžių, kai dirba autoservise. Vienintelis 
Raselo malonumas - būti akmenine subine. 

Iš po tamsių saulės akinių stiklų Sesilijus nužvelgė gatvę, 
bet nepamatė nieko įtartino. Farai dar veikiausiai krapšto pa- 
kaušius dėl jo vakarykštės kelionės į Bleverį. Mintis apie są- 
myšį, kurį ši kelionė turėjo sukelti, privertė sukikenti. Buvo 
smalsu, „ar Delrojus sužinojo, kad jį buvo aplankęs posūnis. 
Jei taip, tikėjosi, senis pakratė kojas nuo jį ištikusio šoko. 

Užėjo į vaistinę, prie gaiviųjų gėrimų baro užsisakė citri- 
ninės kokos ir paprašė padavėjos, kad įpiltų į puodelį išsi- 
neštinai. Užmokėjo už gėrimą, ritinėlį imbierinių saldainių 

ir žurnalą, kaip perdaryti automobilį. Išėjęs į gatvę, nužings- 
niavo už kampo. Per šiaudelį siurbčiodamas gėrimą palaukė, 
kol užsidegs žalia šviesa. 

Perėjęs gatvę, nužingsniavo atgal priešinga puse. Pavėsyje 
prieš banką stabtelėjo ir baigė gerti citrininę koką, tada, kaip 
pavyzdingas miestietis, įmetė tuščią puoduką į šiukšliadėžę, 
patogiai pastatytą vietos rotariečių. 

Palyginti su alpinančiu karščiu lauke, vėdinamas banko 
priimamasis buvo tikras išganymas. Jis nusiėmė saulės aki- 
nius ir kartu su saldainių ritinėliu įsikišo į darbinių marški- 
nių kišenę, ant kurios raudonomis raidėmis buvo išsiuvinė- 
tas jo vardas. | 

Žurnalas išslydo iš po pažasties ir nukrito ant grindų. Kai 
pasilenkė jo pakelti, pasižiūrėjo į duris ir pastebėjo banko 
apsaugininką. Ne daugiau kaip devyniolikos, morkos sulčių 
spalvos plaukai ir apvalūs žandai, raudoni nuo spuogų. Laikė 
atidaręs duris poniai, stumiančiai berniuką vaikštynėje. 

Sesilijus nuėjo prie darbastalių laukiamojo viduryje. Pa- 
siėmė indėlio lapelį iš savo čekių knygelės. Tušinuku, plona 
auksine grandinėle pritvirtintu prie stalo, užpildė indėlio la- 
pelį ir patvirtino čekį. Stengėsi negalvoti apie stebėjimo ka- 
meras, vienodais intervalais įtaisytas aukštai palei sienas. 

Jis palygino eiles prie dviejų kasos langelių. Prie vieno sto- 
vėjo storas vyras su stulbinamai dideliu raktų ryšuliu, taba- 
luojančiu prie diržo, ir prakaito ratilais, išmarginusiais marš- 
kinių pažastis. Moteris su kūdikiu vaikštynėje stovėjo už jo. 
Ji šnekino vaikelį, kad neimtų ožiuotis, kol ateis jos eilė. 

Prie kito langelio kasininkė stengėsi padėti pagyvenusiai 
porai. Už jų stovėjo ūsuotas baikeris su raštuota kaklaskare 
ant pakaušio ir odine liemene. Ant jo plikų rankų akis badė 
krūva sudėtingiausių tatuiruočių. . 

Kol Sesilijus svarstė, kuri eilė slinks greičiau, vyras versli- 
ninko kostiumu ir kauliniais akinių rėmeliais apėjo jį ir atsi- 
stojo už motinos, beveik prieš Sesilijaus nosį. 

- Šiknius. 

— Atleiskit?.. - atsisuko vyras. 

— Niekai, - sumurmėjo Sesilijus. Jis perėjo į eilę už baikerio. 

Pagyvenusi pora sunkiai gaudėsi, kas tie kelionių čekiai. 
Baikeris nekantriai mindžikavo storapadžiais batais ir sunė- 
rė ant pilvo išpuoštas rankas. 

Kitoje eilėje storulis baigė reikalus ir išliumpsėjo laukan, 
raktai žvangėjo kaip rogių varpeliai. Prie langelio priėjo mo- 
tina. Pasitempėlis verslininkas pilku kostiumu lygino sąs- 
kaitas savo čekių knygelėje. 

Galiausiai kasininkė, aptarnaujanti Sesilijaus eilę, nu- 
sprendė, kad banko vadybininkas turi išaiškinti pagyvenu- 
siai porai, kaip veikia kelioniniai čekiai. Ji pakvietė vieną, ir 
šis nulydėjo seniokus prie savo stalo. Jų vietą prie langelio 
užėmė baikeris. Sesilijus pakrutėjo pirmyn. Pajutęs kažką už 
nugaros, jis atsisuko. 

— Labas, Sesi. 

— Labas, Pepe. 

Mechanikas, dirbantis pas Raselą. Pepė - meksikietis ir, 
kiek Sesilijus nutuokė, bendravo tik su meksikiečiais. Jie 
niekada nepersimesdavo daugiau nei keletu žodžių, bet vy- 
rukas atrodė nieko. 

— Raselas išstenėjo leidimą ateiti čionai? 

— Kaip visada, - atsiliepė Pepė. 

Kasininkė atskaičiavo baikeriui grynuosius, šis vieną jai 
paliko, kitus susigrūdo į kišenę ir nuėjo. Sesilijus prisiartino 
prie langelio ir pastūmė per šaltą marmurinę lentyną atlygi- 
nimo čekį ir indėlio lapelį. 

— Labas rytas, kaip šiandien einasi? - tarstelėjo kasininkė, 
žiūrėdama į indėlio lapelį. - Penkiasdešimt atiduoti grynais? 

— Prašyčiau. 

— Kokiais norėtumėt gauti? Po dešimt, dvidešimt? 

Motina prie kito langelio padėkojo kasininkei ir apsuko 
vaikštynę. Kai ji pasitraukė, prie langelio priėjo jupis. Kasi- 
ninkė palinkėjo jam labo ryto. 

Pistoletas atsirado tarsi iš niekur. 

Jis tarsi kokiu stebuklingu būdu nukrito Karlui į ranką. 

— Net negalvokite spausti pavojaus mygtuko, - ištarė 
tuo pačiu mandagiu balsu, kuriuo vos prieš keletą minučių 
sakė broliui „Atleiskit?“. Jeigu situacija nebūtų buvusi tokia 
įtempta, Sesilijus būtų plyšęs iš juoko dėl brolio maskuotės - 
jupiško maivymosi. - Tik ištuštinkite kasą, ramiai ir tyliai, ir 
niekas nenukentės. 

- Ir man to paties. - Sesilijus pacitavo gerai žinomą filmo 
posakį kasininkei prie savo langelio ir atkišo pistoletą, kurį 
šįryt rengdamasis buvo įsikišęs į trumpikes po marškiniais. 

Išgirdo už nugaros bendradarbį sakant „Šūdas“, žodis jo 
ispaniška tarsena nuskambėjo kaip „cūdas“. 

— Ko aš išties noriu, tai visų tų pinigų, kuriuos gaunate 
penktadieniais, - pasakė Sesilijus kasininkei. 

Kiekvieną penktadienį padangų gamyklos, įsikūrusios už 
keleto mylių nuo miesto, darbininkams būdavo mokama 
alga. Darbuotojai sustodavo banke padėti savo čekių ir pasi- 
imti grynųjų išlaidoms. Penktadieniais bankas turėdavo po 
ranka krūvas grynųjų. 

— O Dieve, - sukūkčiojo Karlo kasininkė. 

— Užsičiaupk arba mirk, kale, - suurzgė ant jos Karlas. 

Sesilijaus kasininkė buvo linkusi bendradarbiauti. Ji paė- 
mė brezentinį maišą, prigrūstą pinigų pakelių. 

- Ačiū, - mandagiai tarė Sesilijus, kai ji pastūmė maišą 
per darbastalį. 

— Kone, ar tu išprotėjai? - sušnypštė antroji kasininkė. 

— Na, nežinau, kaip tu, bet aš nenoriu prarasti gyvybės dėl 
to sumauto darbo banke. 

- Žmogau, tu pracikai savo lygtinumą, - išsižiojo Pepė. 

— Atleisk, bičiuli, aš tik sekunde. - Grįžo baikeris. Jis įsi- 
spraudė tarp Sesilijaus ir kasos stalviršio. - Ponia, lauke per- 
skaičiavau pinigus ir, sakyčiau, jūs... Koks šū... 

Sesilijus sugrūdo pistoleto vamzdį baikeriui į burną, iš- 
mušė kelis dantis ir perskėlė ūsuotą lūpą. Kraujas, užtryškęs 

ant Sesilijaus marškinių, buvo tokios pat spalvos kaip mono- 
grama ant krūtinės kišenėlės. 

Tada iškart nutiko keletas dalykų. 

- Žmogau, tu cūdinai kvailioji, - pasakė Pepė, ir Sesilijus 
liepė jam užsičiaupti. 

Karlo kasininkė suspiegė ir palindo po stalu. 

— Šūdas, - nusikeikė Karlas. 

Baikeris loštelėjo atgal nuo smūgio. Tada, susivokęs, kas jį 
pertraukė, drąsiai metėsi ant Sesilijaus pistoleto. 

Tačiau Karlas šovė jam į gerklę. 

Ir tada kilo tikras pragaras. Iki tol niekas, kas nebuvo tie- 
siogiai įtrauktas, nelabai ir suprato, kad vyksta apiplėšimas. 
Vyrai ir moterys, visi ėmė klykti ir puolė slėptis. Moteris su 
vežimėliu suspigo ir metėsi ant vaiko, pridengdama jį savo 
kūnu. Vaikas irgi ėmė klykti. 

— Mironai! - sušuko Karlas. 

- Ką, Karlai? 

— Paduok krepšį. 

Mironas buvo užsimaukšlinęs banguotą juodą peruką po 
beisbolininko kepure, kad paslėptų savo išskirtinius plaukus. 
Saulės akiniai slėpė jo keistas akis. Nebūtų apsaugininko dė- 
mesio atitraukusi ta nesigaudančių senių pora - vargu ar Mi- 
ronas būtų pro jį praėjęs nešinas kelioniniu krepšiu. Iš jo Miro- 
nas ištraukė nupjautavamzdį, tik tada padavė krepšį Sesilijui. 

Mojuodamas pistoletu, Karlas užšoko ant kasų stalviršio ir 
riktelėjo visiems gulėti, o Sesilijus apėjo aplink ir ėmė kimšti 
kasų turinį į kelioninį krepšį. Ačiū, broliams Herboldams ne- 
reikia pinigų maišų, kuriuose išsipila mėlynas rašalas. 

Mironas saugojo banko sargybinį, kuris, atrodė, tuoj tuoj 
apvems savo blizgančius batus. 

- Ei, tu, - šūktelėjo jam Karlas, - ar turi ginklą? 

— Taip, pone, - atsakė apsaugininkas kalendamas dantimis. 

— Mironai, paimk jo ginklą. - Mironas padarė ką liepia- 
mas. - Jeigu sujudės, nušauk, - paliepė Karlas. 

— Gerai, Karlai. 

Bet Mironas susipainiojo ir truputį per greitai sureagavo, 
kai įsiveržė du vietos policininkai. Vėliau specialiame mies- 
telio laikraščio numeryje, skirtame apiplėšimui, buvo aiški- 
nama, kad du patruliuojančius policininkus, esą banke kaž- 
kas negerai, įspėjo praeiviai. 

Drąsūs, bet neprotingi, jie puolė vidun nelaukdami pasti- 
prinimo. Akimirksniu įvertinęs situaciją, vienas graibstėsi 
pistoleto. Bet kol atsisegė dėklą, Mironas nušovė jį iš šrati- 
nio. Pamatęs pusiau perplėštą porininką, antrasis faras pri- 
leido į kelnes, krito ant kelių ir užsidengė rankomis galvą. 
Ne laiku grįžus drąsai - o gal tai viso labo buvo adrenalino 
pliūpsnis, banko apsaugininkas pašoko. Mironas nušovė jį iš 
antro vamzdžio. 

— Velniai griebtų, - iškošė Karlas, iš balso girdėjai, kad jam 
visai nepatiko tas kraujo tvanas, plaukiantis per marmuri- 
nes grindis. - Vėl užtaisyk, Mironai. 

— Gerai, Karlai. 

Sesilijus užtraukė kelioninį krepšį. 

- Viskas. Nėšinamės iš čia po velnių. 

— Aš taip nemanau. 

Kasininkė Konė laikė rankose pistoletą. Bet ji grasino ne 
Sesilijui, Karlui ar Mironui. Ji taikė į antrąjį policininką, nes 
šis atgavo drąsą ir siekė savo ginklo. 

Kasininkė Konė nušovė jį tiesiai į širdį. 


Dvidešimt aštuntas Skyrius 


Li palaistė lapingą augalą ant svetainės palangės. Sanpau- 
lijas jis jau palaidojo. Žuvęs reikalas. O tie augalai svetainė- 
je - neturėjo nė menkiausio supratimo, kaip jie vadinasi, - 
reikia juos laistyti ar ne? Gal jau perlaistė. Bet kai Kora grįš, 
galjai bus lengviau pakelti sanpaulijų netektį, jei nors vienas 
jos augalas bus likęs gyvas. 

Tik tokia mintis sukosi Ezio galvoje - „kai Kora grįš, o 
ne „jeigu ji grįš. Jis neleido sau net pagalvoti, kad ji gali ne- 
grįžti. 

Neleido sau pernelyg nusiminti ir dėl beprasmiškos vaka- 
rykštės kelionės pasimatyti su Dži Parkeriu. Jo kelionė pas 
mirštantį žmogų suėdė visą dieną - vien dėl to vertėjo ten 
trenktis. | 

Na, ne vien dėl to, bet ir dėl sprendimo, kurį ši kelionė 
privertė priimti: jis meta Makorkl bylą. 

Ji Eziui baigta. Laukė jos pabaigos. Pastaruosius dvide- 
šimt dvejus metus ji be atvangos jį persekiojo. Pavargo. .Per- 
nelyg. Baigta. Jis nori grįžti į gyvenimą. Nori, kad žmona 
grįžtų. Baigta. Užmiršti tai. 

Širyt atsibudo iš naujo apsisprendęs išbraukti bylą iš 
savo sąmonės. Aišku, neturėjo iliuzijų, kad bus lengva. Per- 
laužti dvidešimt dvejų metų įprotį - nemenkas žygdarbis. 
Išeitis - imtis ko nors kito. Taigi jis vaikščiojo iš kambario į 

kambarį, bandydamas prisiminti tuos milijonus pavedimų 
iš Koros „Brangusis, padaryk“ lapo, kurių niekada taip ir 
neįvykdydavo. 

Ta proga sutvarkė ant grindų stovinčio šviestuvo laidą 
savo kabinete. Patepė užpakalinių durų vyrius. Pakeitė sofos 
kojų ratukus ir nustatė, kad nė velnio nežino, kaip pasukioti 
ventiliatorių palubėje, kad nevibruotų. Užsirašė: reikia išsi- 
kviesti elektriką. 

Bėda ta, kad Kora viską tvarkė kuo tiksliausiai, todėl Ezis 
labai greitai baigė savo užduotis. 

Palaisčius bevardžius augalus, nuobodulys pristojo kaip 
kerštas. Gal alkanas? Galbūt. Gal turėtų vykti į „Darbščiąją 
bitę“ priešpiečių? Ten bus ta pati šutvė. Tie patys smalsūs 
klausimai. Jis nenusiteikęs. 

Tad pasikaitino firminę paprikų skardinę Wolf ir nusine- 
šė garuojantį puodelį ir šiek tiek džiūvėsių į irštvą. Įsijungė 
televizorių - tiesiog tam, kad būtų šioks toks fonas, malonu- 
mas vien girdėti žmogaus balsą. Žiūrėdamas, ką paskaitinė- 
ti, pasiėmė trijų mėnesių senumo Readers Digest ir perbėgo 
akimis turinį ieškodamas, kas patrauktų dėmesį. 

Jau buvo beisijaučiąs į istoriją apie žmogų, kurį prarijo 
banginis, beveik kaip sekmadieninės mokyklos pasakojime 
apie Joną, bet atėjo vietos vidurdienio žinių laikas. Pagrindi- 
nė naujiena buvo banko apiplėšimas: du negyvi policininkai, 
banko apsaugininkas ir vienas klientas. Vagys dingo su ne- 
nustatytu kiekiu pinigų. Nors bendruomenė maža, bankas 
buvo turtingas, nes šalimais įsikūrusi didelė pramonės įmo- 
nė - padangų gamykla. 

Saugos kameros padėjo nustatyti plėšikus - kalėjimo bėg- 
liai Mironas Hutas ir Karlas Herboldas, taip pat jo brolis Se- 
silijus, lygtinis, gyvenantis ir dirbantis miestelyje. 

Ir visai netikėta, banko darbuotoja Konė Skags taip pat 
dalyvavo apiplėšiant. Trisdešimt dvejų išsiskyrusi bevaikė 
moteris, bendradarbių apibūdinama kaip „buvusi normali“, 


222 » Sandra Brown 


vaizdajuostėje užfiksuota mirtinai nušaunanti vieną polici- 
ninką. 

— Mes įsitikinę, kad sučiupsime tuos žudikus ir grąžinsi- 
me juos į teisingumo rankas, - aistringai dėstė policijos še- 
fas, netekęs pusės savo pajėgų, du iš keturių jo pareigūnų pa- 
bandė sukliudyti plėšikams. - Šiame mieste jūs nešaudysite 
policininkų ir išvis priėjote liepto galą. 

Herboldai ir jų bendrai buvo laikomi ginkluotais ir ypač 
pavojingais. Ezio paprikos ataušo, kol jis klausėsi pranešimo 
apie paieškų tinklą, kurį tvarkos palaikymo pajėgos užmetė 
ant Arkanzaso, Luizianos šiaurės vakarų kampo ir šiaurės 
rytų Teksaso. 

Reporteris iš nusikaltimo vietos baigė ir laidos vedėjas 
pristatė psichologą dr. Kažką Tokį. Tas monotonišku balsu 
ėmė skaityti paskaitą apie traumų pasekmes, kurias patiria 
tokių smurtinių įvykių liudytojai ir aukų artimieji. 

Ezis išjungė garsą. Mechaniškai kišdamas drungnas papri- 
kas į burną, spoksojo į tylų televizoriaus ekraną. Po psicho- 
logo ėjo margas reklamos intarpas. Jis prasidėjo vaizdeliu, 
kaip moteris pavydžiai kaimynei rodo gaiviai kvepiantį savo 
tualeto kambarį. 

Kaip senas gaisrinės arklys, Ezis buvo įsitempęs ir pasiren- 
gęs bėgti. Jo ankstesnis apsisprendimas atminty paliko tokį 
pat menką įspaudą, kaip kaklaraištis, gautas per pastarąją 
Tėvo dieną. Prieš keletą minučių jo dvasia bandė susitaikyti 
su namisėdos gyvenimu. Dabar ji vėl buvo kupina energijos, 
nekantri, įkvėpta. 

Jis buvo pirmas pareigūnas, grūmęsis su broliais Herbol- 
dais. Jis buvo pirmas tvarkos saugotojas, įkišęs juos į kalėji- 
mą. Dabar jie įvykdė žiaurų nusikaltimą gretimoje valstijoje 
ir paspruko. 

Karlas ir Sesilijus buvo blogi berniukai. Psichologai jų 
blogumą veikiausiai aiškintų tuo, kad augdami jie neturėjo 
tėvo, jų motina buvo silpna ir jokios įtakos jiems neturėjo, 

taip pat tuo, kad jų griežtas patėvis mėgino juos drausminti, 
bet nemylėjo. Ar kam nors rūpėjo tie užsispyrę paaugliai? 

Bet dabar jie vyrai. Atsakantys už save. Dabar jie blogi, 
nes jiems tai patinka. Po šio ryto apiplėšimo ir žudynių jie 
nebeturi ko prarasti. Žmonės, kurie nebeturi ko prarasti, — 
patys pavojingiausi. Herboldus būtina sučiupti, kol daugiau 
nepridirbo. 

Ezis pašoko ant kojų. Nunešė paprikų puodelį į virtuvę ir 
užpylė šaltu vandeniu. Vanduo akimirksniu sustingdė rieba- 
lus į oranžinį tepalą, bet Ezis jį taip ir paliko kriauklėje. 

Pasičiupęs skrybėlę, po kelių sekundžių Ezis jau buvo už 
durų, sėdėjo mašinoje ir važiavo taip energingai ir su tokiu 
aiškiu tikslu, kokio nebuvo jautęs nuo tada, kai jam buvo pa- 
siūlyta atsistatydinti. 


Pagrindinė šerifo įstaigos salė buvo tuščia, išskyrus pareigū- 
ną, budintį prie telefono. Pamatęs Ezį, jis pražydo šypsena. 

— Labas, Ezi. Kas jus čia užnešė? 

— Sveiki, Sauderai. Kaip reikalai? 

— Ar smagu išėjus į pensiją? 

— Pakenčiama. 

— Tikiuosi, jau apsipratote? 

- Ir aš tikiuosi. Ar naujasis šefas yra? 

— Taip, taip, - atsakė pareigūnas. - Ką tik grįžo papietavęs 
kavinėje priešais. Grįžo nešinas Liusės tortuku su kokosiniu 
kremu. 

— Kaip manote, ar jis nesupyks, jei įkišiu galvą? 

— Juk žinote, kur durys. 

Ezis mandagiai pasibeldė. Šerifas Ronaldas Fosteris pakė- 
lė akis nuo torto gabaliuko, nulaižė nuo burnos kampučio 
saldėsius ir mostelėjo Eziui užeiti. Nuglaistytas Teksaso uni- 
versiteto auklėtinis. Jis didele persvara laimėjo šerifo rinki- 
mus, nes buvo sudėtas kaip imtynininkas, buvo energingas 
ir keliančių pasitikėjimą manierų. Tikras šeimos žmogus, 

turi mielą žmoną ir tris vaikus; buvęs baptistų bažnyčios 
diakonas. Skvarbios mėlynos akys sakė: „Aš myliu Jėzų ir su 
manim nejuokauk“ Jis buvo jūreiviškai apsikirpęs ir, jeigu 
Ezis teisingai spėjo, įsivaizdavo esąs dar kietesnis. 

Jeigu ir suirzo dėl netikėto Ezio apsilankymo, Fosteris 
buvo pernelyg mandagus, kad tai parodytų. Jo rankos pa- 
spaudimas buvo tvirtas, sausas ir nuoširdus. 

- Sėskit, Ezi, sėskit. Norite truputį torto? 

— Ne, ačiū. Nors atrodo skaniai. 

— Niekada nepasitaikė, kad Liusės būtų neskanus. 

Priėmęs pasiūlymą atsisėsti, Ezis paklausė, kaip patinka 
darbas, ir Fosteris atsakė: 

— Negaliu skųstis. - O kai jis pasiteiravo, kaip Eziui einasi 
atsistatydinus, šis sumelavo, kad irgi neblogai. 

— Esu tikras, kad girdėjote apie banko apiplėšimą šį rytą 
Klaredone, Arkanzase, - pradėjo kalbą Ezis. 

- Visos linijos zvimbė. Prasidėjo didelė medžioklė, siekia 
net iki šitokios tolybės. 

— Tai va, kodėl aš čia, Ronai. Pagalvojau, gal jums pravers- 
tų papildoma pagalba. 

Jaunas vyras, užtūpęs kėdę, kurią Ezis vis dar laikė sava, 
įbedė į jį nemirksinčias akis. 

- Kam? 

Čia buvo keblioji dalis: įpiršti savo nuomonę neparodant, 
kad šerifas Fosteris nesusitvarko su darbu. 

— Na, tam atvejui, jeigu tie vyrukai čia vėl pasirodytų. 

- Jūs tikriausiai girdėjote apie vakarykščią? 

Vakar? Vakar? Kas buvo vakar? 

— Taip, - ištarė truputį apsimesdamas Ezis. - „Darbščiojo- 
je bitėje“. Tenykščiai vyrukai šįryt apie tai kalbėjo. 

Naujasis šerifas palingavo ežiuku kirptą galvą. 

— Aš vis dar negaliu suvokti, kam Sesilijui reikėjo čia pa- 
sirodyti. Mano spėjimas - jis tiesiog norėjo visus išmušti iš 
vėžių. Juodu su Karlu turėjo planuoti tą apiplėšimą mėne- 

sius ar net metus. Jis pernelyg gerai organizuotas. Sesilijus 
galvojo, kad atvykti čia pasimatyti su patėviu bus geras dė- 
mesio nukreipimas. 

- Niekas niekada šių vyrukų nekaltino, kad jie buki. - 
Vakar čia buvo Sesilijus pasimatyti su Delrojumi? Vos tik 
išeis iš čia, tuoj pat paskambins Delrojui ir pabandys iš jo 
išgauti daugiau informacijos. Kitas šerifo sakinys nubrau- 
kė tą planą. 

- Sesilijus pirma nuvyko į namus, tada surengė tikrą spek- 
taklį ligoninėje. Visus baisiausiai sunervino. 

Ezis linktelėjo, nors ir pats nesuprato, kam čia jis pritarė. 

— Girdėjau. 

— Kai Delrojaus būklė tokia kritiška, tik to tai kurčiai po- 
niai ir betrūko. 

— Velnioniškai apmaudu. - Nors Ezis ryte rijo šokiruojan- 
čią informaciją, kurią Fosteris neapdairiai jam atskleidė, pa- 
čiame smegenų kamputyje cinksėjo: „Nuo kada pasidariau 
toks išmoningas melagis?“ 

— Na, kad ir kaip ten būtų, dabar jis - Arkanzaso proble- 
ma. Sesilijus dabar turi daugiau rūpesčių nei Bleveris ir jo 
žmonės. Negavau jokių duomenų, kad juodu su Karlu nusi- 
taikę į šią pusę. 

— Vakar jūs taip pat neturėjote jokių ženklų, perspėjančių, 
kad Sesilijus atvyksta. 

- Ezi, FTB palaiko nuolatinį ryšį su šia įstaiga. Pirmas pa- 
vojaus ženklas, ir pas mus prigužės federalinių agentų. 

— Tai dar viena priežastis turėti kuo daugiau ištikimų vie- 
tos vyrų. 

— Bet nebuvo jokių ženklų... 

— Niekas negali pasakyti, ką tie pamišę kalės vaikai dar 
gali iškrėsti. - Matydamas, kad Fosteris ima nekantrauti, ir 
girdėdamas desperaciją savo balse, jis prisivertė trumpai nu- 
sijuokti ir nerūpestingai trūktelėti pečiais. - Juk neįžeistų, 
ar ne, jei pora papildomų akių stebėtų, ar jie neapsireiškė? 

— Ne, neįžeistų. Tik vargu ar būtina. - Fosteris nusišypso- 
jo taip pat dirbtinai, kaip Ezis nusijuokė. - Jūs geriau nei kas 
kitas žinote, koks braškantis šios įstaigos biudžetas. 

- Jums nereikės man mokėti. - Jėzau, būk geras, tik ne- 
versk manęs maldauti to pienburnio, nukreipė aukštyn min- 
tis Ezis, nors ir suprato, kad taip gerai meluojant Jėzus gali 
ir neišgirsti. 

Kad neatrodytų velnioniškai trokštantis užduoties, jis at- 
silošė krėsle, užmetė koją ant kito kelio ir pakabino skrybėle 
ant bato smaigalio. 

— Suprantate, tiesiog šovė tokia mintis. Norėjau, kad 
žinotumėte - esu laisvas, jeigu staiga prireiktų dar vieno 
žmogaus. 

Jaunasis šerifas atsistojo ir išėjo iš už stalo rodydamas 
Eziui, kad vizitas baigtas. Jo ir vėl nebenorėjo klausytis, ly- 
giai kaip tas Arkadelfijos prokuroras prieš daugybę metų. 
Pasaulis priklauso jaunesniems, stipresniems žmonėms. 

— Negaliu apsakyti, Ezi, kaip labai vertinu jūsų pasiūlymą. 
Bet negaliu nė svajoti pasikviesti jus atgal į valstybės tarny- 
bą. Nusipelnėte poilsio. Jums vertėtų atsipalaiduoti ir nuo- 
širdžiai mėgautis kiekviena poilsio valandėle. Be to, - pridū- 
rė kikendamas, - ponia Kora su manim nebekalbėtų, jeigu 
jus įtraukčiau į aktyvią tarnybą. 

Jis paplekšnojo Ežiui per petį, ir tai buvo būdas išstumti jį 
pro duris, kurias pats atidarė. 

— Malonu jus matyti. Ačiū, kad užsukote. 

Durys Eziui už nugaros su garsu užsidarė. Jis žvilgterėjo 
į dispečerį, kuris mikliai nusuko akis į popierius ant stalo. 
Jam buvo nepatogu dėl seno žmogaus, kuris nežino, kad lai- 
kas baigti. 

Su visu orumu, kurį dar pajėgė rodyti, Ezis užsidėjo skry- 
bėle. 

- Iki pasimatymo, Sauderai. 

- Iki, Ezi. Laikykitės. 

Ezis nukėblino šaligatviu trokšdamas, kad galėtų atsukti 
laikrodį atgal ir persvarstyti sprendimą ateiti čia ir paprašyti 
darbo. 

Aišku, aišku, jis iškart atjaunėtų dalyvaudamas trijų valsti- 
jų surengtoje medžioklėje. Sėdėti su vyrais pasaloje, pliurpti 
visokius niekus, kad nustumtų nuobodulį ir apmaldytų ner- 
vus, gerti blogą kavą - būtų tikra rožinė svajonė. 

Bet ne noras grįžti į šitokią bičiulystę jį užvaldė. Buvo daug 
svaresnė priežastis. Širdies gilumoje vylėsi, kad jeigu padės 
sučiupti Herboldus, jeigu nors truputį, nors ir visai kukliai 
prisidės prie to, gal nuramins savo sąžinę, kad nesuėmė jų 
tąkart. 

Turėjo tai suprasti. Gyvenimas ne taip surėdytas. Jeigu 
nepagavai staiga atskriejusio kamuoliuko, dėl kurio tavo ko- 
manda prakišo pasaulio čempionatą, nesvarbu, ką toliau nu- 
veiksi per savo karjerą, tik tą apsišovimą visi teatsimins. 

Eidamas pas Fosterį, pats suniekino visa tai, ką vertinga 
buvo padaręs. Nekaltino Fosterio, kad šis nesusižavėjo jo 
idėja. Ji ne itin praktiška. Dabartinis šerifas buvo pagarbus. 
Jis perteikė tai kuo mandagiausiais žodžiais, bet esmė ta 
pati: „Niekam jūsų nereikia, Ezi. 

Liūdna, bet jis teisus. 


Dvidešimt devintas skyrius 


- Šešių vėliavų“ parke yra traukinukas, kuris tave veža 
žemyn galva. Du kartus! Mama sako, kad aš dar per mažas 
juo važiuoti, bet aš nesu mažas, tiesa, Džekai? 

— Ten veikiausiai turėtų būti ženklas, kuris parodo, kokio 
ūgio turi būti. 

— Manau, esu pakankamai aukštas. 

— Tu puikiai pasivažinėsi. 

— Džekai, ar tu važiuosi kartu? 

— Ne, manęs ten nebus. Ar nori pasiimti dinozaurų kny- 
gą - kai nesiduosi „Šešiose vėliavose“? 

— Aišku, būtinai. 

Džekas įdėjo knygą į lagaminą ant sulankstytų šortų ir 
trumprankovių viršaus. Jis perbėgo akimis sąrašą būtiniausių 
dalykų, kuriuos Mardžorė Beiker sudiktavo jam per telefoną. 

- Tai viskas. Bet jo neuždarysime, kol tavo mama nepar- 
važiuos. Paskutinę akimirką ji gali užsimanyti dar ką nors 
įdėti. | 

Interpretatorė paskambino Anos vardu ir pranešė gerą 
naujieną - šiąnakt Delrojus buvo išgabentas sraigtasparniu 
į Dalasą. Ana ir Deividas rytą važiuos mašina. Kol jie atvyks, 
Delrojus rengsis šuntavimo operacijai. Mardžorė maloniai 
pasisiūlė lydėti Aną, kad palengvintų bendravimą su medici- 
nos personalu, o kai reikės, pabūti su Deividu. 

Deividui tai bus didžiulis nuotykis. Mainais už gerą elgesį 
ir kad neverkšlens, kai bus ligoninėje, jam buvo pažadėta ke- 
lionė į teminį parką gretimame Arlingtone. Sužinojęs apie jo 
atrakcionus iš televizijos ir spausdintų skelbimų, berniukas 
nesiliovė apie tai šnekėjęs. Nesustodamas plepėjo visą po- 
piete, per vakarienę ir net maudydamasis. 

Džeko nuomonė apie motinas pagerėjo. Geros, mylinčios, 
kantrios - ir taip besielgiančios kasdien, jos nusipelno šven- 
tųjų aureolės. Jis buvo pavargęs ir nemenkai susirūpinęs, 
kad Ana važiuos namo viena ir sutemus. Patarė Deividui eiti 
anksti gulti. 

— Taip pailsėsi prieš kelionę. 

— Bet Džekai, aš nepavargęs, - priešgyniavo berniukas. — 
Ir man leidžiama neiti į lovą, kol mažoji rodyklėlė ne ant aš- 
tuonių. 

Džekas buvo nusivaręs. Troško atsigulti ir išsitiesti. Va- 
landos, kai vakar sekė Sesilijų Herboldą, padarė savo. Šian- 
dien jis plušėjo prie kasdienių darbų, kuriuos vakar užlei- 
do, ir dar prižiūrėjo Deividą, o čia, padarė atradimą, reikėjo 
dirbti visu etatu. 

Bet trumpoji rodyklėlė dar nepasiekė aštuonių. 

— Na gerai, o kaip žaidimas „Senmergė ? 

Jie žaidė prie virtuvės stalo, kartu laižydami šokoladinius 
ledus. Deividas tris kartus paeiliui laimėjo. Baimindamasis 
dėl Anos, Džekas niekaip nesusikaupė prie žaidimo. Broliai 
Herboldai šiandien pasidarbavo mažame Arkanzaso mieste- 
lyje. Vakarykštė ilga kelionė į Bleverį ir atgal Sesilijaus per- 
nelyg nenuvargino, ir jis dalyvavo apiplėšiant banką, po ku- 
rio gyvybės neteko keturi nekalti žmonės. 

Nors gaudynės gerai organizuotos, sutelkta nemažai pajė- 
gų, juodu su broliu vis dar laisvėje. Sesilijus žino, kad Delro- 
jus ligoninėje, o jo marti ir anūkas likę vieni ūkyje, na dar yra 
samdinys. Džekas nesugalvojo svarios priežasties, kodėl jie 

turėtų atsibastyti čia ir rizikuoti būti sugauti. Bet tada kokio 
velnio vakar Sesilijus čia pasirodė? Jam tai nepatiko. 

— Kaip čia išeina, kad jie nenaudojo metalo? 

— Kas? 

— Džekai, ar tu klausaisi? 

- Žinoma, klausausi. Tik stengiausi sugalvoti, kaip pri- 
versti tave ištraukti Senmergę. 

— Aš gerai žaidžiu. 

- Iš tikrųjų. 

— Kai indėnai darė peilius kaip tas tavo, kodėl jie nenau- 
dojo metalo? 

— Todėl, kad jo neturėjo. Jie naudojo kitokias medžiagas: 
akmenį ir obsidianą. 

— Kas yra obisindanas? 

— Obsidianas. Vulkaninis stiklas. 

— Stiklas iš vulkano? Jėga! 

— Aha. 

— Džekai, kaip iš vulkano pagaminti stiklą? 

O jeigu Sesilijus ar Karlas čia ateitų, ką jis darytų? Ką ga- 
lėtų padaryti, nebent pats pridėtų į kelnes? 

— Džekai? 

— Na, nežinau, Deividai. 

— Maniau, tu viską žinai. 

— Ne. Nė iš tolo. 

Deividas laimėjo ir tą partiją, ir jie sumaišė kortas. Deivi- 
das dalijo. 

- Prisimeni tą dieną, kai norėjau siusioti ir pasakei, kad nie- 
ko tokio, jei nusišlapinsiu lauke, tik kad tai nevirstų įpročiu? 

— Aha. 

- Ir abu myžome. 

— Aha. 

— Mano mama sakė... 

— Tu papasakojai mamai? 

— Aišku. 

- Šaunu, - sušnibždėjo Džekas. 

— Mama pasakė tą patį. Sakė, labai prispyrus reikalui, bet 
tik jeigu aplink nėra moterų. 

— Geras patarimas. Klausyk motinos. - Jis vėl turėjo Sen- 
mergę. 

— Ir dar jos paklausiau, ar mano penis bus toks didelis kaip 
tavo. 

— Ką? - Džeko galva loštelėjo. 

— Ji sakė, kad bus, bet pirma turiu užaugti. 

— Kas tai? 

— Juk žinai, Džekai, - Deividas išpūtė akis. - Tavo penis. 

— Ne, - ištarė Džekas, ranka rodydamas patylėti. - Kažką 
išgirdau. 

— Mamos mašina. 

Vyras ir berniukas pasistumdydami nuskubėjo per pagal- 
binį kambarį prie užpakalinių durų. Deividas lėkė, nes gal- 
vojo, kad parvažiavo mama. Džekas skubėjo, nes baiminosi, 
o galčia ne ji. 

Bet tai buvo Anos mašina. Deividas nušuoliavo žemyn 
laiptais, kartu kalbėdamas ir rodydamas ženklus: 

— Mama, mama, spėk, kas? Mano lagaminas visas sukrau- 
tas, ir aš pasiruošęs vykti į Dalasą. Kada rytoj išvažiuojame? 
Ar iš karto, kai atsibusiu, ar pirma dar pavalgysime pusry- 
čius? Džekas šiandien man leido pajoti arkliu. Jis laikė vade- 
les ir vedė jį aplink aptvarą, bet aš pats vienas sėdėjau balne 
ir visai nebijojau, nes labai tvirtai laikiausi už balno rago ir 
nenukritau. Ir dinozaurų knygą įsidėjau į lagaminą. Aš jau 
išsimaudžiau, ir dabar žaidžiame „Senmergę . 

Džekas nesiryžo spėti, kiek iš viso to žodžių srauto Ana 
suprato. Ji išlipo iš mašinos, priklaupė ir stipriai apkabino 
sūnų. Tada pakėlė jį nuo žemės ir dar stipriau priglaudė. Dei- 
vidas kojomis apsivijo jos liemenį, toks buvo jo apkabinimas, 
o mažos rankutės glostė jai nugarą. 

Džeko akys per berniuko petį susitiko su Anos. 

Ir jis suprato. 

Pagaliau Deividas pasimuistė, ir ji paleido sūnų, tas nu- 
čiuožė žemyn. 

— Mes valgėme ledus, ir Džekas man leido užsipilti Heršio 
šokolado. Nė lašo nepraliejau. Mama, jei nori, ir tau padary- 
siu ledų, moku. | 

Ji parodė jam. 

— Sako, kad kitą kartą, ne šį vakarą, - Deividas paaiškino 
Džekui. - Ji pavargusi. 

— Tad geriau vedamės ją vidun. - Kai jie įžengė į namą, 
Džekas vėl bandė pagauti Anos žvilgsnį, bet ji vengė jo akių. 

Virtuvėje ji pasiėmė iš šaldytuvo grafiną apelsinų sulčių 
ir įsipylė. 

Deividas vis dar čiauškėjo: 

— Mama, spėk, ką valgėme per pietus. Mėsainių. Džekas 
daro labai skanius. Jis žadėjo išmokyti mane lošti šaškėmis, 
kad nustebinčiau senelį, kai grįš iš ligoninės. 

Anos šypsena išblėso. Ji greitai padėjo tuščią sulčių stikli- 
nę į kriauklę. 

- Žinai ką, Deividai, — pasakė Džekas. - Man atrodo, tavo 
mama visiškai nusikamavusi. Aš irgi pavargęs. Ką pasakysi, 
jei visi eisime į lovas? Kodėl tau su mama nelipus į viršų? 
Prieš išeidamas užrakinsiu. 

— Kuo anksčiau nueisiu miegoti, tuo anksčiau atsikelsiu, 
ar ne, Džekai? 

— Tu teisus. 

Deividas įspraudė rankutę į Anos. 

- Eime, mama. Aš tavim pasirūpinsiu. 

Ana paglostė jam skruostą, bet Deividas, rodos, nepaste- 
bėjo ašarų, spindinčių jos akyse. 

— Labanakt, Džekai. 

— Kiėtai miegok, Deividai. Pasimatysime rytą. 

Džekas išvalė ledų likučius iš indų ir sudėjo į indaplovę. 
Paėmė keletą drėgnų virtuvės rankšluosčių ir nunešė į skal- 
byklą. Kai grįžo į virtuvę, nustebo pamatęs Aną. 

Ji atrodė pavargusi ir išsekusi, siela tokia pat iškamuota 
kaip kūnas. Nusiavė sandalus, ištraukė palaidinukę iš už si- 
jono juosmens. Jos makiažas buvo išskydęs, akys ašarotos, 
paraudusios ir pavargusios. 

— Delrojus?.. 

Ji silpnai linktelėjo, tada be garso nuėjo prie vienos iš 
spintelių. Džekas ją sustabdė. 

— Sakykite, ko norite, ir sėskitės, paduosiu. 

Tai, kad taip noriai sutiko, rodė, kokia ji išsekusi. Atsisėdo 
prie virtuvės stalo, tada išsitraukė bloknotą ir rašiklį. 

— Ko norėtumėte? - Kai ji parodė į arbatos dėžutę, Džekas 
pripylė elektrinį virdulį ir įjungė. 

Padėjo puodelį su lėkštute ant stalo ir atsisėdo priešais ją. 

— Ar sakėte Deividui? 

Ana papurtė galvą ir ženklais parodė miegą. 

— Teisingai padarėte. Rytojus jau greitai. 

Ji parašė, jog Deividas bus nusivylęs, kad kelionė į „Šešias 
vėliavas“ atšaukiama. Džekas jai atsakė liūdna šypsena. 

— Na, jis dar vaikas. 

„Ačiū, kad pabuvote šiandien su juo. 

— Nėra už ką. 

„Negalvojau, kad taip ilgai užtruksiu. Aš...“ 

Džekas tįstelėjo per stalą ir paėmė rašiklį iš bejausmių 
pirštų. 

— Man patinka Deividas. Nebuvo jokio vargo. Džiaugiuosi, 
kad galėjau padėti. 

Ana parodė ačiū. 

Džekas parodė nėra už ką. 

Suskambėjo telefonas. Jis mostelėjo į jį ir paklausė, ar ji 
norėtų, kad jis pakeltų. Prašau. 

-— Alio. 

- Ar čia ponas Sojeris? 

— Taip. 

- Čia Mardžorė Beiker. Norėjau sužinoti, ar Ana saugiai 
pasiekė namus. 

— Vos prieš keletą minučių. 

— Kaip ji? 

— Kaip ir nujaučiate. Labai pavargusi. 

— Ar perduotumėte jai nuo manęs žinutę? Pasakykite, kad 
paskambinau laidojimo biuro direktoriui. Mudvi turime su 
juo susitikti devintą ryto. 

— Labai gražu iš jūsų pusės, panele Beiker. 

— Tai mažiausia, ką galėjau padaryti. Turite rašiklį ir po- 
pieriaus? 

Jis užrašė reikalingą informaciją, tada pasakė: 

— Jeigu galėčiau dar jus patrukdyti... Nenoriu varginti 
Anos, versdamas ją rašyti, bet gal galite pasakyti, kas atsiti- 
ko? Paskutinė žinia, kurią girdėjau, kad Delrojus buvo pake- 
liui į Dalasą operacijai. 

- Jį ištiko dar vienas širdies priepuolis. Visos pastangos jį 
atgriebti žlugo. 

Džekas išklausė trumpo atpasakojimo. 

- Aišku, - sumurmėjo, kai ji baigė. - Ką gi, ačiū. Perduosiu 
Anai žinutę. 

— Pasakykite, kad nesvyruodama skambintų, jeigu manęs 
prireiks. 

— Dar kartą ačiū. 

Jis padėjo ragelį kaip tik tada, kai virdulys pradėjo švilpti. 
Atsinešė jį prie stalo ir užpylė verdančio vandens ant arbatos 
pakelio, kurį Ana buvo išsirinkusi, tada vėl atsisėdo į vietą 
priešais. 

— Norite ko nors užvalgyti? - Atsisakiusi maisto, ji įbėrė 
šaukštelį cukraus į uogų kvapo arbatą, išmaišė, siurbtelėjo 
keletą gurkšnelių ir tik tada vėl pakėlė akis į Džeką. Šis pa- 
stūmė jai lapelį popieriaus su rytojaus ryto susitikimo lai- 
ku ir vieta. Ji perskaitė nematančiom akim, linktelėjo, kad 
suprato. - Panelė Beiker pasakė, kad gydytojai plušėjo prie 
Delrojaus beveik pusę valandos. 


Be iodijų + 235 


Ji parašė: „Padarė viską, ką galėjo. Tiesiog negalėjo jo su- 
grąžinti.“ 

— Dieve, Ana, man labai gaila. 

Jos veidas vėl atgijo. Ašaros, kurios blizgėjo akyse, ėmė 
riedėti skruostais. Džekas atstūmė kėdę, norėjo prieiti, bet ji 
sumosavo abiem rankomis, rodydama nesiartinti. 

Jis vėl atsisėdo. 

- Kas jį taip paveikė? Žinia apie Sesilijaus apsilankymą? 

Šluostydamasi ašaras nuo skruostų, ji parašė: „Galbūt. 

— Ar žinios apie banko apiplėšimą šį rytą pasiekė ligoni- 
nę? - Kai ji pavargusi linktelėjo, vėl paklausė: - Kaip mano- 
te, ar Delrojus nugirdo? 

Ji patraukė pečiais, tada parašė: „Nemanau, bet jis ir taip 
buvo labai susirūpinęs. Jis mirė neramus.“ 

Džekas tik žiūrėjo, leisdamas jai išplėtoti mintį. Ji dar pri- 
rašė: „Nemanau, kad jis žinojo apie apiplėšimą, bet bijojo to, 
ką Karlas ir Sesilijus gali padaryti. Delrojus mirė baiminda- 
masis dėl jų, dėl ūkio, dėl banko paskolos. Dėl Deivido atei- 
ties. Kai ji pažvelgė į jį, Džekas tarė: 

- Taip pat ir dėl jūsų, esu tikras. 

„Ką dėl manęs? Ar Delrojus pasakojo jums apie mane?“ 

Regis, ji ėmė jaudintis. Jam tai sakė ryškus brūkšnelis, ku- 
riuo pabraukė paskutinį žodį. 

— Jokių smulkmenų, Ana. Jis tiesiog užsiminė man, kad 
galbūt buvo nesąžiningas su jumis. 

Suraukusi antakius ji parašė: „Kaip tai nesąžiningas?“ 

— Na... - Suvokęs, kad pats įsispeitė į kampą, nebesumojo, 
ką atsakyti. 

Juk iš tiesų Delrojus jam netvirtino, kad egoistiškai buvo 
nesąžiningas Anos atžvilgiu. Delrojus tik leido suprasti, o 
Džekas negali įdėti žodžių mirusiam žmogui į lūpas. 

Ana brūkštelėjo skersai bloknoto ir pastūmė jam. „Jūs 
nieko apie tai nežinote. 

— Bet žinau, kad jis jus mylėjo. 

Plykstelėjusi ji pašoko nuo kėdės ir išlėkė iš virtuvės. Dže- 
kas vos nenuvertė kėdės bėgdamas iš paskos. Ana išėjo pro 
priekines duris ir uždarė. Nekreipdamas dėmesio į tokį aiškų 
ženklą, Džekas nusekė paskui ją į terasą. Ji buvo atsirėmusi 
į atramą, priglaudusi prie jos skruostą. 

Džekas paėmė ją už pečių ir atgręžė. Ji priešinosi, bet jis 
nepaleido. 

— Aišku, Delrojus jus mylėjo, Ana, ir jam nieko nereikėjo pa- 
sakoti, kad suprasčiau. Kiekvienam kvailiui būtų buvę aišku. 

Ji kažką parodė. Staigus stačiokiškas ženklas. 

Džekas beviltiškai trūktelėjo pečiais. Perėjusi nuo ženklų 
prie lūpų kalbos, ji be garso ištarė: Kaip? 

— Kaip sužinojau, kad jus mylėjo? Jis galėjo pasinaudoti 
jūsų padėtimi. Bet to nepadarė. 

Jau Anos eilė buvo trūktelėti pečiais nesupratus. 

— Gerai, pasakysiu aiškiau. Jis nepareikalavo sekso už tai, 
kad duoda jums namus. Galima spėti, kad taip elgtis jį ver- 
tė drovumas, dorumas ir daugybė kitokių priežasčių. Bet, 
mano nuomone, Delrojus pernelyg jus mylėjo, kad ryžtųsi 
įžeisti vien užuomina miegoti su juo. Ir nepurtykite galvos, 
ir neapsimeskite, kad nesuprantate, ką sakau, nes bent pačią 
esmę puikiausiai suprantate. 

Ji pasuko galvą ir stipriai užsimerkė. Paėmęs už smakro, 
jis atsuko jos veidą. Ana atsimerkė, bet žiūrėjo į jį šaltai, tarsi 
į svetimą. 

- Jūs teisi, išties čia ne mano reikalas. Bet matau, ką jūs 
darote. 

Jos piktas žvilgsnis klausė: „Ir ką gi?“ 

- Jūs užsivertėte ant savęs didžiulę sunkią kaltės naštą, 
kad nemylėjote Delrojaus taip kaip jis jus. - Spustelėjo jai 
pečius. - Nereikia, Ana. Jūs neturite dėl ko jaustis kalta. Jūs 
tiek daug jam paaukojote. Savo išsilavinimą. Savo fotografi- 
ją. Visuomeninį gyvenimą. Netgi kalbą. Jūs negalėjote atsi- 

liepti į Delrojaus meilę. Jis tai žinojo. Ir dėl to dar labiau jus 
mylėjo - nes pasilikote su juo. 

Iš pradžių ji atrodė pasiryžusi nuneigti šį teiginį, bet tada 
jis pajuto, kaip pamažu įtampa slūgsta. Jos pečiai nusviro. 
Veido raumenys atsipalaidavo, ir išdidumo kaukę pakeitė 
nenumaldomas liūdesys. Ji nuleido akis. 

Nors ir nesąmoningas, šis blakstienų plastelėjimas buvo 
velnioniškai seksualus. Mintyse jis sulenkė pirštą ir tarsi pa- 
leido sustabdytą kadrą, kuris visą dieną šmėsčiojo prieš akis. 
Nuo pat ryto bandė jį nustumti į tolimiausią savo vaizduotės 
kampelį, kad vėliau prisišauktų. Dabar buvo pats laikas jį iš- 
traukti į pirmą planą. 

„Ji atskubėjo tiesiai iš savo lovos į vagonėlį, kad jį pasi- 
kviestų. Naktiniai buvo su siauromis petnešėlėmis, bet vi- 
sai neskirti gundyti. Tai nebuvo koketiškas drabužėlis, nė iš 
tolo. 

Ir vis tiek tas apdaras atrodė minkštas ir lengvas, tarsi 
netikras. Rodės, paliestum - ir ištirptų rankoje, kaip cukraus 
vata burnoje. Po juo nelabai ką apsivilkusi, greičiausiai nieko. 

Tuomet nebuvo kada apie tai galvoti, paskui reikėjo kal- 
bėtis su širdies ligų skyriaus sesele apie gyvybei pavojingą 
situaciją. Paskui Deividas išliejo pieną ir Ana išskubėjo, po to 
visi tie kasdieniai darbai ir tąsymasis su Deividu, ir Džekui 
visai neliko laiko pasimėgauti Anos su naktiniais vizija. 

Užtat dabar jo vaizduotė piešė jos formas - kaip matė ne- 
spalvotame autoportrete - po tuo plonu drabužėliu. Rasa 
nuo žolės suvilgė blauzdas ir kabojo kaip karoliukai. Dėl ra- 
sos ir basų kojų ji atrodė kaip niekad trapi ir reikalinga ap- 
saugos. Oda švelni ir glotni, visiška jo plaukuotos krūtinės ir 
kojų priešingybė. Jis kaip nerangi gorila šalia plaštakės. 

Ir šią akimirką panašiai. Stovėdamas taip arti jautė, kaip 
su kiekvienu įkvėpimu lengvai kilnojasi jos krūtinė. Vieno 
kurio menkas judesys, ir jie, kaip magnetai, būtų pritraukti 

vienas prie kito. Nereikia net judesio: truputį pasvirti į prie- 
kį, ir kūnai susiliestų. 

Jei čia stovėtų bet kuri kita moteris, net negalvotų. Jį val- 
dytų instinktas. Ir pasakytų, kada tinkamas metas jos siekti. 
Žinotų, kur dėti rankas, kaip ją liesti, kur glamonėti, kada 
pabučiuoti, kada nurengti. Su vienadienėmis draugėmis jis 
žinojo, koks turi būti protokolas. Priimdavo nakčiai jas į 
lovą, o rytą palikdavo, fiziškai atsigavęs, bet dvasiškai išsi- 
derinęes. 

Su Ana įprastinė praktika netiko. Aną jis pažinojo. Žinojo, 
kokia jos padėtis, jos šeima, matė, kokia šį vakarą ji pažei- 
džiama, ir puikiausiai suprato, kaip vėliau jo neapkęstų, jei- 
gu tuojis pasinaudotų. 

Čia ne taip, kad jam staiga atsistojo - jokios dviprasmybės. 
Čia ne akimirksnio aistros protrūkis. Tai ne staiga užplūdęs 
siautulingas geismas. Aistra jį pagavo vos pirmą kartą ją pa- 
matė ir nuo to laiko tik stiprėjo. Dienų dienom atsisakė tai 
pripažinti, net kai pamatė ją žiūrint nuo užpakalinių durų, 
jam darbuojantis aptvare, net kai suprato, kad tas atsitiki- 
mas tvarte jai turėjo prasmę. Glostančią jo savimeilę, taip, 
bet jis tos prasmės nesiaiškino, nes... na, nes nesiruošė čia 
užsibūti. 

Taip pat todėl, kad jis nepanašus į savo tėvą. 

Tačiau didžiausias kliuvinys buvo Delrojus. Žinant, ką jis 
jaučia Anai... Na, tai niekada nebūtų įvykę. Net per milijoną 
metų. Džekas nebūtų leidęs, kad tai įvyktų, net jei Ana ir 
būtų ėmusi kaip nors skatinti. 

Bet Delrojaus jau nėra, ir Džekui baisiai norėjosi ją palies- 
ti. Bet nepalietė. Nes toliau būtų įvykę viena iš dviejų. Arba 
ji būtų atsiliepusi į prisilietimą, ir jie būtų pasinėrę į bepro- 
tišką seksą. Arba būtų liepusi jam patraukti savo nešvarias 
letenas ir eiti krautis daiktų. 

Bet kuriuo atveju jis būtų susimovęs. 

Todėl patraukė rankas nuo jos pečių. Iš tikro jos slydo že- 
mMyn nuo pečių per žastus iki pat riešų, tik tada jas atitraukė 
ir žingtelėjo atgal. Ji pakėlė galvą. Jo liežuvis buvo kaip me- 
dinis, vis dėlto sugebėjo išspausti: 

— Geriau eikite vidun, Ana. 

Ji turėjo pajusti iš jo išraiškos, kad taip jai ir bus geriau- 
sia, kad nors sekundę ilgiau pasilikus gali būti suardyta trapi 
pusiausvyra, ir jeigu nenori leisti, kad taip atsitiktų, turi tuoj 
pat pasitraukti. 

Tik trumpai padvejojusi, ji apėjo jį ir nuplaukė pro duris. 

Džekas žiūrėjo į ją ir šnabždėjo pašlovinimą mirusiam 
žmogui: 

— Delrojau, jūs buvote nepalyginti geresnis žmogus nei aš. 


Trisdošimtas skyrius 


al vis dėlto kas jam? - Konė Skags sėdėjo prisišliejusi 
prie durelių užpakalinėje automobilio sėdynėje. 

Mironas gūžėsi kitame kampe. Jo ilgos kojos vos tilpo 
tarp priekinės ir užpakalinės sėdynės. Keliai pūpsojo vos ne 
ties smakru. 

— Arjis nenormalus, ar tiesiog baisus kaip velnias? 

- Jis tik truputį kitoks, brangioji, tai įr viskas, - žiūrė- 
damas į ją pro užpakalinio vaizdo veidrodėlį, ramino Sesili- 
jus. - Bet Karlas sako, kad kai pripranti, beveik nepastebi jo 
keistumo. Ar ne taip, Karlai? ; 

— Taip, kaip tik taip sakiau. - Karlas sėdėjo susikūprinęs 
priekinėje keleivio sėdynėje, pečiai taip pakelti prie ausų, 
kad marškinių apykaklė užstojo burną, todėl jo murmeni- 
mas buvo dar neaiškesnis. 

— Jis mane šiurpina, - tiesiai pareiškė Konė, tarsi Mironas 
nebūtų antausio atstumu. - Geriau jis laikytų tas savo ne- 
sveikai baltas rankas toliau nuo manęs. 

— Jis nesiruošia tavęs įskaudinti, - patikino Sesilijus. 

— Aš tik sakau... 

Ji taip ir paliko numanomą grasinimą kyboti ore. Tada 
tarsi apsaugai sunėrė rankas ir nusisuko nuo Mirono pa- 
spoksoti pro langą, nors buvo tamsu ir nelabai ką įžiūrėjo. 

Per visą pokalbį Mironas snaudė nuknebinęs galvą. Nuo 
apatinės lūpos tįso plona seilė. 

Sesilijus norėjo, kad Konė būtų malonesnė Mironui. O jei- 
gujau nepajėgia, tai bent pasilaikytų tą prastą nuomonę apie 
jį. Tokiomis aplinkybėmis nereikia papildomų rūpesčių. II- 
gesnį laiką būti visiems keturiems susigrūdus tokioje ankšto- 
je erdvėje - pati geriausia dirva nesantarvei. Jeigu nebus pa- 
kantūs išskirtinei vienas kito asmenybei, įtampa gali išsilieti 
tulžim. Karlas jau paniręs į vieną savo juodųjų tarpsnių. 

Jis nusirišęs kaklaraištį ir nusivilkęs smulkiai dryžuotą 
švarką, su kuriais pasirodė banke. Bet vis dar mūvi kostiu- 
mines kelnes ir avi nublizgintus pusbačius. Sesilijui buvo 
įdomu, kur jis nukniaukė tokią aprangą. Aišku kaip dieną, 
tie drabužiai ne jo. 

Kai jie persimetė frazėmis banke, Sesilijus vos atpažino 
brolį - žandenos nuskustos, plaukai sulaižyti. Pagal planą 
banke turėjo susitikti sutartu laiku. Karlo maskuotė akimir- 
ką Sesilijų nustebino, bet buvo puiki. Atsitiktinis stebėtojas 
niekaip nebūtų susiejęs vadybininko su sagutėmis marški- 
nių apykaklės kampuose ir pabėgusio kalinio. Štai kas darė 
Karlą tokį ypatingą. Jis velniškai protingas. 

Bet kaip žmogus, kuris drąsiai ir sėkmingai apiplėšė banką 
ir išnešė keletą šimtų tūkstančių, jo mažasis broliukas neat- 
rodė labai laimingas. Karlas turėtų jausti svaiginantį pakilu- 
mą, euforiją. Turėtų švęsti sėkme, o jis beveik toks linksmas 
kaip duobkasys. Tai buvo didžiausias Sesilijaus rūpestis, nes 
iš patirties žinojo, kad niekada nieko gero nelauk, kai Karlą 
užgula viena iš juodųjų depresijų. 

Vildamasis, kad pavyks išvengti negandos, jis bandė pra- 
skaidrinti nuotaiką - įtraukti Karlą į pokalbį. 

— Tai judu prasukote tą darbelį aną naktį degalinėje? 

- O kaip tu manai? - sumurmėjo Karlas. 

- Spėjau, kad tai judu. - Sesilijus žaismingai stuktelėjo 
jam alkūne. - Skambėjo kaip išdaiga, kuri pritiktų mano 
jaunesniajam broliukui. - Ir jau ne taip linksmai pridūrė: - 
Spėju, kad neturėjai kito pasirinkimo, tik būti kietas su ta 
mergaite. 

Karlas pasuko galvą, atrodė, kad jo akys taip ir sustingo su- 
sitikusios su brolio akimis. Sesilijus nervingai nusišypsojo. 

— Turi sutikti, kad buvo gana nešvanku, ką padarei tai 
mergaitei. Ne tai, kad nesuprantu. Nes suprantu. Turiu ome- 
ny, ką jie dabar šneka, kad prievartaujama ne dėl sekso. Dėl 
valdžios. 

Karlas permetė ranką per sėdynės atlošą. 

— Ar taip jie sako? 

— Girdėjau per „Amerikos paslaptis“. Žinai, per kabelinį 
HBO kanalą. 

— Ne, nežinau. Kur buvau, HBO kanalo nerodė. 

Sesilijui velnioniškai norėjosi, kad nebūtų palietęs šios 
temos. 

— Jie padarė tokią dokumentinę laidą apie išprievartavi- 
mus, ir va šitaip aiškino. 

— Na, jie klydo. Aš įkišau savo kamštį į pirmą skylę, kurią 
radau, ir net neketinau valdytis. 

- Šlykštu! 

Konė. Karlas atsisuko į užpakalinę sėdynę. 

— Ar kas nors su jumis kalbėjo? Ne. Negirdėjau, kad kas 
nors jums būtų pasakęs nors sumautą žodį. 

— Kone, prašau. — Sesilijus stengėsi kaip nors nukreipti 
bėdą, kylančią tarp Konės ir brolio. - Sėdėk ramiai. Mes su 
Karlu kalbamės. | 

— Kas aš? - ji irzliai paklausė. - Nematoma? 

— Ne, tik kad... 

Ji pertraukė: 

— Kol aš čia, turiu teisę į savo nuomone. 

— Kokį šūdą tu sugalvojai, Sesilijau? 

Nors žodinis susikirtimas pažadino Mironą, supykino 
Konę ir taip išgąsdino Sesilijų, kad jis vos nenuvažiavo nuo 
kelio, jam palengvėjo, kad Karlas pagaliau pratrūko. Daugiau 
nebereikia baimintis. Pamažu oras ims skaidrėti. Bet net ir 
dabar jam labai nepatiko Karlo tonas. 

— Ką aš padariau? 

— Ką aš padariau? - pamėgdžiojo Karlas. - Noriu žinoti, 
kada tavo kietoj makaulėj šovė mintis pasiimti ją kartu? 

— Kodėl neklausiate manęs? - vėl įsiterpė Konė. 

— Nes klausiu brolio. 

— Aš pati turiu liežuvį! 

— Užsičiaupk! - riktelėjo abu broliai vienbalsiai. 

Dabar jau pabudęs, Mironas ėmė krapštyti snarglį iš deši- 
nės šnervės. 

— Aš sutikau Konę banke, - ėmė aiškintis Sesilijus. - Su- 
pranti, penktadieniais, kai eidavau išsigryninti čekio. Pradė- 
jome kalbėtis. Kiekvieną penktadienį stengdavausi ją pama- 
tyti. Tada ji pasirodė dirbtuvėse ir paprašė manęs pataisyti 
jos mašiną. Vienas dalykas po kito. Mūsų santykiai stiprėjo, 
ir mes pradėjome draugauti. 

— Man šūdo vietoj jūsų meilės istorija, - niekinamai išta- 
rė Karlas. - Noriu žinoti, kodėl ją įtraukei į šitą. Prakeiktą 
mergšę? Ar išprotėjai? Man tai nepatinka. Nė trupučio. Nė 
supisto mažo trupučiuko. 

Karlo akys blizgėjo kaip laukinio, visą tą tiradą jis išrėžė 
beveik nekrutindamas lūpų, ir Sesilijus suprato - negalima 
delsti. Jis nervingai ėmė aiškinti: 

— Konė pasakojo, kaip nekenčia banko ir bendradarbių. 
Kaip jie padlaižiauja viršininkams. Kokie visi snobai. Kaip 
norėtų jiems atkeršyti, kad ją niekina ir laiko šiukšle. Todėl 
man vieną naktį ir atėjo į galvą. 

— Kaip apreiškimas ar kas? - sarkastiškai paklausė Karlas. 

— Na taip, panašiai. - Nekreipdamas dėmesio į niekinamą 
Karlo prunkštimą, Sesilijus kalbėjo toliau: - Ėmiau ją erzinti, 
taukšti visokius niekus. „Reikėtų apiplėšti tą banką. Tai bent 
jiems parodytume“ Visokį tokį mėšlą. Neteko ilgai vargti, ji 
greitai suprato ir pasakė - taip, turime tai padaryti. 

— Patenkinta? - Karlas dar kartą metė į Konę piktą žvilgs- 
nį. Tada vėl Sesilijui: - Tu prakeiktas aklas mulkis. Ji savo 

pute tave užkerėjo. Štai kas atsitiko. Tave dulkino, kad pasi- 
imtum ją kartu. 

— Nors truputį pasitikėk manim, Karlai. - Sesilijus pyktelė- 
jo. - Nėra taip, kaip sakai. Ji labai padėjo. Ar manai, būtume 
viską prasukę taip sklandžiai, jeigu ne ji? Ji pasidarbavo iš 
vidaus, ir mums to reikėjo. Pats matei, kaip nušovė tą farą. 

- Ir užkūrė pragarą. 

— Tai išgelbėjo jūsų kailį, - sušuko Konė nuo užpakalinės 
sėdynės. - Jis taikėsi į jus, pasipūtėli. Beje, nekaltinkite ma- 
nęs už tą pragarą. Pirmas praliejote kraują, kai nušovėte bai- 
kerį. Ir šis snarglį ėdantis apsigimėlis pasidarbavo. 

Karlas paskersakiavo į Sesilijų. 

— Atrodo, didysis broli, vienintelis, kuris nieko nenužudė, 
esi tu. Bet paprastai visada taip, nieko naujo? 

Sesilijus užgulė ant stabdžių, ir mašina žviegiančiais ra- 
tais sustojo vidury kelio. Ne kad reikėjo. Nebuvo jokio eismo 
šiame skalda grįstame kelyje, vingiuojančiame per tankų pu- 
šyną. Jei kelias ir turėjo kokį pavadinimą ar numerį, Sesili- 
jus jo nežinojo. Neatrodo, kad tas šunkelis būtų pažymėtas 
kokiame žemėlapyje. Gyrėsi Karlui, kad slėptuvė, kurią jis 
įruošė, taip giliai tankumyne, kad net dienos šviesą į ją rei- 
kia atvesti. 

Bet dabar, kai atsisuko į Karlą ir pareikalavo paaiškinti, ką 
šis norėjo pasakyti savo klastinga pastaba, Sesilijus nebuvo 
nei lipšnus, nei linksmas. 

— Ką norėjau pasakyti? Tai, kad kiekvieną kartą, kai reika- 
lai pakrypsta į šūdiną pusę, aš turiu šauti, kad išsikapstytu- 
me, - pagiežingai ištarė Karlas, o tada atsisuko į Konę. - Ar 
šis donžuanas kada jums pasakojo, kaip drebino kinkas Ar- 
kadelfijoje? 

- Mano pistoletas užsikirto! - suspiegė Sesilijus. 

— Tą man tada sakei, bet liudijai teisme kitaip: kad kai rei- 
kėjo šauti, negalėjai nuspausti gaiduko, kad niekaip neprisi- 
vertei nušauti žmogaus. 

- Advokatas man taip patarė. Jis įkalbėjo mane taip sa- 
kyti, Karlai. O tu turėjai tą ugnimi spjaudantį liberalą jankį 
advokatą su arklio uodega. Ar labai daug gero tau davė jo 
aukštos idėjos? Mano advokatas liepė man muštis į krūtinę, 
ir aš Mušiausi. 

— Na ką gi, esu linkęs tikėti tuo, kokius parodymus davei 
liudytojo suole. Turiu omeny, didysis broli, kad tu niekingas 
bailys. 

Sesilijus metėsi per sėdynę ir griebė Karlui už gerklės. 

Karlas sugrūdo pistoleto vamzdį Sesilijui į pilvą. 

Konė suklykė: 

— Ką, po velnių, judu čia išdarinėjate? 

Sesilijus krito atgal, gaudydamas kvapą ir spausdamas pa- 
širdžius. 

Karlas ėmė juoktis, įsikišo pistoletą atgal už juostos, tada 
persilenkė ir suėmė rankomis raudoną Sesilijaus veidą. 

— Aš tik bandžiau tave, didysis broli. Norėjau pamatyti, ar 
pagaliau atsirado šiek tiek kietumo tavo kelnėse, ir Dievas 
mato, manau, kad atsirado. Ohooo! Kaip šokai ant manęs. 
Ar matei, Mironai? 

— Taip, Karlai. 

— Būtų mums padėjęs sudoroti tuos bjaurius nigerius, ar 
ne, Mironai? 

- Žinoma, būtume jiems davę į kailį, Karlai. 

— Visi jūs bepročiai, štai kas, - pyko Konė. Bet irgi juokėsi, 
nes įtampa blėso, ir kiekvienas truputį nuleido garo. - Pasiu- 
te kaip šunys. 

— Kaip jautiesi, Sesi? - Karlas lengvai plekštelėjo Sesilijui 
per žandą. 

Sesilijus vis dar gaudė kvapą, bet bijodamas vėl sunervinti 
Karlą parodė, kad tvarka. 

— Tada užkurk šią karietą ir važiuok, didysis broli, važiuok. 
Varykimės į tą jūsų namelį, kad galėčiau išlįsti iš tų prakeik- 
tų drabužių. Mados klausimu mano ir vėlyvojo G. R. Beilio 
skonis skyrėsi. 

— Kas tas G. R. Beilis? 

- Istorija. Jis, jo sena ponia x jos striuka sesuo, - atsiliepė 
Karlas. - Iš tiesų viskas yra istorija. Žiūriu tik į ateitį. Sesi, 
mes turime daugybę planų, kuriuos reikia įgyvendinti. Ir 
kuo greičiau, tuo geriau. Jė-zau, kaip gera vėl sukti verslą! 

- Aišku, Karlai, - sušvokštė Sesilijus. - Velnioniškai gera, 
kad broliai Herboldai susivienijo. 

— Aš alkanas. Ar galit paruošti? - Karlas atsisuko į Konę. 

- Ėsk šūdą ir pasprink. 

Jis vėl nusijuokė ir pliaukštelėjo Sesilijui per petį. 

— Drąsi ir kandi. Nenuostabu, kad ji tau patinka. 


Niekas taip nereikalauja tradicijų kaip mirtis. Netjeigu mirtis 
ištinka nesusitaikius su Dievu ir žmonėmis, papročių tvirtai 
laikomasi. Delrojaus Korbeto išėjimas neliko nepastebėtas ir 
neaptartas bendruomenės, kurioje jis gyveno. : 

Kitą rytą po jo mirties laikraštis įdėjo nekrologą, parašytą 
iš informacijos, kurią padedama Anos pateikė Mardžorė Bei- 
ker. Bažnyčios labdaros komitetas rūpinosi maistu, jo atga- 
benimas krito ant ponių, kurioms, Ana nusprendė, tai buvo 
nemaloni pareiga. Jausdamosi nejaukiai, kad reikės bend- 
rauti su žmogumi, kuris negali tau atsakyti, jos atvažiavo į 
namus su troškiniais, tortais, dubenimis skrudintų viščiukų 
ir keptų kumpių ir kai tik pats nuosaikiausias mandagumas 
leido - išvyko. 

Delrojus buvo palaidotas tarp žmonos ir sūnaus, su kuk- 
liausiomis iškilmėmis. Senų laikų draugai tvirtai laikėsi 
laidotuvių apeigų, bet kaip tik tie patys senų laikų draugai 
prisiminė Petsės Makorkl istoriją ir tai, kad Delrojus su ja 
susijęs per savo nepataisomus posūnius. Šita netiesioginė 
kaltė palydėjo jį ir į kapą. 

Per savo gyvenimą jis turėjo labai mažai tikrų draugų. Pa- 
skutiniais metais ir tuos iškeitė į savanorišką tremtį. Todėl 
tik keletas, kurie jautėsi įsipareigoję, dalyvavo mišiose laido- 

tuvių namų koplyčioje. Dar mažiau sekė paskui katafalką į 
kapines prie duobės. 

Ana, sėdėdama su Deividu tento pavėsyje, žiūrėjo į pul- 
kelį žmonių. Čia buvo keletas ankstesnių Delrojaus domino 
žaidimo bičiulių. Ji nustebo pamačiusi Dino draugą, kuris 
buvo pabrolys jų vestuvėse ir kurio nebuvo mačiusi nuo 
Dino laidotuvių. 

Kai Dinas mirė, jai atrodė neteisinga, kad Delrojus nutrau- 
kė ryšius su tais jaunais vyrais, kurie juk irgi liūdėjo dėl tos 
netekties. Tik vėliau suprato, kad uošvis jautė grėsmę. Delro- 
jus nenorėjo, kad jų buvimas šalia primintų Diną, buvo ir dar 
viena priežastis - nenorėjo, kad jie būtų šalia jos. Kiekvieną 
vyrą laikė potencialiu jos gerbėju, taigi ir savo varžovu. 

Vienintelė draugė, į kurią galėjo atsiremti prie kapo, buvo 
Mardžorė Beiker. Net Džekas Sojeris neatėjo. Jis atsiprašė, 
pasakė, kad bus naudingesnis, jei dirbs fermoje, o ne sėdės 
laidotuvėse, be to, sakė neturįs tinkamų drabužių. Bet Ana 
spėjo, vargu ar tai tikrosios priežastys neateiti. 

Ir ar tai labai svarbu? 

Baigdamas savo skaitymus, pastorius užvertė Bibliją ir 
priėjo prie Anos. „Mano malda skirta ir judviem su Deividu, 
Ana. Per Mardžorę ji padėkojo, ir viskas buvo baigta. 

Per abejas apeigas Deividas buvo rimtas ir neįprastai 
ramus, jo energija nors kartą užgeso. Veikiausiai buvo su- 
krėstas tos svetimos aplinkos: tylūs balsai, rami vargonų 
muzika, gėlės ir pritemdyta šviesa, ir karstas su puokštėmis 
geltonų chrizantemų. 

Atsiklaupusi prie jo, Ana paaiškino, kad laikas eiti, ir 
paklausė, ar nenorėtų pasakyti seneliui sudiev. Jis žiūrėjo 
į karstą ir, atrodo, pirmą kartą susiejo tas keistas apeigas, 
kurias matė, ir senelį. Užkluptas mirties amžinumo, jis įsi- 
kniaubė mamai į petį ir pravirko. Ji priglaudė sūnų. Nesku- 
bino, leido išsiverkti, lieti ašaras pasikūkčiojant. 

Po kurio laiko jis pakėlė galvą ir brūkštelėjo atpakalia ran- 
ka nosį. Ar jau pasiruošęs eiti? - ji paklausė. 

— Ar galime eiti į „Makdonaldą pietų? 

Šypsodamasi pro ašaras, Ana sutiko - gera mintis. Ranka 
rankon, jie nuėjo prie šeimai skirto limuzino. Deja, jo nepa- 
siekus Emoris Lomaksas žengtelėjo ir pastojo kelią. 


Jis gimęs po laiminga žvaigžde. Kaip kitaip paaiškinsi tokią 
neįtikimą sėkmę? Jis mylimiausias sūnus angelų, gerųjų fėjų, 
elfų ar nimfų. Buvo kažkoks velnias, kuris skyrė gerą dalią 
savo numylėtiniui Emoriui Lomaksui. Dosniai apdovanojo. 

Kai pastorius pradėjo paskutinę maldą už Delrojų Korbe- 
tą, Emoris nulenkė galvą, bet akys žibėjo, o šypsena smigo 
į žalią kapinių veją. Korbetas miręs. Negalėjo būti geriau. 
Taigi kai Konotas ir tie kiti iš „Rytų parko“ irzta ir reikalau- 
ja rezultato, Emoris turės malonumo jiems paskambinti ir 
pranešti, kad didžiausias kliuvinys, trukdęs jiems įsigyti ver- 
tingą turtą, šįryt palaidotas. 

Susitikimą reikia paskirti ne vėliau kaip poryt. Jis ant 
bangos. 

— Amen, - ištarė kartu su pastoriumi. 

Vaikas verkė. Ana Korbet jį laikė. Emoris pagarbiai pri- 
sidėjo prie besiskirstančios procesijos, paliekančios šeimą 
trumpai pabūti vieną prie kapo. Kaip tikras etiketo virtuo- 
zas, jis nuėjo atgal prie eilės sustatytų mašinų, galva truputį 
palenkta, eisena lėta ir pagarbi, nors išties vos galėjo susilai- 
kyti nešokęs džigos ir nestrykčiojęs per antkapius. | 

Jis bus „Rytų parko“ didvyris. Atlygį gaus tokį milžinišką, 
kad vien pagalvojus apie jį svaigo galva. Jo karjera bendro- 
vėje kaip strėlė šaus į viršų. Jis nedirbs juodo darbo, aplenks 
tuos kuklius prasisiekėlius ir jų mielas pozicijas, jie netiktų 
Emoriui Lomaksui net batų valyti. 

Bankas, jo pasipūtęs prezidentas ir jo paveldėtojai su- 
spaustomis šiknomis, ir jo nepatraukli sekretorė ponia 

Presli, visi galės pabučiuoti jam į subinę. Jis išeina, vaikeli. 
Niekas dabar nebestovi skersai kelio. 

Na, vieną mažą kliūtį dar reikia pašalinti. Vieną menką 
šiekštą, kuris gali tapti didelės kebeknės priežastimi, jeigu 
nebus laiku nustumtas. | 

Emoris susiraukė už savo RayBan saulės akinių. Nebuvo 
tikras, kaip čia reikėtų elgtis. Gali būti tikrai keblu. Tai pa- 
reikalautų... 

Jis taip įtemptai galvojo, kad vos nepražiopsojo artėjan- 
čios Anos, lydimos aukštos pilkais plaukais bobos ir berniu- 
ko. Jis žengtelėjo prieš. 

— Ponia Korbet. - Jis suspaudė Anai ranką, glostė ją ir 
plekšnojo. - Užjaučiu. Labai užjaučiu. 

Kruopščiai artikuliuodamas, kad ji nepraleistų nė vieno iš 
širdies plaukiančio žodžio, išdėstė, koks sukrėstas ir nuliū- 
dęs, kad jos uošvis taip ne laiku išėjo. 

- Šią akimirką žodžiai tokie beprasmiai. 

Ji šaltai linktelėjo ir pabandė ištraukti ranką. Bet jis nepa- 
leido, įspraudė į delną vizitinę ir užlenkė pirštus. 

— Gyvybiškai svarbu, kad man paskambintumėte, kai tik- 
tai galėsite. Jums teks priimti kai kuriuos sunkius finansi- 
nius sprendimus, o jų nevalia atidėti. Jums reikės šiokių to- 
kių konsultacijų. 

Ji ištraukė ranką ir kažką parodė, o ta aukštoji boba išvertė. 

— Anajums dėkoja. Sako esanti dėkinga už jūsų pasiūlymą, 
bet Delrojus visus finansinius reikalus paliko tvarkingus. 

Emorio šypsena priblėso. 

- Jūsų uošvis buvo kruopštus žmogus. Štai kodėl juo taip 
žavėjausi. 

Ji atsakė jam pasipūtėliškai, globėjiškai linktelėdama. 

— Mama, aš alkanas, - vaikas truktelėjo jai už rankos. - Ar 
galime eiti? 

Emoris būtų įmanęs pasmaugti mažąjį benkartą, bet jam 
tik nusišypsojo. 

— Prilaikyk arklius, sūnau. Mudu su tavo mama šnekamės. 

Tačiau jie nesišnekėjo, nes Ana lūpomis parodė sudiev ir 
pasuko prie limuzino, vairuotojas jau laikė atidaręs dureles. 

Emoriui prieš akis iškilo rūstus Konoto veidas, toks pat 
tikras, kaip karščio bangos, vilnijančios nuo grindinio. Jis 
ėmė prakaituoti savo tamsiame kostiume. 

— Ak, ponia Korbet, - šūktelėjo stabdydamas ją. Susizgri- 
bęs, kad kalba kurčiam žmogui į nugarą, griebė jai už rankos, 
bet ši tuoj pat ją ištraukė. - Atleiskite, kad taip ilgai jus gai- 
šinu. Čia taip karšta, berniukas alkanas, ir aš suprantu, kad 
jums šiandien ir taip sunki diena, bet, na, kai kurie dalykai 
svarbesni net už... ak... - Jis pasuko galvą link kapo. 

Anos nepakanta darėsi akivaizdi. 

Emoris išpyškino: 

— Aš žinau, kas nunuodijo jūsų galvijus. 


Trisdešimt pirmas skyrius 


Il: į vagonėlio duris pabeldė Deividas, Džekas ant nedidelės 
dujinės viryklės kaitino skardinę meksikietiškų paketėlių - 
kukurūzų lapuose įdarytą mėsą su daržovėmis. 

—- Mama sako, kad turime tiek maisto, kad galėtume pa- 
šerti visą armiją, ir jis suges, jeigu jo nesuvalgysime. Ar tu 
nenori valgyti su mumis. Juk tu nori, Džekai? 

Džekas pastūmė skardinę nuo ugnies. 

— Aišku, ačiū. Pasakyk mamai, kad ateisiu. 

— Kodėl neini dabar? 

— Duok penkias minutes. 

Džekui reikėjo susišukuoti plaukus ir persivilkti marš- 
kinius. Jis netgi truputį pasišlakstė losjonu po skutimosi. 
Buvo kvaila taip dabintis, bet, tiesą sakant, jis neatsiminė, 
kada kas pastarąjį kartą jį kvietė vakarienės. 

Kai Ana ir Deividas grįžo iš laidotuvių, Džekas stovėjo ant 
kopėčių ir krapštė nuo pakraigės purvinių vapsvų lizdus. Vos 
mašina sustojo, Deividas su pavydėtina energija išvirto pro 
keleivio dureles. 

— Džekai, ei Džekai, ką ten darai? Gal padėti? Mes buvome 
„Makdonalde“. 

Džekas nulipo nuo kopėčių. 

— Oho, gerai. 

— Taip. Ar galiu užlipti? 

— Tik keletą pakopų. Ne per aukštai. Būk atsargus. 

Ana nebuvo tokia guvi. Ji išlipo ir ėjo lėtai, tarsi jos juoda 
gedulinė suknelė būtų iš grandininių šarvų. Suknelė atrodė 
per sunki ir per karšta tokiam metui, ir per didelė jos smul- 
kiai figūrai. Tamsūs akiniai slėpė akis, tačiau veidas buvo iš- 
balęs ir negyvas. 

— Kaip laikotės? - paklausė jis. 

Ji parodė, kad gerai. 

— Nuo tada, kai išvažiavote į ligoninę, visai neilsėjusi. Ko- 
dėl jums nenuėjus ir truputį neprigulus? Visą popietę skirki- 
te sau. Aš prižiūrėsiu Deividą. 

Ana kažką parodė, ir Džekas paprašė Deivido išversti. Lai- 
kydamasis viena ranka už kopėčių skersinio, berniukas kita 
prisidengė akis nuo saulės. 

— Mama sako, kad gražu iš tavo pusės, bet aš turiu eiti 
namo ir persirengti. 

— Gera mintis. - Sugriebęs per liemenį, Džekas nukėlė 
berniuką žemyn. - Taip ir padaryk, o tada ateik čia ir būk 
pasiruošęs darbui. Gerai? 

— Gerai, Džekai. 

— Ir nepalik drabužių išmėtytų. Padėk į vietą, kad mamai 
nereikėtų. 

- Padėsiu. - Jis nėrė vidun, durys už nugaros trinktelėjo. 

— Būtų gerai turėti tiek energijos, - priėjęs prie Anos pa- 
sakė Džekas. 

Ji linktelėjo, su šypsena žvelgdama sūnui įkandin. 

Džekas nusiėmė skrybėlę ir nosine nusišluostė kaktą. 

- Šis karštis išties ypatingas, tiesa? Galėtų ir palyti. 

Banalybės. Bet nesumetė, ką dar pasakyti. Norėjo pa- 
guosti ją dėl Delrojaus, bet, jau žinojo: toje pusėje vandenys 
klastingi. Norėjo paklausti, kaip praėjo laidotuvės, bet ji ga- 
lėjo jam atšauti, kad jeigu tikrai būtų buvę įdomu, pats būtų 
dalyvavęs. Ir į tai geriau nebristi. Beliko kalbėti banalybes 
apie orą. 

Visą rytą, kol ėjo kasdienius žygius, svarstė, ką daryti 
toliau. Ir priėjo išvadą, kad reikėtų iškeliauti, kol jie grįš iš 
laidotuvių. Būtų buvęs sąžiningas pasitraukimas. Jokių su- 
diev. Jokių aiškinimųsi, kodėl išeina, o pirmiausia - kodėl 
čia pasirodė. Galbūt trumpas raštelis, palinkint jiems viso 
geriausio, ir adios. 

Taip būtų buvę protingiausia. Bet, velniai rautų, jis nega- 
li imti ir dingti tą dieną, kai jie laidoja Delrojų. Herboldai 
griežė dantį ant patėvio, bet nebūtinai po Delrojaus mirties 
pavojus Anai ir Deividui praėjo. Džekas negali išeiti. Tol, kol 
Sesilijus ir Karlas nebus vėl saugiai patupdyti už grotų. 

Bet dėl to nebūtinai turėjai laistytis „Old Spice“ ir eiti į kvies- 
tinę vakarienę, - pats sau ištarė, žengdamas pro užpakalines 
duris ir vos nenusilaužė sprando užkliuvęs už slenksčio. 

Virtuvėje Deividas dengė stalą. Ana atrodė šiek tiek susi- 
jaudinusi, lakstė aplink ir dėliojo dubenius ir lėkštes su mais- 
tu ant senovinės indaujos. Parodė Džekui, kad jis turėtų pats 
apsitarnauti prie indaujos, ir padavė didelę lėkštę. 

Jį nustebino kilnumas žmonių, kuriems Delrojus net nebu- 
vo draugiškas. Džekas nebuvo patyręs nieko panašaus į tokią 
nuoširdžią kaimynų užuojautą. Kimšdamas pomidorų salo- 
tas ir marinuotus agurkus, keptas pupas ir medumi glaistytą 
kumpį, prismaigstytą česnakų, prisiminė savo mamos mirtį. 

Augo jis Beitaune, anapus įlankos priešais Galvestoną. 
Kad juodu išlaikytų, motina dirbo sausojo valymo valykloje 
po dešimt ir daugiau valandų per dieną. Kai pareidavo namo 
iš darbo, greitai ko nors užvalgydavo ir krisdavo į lovą, kar- 
tais per miegus verkdavo. Vienas iš ankstyviausių Džeko at- 
siminimų buvo bejėgiškumo jausmas, kad negali palengvinti 
akivaizdaus jųdviejų skurdo. 

Sekmadieniais, vienintelę laisvą dieną, ji ilgai miegodavo, 
tada šiek tiek pasitvarkydavo namie, truputį apsipirkdavo ir 
anksti eidavo gulti, kad nors kiek turėtų jėgų ateinančią sa- 
vaite. Gniuždanti rutina, ir nelikdavo kam nors kitam laiko. 

Vieną rytą Džekas atsikėlė ir rado ją lovoje negyvą. Pa- 
skambino į policiją, o ši - koroneriui, kuris turėjo padaryti 
ką reikia, kad būtų galima išnešti kūną. Įprasta autopsija pa- 
rodė, kad plyšo smegenų kraujagyslės - jai buvo aneurizma, 
ir ji mirė akimirksniu. Mama buvo palaidota be jokio triukš- 
mo ir maišaties. 

Jo senis pasirodė maždaug po savaitės. 

Džekas nežinojo, kur jo ieškoti, kad galėtų pranešti apie 
mamos mirtį. Jo nebuvo adresu, kurį Džeko mama turėjo, 
jis čia atsirado atsitiktinai, per vieną iš savo netikėtų apsi- 
lankymų. 

Tėvas buvo tik penkiolika metų vyresnis už Džeką, dešim- 
čia metų jaunesnis už žmoną ir daug išvaizdesnis. Jis išsiugdė 
žiaurų pomėgį dažnai jai tai prikišti. Džekui buvo paaiškinta, 
kad jis - jaunystės kvailystės vaisius. „Pamačiau ją vieną šeš- 
tadienio vakarą, kai buvau prisiplempęs ir žiūrėjau pro viskio 
stiklus“, - pasakojo jam tėvas. Kai sužinojo apie nėštumą, tė- 
vas vedė jo motiną ir manė, kad tuo jo pareigos baigėsi. 

Kada tik teikdavosi juos aplankyti, Džekas su nekaltu vai- 
kišku optimizmu tikėdavosi, kad tėvas pasiliks. Jis užsiim- 
davo su Džeku. Juokdavosi. Priversdavo motiną šypsotis. 
Girdėdavo mamą naktį kikenant ir žinojo, kad ji laiminga, 
kai tėtis su ja lovoje. 

Bet laimė trukdavo neilgai. Praėjus keletui dienų neišven- 
giamai prasidėdavo peštynės. Tėtis girdamasis pasakodavo 
apie moteris, su kuriomis miegojo, kai buvo išvykęs. Ir tai 
nebuvo tuščias pūtimasis. Jis turėjo draugių ir tarp vietinių. 
Kai tėvas išvykdavo, moterys skambindavo į namus ir klau- 
sinėdavo apie jį. 

Kartais tėvas prisigerdavo ir siautėdavo. Keletą kartų su- 
pykę kaimynai iškvietė policiją, ir ši atvyko jo tramdyti. Dže- 
kas troško tokio tėčio, kokius turėjo kiti vaikai. Pasigesdavo, 
kai jo nebūdavo. Bet gyvenimas buvo ramesnis ir labiau nu- 
spėjamas, kai tas iškeliaudavo. 


Nors motina mirė jauna ir nelaiminga, vienintelės aša- 
ros, išlietos per laidotuves, buvo Džeko. Jeigu tėvas kada ir 
aplankydavo kapą, jis nieko apie tai nežinojo. Parsibastęs 
namo ir radęs Džeką našlaitį, jis vėl išvyko, pasakė sūnui, 
kuris kaip įmanydamas stengėsi būti narsus ir neverkti, tu- 
rįs sutvarkyti keletą nebaigtų verslo reikalų. „Tada grįšiu su- 
visam. Pažadu“ 

Jis negrįžo pusę metų. Per tą laiką valstija atidavė Džeką 
globėjams. 

Motinai mirus niekas jo neaplankė su naminiais kepi- 
niais ir kokosiniais tortais, kaip šitie ant Korbetų indaujos. 
Niekas neištiesė pagalbos rankos. Vienintelė Džekui atkišta 
ranka buvo delnas namo savininko, reikalaujančio nuomos, 
kurios jis negalėjo sumokėti, nes išeidamas jo senis pasiėmė 
visus pinigus, kuriuos rado namie. 

— Man patinka tie purūs saldėsiai su mažais apelsinais ir 
ananasais. Paragauk, Džekai. 

Paklausęs Deivido patarimo, Džekas pabandė drebučių su 
vaisiais, ir jie buvo skanūs. 

Viskas čia gerai - naminis maistas, namų aplinka, visa ta 
prakeikta idilė. Vienintelis dalykas šiame paveiksle nederė- 
jo - jis pats. Kad ir kiek čia viskuo besirūpintų, esmė nuo 
to nepasikeis - nepriklauso tai šeimai. Jis čia netinka ir jis 
sumautas kvailys, bandęs įsivaizduoti, kad nors vieną vakarą 
gal tiks. 

Čia ne jo namai. Tai ne jo vaikas. Jo neapklostys, nesiklau- 
sys jo maldelių, paskui neis į lovą su moterimi. Nes ir ji nejo 
ir niekada nebus. Jis ir nesitikėjo. 

Ir vis tiek nesiliovė į ją žiūrėjęs. Jo žvilgsnis traukė ir jos 
akis kaip magnetas, net Deividas ėmė irzti. Jis keletą kartų 
stuktelėjo į stalą ir suinkštė: 

— Mama, aš su tavim kalbu. 

Pogulis jai buvo net labai į gera. Pavargusios ašarotos akys 
vėl melsvai kibirkščiavo. Miegas grąžino spalvą į skruostus. 

Nedailią gedulo suknelę pakeitė melsvi džinsai ir raštuotas 
berankovis. Marškinėliai buvo aptempti, bet plaukai palaidi, 
ir jie braukė per pečius kiekvieną kartą, kai pasukdavo galvą. 
Nuo kažkokio blizgančio rausvo kremo jos lūpos švytėjo. 

Vis dėlto netikęs sumanymas žiūrėti į jos lūpas. 

— Ar galiu eiti, Džekai? 

— Hmm... - Suglumes jis atsisuko į Deividą, šis pakartojo 
klausimą. - Ar neturėtum paprašyti mamos leidimo? 

— Aš visada klausdavau senelio. 

Džekas pažiūrėjo į Aną, ji leido Deividui eiti nuo stalo. Jis 
numovė į svetainę žiūrėti televizoriaus. Nors Ana prieštara- 
vo, jis padėjo jai nurinkti likučius ir sudėti indus į indaplovę. 
Kai ruoša buvo baigta, pasuko prie užpakalinių durų, pasi- 
rengęs padėkoti ir išeiti. 

Bet ji mostelėjo sekti paskui į kabinetą, ten įjungė kom- 
piuterį. Džekas atsisėdo kaip ir aną kartą - apžergęs kėdę, 
atkaltė prie krūtinės, ir pasistūmėjo taip, kad matytų ekra- 
ną, oji - jo veidą. 

Ji išspausdino: „Man reikia jūsų patarimo“ 

— Gerai. Varykit. - Antras žodis ją sutrikdė. Jis nusišypso- 
jo, tada pasakė: - Klauskit. 

Delrojus buvo aiškinęs, kaip kurtieji turi skirti atitinkamą 
vartoseną, kai žodis turi keletą reikšmių. Ką Ana galėjo pa- 
galvoti, išgirdusi raginimą Varykit? Kad patariama pervaryti 
bandą? Arba tiesiai: varykit mane iš namų. Iškloti ką apie jį 
galvoja ar išsipasakoti, kas guli ant širdies? Ar suvokti, kad 
čia tiesiog žargonas, kaip jis pavartojo. Ana puikiai mokėjo 
anglų kalbą. Ji retai suklupdavo. 

„Pasakykite savo nuomonę apie tai“, - perskaitė Džekas 
kompiuterio ekrane. Tada Ana ištraukė iš aplanko laišką ir 
padavė jam. 

Laiško viršuje buvo vietos medienos bendrovės pavadi- 
nimas. Laiške buvo rašoma, kad bendrovė norėtų iš dalies 
iškirsti kai kuriuos miškingus Korbeto valdų plotus. Siūlėsi 


sumokėti konkurencingą rinkos kainą už medieną, kuri, jų 
vertinimu, turėtų būti apie penkiolika tūkstančių dolerių. 
Perskaitęs tą vietą, Džekas tyliai švilptelėjo. 

Kol skaitė laišką, Ana rašė kompiuteryje: „Delrojus to 
net nesvarstytų. Jis nenorėjo nieko keisti. Nenorėjo, kad 
miškas išretėtų, ypač kad kas nors kitas jį išretintų. Ką jūs 
galvojate?“ 

Džekas patrynė sprandą. 

— Na, čia pasakyta, kad jie atsodintų iškirstas vietas, o tai 
gerai ekologijai. Jie sumokėtų jums už medieną ir padarytų 
visą darbą. Prieš pasirašydama sutartį, turėtumėte paprašy- 
ti advokato, kad ją peržiūrėtų. Bet ką jūs prarastumėte, be 
medžių? 

Ji parašė: „Aš galiu gyventi be medžių, bet negaliu gyventi 
be pinigų. Lomaksas buvo laidotuvėse. 

— Maitvanagis. 

„Kaip pirštu į akį, - parašė. - Bijau, kad Lomaksas parei- 
kalaus grąžinti visą paskolą, jeigu „Rytų parkui“ nesutiksiu 
parduoti žemės. Turiu pradėti mokėti paskolą. Kai tokia jau- 
tienos rinka kaip dabar... Atsisuko pažiūrėti, ar Džekas seka 
jos Mintį. 

- Jūs tik išsilaikot, bet nieko daugiau neuždirbat. 

„Pasirašiusi šį sandorį dėl medienos, gaučiau šiek tiek gry- 
nųjų, o man jie būtini, - parašė. - Delrojus atmesdavo pa- 
našius pasiūlymus. Bet jei neparduosiu šiek tiek medienos, 
galiu prarasti visą nuosavybę. Man tai atrodo geras verslo 
sprendimas.“ 

Džekas nusišypsojo. 

- Ponia, jums nereikia mano patarimo. Iš tikro tai aš tu- 
rėčiau prašyti jūsų patarimo, kaip tvarkyti savo finansinius 
reikalus. 

Ji nusijuokė, ir tai buvo gražus garsas. „Rytoj jiems pa- 
skambinsiu, - išspausdino. - Gal negražu eiti prieš Delrojaus 
valią tą pačią dieną, kai jis palaidotas? Šis laiškas jau keleto 

savaičių senumo. Jeigu neduosiu atsakymo, jie gali atsiimti 
pasiūlymą. 

— Dabar jūs čia šeimininkė, Ana. Ir jau tikrai neturėtumė- 
te teisintis dėl to, kaip tvarkotės ūkyje. Ypač man. Aš ne tei- 
sėjas, kaip žmonės tvarkosi gyvenimą. 

Ji ilgai žiūrėjo jam į akis, tada atsisuko į klaviatūrą. „Dže- 
kai, kokia jūsų istorija?“ 

Jis kreivai šyptelėjo. 

— Neturiu istorijos. 

„Visi turi istoriją.“ 

— Tik ne aš. Jei ir turiu kokią, tikrai neįdomi. 

Išraiška sakė, kad ji nepatikėjo. Ir dar kai ką sakė - kad 
nors juodu susitiko mažiau nei prieš dvi savaites, ji gana ge- 
rai jį pažįsta. Kaip ir kiekvienam kurio nors iš penkių pojūčių 
netekusiam žmogui, kurtumą jai kompensavo ypatinga pa- 
gava. Kaip aklieji paprastai turi aštresnę klausą ir lytėjimą, 
taip Ana turėjo neįtikimą gebėjimą skaityti žmonių mintis. 

Džekas skaitė žodžius, pasirodančius melsvame kompiu- 
terio ekrane. „Jūs rengiatės išvykti, tiesa?“ 

Jis parodė savo atsakymą. Taip. 

Jos akys bėgiojo nuo jo rankų prie lūpų, tada prie akių. 

Gali nepraeiti nė valanda, gal diena ar dvi, blogiausiu 
atveju prabėgti savaitė, kol Herboldai bus arba sučiupti, arba 
užmušti. Kai tai įvyks, Džekas pasitrauks. Pasitraukti — iš 
anksto numatyta sąlyga. Jis negali pasilikti. | 

Jis to nesitikėjo. Kai čia atvyko, negalvojo, kad bus taip 
asmeniškai įtrauktas. Jis į nieką neiškeistų tos patirties, kad 
pažino Delrojų, Aną ir Deividą. Visi kartu ir kiekvienas ats- 
kirai, jie padarė jam poveikį, to nenuslėpsi. Jie padovanojo 
jam gražių atsiminimų, kuriuos jis išsiveš. Daugumai tai gal 
atrodytų smulkmena, bet Džekui Sojeriui tai labai daug, vel- 
nioniškai daug. Tai geriausia, ko jis galėjo tikėtis. 

Ana parodė žodžio klausimą. Jis neatpažino ženklo, bet 
nebuvo sunku atspėti. 


— Kada? Greitai, Ana. 

Ji nuleido akis, bet tik trumpam. Vienas jos lūpų kampu- 
tis truktelėjo, ir tai jis suprato kaip apgailestavimą. Tada vėl 
atsisukusi į klaviatūrą parašė: „Ar galite prieš išeidamas man 
dar kai ką padaryti?“ 

— Žinoma. Nepaliksiu jūsų bėdoje. Jūs sudarykite sąrašą 
užduočių, ir pažadu, visi darbai bus baigti prieš... 

Ji rankos mostu jį sustabdė. „Ne šiaip paslaugą, - išspaus- 
dino. - Asmeninę“ 


Trisdešimt antras skyrius 


— Štai ką aš galvoju. - Sesilijus kišeniniu peiliu pasmeigė 
marinuotą agurką ir ištraukė iš stiklainio. - Turėtume čia tū- 
noti kuo ilgiau. 

— Kiek manai, tai truks? 

— Keletą dienų. Gal net savaitę. 

— Savaitę? Jėzau! Ar iš proto išsikraustei, ar tiesiog esi 
kvailas? 

— Paklausyk manęs, Karlai. Turime leisti viskam truputį 
atvėsti, prieš imdamiesi tolesnių žygių. Nori vieno? - Sesili- 
jus pasiūlė išžvejotą agurkėlį Karlui, bet tas net nusisuko. 

— Atstok, ne. Jis smirdi kaip neplauta kojinė. Beje, kas pla- 
navo mūsų valgiaraštį? 

— Abu su Kone kaupėme, kai krautuvėse būdavo išparda- 
vimas. Viskas ilgo laikymo. Nes nežinojome, kiek čia turėsi- 
me tupėti, o šaldytuvo nėra. 

— Tikras šūdas, - sumurmėjo Karlas, iš skardinės gerda- 
mas drungną budvaizerio alų. 

Per dieną Karlo nuotaika smuko nuo bjaurios iki dar bjau- 
resnės. Slaptas namelis priklausė kažkokiam Konės pažįsta- 
mui, pusbrolio svainiui ar iš tokios eilės. Karlas ją sustabdė, 
kai Konė ėmė dėstyti giminystės liniją. 

Jos pasakojimas neatrodė daug žadantis. Karlas neturėjo 
iliuzijų, kad bus sužavėtas gyvenimo sąlygų, ir vis dėlto slap- 
ta vylėsi, kad bus maloniai nustebintas. 

Deja, statinys neatitiko net kuklių jo lūkesčių, anaiptol. 
Jie atvyko vakar vakare, bet net tamsa nepaslėpė trobelės 
trūkumų. Ji buvo ne ką labiau pritaikyta gyventi, nei ta lūš- 
na, kurioje juodu su Mironu keletą dienų glaudėsi ruošda- 
miesi apiplėšti banką. 

Vienintelis dalykas, dėl kurio gerai jautėsi, - apiplėšimas. 
Bent jau šis Sesilijaus planas išdegė. Dar ne viskas suskai- 
čiuota, bet jie turi daugiau grynųjų, nei Karlas tikėjosi. 

Baisiai apmaudu, kad juos reikės dalyti į keturias dalis. 

Sėdint ant tokios krūvos grynųjų, jam niežėte niežėjo 
bent kiek jų išleisti. Jis turtingas. Pinigai suteikia galią, pa- 
garbą ir kelia baimę. Žmonės sužinos, kas yra Karlas Herbol- 
das. Nuo šiol žmonės sustings ir rodys jam pagarbą. Priešai, 
seni ir nauji, drebės iš baimės vien išgirdę jo vardą. Grynieji 
rankoje - kaip kardas. Karlas ketino juo švaistytis negailes- 
tingai, nukirs kiekvieną, kuris jam priešinsis. Visą gyvenimą 
turėjo paklusti kitiems, dauguma jų buvo šikniai. Daugiau 
niekada. 

Tačiau buvo sunku susitaikyti, kad jis turtingas ir vis tiek 
turi bijoti ir drebėti pabudęs. Tik pažiūrėkite. Turi valgyti 
nekenčiamą kiaulieną su pupelėmis iš skardinės karštame 
vieno kambario namelyje, kuriame visai neseniai nudvėsė 
kažkoks padaras ir paliko niekaip neišsisklaidančią smar- 
vę. Jis pašauktas geresniam gyvenimui ir jis troško jo kuo 
greičiau. 

Jis sumaigė rankoje tuščią alaus skardinę. 

— Sesi, kodėl taip ilgai laukti? 

— Nes penkių šimtų mylių spinduliu visi farai mūsų ieško. 

— Mašina švari, - prieštaravo Karlas. Jie pakeitė mašinas 
až penkiolikos mylių nuo banko. Antrą mašiną Konė buvo 
palikusi visą parą veikiančioje aikštelėje, kur automobiliai 
tai įvažiuodavo, tai išvažiuodavo, tad buvo tikimasi, kad ji 
liks nepastebėta. - Jie neieškos šios mašinos, Sesi. Nebent 
man melavai. 


262 + Sandra Brown 


— Kodėl tau nepalikus Sesilijaus ramybėje? - neiškentė 
Konė. 

— Kodėl tau nepabučiavus man į užpakalį, - atšovė Karlas. 

— Mašina švari, - skubiai įsiterpė Sesilijus. - Taip pat ir 
numeriai. Bet kelyje mes pažeidžiami. Kas nors gali mus at- 
pažinti. Protingiausia būtų sumažinti rizikos faktorių. 

— Labai jau įmantrūs žodžiai, didysis broli. Ilgo laikymo. 
Spinduliu. Rizikos faktorius. Tu pernelyg daug žiūri HBO 
kabelinę. - Karlas parodė nykščiu į Konės pusę. - Ar tai ji 
išmokė tų visų žodžių? 

— Aš tik sakau, kad turėtume čia pabūti, kol mūsų atvaiz- 
dus liausis rodžiusios visos valstijos televizijos, - atsakė Se- 
silijus. - Brangioji, ar nori persiko? 

Jis ištiesė Konei skardinę kvepiančių persikų. Ji išžvejojo 
vieną plastikiniu šaukštu, tada paėmė pirštais. Dviprasmiš- 
kai šypsodamasi Karlui, sukando vaisių ir tiesiog išsiurbė 
minkštimą palikdama kauliuką. Sultys lašėjo jai per smakrą. 
Ši simbolika nepraslydo jam pro akis, ir jis suprato, kad Konė 
taip elgiasi tyčia. 

Juokdamasi ji atpakalia ranka nusibraukė lipnų sirupą 
ir žaismingai bakstelėjo Sesilijui į pilvą baklažano spalvos 
nagu. 

— Kai su tavim susipažinau, mano manieros visai sugedo. 
Mamą ištiktų priepuolis. 

Karlas dėbsojo į kiaulienos su pupelėmis skardinę. Kai 
Sesilijus pasakojo, jis nudavė, kad tas šūdą mala, bet iš ti- 
kro dėjosi galvon kiekvieną žodį. Per patį apiplėšimą ši kalė 
tikrai pasirodė naudinga. Be abejo, buvo verta turėti banke 
žmogų. Pasiųsdama farą į amžinybę, ji parodė charakterį, su 
tuo irgi tenka sutikti. 

Bet grupei besislapstančių vyrų tikrai nereikia, kad Konė 
Skags kiekviename žingsnyje kaišiotų savo dviejų centų ver- 
tės trigrašį. Šioji turi platesnius žabtus nei daugelis ir nebi- 
jojo rėžti ką galvoja. Dar bjauriau - Konė ir jo nebijo. 

Karlas keikdamasis įbedė plastikinį šaukštą į skardinę tu- 
ristų troškinio ir trinktelėjo ją ant stalo. 

— Ar daugiau nevalgysi, Karlai? 

Jis mostelėjo Mironui pasiimti. Tas ką tik buvo švariai iš- 
gramdęs skardinę virtinukų ir dabar laižė šaukštą. Prieš tai 
jis sušveitė sardinių dėžutę. Dabar ėmėsi pupelių. 

Štai tau ir sumauta didybė, mintyse suurzgė Karlas. Jis ga- 
lėtų turėti senjoritą, ta apžargom sėdėtų ant kelių, papai ba- 
dytų akis, ojis mauktų stiprų gėrimą ir rūkytų brangų cigarą. 
Bet jis įgrūstas į tą dvokiančią Dievo užmirštą būdą vidury- 
je nežinia ko. Jo šutvė - baikštus brolis, viena skylė, kurios 
nėra už ką liaupsinti, ir prietranka, kuris ėda kaip kiaulė. 

Dar jam nepatiko, kaip Sesilijus ėmėsi vadovauti. Kas jį 
paskyrė viešpačiu ir valdovu? Konė. Taip, ji kaltininkė, ji pri- 
kimšo Sesilijui galvą visokių nesąmonių apie tai, kas čia turi 
būti bosas. 

Karlas žinojo, kaip lengvai Sesilijus paveikiamas. Ji žaidė 
su juo kaip katė su pele. Jam lengva įteigti, kad jis drąsesnis 
ir gudresnis nei iš tikrųjų. 

Kai ateis laikas, Karlas parodys jam vietą. 

Tuo tarpu jis žais į toną. Karlas dantimis atplėšė pakelį 
sūdytų žemės riešutų, išspjovė celofano kampą ir susipylė 
riešutus į delną. 

— Kitas dalykas, kurio neįkertu tavo plane, Sesilijau, ko- 
dėl traukiame šiuo keliu. Keliaujame į pietus. Jeigu mano 
geografinė nuovoka nemeluoja, tai jei pradedi nuo tolimojo 
šiaurės rytų Teksaso, ar neturėtum sukti į pietvakarius, no- 
rėdamas atsidurti Meksikoje? 

— Ten nelabai daug vietų kur pasislėpti, - sumurmėjo Se- 
silijus. Konė jam buvo įspraudusi į burną vieną iš tų slidžių 
persikų, if jis vogravo puse lūpų. 

— Ar man galima vieną? - paklausė Mironas. 

Konė padvejojo, tada pastūmė skardinę jam. Tas sukišo 
liesus pirštus į skardinę ir išžvejojo persiką. 

— Jėzau! - suklykė ji. - Tu balintas apsigimėli! Sugadinai 
juos. Ar manai, kad dabar galėsiu nors vieną suvalgyti? 

- Užsičiaupk, - sugriaudėjo Karlas. - Net savo minčių ne- 
girdžiu, kai pradedi taip kniaukti. Ką ten sakei apie vietas 
pasislėpti? 

— Jeigu pasileisime per vakarų Teksasą, jie gali pastebėti 
mus iš sraigtasparnių. 

— Ten mažiau miestelių, mažiau farų. 

— Bet nėra kur pasislėpti. Pernelyg daug atvirų vietų, ten 
daugiau nieko nėra, tik vėjaričiai - muilinės gubojos ir kiš- 
kiai. Be to, kaip tik ir tikimasi, kad suksime tuo keliu. 

Karlas atsilošė kėdėje ir pritrenktas susimąstė. 

— Vartoji neįprastus žodžius ir žinai, ką galvoja legalai. 
Oho. Aš sužavėtas, Sesi. O tu, Mironai? Ar nesižavi, kaip 
mano didysis brolis viską sumąstė? 

— Aišku, Karlai. 

— Baik, Karlai. Aš tik galvoju... 

— Kodėl neleidi jam pasakyti? - Konė stebeilijosi į Karlą. 
Išraiška vaidinga, lūpos suspaustos. - Jis tau paaiškintų, jei 
bent minutę užsičiauptum. 

Karlą apėmęs tūžmas akimirksniu pasiekė kritinę ribą. 
Kraujagyslėmis tekėjo ne kraujas, o verdanti įniršio lava. Jis 
lengvai nusuktų jai sprandą, bet sutramdė žudymo instinktą 
ir tyčia prakalbo žemu ir ramiu balsu: 

— Niekas man nelieps užsičiaupti. Ypač pyzda. Ir ypač kai 
kalbuosi su tikru broliu. 

Nekreipdama dėmesio į įžeidimą, Konė sunėrė rankas ir 
atsikrenkštė. 

— Tai turėjo būti pokštas. Nuotykis. Nesuprantu, kodėl 
visą laiką turi būti toks suirzęs. 

- Aš nesuirzęs, - tyliai paprieštaravo Karlas. - Mironas 
daugybę kartų matė mane suirzusį, o čia joks suirzimas. Mi- 
ronai, ar aš atrodau suirzęs? 

Mironas padėjo persiko kauliuką ant stalo. Rimtai pažiū- 
rėjęs į Karlo klausimą, jis mąsliai į jį pažvelgė. 

- Iš dalies, Karlai. 

Sesilijus šoko į tarpą. 

— Dėl Dievo meilės, liaukitės. Abu. Kone, atvėsk. Karlai, 
pirma paklausyk mano plano. Tada, jei nesutiksi, galėsim 
pasiginčyti. Ar aš ne tiesą sakau? 

— O taip, tiesą. Beveik kaip sušiktos Jungtinės Tautos. — 
Karlas nuleido rankas prie šonų rodydamas, kad vyresnysis 
brolis gavo žodį. 

— Siūlau važiuoti tiesiai į pietus, kol pasieksime pakrantę. 
Laikomės pakrantės iki pat Korpus Kristi, ten staigiai suka- 
me į dešine ir išlendame netoli Laredo. 

— Važiuoti per rytų Teksasą? 

- Pasistengtume kaip nors praslysti per Luizianos valsti- 
jos ribą. 

— Man nepatinka rytų Teksasas, didysis broli. Turėtum ži- 
noti kodėl. 

— Dėl mūsų patėvio ir to Makorkl mėšlo? - Jis nusijuokė ir 
mirktelėjo Konei. - Gal atskleisime jam savo paslaptį? 

Karlas įsitempė, paširdžiuose jausdamas, kad jam nepa- 
tiks tai, ką išgirs. 

— Paslaptį? 

— Delrojus ligoninėje, visiškai silpnas. Kiekvieną minutę 
gali mirti, jeigu dar nepakratė kojų. - Sesilijus taip plačiai 
nesišypsojo nuo tada, kai savo pirmai mergaitei atėmė skais- 
tybę. 

— Iš kur žinai? 

— Buvau nuvykęs jų aplankyti. 

— Kaip? Kada? 

— Apiplėšimo išvakarėse. 

- Kam? 

— Kadvisus supainiočiau, — sukikeno. - Ir tai suveikė. Kaip 
burtai. 

Jis toliau pasakojo apie savo išdaigą, atkūrė spektaklį, 
kurį surengė ligoninėje. 

— Jie ir šituo patikėjo. Kiekvienu prakeiktu žodžiu. Net kad 
turiu lygtinio paleidimo inspektorę. - Jis vėl mirktelėjo Ko- 
nei. - Tas faras paskambino numeriu iš kortelės, kurią jam pa- 
daviau, ir atsiliepė Konė. Prisuokė jam pilną ausį, koks aš geras 
berniukas. Spėju, dabar jis žino geriau, cha, širdele. Spėju, jis... 

— Tu bukas šūde. 

— Ką? - Sesilijus atsigręžė pasižiūrėti į dėbsantį Karlą. 

— Aš tau sakiau, kad jis įnirš. - Konė tyrinėjo atsišerpeto- 
jusį nagą. 

— Tai puikiai suveikė, Karlai. 

— Tai sukėlė ant kojų visus policininkus nuo čia iki Brons- 
vilio, - rėkė tas. - Jie turėtų galvoti, kad mes visiškai užmir- 
šome Bleverį ir Delrojų, ir visą tą mėšlą. Dabar tu... O Jėzau, 
tu bukaprotis. 

— Nevadink jo bukapročiu. 

— Užsičiaupk, Kone, - sušuko Sesilijus ir atsisuko į Kar- 
lą. - Aš tavo vyresnysis brolis, ir esu baisiai piktas ir pavar- 
gęs nuo to, kaip su manim kalbi. Tai buvo nuostabus planas, 
ir jis pavyko. 

— Jis subūrė visus apie Delrojų ir Diną... 

— Dinas miręs. 

— Miręs? 

— Seniausiai. Jo našlė ir sūnus gyvena su Delrojum. 

- Ji negirdi. 

Karlas aštriai pažiūrėjo į Konę. 

— Tai tiesa. - Nuo tos visažinės Konės intonacijos jam kilo 
noras jai užvožti. - Ji kurčnebylė. 

Karlas mintyse virškino informaciją. 

— O kaip Hardžas. Ar ką nors apie jį girdėjai? 

— Nieko. Veikiausiai jau miręs. Taigi matai. Jokios žalos. 

— Užmiršai apie tą užsimaskavusį vyruką. - Dabar jau Se- 
silijus žiūrėjo į Konę taip, tarsi pritartų Karlo norui jai už- 

vožti. Savigynos dėlei ji pridūrė: - Jis taip pat viską turėtų 
žinoti, Sesilijau. 

—- Koks dar užsimaskavęs vyrukas? - pareikalavo paaiš- 
kinti Karlas. 

- Jis buvo ūkyje ir bandė apsimesti galvijų prižiūrėtoju. 

— Iš kur žinai, kad toks nėra? 

— Tiesiog nuojauta, - atsakė Sesilijus. - Jis turėjo smaigą, 
supranti? Gal jie bijojo, kad tu ten pasirodysi pabėgęs iš ka- 
lėjimo, įtaisė jį, kad turėtų savo akis vietoje. 

— FTB? 

— Nežinau. Gal ir federalas. Jis sekė mane iš miesto, bet 
nesuteikiau jam priežasties būti įtariam, tad apsisuko ir nu- 
varė atgal į Bleverį. Prisiekiu Dievu, Karlai, mums nėra ko 
bijoti. 

Karlas prisivertė atsipalaiduoti. 

— Atrodo, tu teisus, Sesi. Atsiprašau, kad buvau supykęs. 

Sesilijus atsileido ir sausai nusijuokė. 

— Mes visi truputį nervingi ir įsitempę, bet turėtum labiau 
valdyti savo pyktį, mažasis broliuk. 

Karlas atlaidžiai išsišiepė. 

— Niekada to nebandžiau. Iki šios dienos. 

— Na gerai. Ar galiu toliau brėžti mūsų maršrutą? 

— Klausau ausis pastatęs. | 

Sesilijus vėl grįžo prie savo plano. 

— Kai iš čia pakilsime, mūsų lauks dvi dienos sunkaus va- 
žiavimo. Daugiausia. 

— Dvi dienos daugiausia. 

Vėl kupinas pasitikėjimo, Sesilijus per stalą žaismingai 
stuktelėjo Karlui į petį. 

— Meksika niekur nedings, pažadu. 

Labiausiai Karlas nekentė, kai su juo buvo kalbama iš 
aukšto. Buvo dvigubai įžeidu, kai šitaip darė tas visiškas 
vištšūdis Sesilijus. Bet jis išspaudė šypseną. 

Įtikėjęs, kad jau jo viršus, Sesilijus plačiai pasirąžė. 

— Oiki tol atsipalaiduokite ir mėgaukitės, kad ne kalėjime 
sėdit. Mes čia parūpinome visus patogumus. 

Jis apkabino Konę ir prisitraukė prie šono. Metusi į Kar- 
lą dar vieną vylingą žvilgsnį, ji prisiglaudė prie Sesilijaus ir 
brūkštelėjo ranka žemyn prie diržo. Violetiniai nagai koke- 
tiškai pabarbeno į sagtį, tada slystelėjo po ja. 

Sesilijus nukaito, tada atsiprašė, ir juodu išėjo laukan. 

Žiūrėdamas į juos, Karlas sumurmėjo: 

— Tu pasirūpinai savo patogumais, didysis broli. 


Trisdešimt tročias skyrius 


Džekas dar kartą perskaitė, ką Ana užrašė kompiuterio ekrane. 

— Paslaugą? 

Ji parodė: asmeninę paslaugą. Ji neprašė padaryti darbo, 
kurį kiekvienas samdinys galėtų nuveikti. Būdvardis perkėlė 
jos prašymą į visai kitą kategoriją. Tai buvo nuoroda į neįvar- 
dytas intymias paslaugas. Jis atsikrenkštė. 

— Na, aišku, padėsiu jums kuo tik galėsiu. 

Ana subarškino klavišais. Džekas perskaitė. „Norėčiau jus 
nufotografuoti.“ 

Jam palengvėjo, jis netikėtai nusijuokė. O gal nusivylė? Ir 
pats nebuvo tikras. 

— Norite mane nufotografuoti? Kodėl? Kuriam galui? 

Ji atsistojo ir paėmė nuo viršutinės knygų lentynos albu- 
mą, bet ne tą patį, kurį anąkart jam rodė. Padėjusi priešais, 
laukiamai žiūrėjo, kai jis atvertė odinį viršelį. 

Pirmojoje nuotraukoje, pritvirtintoje prie juodo lapo, 
grupė vaikų visiškai atsipalaidavę žaidė po vejos purkštuvu. 
Saulės spinduliai krito pro purškiamo vandens sroves ir at- 
sispindėjo balutėse, kuriose vaikai taškėsi. Visai kaip kitose 
jos nuotraukose, įspūdį kūrė šviesos ir šešėlių žaismas. Buvo 
pagauta akimirka nevaržomo džiaugsmo, kokį gali pajusti 
tik labai jauni žmonės, kartu brėžėsi ir grėsmė, kuri laukia 


jų suaugus. 

Kitos nuotraukos fonas buvo šiurkšti dailylenčių siena. 
Prie apverstos statinės priešpriešiais sėdėjo du seniai ir lošė 
domino. Akutės ryškiai baltavo juodose stačiakampėse len- 
telėse. Vienas žaidėjas buvo juodaodis, kitas baltasis. 

Dar kitoje nuotraukoje - darbininko rankos. Tiktai ran- 
kos. Stambiu planu. Purvinos. Nelygios panagės pilnos že- 
mių, jų prisirinke rumbuotų krumplių raukšlelėse. Tos ran- 
kos švelniai laikė nuostabią rožę. 

Moteris, sėdinti medinėje supamojoje kėdėje priešais at- 
darą langą. Lengvos užuolaidos plevena į kambarį. Prie krū- 
tinės žindantis kūdikis. Galva palenkta. Tamsūs plaukai sle- 
pia veidą ir krinta ant nuogos krūtinės. Anos plaukai. Anos 
kūdikis. Anos krūtinė. 

— Dieve, Ana. Kodėljūs... Kodėljūs... - Pritrūkęs žodžių, Dže- 
kas papurtė galvą. - Kodėl jūs tuo neužsiimate profesionaliai? 
Aš nė velnio nenusimanau apie nuotraukas, bet šitos puikios. 
Ar ne taip? Ar kam nors rodėte, kad jas kur panaudotų? 

Jis vertė albumo lapus ir ilgai žiūrėjo į nuotraukas. 

— Kiekviena — ištisa istorija. Visos ką nors sako. Kažką 
svarbaus ir... ir atpažįstama. Jos per geros, kad būtų paslėp- 
tos albume. Jas turi matyti ir jomis gėrėtis. Aiškiai pama- 
loninta jo vertinimų, ji grįžo prie kompiuterio. „Tikėjausi 
parduoti jas reklamos agentūroms. Sveikinimo atvirukai. 
Kažkas panašiai.“ 

— Taip. Ir kodėl to nepadarėte? Kas atsitiko? 

Ji liūdnai šyptelėjo ir spausdindama vos gūžtelėjo pečiais. 
„Aplinkybės. Dino liga. Tada Deividas. Tada... 

Džekas uždėjo rankas ant jos plaštakų ir sustabdė. 

— Delrojus jūsų nepalaikė, tai paslėpėte aparatą palėpėje ir 
stengėtės viską užmiršti. 

Taip - parodė. Tada vėl spausdindama pasakojo: „Stengiau- 
sijas užmiršti, bet nepajėgiau. Tai vis dar čia. - Ji prispaudė 
kumštį prie krūtinės. - Jei nebūčiau kurčia, gal ir galėčiau 
kaip nors kitaip save išreikšti ir taip labai šito netrokščiau. 

Bet aš turiu daug ką pasakyti, ir tai geriausias man žinomas 
būdas. Noriu vėl fotografuoti. Šįkart norėčiau pabandyti 
parduoti savo darbus. Bent jau jais pasidalyti“ 

— Taip ir padarykite. 

„Pirmiausia man reikia didesnio rinkinio. Gali trukti mė- 
nesius, gal net metus, kol rinkinys bus toks, kad sudomintų 
pirkėją. Ši nuotrauka su Deividu buvo paskutinė, kurią pa- 
dariau. Prieš penkerius metus. Man reikia labai daug dirbti. 
Tai nebus lengva, bet jeigu noriu pradėti, turiu imtis dabar. 
Ar leisite pradėti nuo jūsų?" 

— Sutinku su viskuo, ką sakote. Tik šiandien ne laikas. Jūs 
turite talentą. Tai aišku. Jis bus iššvaistytas, jei nesigriebsite 
visom keturiom. Bet jeigu tas rinkinys toks svarbus, kokio 
velnio jame reikalinga mano nuotrauka? 

„Jūsų įdomus veidas“, - išspausdino. 

— Kaip barzdotosios ponios cirke. Jūs tikriausiai norėtu- 
mėte ir jos nuotraukų. 

„Aš kalbu rimtai, - išspausdino. - Jūsų veidas iškalbingas.“ 


Jis nusijuokė. 

— Jums reikia pasitikrinti akis, štai ką sako mano veidas. 

Bet Ana nesiliovė žiūrėjusi į jį, tiesiog įsisiurbė. Greitai jis 
nustojo juoktis. Net šypsotis liovėsi. Nes ji apsuko savo kėdę 
ir pasislinko ant pat jos kraščiuko. Tada pakėlė rankas ir pa- 
lietė jo skruostus. Prisilietimas buvo toks švelnus, kad oda 
vos jautė, bet būtų buvę tas pats, jeigu būtų prispaudusi prie 
jų Žioruojančias įdagų geležis. 

Jis sekė, kaip jos akys tiria jo veido bruožus. Kai ji pakreip- 
davo galvą į vieną ar kitą pusę, plaukai brūkšteldavo per ran- 
kas. Jo pirštai taip gniaužė kėdės atlošą, kad net nutirpo: 
krumpliai dabar tikriausiai pabalę, bet nežiūrėjo į juos. Nė 
nekrustelėjo, bijodamas išsklaidyti apžavus, dėl kurių Ana 
panoro jį paliesti. Matė savo atspindį jos lėliukėse ir niekaip 
negalėjo suprasti, kokį velnią Ana mato jo snukyje, kas jame 
taip prakeiktai patrauklu. 

Bet leido jai žiūrėti kiek lenda. Tylėjo. Neatsitraukė. Ap- 
mirė. Nebūtų sujudėjęs, net jei sienoje jai už nugaros būtų 
materializavesis Elvis. 

Pasislinkusi dar arčiau, kad jau sėdmenys vos lietė kėdės 
kraštelį, ji ištiesė pirštus prie jo akių. Pradėjo nuo raukšlelių 
voratinklio prie akių kampučių ir čiuopė pirštų pagalvėlė- 
mis. Tada nutapeno link antakių ir į vertikalų plyšį tarp jų, 
po to - per išsišovusius skruostikaulius. Jos smilius išmata- 
vo jo nosies ilgį, nuo šaknies iki pat galiuko. 

Jos delnai tebelaikė apgaubę jo skruostus, bet dabar 
spaudė žandikaulius. Nykščiai susitiko smakro viduryje, po 
apatine lūpa. Vienas brūkštelėjo išorėn, tada kitas, paskui 
vėl susitiko, trumpai pabuvo, o tada ji atitraukė rankas, su- 
gniaužė kumščius ir sukišo sau pasmakrėn kaip vaikas, su- 
gautas darantis kai ką negražaus. 

Džeko širdis plakė dvigubu greičiu. Ne dėl to, kad išskir- 
tiniai erotiniai potyriai jam būtų buvę naujiena. Nekaltybę 
jis prarado dar dešimtoje su klasės paleistuve prie drabužių 
spintelių, kai pirmą ir vienintelį kartą lankėsi mokyklos šo- 
kiuose. Ji ištraukė jį iš sporto salės, papuoštos gvazdikais iš 
krepo popieriaus ir kaspinais. Jie susirado tuščią tamsų ko- 
ridorių, ir kol Bee Gees baigė dainuoti, kad niekas niekada 
nebegaus tiek dangaus, Džekas suspėjo ten ir atgal. 

Kartą, kai dirbo prie baro per inauguracinį pokylį Fort 
Verte, multimilijonieriaus dukra jam taip pačiulpė, kad jei- 
gu oralinis seksas būtų buvusi olimpinė sporto šaka, ji tikrai 
būtų laimėjusi auksą. 

Per Pink Floyd lazerių renginį Kanzas Sityje mergaitė, ku- 
rią jis pirmą ir paskutinį kartą matė, prasagstė jo džinsus ir 
viena ranka maigė, kol jis išsiliejo, o kita rūkė stiprią suktinę 
su marihuana. 

Bilingse jis įgyvendino jojikės aplink statines fantaziją pa- 
daryti tai ant žirgo krintant sniegui. 


Šie nuotykiai iškilo jam atmintyje, nes buvo mažumą keis- 
ti, bent palyginti su kitais jo atsitiktiniais santykiais. Tas 
seksas dažniausiai būdavo šiurkštus ir paprastas, su papras- 
tomis moterimis, kurias su juo siedavo du bendri dalykai: 
vienatvė ir fizinis poreikis. 

Bet nieko jo patirtyje - pradedant nuo tobulo sekso ir bai- 
giant lengvu flirtu - nebuvo tokio erotiško, kaip Anos pri- 
silietimas prie veido. Nes tai ji darė su didžiuliu troškimu 
pažinti, su tikru susidomėjimu, gal šiek tiek ir globėjiškai. 

Per gyvenimą mažai kas rūpinosi Džeku Sojeriu. Taip, bū- 
davo žmonių, kurie ištiesdavo pagalbos ranką, bet tų retų 
malonių dažniausiai sulaukdavo iš žmonių, kurie visiems 
buvo geri. Niekas nesirūpino juo pačiu. 

Nei motina, kuriai jis buvo reikalingas tik kaip atsvara vy- 
rui, iškeitusiam ją į daugybę kitų moterų. Nei tėčiui, kuris 
gražiai šnekėdavo, bet niekuo nė per nago juodymą nesirū- 
pino, išskyrus save. 

Bet Ana... Anai jis rūpėjo, jei ryžosi pasidalyti savo sva- 
jonėmis, kuriomis negalėjo pasidalyti nei su Delrojumi, nei, 
ko gero, net su savo vyru. Ji pasitikėjo jo nuomone, kitaip 
nebūtų prašiusi patarimo dėl medienos sutarties. Jis Anai 
rūpėjo, kitaip nebūtų pasigražinusi prieš kviesdama jį vaka- 
rienės. Jis jai rūpėjo, nes pakvietė jį vakarienės. 

Ana atitraukė rankas, bet dar keletą sekundžių žiūrėjo jam 
į burną, ne taip, kad skaitytų jo žodžius, bet tarsi norėtų jį 
pabučiuoti. Galiausiai nuleido rankas iš po smakro ir uždėjo 
ant jo plaštakų, vis dar gniaužiančių kėdės atlošą, tarsi tai 
būtų vienintelė atrama, dar laikanti jį šioje planetoje. Su ty- 
lių, bet jaudinančiu kvietimu pažvelgė į akis, tada vėl žiūrėjo 
į burną. 

Šnabždėdamas jos vardą, jis per milimetrą palenkė galvą 
artyn, truputį bijodamas, kad ji užsisklęs, bet daug labiau — 
kad ne. 

Ji pakreipė galvą. Lūpos laukiamai prasivėrė. 

Dieve, padėk man, dar pagalvojo lenkdamasis, o mintyse 
jau jautė jos lūpas, liežuvį, ragavo jos bučinį. 


Ezis jautėsi esąs visiškas mulkis. Beveik norėjo, kad jos nebū- 
tų namie ir galėtų išvykti nepasišnekėjęs, bet ramia sąžine. 

Kadangi niekas iš karto neatsiliepė į durų skambutį, jis 
paėjėjo du žingsnius į dešinę ir dirstelėjo pro langą į svetai- 
nę. Televizorius rodė situacijų komediją. Ją žiūrėjo tik Del- 
rojaus vaikaitis, tačiau atidžiau įsižiūrėjęs Ezis pamatė, kad 
berniukas miega. Durų skambutis jo nepažadino. 

Išgirdęs artėjant žingsnius, jis atsitraukė tiesiai po terasos 
lempa, kad Ana Korbet nesunkiai jį matytų ir atpažintų. Du- 
rys prasivėrė, ir plyšyje pasirodė jos veidas. 

Ezis neprisiminė, kada paskutinį kartą ją matė, bet turbūt 
jau senokai. Spėjo užmiršti, kokia ji graži, ypač dabar - lieps- 
nojančiais skruostais. Jis prisiminė Aną mokyklinukę ilgo- 
mis plonomis kojomis ir didelėmis mėlynomis akimis. Tos 
akys ir dabar buvo didelės ir mėlynos, bet kojos nebebuvo 
plonos. 

— Labas vakaras, ponia Korbet, - ištarė jis, paliesdamas 
skrybėlės kraščiuką. 

Atpažinusi jį, ji plačiai atvėrė duris ir traukdamasi į šoną 
pakvietė užeiti. 

— Ačiū. - Ezis žengė į namą ir nusiėmė skrybėlę, kitame 
delne laikydamas uždengtą dubenį. - Mudu su ponia Hardž 
išties labai nuliūdome, išgirdę apie Delrojų. Norėjome, kad 
tai žinotumėte. 

Ji linktelėjo ir lūpomis ištarė „ačiū“, taip pat parodė 
ženklais. 

- Atleiskite, kad negalėjau šįryt atvykti į pamaldas. Turė- 
jau susitikimą. 

Priblokštas Fosterio atsakymo, slegiamas namų tuštu- 
mos, kuri taip tiksliai atspindėjo jo gyvenimą, jis ir toliau 
save baudė, grįždamas į vietą, kur mirė Petsė Makorkl. 

Tas pats karštis, tie patys geliantys vabzdžiai, ta pati lėta 
upė. Jis ilgai sėdėjo ant tuščiavidurio išvirtusio medžio ka- 
mieno, traiškė skruzdes ir uodus, gėrė Dr Peppers, kuris jo 
rankose šilo, ir troško, kad galėtų atsukti laikrodį dvidešimt 
dvejus metus atgal. 

Norėjo žinoti, kas atsitiko mergaitei. Tik tiek. Viskas. 

Nebetroško pelnytos bausmės, kad ir kas ją nužudė. Gal 
bausmės išvis neturėjo būti. Gal jos mirtis buvo atsitiktinė. 
Ne kerštas jį ginė. Manė, kad duoklė, kurią šis įvykis paėmė 
iš jo šeimos, buvo pakankamas pagrindas kerštui, bet atpil- 
dą jis mielai iškeistų vien į žinojimą, kokiomis aplinkybėmis 
ji mirė ir kas už tai galų gale atsakingas. | 

Tiktai norėjo žinoti, kad galėtų numirti ramus. 

— Kad ir kaip ten būtų, - dabar jis tarė Anai, - atnešiau 
jums lazanijos. - Jis nerangiai padavė dubenį Anai. - Žmona 
būtų pati atvykusi, bet svečiuojasi pas seserį Abiline. Per- 
duoda jums ir berniukui užuojautą. 

Jis nesusigaudė, ką iš jo kalbos Ana suprato. Jos tėvai nu- 
sprendė neleisti jos į kurčiųjų skyrių - įrašė į Bleverio moky- 
klą, kur ji su interpretatore lankė įprastas klases. Ezis buvo 
girdėjęs, kad ji gudri kaip šeškas ir kad jos vienintelė kliau- 
da - negirdi. | 

Ezis neturėjo patirties bendrauti su neprigirdinčiais, tik 
tiek, kad per rytines pamaldas Pirmojoje baptistų bažnyčioje 
matydavo žmogų, ženklais rodantį grupelei kurčių žmonių, 
atvykusių iš kelių apygardos protestantų kongregacijų. Jam 
ypač patiko žiūrėti, kai jie ženklais rodo giesmes. Jie gražiau 
jas rodė, nei choras giedojo. Kartais stebint ženklų kalbą net 
mišios greičiau praeidavo. 

Visa, ką jis galėjo pasakyti, - kad kurtieji tokie pat žmo- 
nės, tad jis neturėtų jaustis taip kerėpliškai stovėdamas ko- 
ridoriuje. Nė pats nesuprato, kodėl sumišęs: dėl tokios situ- 
acijos ar dėl jos negalės. 


276 + Sandia Brown 


Veikiausiai pirmas atvejis, nes panašios pareigos tekda- 
vo Korai. Jis yra padėjęs išvalyti daugybę kraujo dėmių ant 
kelio, užtraukes maišą su tuo, kas liko iš Henrio ar Džo, 
ar Suzės, - juk juos kas nors mylėjo. Kai baigdavosi jo tar- 
nyba, baigdavosi ir pareigos. Toliau buvo Koros valdos. Ji 
vykdė jų visuomeninius įsipareigojimus ir vaikščiodavo į 
laidotuves. 

Kai šiandien papasakojo, kad bendruomenė neteko Delro- 
jaus, ji paklausė: 

— Ar gražios buvo laidotuvės? 

— Nebuvau. 

— Kodėl? Ar bent ką nors nunešei? 

— Ką nors nunešiau? - jis bukai pakartojo. 

Jis paminėjo Delrojaus Korbeto mirtį vien tam, kad už- 
pildytų spengiančią tylą tarp dviejų telefono skambučių. 
Pasinaudojo tuo kaip priežastim jai paskambinti, nors visa, 
ko iš tikro norėjo, tik išgirsti jos balsą, ir jei nuotaika bus 
tinkama, paprašyti grįžti namo. Ji nusitvėrė šios temos, kad 
tik nereikėtų kalbėtis apie jų išsiskyrimą. 

— Dėl Dievo meilės, Ezi, turėjai ką nors nunešti. 

— Delrojus nebuvo toks jau artimas mūsų draugas, Kora. 
Nė geras pažįstamas. 

— Bet mes kone visą gyvenimą pažinojome tą žmogų. 
O dabar ta vargšė moteris turės auginti sūnų vienui viena. 
Abejoju, ar kas nors pasiūlė jai pagalbą, nes paskalos apie 
ją ir Delrojų buvo tokios bjaurios. Kai kurios moterys, net 
iš mano pažįstamų, besidedančios krikščionėmis, gali būti 
tiesiog pagiežingos. 

— Kokios paskalos? 

— Gerasis Dieve, Ezi! Ar kada nors ištrauksi galvą iš Makork! 
bylos bent tam, kad apsižvalgytum, kas dedasi aplinkui? 

— Galir girdėjau, bet užmiršau. Paprastai nekreipiu dėme- 
sio į paskalas, - atsakė jis stengdamasis, kad balsas skambė- 
tų teisuoliškai ir tvirtai. 


— Prisiekiu, - ištarė Kora atsidūsėdama. - Metų metus 
buvo šnekama. 

— Kad juodu... 

— Taip. Kad po Dino mirties jų santykiai pasikeitė ir tapo 
kur kas artimesni. Bet ne mano tai reikalas. Ar jie miegojo, 
ar ne, ji neteko Delrojaus. Tu turi ką nors nunešti. 

Ezis buvo apstulbintas tokių gandų. Delrojus Korbetas ir 
jo marti? Ne tik gyveno po tuo pačiu stogu, bet ir miegojo 
po ta pačia antklode? Ar Delrojus galėjo turėti geidulių? Ar 
įmanoma, kad kas nors būtų turėjęs romaną su tokiu šaltu ir 
nedraugingu, tokiu griežtu ir rūsčiu žmogum? 

- Velnias, negaliu įsivaizduoti Delrojaus nusivelkant dra- 
bužius duše, ką jau kalbėti apie nuogą ir piktą su moterimi. 

- Ezra, ar tik nebandai manęs gundyti? 

— Ne. - Taip. 

Dar vienas piktas atodūsis. 

— Laikau laidotuvių maistą šaldyklės dėžėje, dešinėje pu- 
sėje. 

— Ką? 

Jis nė neįsivaizdavo, kad Kora taip gerai pasiruošusi bet 
kokiai katastrofai, kuri gali ištikti jų draugus ar kaimynus. 
Kai jie baigė pašnekesį - šįkart be jo užuominų apie susitai- 
kymą, nuėjo į sandėlį ir dešinėje šaldyklės pusėje rado keletą 
uždengtų indų su etiketėmis. Surašyta, kas juose, kiek žmo- 
nių gali pavalgyti, taip pat instrukcija, kaip pašildyti. 

Dabar Ana Korbet laikė vieną rankose. 

— Kai jis visiškai atsileis, - tarė jis, - tik pakaitinkite tris- 
dešimt minučių, įjungusi šimtą septyniasdešimt laipsnių. Ar 
supratote? - perklausė abejodamas. 

Linktelėjusi ji nusisuko padėti šalto drėgno indo ant ko- 
ridoriaus stalo, tada nubraukė drėgnas rankas į džinsų už- 
pakalį. Kai ji tai darė, Ezis pastebėjo, kokia graži jos figūra. 
Stengėsi laikyti akis aukščiau kaklo linijos, nes įtarė, kad ji 
be liemenėlės. Gal dėl to buvo juntamai nervinga? Ji timp- 

čiojo berankovio apačią, trynė delnus, lyg susidrovėjusi čiau- 
pė lūpas, tarsi būtų užklupta nepasiruošusi priimti svečius. 

Taip, ji graži maža būtybė. Bet kai pabandė įsivaizduoti, 
kaip juodu su Delrojumi eina į lovą, nieko neišėjo. Netgi vie- 
nišą šaltą žiemos naktį jis negalėjo įsivaizduoti Delrojaus 
prie ko nors prisiglaudusio. Šįkart paskalos bus buvusios tik 
paskalos. Arba jis nieko nenutuokia apie žmones. 

— Ką gi, verčiau eisiu savo keliais, ponia Korbet. Gal jums 
ko nors reikia? 

Ji papurtė galvą. 

— Paskambinkite, jei ko prireiks. - Susirūpinęs, gal padarė 
baisų netaktą, perklausė: - Ar galite kam nors duoti žinią? 

Ji energingai linktelėjo. 

— Ką gi, tada iki. Pasakykite tam, su kuo bendraujate, kad 
esu laisvas, jei galėčiau kuo būti naudingas. 

Vėl linktelėjusi, ji atidarė duris. Jis išėjo į terasą, bet ne- 
skubėjo atsisveikinti. Jis nenorėjo jos sušaldyti, bet nesusi- 
laikė neužsiminęs apie Herboldus. 

— Ponia Korbet, girdėjau apie Sesilijaus Herboldo apsilan- 
kymą aną dieną. Ar jis grasino jums ir jūsų berniukui? 

Ji papurtė galvą ir lūpomis parodė: ne. 

— Nežinau, kiek naujienų jus pasiekė - laidotuvės ir visa 
kita, bet juodu su Karlu susivienijo ir apiplėšė banką. Jie vis 
dar laisvėje. Ar žinote? 

Ji linktelėjo: taip. 

— Esu nustebęs, kad niekas nesaugo jūsų namų. 

Ana pakėlė rodomąjį pirštą, prašydama palaukti, ir nėrė 
vidun. Grįžo rašydama mažame bloknotėlyje. Baigusi atki- 
šo jam. Jis perskaitė: „Pareigūnai siūlėsi saugoti namus, bet 
Delrojus atsisakė. 

- Gal turėtumėte dar kartą pagalvoti? 

Ji užrašė: „Aš nebijau. Čia jie tikrai nepasirodys“ 

- Galjūs ir teisi, - pasakė Ezis, nors pats tuo ne itin tikėjo. 

Jo patirtis rodė, kad nusikaltėlius dažnai traukia pas 
draugus ir gimines. Kuo labiau jiems minama ant kulnų, tuo 

dažniau pamatysi juos sukant į pažįstamas vietas, kurias jie 
kadaise vadino namais. 

Jeigu ji būtų jo giminaitė, neleistų jai vienai būti, net jeigu 
ji ir girdėtų. Bet jis neturėjo galios, nei profesinės, nei asme- 
ninės, ją priversti. Todėl tik ištarė: 

— Jei ką nors pamatysite, kam nors paskambinkite. Iškart. 
Ar supratote? Jūs turite rūpintis savo berniuku. 

Ji nusišypsojo ir užrašė: „Viskas bus gerai. Čia yra Džekas“ 

— Džekas? 

Ji linktelėjo į tvarto pusę. Ezis pasisuko ir pamatė vyrą, 
uždarantį tvarto duris. Uždaręs užrakino, tada ilgais žings- 
niais pasuko prie priekabos, riogsančios maždaug už šimto 
metrų nuo namo. 

— Ak taip, jūsų pagalbininkas, - pasakė daugiau sau nei 
Anai. 

Prisiminė, kaip Delrojus „Pieno karalienėje“ pristatė jam 
vyrą kaubojaus skrybėle, sudribusį kabinos kampe. Malonus 
vyriokas. Daug lieknesnis, jaunesnis ir stipresnis už Delrojų. 
Dėl tokių tipų moterys alpsta. 

Ezis atsisukdamas į Aną krenkštelėjo. 

— Atleiskit už klausimą, ponia Korbet, bet ar jaučiatės, na, 
jaukiai, būdama čia viena su vyru, kuris pas jus taip trumpai 
dirba? Ar juo pasitikite? 

Ji linktelėjo galvą, tad nebeliko vietos abejonėms. 

Eziui knietėjo sužinoti, ar vyrukas toks vertas pasitikėji- 
mo, ar ji tokia naivi, o gal gandai buvo pagrįsti. Jeigu spręs- 
tų iš to, ką girdėjo, jaunoji našlė - tikra ugnis, ji išdegino 
Delrojaus galias, kol tas galiausiai krito, o dabar nusitaikė į 
samdinį, kad tas užimtų jo vietą. 

Ezio nuomone, ji ne tokio tipo, bet gal jis klysta? 


Trisdešimt kotvirtas skyrius 


Ji: pasirodė anksti, vos išaušus, dviese. 

Prigludusios uniformos buvo rudos. Batai blizgėjo. Pla- 
čiakraštės kaubojiškos skrybėlės ir veidrodiniai akiniai nuo 
saulės slėpė veidus, išskyrus griežtas nesišypsančias lūpas. 

— Ponas Sojeris? 

Džekas girdėjo jų mašiną ir liovęsis dirbti žiūrėjo. 

— Taip. - Jis atsirėmė į kastuvo rankeną, kasė duobę nau- 
jam atraminiam šėrimo lovio stulpui aptvare. 

Jau dienos pradžia buvo troškiai karšta, ir jis visas sru- 
vo prakaitu. Bet kai siektelėjo nosinės užpakalinėje kišenė- 
je, kad nusišluostytų prakaitą, pareigūnai įsitempė. Vienas 
net nuleido ranką prie šešių šūvių revolverio ant šlaunies. 
Džekas apsimetė nematąs jų atsargumo. Krestelėjo nosinę ir 
nusišluostė veidą. 

— Kuo galiu būti naudingas, ponai? 

— Mes iš Bleverio apygardos šerifo įstaigos. 

— A-ha. 

— Atėjome paklausti keleto klausimų. 

— Apie ką? 

- Girdėjome, kad ponui Korbetui - kai dar buvo gyvas - 
praėjusią savaitę nunuodijo keletą galvijų. 

— Buvau kartu, kai juos rado, - paaiškino Džekas. - Pra- 
džioje tris. Du krito kitą dieną. 

— Gana paprasti nuodai, taip sakė daktaras Andersenas. - 
Šerifo pavaduotojas perstūmė tabako gumulėlį iš vieno žan- 
do į kitą. - Laisvai parduodamas šlamštas. Nieko gudraus. 
Lengvai gaunamas. Bet gerose rankose užtektinai stiprus, 
kad padarytų žalos. 

- Šerifo įstaiga tai tiria? 

— Tai jus stebina, pone Sojeri? 

— Ne. Aš patariau Delrojui pranešti. Bet jis galvojo kitaip. 

— Ar kas nors girdėjo, kaip patarėte? 

— Buvome vieni. 

- Hmm. 

— Kodėl, jūsų nuomone, iš visų aplinkinių fermų tik vie- 
nam Korbetui smogta? 

— Nežinau. 

— Spėkite. 

Džekas atrėmė kastuvą į lovį, kurį taisė. 

- Spėčiau, kad kažkas griežė dantį ant Delrojaus. 

— Pavyzdžiui, kas? 

— Aš ne vietinis ir čia dar neseniai. 

- Tai nieko neįtariate? 

Džekas tylėjo. 

Nepatikliai jį nužvelgęs, jaunesnysis pareigūnas kilstelėjo 
pistoleto dėklą. 

— Ką gi, netyrėme iki vakar dienos. Korbetas nesikreipė 
į mus. Būtume net nežinoję, jeigu kai kas nebūtų atkreipęs 
mūsų dėmesio. Suinteresuotoji šalis. Todėl paskambinome 
veterinarui ir jis mums pateikė išvadas. 

Džekas klausiamai pakėlė antakius, nors visai nebuvo nu- 
stebęs. Žinojo, kodėl jie čia. Šerifo pavaduotojai taip anksti 
nesilanko su mandagumo vizitais. 

- Ir? 

- Ir, - tabako kramtytojas stabtelėjo išspjauti, - norėtu- 
me, kad su mumis vyktumėte į miestą, turime apie tai dau- 
giau pasišnekėti. 

— Ar aš įtariamas? 

— Kaip ir kiekvienas kitas. 

— Bet tik mane sulaikote. 

— Mes to nevadiname sulaikymu. 

— Tai kaip vadinate? 

— Tikimės, kad bendradarbiausite, tai ir viskas. 

— Bet jausčiausi geriau, jeigu atsisegtumėte tą peilį ir ati- 
duotumėte, - pridūrė jo porininkas. 

Džekas lėtai atsegė makštį ir atkabino nuo diržo. Vienas 
pavaduotojas žengtelėjo pirmyn ir paėmė. Džekas pasakė: 

— Jūs darote klaidą. 

— Galbūt, bet vis tiek jums teks vykti su mumis, pone So- 
jeri. 

— Ar galiu važiuoti savo pikapu? 

— Pas mus per akis vietos. 

— Prašau. Vienas gali sėstis su manim. Tiesiog norėčiau 
turėti savo automobilį, kad kai viskas paaiškės, jums vargti 
nereikėtų vežant tokį kelią atgal. 

Jie susižvalgė. Vyresnysis, stambesnis kampuotu smakru, 
linktelėjo. 

— Gerai, aš važiuosiu su jumis. 

Didžiausias pažeminimas buvo ne tai, kad jis išvedamas iš 
ūkio su dviem ginkluotais šerifo pavaduotojais iš šonų, o kad 
Ana viską matė iš priekinės terasos. 

— Ar kalbėjote su ponia Korbet? - paklausė Džekas, kai jie 
pasiekė priekinę namo pusę ir jis pamatė sunerimusią Aną. 

— Taip, pasakėme jai, kodėl mes čia. Nesu tikras, kad ji su- 
prato. 

- Jį suprato, - irzliai atsakė Džekas. Žiūrėdamas į Aną, jis 
tarė: - Aš to nepadariau, Ana. Prisiekiu Dievu, to nepadariau. 

Bet ji atrodė įskaudinta, nusivylusi, jos akys atviros ir pa- 
žeidžiamos. Jos sapnuosis jam metų metus, tos akys. 

— Džekai! 

Deividas išbėgo pro priekines duris. Džekas džiaugėsi, kad 
bent Deividas to nematys. Buvo skaudu susitikti su Ana. Bet 
likimas niekingas išpera. Deividas buvo jau čia, basas, bam- 
ba kyšo iš po pižamos, - ant pižamos palaidinės Žmogus-vo- 
ras, - dar užsimiegojęs, bet gaivus ir išsigandęs, akys laksto 
nuo patrulinės mašinos prie dviejų nesišypsančių vyrų iš 
abiejų Džeko pusių. 

Prieš keletą savaičių Džekas veikiausiai būtų apsimetęs, 
kad nemato jo ir negirdi. Nusisuktų apsimesdamas, kad ne- 
pažįsta. Pagaliau kas jam Deividas? Niekas. 

Bet jis negali nusisukti. Ne dabar. Jis prisiminė, kaip jau- 
tėsi, kai jo pasitikėjimą išdavė žmogus, kurio meilės taip 
troško. Prisiminė, kaip apsivertė širdis, kai matė savo tėvą, 
atsukantį jam nugarą ir išeinantį, ir nežinantį, kada grįš. Ir 
ar išvis grįš. Net kai šypsojosi Deividui, jis keikė Korbetus, 
kam atgaivino tuos skaudžius prisiminimus, kam privertė 
vėl juos išgyventi. 

- Ei! - šūktelėjo apsimestinai linksmai. - Tu gana anksti 
atsikėlei. 

— Ką tie policininkai daro, Džekai? 

Džekas nykščiu stumtelėjo aukštyn skrybėlės kraštą, pa- 
sižiūrėjo pirma į vieną pavaduotoją, tada į kitą, tarsi juos 
pirmą kartą matytų. 

— Jie tik atėjo pasišnekėti su manim. 

— Ar važiuosi su jais? 

— Aha. 

— Kur? 

— Į miestą. 

— Ar ilgai ten būsi? 

— Nežinau. 

Deividas ėmė nerimauti. 

— Ar grįši? 

— Tikiuosi. 

- Šiandien? 

— Gali trukti ir ilgiau. 

— Ar nori išvykti? 

— Aišku, - pasakė Džekas. - Aš apie tai jau galvojau. - Jis 
tikėjosi nuraminti Deividą, kad tas nesijaudintų, bet, atro- 
do, šįkart persūdė. 

Berniuko smakras pakilo ir sustingo. Apatinė lūpa ėmė 
drebėti. 

— Ar ant manes pyksti? 

— Aišku, ne. 

— Gal aš ką nors vakar blogai padariau? 

— Tu viską darei puikiai. Negalėčiau norėti geresnio pagal- 
bininko. Tiesiog... - Jėzau, kaip tai sunku. - Tiesiog dabar 
turiu vykti. 

— Ar aš galiu kartu? 

— Bijau, kad ne. 

Ašara nusirito per berniuko skruostą. 

— Kada grįši? 

Melagingas pažadas būtų daug blogiau už tiesą. Nagi susi- 
imk, sūnau, nebūk verksnys. Kaip jau sakiau, tik vykstu sutvar- 
kyti kai kurių reikalų. Bet grįšiu. Ir tada pasiliksiu. Ir būsiu kartu 
visą laiką. Pažadu. 

Tėvo žodžiams skambant ausyse, Džekas ištarė: 

— Galiu ir negrįžti, Deividai. 

Berniukas ėmė verkti garsiau. Pečiai krūpčiojo. 

— Tai eik ir negrįžk! - sušuko. - Aš tavęs nekenčiu. 

Priklaupusi Ana prisitraukė sūnų. Jis apsikabino jos kaklą 
ir įsikniaubė į petį. 

Džekas žengtelėjo pirmyn, bet pavaduotojai spustelėjo 
pečiais ir sustabdė jo ketinimus. „Eime“, - pusbalsiu ištarė 
vienas. Jie nulydėjo jį iki pikapo, tada vienas pasuko prie pa- 
trulinės mašinos. 

Pikapo rakteliai buvo spynelėje. Kai Džekas paleido vari- 
klį, jo bendrakeleivis tarė: 

- Aš jumis tikiu, pone Sojeri. Nedarykite jokių kvailysčių. 


Bo iodijų + 285 


- Aš pats noriu, kad būtų nustatyta, kas kaltas. Man tai 
netgi svarbiau. Nesibaiminkite. 

— Aš ir nesibaiminu. - Jis atkišo žandikaulį. - Važiuojam. 

Džekas paskutinį kartą žvilgtelėjo į terasą, Ana vis dar ra- 
mino Deividą. Jis liūdnai įjungė pavarą ir pasuko pro vartus, 
o patrulinė mašina beveik rėmėsi į išmetimo vamzdį. 


Trisdešimt ponktas skyrius 


- [| iciskite, ponia Korbet. Negalėsite jo pamatyti. Jis už- 
sidares su šerifu Fosteriu. 

— Ar jūs pasakėte Džekui, kad aš čia? 

— Ne, sūnau, - tarnautojas maloniai nusišypsojo Deivi- 
dui. - Jis dabar baisiai užsiėmęs. 

— Ne tiek baisiai, kad negalėtų pasimatyti su manim. 

- Atleisk, sūnau, atsakymas - ne. 

Deividas atsisuko į mamą. 

— Aš noriu pamatyti Džeką ir pasakyti jam, kad atsiprašau. 

Paprastai pavyzdingas, po to protrūkio terasoje Deividas 
darėsi vaikiškai kaprizingas. Jausdamasis kaltas, kad pasakė 
Džekui, jog jo nekenčia, norėjo atsiprašyti. Sūnus kankino ją 
milijonais klausimų, į kuriuos ji nežinojo atsakymo. 

Kada Džekas grįš? | 

Ar Džekas grįš? 

Ar Džekas žino, kad jis tyčia sakė jo nekenčiantis? 

Gal ji buvo bloga Džekui. Gal dėl to jis norėjo išvykti? 

Kodėl jis išvažiavo su policininkais? | 

Ar jie pašsodins jį į kalėjimą? 

Ir taip be galo, kol ji pamanė išprotėsianti. Ką jam atsa- 
kyti? Kad Džekas pats išvyko ir tuo džiaugėsi? Ar kad buvo 
suimtas ir neturėjo kito pasirinkimo, tiktai išvykti? 

Kiekvienu atveju sūnus būtų sugniuždytas. Ji stengėsi 
jį paguosti, bet niekas negelbėjo. Jis neleido motinai užsi- 

miršti ir pats vien apie tai šnekėjo. Kai tapo visai nesukal- 
bamas, Ana jį supeikė, kad dėl Džeko jis labiau verkė nei dėl 
senelio mirties, nors toks palyginimas ir graužė sąžinę. Su 
Delrojumi tuose pačiuose namuose ji gyveno daug metų, bet 
gailestis, kurį pajuto matydama, kaip Džeką išveda įtariant 
padarius nusikaltimą, buvo gerokai didesnis nei dieną, kai 
ėjo nuo Delrojaus kapo. 

Nenorėdama tiesiog laukti, kas toliau atsitiks, ji nusprendė 
apsilankyti šerifo įstaigoje ir pažiūrėti, ar negaus kokių kon- 
krečių atsakymų. Kad nuramintų savo sąžinę, pirma sustojo 
prie kapinių. Delrojaus kapas atrodė stulbinamai šviežias, 
nors gėlės jau buvo pradėjusios vysti svilinančiame karšty- 
je. Ji pasiūlė Deividui padalyti gėles - padėti jų ant senelio, 
senelės Merės ir tėčio kapų. Ar nemanai, kad senelis norėtų 
pasidalyti gėlėmis su jais? - paklausė. Jis niūriai linktelėjo. 

Užduotis trumpam atitraukė berniuko mintis nuo Džeko, 
o Anos galvoje vis sukosi klausimas, ar Džekas padarė tai, 
kuo pareigūnai jį aiškiai įtarė. 

Jie nebūtų atvykę jo suimti, jeigu nebūtų tikri, kad jis kal- 
tas. Ar jie turi kokių įrodymų, susiejančių jį su nunuodijimu? 
Ar jis būtų galėjęs padaryti ką nors panašaus? Ir dėl ko? 

Ji ieškojo motyvų, bet veltui. 

Džekas žiūrėjo jai į akis ir neigė kaltinimus, bet gal jis me- 
lavo? Paprastai ji puikiai perprasdavo žmones. Gal potraukis 
Džekui ją apakino? Gal ji ką nors pražiūrėjo jo veide, akyse, 
jo elgsenoje, kas būtų parodę jo bjaurų charakterį? 

Jeigu jis visiškai nekaltas, kodėl pasielgė taip baikščiai, kai 
vakar vakare Ezis Hardžas atėjo į namus? Kai tik ji atpažino 
nelauktą svečią, Džekas jai pasakė, kad dar turi šį tą padary- 
ti, ir išmovė pro užpakalines duris. 

Ji vylėsi, kad jis grįš, kai Ezis išeis. Vylėsi, kad jie pabaigs 
tai, ką nutraukė ne laiku pasirodęs buvęs šerifas. Vylėsi, kad 
Džekas ją pabučiuos. 

Praėjusią naktį, kai pagaliau prarado viltį, kad Džekas 
griš, ji plūdo Ezio apsilankymą. O gal tai buvo išgelbėjimas? 

Gal senasis šerifas apsaugojo ją nuo susisaistymo su žiauriu, 
beširdžiu žmogumi, tokiu nesąžiningu, kad gali nuodyti šei- 
mininko bandą. 

Bet ji netikėjo, kad Džekas Sojeris toks būtų. Netikės tol, 
kol pats jai neprisipažins. Norėjo jo tiesiai paklausti, ar pada- 
rė tą siaubingą dalyką, ir jei taip, tai kodėl. Norėjo paklausti 
pati, žiūrėdama jam į akis. Norėjo žinoti. Turėjo žinoti. 

Šerifo įstaigos priimamojo tarnautojas buvo nekalbus ir 
nepalenkiamas. Mandagus, bet kietas, jis nenusileido jos ir 
Deivido prašymams pasikalbėti su Džeku, tik kartojo, kad 
Džekas nepasiekiamas ir kad nežino, kaip ilgai jų samdinys 
bus laikomas. 

Ir jai susidarė įspūdis, kad tarnautojas su ja kalba iš aukšto 
dėl jos negalios. Ji viską rašė į bloknotėlį, nenorėdama tokiu 
svarbiu klausimu kliautis vien Deivido perteikimu. Vyras 
kalbėjo su ja kaip su vaiku - ne itin protingu vaiku. 

Ana parašė bloknotėlyje: „Aš nenoriu pateikti kaltinimų 
ponui Sojeriui. Bent tol, kol pati su juo nepasikalbėsiu ir ne- 
nuspręsiu, ar jis kaltas.“ 

— Ne jums spręsti, ponia Korbet. 

„Bet tai buvo mano galvijai, - ji parašė. - Mano uošvis nu- 
sprendė incidentą aiškintis pats. 

— Neturi reikšmės. Jeigu Sojeris pažeidė įstatymus, visai 
nesvarbu, ko jūs norite ar nenorite. Valstija jį apkaltins. 

Jos anglų kalbos vartojimas buvo nepalyginti geresnis 
negu tarnautojo, todėl tas jo globėjiškumas dar labiau siu- 
tino. Jis pasinaudojo vidiniu skambučiu kaip dingstimi jos 
atsiprašyti: jai bus pranešta apie tolesnę bylos eigą. Pasiūlė 
jai „dabar vykti namo“, o atrodė, kad mintyse pridūrė: „Kaip 
mažai gerai mergaitei“ 

Ana išėjo, tempte tempdama besispyriojantį Deividą. Lau- 
ke karštis buvo baisus, bet ji stovėjo ant šaligatvio ir svarstė, 
ką toliau daryti. Atrodo, jie nieko neišsiaiškins dėl Džeko So- 
jerio. Deividas kaprizingas ir irzlus. Visai netraukė praleisti 

ilgą popietę jį linksminant, kai jo tokia nuotaika. Kinas? Pa- 
sižiūrėjo į rankinį laikrodį. Net ir dieniniams seansams dar 
per anksti. Pietauti? Irgi dar per anksti. 

Ana neapsispręsdama pasižvalgė į abi gatvės puses ir kai 
kas užkliudė jos akis. Aišku, ir anksčiau matė. Bet dabar iš- 
šoko prieš akis kaip žėrinti neoninė iškaba, viliojanti vidun. 
Ryžtingai trūktelėjusi Deividą už rankos, ji greitai nuėjo ša- 
ligatviu. 

Parduotuvė buvo vėsi, rami ir sutvarkyta. Atidžiai stebė- 
dama Deividą, kad jis neliestų brangios aparatūros, Ana pa- 
suko prie naujausių fotoaparatų ir objektyvų. 

Parduotuvė atidaryta prieš keletą metų. Ana domėjosi ja, 
bet iki šiol niekada nebuvo į ją įkėlusi kojos. Nelabai sau leis- 
davo net pasižiūrėti į vitrinas baimindamasi, kad gali neat- 
sispirti pagundai. 

Kadangi tai buvo vienintelė specializuota fotografijos 
reikmenų parduotuvė Bleveryje, asortimentas buvo didelis, 
prekės brangios. Įvairių naujų daikčiukų ir priedų buvo tiek, 
kad galva sukosi. Jai labai magėjo išbandyti fotoaparatus, 
užrakintus stiklinėse vitrinose, bet jų kaina stipriai viršijo 
jos galimybes. Kol neprasimanys nors kiek pinigų už savo fo- 
tografijas, teks tenkintis sena aparatūra. 

Jos vieninteliai pirkiniai buvo keletas nespalvotų juoste- 
lių ir neseniai išleista knyga apie fotografavimą. 

— „teks siųsti šią juostą išryškinti, - pasakė vyras prie 
kasos. Pirmųjų žodžių ji nepagavo. - Bleveryje nespalvotų 
juostų nebėra kur išryškinti. 

Ji linktelėjo. 

— Nemanau, kad esu jus čia anksčiau matęs. Pažįstu dau- 
gumą klientų. 

Ana mostelėjo Deividui ir parodė, kad paaiškintų tam vy- 
rui, kad ji kurčia. Kai šis paaiškino, vyras nesutriko ir ne- 
išsimušė iš vėžių, kaip dažnai būdavo. Jis nepradėjo žiūrėti 
kreivai ar mikčioti atsiprašinėdamas. Jo veidas pražydo pla- 
čia šypsena. 

— Koks jūsų vardas? Ar tik nebūsite Ana Korbet? 

Apstulbusi ji pasilenkė per prekystalį paspausti jam rankos. 

— Petas Nolenas, - ištarė jis, šypsodamasis nuo ausies iki 
ausies ir purtydamas jai ranką. - Aš pritrenktas, jei ne visai 
pribaigtas. O kai žmona sužinos! Visada norėjau su jumis su- 
sitikti, bet nesitikėjau, kad pasitaikys proga. Ateikite čia. 

Apėjęs prekystalį, jis nuvedė ją prie sienos, kur dešimtys 
įrėmintų fotografijų buvo iškabintos parodai. 

- Štai jūs. Va čia. - Jis bakstelėjo į išdidintą nespalvotą 
fotografiją, kurią Ana akimirksniu atpažino - vienas iš jos 
ankstyvųjų darbų. 

Įsitikinęs, kad Ana mato jo lūpas, paaiškino: 

- Prieš metus ar daugiau bandžiau parduoti dvimečio 
koledžo fotografijos fakultetui naujos įrangos. Pamačiau 
nuotrauką kabant ant sienos ir pagalvojau, kad ji nuosta- 
bi. Paklausiau profesoriaus, ar žino, kas autorius, ir jis man 
papasakojo apie jus. Apie tai, kad jūs kurčia ir visa kita. 
Jam buvo apmaudu, kad metėte mokslus, nes dauguma jo 
studentų neverti jūsų mažojo pirštelio ir jokios vilties, kad 
kas turėtų tokį talentą. Teko šiek tiek įkalbėti, bet gavau šią 
nuotrauką. 

Nolenas žiūrėjo į nuotrauką su neslepiamu susižavėjimu. 
Joje buvo nupaveiksluotas senas namas. Perlaikyto vakaro 
dangaus fone brėžėsi niūrus kontūras. Jis būtų atrodęs kaip 
bloga lemiantis ženklas, jei ne šviesa, besiveržianti pro visus 
langus ir lengvais atspindžiais žaidžianti priekinėje terasoje. 

— Man tai tiesiog „namai“, nes užaugau tokiame ūkyje, pa- 
našiame name. Kai tik įsigijau, nuotrauka visą laiką kabo ant 
šios sienos. Žmonės sustoja prie jos. Ji juos patraukia, su- 
prantate? Visi komentuoja. Galėjau ją šimtus kartų parduo- 
ti, bet tai vienintelė mano Ana Korbet, ir aš su ja nesiskirsiu. 
Jūs turėtumėte daugiau fotografuoti. 

Ana pakėlė maišelį su reikmenimis ir lengvai jį krestelėjo. 

Jis pagavo jos mintį ir dar plačiau nusišypsojo. 

— Puiku! Norėčiau jas pamatyti, kai išfotografuosite. — 
Jis ištraukė vizitine iš dėkliuko. - Numeris va čia. Darbo ir 
namų. Jei dar ko prireiktų, paskambinkite. Arba jeigu no- 
rėtumėte šiaip pasikalbėti apie fotografiją, nuo tokių kalbų 
niekada nepavargstu. Negaliu apsakyti, kaip džiaugiuosi, 
kad pagaliau su jumis susitikau, ponia Korbet. 


Emoris Lomaksas atsiraugėjo į baltą popierinę servetėlę, su- 
glamžė ir numetė ant krūvelės kaulų, to, kas liko iš gabalo 
minkštučių nugarinės šonkauliukų. 

— Ar nebuvau teisus dėl maisto? Šis vyrukas nusimano 
apie šonkauliukus, tiesa? 

Kabinoje su Emoriu sėdėjo trys, Konotas ir du viceprezi- 
dentai. Konotas ir vienas jo padlaižys sėdėjo priešais Lomak- 
są, o kitas padlaižys - šalia jo. 

Taip piktai burbėję, kol ėjo, dabar jie pritariamai niurnėjo, 
kad kepsnys išties buvo nuostabus. Kaip vaišingas šeiminin- 
kas, jis mostelėjo padavėjai ir užsakė dar po ilgakaklį butelį 
alaus. Paprastai pietums jis negerdavo nieko stipresnio už 
arbatą su ledu, bet šįkart buvo ypatinga proga. Alus ne itin 
įmantrus gėrimas. Tai ne martinis ar rinktinis salyklinis 
viskis, prie kokių jie veikiausiai pripratę. Bet alus labai tiko 
su kepsniu, ir jis nusivedė ponėkus į geriausią rytų Teksase 
kepsnių ant grotelių užeigą. 

Jie atskrido iš Hjustono žvilgančiu bendrovės lėktuvu, 
panašiu į tą, kuriuo blogiukas iš filmo apie Džeimsą Bondą 
mėgo lakstyti po Europą. Emoris pasitiko juos Bleverio apy- 
gardos municipaliniame oro uoste, kuris, tiesą sakant, buvo 
paprasčiausia juosta viduryje ganyklos, tik be karvių. Nieko 
daugiau, tik varganas kilimo takas, surūdijęs metalinis anga- 
ras ir nušiurusi kontora su pora degalų siurblių priešais. 

— Tai pirmas dalykas, kurį turėsime pertvarkyti, - mes- 
telėjo Emoris, lydėdamas svečius prie savo jaguaro, savo 
džiaugsmo ir pasididžiavimo. - Kai tik pirmas žingsnis bus 

žengtas, įsivaizduoju, mums reikės modernizuoti oro uostą, 
kad savaitgaliais jame būtų kylama ir leidžiamasi. Ką pasa- 
kysite? 

Sekdami Konotu, kiti du sutartinai linktelėjo - kaip dvi 
marionetės, ir taip bemaž su viskuo jie sutikdavo. Buvo ne- 
kalbūs ir neįsipareigojantys, bet Emorio tai negąsdino. Jis 
suprato. Čia SEM - standartinis elgesio modelis; čia būdas, 
kaip didieji rykliai tvarko verslo reikalus. Pamoka, kurios 
reikia iš jų pasimokyti. 

Dabar, kai pietūs baigti, Emoris pajuto, kaip jie nekan- 
trauja. Konotas kartkartėmis niekinamai dėbteldavo į mu- 
zikos dėžę, kuri jiems valgant nepaliaujamai griaudėjo. Ir vis 
dažniau ėmė žvilgčioti į puošnų, deimantais nusagstytą laik- 
rodį ant kairio riešo. Kai tik padavėja nukėlė nuo padėklo 
keturis ilgakaklius šalto alaus butelius ir sustatė ant stalo, 
Emoris perėjo prie reikalų. 

— Ji sudorota. Korbeto ūkis jau kaip ir mūsų. Jeigu Del- 
rojus sumanė mirti, nebūtų pasirinkęs geresnio laiko. - Jis 
apdalijo visus šypsena. - Aišku, nieko nepagarbaus. 

— O kaip ponia Korbet? - paklausė viena marionetė. - Ar 
ji ūkį paveldėjo? 

- Viską. 

— Ar dėl jos nebus bėdų? - paklausė Konotas. - Minėjote, 
kad ir ji nusistačiusi prieš pardavimą, visai kaip jos uošvis. 

Emoris atsilošė ir atmetė ranką prie kabinos sienos. 

— Tai buvo problema, kol jis buvo gyvas. Iš pagarbos uoš- 
viui. Nenorėjo jam prieštarauti. 

- Ir jūs tikras, kad dabar ji sutiks? 

— Esu tikras, - atsakė Emoris su atsainiu įsitikinimu. — 
Kaip ji tvarkysis viena fermoje? Tai neįmanoma. Ji kurčne- 
bylė. Netruks daug laiko jai praregėti. Duokite jai savaitę, 
daugiausia dvi, ir ji pamatys, kad nėra jokių prošvaisčių. Ir 
žinoma, - jis padarė pauzę, kad gurkšteltų alaus, - tam čia ir 
esu, kad priminčiau, kokie sunkumai jos laukia, jeigu mėgins 

tvarkytis viena. Aš paskatinsiu ją parduoti, koljūs neapsigal- 
vojote ir nepradėjote dairytis kitų valdų. 

Iškamša kitapus stalo neparagavęs pastūmė alų į šoną. 

— Kodėl manote, kad turite jai kokią nors įtaką? 

— Na, banke guli turto įkeitimo sutartis. Galiu ją panau- 
doti kaip spaudimo priemonę. Be to, Delrojus jau turėjo rū- 
pesčių dėl savo bandos. - Sukikenęs jis pridūrė: - Visada gali 
įvykti dar vienas nelaimingas atsitikimas. 

— Ar tais jūsų meksikiečiais galima pasitikėti? - paklausė 
šalia sėdintis vyras. 

— Jeigu jam sumokėsite, Džesis Garsija išdulkins savo tik- 
rą motiną dvylikos liudytojų akivaizdoje. 

— Ar esate tikras, kad nuodijimas negali atsigręžti prieš jus 
patį? 

— Tikrų tikriausias. Iš tiesų tai net dabar, kai čia šneka- 
mės, kai kas jau patupdytas už šį nusikaltimą. 

Jis nematė reikalo jiems pasakoti apie rūpesčių kėlusį 
samdinį, kuris atrodė pernelyg gudrus ir supratingas, kad 
Emoris jaustųsi laisvai. Pirmas įspūdis, kurį jis susidarė apie 
tą kaubojų, - kad anas pasipūtęs kalės vaikas gali užsima- 
nyti kišti savo nosį į kitų reikalus. Emoris nerizikuos, kad 
kas nors būtų šalia Anos Korbet ir drumstų vandenį, kai 
jai išdėstys savo protingą patarimą. Jam reikėjo atsikratyti 
samdinio. 

Be to, dar buvo Garsija. Kad ir ką Emoris prišnekėjo jiems 
apie meksikiečius, Garsija jį irgi nervino. O kas, jeigu jam bus 
pasiūlyta daugiau nei penkiasdešimt dolerių, kad baksteltų 
pirštu į asmenį, nusamdžiusį jį užnuodyti druską Korbeto 
ganykloje? Pakišti savo klientus nebuvo įprasta meksikiečio 
taktika, bet ką gali žinoti? Jam gali pasitaikyti blogi metai ir 
labai reikėti pinigų. 

Tai ką Emoris padarė? Jis apdairiai išsprendė iš karto abi 
problemas. Kaip bankininkas, kurio užstatui gresia pavojus, 
jis paskambino į šerifo įstaigą ir pasidalijo savo nuogąstavi- 

mais apie beprasmišką vertingos bandos išgaišinimą ir tuo 
pat metu atsiradusį naują samdinį. Šerifo žmonės užtikrino, 
kad tuo pasidomės. 

Taip lengvai užmetęs įtarimą ant kito, jis atsikratė naštos 
ir atsiribojo nuo nuodijimo. Kol vyks tyrimas, šerifo įstaiga 
bus užsiėmusi kaubojumi. Tai gali trukti ilgai. Per tą laiką 
Emoris niekieno netrukdomas padirbės su Ana. 

Negiriant savęs, velnioniškai šauniai padirbėta. 

— Patikėkite, - tarė jis, - užkimšau visas landas. Garsija - 
genijus. Gal net dar kartą jį pasamdysiu. Ana Korbet be galo 
myli sūnų. Tai atveria naujų galimybių. Žinau, už atitinkamą 
kainą Garsija būna tikrai išradingas. 

Trys „Rytų parko“ vyrai neramiai susižvalgė. Tai pastebė- 
jęs Emoris tuoj pat pridūrė: 

- Žinoma, nenorėčiau taikyti tokio pobūdžio spaudimo. 
Tai būtų paskutinės priemonės taktika, kurios tektų grieb- 
tis, nebent nebebūtų kitos išeities, ir, aišku, prieš tai pasita- 
rus su jumis. 

- Tikimės, jūs suprantate, pone Lomaksai, - tarė vienas 
viceprezidentas, - kad jeigu jūsų vardas kada nors bus su- 
sietas su nusikaltimu, „Rytų parkas“ paneigs ką nors apie tai 
žinojęs. Mes niekada nepritarsime dėl nusikalstamų veikų. 

Šūdas. Konotas prieš pusryčius savo palydovus veikiau- 
siai informavo apie nusikalstamą veiką, sumetė Emoris, ir 
leidžia jam tai suprasti. 

— Suprantama. Tiesiog pasakiau, kas šovė į galvą. Dauge- 
lio šių variantų nė neprireiks. Iš ko daugiausia tikiuosi ir kas 
būtų užvis veiksmingiausia, tai mūsų asmeniniai santykiai. 

Kaip ir tikėjosi, sukėlė susidomėjimą. Tiesiog matė, kaip 
Konotas pastatė ausis. 

- Jūsų asmeniniai santykiai su kuo? 

— Su ponia Korbet. 

— Nebuvau informuotas, kad tokius palaikote. 

Emoris nuleido ranką nuo suolo atlošo ir patenkintas gūž- 
telėjo pečiais. 

— Nenorėjau apie tai kalbėti. Nes gal netinkamai supratau 
savo vaidmenį šiame projekte. Didžiuojuosi tuo, kad verslo 
reikalų nepainioju su asmeniniu gyvenimu. Tačiau iš abiejų 
pozicijų žvelgiant, manau, ponia Korbet - Ana - padarytų 
klaidą, kurios per amžius sau neatleistų, jeigu atmestų jūsų 
pasiūlymą. Namie šitą mintį įkalsiu. Jeigu ji nenorės manęs 
klausyti kaip finansų patarėjo, - pasakė ir mirktelėjo, - turė- 
siu panaudoti kitas įtikinėjimo formas. 

Vyrai vėl persimetė susirūpinusiais žvilgsniais. 

— Pone Lomaksai, įstatymai, reglamentuojantys tokio 
tipo žemės įsigijimą, labai griežti. Be to, juos atidžiai stebi 
federalinė vyriausybė. 

— Taip, aš su tuo gerai susipažinęs. - Emoris nutaisė sopu- 
lingą veidą. 

Iškamša, sėdinti šalia Emorio, pasakė: 

- Be to, turėtumėte besąlygiškai atskirti bendradarbiavi- 
mą su mumis ir pareigas finansų įstaigoje, kurioje dirbate. 

Su kuo tie subingalviai įsivaizduoja kalbantys? Emoris Lo- 
maksas žino žaidimo taisykles, jį žaidžia daugelį metų. Nors 
įsižeidęs dėl netiesioginės užuominos, kad jis ne itin protin- 
gas, Emoris išlaikė rimtą ir pataikaujamą išraišką. 

- Žinoma. Tai nuo pat pradžių buvo įsisąmoninta. 

- Ir netgi dar svarbiau: nieko neetiško ar, Dieve saugok, 
amoralaus... 

— Nagi, klausykit! - pertraukė Emoris, iškėlęs abi rankas. — 
Jums nėra dėl ko jaudintis. - Nuleidęs balsą iki šnabždesio, 
jis pasilenkė per raudoną plastikinį krepšelį, kuriame jam 
atnešė šonkauliukus. - Nemanykit, kad man reikia suvilioti 
moterį. Ana yra... Kaip čia delikačiau tai apibūdinti? Kadan- 
gi jai atimta normali kalba, ji susirado kitą būdą bendrauti. 
Pagaunate? 

— Ar norite pasakyti, kad judu palaikote intymaus pobū- 
džio santykius? 

Emoriui jau buvo per akis pompastiškų kalbų. 

- Aš ne tik sakau, aš jau porą metų ją dulkinu. Beveik nuo 
tos dienos, kai ėmiausi tvarkyti jų sąskaitas. Iš pradžių ma- 
niau, kad tas senis mauna jai kelnaites. Buvo tokių gandų, ir, 
kiek nutuokiu ir suprantu, jie buvo ne iš piršto laužti. Bet ji 
man atrodė kažkokia pikta, todėl pagalvojau: velnias, o kodėl 
ne? Aš viengungis. Ji gražuolė. Ir... - Jis palinko dar labiau. - 
Ar žinote, kas geriausia? Ji negali kalbėti. Ir aš klausiu: jei tai 
ne svajonių pasidulkinimas, tai kas? 

Net tas kietašiknis Konotas išspaudė šypseną. 

— Ruoškitės tolesnei eigai, ponai, - pasakė Emoris. - Po- 
pieriai netrukus bus mūsų kišenėj. 

Tai reiškė susitikimo pabaigą. Emoris paliko ant stalo tiek 
grynųjų, kad užtektų už keturias porcijas šonkaulių, aštuonis 
alaus ir liktų keletas centų arbatpinigių. Plekšnodamas per 
nugaras ir džiugiai spausdamas rankas, jis palydėjo svečius 
prie durų ir dar kartą užtikrino, kad situacija kontroliuoja- 
ma, nors pačiam pažastyse prakaitas tryško fontanais vien 
pagalvojus, kaip reikės įgyvendinti tai, kuo jis čia prisigyrė. 

Jis buvo taip susirūpinęs, kad nepastebėjo pietautojo, ku- 
ris sėdėjo tiesiai jam už nugaros kitoje kabinoje. 


Trisdešimt šeštas skyrius 


It: jos nuotraukas girdavo šeima ir draugai, Ana priimdavo 
tai kaip šališkumą. Bet Peto Noleno nuomonė apie jos dar- 
bą - visai kas kita. Jis - profesionalas, atskiria gerą darbą 
nuo blogo. Jis puikiausiai suprato, ką ji norėjo pasakyti ta 
namo nuotrauka. Aišku, Džekas... 

Ji neleido sau pabaigti minties, nes galvojant apie Džeką 
jai darėsi liūdna, ir ji nesiruošė leisti, kad kas nors sugadintų 
šią akimirką. Neįtikima, net ji, pasirodo, turi gerbėją! Norėjo 
pasimėgauti parduotuvės savininko komplimentais. Gaila, 
nebuvo kam papasakoti šios naujienos, nieko, su kuo pasi- 
dalytų tokiu svarbiu įvykiu. 

Kai jie grįžo namo, buvo taip įsijautusi, kad tuoj pat įdė- 
jo juostą į fotoaparatą, pasiėmė reikmenis, išsivedė Deividą 
laukan ir pasodino pozuoti ant sūpynių, kurias sumeistravo 
Džekas. 

Bet karštis buvo nepakeliamas, oras toks glitus, kad, ro- 
dės, limpa prie odos. Deividas ėmė aikštytis ir nenorėjo po- 
zuoti. Galiausiai šutra ir Deivido užsispyrimas ją įveikė. Kai 
abu vilkosi namo, šiaurvakariuose ji pastebėjo baltus išpur- 
tusius audros debesis ir pagalvojo, koks nuostabiai apvalan- 
tis būtų lietus. 

Deividui pietums ji paruošė skrudintų sumuštinių su sū- 
riu ir leido iškylauti ant svetainės grindų - valgyti sumuš- 

tinius ir žiūrėti vaizdajuostę apie dinozaurus. Pati nuėjo į 
miegamąjį, kad bent trumpai pabūtų viena. 

Po Dino mirties ji pertvarkė miegamąjį, kad kiekvieną 
kartą, kai čia įžengs, jai nebūtų primenama apie dienas ir 
naktis, kai vyras gulėjo lovoje, kovodamas dėl kiekvieno oro 
gurkšnio ir baimindamasis savo paties mirtingumo. 

Išdažytas abrikoso ir dramblio kaulo spalvomis, kambarys 
su mažo Deivido nuotraukomis sidabriniuose rėmeliuose buvo 
jos ramybės uostas. Keletas jųdviejų su Dinu nuotraukų. Vie- 
na -su Delrojumi ir Mere. Atviroje lentynoje kampe - jos mėgs- 
tamiausių knygų eilės. Tarp lovos ir lango kilimas, prie lango — 
supamoji kėdė. Kambarys gan asmeniškas, bet nepergrūstas. 
Jis nebuvo prašmatnus, tačiau neabejotinai moteriškas. 

Pernelyg moteriškas. Labai skaistus. 

Kartais naktį ją kamuodavo vienatvė, atrodė, galėtų ją pa- 
čiupinėti. Nekentė miegoti viena. Troško, kad kas nors gu- 
lėtų šalia, kad galėtų paliesti naktį, kad jaustų ant odos jo 
kvėpavimą, dalytųsi jo kūno karščiu ir žinotų - ji ne viena 
nakties tyloje. 

Kitomis naktimis troškimai būdavo grynai kūniški. Kai 
prasidėdavo ciklas, per kurį visuomet būdavo labai jaudri, 
ji sapnuodavo erotines scenas, per kurias su beveidžiu vyru 
pasinerdavo į neįtikimą seksą. Kartais nubusdavo krečiama 
orgazmo spazmų. Kitais kartais atsibusdavo prieš pat orgaz- 
mą irjau visą naktį būdavo susijaudinusi ir nerami. Tokiomis 
naktimis suniurkydavo pagalvę ir spausdavo ją tarp šlaunų. 

Taip, jai trūko sekso. 

Džekas Sojeris padėjo suprasti, kaip labai. 

Nustūmusi tą mintį, ji nuėjo prie naktinio staliuko, atsi- 
sėdo ant minkštos kėdutės ir įsižiūrėjo į save veidrodyje. Tai, 
ką pamatė, ją pašiurpino. Nes pamatė moterį, kuri šešerius 
metus savo noru buvo nebylė. 

Po Dino mirties ji paprasčiausiai neprisivertė toliau mo- 
kytis kalbėti. Buvo klaida tai užmesti. Viskas, ko buvo išmo- 

kusi, veikiausiai jau prarasta ir galbūt nebeįmanoma atkurti. 
Bet turi pabandyti. 

Susikirtimas šerifo įstaigoje šiandien priešpiet buvo nema- 
lonus ir žeminantis, bet naudingas. Tas susitikimas privertė 
ją suprasti, kad jeigu ruošiasi valdyti ūkį, pasirašinėti sutar- 
tis su medienos įmonėmis ir pastatyti į vietą tokius žemgro- 
bius prisitaikėlius kaip Emoris Lomaksas, pardavinėti savo 
nuotraukas ir duoti atkirtį neišmanėliškumui ir išankstinei 
nuostatai žmonių, šnekančių su ja iš aukšto vien dėl to, kad ji 
turi kalbos kliaudą, - tada ji privalo vėl mokytis kalbėti. 

Ji nenuvertino laukiančių sunkumų. Susitaikė su riboto- 
mis galimybėmis. Ji niekada negalės bendrauti remdamasi 
vien tik kalba. Tai, kad gimė kurčia, varžė jos galimybes, bet 
nepasmerkė visiškai tylai. 

Pernelyg ilgai ji priklausė nuo kitų, netgi nuo mažo sū- 
naus, kurie už ją kalbėjo. Gana. Ji turi išmokti pati kalbėti. 
Turi. 

Truputį pravėrusi burną, ji pirmą kartą po keleto metų 
išbandė savo balso stygas. Jautė vibruojant, kai pro jas ėjo 
oras, ir žinojo, kad ištarė garsą. Tikriausiai net labai gerai, 
kad negirdi to švokštimo, kitaip veikiausiai daugiau niekada 
nebandytų. 

Paskui ėmė abejoti, juk tūkstančiai klausos negalę turin- 
čių žmonių rėmėsi vien tik ženklų kalba ir atsisakė mokytis 
kalbėti. Jie gyveno turiningą, veiklų, teikiantį pasitenkini- 
mą gyvenimą. 

Vis dėlto kai dar buvo vaikas, Ana su tėvais nusprendė, 
kad ji derins ženklų kalbą su skaitymu iš lūpų ir garsų kalba. 
Kurčiųjų mokytojai ir privatūs repetitoriai aukojosi ją moky- 
dami. Valandų valandos buvo praleistos prieš veidrodį, kaip 
dabar kad stovi, vykdant kantrių, rūpestingų specialistų nu- 
rodymus. 

Ji gerai mokėsi ir jau toli buvo pažengusi. Tada mirė Di- 
nas. Įsibaiminusi ir gailėdamasi savęs, ji pamiršo įgūdžius, 

kuriuos tokiu sunkiu darbu buvo įgijusi. Egoistiškas Delro- 
jaus noras, kad ji liktų užrakinta tyloje, buvo dar viena prie- 
žastis mesti tai iš galvos. Dabar suprato. Ji pasirinko bailės 
kelią ir atsitraukė. 

Reikėjo labai daug drąsos tai pripažinti. Dar daugiau drą- 
sos reikėjo atsistoti prieš veidrodį ir susidurti ne tik su lau- 
kiančia, regis, neįveikiama užduotimi, bet ir su savo baime, 
kad tos užduoties neįveiks. 

Giliai atsikvėpusi, ji prisivertė atsisėsti tiesiau. Pradėk 
nuo pagrindų, pati sau tarė. Abilūpiniai sprogstamieji prie- 
balsiai. P ir b. Pirmasis garsas duslus, antrasis - skardus. 

P. Kaip ištarti p? Nuleisti žandikaulį ir atverti burnos ert- 
mę, bet lūpas laikyti sučiauptas. Prasižioti išgaunant lūpo- 
mis oro pliūpsnį. Veidrodyje atrodė, kad viskas teisinga. Ji 
ištarė raidę dar kartą, laikydama pirštus visai prie lūpų, kad 
jaustų, kaip išstumiamas oras. Taip, junta, kad teisingai. Ar 
ir skamba teisingai? 

Dabar b. Garsui reikia tokios pat lūpų padėties, bet kartu 
turi dirbti ir balso stygos. 

Susikaupk, Ana. Tu gali. Tu turi tai padaryti. 

Pridėjusi ranką prie gerklės, ji pabandė vien virpinti balso 
stygas, tada kiek paderino ir vėl pabandė. Trečią kartą suju- 
dino ir lūpas. Per daug oro? Ji pakartojo veiksmą, laikyda- 
ma pirštus prie lūpų ir šiek tiek sumažinusi oro gūsį. Taip, šį 
kartą, rodos, teisingai. Bet ar tikrai? 

Atrodė, ranka sveria pusę tonos. Ji nukrito į skreitą. Pe- 
čiai nusviro. Staiga pasijuto išsekusi, greičiau iš dvasinio 
nuovargio, ne dėl fizinio. Kad ir kaip ten būtų, jautėsi per 
daug pavargusi toliau dirbti. 

Stebeilydama į savo atvaizdą, matė pilnas ašarų akis. Ar 
kada nors pajėgs save perprasti? Gal visada vers žmones, su 
kuriais bandys pasikalbėti, jaustis nepatogiai, vers juos, sutri- 
kusius ir apgailestaujančius dėl jos negalės, sukti akis į šalį? 

Ir kur kas blogiau, jei trikdys ir sūnų. 

Deividas jautėsi laisvai dėl jos negalės, nes mažai ką paži- 
nojo. Bet kas bus, kai kitą rudenį nueis į darželį? Vaikai iš jo 
šaipysis. Vadins jo motiną kaliause. 

Iš pradžių jis veikiausiai puls jos ginti. Bet laikas bėgs, ir 
jis pradės motinos gėdytis, pykti, kad ji kitokia, ir trokš, kad 
būtų kaip visi. 

Vienaip ar kitaip, jos kurtumas turės įtakos Deivido rai- 
dai. Grieždamas apmaudą jis gali užsiauginti storą odą ir 
tapti kovingu peštuku. Bet gali tapti baikštus ir užsidaręs, 
užgniaužti visas svajones. Bet kuriuo atveju tai svarbu ir gali 
iš esmės pakeisti sūnaus asmenybę. Būtų labai liūdna, jeigu 
bendrauti linkęs, patrauklus mažas vaikas būtų pasmerktas 
kokiems nors apribojimams dėl jos bailumo. 

Ji negali leisti, kad taip atsitiktų. Jei ne dėl savęs, privalo 
išmokti kalbėti dėl Deivido. 

Dar kartą pasiryžusi, ji nekantriai nusišluostė ašaras ir vėl 
įsispoksojo į veidrodį. Pakėlusi pirštus prie lūpų, pabandė 
dar vieną sunkų garsą. Dvigarsį dž. 

Kaip žodyje Džekas. 


Trisdešimt septintas skyrius 


- D. Lomaksai, džiaugiuosi, kad grįžote... 

- Vėliau, ponia Presli. Čia mano pranešimai? - Eidamas 
pro jos stalą į savo kabinetą, jis apsilaižė raudonas lūpas. 

- Taip, pone, bet čia... 

— Pasakiau - vėliau. Prašom man atnešti alkaselterio. 

Nuo keptų ant grotelių šonkauliukų jam skaudėjo pil- 
vą, nuo alaus - galvą. O „Rytų parko plėtros“ vyrukai buvo 
skausmas subinėje. 

Po pietų jie paprašė nuvežti juos į Korbeto ūkį. Pusvalandis 
pirmyn, pusvalandis dairantis po valdas ir pusvalandis atgal. 
Kol nepamojavo jiems kylant į Hjustoną savo privačiu kos- 
minio amžiaus lėktuvu, jis neturėjo kada lengviau atsikvėpti. 
Tuo tarpu jie nuraminti, tiki jau turį sandorį kišenėje. 

Grįžęs po pietų daugiau nei valandą pavėlavęs ir dėl to 
rūgščiai nužvelgtas banko prezidento, Emoris turėjo kiek at- 
aušti vėsiame, ramiame ir jaukiame savo kabinete. Jam rei- 
kėjo trupučio laiko susidėlioti, koks bus kitas žingsnis. | 

Palikęs sekretorę ieškoti alkaselterio, nėrė į kabinetą, nusi- 
vilko permirkusį kostiuminį švarką ir pakabino ant pakabos 
už durų išdžiūti. Bėgdamas akimis per pranešimų lapelius, 
apėjo stalą. Jo odinis krėslas aukšta atkalte su ranktūriais 
buvo nusuktas į langą. Atsuko jį. 

— Ei, Emori. 


Kaubojus pašoko nuo kėdės kaip puolanti barškuolė, čiupo 
Emorį už kaklaraiščio ir žaibišku greičiu nubloškė jį į krėslą, 
dar šiltą nuo karšto kūno. 

Emoris nespėjo nė susivokti, kas atsitiko, o Korbetų sam- 
dinys jau laikė jį prikalęs prie krėslo baisiai atrodančiu pei- 
liu. Aštrus peilio galiukas buvo tiesiai prie gerklės. Paklaikęs 
iš baimės Emoris įsitvėrė minkštų krėslo ranktūrių. 

— Kaip patiko pietūs? - maloniai paklausė kaubojus. - 
Mano nuomone, kepsnio padažas buvo truputį per švelnus, 
o marinatas per sūrus, bet šiaip gana neblogai. Aš valgiau 
kapotos jautienos sumuštinį. Jūs ir jūsų prašmatnūs draugai 
kirtote šonkauliukus. 

Durys atsidarė. 

— Pone Lomaksai... 

— Kviesk apsaugą! 

— Taip, pone. 

— Luktelėkite! 

Emorio siaubui, ponia Presli - burna iš nuostabos pražio- 
ta, vienoje rankoje folijos pakelis su alkaselteriu, kitoje sti- 
klinė vandens, - sustojo kaip įbesta, kai kaubojus riaugtelėjo 
įsakymą. 

Tada švelniu balsu svečias tarė: 

— Kai ten nueisite, ponia Presli... ar toks jūsų vardas, po- 
nia? Kartu su apsaugininku pakvieskite ir banko pareigūnus. 
Esu tikras, kad jiems bus įdomu išgirsti, ką ponas Lomaksas 
turi jiems pasakyti apie vieną geriausių jų klientų. Veikiau- 
siai irgi norėsite čia pasisukioti. Iš tikro sukvieskite visus. 
Manau, visiems, kas su ponu Lomaksu dirba, bus labai įdo- 
mu, ką papasakosiu. 

Emoris nervingai nusijuokė. 

— Ak, tu senas ginklo drauge. Kada užklydai į miestą? - Su- 
kaupęs paskutinius drąsos likučius, jis nustūmė peilį į šoną ir 
plekštelėjo kaubojui per petį. - Ponia Presli, šis pokštininkas, 
kuris vos neišgąsdino jūsų savo išdaiga, - iš mano brolijos. Ee... 

— Džekas. 

Emoris sukikeno, išleisdamas smaugiančią baime. 

— Džekas visada krėsdavo pokštus, kai mokėmės Stefene. 

Išskyrus, kad suklupo dėl vardo, kitkas skambėjo įtikina- 
mai. Jo Ostino Stefeno F. universiteto diplomas kabėjo čia 
pat ant sienos. Jis nuolat maitino ponią Presli išgalvotomis 
istorijomis apie savo Graikų brolijos gyvenimą, tos istorijos 
buvo visiška nesąmonė, nes nė viena brolijų jo niekada ne- 
kvietė prie jų prisidėti. 

Dideliam jo palengvėjimui, kaubojus įsikišo peilį į makštis. 

- Tikiuosi, pernelyg jūsų neišgąsdinau, ponia. Nesusilai- 
kiau mažumėlį nepapokštavęs su senu bičiuliu. - Jo ranka 
kaip priekalas nusileido ant Emorio peties. Emoris beveik 
sulinko, kai stiprūs pirštai susigniaužė. 

Sekretorė nedrąsiai šyptelėjo. 

— O kaip dėl... - Ji kilstelėjo pakelį. 

— Nesvarbu. Bet ačiū. 

Vis dar nebūdama tikra, ji atatupsta išslinko ir uždarė duris. 

Deja, Džeko persona niekur nedingo. 

Jis vėl išsitraukė iš makšties peilį ir atsisėdo ant stalo 
krašto, tiesiai virš stalčių eilės, ir įsispoksojo į Emorį, kuriam 
burna taip išdžiūvo, kad jis vos pajudino liežuvį. Vis dėlto 
sugebėjo išspausti: 

— Arjūs nesveikas? 

- Jeigu būčiau nesveikas, jau būčiau jus išmėsinėjęs nuo 
gerklės iki kiaušių. Tik sveiko proto lašas sulaikė. Turėtu- 
mėt būti dėkingas už tai, Emori. Ar galiu jus vadinti Emoriu? 
Kaip negalėsiu, mes gi iš vienos brolijos, taigi broliai. 

— Noriu, kad išeitumėte iš mano kabineto, arba... 

- Ne, ne, Emori, jūsų padėtis ne tokia, kad galėtumėt 
man grasinti. Jeigu atvirai, nieko labiau nenorėčiau, kaip 
kad jūs paskambintumėte apsaugai ir iškeltumėte sceną, 
nes tada visiems galėčiau smulkiai papasakoti apie jūsų po- 
kalbį, kurį nugirdau šiandien pietaudamas. Sėdėjau tiesiai 

už jūsų kitoje kabinoje ir girdėjau kiekvieną melagingą, iš- 
davikišką žodį. 

Žiūrėdamas į plienines akis, Emoris nė akimirką nesuabe- 
jojo, kad Džekas padarytų, kaip sako. 

— Pagalvokite apie tai, Emori. Pagalvokite, kaip meiliai 
banko prezidentas išklausys šlykščią istoriją apie jūsų iš- 
galvotus meilės ryšius su ponia Korbet. O kiti darbuotojai? 
Ypač moterys. Hmm? Matote, Emori, kur tai veda? 

Emoris matė, kur tai veda - tiesiai į katastrofą. Ypač jeigu 
tikisi karjeros banke. Jis negali mesti šio darbo, kol sandoris 
su „Rytų parku“ nebaigtas. Turi didžiulę paskolą už jaguarą. 
Apie jos grąžinimą negali būti nė kalbos. 

— Mano žodis bus prieš jūsų žodį. - Jis išspaudė juoką, ku- 
ris nuskambėjo kaip švitrinio popieriaus brūženimas į beto- 
ninį šaligatvį. - Kas jumis patikėtų? 

— Gerai. Esu tikras, kad dauguma ponių patikėtų. Ana 
Korbet greičiausiai ne vienintelė moteris, atstūmusi jūsų 
priekabiavimą ir gličius gundymus. 

— Jūs blefuojate, kaubojau. Jeigu būtumėte rimtai nusi- 
teikęs, nebūtumėte tykojęs mano kabinete. Būtumėte de- 
maskavęs mane banko laukiamajame, kur visi būtų girdėję. 

- Vienintelė priežastis, kodėl taip nepadariau, ta, kad po- 
niai Korbet būtų nemalonu, jeigu jos vardas būtų linksniuo- 
jamas kartu su jūsiškiu. 

— Ak, koks jūs malonus kurčiai našlei. Esu sujaudintas. 
Taigi pirmyn ir apsikvailinkite. - Jis niekinamai prunkštelė- 
jo. - Veikiausiai nenugirdote tos dalies apie ją ir senį Delro- 
jų? Tikitės pats arti tą vagą? Senis ją arė metų metus. 

Kaubojaus akys susiaurėjo, ir Emoris išsigando per toli nu- 
ėjęs. Kas vis dėlto tas bernas? Iš kur jis išdygo? Emoris nieko 
apie jį nežino. Jis beprotis, kad provokuoja žmogų, kuris vis 
dar tekšena peilio ašmenimis į delną, peilio, kuris galbūt nu- 
traukė ne vieną gyvybę. Jis nenustebtų, jeigu Džekas, ar koks 
ten jo vardas, įvykdytų savo grasinimą jį čia pat išmėsinėti. 

Ačiū Dievui, jis nesusiejo Emorio su savo areštu šį rytą. 
Antraip, Emoriui buvo aišku, jis jau drybsotų negyvas. Kau- 
bojus apsireiškė viso labo apginti Anos Korbet garbės. Ar 
tikrai Emoris Lomaksas laimės pavainikis? 

Džekas kurį laiką žiūrėjo į jį niūriai, tada atsileido. 

— Emori, praleisiu pro ausis šią pastabą, nes dėl tokio kvai- 
lo pareiškimo neverta jūsų užmušti. Vis dėlto duosiu patari- 
mą. Prie žmonių labiau valdykite liežuvį. Vyrai apie moteris 
taip nekalba, nebent visiškai slaptai. 

— Buvau su draugais. Tik jūs slapta klausėtės. 

— Aha, tiesa. Ir jūs niekaip nemanėte, kad aš galiu būti kur 
nors netoli užeigos. Buvote įsitikinęs, kad saugiai tupiu už 
grotų, tiesa? 

O šūdas. Jis įtempė kaklą, nes marškinių apykaklė ėmė 
dusinti. 

— Nesuprantu, apie ką kalbate. 

— Emori, Emori.: - Džekas palingavo galvą. - Jūsų mažas 
šlykštus planas neišdegė. Šerifo įstaigos pareigūnai neturėjo 
nė menkiausių įkalčių prieš mane ir apklausę suprato, kad 
neturėjau jokios priežasties pakenkti Korbetui. Pareikala- 
vau, kad jie arba nubaustų mane už nusikaltimą, arba pa- 
leistų. - Jis išskėtė rankas. - Nereikia nė sakyti... Ir tikrai 
juokingas dalykas, - kalbėjo jis, - mudu su Džesiu Garsija 
iškart susidraugavome. 

Šūdas, šūdas, dvigubas šūdas. 

— Po pietų jį aplankiau. Prisistačiau. Įpusėjus tekilos bute- 
lį, jis pamatė mano batus. Sakė, jo mylimiausias dėdė Mek- 
sikoje buvo gana žinomas batsiuvys. Ar kartais mano batai 
nebus siūti Čihuahua kurpiaus, vardu Chulijus? - Džekas 
nusišiepė. - Tai šit kaip. 

Emoris sukikeno. 

— Negi manote, kad tuo patikėsiu? 

— Ak, pamelavau, - prisipažino tas. - Bet jūsų bėda, kad 
Garsija manim patikėjo. Aišku, jis buvo užgėręs. Leidosi į 


graudžius prisiminimus apie dėdę Chulijų, kuris mirė pra- 
ėjusią žiemą. Pasakojo istoriją po istorijos, o aš klausiausi. 
Buvo truputį per anksti tekilai, bet vis tiek įšilome, ir įgijau 
draugą visam gyvenimui. 

Emoris buvo prispaustas. 

Tarsi skaitydamas jo mintis, kaubojus nusišypsojo. Ne 
maloniai. Pavojingai. 

— Jeigu Garsija įskųs jus... 

- Jis to nepadarys. 

— Jeigu reikės įduoti jus arba eiti į cypę? Ką manote? Arba 
jeigu iškils pasirinkimas, jus ar mane, ką, jūsų nuomone, jis 
įduos policijai? - Ašmenų galiuku bakstelėjo jam į krūtinę. — 
Jus, Emori. Įskųs jus. Greičiau nei amerikietis praryja aitrųjį 
pipirą. O po to ar ilgai, jūsų nuomone, jūsų partneriai čia dar 
sukiosis? Jie akimirksniu jūsų atsikratys. Tai aiškiai pasakė 
rydami savo šonkauliukus. 

Iš visų Džeko grasinimų šis labiausiai baugino Emorį. Ko- 
notas kiekvieną dieną žaidė pokerį, kur buvo daug statoma, 
ir jis dalijo kortas iš po stalo. Bet jis išsižadės dalytojo, kuris 
buvo sučiuptas tai darant. Emoris nepuoselėjo jokių iliuzijų 
dėl Konoto ištikimybės; jis ištikimas tik sau. 

- Gerai, gerai, - pasakė Emoris taip, tarsi jam būtų jau tru- 
putį nusibodę. - Jūs išdėstėte savo požiūrį, Džonai Veinai. 

Samdinys prisimerkęs vertinamai žiūrėjo - kaip tada, kai 
pirmą kartą jį pamatė Korbetų svetainėje. 

— Kas iš tikrųjų man kelia nerimą, Emori, tai, kad galvo- 
jate, jog čia šūdą malu. - Jis atsistojo ir vėl pasilenkė prie 
krėslo, prikišdamas veidą prie Emorio. Peilio galiuku prarėžė 
odą virš Adomo obuolio. - Jeigu dar ką nors iškrėsite Anai 
Korbet, jus nudėsiu. Ar prisimenate, ką sakiau apie jūsų ger- 
klę ir kiaušius? Tai ir turėjau omeny. Aš jus sudarkysiu. Ar 
mudu supratome vienas kitą? 

O taip, jie suprato. Jie velnioniškai gerai suprato. Emoris 
kaip niekada gyvenime buvo įtikintas, kad šis žmogus gali jį 
užmušti. 

Jis nelinktelėjo, nes bijojo, kad neperrėžtų gerklės, todėl 
sukriokė: 

- Taip. 

— Gerai, gerai. - Džekas atitraukė peilį, nuvalė kraujo laše- 
lį į melsvų džinsų klešnę, o tada įsikišo į odinę makštį. - Dar 
pasimatysime. 


Trisdošimt aštuntas skyrius 


— Beveik viską atiduočiau už citrininę koką. 

Konė Skags sūpavosi ant atviro lango palangės, vieną nuo- 
gą koją beveik iki šlaunies išmetusi į lauką, kita tingiai vos 
vos šlavė grindis: pirmyn - atgal, pirmyn - atgal. Jos kojų 
nagai buvo nulakuoti tokia pat bjauria spalva kaip rankų. 

Dvi viršutinės jos palaidinukės sagos buvo atsegtos. Kart- 
kartėmis ji perbraukdavo per gilią iškirptę drėgnu popieriniu 
rankšluosčiu. Jos sijonas garankščiavosi apie putnias šlau- 
nis, pakankamai aukštai, kad gundytų, bet ne tiek aukštai, 
kad atidengtų lobį. 

Ji traukė visų trijų vyrų dėmesį. Karlui atrodė, kad ji tuo 
mėgaujasi. 

— Tu žinai, Sesilijau, apie kokią šneku, - ištarė ji ilgesin- 
gai. - Kokia daroma vaistinėse prie gaiviųjų gėrimų baro. 

— Gėriau tokią prieš pat apiplėšimą. 

— Daugybė smulkinto ledo. Dvi skiltelės šviežios citri- 
nos. - Ji giliai įkvėpė, krūtinė iškilo ir prispaudė prie drėg- 
nos palaidinukės didelius spenius, tokius pat tamsius kaip 
kojų nagai. 

O taip, ji puikiai žino, ką daro, pagalvojo Karlas. Mironas 
masturbavosi. Jis nebuvo atitraukęs klyno, bet sėdėjo kam- 
pe ant grindų, kojos praskėstos, lūpos atvipusios, iš po nu- 
leistų akių vokų žiūrėjo į Konę ir maigėsi. 

Sesilijus veikiausiai pastebėjo Mirono savitarną, nes nuėjo 
prie lango, atsistojo priešais ir apdairiai patraukė jos sijoną į 
nuosaikesnį aukštį. Apkabino, palenkė jos galvą ir įsikniaubė 
į sprandą. 

- Širdele, jei tik galėčiau, paruoščiau tau citrininės kokos. 
Kai tik nuvyksime į Meksiką, turėsi tiek citrininės kokos, 
kiek pajėgsi išgerti. 

Piktai burbėdama, ji bandė išsirangyti. 

— Baik. Pernelyg karšta kirkintis. 

- Kirkintis niekada nebūna per karšta. - Jis sukikeno ir 
vėl palinko prie sprando. 

— Sakiau. Eik šalin. - Tėškė Sesilijui delnu, ir jis įsižeidęs 
paleido. 

— Gerai, gerai. 

Karlas niekinamai išsiviepė. Jei kokia kalė jam tėkš- 
tų, sumaltų ją į šūdą. Bet jo didysis brolis ištižėlis. Visada 
toks buvo. Ir veikiausiai visada toks bus. Jis tikėjosi, kad 
kalėjimas ir lygtinė laisvė iš jo padarė vyrą. Bet jeigu kiek 
ir suvyriškėjo, tas vyriškumas neatlaikė Konės Skags. Ta 
kalė išrovė Sesilijui kiaušius. Dabar jis dar didesnis bailys 
nei tada, kai neprisivertė nušauti to vyruko Arkadelfijoje, 
bandžiusio juos sustabdyti per maisto prekių parduotuvės 
apiplėšimą. 

— Nenorėjau būti tokia pikta, Sesilijau. - Konė nuleido 
koją nuo palangės. Ji atsistojo ir palinko, atsirėmusi ranko- 
mis į palange žvelgė į dulkiną kraštovaizdį, o jiems paliko 
gerą vaizdelį į savo užpakalį. - Tiesiog taip karšta, kad imu 
kvaišti. Lauke nė lapelis nekruta. 

Šiuo požiūriu Karlas su ja sutiko. Šutra ir jį baigė išvesti iš 
pusiausvyros. Karštis buvo toks troškus, kad lipo prie kūno 
kaip dar vienas drabužis. Kad įkvėptum, reikėjo sąmonin- 
gų pastangų. Prakaitas sruvo iš visų porų. Jis sroveno per 
šonus, žemyn nugarkauliu į užpakalio praskilą. Nugaros ir 
rankų gyvaplaukiai buvo prilipę prie odos. 

Buvo pernelyg karšta judėti. Net musės nustojo zyzusios. 
Šiandien jos varė iš proto, zvimbdamos po namelį kaip mi- 
niatiūriniai F-16, atsimušdamos į sieną, piktai geldamos, kai 
nusileisdavo ant nepridengtos odos. Dabar, per daug pavar- 
gusios skraidyti, jos apsnūdusios vos ropinėjo kur nutūpu- 
sios: ant tuščių skardinių ir maisto pakuočių, lipnių dėmių 
ant stalo, kur Mironas pridrabstė visko, ką kėlė prie burnos. 

Konė atsisuko, metėsi prie stalo ir gurkštelėjo apelsinų ir 
sodos vandens gėrimo iš skardinės, kuria ką tik moklinėjo 
viena tų naminių musių, į kurias Karlas žiūrėjo. 

— Mano mama sakydavo, kad kai taip karšta ir ramu, lauk 
lietaus. 

— Tikrai? 

Tai buvo pirmas kartas per visą valandą, kai Karlas išta- 
rė žodį. Jo balso skambesys visus nustebino. Jie sužiuro į 
jį, sudribusį ant atremtos į sieną kėdės. Sesilijus grįžo nuo 
lango ir vėl apžergė medinę kėdę prie stalo, o smakrą padė- 
jo ant atkaltės. Mironas tylus sėdėjo išžergęs kojas kampe, 
šypsenėlė lūpose, akys kaip niekad tuščios, kelnių priekyje 
šlapia dėmė. 

— Kas tikrai? - Konė atsisuko į Karlą. 

- Lietus. 

— Kartais, - atšovė ji. - Kartais ne. Mano mama ne visada 
būdavo teisi. - Pasistiebusi ant pirštų, ji padėjo pasturgalį ant 
stalo. Kažin ar ta mergšė žino, kam skirtos kėdės, pagalvojo 
Karlas. Atrodė, ji gali sėdėti ant bet kokio paviršiaus, tik ne 
ant kėdės. - Pavyzdžiui, aš. - Ji pasikniso pakelyje skrudintų 
kiaulės odelių, įsimetė vieną į burną ir kramtydama kalbė- 
jo: - Mama mane žiauriai nubaudė, kad jos neklausiau. Bu- 
vau nuplakta, nepatikėsite, tėčio odiniu diržu. Ji vertė mane 
nešioti bjaurius kvailus drabužius, kurių nekenčiau. Moky- 
kloje kiekvieną kartą, kai padarydavau ką blogai, turėdavau 
pataikauti mokytojai ir sakyti: atsiprašau. Mama tempdavo 
mane į savo šventųjų ir nuolankiųjų bažnyčią du kartus per 

savaitę, sekmadienį ir trečiadienio vakarais, liepdavo mosta- 
guoti rankomis ore ir su kitais neišprususiais kvailiais klykti: 
„Garbė Jėzui!“ Ji galvojo, kad jeigu tai darysiu, pavirsiu gera 
mergaite. - Palinkusi į priekį, ji papurtė krūtis ir visiems 
mirktelėjo. - Mama klydo. 

Sesilijus nusijuokė, bet jo akys neramiai spoksojo į jos 
krūtinę, menkai slepiamą plonytės medžiagos. 

Karlas vyptelėjo jai ir mostelėjo į šešių alaus skardinių pa- 
ketą. 

- Paduok vieną. 

— Jos karštos. 

— Kaip ir aš. 

Jis spėjo, kad tokia nuovoki bloga mergaitė kaip Konė 
suvoks dviprasmybę, ir ji nenuvylė. Neatitraukdama nuo jo 
akių, išplėšė alaus skardinę iš plastiko, nušoko nuo stalo ir 
nupėdino prie jo, kraipydama užpakalį ir šnarindama sijoną 
apie šlaunis. 

Kai pasiekė jo kėdę, jis nepatraukė per visą ilgį ištiestų 
kojų. Žvelgdamas į ją aukštyn iš po blakstienų, jis kurstė ją. 
padaryti tai, ką, žinojo, jai tiesiog knietėjo padaryti. 

Konė tokia nuspėjama, kad beveik nebeliko smagumo. 

Ji apžergė jo ištiestas kojas, plačiai padėjo basas pėdas 
abipus jo šlaunų. | 

— Nori, kad atidaryčiau? 

— Taip. Kodėl neatidarius? 

— Manau, ir aš vieną paimsiu, - pasakė Sesilijus iš kito 
kambario krašto. 

Konė nekreipė į jį dėmesio. Nė Karlas. Prieš atplėšdama 
dangtelį, ji pakratė šilto alaus skardinę. Kaip ir reikėjo tikė- 
tis, šis šovė lauk. Putos prausė jos krūtinę, tekėjo per rankas, 
varvėjo į Karlo sterblę. Spiegdama ir juokdamasi, ji siurbte- 
lėjo putų, besiveržiančių iš atviros skardinės. 

Karlas čiupo jai už riešo. 

- Regis, tai mano alus. 

Ji prikišo skardinę prie pat jo burnos. Karlas siurbtelėjo 
alų nuo skardinės viršaus, tada ji palenkė skardinę ir pylė alų 
tiesiai jam į burną. Jis nurijo, bet ji nesiliovė pylusi. 

— Nagi, nagi, sugerk visą, - ji pataikavo dainingu balsu. — 
Kiek tau telpa? Gal reikia pagalbos? 

Ji prasižiojo šalia jo ir pakaitomis pylė tai į vieną, tai į kitą 
burną, pirma į jo, tada į savo, žaismingai skaičiuodama, ku- 
riam teko daugiau. Ji daugiau išlaistė, nei jie išgėrė, bet tas 
apsilaistymas dar labiau linksmino. 

— Judu eikvojate alų, - papriekaištavo Sesilijus. 

Alui baigiantis, Karlas užkišo ranką už Konės sijono juos- 
mens ir staigiai trūktelėjo, priversdamas ją sunkiai šleptelėti 
jam į sterblę. Ji numetė tuščią skardinę ir brūkštelėjusi pirš- 
tais per plaukus suėmė jo galvą. Kai įsisiurbė, jos burna buvo 
atvira, šlapia ir slidi. 

Sesilijus pašoko nuo kėdės ir artėjo piktas. 

Konės burna su dulkių siurblio jėga įsikibo į Karlo liežuvį, 
bet Karlas sugebėjo bent tiek atsitraukti, kad sušuktų: 

— Mironai! 

Šis atsistojo ant kojų it koks kerėpliškas kranas, bet žen- 
gęs du milžiniškus žingsnius pastojo kelią Sesilijui, kuris 
buvo jau visai netoli tos vietos, kur jo mergina baigė išsiurb- 
ti broliui plaučius. Mironas jį parbloškė viena ranka. Karlas 
girdėjo brolio dantis lūžtant kaip seną porcelianą ir dunkste- 
lėjimą, kai jis sudribo ant grindų. 

— Kokį velnią čia darote? - klykė Sesilijus. - Kas tai? Kar- 
lai? Kone? 

Bet ji atrodė pamiršo, kad Sesilijus egzistuoja. Karlas irgi 
išmetė jį iš galvos. Kol Mironas stovi virš jo, jis išėjęs iš 
rikiuotės. Vargšas Sesilijus to dar nežinojo, bet buvo bejė- 
gis, kaip vos gimęs peliūkštis, patekęs į nagus skersgatvių 
veteranei katei. Mironas galėjo ištisas dienas smagintis su 


nusilpusia auka. 

Konė trynė savo šakumą į Karlo. Jis šiurkščiai atsegė jos 
palaidinukę. Sunkios krūtys išvirto lauk ir vos jo neuždusi- 
no. Ji įkišo spenį jam į burną. 

— Stipriau. Tavo brolis nemoka jų čiulpti. 

Karlas ne tik darė, ko ji prašė, jis ir įkando. 

— Ei, - pliaukštelėjo jam. 

Jis trenkė jai atgal ir prakirto lūpą. Ji apstulbusi pasižiū- 
rėjo į jį. Liežuvio galiuku palietė žaizdą ir pajuto kraują. 

— Tu kalės vaike. 

Tada puolė prie jo užtrauktuko su godumu kalnakasio, 
kuris ką tik uolų krūvoje pamatė auksą. Jis kriuksėjo ir iš 
pasitenkinimo, ir iš skausmo, kai ji ištraukė jo kietą baslį ir 
tvirtai suspaudė prakaituotais delnais. 

Pakišęs ranką po jos sijonu, jis plėšė siaurą juostelę, kol 
kelnaitės pasidavė. Ji atsistojo ant pirštų galiukų, truputį 
pasvyravo, tada krito ant jo. 

Palikęs visą darbą Konei, Karlas pasižiūrėjo pro ją į bro- 
lį, besiraitantį ant grindų kaip aklasis, kuris pametė nere- 
gio lazdelę. Kraujo, gleivių ir seilių purslai varvėjo Sesilijui iš 
burnos. Skruostai buvo šlapi nuo ašarų, ir verkšlendamas jis 
leido pačius šlykščiausius garsus. Tas vaizdas vimdė Karlą ir 
vertė gėdytis, kad jų ta pati pavardė. 

Sesilijus pažiūrėjo aukštyn ir pamatė Karlo akis. 

- Kaip tu gali su manim taip elgtis? 

— Nekaltink manęs, kad ji pisli kekšė. Tu pats ją išsirinkai, 
didysis broli. - Jis suėmė Konės sijoną ir laikė pakėlęs virš 
šlaunų, kad brolis matytų, kaip dirba jos užpakalis. 

Pakaruokliškai surikęs, Sesilijus kaip beprotis šoko .prie 
jų, ir tai jam kainavo Mirono kumščio smūgį į galvą. Jis loš- 
telėjo atgal, tada suklupo. Nusvarinęs galvą ir leisdamas kru- 
vinas seiles ant krūtinės, jis sukūkčiojo. 

- Sakyk, ką tu pavadinai pislia kekše? - supūškavo Konė. 

— Aš tau labiau patinku negu jis? 

- Šiuo reikalu tu geresnis, tai aišku. 

— Ak, tada varom toliau, - pasakė jis su apsimestiniu dro- 
vumu. 

Atmetusi galvą, ji užsimerkė ir jodė jį dar stipriau. 

— O Jėzau, tik nesustok, tik nesustok. 

— Nė negalvoju. Parodysiu Sesilijui tikrą spektaklį. 

Ji buvo taip pasinėrusi į aktą, kad jai buvo baisus smūgis, 
kai Karlas ją nukėlė, apgręžė ir pastūmė ant grindų, ji įsirė- 
mė visomis keturiomis. 

— Ką darai? 

— Užsičiaupk. - Kai tik įėjo į ją, padėjo ranką ant jos vir- 
šugalvio ir stipriai paspaudė. Konė veidu trenkėsi į grindis, 
skausmas nusmelkė kaulus ir kremzles. Ji suspiegė. 

Sesilijus ropojo prie jos, beviltiškai bandydamas gelbėti. Mi- 
ronas spyrė jam į šonkaulius. Tie sutraškėjo, ir jis sustaugė. 

Karlas vyptelėjo Mironui. 

— Kai baigsiu, tu irgi galėsi pasismaginti. 

Vypsodamas ir kvatodamas, Mironas suvarė savo kulną 


Trisdešimt devintas skyrius 


Viena akim žiūrėdamas į užpakalinio vaizdo veidrodėlį, Dže- 
kas traukėsi iš banko aikštelės į gatvę. Abejojo, kad Emoris 
Lomaksas ryžtųsi jį suimti už grasinimą mirtinu ginklu. Bi- 
jodamas Garsijos išdavystės ir kad „Rytų parkas“ jo išsiža- 
dės, Lomaksas mažiausiai norės, kad į šį reikalą įsitrauktų 
teisingumo institucijos. Nors ir kaip Lomaksas norėtų ma- 
tyti Džeką Sojerį pašalintą iš žaidimo, nerizikuos, kad būtų 
pradėtas dar vienas teisinis knisinėjimasis, per kurį pats gali 
būti išknistas. T 

Ir vis tiek Džekas juo nepasitikėjo. 

Kas gali pasakyti, ką toks užkietėjęs sukčius sugalvos? To- 
kie žmonės kaip Lomaksas išskirtinai vinklūs ir sugeba išsi- 
kapanoti net trečią kartą skęsdami. Neturėdami jokių skru- 
pulų, prie nieko neprisirišę ir nieko nemylintys, jie daro ką 
nori, kada nori, apie nieką negalvodami, tik apie savo troški- 
mus. Jie ištikimi tik savo godumui. Jie nepažįsta nieko pa- 
našaus į sąžinę. 

Na, gal šiokia tokia išlyga - savisauga. Ant jos Džekas ir 
statė. Lomakso ir jo savisaugos instinkto negalima nuvertin- 
ti. Jis lažintųsi, kad Lomaksas labiau vertina savo kailį negu 
kerštą. Jis buvo beveik tikras, kad jo grasinimai sugriovė 
Lomakso planą ir apsaugojo Korbetų ūkį. Mažų mažiausia - 
bent jau įkišo gerą pagalį į Lomakso ratus. 


2 ės a 


Jis užsuko į kompleksinio aptarnavimo degalinę ir, papra- 
šęs pripilti baką, pasakė tarnautojui: 

— Atrodo, šiek tiek trūksta tepalo. 

— Gražus vežimas, pone. 

— Ačiū. 

Jaunuolis atrodė artėjantis prie dvidešimties. Plaudamas 
priekinį stiklą, jis gėrėjosi pikapu. Pripylęs degalų, pakėlė 
dangtį, patikrino tepalo matuoklį, pasakė, kad išties reikia 
papildyti, ir dingo angare atsinešti alyvos. Tada Džekas už- 
pakalinio vaizdo veidrodėlyje pamatė policijos automobilį. 
Jo šikinė susitraukė. Negi jis klydo dėl Lomakso? 

Bet patruliuojanti mašina pravažiavo pro šalį, ir nė vienas 
pareigūnas nedirstelėjo į jo pusę. 

Pasimatymas su Lomaksu baigėsi taip, kaip ir tikėjosi, 
bet, žvelgiant atgal, jis ėmėsi neapgalvoto ir labai rizikingo 
dalyko iš dalies varomas savo ego. Kaip kvailas paauglių žai- 
dimas, kas ką išdurs. 

Jis galėjo surengti ir ne tokią dramatišką akistatą. Jo te- 
atrališkumas išgąsdino Lomaksą, bet ar ilgam? Poveikis gali 
būti trumpalaikis. Kai Lomaksas pamažu atsipeikės ir pagal- 
vos apie tai, išdidumas gali paskatinti jį dvigubai pasistengti. 
Įspūdingas Džeko spektaklis gali tik pabloginti Anos reika- 
lus, ne pagerinti. 

Buvo pernelyg arogantiška manyti, kad Ana bet kuriuo 
atveju prašytų jo pagalbos. Delrojus įtarė jį nunuodijus gal- 
vijus. Jos uošvio įtarimai, dviguba policininkų palyda šį rytą, 
galėjo įtikinti Aną, kad jis kaltas. Valandas trukusi apklausa, 
kurią teko iškęsti, jam daug mažiau rūpėjo, negu priekaištas 
jos akyse, kai bandė paaiškinti Deividui, kodėl jis saugomas 
pareigūnų. 

Viską sudėjus, dėl pačių įvairiausių priežasčių jai ir jos sū- 
nui bus kur kas geriau, jei Džekas Sojeris dings iš akiračio. 
Prisipylęs pilną baką degalų, jis turi varyti kuo toliau nuo 
Bleverio ir visų, kurie čia gyvena. Jis išvažiuotų ramia sąži- 

ne, žinodamas, kad nusodino Lomaksą ilgam ir kad per tą 
laiką Ana spės susirasti kitą finansų patarėją. 

Koks išdidus ir pasipūtęs jautėsi, kai išėjo iš banko. Dabar 
keikė save, kad buvo toks neapdairus. Šiandien jis išėjo iš 
šerifo įstaigos, bet kai kitą kartą pareigūnai atvyks jo paimti, 
vargu bau ar patirtis bus tokia maloni. Jis buvo paskutinis 
kvailys, gąsdindamas Lomaksą. Ir dar peiliu. Lyg būtų mos- 
tagavęs raudonu skuduru prieš ragus. Taip, kuo greičiau jis 
dings iš Bleverio, tuo geriau. 

Serviso patarnautojas grįžo su bakeliu tepalo. 

- Ši rūšis tiks? 

— Aišku. Puiku. 

Kol tepalas sroveno į variklį, jaunuolis atžingsniavo prie 
vairuotojo sėdynės, atsispyrė viena koja į degalų siurblį ir 
atsišliejo į jį. 

— Gumos? - ištiesė Džekui lazdelę Big Red. 

- Ačiū. 

Abiem čiaumojant pasakė: 

— Atsiminčiau tokį vežimą. Jūs ne vietinis. 

— Ne. 

-— Atvykstate į miestą ar iš jo išvykstate? 

— Dar nenusprendžiau. 

Jaunuolis pažiūrėjo į gatvę. 

- Jumis dėtas išvykčiau. 

— Kodėl? 

— Čia nieko įdomaus. Visiems aišku. 

— Gana malonus miestelis, sakyčiau. 

— Nebent tie Herboldai pasirodytų. Tada tai būtų fejerver- 
kų. - Jis mėgavosi savo guma, tarsi džiaugtųsi tokia galimy- 
be. - Mano senis juos pažinojo, kai jie čia gyveno. 

- N ejuokauji? 

- Sako, jie bloga naujiena. Sako, gali grįžti čionai, bet aš 
sakau, kas, po velnių, gali norėti grįžti į Bleverį, ypač tiesiai 
iš kalėjimo? Jeigu aš pabėgčiau, maučiau į didelį miestą ir 

susirasčiau pramogų. - Jis mirktelėjo ir susprogdino gumą 
tarp krūminių dantų. - Suprantate, ką turiu omeny? 

— Taip, suprantu. - Džekas pakėlė užpakalį nuo sėdynės ir 
pasikniso priekinėje kelnių kišenėje. 

— Kiek skolingas? 

Supratęs užuominą, jaunuolis nuėjo prie automobilio prie- 
kio, numetė tuščią bakelį į šiukšlių statinę ir uždarė dangtį. 

— Grynais ar kortele? Jeigu grynais, gaunate penkių pro- 
centų nuolaidą ir dovanų alaus Koozie. 

— Nuolaidą paimsiu. Koozie pasilikit. 

— Užsukite. 

— Būtinai. Iškart pasirodysiu, kai tik bus jūsų pamaina. 

Šnekėdamasis Džekas priėmė sprendimą: jis niekur neva- 
žiuos. Tol, kol Herboldai nebus arba sugauti, arba užmušti 
bandant juos sučiupti. Jei Ana, nebūdama tikra, ar jis pati- 
kimas, pareikalaus išsinėšinti iš vagonėlio ir jos žemių, jos 
nekaltins. Bet jis nepaliks Bleverio, kol Karlas ir Sesilijus vis 
dar laisvi ir kelia jai ir Deividui nors menkiausią grėsmę. 

— Štai. - Jaunuolis padavė grąžą. 

— Ačiū už puikų aptarnavimą, - atsakė Džekas. 

— Visada prašom. Ačiū už Koozie. - Linktelėjęs pro Džeko 
petį pridūrė: - Kad ir kur pasuktumėte, pone, jumis dėtas 
pasistengčiau aplenkti šitą. 

Džekas pasižiūrėjo pro užpakalinio vaizdo veidrodėlį ir 
pirmą kartą pamatė juodus audros debesis horizonte. 


— Kvaili kalės vaikai. 

Liusė priėjo prie bufeto su kavinuku šviežios kavos. 

— Kas tokie, Ezi? 

— Atsiprašau už žodžius, Liuse. Tiesiog žiūrėjau televizorių. 

Pasisotinęs nuobodulio, jis padarė kavos pertraukėlę. Dir- 
banti liaudis jau išsiskirsčiusi - popiečio kavos pertrauka 
praėjusi, artėja kokteilio valanda, vakarienei per anksti. Tad 
Ezis - vienintelis lankytojas. 

Juodu su Liuse diskutavo apie artėjantį „Bleverio elnių“ 
futbolo sezoną, bet viena akim jis dirsčiojo į mažą televizo- 
rių ant darbastalio tarp kokteilių plakiklio ir mikrobangų 
krosnelės. Opra baigė laidą ir atėjo vietos žinių laikas. 

Pagrindinė tema buvo apie medžioklėn sutelktus žmones; 
nusikaltėlių vis dar ieškoma, nors jau savaitė, kai jie pabėgo. 
Bet kai kas buvo nauja. Šiaurės vakarų Luizianoje rasti dvie- 
jų pagyvenusių moterų kūnai - jų fermoje, šulinio dugne. 
Neabejotinai įtariami Karlas Herboldas ir Mironas Hutas: jų 
pirštų atspaudų rasta visame name. Dabar visos trijų valstijų 
tvarkos palaikymo institucijos koordinuoja veiksmus, kaip 
juos sugauti, taip pat Sesilijų Herboldą ir Konę Skags. 

Televizijos stotis transliavo reportažus iš vietos, kaip blo- 
kuojami keliai; uniformuoti pareigūnai pastatę užtvarus, ap- 
siginklavę iki dantų už patrulinių mašinų. Kamera pagavo 
vieną žiovaujant. Ir privertė Ezį nusikeikti. 

Pripylusi jo puodelį, Liusė įsprendė kumštį į klubą ir žiū- 
rėjo kartu su juo, kol prasidėjo kita istorija. 

— Ką jūs pavadinote kvailiais? 

— Na, ne Herboldus. 

— Jūs manote, kad farai tą visuotinę medžioklę surengė 
tuščiai? 

Jis pašnairavo. 

- Jeigu jūs pabėgtumėte iš kalėjimo, nužudytumėte ketu- 
ris žmones, apiplėštumėte banką ir dar keletą nužudytumė- 
te, ar keliautumėte didžiaisiais greitkeliais? 

— Dieve, Ezi, nežinau. Čia jūs nusikaltimų specialistas. 

Ezis krenkštelėjo. Ji vienintelė, kuri taip mano. 

— Tas kelių blokavimas - tik laiko ir mokesčių mokėtojų 
pinigų švaistymas. 

- Tai ką jūs darytumėte? 

Jis mąsliai siurbtelėjo kavos. 

— Jeigu būčiau jų - Herboldų - vietoj, kur nors pasislėp- 
čiau, kol viskas aprims. Anksčiau ar vėliau policijos pajėgos 

nebegalės mokėti žmonėms už nosies krapštymą ir žiovavi- 
mą prieš kameras. Turės jų sumažinti. Atsiras kitų reikalų. 
Jie imsis jų. - Ezis tekštelėjo į prekystalį buku smiliumi. — 
Štai kada traukčiau toliau, ne anksčiau. 

Nors jis neužsisakė, ji pastūmė jam obuolių pyrago. 

— Norite ant jo ledų? Ar plaktos grietinėlės? O gal truputį 
čederio? 

— Ne, jis ir taip puikus. - Jis nenorėjo pyrago, bet steng- 
damasis neįžeisti jos, paėmė šakutę ir įbedė. Pyragas buvo 
nuostabus, nors plutelė nebuvo tokia sluoksniuota kaip Ko- 
ros. - Pažinojau tuos vyrukus, Liuse. Jie nebuvo apsiskai- 
te, bet gudrūs maži bjaurybės. Kertu iš savo kito mėnesio 
pensijos, kad jie perprato teisėsaugininkus. Užuot spendę 
spąstus, į kuriuos Herboldai per daug protingi lįsti, verčiau 
pareigūnai eitų jų ieškoti. 

— Pernelyg dideli plotai apeiti pėsčiom, Ezi. 

- Žinau. Sųnku patikėti. Ne, neįmanoma. Tik sakau, kaip 
tik taip jie gali būti surasti. Jeigu bus. 

— Jūs manote, kad gali ir pasprukti? 

— Nereikėtų labai stebėtis, jeigu paspruktų. Ypač jeigu va- 
dovaus Karlas, o paprastai vadovaudavo jis. 

— Būtų gėda, jeigu jų nesugautų. Ar įsivaizduojate jį šal- 
takraujiškai nužudant tas senas ponias? Ir tą paauglę? - Ji 
papurtė galvą, tarsi sakydama, kad pasaulis ritasi į pragarą 
pasišokinėdamas. - Ezi, gal turėtumėte su kuo nors pasida- 
lyti savo samprotavimais? 

— Jie manęs nesiklausys, - suniurnėjo. 

- Lažinuosi, kad klausysis. 

Jis geriau žinojo. Bandė pasiūlyti šerifui Ronui Fosteriui 
savo paslaugas ir buvo niekingai atstumtas. Daugiau nesi- 
žemins. 

- Niekam nereikia mano paslaugų, Liuse. Šerifas galvo- 
ja, kad mano smegenys neveikia, nes atrodau senas ir su- 
kriošęs. 

- Prašotės pagyrų. - Ji pasilenkė per prekystalį ir žaismin- 
gai plekštelėjo jam per ranką. - Jums dar toli iki senatvės, 
Ezra Hardžai. Ir dar toliau iki sukriošimo. 

- Jūs nematėte, kaip lipu iš lovos. 

Tik pasakęs šiuos žodžius susivokė, kad Liusė gali juose ką 
nors įžvelgti. Ir suprantama: kai jis pakėlė akis, buvo sutik- 
tas minkštu drumstu žvilgsniu. 

Netvirta ranka siektelėjo kavos puodelio. 

— Patikėkit manim, tai nėra malonu. Kora traukia mane 
per dantį, kad girgždu. 

Daugiau nebežiūrėjo į Liusę, bet jautė, kaip ši atvėso. Kurį 
laiką ji tylėjo, paskui ramiai pasakė: 

- Ji tikrai ilgai išvykusi. 

— A-ha. 

— Kada ruošiasi grįžti? 

— Jau bet kurią dieną, - pamelavo. 

— Hmm. - Vėl kurį laiką buvo tylu, gana ilgai, kad prailgtų. 
Tada ji atsikrenkštė. - Ką gi, kol ji grįš, džiaugsiuosi galėda- 
ma jums patarnauti. Bet kada. 

Nusiraminęs, kad vėl viskas stojo į vėžes, jis žvilgtelėjo į ją 
anapus melsvo prekystalio ir nusišypsojo. 

— Tikrai malonu iš jūsų pusės, Liuse. Ačiū. - Jis pasmei- 
gė paskutinį pyrago kąsnį, išgėrė likusią kavą ir pakilo nuo 
kėdės. | 

Laikydama jį greičiau svečiu nei klientu, Liusė palydėjo iki 
durų. Nuo tada, kai jis įėjo, oras ryškiai pasikeitė. Dangus 
aptemo. Vėjas draskė tentą virš durų, versdamas pokšėti 
kaip burę. 

- Atrodo, pagaliau sulauksime lietaus, - pasakė Liusė. 

- Atrodo. | 

— Būkite atsargus grįždamas, Ezi. 

— Dar kartą ačiū už pyragą. 

— Ezil - Jis stabtelėjo, atsigręžė. Liusė rankose maigė indų 
rankšluostį. - Aną dieną, kai palikote tuos senus vėplas... — 

Ji parodė į stalą, kur kiekvieną rytą rinkdavosi tarškalių 
klubas. - Jie sakė, kad Karlas Herboldas prisiekė nužudyti 
Delrojų Korbetą. 

— To pavojaus nebėra. Delrojaus širdis neatlaikė šito. 

— Kas tąkart nutiko, kad Herboldas taip pasakė? 

— Nuteistas už apsaugininko Arkadelfijoje nužudymą, 
Karlas pateikė apeliaciją. Ji buvo priimta, bet jis atsisakė pa- 
skirto advokato ir paprašė Delrojaus apmokėti sąskaitą už 
kitą. Delrojus liepė jam manytis pačiam. Sakė, kad jis padarė 
nusikaltimą ir turi atsakyti. Sakė, Karlas turėtų džiaugtis, 
kad jam nereikia stoti prieš teismą dėl Petsės Makorkl nu- 
žudymo. Karlas visaip prisiekinėjo neprikišęs nagų prie jos 
nužudymo. Delrojus išvadino jį melagiu ir viešai išsižadėjo. 
Vaikinas įsiuto ir svaidėsi pačiais baisiausiais grasinimais. 
Apeliacija buvo atmesta ir dėl to jis kaltino patėvį, kad nepa- 
dėjo jam nusisamdyti geresnio advokato. Iš tiesų tai jis kalti- 
no Delrojų dėl visko. Sakė, jeigu Delrojus būtų jį mylėjęs, gal 
juodu su Sesilijum būtų išaugę kitokie. 

— Ar blogi jie tapo dėl Delrojaus kaltės? 

— Galbūt. Kažkiek. Bet ne visiškai. Tie berniukai jau buvo 
niekšeliai, kai jis vedė jų motiną. 

Ji pažiūrėjo į tuščią stalą ir tik tada pakėlė susirūpinusias 
akis. 

— Tie pliurpaliai dar sakė, kad... kad Karlas prisiekė jus nu- 
žudyti. 

— Tai tik plepalai būrelio senų žmonių, kurie neturi nieko 
daugiau veikti, tik pliaukšti apie kitų žmonių nelaimes. 

— Arjis grasino? - Liusė neatlyžo. 

— Kažką panašiai, - nenoriai išspaudė. - Neva tapo daug- 
kartiniu nusikaltėliu vien dėl to, kad jį tiek kartų buvau įki- 
šęs į cypę, apkaltinęs kokiomis nors smulkmenomis, kai dar 
buvo vaikas. Tik per mane jo sąskaitos sąrašas ilgas ir tik to- 
dėl Arkanzaso teismai taip smarkiai ant jo užsisėdo. 

— Ir šitai jums nebeduoda ramybės, tiesa? 

— Ne. Liuse, tai buvo nuteistojo šnekos, ir tiek. Negalima į 
jas rimtai žiūrėti. 

— Ne, aš turiu omeny tą Makorklių mergaitės mirtį. Tai jus 
tebekankina. 

Jos įžvalgumas jį nustebino. Ar jo susirūpinimas toks ma- 
tomas? Negi jis šviečia kaip tatuiruotė? Jam visai nemalonu 
galvoti, kad žmonėms tai aišku kaip ant delno, bet sąžinin- 
gai atsakė: 

— Tai visą laiką mano mintyse. 

Pridažytos Liusės blakstienos net nekrustelėjo. Jo paruoš- 
tas atsakymas jos netenkino. Kodėl taip? - kiek gyvenime 
susiduria su moterimis, jos visada būna pačios nuovokiau- 
sios būtybės žemėje. 

— Taip, Liuse, tai mane vis dar kankina. Ir tikrai per daug 
apie tai galvoju. 

— Tiems bernams niekada neteko už tai atsakyti. - Jos 
raukšlėtas veidas reiškė užuojautą dėl jo kančios. - Ir tai 
graužia jus, nes esate įsitikinęs, kad čia jų darbas. 

— Ne visiškai taip, Liuse. Imu tikėti, kad jie čia niekuo dėti. 


Vėjas buvo net stipresnis, nei atrodė pro „Darbščiosios bitės“ 
langą. Eidamas šaligatviu prie mašinos, Ezis markstėsi nuo 
dulkių, kurias vėtra šlavė iš visų plyšių. Viena ranka laikė 
skrybėlę ant galvos, kita graibė mašinos raktelių kišenėje. 

Šiandien pagrindinės mokyklos orkestro mokiniai vaikš- 
čiojo nuo mašinos prie mašinos miesto centre ir kaišiojo už 
valytuvų skrajutes. Vėjo išplėšti skelbimai apie lėšų rinkimą 
blynų šventei sukosi aplink kaip pulkas rausvų plaštakių. 

Kitapus gatvės vaikiškas baseinėlis, išneštas iš parduotu- 
vės ant šaligatvio reklamuoti, vartėsi šaligatviu tolyn. Ga- 
liausiai jį nubloškė į gatvę, ir mikriukas turėjo mestis į šoną, 
kad jį aplenktų. 

Ezis įlipo į mašiną ir įjungė žibintus. Nors buvo dar toli iki 
saulėlydžio, žemi greiti debesys užklojo dangų, ir buvo tam- 

su kaip prieblandoje. Automobiliai lėkė beatodairiškai grei- 
tai, skubėdami, kur jiems reikia, kol audra dar nepratrūko. 
Kol grįžo namo, matė keletą avarinių situacijų. 

Jis važiavo atsargiau, nei būtų norėjęs. Trokšdamas par- 
sigauti namo ir apgalvoti žodžius, kuriuos nustebęs išgir- 
do pats save sakant Liusei, audrą jis laikė didžiuliu nepa- 
togumu. 

Tačiau adrenalinas neišvengiamai mušė į galvą. Mąstė 
kaip pareigūnas, susidūręs su grėsme visuomenės saugumui. 
Staigaus potvynio pavojus. Turėtų būti surinkti užtvarai ir 
pastatyti žemose sankryžose, kol koks nors kvailys nesuma- 
nė važiuoti per gilų sraunų vandenį ir jo mašinos nenuplovė 
į upę. Priešgaisrinė tarnyba turėtų būti pasiruošusi skelbti 
civilinės gynybos pavojų, jeigu pastebėtų piltuvo pavidalo 
debesį. Visi tarnybos žmonės turi būti ant kojų. 

Sugavo save bespaudžiantį į šerifo įstaigą, tik tada prisi- 
minė, kad ši jau ne jo. Jis sėdės nuošaly nuo šios audros, taip 
pat ir nuo visų būsimų audrų. 

Grįžęs namo, jis išgirdo tolimo griaustinio grumenimą, 
tai nuteikė dar niūriau. Namas buvo neįprastai tamsus. 
Eidamas per nykius kambarius, įjungė šviesas, tada išėjo į 
užpakalinę terasą ir sustūmė lauko baldus ir vertingiausius 
Koros atogrąžų augalus po pastoge. 

Gal reikia jai paskambinti ir paklausti, ar ir pas juos va- 
karų Teksase bjaurus oras, gal ji pasijus truputį kalta, kad 
apleido jį tokį vienišą audringą vakarą. 

Bet jis nenorėjo būti dar kartą atstumtas. Ne dabar. Kada 
nors paskambins, jei reikės, maldaus, dalys pažadus, kurių 
veikiausiai neįvykdys, darys bet ką, kad tik ji grįžtų. Bet šį 
vakarą tam dar nepasiruošęs. 

Kai aną kartą paskambino, ji atmetė jo nedrąsias užuomi- 
nas apie susitaikymą. Negana to, jų tarsi negirdėjo, vis su- 
stabdydavo, kai tik jis pasukdavo kalbą prie asmeniškesnių 
dalykų. Užtat eikvojo tolimų pokalbių minutes plepalams 

apie Delrojaus Korbeto laidotuves ir maistą, kurį jis turįs 
nunešti Anai. 

Ezis grįžo vidun, bet ir toliau spoksojo pro duris į terasą, 
į tolį. Bjaurūs audros debesys tįsojo per visą horizontą, kiek 
tik užmatė, ir tai vėl grąžino mintis prie Anos ir jos ber- 
niuko. Kažin, pagalvojo, kaip jiems seksis vieniems tvarky- 
tis. Kaip nors. O jeigu bus kokių sunkumų, netoli sukiojasi 
samdinys. 

Jis įėjo į svetainę ir įjungė televizorių. Dėl naujausių 
technologijų orų pranešėjas stovėjo tarsi įkeltas į valstijos 
žemėlapio vidurį ir rankomis rodė spalvotą trimatį audros 
modelį. Ji plito per visą rytinį Teksaso trečdalį, nuo Raudo- 
nosios upės žemyn visu frontu link Sabino, beveik iki pat 
pakrantės. 

Jei tikėsi prognozėmis, laukia nuotykinga naktis. 

Ezis įvirto į savo atlošiamą fotelį ir pasiruošė prakiūtoti 
vakarą prie televizoriaus. Bet, nepaisant visų nacionalinės 
orų tarnybos perspėjimų ir įžvalgų, gresianti audra atrodė 
visiškai nesvarbi. Dabar, laisvai galėdamas sulyginti savo hi- 
potezes, kuriomis pasidalijo su Liuse, jis susitelkė prie jų, ly- 
gino jas įvairiais kampais kaip gladiatorius, vertinantis savo 
priešininką. Ir štai ką apie tai galvoja - tylus nematomas 
priešas metų metus prie jo sėlino, o jis tuo tarpu palaimin- 
gai, kvailai nieko nenujautė. 

Iki pat šios popietės, kol ši netikėta galimybė užgriuvo 
visa kalnų liūto jėga ir susmeigė į jį iltis, pagaliau jis suprato, 
kodėl tas atvejis jam nedavė ramybės. Ne dėl to, jog buvo 
įsitikinęs, kad Herboldai čia prikišo nagus. Bet todėl, kad ne- 
buvo dėl to tikras. 

Gali būti, kad jis nuo pat pradžių tai priėmė pernelyg as- 
meniškai. Nuogas negyvos mergaitės kūnas, atrastas jo apy- 
gardoje, vertė jį griebtis greitos, bet logiškos išvados. Gal jis 
norėjo, kad broliai Herboldai būtų kalti, nes jie buvo vaikš- 
čiojanti bėda. Buvo tik laiko klausimas, kada kas nors susi- 


Bo žodžių + 327 


kirs su jais ir bus mirtinai sužeistas. Ezis viso labo peršoko 
keletą skyrių, tik tiek. 

Broliai turėjo gerą alibi, kad važiavo į Arkadelfiją. Jie buvo 
nufotografuoti ten anksti rytą plėšiantys maisto prekių par- 
duotuvę. Bet įsitikinęs, kad jie kalti, Ezis pritempė faktus, 
kad tie jiems tiktų. Ne tobulai, bet gana gerai. Sakykim, taip 
pat gerai, kaip aštunto numerio batai tinka moteriai, kuri iš 
tikro nešioja aštuntą su puse. Jis pasistengė, kad tiktų. 

Bet Karlo tikinimas, kad jis nekaltas, jam visą laiką neda- 
vė ramybės. Eziui tas karštas savo nekaltumo įrodinėjimas 
buvo kaip tikras smėlio grūdelis austrės kiaute. Kodėl Kar- 
las lengvai prisipažįsta padaręs kitus blogus darbus, bet taip 
atkakliai neigia netgi tai, kad tą vakarą kartu su Petse išėjo 
iš „Vežimo rato“? Ezis nusprendė, kad jis tiesiog užsispyręs. 
Bet gal ne? Gal bent kartą per savo niekingą gyvenimą Kar- 
las sakė tiesą? 

O labiausiai kankino - jeigu ne Karlas ir Sesilijus išėjo iš 
klubo su mergaite, vadinasi, išėjo kažkas kitas. Kažkas kitas 
nusivežė ją prie upės, seksualiai išnaudojo, o paskui paliko 
pakrūmėje negyvą. Kažkas kitas turėjo atsakymus, kurie jau 
beveik ketvirtį amžiaus nuodija Ezio gyvenimą. 

Visus savo karjeros metus, tai yra didumą savo gyvenimo, 
jis bandė įrodyti, kad ten buvo Karlas su Sesilijumi, kai iš 
tikro kitas nusikaltėlis girdėjo paskutinį Petsės Makorkl ato- 
dūsį. Negi jis leido tikrajam kaltininkui laisvai vaikščioti? 

Jis prakeiktas, jeigu padarė tokią kvailystę. 


Koturtasdošimtas skyrius 


- Lip iš tikrųjų geriau. Ar ne, Mironai? 

— Taip, Karlai. 

— Mes tai turėjome padaryti. 

— Taip, Karlai. 

Mironas valgė „Vienos“ dešreles iš skardinės. Drebučiai 
sunkėsi jam tarp pirštų greičiau, nei spėdavo juos nulaižyti. 

— Ar kada tau pasakojau apie savo patėvį, Mironai? 

— Sakei, kad jis buvo išpera. 

- Švelniau, Mironai, švelniau. Mūsų mama parėjo vieną 
vakarą namo tempdamasi tą nevykėlį ir paskelbė, kad jis 
ruošiasi tapti mūsų naujuoju tėčiu. Baisi čia laimė. Mudu 
su Sesilijumi nuo pat pradžių jo nekentėme ir to neslėpėme. 
Nuo pat tos dienos, kai jie susituokė, buvo taip: jie prieš mus. 
Viskas, ko mums reikėjo, tai vienas kito. Mudu su broliu bu- 
vome gera komanda. 

Jis sunkiai atsiduso. 

- Bet Delrojus sugadino Sesilijų, štai ką galvoju. Brolis bus 
paėmęs kai kurias jo pamokas į širdį, nes metams bėgant da- 
rėsi vis skystesnis. Nebereikėjo ilgai laukti, kol jis visai pra- 
rado humoro jausmą ir nuotykių dvasią. Kritinę ribą pasiekė 
tą rytą Arkadelfijoje. Jis persigando ir paliko man nušauti tą 
nedirbantį policininką. Na ir kaip tau toks brolis? - paklau- 
sė su pasidygėjimu. - Jau negalėjau juo pasitikėti, Mironai. 

Netgi šitame darbe. Jis ginčijosi su manim dėl kiekvienos 
smulkmenos, ar ne? Buvai čia. Girdėjai. - Jis skersom pasi- 
žiūrėjo į Mironą ir nuoširdžiai pridūrė: - Jeigu būčiau daręs, 
kaip siūlė Sesilijus, mes būtume išdulkinti. 

— Taip. Išdulkinti. - Mironas išspaudė spuogą iš smakro 
ir atsigėrė alaus, atrodė visai abejingas tiek pokalbiui, tiek 
dviem lavonams, su kuriais teko dalytis trobelę. 

Karlas daugeliu atžvilgių pavydėjo Mironui. Būtų mielai 
kuriam laikui pasinėręs į tuščią Mirono pasaulį, kur nėra 
jokių rūpesčių, tik kad užėjus norui būtų ką sugraužti. Nors 
trumpai - kol praeis šis niežulys. Atrodė, Mironui visai ne- 
rūpi, jis net neatsimena, kaip suniokojo Sesilijų, - tas šau- 
kėsi mirties dar Karlui nepridėjus pistoleto prie brolio pa- 
kaušio. 

Kai taip pasižiūri, jis padarė broliui didžiulę paslaugą. Šū- 
vis į pakaušį buvo malonės aktas, o ne žmogžudystė. 

Vis dėlto tas įvykis paliko negerą prieskonį burnoje. Daly- 
tis trobelėje vietą su negyvėliais irgi ne itin ramino nervus. 
Reikėtų su Mironu išvilkti juos laukan, kad jie kuo greičiau 
supūtų ir jam nebereikėtų į juos žiūrėti. Jie dar net nepradė- 
jo stingti, bet kai sustings, kas tada? 

Tarsi jam būtų liepta išnešti du maišus bulvių, Mironas 
nuvilko kūnus į kampą, kad jie nedrybsotų kambario vidury- 
je. Taip tuodu ir tysojo: sąvarta kruvinų drabužių ir nejudrių 
galūnių. 

Atrodė, Mironui nė motais žiūrėti į pomirtinę Sesilijaus 
kaukę, Konės kruvinai dryžuotas kojas ar tamsių mėlynių 
vėrinį aplink kaklą. Mironas buvo aistringas, nors gal ir ne- 
mokšiškas meilužis. Konė nenorėjo susitaikyti su jo muži- 
kišku meilinimusi ir kovojo iki paskutinio atodūsio. Bet ji 
buvo kekšė. Nedidelis nuostolis. 

Karlas labai stengėsi išspausti liūdesį dėl brolio mirties, 
bet viskas, ką jam pavyko, tai apgailestauti, kad jo gyveni- 
mas ir mirtis buvo kaip ištižusio bailio. Jeigu jis būtų paro- 

dęs nors šiokį tokį stuburą, gal tebebūtų gyvas. Tačiau mirė 
bliaudamas kaip kūdikis, ir tai kėlė panieką, ne širdgėlą. 

— Jis niekada nebūtų įveikęs šio kelio, - Karlas balsu iš- 
sakė tylias mintis. — Galėčiau tau pateikti šimtus pavyz- 
džių, kaip paskutinę minutę jis pridėdavo į kelnes. Visada 
pasitraukdavo, kai reikalai pakrypdavo į bloga, ir palikdavo 
mane baigti visą juodą darbą. Bet jis buvo mano brolis. Bai- 
siai jo pasigesiu. 

Karlas labai abejojo, kad Mironas ką nors nutuokė apie 
broliškus saitus, bet tas kvėša vis tiek pritariamai linktelėjo. 
Jau džiaugsmingesniu tonu jis pridūrė: 

— Mironai, senas drauge, tavo pinigų dalis padvigubėjo. 

Mironas iššiepė lūpas į plačią šypseną. Karlas pašiurpo. 

— Jėzau, Mironai. Ar žinai, kas yra dantų šepetukas?.. 

Šūvis kirto į namelį kaip botagas. Juodu su Mironu krito 
ant žemės. 


Deividas nusitaikė pirštais į lubas ir vaizdavo šaudantis iš 
lazerinio ginklo į besileidžiančius ateivius. Tai buvo gličios, 
bjaurios, atstumiančios būtybės su tįstančiais iš nosies snar- 
gliais ir plaukuotomis ataugomis ant galvų. Jos turėjo plėvi- 
nes rankas ir ilgus nuodingus liežuvius, kuriais vos palietę 
užmušdavo žmogų. Net Raketų reindžeris nebuvo saugus. 
Štai kas jis buvo. Raketų reindžeris XT3. Jis buvo vadas, drą- 
siausias iš visų kareivių. Ateiviai jo bijojo. 

— Pfffuf, pfffuf! - Jis pylė iš savo lazerinio ginklo, ir kar- 
pota ateivių vado galva nulėkė. Visus juos nudobė. 

Raketų reindžeri XT3, čia bazė nulis nulis devyni. Kokios jūsų 
pozicijos? Raketų reindžeri XT3, ar girdite? 

Deividas pasitaisė įsivaizduojamas ausines. „Nulis nulis 
devyni, čia Raketų reindžeris XT3. Misija baigta.“ 

Jis pažiūrėjo į motiną, gulinčią ant šono, nusisukusią. 
Ji nulipo laiptais nusivesti jo pogulio. Deividas metė rim- 
čiausius argumentus - nėra pavargęs. Pogulis — tiktai kūdi- 

kiams. Televizoriuje net ir kūdikiai neina pogulio. O Raketų 
reindžeriai tai tikrai. Bet Raketų reindžeriai neturi mamos, 
kurios žvilgsnis pranašauja, kad jis turės didelių bėdų, jeigu 
nepaklus. 

Tad Deividas nuslimpino laiptais aukštyn paskui ją bur- 
buliuodamas: velnias, pragaras, šikna, žodžius, kurių ji ne- 
galėjo girdėti. 

Tai buvo vienas iš gerųjų dalykų turint kurčią mamą. Gali 
jai už nugaros sakyti ką nori, ji vis tiek negirdės. Ir galėjai 
apsimesti miegantis, kol ji užsnūs, o po to šaudyti raketas ir 
visa kita, ir jokie garsai jos nepabudintų, nes ji jų negirdi. 

Bet jis užmušė visus puolančius ateivius ir dabar jam buvo 
nuobodu. 

Garsiai suskaičiavo iki šimto - naujas dalykas, kurio mama 
išmokė. Tada pabandė skaičiuoti atgal, bet ties septyniasde- 
šimčia pasidarė neįdomu. 

Jis pabandė caktelti liežuviu nuo gomurio ir pažiūrėti, ar 
garsiai išeis. Jeigu taip darytų prie senelio, jis susirauktų ir 
lieptų liautis, nes negražu ir erzina. O Džekas nekreiptų dė- 
mesio. Džekas su juo kartais varžydavosi, kuris garsiau cak- 
tels. Taip niekas nemokėtų. 

Prisiminus Džeką, jam vėl pasidarė liūdna ir norėjosi 
verkti, bet jis nežliumbs, būtų vaikiška. Jis nusisuko į šoną 
ir pro pagalvę spoksojo į artimiausius daiktus. Mama sakė, 
kad Džekas gali negrįžti, ir jis bijojo, kad mama teisi, nes kai 
per televizorių policija išsivesdavo žmones, jie vargiai kada 
grįždavo. Būdavo nužudomi arba įkišami į kalėjimą ar dar 
kas nutikdavo. 

Jeigu Džekas negrįš, daugiau niekada nebebus linksma. 
Viskas bus nuobodu, kaip buvo iki Džekui pasirodant, tik 
tiek, kad ir senelio nebebus. Tiktai juodu su mama. 

Mama gera. Ji skaniai verda. Žaidžia su juo ir nepyksta, 
kai jis laimi. Kai serga, paima į glėbį ir supa, nors ir sako, kad 
jis beveik priaugo ją. Arba kai jis išsigąsdavo - dėl ko nors ar 

kartais be jokios priežasties, būdavo gera leisti mamai laiky- 
ti jį ir priglausti galvą prie minkštos jos krūtinės. 

Bet mama kaip mergaitė. Visada išsigąsta, kai jis par- 
griūva arba kiša snapą kur nereikia ar kur galima nusisukti 
sprandą, ar panašiai. Kai ji būdavo šalia, jis negalėdavo lauke 
nusimyžti. Jai taip pat nepatinka, kai jis bezda. Mergaitės 
mano, kad bezdėjimas - pats blogiausias dalykas. Bent jau 
mama taip galvoja. 

Kai šiandien jis verkė dėl Džeko, ji pasakė, kad jis veikiau- 
siai išvis nebepasiges Džeko pradėjęs eiti į mokyklą. Sakė, 
kad bus nuostabu kasdien į ją eiti. 

Nusišypsojusi taip, kad net dantys pasimatė, ji pasakė: 
Turėsi išrnokti skaityti. | 

Jis priminė mamai, kad jau moka. 

Turėsi išmokti geriau. Ir susirasti daugybę bendraamžių drau- 
gų, berniukų ir mergaičių. 

Jis slapta svajojo turėti draugų. Mama ir senelis nesutarė 
dėl jo ėjimo į parengiamąją klasę. Jis mokėjo daugumą rai- 
džių, bet dar ne visas. Tada jis vylėsi, kad mama laimės ir jis 
galės eiti į tą klasę ir žaisti su kitais vaikais. Bet senelis pasa- 
kė, kad mama gali namie jį išmokyti visko, ko reikia, ir kad 
jis jau greitai eis į tikrą mokyklą, tad nėra čia ko. 

Jeigu būtų ėjęs į darželį, gal būtų žaidęs vaikų beisbolo 
komandoje. Arba futbolo. Gerai žaistų. Neblogai bėga ir visa 
kita. Galjis galėtų eiti į gimtadienio vakarėlius, kaip rodo per 
televiziją. Bet jis nebuvo tikras, ar žinotų, ką ten daryti. Gal 
kiti vaikai jo nemėgtų. Gal jie nenorėtų jo priimti ir į beisbo- 
lo komandą. Jie gali galvoti, kad jis kvailas ar panašiai. 

Nėra abejonės, jis geriau jaustųsi, jeigu Džekas būtų čia. 
Galėtų pasišnekėti apie visa tai su Džeku. Kai kalbasi su 
mama, ji vis kartoja tuos kvailus mamiškus dalykus. Sako, 
kad jis visiems patiks ir kad bus mokytojos numylėtinis. Bet 
iš kur mama gali žinoti? 

Džekas suprastų. Bet Džeko nėra. Jis įsėdo į savo mašiną 
ir išvažiavo su policininku. Kas, jeigu jis niekada negrįš? Nie- 
kada niekada. 

Bet pala! 

Džekas nepasiėmė daiktų! Jis neišvažiuotų suvisam be 
savo daiktų! Jis grįš daiktų, ar ne? 

Ir tada jam šovė galvon pati geriausia mintis. 

Jis atsargiai pasižiūrėjo į mamą. Ji vis dar miegojo. Jis 
tylutėliai nuslinko prie lovos krašto. Stebėdamas, ar ji nepa- 
jus, sliuogė iš lovos, kol pirštais pasiekė grindis. Viena len- 
ta sugirgždėjo nuo svorio, ir jis sustingo, bet prisiminė, kad 
mama juk negirdi. Ji tik gali pajusti vibravimą, todėl jis labai 
atsargiai nutipeno per kambarį. Prie durų paskutinį kartą 
pažvelgė į lovą. Ji nejudėjo. Jis uždarė duris. 

Išėjęs į laiptinę pamatė, kaip tamsu. Mama iš tikrųjų labai 
ilgai miega. Jau turbūt vakarienės metas. O gal ir po vaka- 
rienės. 

Slinkdamas žemyn beveik tikėjosi išgirsti ją lipant iš pas- 
kos. Jeigu paprašytų, kad leistų padaryti ką sumanęs, ji vei- 
kiausiai pasakytų ne, todėl dabar pats geriausias metas. Kol 
mama jo pasiges, jis suspės ten ir atgal. 

Kai grįš, užlips laiptais ir paslėps daiktus po lova, pažadins 
mamą ir pasišaipys, kad ji miegalė, ir pasakys, kad nori va- 
karienės. Ji niekada nesužinos, kad jis buvo išėjęs iš namų, 
tokie dalykai jam draudžiami neatsiklausus. Jam griežtai 
draudžiama išeiti iš kiemo be mamos ar senelio. Kiemas — 
tai veja, aptverta balta tvorele. 

Kokia kvaila taisyklė. Jis jau pakankamai didelis eiti į mo- 
kyklą, ar ne? 

Jis atrakino priekines duris ir žengė į terasą, atsargiai už- 
darė duris. Terasoje stabtelėjo. Viskas atrodė labai linksma. 
Nauja ir paslaptinga. Ir dangus toks baisus. Jis matė šakotus 
žaibus, paskui nudundėjo griaustinis. 


334 +» Sandra Brown 


Gal turėtų palaukti ir eiti kitą kartą? 

Bet gali nebepasitaikyti tokios geros progos. 

Kol dar neėmė savęs atkalbinėti, pasileido laiptais ir per 
kiemą. Pralindo po tvora ir pasuko prie tvarto. Kai bėgo pro 
aptvarą, matė, kad arkliai keistai elgiasi. Jie lakstė palei tvo- 
rą, iš pradžių į vieną galą, paskui atgal, tarsi bandytų ištrūkti. 
Prunkštė ir spardėsi, purtė galvas ir vartė akis. Šiandien ne- 
norėtų ant jų joti, net jeigu Džekas laikytų vadžias ir vestų. 

Vėl stabtelėjo ir pagalvojo, gal vis dėlto jis miega. Gal sap- 
nuoja? Bet kai blykstelėjo žaibas, suprato, kad nemiega. 

Ėmė skuosti greičiau. Jeigu nepaskubės, gali sulyti, tada 
mama sužinos, kad buvo išėjęs be leidimo. 


Nors buvo prisisegęs diržą, pakilo į orą, kai automobilis šok- 
telėjo per išgraužą. Džekas trinktelėjo galva į lubas. „Kalės 
vaikas!“ Nusikeikė ne dėl išgraužos ar suskaudusios galvos — 
nors lėkė aštuoniasdešimties mylių greičiu, atrodė, kad skęs- 
ta dribsmėlyje. 

Jis pataikė į išgraužą, nes akys buvo nukreiptos į dangų, 
ne į kelią. Jis matęs tuos pavojaus ženklus, nes anksčiau 
buvo savo kailiu patyręs. Kartą Altuse, Oklahomoje, kitą 
kartą Misūrio valstijoje, mažame miestelyje, kurio pavadini- 
mo dabar neatsiminė. Kada toks dangus ir dar oras žalsvas, 
pačios tos sąlygos tornadui. 

Jis pažvelgė į pažįstamas apylinkes, pro kurias lėkė, ir 
suprato, kad liko dar pora mylių. Greičiau, greičiau, ra- 
gino pikapą išspausti ką gali. Ačiū Dievui, kad patikrino 
alyvos lygį. 

Sunkūs kaip švinas lietaus lašai ėmė kapoti priekinį stik- 
lą. Vėjo gūsis sudrumstė nežemišką rimtį. Tada kitas gūsis, 
stipresnis už pirmą. Ir po minutės palei kelią išsirikiavusių 
medžių šakos jau plakėsi. Šakelės ir lapai krito ant stiklo 
ir kabinosi už valytuvų. Žvilgtelėjo į šėlstantį dangų ir vėl 
nusikeikė. 

Dėl staigaus lietaus po keleto mėnesių sausros kelias pa- 
vojingai slidus. Kai pagaliau pasiekė vartus ir pradėjo stab- 
dyti, automobilis ėmė slysti. Sustojo tik už kokių trisdešim- 
ties metrų, tada įjungė atbulinį, pasivarė atgal ir nėrė pro 
geležinę arką. 

Pamatęs namą, pirmiausia pagalvojo, kodėl visi kambariai 
tamsūs. Kodėl nedega šviesos? Ar jie namie? O gal Ana, išsi- 
gandusi baisaus pavojaus, audros pralaukti išvažiavo į mies- 
tą? Veikiausiai pas Mardžorę Beiker. 

Džekas negaišo laiko - net pikapo durelių neuždarė. Vos 
išjungęs variklį, iššoko lauk ir nubėgo į terasą. Nepasivargi- 
nęs skambinti, pastūmė duris. Vėjas jas pagriebė, išplėšė iš 
rankos ir trenkė į sieną. 

Nors kurtinantis kaip raketa smūgis būtų pažadinęs ne- 
gyvėlį, jis suriko: 

— Ana, Deividai! 

Nubėgo į svetainę. Ji buvo tuščia, televizorius tamsus. 
Eidamas iš kambario į kambarį, jis šaukė Deividą. Atidarė 
rūsio duris virtuvėje ir šūktelėjo žemyn, bet apačioje buvo 
tamsu, net nematė laiptų apačios. Be to, Deividas būtų atsi- 
liepęs, jeigu būtų ten ieškoję priebėgos. 

— Kur, po velnių, jūs? 

Grįžo į koridorių ir, šokdamas per dvi ar tris pakopas, už- 
lėkė laiptais. Deivido kambarys buvo tuščias. Jis nubėgo į 
Anos miegamąjį ir įsiveržė pro duris. Ji miegojo. 

— Ana! - Trimis šuoliais perbėgo kambarį ir papurtė ją pa- 
busti. 

Ji atsisėdo tiesi kaip stulpas, aiškiai persigandusi taip 
šiurkščiai pažadinta iš gilaus miego, sukrėsta pamačiusi jį 
savo miegamajame, stovintį prie jos ir sunkiai alsuojantį. 

Tikriausiai atrodo kaip laukinis, jis ištiesė abi rankas del- 
nais į priekį. 

— Kur Deividas? 

Ji pasižiūrėjo į sujauktą tuščią vietą šalia savęs, ir veide 
pasirodė panika. Džekas tarė: 

— Artėja audra. Turime surasti Deividą. Paskubėkit! 

Jausdama jo nekantrą, nors gal ir nepagavusi kiekvieno 
paskubom ištarto žodžio, Ana išsiropštė iš lovos ir nusekė 
paskui jį iš kambario. Jie patikrino Delrojaus miegamąjį, pa- 
lėpę, spintą Deivido kambaryje, net žvilgtelėjo po lova. Ber- 
niuko niekur nė pėdsako. 

Džekas čiupo jai už peties. 

— Kur jis gali būti? 

Ana paklaikusi papurtė galvą. 

Beveik klupdami vienas už kito, jie nubėgo žemyn. 

— Jau patikrinau apačioje, bet dar kartą paieškokim. - Jis 
sustojo ir žiūrėjo tiesiai į ją, kad ji nepraleistų nė žodžio. - Aš 
apieškosiu šią namo pusę. Susitiksime čia. 

Po minutės jie vėl buvo prieškambaryje. Ana vos nesirovė 
plaukų nuo galvos. Tuoj tuoj ją ištiks isterija. Džekas išlėkė 
pro atdaras priekines duris, nubėgo iki terasos krašto ir pa- 
žiūrėjo į šiaurės vakarus. 

Ir pamatė. 

Piktą griovimo pirštą, kyšantį iš debesų marškos. 

- Šūdas! 

Jis pagriebė Aną už rankos ir tempdamas ją nušoko nuo 
terasos. Ji nušoko ant kojų. Džekas pasileido į audros rūsį, 
kuris, žinojo, tolimajame aptvaro šone. Delrojus parodė jį, 
kai pradėjo dirbti ūkyje. 

Arkliai buvo persigandę, ir Džekas apgailestavo niekuo 
negalįs padėti, bet jiems saugiau aptvare negu tvarte, ten 
stogas ant jų gali užgriūti. O jeigu ir ne saugiau lauke, pir- 
miausia turėjo pasirūpinti Ana ir Deividu. 

Bet Ana jam nepadėjo. Kai pasiekė audros rūsį, įbedė kul- 
nus į žemę. Džekas sustojo ir atsisuko. 

- Eikite į rūsį. - Nors ir neturėjo jokios prasmės, kaip kal- 
ba, jis riaumojo garsiau už vėją. - Aš surasiu Deividą. 

Ji ištraukė ranką ir puolė į priešingą pusę. 

- Prakeikimas! - Džekas nubėgo paskui ją. 

Ana pasiekė tvartą vos anksčiau už Džeką ir bandė atplėš- 
ti sunkias metalines duris. Vėjas draskė jos plaukus ir drabu- 
žius. Lietaus lašai kapojo kaip adatos, bet atrodė jai niekas 
daugiau nerūpi, tik rasti sūnų. 

Džekas pastūmė ją į šoną ir čiupo tvarto durų rankeną. 

— Deividai! - Jis sudėjo rankas prie burnos. - Deividai! — 
Jis pasileido didžiuoju tarpueiliu, pažiūrėdamas į kiekvieną 
gardą, pakinktų kambarėlį, ir visą laiką eidamas šaukė, bet 
jau pasiekė kitą galą, o berniuko vis dar nerado. Jis atstūmė 
paskutines duris. 

- O Jėzau. 

Jis nešaukė. Meldė. 


Koturiasdošimt pirmas skyrius 


Debesies piltuvas susivijo į tikrą tornadą, bet vis dar nega- 
lėjo apsispręsti, ar pasilikti ore, ar užgriebti žemę. Kas se- 
kundę jo greitis ir jėga didėjo. Ūkis buvo tiesiai jo kelyje. Jie 
turėjo gal dvi minutes. Gal mažiau. 

Kol Džekas vertino riziką, Ana pastūmė jį iš kelio ir atšo- 
ko, kai bandė ją sugriebti ir sulaikyti. Ji bėgo per atvirą lauką 
į vagonėlį. 

Džekas puolė iš paskos, aplenkė ją ir bėgo toliau. Pasiekęs 
vagonėlį, atsitrenkė į jo aliumininį šoną, tada skubėdamas 
atidaryti vos nenuplėšė durų nuo vyrių. 

— Deividai! Deividai! 

Berniukas gūžėsi įmontuojamos sofos kamputyje. Siaubo 
krečiamas, kalendamas dantimis jis paklausė: 

— Ar turėsiu bėdos? 

Džekas griebė jį į glėbį. 

— Džiaugiuosi tave matydamas, bičiuli. 

Kai Džekas nušoko žemyn su vaiku rankose, Ana jau buvo 
spėjusi pasiekti vagonėlio duris. 

- [rūsį! 

Šįkart ji nedvejojo ir nesiginčijo, pasileido tiesiai prie rū- 
sio. Jie skuodė atgal per lauką ir pro tvartą. Niekada dar tas 
laukas neatrodė toks didelis. Džekui rodėsi, kad jie visai ne- 
juda, kol staiga atsidūrė vietoje. Deividas taip stipriai laikėsi 

apsivijęs jo kaklą, kad rūsio duris teko atidaryti Anai. Ji sun- 
kiai jas pakėlė, tada vėjas jas pagavo ir bloškė. Džekas dirs- 
telėjo per petį. Sūkurys nusileido žemiau ir pjovė griovį per 
lauką, kurį jie ką tik perbėgo. Greičiau nei akis spėjo pagauti 
keistą vaizdą, tvoros stulpai buvo išrauti iš žemės ir įsiurbti 
į besisukantį piltuvą. Garsas buvo klaikus. 

Ana pirma jo ir Deivido nurepečkojo laiptais žemyn. Dže- 
kas padavė jai berniuką, tada iš visų jėgų bandė pakelti du- 
ris, kad jas uždarytų. Rodės, jis visą amžinybę traukė virvę 
galynėdamasis su įniršusia Motina gamta. Skardinis tvarto 
stogas buvo plėšiamas lakštas po lakšto. Vienas praskrido 
pro jį. Dešimt metrų arčiau - ir jį būtų perpjovęs per pusę. 

Įtempęs visas jėgas, grieždamas dantimis, jis šiaip taip 
pakėlė duris ir, kai jos trinktelėjo beveik tiesiai virš galvos, 
užsklendė iš vidaus. 

Paniręs į visišką tylą ir pragarišką tamsą, svirduliuodamas 
nuo audros smūgių, kurių jam teko, ant betoninių laiptų 
Džekas prarado pusiausvyrą ir nusirito žemyn. 

— Džekai? 

Jis atsisuko į drebantį Deivido balsą. Tačiau aklinoje tam- 
soje siektelėjęs į tą pusę, užčiuopė Anos ranką. Vos susilie- 
tę pirštai tvirtai susikabino. Jis atsargiai žengtelėjo, čiuop- 
damas kelią, kol pritūpė prieš juos ir palietė. Deivido koją. 
Anos petį, jos plaukus, berniuko skruostą. 

Apkabino juos. Kol lauke siautėjo viesulas, jis juos saugiai 
globė. Ana įsikniaubė veidu į jo kaklo šoną. Deividas į kitą. 
Jis uždėjo delnus jiems ant galvų ir spaudė arčiau. Rūsio du- 
rys buvo plėšiamos su tokia jėga, kad Deividas iš baimės pra- 
virko. Ana jautė smūgius, ir ėmė drebėti. 

Džekas šnabždėjo raminamus žodžius, nes berniukas jį 
girdėjo, tikėjosi, kad nors Ana negirdi, ir jai bus ramiau nuo 
jo alsavimo į plaukus. Jos ranka pasitikinčiai gulėjo jam ant 
šlaunies. Mažas Deivido kumštelis gniaužė jo marškinių 
kraštą. 

Ir tai svarbu. Jie svarbūs. Jis jiems svarbus. Visa kita — 
visų visiausia - staiga tapo išvis nereikšminga. 

Gerklė skausmingai susigniaužė nuo jausmų antplūdžio. 
Jis kietai užmerkė akis, kad atsiribotų nuo savo praeities 
vienatvės. Mėgaudamasis Anos ir Deivido artumu, dar stip- 
riau juos apkabino. Jų šiluma sruvo į jį - daug giliau nei į 
odą. Šią akimirką jis amžinai saugos atmintyje. Niekas jos 
neatims. Šį vienintelį kartą, šią akimirką jis patyrė meilę. 

Džekas būtų amžinai laikęs juos apglėbęs, bet Deividas 
pagaliau ėmė spurdėti. Jis išsilaisvino. 

— Džekai, ar čia buvo sūkurys? 

Džekas nenoriai paleido juos ir atsitūpė. 

— Taip, iš tikrųjų čia buvo jis. 

— Oho, visai kaip filme. - Kai pavojus praėjo, Deividas 
įsiaudrino. - Kaip manai, ar jis nunešė mūsų namą? Ar pakė- 
lė mūsų karves ir nusinešė? 

Džekas susijuokė. 

— Tikiuosi, ne. 

Anos ranka tamsoje surado jo ranką. Ji ištiesino jo pirštus, 
kad delnas būtų lygus, ir jame išvedžiojo: „Š... v... i... Šviesa? 
Šviesa.“ Jis patapšnojo jai per kelį rodydamas, kad suprato. 

— Deividai, ar čia kur yra lempa? 

— Ji kabo palubėje. 

Džekas atsistojo ir grabinėjo rankomis, kol surado vienišą 
lemputę. Kai ją pasuko, nuo staigios šviesos užsimerkė. 

— Oho! Pažiūrėk, koks voras! - suriko Deividas. 

Bet Džekas žiūrėjo į Aną, ir Ana žiūrėjo į jį, ir nors visa buvo 
permirkusi ir susitaršiusi kaip benamis kačiukas, ji niekada 
neatrodė jam gražesnė. Pastebėjo, kaip glaudžiai prilipęs jos 
šlapias sijonas. Gulėjo kaip antroji oda, nieko neslėpė. Kaip 
tikro džentelmeno, jo akys grįžo prie Anos veido, o į jį nebuvo 
sunku žiūrėti. Kodėl turėtų norėti žiūrėti kitur, kai toks vel- 
nioniškai gražus ir veidas? Nors veikiausiai atrodo apdriskęs, 
kažkas jos akyse sakė, kad ir jis jai atrodo neblogai. 

— Ei, Džekai! Džekai! 

— Palik vorą ramybėje, Deividai, - atsiliepė jis nerūpestin- 
gai. - Čia jo namai, ne mūsų. 

- Žinau, bet jis ropoja link mamos. 

Prikeltas iš svaigulio, Džekas nubraukė niekuo dėtą vorą 
nuo sienos už Anos, tada apsižvalgė. Rūsio lubos buvo vos 
per plaštaką jam virš galvos. Jis primetė, kad patalpa gal ke- 
turių metrų ilgio ir trijų pločio, su dviem gultais prie šoninių 
sienų. Ant vieno sėdėjo Ana. Deividas atsistojo apsižiūrėti. 

Prie galinės sienos buvo keletas lentynų, jose žvakių ir deg- 
tukų, lempučių, maisto skardinėse ir atidarytuvas, stiklainis 
žemės riešutų sviesto, sandarus stiklinis indas su dėže sūrių 
trapučių, vandens butelių ir didelis žibintas su atsarginėmis 
baterijomis. 

Priešingame gale buvo laiptai prie keturiasdešimt penkių 
laipsnių kampu pasvirusių durų. Džekas palypėjo laiptais ir 
priglaudė ausį prie durų. 

— Manau, blogiausia jau praėjo. Bet smarkiai lyja ir girdė- 
jau griaustinį. Manau, turėtume pabūti čia ilgėliau. 

Deividas išvertė jos ženklus. 

— Mama sako, kad jeigu tu taip manai. 

— Gerai. Dar truputį pabūsime. 

- Čia švaru, - pasakė Deividas, stypčiodamas pirštų galiu- 
kais. - Gal čia praleiskime naktį? 

— Kažin ar bus būtina. 

- Š...- Tada, iškart užmiršęs nepasitenkinimą, paklausė: - 
Ar tu suvisam grįžai? Kodėl tu išvažiavai su policininkais? Ar 
mūsų pasiilgai? 

Ana suplojo rankomis ir mostelėjo Deividui prieiti. Jos 
griežta išraiška iškart užgesino jo gyvumą. Staiga nuliūdęs, 
jis nusliūkino prie gulto ir atsistojo prieš motiną. 

Ana pirštais paėmė jam už smakro, pakėlė galvą ir pradėjo 
rodyti. Kai rodė, jos akys prisipildė ašarų. 

Džekas žiūrėjo, kaip Deivido apatinė lūpa ėmė tirtėti. 

— Mama, aš nenorėjau tavęs mirtinai išgąsdinti. Tiesiog 
neužmigau, ir aš nenorėjau pogulio, ir galvojau apie Džeką, 
kaip noriu, kad jis sugrįžtų, ir jeigu aš nueisiu į vagonėlį, pa- 
imsiu kai kuriuos jo daiktus ir paslėpsiu savo kambaryje, jis 
būtinai turės ateiti jų pasiimti ir aš vėl jį pamatysiu, ir papra- 
šysiu pasilikti su mumis. 

Ana palaukė, kol jis baigs, tada vėl papeikė. 

Dabar jau verkė ir Deividas. 

— Blogai, kad išėjau už tvoros, bet, mama, man reikėjo nu- 
eiti į vagonėlį. Aš nežinojau, kad ateina tornadas. Nežinojau, 
kad tave pažadins ir tu galvosi, kad aš pradingau ar gal buvau 
pagrobtas. Ar aš gausiu mušti? Atsiprašau. 

Atbula ranka užsidengęs akis jis kūkčiojo. Ana jį prisitrau- 
kė, lengvai sūpavo ir tyliai verkė, kol abiejų ašaros išseko. Ji 
paleido sūnų ir vėl pradėjo rodyti. 

- Trys dienos! - suaimanavo berniukas. 

Džekas paklausė, kas čia vyksta. 

— Aš ištisas tris dienas negalėsiu žiūrėti televizoriaus. 

— Jei paklaustum manęs, pasakyčiau, kad lengvai atsipir- 
kai. - Nustebęs, kad Džekas jo nepalaiko, Deividas užvertė 
galvą pasižiūrėti į jį. - Tu sulaužei kelias taisykles, Deividai. 
Blogiausias dalykas - pergąsdinai mamą. Mamos turi žinoti, 
kur jų vaikai. Tai pirmoji taisyklė. 

— Žinau, — jis atgailaujamai sumurmėjo. - Ji pakvaišta, kai 
manęs nemato. 

— Tai tu žinojai, kad negalima išsėlinti? 

— Taip, pone. 

— Daugiau taip nedaryk. 

— Gerai. 

— Pažadi? 

- Pažadu. 

— Dabar pažadėk mamai. 

Deividas parodė ženklais jai pažadą. Atlaidžiai nusišypso- 
jusi, ji nuvalė sūrių ašarų griovelius jam nuo skruostų. Jis 
paklausė: 


Bo žodijų + 343 


— Ar dabar galime užkąsti? 

Džekas ir Ana nusijuokė. 

Kol jie kramsnojo sausainius su riešutų sviestu, vienintelė 
lemputė užgeso. 


Ezis apgraibom ėjo per namus, iš kambario į kambarį, mels- 
damas dangaus, kad padėtų prisiminti, kur Kora laiko žibin- 
tą avariniams atvejams. Kaip buvęs teisėtvarkos pareigūnas, 
jis gėdingai nepasiruošęs. Tokius dalykus turėtų geriau iš- 
manyti. 

Kad dingo elektra, jis nesistebėjo, labiau stebėjosi, kad 
taip ilgai nedingo. Slinkdamas į pietryčius per rytų Teksasą, 
atmosferos frontas susidūrė su šiltesniu, drėgnesniu įlankos 
oru ir sudarė audros zoną, kurioje gimė sūkuriniai debesys ir 
tornadai. Perspėjimai apie smarkias krušas, didelį vėją ir liū- 
tis pylėsi taip dažnai, kad orų pranešėjai nespėjo jų skaityti. 

Jis keiktelėjo, kai susimušė šlaunį į virtuvės stalo kampą. 
Žaibo strėlė apšvietė kambarį gana ilgai, kad nužiūrėtų kelią 
iki pat sandėliuko, ten vienoje lentynoje ir atrado žibintą, o 
tada suskambėjo telefonas. Baterija žibinte buvo išsieikvojusi. 

— Po perkūnais! - nusikeikė siekdamas telefono. - Alio. 

Moteriškas balsas pasakė: 

— Bandau surasti šerifą Hardžą. 

— Aš Hardžas. - Jis nebebuvo šerifas, bet tos detalės ne- 
patikslino. 

— Mano tėtis - Dži Parkeris. Jis šįryt mirė. 

Stovint aklinoje tamsoje, kurią perskrosdavo tik akinan- 
tys žaibų blyksniai, - nuo jų virtuvė atrodė siurrealistiškai, — 
Eziui prireikė trupučio laiko pasiknisti savo atmintyje, kol iš 
ten iškrapštė Dži Parkerio vardą. 

Anądien aplankė jį plaučių ligų ligoninėje. Buvęs baro sa- 
vininkas, bjauraus charakterio, nuo nikotino pageltusiais 
pirštais, spigiu balsu ir draskančiu kosuliu, nuo kurio pasiro- 
dydavo kraujas. Jis nusistebėjo, kad Dži taip ilgai ištraukė. 

— Nesmagu girdėti, ponia. 

- Jis pats prisišaukė. Iki pat paskutiniosios reikalavo ci- 
garečių. Ar tuo patikėsite? - Aišku, tarp tėvo ir dukters ne- 
buvo didelės meilės. Jos balsas skambėjo veikiau piktai, nei 
liūdnai. 

Trindamas sumuštą šlaunį, Ezis paklausė: 

— Kuo galėčiau padėti? 

- Jis paliko žinutę, kad jums perduočiau, bet turiu pasa- 
kyti, ji beprasmė. 

— Klausau. 

- Arjūs pažįstate ką nors, vardu Titnagas? 

Ezis įsikišo pirštą į kitą ausį, kad girdėtų pro perkūno dun- 
desį, drebinantį namo langus. 

— Sakote Titnagas? Tai vardas ar pavardė? 

— Nežinau. Tėtis pasakė: „Perduok Hardžui, kad susiras- 
tų Titnagą. Tai ir darau. Paskutines keletą dienų jam leido 
dideles dozes nuskausminamųjų. Jis buvo apkvaišęs kaip 
stuobrys. Nepažino nei manęs, nei mano vaikų. Tad manęs 
nekamuoja nemiga bandant suprasti, ką tai galėtų reikšti. 
Veikiausiai išvis nieko. Laidotuvės poryt, jeigu kartais jums 
įdomu. 

Ji pasakė Eziui laidotuvių laiką ir vietą, tada atsisveikino 
ir padėjo ragelį. Ezis nesiruošė vykti į laidotuves. Jam tas 
žmogus nepatiko. Vienintelis dalykas, kuris juos siejo, - Ma- 
kaip? Ar jo pastabose paminėtas kas nors, vardu Titnagas? 
Jis nepasakytų. Ar prieš pat mirtį Dži prisiminė dar vieną 
lankytoją, tą vakarą buvusį bare? Vyrą, vardu Titnagas. 

Ezis nusprendė, kad tai vyras. Bet galėjo būti ir moteris. 
Galėjo būti pravardė. Telefonas vėl suskambėjo. 

- Alio. 

— Ezis? 

Jis vos girdėjo per traškesius, bet ne Parkerio duktė dar 
kartą skambino. 

— Taip, kas kalba? 

— Ronas Fosteris. Ar jūsų pasiūlymas padėti dar galioja? 
Šiąnakt mums tikrai praverstų jūsų pagalba. Ar galėtumėte... 

Ryšys nutrūko, naujasis šerifas nebaigė sakinio, bet vis- 
kas buvo aišku. Jiems nereikia jo dukart prašyti. 

Tarsi staiga apdovanotas puikiausiu naktiniu regėjimu, 
Ezis lengvai nusiyrė į savo irštvą, atrakino ginklų dėžę, pasi- 
ėmė iš jos šautuvą ir pistoletą su dėklu, ir po dėžutę šovinių 
kiekvienam. 

Garaže susirado neperšlampamą apsiaustą, kuris ten ka- 
bėjo nuo ano karto, kai jį vilkėjo. Kartu su ginklais jį numetė 
ant priekinės linkolno sėdynės. Atlaisvino automatinį gara- 
žo durų atidarytuvą ir pakėlė duris rankomis. Vėjo gūsiai ir 
lietus jo vos nepargriovė. 

Kol išvarė atbulą mašiną į gatvę ir pasuko miesto link, 
prasidėjo kruša. Citrinos dydžio ledai daužė automobilį ir 
nuo jų smūgių linkolne buvo triukšminga kaip pragare. Net 
nebandė įjungti valytuvų. Būtų visiškai beprasmiška prieš 
tokį gamtos šėlsmą. 

Žibintų apšviesta krušos ir lietaus uždanga atrodė kaip 
siena. Išjungęs šviesas, matydamas vos toliau nei linkolno 
emblema ant dangčio, jis yrėsi vėžlio žingsniu, apžergęs vi- 
durinę liniją, nes pakraščiai buvo užtvindyti. 

Išgirdo kaukiant sirenas, o dar buvo už keleto kvartalų 
nuo šerifo įstaigos. Iš pradžių neatskyrė jų nuo vėjo staugi- 
mo, bet kai suprato, ką tas veriamas garsas reiškia, sustab- 
dė mašiną gatvės viduryje. Priešgaisrinė tarnyba įjungdavo 
perspėjimo sirenas tik tada, kai pastebėdavo piltuvą. 

— Dieve, Kora, turėtum pamatyti savo senąjį vaikiną. 

Jis užsigaubė neperšlampamą apsiaustą, kuris prieš tokią 
audros jėgą buvo toks pat patikimas, kaip prezervatyvas su 
skyle gale. Tada giliai įkvėpė, atidarė automobilio dureles ir 
žengė įniršusiai gamtai į glėbį. 

Pakėlė alkūnę, kad nors kiek apsisaugotų akis. Krušos ga- 
balas trenkė į smilkinį, ir jis net sustaugė iš skausmo. Svir- 

duliuodamas jis bėgo prie griovio, einančio lygiagrečiai su 
gatve. Jo dugnu tekanti upė dar nebuvo išsiliejusi iš krantų. 
Jam reikėjo tik menkos įdubos... 

Nebeturėjo laiko apie tai galvoti. Jis nė karto per visus 
savo septyniasdešimt dvejus metus nepatyrė tornado, bet 
matė dokumentinių filmų apie juos. Atpažino garsą. 

Jis metėsi į griovį ir, vargiai laikydamas galvą virš sūku- 
riuojančio vandens, užsidengė ją rankomis. 

Atrodė, kitos keletas minučių truko šimtmečius. 

Iš pradžių Ezis laikė palenkęs galvą, bet smalsumas paėmė 
viršų. Kaip tik tada, kai pakėlė galvą, kvartalo gale bažnyčios 
varpinė subiro į tūkstančius skriejančių medienos ir metalo 
dalelių. Jos varpas buvo įsuktas į piltuvo verpetą ir skambė- 
jo, tarsi skelbdamas pasaulio pabaigą. 

Apygardos mokesčių inspekcija sugriuvo akyse. 

Kažkieno mašiną pakėlė, kelis kartus apsuko, tada trenkė 
atgal į žemę. Ji sukiužo kaip skardinė. 

Medžius rovė iš žemės, tarsi milžinas ravėtų daržą. 

Langai su trenksmu sproginėjo, ir Ezis meldė Dievo, kad 
jeigu šiuose pastatuose yra žmonių, jie turėtų kur pasislėpti 
nuo skriejančių stiklų. : 

Tada pamatė atliekų konteinerį, tokį, kokius statybinin- 
kai laiko darbų aikštelėse. Jis trankėsi gatve. Pirmoji mintis 
buvo: Dieve, kokia juokinga mirtis. Didelis kaip vagonas kon- 
teineris vartėsi nuo vieno galo ant kito ir dundėjo tiesiai į jį 
prekinio traukinio greičiu. 

Jis suriko nežmonišku balsu ir paniro į vandenį. 

Tie velnio ratai prariedėjo tiesiai virš jo. Tik nedidelė įdu- 
ba, kurioje gulėjo, jį išgelbėjo. 

Tačiau keletą minučių to dar nesuvokė. Tol, kol tornadas 
neišpjovė griaunančios pradalgės per jo miestą, jis neiššliau- 
žė iš griovio kaip pirmykštė gyvybės forma. Sėdėdamas ant 
griovio krašto, žiūrėjo į nuniokotą aplinką. 

Atliekų konteineris įsirėžė į didžiulį ąžuolą maždaug už 
dvidešimties metrų. Jis buvo apvytas aplink kamieną kaip 
ankšta xankovė. Iš namų liko tik griuvėsių krūvos. Didingi 
seni medžiai riogsojo ant šono, šaknys begėdiškai kyšojo 
virš žemės. Bažnyčios varpas trenkėsi į gėlininko parduotu- 
vės mašinų aikštelę ir sudaužė neonine iškabą. 

Ezis lėtai atsistojo. Keliai virpėjo. Įsirėmęs į juos ranko- 
mis, susilenkė ir keletą kartų giliai įkvėpė. Atsargiai palietė 
geliantį smilkinį ir atitraukė kruvinus pirštus. Krušos gaba- 
las pramušė odą, ir toje vietoje iškilo gumbas kaip kiaušinis. 
Visais kitais atžvilgiais jis rodėsi dar visai tinkamas veikti. 

Įvertinęs vien šios gatvės griuvėsius, jis suprato, kad apy- 
gardos žmonėms jo dar prireiks. Kuo greičiau kibs į darbą, 
tuo geriau. Jis nušlubavo atgal prie mašinos, kuri vingria- 
me tornado kelyje išliko sveika, tik užpakalinio lango stiklas 
buvo išplėštas. 

Įsirangė už vairo, uždarė dureles, pasižiūrėjo atgal į atlie- 
kų konteinerį ir baugiai papurtė galvą. 

Jis turėjo būti negyvas. 

Padėkojo Dievui, kad taip nėra, ir nusistebėjo, kodėl jo pa- 
sigailėta. 

Nebuvo itin religingas. Iš tikro jame tūnančios krūvos te- 
ologinių abejonių varė Korą į neviltį ir vertė melstis už jo 
abejotiną pomirtinę ateitį. 

Bet šis kartas jam įskaitytas. Kad ir kas būtų tas Dievas, 
jis gailestingas. Šį vakarą pasigailėjo Ezio gyvenimo. Ir Ezis 
žinojo kodėl - jis dar neatliko savo paskirties čia, pirmoje 
stotelėje. Jo laikas dar nesibaigė. Savo darbo žemėje dar ne- 
padarė. 

Šį vakarą jam buvo duota antra galimybė. 

Ir antras raktas. 


"Hoturiasdošimt antras skyrius 


Džekas ištraukė kojas iš šlapių, purvinų ir mėšlu aplipusių 
batų ir kartu su kojinėmis paliko juos pagalbiniame kamba- 
ryje ant grindų. 

Kai šviesa rūsyje dingo, jis apgraibomis nuėjo prie lenty- 
nos, kur prieš tai matė žibintą. Juo pasišviesdamas uždegė 
žvakes. Jie prasigrumdė rūsyje dar pusvalandį, kol jis įsitiki- 
no, kad vėjas gerokai susilpnėjo, ir už durų buvo girdėti tik 
stiprus lietus. 

Kai atidarė duris, jam ant galvos pasipylė liūtis, bet jis iš 
karto pajuto temperatūros pokytį. Karštis nukrito gal de- 
šimčia laipsnių. Nors pliaupė, oras atrodė gaivus ir šviežias. 
Audra nukeliavo Luizianos link. Rytų pusėje blykčiojo tan- 
kūs žaibai. 

Kai išlindo iš rūsio, su Ana atsikvėpė pamatę, kad namas 
tebestovi. 

— Atrodo, nepaliestas. Eime patikrinti. - Kol jie aplenkda- 
mi giliausias balas bėgo per liūtį, jis laikė Deividą ant rankų. 
Bėgdami jie visą kelią juokėsi, tai buvo išraiška jausmų, ku- 
riais ne taip lengva pasidalyti. Kol pasiekė namus ir užsika- 
barojo verandos laiptais, buvo šlapi iki paskutinio siūlelio ir 
išsekę nuo juoko. 

Jie greitai patikrino kambarius. Medžio šaka buvo išdau- 
žusi svetainės langą, ir dabar baldus merkė lietus. Virš antro 

aukšto koridoriaus buvo nuplėštos skiedros, ir keliose vie- 
tose tekėjo. Elektros vis dar nebuvo, tylėjo ir telefonas, bet 
didesnių nuostolių nematė. 

Varvantis stogas ne bėda, tose vietose greitai buvo pa- 
kišti virtuviniai puodai. Džekas išėmė didžiausius išdaužto 
lango gabalus, tada prie kiauro rėmo prikalė šiukšlių maišą, 
kad lietus neniokotų svetainės. Palikęs Aną ir Deividą tarp 
daugybės degančių žvakių, jis vėl išėjo laukan prie aptvaro 
pažiūrėti, ar arkliai sveiki. Vieno šone buvo žaizda, bet neat- 
rodė labai gili. Stebuklas, bet kiti, rodos, išvengė skriejančių 
nuolaužų. Kol neišauš, jis nepamatys, kas atsitiko galvijams 
ir kitam turtui. 

Palikęs apavą už nugaros, jis nuėjo į virtuvę ir uždegė žva- 
kę, kurią buvo palikęs ant stalo eidamas į lauką. Viršuje pro 
praviras vonios kambario duris matė mirksinčią žvakės švie- 
są ir girdėjo Deivido balsą. Jis pabeldė į staktą ir įkišo galvą. 

— Gali jau įeiti, Džekai. - Berniukas buvo ką tik ištrauktas iš 
vonios. Ant grindų išmėtyti šlapi rankšluosčiai. Jis vilkosi piža- 
mą. - Maudžiausi prie žvakių. - Dvi degė ant rankšluosčių sta- 
lo, viena ant komodos. Jos metė plazdančius šešėlius ant sienų 
ir lubų. - Buvo nuostabu. Žvakės vonią pavertė urvu, ar ne? 

Deividui šis vakaras darėsi panašus į vieną didelį nuotykį. 
Veikiausiai buvo toks pat įdomus, kaip pažadėtoji kelionė 
į „Šešias vėliavas“. Berniukas nesuvokė, koks pavojus jam 
grėsė vagonėlyje. Džeką nupurtė šiurpas vien nuo minties, 
kas Deividui galėjo atsitikti, jeigu pats būtų nors minutę pa- 
vėlavęs. 

— Kur mama? 

— Laukia manes pasimelsti. 

— Tai geriau eik. 

— Ar ateisi? 

- Jeigu nori. 

Juodu su Deividu nuėjo į berniuko miegamąjį. Ana buvo 
pasilenkusi prie lovos ir smalsiai pažiūrėjo į Džeką, kai jis 

paskui Deividą įžengė į kambarį. Ji irgi atrodė atsigavusi po 
vonios. Buvo apsirengusi, bet plaukai šlapi. Ne nuo lietaus. 
Buvo išsitrinkusi galvą. Kvepėjo gėlėmis, ir tai dar labiau pa- 
ryškino, kad jis smirdi tvartu. 

Susidrovėjęs jis trūktelėjo pečiais ir parodė į Deividą. 

- Jis, na, jis norėjo, kad išgirsčiau jo maldeles. 

Deividas įlipo į lovą, pasitaisė pagalvę, išsidėstė pasirink- 
tus gyvuliukus, su kuriais šiąnakt miegos, patikrino, ar di- 
nozaurų knyga pasiekiama ant naktinio stalelio, tada sudėjo 
rankas po smakru, užsimerkė ir ėmė melstis. Džekas nuleido 
galvą ir taip pat užmerkė akis. Troško, kad Ana girdėtų tyrą 
savo vaiko balsą, kai šis prašė Dievo palaiminti tuos, kuriuos 
myli. Iš visų dalykų, kurių ji negirdėjo: muzikos, lūžtančių 
bangų ir vėjo, šniokščiančio pro tuopų šakas, - šitą balsą vei- 
kiausiai labiausiai trokštų išgirsti, ir Džeko širdis plyšo dėl 
jos negalės. 

— Dieve, palaimink Džeką ir padaryk taip, kad jis: mūsų ne- 
paliktų. 

Džekas pakėlė galvą. Jis dirstelėjo į Deividą, tada į Aną. 
Ji veikiausiai skaitė iš Deivido lūpų, nes tą pačią akimirką 
pažiūrėjo į Džeką, ir kai jų akys“ susitiko, greitai nukreipė 
žvilgsnį. Pasilenkusi pabučiavo Deividą ir parodė, kad myli. 

— Aš tave taip pat myliu, mama. 

— Labanakt, Deividai. 

— Džekai, ar tu dar būsi čia rytą, kai atsikelsiu? 

- Aišku. Tikiuosi, padėsi man apžiūrėti, kokių nuostolių 
audra padarė. 

— Jėga! 

Ana užpūtė žvakę ant naktinio stalelio. Deividas įsikniau- 
bė į pagalvę ir užsimerkė. Kol Ana ir Džekas nuėjo iki durų, 
jis jau miegojo. 

Koridoriuje jie atsisuko vienas į kitą pro savo degančias 
žvakes. 

— Tai gali pasirodyti pernelyg įžūlu. Įžūlu, - jis pakartojo, 
kai ji parodė nesupratusi. - Nemandagu. - Ji linktelėjo. - Ar 
neprieštarautumėte, jeigu pasinaudočiau jūsų dušu? 

Ji mostelėjo į vonios kambarį. 

— Nes vagonėlis... Vagonėlis... 

Ana pakreipė galvą, kaip daro girdintys žmonės, kai nori 
parodyti, kad klausosi. Bet akys buvo įsmeigtos į jo lūpas, ir 
tai jį trikdė. 

— Na, kol kas galiu tik tiek pasakyti, nunešė didumą tvar- 
to stogo. Draudimas už tai atlygins. Dalis tvoros išplėšta. 
Velniška jėga, jeigu atplėšia velėną tiesiai nuo žemės. Tokio 
tornado iki šiol nesu matęs. Įrankių pašiūrė prarasta. Rytoj 
geriau apžiūrėsiu. Tamsoje ir taip lyjant sunku pasakyti, ko- 
kie tikri nuostoliai. Kai ko gal nesužiūrėjau. 

Jis sekė jos pirštus, kai ji rodė žodį vagonėlis. 

Džekas nusisuko, paskui, suprasdamas, kad pati rytoj jį 
pamatys, pasakė: 

— Suplotas kaip konservų skardinė, tarsi kas būtų ant jo 
atsistojęs. 

Ana žiūrėjo į jo burną, kai jis tarė žodžius, ir net dar kurį 
laiką. Tada nuleido akis ir spoksojo nieko nematydama. Van- 
dens, lašančio nuo lubų į puodus ir prikaistuvius, ji negirdė- 
jo - keistas fonas. 

Džekas beveik palietė jos dilbį, tačiau paskutinę akimirką 
atitraukė ranką. Ji pastebėjo judesį ir vėl pakėlė akis. 

— Mes laimės kūdikiai, Ana. 

Ji pažvelgė į Deivido kambarį. Džekas matė, kaip jos go- 
murys sunkiai rydamas sutrūkčiojo. Beveik su ašaromis aky- 
se galva palinko jo pusėn. 

— Apie ką čia kalbėjome?.. Norėčiau nusimaudyti, jeigu ga- 
lima. Nebent jūs... - Jis buvo taip įsijautęs į žvakių mirgėji- 
mą ir šešėlius ant jos veido, kad jo prašymas ištirpo ore. 

Kai jo lūpos nustojo krutėjusios, ji pakėlė akis. 

— Jeigu jūs neprieštaraujate... 

Prašom - ji parodė ir lūpomis pakartojo. 

— Tada gerai. Ir aš, na, aš susirangysiu savo priekaboje. Ne 
pirmas kartas, ir nėra taip blogai. 

Dar jam nebaigus kalbėti, ji jau mostagavo liautis. 

— Ką? 

Ji parodė miego ženklą ir mostelėjo žemyn. 

- Ant sofos? Jūs tikra? 

Ana linktelėjo. 

Jis pamindžikavo ant vienos basos kojos, paskui ant kitos. 

— Na, gerai pagalvojus, nebloga mintis. Kai šviesos nėra ir 
visa kita, gal galėčiau pabūti... 

Ji linktelėjo ryžtingiau ir truputį nekantriai. 

Džekas turėjo nusileisti. 

— Gerai, tada, na... - Jis vis dar mindžikavo, nebesumoda- 
mas nei ką sakyti, nei ką daryti, tik žinodamas, kad nenori 
va taip pasakyti labanakt ir išsiskirti. - Aš, na, išsimaudysiu 
ir leisiu jums, suprantate, eiti gulti. Jūs tikriausiai pavargu- 
si. Labanakt. 

Ji parodė Labanakt, tada apsisuko ir nuėjo koridoriumi 
į savo kambarį, pasišviesdama žvake, aplenkdama puodus, 
kuriuose jau dabar buvo gana daug lietaus vandens. 


Džekas ilgai stovėjo po dušu, leisdamas karštai srovei teš- 
kenti į pakaušį, po to tarp menčių, kad atpalaiduotų susikau- 
pusią įtampą. Išsimuilino, nusiplovė ir vėl išsimuilino, tada 
stovėjo po vandeniu, kol šis atvėso. 

Nusišluostęs įlindo į švarius džinsus ir trumprankovius, 
kuriuos laikė atsargai pikapo įrankių dėžėje kaip tik tokiems 
atvejams. Išplovė vonią, surinko šlapius savo ir Deivido 
rankšluosčius, norėdamas nunešti juos į pagalbinį kambarį 
kartu su savo šlapiais drabužiais. 

Bet kai išėjo į koridorių, išgirdo tylų kūkčiojimą, sklindan- 
tį iš Anos kambario. 

Jis padvejojo. Kokią pusę sekundės. 

Numetęs drėgną glėbį ant grindų, perėjo koridorių ir dirs- 
telėjo į miegamąjį. Ji buvo padėjusi žvakę ant naktinio stale- 
lio ir pasiklojusi lovą, bet pati sėdėjo supamojoje kėdėje prie 
lango ir verkė. 

Nenutuokė, kad jis pasirodė, kol nepamatė jo atvaizdo 
lange. Krūptelėjusi greitai nusišluostė nuo skruostų ašaras, 
atsistojo ir atsisuko. 

— Nenorėjau jūsų trukdyti, Ana. Tiesiog norėjau paklausti, 
kaip jaučiatės. 

Ji ilgai žiūrėjo į jį. Galiausiai dešine ranka parodė raidę b, 
pakėlė delną prie lūpų ir mostelėjo į priekį, tarsi siųsdama 
jam bučinį. Ačiū. 

— Už ką? 

Ana droviai į jį pažiūrėjo, tada parodė Deivido vardą. Dže- 
kas dusliai atsakė: 

— Dėl Dievo meilės, Ana, jūs neturite už tai dėkoti. 

Ji užsispyrusi papurtė galvą ir vėl parodė tą patį ženklą. 
Tačiau šįkart pirštai liko prie lūpų, šios ėmė virpėti ir akys 
vėl prisipildė ašarų. 

— Nagi, nagi. - Jis žingtelėjo arčiau, kad padėtų rankas jai 
ant pečių. - Dabar jau viskas gerai. Jūs buvote išsigandusi. 
Po velnių, aš buvau išsigandęs, bet iš tikro nieko blogo neat- 
sitiko. Deividas saugus. Ir tai svarbiausia. 

Atrodė visiškai suprantama prisitraukti ją prie savęs. Už- 
dėjęs ranką jai ant viršugalvio, jis priglaudė ją sau po sma- 
kru. Anos ašaros gėrėsi į jo baltinius. Nerangiai plekšnojo jai 
per nugarą. 

- Nesijaudinkit. Čia tik pavėluota reakcija į nerimą, tik 
tiek. Jeigu jums reikia išsiverkti, išsiverkite. Išsiraudokite. 
Nusipelnėte gerai išsiverkti. Pabūsiu tiek, kiek panorėsite. 

Kaip prieš tai rūsyje, ji negalėjo skaityti iš jo lūpų, bet tie- 
sioginė žodžių reikšmė nebuvo svarbi. Abu jautė vienas kito 

mintis. Ji uždėjo pirštų pagalvėles ant jo gerklų ir lytėdama 
klausėsi. Jis nesiliovė kalbėjęs, iš tikro šnibždėjęs, perduo- 
damas savo patikinimus virpesiais. 

- Deividas jus baisiausiai pergąsdino, šitaip pradingda- 
mas vidury dienos. O dar tas tornadas užgriuvo ant galvos. 
Bet viskas baigėsi laimingai, tiesa? - Ji tebelaikė galvą nulei- 
dusi, bet pirštai pakilo prie lūpų ir sustojo, vos vos švelniai 
jas liesdami. - Negalėčiau sakyti, jog kaltinu, kad verkiate. 
Pats šį vakarą keletą kartų vos neapsižliumbiau. Buvau su- 
krėstas, pasiklausęs jo maldų. Todėl suprantu, kaip jaučia- 
tės. - Brūkštelėjo ratu jai per nugarą. - Dabar jau gana. Aš 
būsiu čia pat. 

Jis liovėsi kalbėjęs, bet jos pirštai liko prie jo lūpų. Jis 
švelniai juos pabučiavo. Tada dar kartą. Ji uždėjo ranką ant 
jo lūpų, ir jis pabučiavo jos delną. Kai jos ranka slinktelėjo 
ant jo smakro, švelniai pabučiavo jai į smilkinį, tada į skruos- 
tikaulį. 

Ir ten jo lūpos sustojo. 

Amžinai. 

Koljo širdis nepradėjo plakti kaip papliauška. 

Džekas palenkė galvą į šoną, ir,ji pasuko galvą, ir jų lūpos 
susitiko. Jie atsitraukė ir pažiūrėjo vienas kitam į akis, tarsi 
bijodami paskubėti. Jo rankos įsitempė, ir glėbys pasidarė 
ankštas. Prispaudė jos lūpas prie savųjų ir pabučiavo. 

Jis pagalvojo: O Dieve, o Dieve, nes jos burna buvo labai 
švelni ir tokia saldi, ir gundomai imli. 

Po akimirkos Džekas ryžtingiau suvirpino liežuvį prie jos 
burnos, ir ji svetingai jį įsileido. 4 

Visas kitas pasaulis staiga atsitraukė. Baimė ir nerimas 
nukrito kaip geležiniai pančiai. Tarsi užuolaida ant Džeko 
praeities. Jis visas buvo čia, paniręs į Aną. Visos juslės pil- 
nos jos. Jos oda ir plaukai, persmelkti gėlių aromato. Trapus 
prie jo palinkęs kūnas. Neįtikimas jos burnos skonis. Nieko 
panašaus per savo gyvenimą nebuvo patyręs. 

Kai visa tai buvo atimta, jis susverdėjo nuo staigios ne- 
tekties. 

Atsimerkė ir žiūrėjo, kaip ji traukiasi nuo jo, lūpos su- 
čiauptos, krūtinė smarkiai kilnojasi. Jis keikė save, kad buvo 
toks beviltiškas kvailys. Taip, buvo apsvaigęs. Buvo pakvai- 
šęs nuo aistros. Bet ar ir ji buvo? Kodėl turėtų? Pažiūrėk į 
juos. Ji žavi, o jis... na, ne žavus. Ji buvo ištekėjusi, bet atro- 
dė, tarsi būtų skaisti, o jis - nė iš tolo. Su tokia puikia intu- 
icija, Ana turėjo suvokti, kad jo jai mažiausiai reikia ir taip 
sudėtingame gyvenime. 

Jis maldaujamai pakėlė ranką. 

- Ana. Atsiprašau. Aš... 

Liovėsi kalbėjęs, kai ji ištraukė palaidinukės apačią iš džin- 
sų ir skubiai atsisagstė sagas. Buvo paralyžiuotas iš netikėtu- 
mo, paskui - žvelgdamas į lygią siaurą odos juostelę - ištiktas 
šoko. Jos krūtis slėpė audinys, ir tai buvo seksualiau, nei būtų 
buvusi nuoga. Galbūt. Vis dėlto norėjo matyti ją nuogą. 

Buvo įsitempusi kaip styga. Užgniaužusi kvapą. Laukianti. 

Jis palinko ir pakišo rankas po palaidinuke. Keletą sekun- 
džių pirštai bėgiojo jos šonkauliais, o akys žvelgė į jos akis, 
tada prisitraukė ją ir vėl įsismelkė į lūpas. 

Jos oda buvo švelni, visai kaip įsivaizdavo, kūnas toks pa- 
gavus, kaip ir vylėsi, ji taip pat jo troško. Anos rankos apsi- 
vijo jo kaklą, ir šitame surakintame glėbyje jis žengė toliau, 
kol ji atsirėmė į sieną. Palenkęs galvą, jis bučiavo jos kaklą, 
krūtinę, krūtis. Iš jos gerklės išsiveržė žemas gilus garsas, ir 
jis pabučiavo kaklą, tada vėl grįžo prie lūpų. 

Ana išlenkė juosmenį ir pasitrynė į jį. Džekas sukišo ran- 
kas į užpakalines jos džinsų kišenes, pakėlė ją aukščiau, dar 
tvirčiau prispaudė. Rankas nuleidusi ant pečių, ji energingai 
jį atstūmė ir apsuko, tad dabar jo mentės rėmėsi į sieną. Ji 
pakėlė jo marškinius ir atvira burna bučiavo krūtinę, pilvą. 
Jautė jos liežuvį ant odos, ir kai ji lyžtelėjo spenelį, jam pasi- 


rodė, kad galva skilo. 

Jis grabinėjo praskiepo sagas, o kai jas atsisegė, Ana įsi- 
veržė vidun. Jis kimiai kartojo jos vardą, ir tas garsas buvo 
panašus gal į juoką, gal į atodūsį, bet jame aiškiai skambėjo 
maloni nuostaba. Jos glamonė buvo švelniai spaudžianti ir 
išsunkė sėklos lašelį. 

— O Dieve, - sudejavo jis. 

Atrodė, kad nuovoka suplasnojo milijonais sparnų ir jį ap- 
leido. Supratęs, kad nieko daugiau nenuveiks, jeigu nenuga- 
lės drovumo, jis ištraukė jos ranką ir šnopuodamas pratarė: 

— Nenoriu išlieti. Aš irgi noriu jus liesti. 

Regis, ji suprato, bent jau esmę, nes nusivedė prie lovos, 
nusimovė džinsus. Išsinėrusi iš jų, nusivilko ir palaidinukę. 
Jis neįžvelgė jos kūne jokio trūkumo, ir tas tobulumas bau- 
gino. 

Jis jautėsi netašytas ir nerangus, o ji nerodė jokio baikš- 
tumo. Sukišo rankas į užpakalines jo džinsų kišenes ir nu- 
smaukė juos žemyn, braukdama delnais per sėdmenis. Penis 
styrojo tarp jos rankų, ir ji spoksojo į jį atvirai susidomėjusi. 
Mažuose delnuose jo lytis atrodė pritvinkusi, sunki ir kieta. 
Šis piestu stovintis jo vyriškumo įrodymas grąžino pasitikė- 
jimą. Iš tiesų jis pasijuto svaigstąs nuo puikybės. 

Jos krūtys buvo gražios. Iš tikrųjų tobulos. Speneliai su- 
kietėjo nuo jo glamonėjančių pirštų ir liežuvio. Švelniai juos 
čiulpė, kartu krumpliais braukė per pilvą, bambą. 

Kelnaitės buvo šilkinės. Plaukeliai jose minkšti. Viduryje 
labai šlapia. 


Ji gulėjo po juo, regis, labai ilgai, bet vis tiek trumpai. Nieka- 
da nebūtų per ilgai. Neprieštarautų, jeigu jis užmigtų ir ne- 
krustelėtų iki ryto. Patiko jausti jo svorį, jo spaudimą viduje. 

Bet jis nemiegojo. Retkarčiais pajusdavo jo pirštus kede- 
nant plaukus, glostant galvą. Jo šiurkštus žandas trynėsi į 
jos akiduobę. Dantys sužnybo kaklą. Vylėsi, kad ir jis mėgau- 
jasi jųdviejų artumu. 

Bet galiausiai jis pasivertė ant šono. Atsisuko į jį. Susi- 
glaudė nosimis. Prie skruosto pajuto lūpas, tad atsitraukė 
pamatyti, ką jis sako. 

— Ar jus įskaudinau? - Ji papurtė galvą. - Pagalvojau, kad 
jūs... Na, buvote lyg ir įsitempusi, kai... 

Ji nusišypsojo ir palietė pirštų galiukais jo lūpas. Kai jis 
skverbėsi, truputį skaudėjo. Jau seniai bebuvo su vyru ir pa- 
gimdė kūdikį. Kaip miela, kad Džekas taip ją jaučia. 

Betgi tas menkas nepatogumas truko labai trumpai. Ji 
apglėbė jo šlaunis kojomis ir begėdiškai reikalavo lįsti dar gi- 
liau. Net raustelėjo pagalvojusi, kaip noriai atsidavė. Juk jis 
niekaip negalėjo jos nepamylėti. Persigandusi, kad sustos po 
pirmo bučinio, pati ėmėsi iniciatyvos. 

Troško jo. Jeigu šis vakaras nebūtų taip pasibaigęs, būtų 
amžinai gailestavusi. Rytoj tebūnie kaip bus. Bet dabarjuodu 
kartu, ir Džekas žvelgia į ją su tokia pat svajinga išraiška. 

Jis smiliumi paglostė skruostą. 

— Jūs tokia graži, Ana. 

Lūpomis ištarė: Ir jūs taip pat. 

Jis nusikvatojo. 

— Aš? Gražus? Juokinga. 

Jūs toks. Pirštai primygtinai brėžė raides. 

— Maniau, kad mano veidas iškalbingas. 

Suprato, kad Džekas traukia ją per dantį. Taip ir yra. 

Kai jo akys ieškojo jos akių, šypsena pamažu blėso. 

— Ką jis dabar jums sako? 

Pirštai uoliai išvedžiojo žodžius: Kad jūs labai patenkintas 
būdamas čia, va ką. 

— Na, jis nemeluoja, - atsakė jis. 

Ką jūs pasakėte? 

— Pasakiau, kad jis... 

Mostelėjo baigti. Tai supratau. Ką pasakėte, kai... 

— Kai?.. - Jis paliko klausimą kaboti ir juokingai pakėlė 
antakius. 

Ji ilgai ir reikšmingai į jį žiūrėjo. 

— Ak, turite omeny, kai aš, kai jūs, kai mes... suartėjome? 

Ji linktelėjo. 

— Velnias, Ana, neatsimenu. Ar tai svarbu? 

Nebent jūs ištarėte kitos moters vardą. 

— Prisiekiu, ne. 

Gerai. 

Jis nykščiu perbraukė jai per lūpas. Jo šypsena buvo meili 
ir truputį liūdna. 

— Ana, tikrai neatsimenu, ką pasakiau, bet kad ir ką ban- 
džiau, tai nė iš tolo neišreiškė to, ką jaučiau. 

Ji įsikniaubė veidu į jo krūtinės gaurus, bet ranką laikė 
taip, kad jis matytų, ką rodo. Norėčiau, kad būčiau tai girdė- 
jusi. 

Džekas pakėlė jos galvą. 

- Ir aš norėčiau. 

Jai labai knietėjo papasakoti, kad vėl mokosi kalbėti, bet 
suabejojo. O kas, jeigu neišmoks to, ką užmiršo? Galįgūdžiai, 
kuriuos taip skausmingai buvo išsiugdžiusi, beviltiškai din- 
go. Pakurstytų jo viltis, o paskui netesėtų. Nuvilti save būtų 
gana blogai. Nuvilti Džeką - šito jos širdis neatlaikytų. 

Tad geriau kol kas nieko nepasakoti. Kai pirmą kartą iš- 
tars jo vardą, nori, kad jis skambėtų gerai. Kol nebus tikra, 
kad pajėgs, liks nebyli ir mokysis paslapčia. 

Taigi tik pasakė: Žinau, kaip skamba jūsų balsas. 

- Šit kaip? 

Ji linktelėjo ir palietė jo skruostus, tada pabrūžavo aukš- 
tyn žemyn per barzdos ražieną. 

- Šeriai? - Truputį pagalvojęs pasakė: - Neblogas apibūdi- 
nimas. Mano balsas nėra melodingas. Jis gana šiurkštus. 

Kvailoka Džeko šypsena privertė nusijuokti, nes jos šyp- 
sena tokia pat jausminga. Jie pasibučiavo, trumpai ir švel- 
niai. Tada ilgai ir aistringai. Ir jie niekaip nepajėgė liautis 
lietę vienas kitą. Pirštai šiaušė jo krūtinės gaurus, ir tai jai 

buvo nauja, nes Dino krūtinė buvo plika. Tada apčiupinėjo 
raktikaulio briauną ir petį, po to nusileido ant bicepso. Smal- 
siai paspaudė, ir jis įtempė raumenį. 

Ji parodė: Turiu du klausimus. 

— Taip, žinau, kad esu kietas. Bet ne, stengiuosi nesipūsti. 

Ana pliaukštelėjo jam per ranką. 

- Atsiprašau, negalėjau susilaikyti. - Jis greitai ją pabučia- 
vo ir padėjo galvą ant pagalvės. - Klauskit. 

Ji pakėlė pirštą, rodydama, kad tai pirmas klausimas. Kas 
atsitiko šį rytą? 

- Šerifo įstaigoje? Jie mane paleido. Dėl įkalčių trūkumo. 
Ana, ne aš tai padariau. 

Žinau. Nebūčiau patikėjusi, kad galėtumėte nuodyti mūsų 
bandą, bet... 

Džekas suėmė jos rankas. 

— Turėjote visišką teisę būti įtari. Tik žinokite: tai padarė 
Emoris Lomaksas. 

Ana nelabai nustebo, bet paklausė, iš kur jis žino. 

Jis papasakojo apie paperkamą žmogų, vardu Džesis Gar- 
sija, ir apie savo susidūrimą su Lomaksu banke. Kai baigė, ji 
juokėsi iš žodinio paveikslo, kurį jis nupiešė. 

Jūs grasinote peiliu jo vyriškumui? 

— Nieko kito nesugalvojau, kas atkreiptų jo dėmesį. 

Laikydama jo veidą tarp rankų, bučiavo kur pakliūva, tada 
įsisiurbė į lūpas. Norėjo skverbtis giliau, bet jis atlošė galvą 
ir susirūpinęs į ją pažiūrėjo. 

— Ana, nenoriu jūsų skaudinti būdamas čia. 

Tas pareiškimas jai užminė mįslę, o rimta išraiška išgąsdi- 
no. Ji papurtė galvą. 

— Taip, taip gali atsitikti, - jis paprieštaravo. - Kadjau apie 
tai prakalbome, jūs nieko apie mane nežinote. Ar Delrojus 
kartais nepasakojo, ką jam sakiau? Kad klajoju iš vietos į vie- 
tą, keičiu darbus. Kad aš... 

Bastūnas, - parodė ji. 

— Tikslus apibūdinimas. Na... - Spoksojo jai į akis. - Nepa- 
klausėte, kodėl taip gyvenu. 

Ne, nepaklausė. Ana suprato, kad jai tai nesvarbu. Žino 
viską, ką jai reikia apie jį žinoti, - kad jis geros širdies ir švel- 
nus, išdidus, ginantis, stiprus, protingas. Jai svarbu, koks 
šis žmogus dabar, ne jo praeitis, kuri jį aiškiai slėgė. Kad ir 
kokios aplinkybės jį būtų atbloškusios į jos gyvenimą, tuo 
džiaugėsi, ne apgailestavo. Bet tai būtų per sunku pasakyti, 
rodant kiekvieną raide, todėl atsakė paprastai: Aš žinau, ką 
svarbu žinoti, Džekai. 

— Galėčiau dėl to pasiginčyti. - Jis susiraukė, tarsi ginčy- 
tųsi. Tada pridūrė: - Yra dar kai kas, apie ką turėtumėte pa- 
galvoti. Žmonės bjaurūs. Tokia jų prigimtis - piktdžiugiauti. 
Jūs pirmas taikinys patiems juodžiausiems gandams. Kieno 
koks sumautas reikalas, su kuo jūs miegate, bet esate našlė 
ir kurčia, tad gandai tampa sultingesni. 

Jai nepatiko tai, ką jis sakė, bet tai tiesa. Jūs girdėjote gan- 
dus apie Delrojų ir mane? 

— Taip. - Jis matė, kaip ji susikrimto, nes puolė aiškintis. — 
Aš niekada tuo netikėjau. Žinojau, kad tai melas. Bet kai jie 
ims kalbėti, kad miegate su savo samdiniu, tai bus tiesa. 

Taip, ir aš džiaugiuosi. 

— Aš taip pat. - Jis pridėjo delną jai prie skruosto. Jo iš- 
raiška pasakė daugiau negu žodžiai, kuriuos ji skaitė iš 
lūpų. - Dievas mane prakeiks kaip savanaudį šunsnukį, jeigu 
dėl manęs jums teks kentėti, bet aš troškau būti su jumis, 
Ana. Troškau nuo tada, kai pirmą kartą jus pamačiau. 

Ir ji prisiminė, kaip pirmą kartą jį pamatė: su aplamdyta 
šiaudine skrybėle, nunešiotais batais ir saulės akiniais, besi- 
siūlantį pagelbėti prie mašinos. Šis prisiminimas lydės ją iki 
pat mirties. Gal j jau tada pajuto Biešstant meilę. 

Dabar tikrai jį myli. 

Visu kūnu prisiglaudusi arčiau, ji be atvangos jį bučiavo, 
vildamasi, kad bučiniai perduos nors mažą dalelę jausmų, 

kuriuos jis pažadino. Nuleidusi ranką žemyn, ėmė jį glamo- 
nėti, mėgaudamasi muskuso kvapu, jo lyties karščiu ir tvir- 
tumu. Jis atsidavė. Ir mėgavosi jos smalsumu. 

Bet smalsumas užleido vietą geismui, ir jos prisilietimai 
tapo erotiškesni. Nuo užplūdusio susijaudinimo jam aptemo 
akyse. Veidas maloniai įsitempė. Kai paėmė į burną, jautė jo 
aimanų virpesius. Ji ir vėl skaitė savo vardą jo lūpose ir žino- 
jo, kada jį švelniai taria iš jausmų pertekliaus, o kada rėkia 
aistros genamas. 

Juodu mylėjosi visa siela. 

Suvirpėjo, kai jis jaukiai paniro į ją, regėjo jo akis, bėginė- 
jančias jos kūnu, besimėgaujančias jos formomis ir linkiais. 
Žiūrėjo, kaip jo lūpos prilipo prie jos krūtinės, bet užsimerkė 
pajutusi, kaip burna keliauja per ją. Liežuvis brėžė griove- 
lius ant jos šlaunų. Jis spaudė veidą į jos pilvo minkštumą, 
bučiavo bambą. Apvertęs ant pilvo, išbučiavo visą nugaros 
griovelį, tada snustelėjo padėjęs žandą ant strėnų. 

Ją pačią nustebino jos juslingumas. Su Dinu ji mėgaudavo- 
si sveiku seksualiniu gyvenimu, bet niekada nesijautė tokia 
laisva ir nesivaržanti. Gal dėl to, kad kitoje koridoriaus pusėje 
miegodavo Delrojus. Gal kad Dinas nebuvo toks išmoningas 
meilužis. Kad ir kaip ten būtų, su Džeku ji nė kiek nesigėdijo. 

Nesigėdijo net tada, kai jis praskėtė šlaunis ir burna, lie- 
žuviu prilipo prie jos, kol ji patyrė svaiginantį orgazmą. Vos 
jį pajuto — per ją nusirito antroji jaudulio vilnis ir siūbavo 
ją kaip bangą, kol pasiekė viršūnę. Galiausiai vėl atsimerkė, 
kad pamatytų Džeką, išlinkusį virš jos, braukiantį drėgnus 
plaukus jai nuo kaktos ir meiliai besišypsantį. 

- Jūs niekada nebuvote šitaip pamylėta? 

Matė, kad jam malonu, kai pavargusi papurtė galvą. 

— Ak, na, tai gerai. Turiu omeny, kad džiaugiuosi taip pa- 
mylėjęs. 

Pakėlė galvą ir jį pabučiavo, jausdama juos abu ant jo lūpų, 
tada užsimerkė ir nugrimzdo į miegą. 


362 + Sandra Brown 


Truputį nusnūdę, jie vėl mylėjosi, šį kartą veidas į veidą, 
lėčiau ir ne taip aistringai, bet taip pat stipriai ir juslingai. 
Tada Džekas apsigaubė paklode, apgaubė ja Aną, nusine- 
šė į supamąjį krėslą ir pasisodino ant kelių. Jie bendravo 
per odą, per kiekvieną įkvėpimą, kiekvieną širdies tvinks- 
nį. Žodžiai buvo nereikalingi. Jiems nereikėjo kalbėtis. Jie 
turėjo tylą. 

Kai pradėjo brėkšti, net nepakėlusi galvos nuo jo krūtinės, 
Ana pasakė, kas jos širdyje. Nors rodė ženklais, jis suprato. 
Nes pakėlė jos ranką prie lūpų, pabučiavo delną ir ištarė. Ji 
pajuto žodžius. 4 

- Ir ašjus myliu.  Žad 


Keturiasdešimt trečias skyrius 


Hatias isteriškai nusijuokė. Kai suprato, kad griaustinio 
trenksmą palaikė šautuvo šūviu, pasirito ant purvinų name- 
lio grindų ir kvatojosi iki ašarų. 

- Šūdas, Mironai, pagalvojau, kad mes jau lavonai, - pasakė 
šluostydamasis ašaras. - Pamaniau, kad koks nors šio užkampio 
policininkas apsimyžo iš laimės užklydęs į mūsų slaptavietę. 

Sąmojis nepasiekė Mirono smegenų, bet jis vis tiek juo- 
kėsi. 

Deja, perkūnas peraugo į audrą, ir jau visai nebebuvo juo- 

1ga. Tą audringą naktį buvo akimirkų, kai Karlas keikė 

„Kimą, iškrėtusį jam tokį bjaurų pokštą. Jis pabėgo iš ka- 
jimo be menkiausio įdrėskimo. Surengė nuostabų banko 
apiplėšimą ir paspruko. Jis jau buvo pakeliui į malonumų 
kupiną gyvenimą. 

Tiek patyręs žmogus neįsivaizduotų mirsiąs nuo tornado 
užgaidos. 

Visą vakarą su Mironu stovėjo prie lango ir žiūrėjo į tam- 
sius rūsčius debesis. Tylus žalsvas oras nervino Karlą. Su 
tamsa bloga nuojauta dar sustiprėjo, ją pabrėžė klaikūs žai- 
bai, tokių Karlas per savo gyvenimą nebuvo matęs. Liūtis, 
kruša ir baisus vėjas valandų valandas talžė trobelę. Pro sto- 
gą varvėjo kaip pro rėtį. Buvo tikras iššūkis susirasti sausą 
vietelę, kurioje būtų galima nusnūsti. 

Karlo širdyje tūnojo slapta baimė, kad Dievas ant jo rimtai 
užsirūstino, audra - bausmė už visas jo nuodėmes. 

Su šituo rūpesčiu, su trenksmais, kurie lydėjo audrą ir varė 
nugarą pagaugais, su pro stogą pliaupiančiu lietumi ir stings- 
tančiais lavonais kampe - šitaip jis praleido apgailėtiną naktį. 

Šis rytas - visai kita istorija. 

Jį pažadino džiaugsmingas paukščių čiulbėjimas, vėsesnis 
oras ir saulėtas dangus. Nusišlapinęs prie namelio sienos, jis 
paleido variklį. 

— Nagi, pirmyn, - nekantriai ištarė, sukiodamas radiją ir 
ieškodamas vietos stoties. 

Atvirame namelio tarpduryje pasirodė Mironas, raudonos 
akys nuo miego dar raudonesnės, balti plaukai kaip garbano- 
ta aureolė. 

— Ką čia darai, Karlai? - Myždamas į balą, jis tingiai kasėsi 
kiaušius. 

— Atnešk man kokos, gerai? 

Už puodelį stiprios juodos kavos jis būtų atidavęs šimto 
dolerių banknotą iš banko krepšio, bet vienintelis prieina- 
mas kofeino šaltinis buvo tas drungnas salsvas gėrimas. Jis 
beveik pusę valandos išsėdėjo mašinoje, siurbčiodamas gė- 
ralą ir klausydamasis radijo. Kai grįžo vidun, jautėsi atsiga- 
vęs ir energingas, ir ne dėl kofeino poveikio. 

Numetė į šalį tuščią kolos skardinę ir energingai patrynė 
delnus. 

— Mironai? 

- Aha. - Šis kimšo į burną spurgas iš pakelio. Lūpos buvo 
baltos nuo miltelinio cukraus, atrodė dar vaiduokliškai 
blyškesnis. 

— Kraustomės iš čia. 

— Gerai, Karlai. 

- Turiu galvoj tuoj pat. - Tarsi Mironas prieštarautų, Kar- 
las ėmė aiškinti savo sprendimą. - Klausiausi radijo. Žinai, 
kokios dabar visos naujienos? 

— Kokios? 

- Audra. Keliai ir tiltai nuplauti. Žala vertinama milijo- 
nais. Dešimtys žmonių užmušta. Nepalyginti daugiau dingę, 
ir baiminamasi, kad žuvę. Žinai, kaip tie naujienų pranešėjai 
kalba? Visi atrodo liūdni ir baisiai rimti. Žodžiu, vieninte- 
lis dalykas, apie kurį jie vambrija šį rytą, - audra. Ji žiauriai 
nuniokojo rytų Teksasą. Orų pranešėjas net negalėjo suskai- 
čiuoti, kiek buvo tornadų. Naujienos plūsta nenutrūkstamu 
srautu. Stogai nunešti velniai žino kur. Namai sugriauti, 
verslui suduotas smūgis. Mašinos nuplautos į putojančius 
verpetus. Elektros beveik niekur nėra. Telefono ryšio - irgi. 
Gubernatorius paprašė prezidento paskelbti regioną nelai- 
mės zona. Šį rytą visi užsiėmę kaip nors apsitvarkyti. Su- 
pranti, ką tai reiškia? 

— Ką? - Mironas prarijo visą spurgą. 

— Kad niekas mūsų neieškos. - Jis parodė laukan į auto- 
mobilį ir radiją. - Per radiją apie mus nė žodelio. Nė vieno. 
Manai, žmonės mus vaikysis, kai pagyvenusi ponia ir jos ka- 
čiukas pateko į bėdą plaukiojančiame namelyje? Po velnių, 
ne! Surasti ir išgelbėti. Štai kuo jie šiandien bus užsiėmę. Ir 
veikiausiai rytoj, taip pat ir poryt. Dabar pats metas nėšin- 
tis. - Jis nusijuokė. - Čia tai, ką vadini apvaizda, Mironai. 
Velnias, net mes nebūtume geriau suplanavę. 

— Sesilijus sakė, kad čia turėtume prabūti savaitę. 

— Taip, Sesilijus sakė, - niekinamai šnarpšdamas pakar- 
tojo Karlas. - Šūdą Sesilijus išmanė. Jis ginčytųsi dėl šito 
sprendimo, bet kai pamatau galimybę, iškart jaučiu, kada ji 
tikra, o šioji, šikna jaučiu, pati tikriausia. Tai išdulkinkim ją. 
Išvykstame. 

Jie susirinko visą maistą, kad turėtų ką valgyti kelyje. Pa- 
siėmė paką tualetinio popieriaus, gėrimų skardinėse ir bute- 
lių vandens, ir kitką, ką Karlas manė būsiant naudinga. Kol 
Mironas krovė produktus ant užpakalinės sėdynės, Karlas 
apėjo prie bagažinės, kad dar kartą įsitikintų, ar pilnas pini- 

gų kelioninis krepšys vietoje. Jis abejojo, kad Sesilijus būtų 
bandęs jį išdurti, tačiau dėl Konės nebūtų tikras. 

Krepšys buvo vietoje ir, atrodo, nepaliestas. Įsikišo keletą 
šimto dolerių pakelių į kišenę. Smulkioms išlaidoms, pasa- 
kė sau. Kelionės mokesčiams. Mironas jų nepasiges iš savo 
dalies. 

Karlas žiūrėjo, kaip porininkas kėblina iš namelio prie 
mašinos su gaiviųjų gėrimų pakais po pažastimis. Mironas 
visada toks. Niekada nebūna nusiminęs ar išsigandęs. Nie- 
kada nepraranda nuotaikos ir neišsigąsta. Kvailumas saugo 
jį nuo žmogiškų būsenų ir jausmų. 

Tačiau kruvina gėda, kad tokia pinigų suma atiteks prietran- 
kai, kuris nė nesuvoks jų vertės ir teikiamų galimybių. Galbūt 
turėtų palengvinti Mirono rūpesčius, pasiimti jo dalį. Mironui 
tie pinigai būtų per didelė atsakomybė. Jį tik trikdytų. 

Ir ar ne puikiausiai apsišvarintų, jei atsikratytų jo čia kar- 
tu su Sesilijumi ir Kone. Kaip sakoma, užvaldytų visą turtą, 
viskas būtų jo rankose. Būtų atsakingas tik už save ir niekam 
neturėtų atsiskaitinėti. 

Ak, kokia saldi visiškos laisvės galimybė! 

Mironas padėjo gėrimus ant mašinos sėdynės, tada pasu- 
ko atgal į namelį. Karlas išsitraukė pistoletą iš už juostos, 
atlaužė gaiduką ir nusitaikė į vainikuotą Mirono galvą. 

Bet nepaspaudė gaiduko, apsigalvojo. Dar reikia mylių my- 
lias nuvažiuoti, kol pasieks Meksikos sieną. Mironas kvailes- 
nis už bato aulą, bet kartu papildoma pora rankų ir stiprus 
užnugaris. Jis nesiginčydamas vykdė ką liepiamas. Būdavo 
labai pravartus, kai reikėdavo atlikti juodą darbą. Buvo .mu- 
las. Juk nenušauni gero mulo vien dėl to, kad jis bjaurus ir 
kvailas. Jį laikai po ranka, nes jis naudingas. 

Nusprendęs pasilaikyti Mironą, užsikišo pistoletą už juos- 
mens ir uždarė automobilio bagažinę. 

Nepraėjo nė penkiolikos minučių, ir jie buvo pasiruošę iš- 
vykti. Mironas klestelėjo į savo vietą keleivio sėdynėje. Kar- 

las grįžo į namelį paskutinį kartą apžvelgti, ar nepaliko ko 
nors, kas vėliau praverstų. 

Jo akys sustojo prie dviejų kūnų. Ryto šviesoje jie atrodė 
groteskiškai. Jau pradėjo pampti. Atviras žaizdas buvo apli- 
pusios musės. Netrukus lavonai pradės dvokti. 

Staiga jis pajuto sąžinės graužatį, bet greitai jos atsikratė, 
kaip ir minčių apie pikto Dievo bausmę, kai tik audra praėjo. 

Sesilijus ir Konė gavo tik tai, ko nusipelnė, - štai taip. Ji 
buvo trečiarūšė kekšė, neprašyta prisitrynė prie jų ir taip 
pati išsidulkino. Ji buvo neišvengiama bėda. Suprato tą pa- 
čią minutę, kai ją pamatė. 

Kodėl nužudė brolį, nebuvo taip lengva paaiškinti. Bet irgi 
pateisinama. Sesilijus buvo beviltiškas bailys. Ir užsispyręs. 
Jis nebūtų susitaikęs su jaunesniojo brolio viršenybe. 

Išgyvena geriausiai prisitaikę - nepajudinamas gamtos 
dėsnis. Karlas išvadavo žmoniją nuo dviejų silpnų jos narių, 
tai viskas. 

Karlas atidavė jiems niekinamą pagarbą. Adios, judu abu. 


— Kiek supratau iš radijo automobilyje, elektros beveik 
niekur nėra, - pasakė Džekas Anai, kai jie pusryčiams valgė 
duoną su džemu. Maistas šaldytuve jau pradėjo švinkti. — 
Pranešama, kad praeis keletas dienų, kol bendrovė vėl galės 
tiekti elektrą. Visur netvarka ir maišatis. Kurį laiką turėsime 
manytis patys. 

Po pusryčių jis užlipo ant namo stogo ir įvertino žalą. Jam 
reikėjo skiedrų, kad gerai pataisytų, bet tam tarpui užlopė 
skyles dervuotu brezentu. Sumetė, kad galėtų atstatyti įran- 
kių pašiūrę, kai tik susigraibys reikalingų medžiagų. Tvarto 
stogas visiškai nuneštas, ir jam užkloti teks kviestis meis- 
trus. Kai telefono ryšys bus atkurtas, galvojo skambinti ve- 
terinarui dėl arklio, bet paskui, dar kartą žaizdą apžiūrėjęs, 
nusprendė, kad ji nebaisi. 

Baigęs šiuos žygius, pasiguodė Anai susirūpinęs dėl galvi- 
jų ir pasiūlė abiem su Deividu vykti kartu jų pažiūrėti. Bai- 
mintųsi palikęs juos vienus be telefono. 

Ana sudėjo iškylos lauknešėlį iš negendančių produktų, 
bet Deividas išsireikalavo savo dalį atskirai neštis 101 dal- 
matino kuprinėje. Ana pasiėmė fotoaparatą ir kai kuriuos 
reikmenis, pagalvojo, kad nuotraukos, padarytos iškart po 
audros, pravers derantis dėl žalos atlyginimo. 

Audros pėdsakai buvo matyti ir anapus Korbetų valdų 
ribą žyminčios arkos. Džekas sukiojo pikapą pro nuolau- 
žas ir medžių šakas, besimėtančias ant kelio. Elektros laidai 
buvo nuplėšti nuo išverstų stulpų. Jie matė perpus perlenktą 
kelio ženklo stulpą. Gofruotos skardos lakštas nuo Korbetų 
tvarto buvo nuneštas pusę mylios ir atrodė kaip gabaliukas 
raukšlintos folijos. Senasis vėjo malūnas ganykloje riogsojo 
ant šono, sparnai mėtėsi aplinkui. 

Išniręs iš posūkio, Džekas vos nesusidūrė su karve. Laiku 
spėjo užgulti ant stabdžių ir nepervažiavo gyvulio. Keletas 
ragų buvo perėję per kelią ir kitoje pusėje ramiai skabė žolę 
pagriovyje. 

— Tik palik toms protingoms Korbetų karvėms surasti vie- 
tą, kur tvora išversta. 

Tai pasakęs, jis išlipo iš automobilio. Mostaguodamas ran- 
komis, pliaukšėdamas skrybėle ir šūkaudamas, suvarė galvi- 
jus per kelią atgal į ganyklą. Laimė, pasiėmė įrankių dėžę ir 
keletą atsarginių lentų, tad bent laikinai sutaisė tvorą. Gal- 
voje į pirkinių sąrašą įsirašė spygliuotos vielos ritinį. 

Jis pastatė pikapą šiapus galvijų sieto. 

— Toliau geriau eikime pėsčiomis. Nepakenčiu, kai pikapas 
įstringa purve. 

Ana buvo apsiavusi Delrojaus auliniais. Šie buvo gerokai 
per dideli, bet puikiai saugojo kojas nuo purvo ir vandens. 
Deividas avėjo senus batus, bet Džekas bemaž visą kelią jį 
nešė, kai jie suko ganyklos pakraščiu. Banda atlaikė audrą. 
Kiek Džekas matė, jie neprarado nė vieno rago. 

Tai beveik stebuklas, nors ir buvo girdėjęs, kad tokie ura- 
ganai iškrečia keisčiausių pokštų: sugriauna vieną gatvės 
pusę, o kitą pusę palieka nepaliestą. Kartais jie mylių mylias 
keliauja palei žemę, viską šluodami kelyje. Kitais kartais jie 
šokčioja kaip plokščias akmuo vandens paviršiumi, niokoda- 
mi lopus. Šis viesulas, atrodo, staigiai pasisuko į rytus, ap- 
lenkė ganyklą su galvijais ir tai išgelbėjo bandą. 

Jiems grįžtant į automobilį, Džekas smalsavosi, ką galvoja 
Deividas matydamas, kad jis laiko Aną už rankos. Jeigu Dei- 
vidas ir matė, nieko nesakė. Atrodė, jis nenujaučia, kad jų 
santykiai iš esmės pasikeitė, o jie nusprendė garsiai to nere- 
klamuoti. Dar prieš berniukui atsibundant Džekas nutykino 
žemyn į svetainę ant sofos. 

Nelabai reikėjo, kad Deividas juos užkluptų supamajame 
krėsle prie lango; Ana prigludusi jam prie krūtinės, kojos nu- 
karusios per krėslo ranktūrį, abu išglebę po lėto mieguisto sek- 
so, nes didumą darbo leido nuveikti linguojančiam krėslui. 

Tada jis dar kartą ją pabučiavo, nunešė į lovą ir išėjo, nors 
buvo be galo sunku ją palikti. Ir dabar sunku atitraukti ran- 
kas. Kiekvieną kartą, kai tik pažiūrėdavo, norėdavo ją palies- 
ti. Ir nuolat į ją žiūrėjo. 

Šitą spoksojimą Deividas galiausiai ir pastebėjo. 

Džekas patiesė antklodę pikapo kėbule, nes žemė buvo per- 
nelyg drėgna gerai iškylai. Pietums jie valgė sumuštinių su že- 
mės riešutų sviestu, šviežių vaisių ir gėrė sulčių. Jo žvilgsnis 
pagavo Anos akis ir jau negalėjo paleisti, jos šypsena buvo ypa- 
tinga, tokia moteris šypsosi Vyrui po gero sekso. 

Kukli ir švelni šypsenėlė, bet ji pasakė be galo daug. Kad ji 
žino visas tavo paslaptis ir verčia tave trokšti, kad žinotum 
ir jos. Kiekvieną kartą, kai Ana jį apdovanodavo ta šypsena, 
sakančia: „Vėl galvoji, kaip mane išdulkinti, tiesa? jam knie- 
tėdavo įsignybti, kad įsitikintų, ar tik naktį nesapnavo. 

Ne, nesapnavo. Tai buvo tikra. Ji net pasakė jį mylinti ir 
nebuvo apkvaišusi ar girta, ar siekianti įsisukti į jo piniginę. 
Nors ir neįtikima, pasakė, kad myli jį, ir jis tuo tikėjo. 

Tas jų spoksojimas truko ilgiau, negu juodu įsivaizdavo. 
Tada Deividas ir pastebėjo. 

— Kaip čia yra, kad judu nesikalbat? Ar kas blogai? Gal 
judu susipykote? 

Džekas pašiaušė Deividui plaukus. 

— Nieko blogo. Aš tik spoksau į tavo mamą. 

— Kodėl? 

Džekas pasižiūrėjo į Aną ir kalbėjo labiau jai negu berniukui. 

— Nes ji tokia graži. 

— Tu manai, kad ji graži? 

— Aha. 

Deividas pasižiūrėjo į Aną, tarsi regėtų ją Džeko akimis. 

— Manau, ji nieko, - pasakė ir vėl suleido dantis į sumuš- 
tinį. 

— Deividai. - Džekas truputį padvejojo, paskui paklausė: - 
Ar tau patiktų, jeigu mudu su tavo mama būtume kartu? 

Jis nesusigaudydamas perkreipė veidą. 

— Bet mes ir taip kartu, Džekai. 

— Turiu omeny, supranti, jeigu mudu su tavo mama drau- 
gautume kaip berniukas ir mergaitė. 

Deividas susiraukė, bet greičiau nusivylęs negu nepaten- 
kintas. Jo idealas staiga nuvirto nuo pjedestalo. Jausdama- 
sis išduotas, jis pasakė: 

- Ir nežinojau, Džėkai, kad tau patinka mergaitės. 

— Spėju, kad ir aš nežinojau, kai buvau tavo amžiaus. Bet 
kai užaugau, jos man ėmė patikti. 

— Man nepatiks. 

— Nebūk toks tikras. 

— Nepatiks, - tvirčiau pakartojo Deividas. Jis sumišęs pa- 
sižiūrėjo į abu, bet sustojo prie Džeko. 

- Tu nori, kad mano mama būtų tavo mergaitė? 

— Taip. Noriu. Labai noriu. 

— Bučiuoti ją ir visa kita? 

- Taip. 


Deividas pavartė akis. 

— Na, jeigu nori, gerai. 

— Ačiū, - iškilmingai padėkojo Džekas. 

— Bet vis tiek ir aš tau patinku, tiesa? 

— Be abejo. Tu man svarbiausias žmogus. - Džekas susi- 
daužė su juo rankomis. 

Nuramintas Deividas įsikniso į bulvių traškučių maišelį ir 
pilną saują susigrūdo į burną. 

— Ar pavalgę eisime paplaukioti? 

Džekas nusijuokė iš tokio atsainaus berniuko požiūrio į jų 
romaną, bet jam palengvėjo. Iš Anos išraiškos suprato, kad ji 
sekė pokalbį ir jai taip pat palengvėjo. Nė vienas nesijaustų 
patenkintas, jeigu jų santykiai Deividą slėgtų. 

Jis įtikino Deividą, kad plaukiojimas nėra gera mintis, kol 
upės vanduo neatslūgo. Bet kad berniukas pernelyg nenusi- 
viltų ir pats labiau įsijaustų į pirmą jų šeimyninio gyvenimo 
dieną, nuvežė juos į miškingąsias Korbetų valdas. 

— Deividai, ar žinai, kad tavo mama labai protinga? Ji nu- 
sprendė parduoti medienos ir leisti kirtėjams pasodinti nau- 
jų medelių. 

— Jėga! - sušuko Deividas. - Kaip per kanalą Discovery? Ar 
galėsiu žiūrėti, kai jie pjaus medžius? 

— Bus matyti. Bet dabar gali keletą pažymėti. 

— Oho! 

Pomiškio ir pušų spyglių kilimas buvo geras filtras, ir lie- 
taus vanduo susigėrė gilyn, tad miško paklotė buvo gana sau- 
sa vaikščioti. Kai jie pamatė medį, kuris, Džeko nuomone, 
turėtų patikti medienos bendrovei, jis išsitraukė iš makšties 
peilį, padavė Deividui ir leido berniukui išraižyti žievėje X. 

Kol Deividas buvo įknibęs į darbą, Ana apkabino Džeką per 
juosmenį ir atkišo veidą bučiniui. Nebereikėjo daugiau padrąsi- 
nimo, Džekas godžiai ją pabučiavo ir pajuto, kaip jam atsistojo. 

Kai pagaliau vienas nuo kito atsitraukė, jis lūpomis ištarė: 
„Atsiprašau“ Bet nė kiek negailestavo. Išmetęs kulšis pir- 

myn, bakstelėjo jai į šlaunų tarpą, o ji atsakė tuo pačiu, ir jos 
akyse švietė pažadas nakčiai. 

Koljie vaikštinėjo, Ana išmėgino fotoaparatą ir jo priedus. 
Ji priprašė juodu su Deividu papozuoti, kol galiausiai Deivi- 
das ėmė skųstis, kad nuo blykstės akyse jam sukasi raudo- 
ni ratilai. Džekas įtarė, kad ji slapta padarė keletą kadrų ir 
urvelį medžio kamiene, pagavo ją nuleidžiant fotoaparatą ir 
patenkintą besišypsant. 

Su popiečio saule grįžo ir kaitra. Šlapia žemė ėmė garuo- 
ti, ir visi nusprendė, kad laikas grįžti namo. Džekas nuleido 
kabinos langų stiklus. Ana atsisėdo viduryje, kad Deividas 
galėtų išlipti atidaryti galvijų aptvaro vartų ir pravažiavus 
juos uždaryti, ir tas darbas berniukui patiko. 

Važiuojant Anos ranka ilsėjosi ant Džeko šlaunies. Nesą- 
moningas gestas: patogus, pasitikintis, savininkiškas, - ji to 
net nepastebėjo. Bet Džekas pastebėjo. Uždėjo delną ant jos 
rankos, tada Ana pažvelgė į jį ir iškart prisispaudė arčiau, 
taip, kad po pažastim pajuto jos krūtį, šlaunis patogiai glau- 
dėsi prie jo. Artumas. Su moterimi. Su viena moterimi. Tai 
jam dar nauja. 

Anos plaukai plaikstėsi palei jo žandą ir kaklą. Jos kvapas 
priminė paslaptis, kuriomis jie dalijosi praeitą naktį. Deivi- 
das tauškėjo be perstojo, bei, užuot erzinęs, tas čiauškėjimas 
tik didino Džeko pasitenkinimą. 

Jis nežinojo, ar verkti, ar kaip gaidžiui giedoti. 

Nė nenutuokė, kad gyvenimas gali būti toks gražus. 

Per gražus, kad galėtų tęstis ilgai. 

Niekas taip gražu ilgai netrunka. 

Tai baigsis. 

Jį gąsdino, kaip tai baigsis. 


Hoturiasdošimt Ketvirtas skyrius 


Diapas dar kiek pariedėjęs sustojo. 

— Džekai, kiek dabar valandų? 

— Artėja trečia. 

— Gerai, nepraleidau „Giligano salų“. - Deividas atidarė ke- 
leivio dureles ir vos neišvirto iš kabinos, taip skubėjo išlipti. 
Užlėkęs priekiniais laiptais, jau šuoliavo per terasą. 

— Užmiršai, kad nėra elektros! - pavymui sušuko Džekas, 
bet durys jau užsitrenkė. 

Džekas padėjo Anai išlipti. 

- Šiandien jis tikras vijurkas. - Prispaudęs ją pridūrė: — 
Tik ne aš. Ne po šitų pratybų, kurias man surengėte naktį. 

Ji pavaizdavo įsižeidusią, bet nesulaikė šypsenos. Jis stip- 
riai ją apkabino, tada paleido ir ėmėsi kraustyti pikapo kėbu- 
lą. Ji nešėsi fotoaparatą ir reikmenis. Jis paėmė antklodę ir 
maisto pintinę. 

— Kai tik nunešime daiktus, gal reikėtų nuvažiuoti į mies- 
tą ir pažiūrėti, kas ir kaip, paklausti apie elektrą ir visa kita. 
Ką manote? 

Ji parodė maisto ženklą. 

— Ir maisto, - pritarė Džekas. - Jei kokia parduotuvė dar 
stovi, jau bus iššluota, bet gal rastume kokių produktų, ku- 
riems nereikia šaldytuvo. Gerai, kad viryklė dujinė. 

Ją aplenkęs, jis atidarė ir prilaikė priekines duris. Ana įėjo 
pirma. Jis iš paskos. 

Smogta buvo su stulbinama jėga. 

Kartą jam arklys įspyrė į galvą. Prižiūrėjo žirgus žirgyne 
pietų Kalifornijoje, ten turtingi žmonės mokėjo milžiniškus 
pinigus, kad savaitę pažaistų kaubojus. Buvo žinoma, kad tas 
kastruotas arklys bjauraus būdo. Trynė arklį po jodinėjimo 
ir pastebėjęs, kad jo šnervės pučiasi, iškart suprato, kas bus. 
Metėsi į šalį, bet ne itin greitai. Kanopa pataikė jam į galvą. 

Čia buvo daug blogiau. 

Prieš arklio spyrį jis turėjo bent milisekundę įsitempti. Šį 
kartą buvo visiškai nepasiruošęs. Smūgis nukrito iš niekur, 
trenktas nematomos esybės. Visa baisinė jėga teko tiesiai į 
smilkinį ir išvertė iš kojų. Jis pakilo į orą ir, atrodo, ąmžiny- 
bę kabojo, kol trenkėsi į sieną. Duriantis skausmas pervėrė 
šoną, ir jis suvokė, kad bent vienas šonkaulis tai tikrai lūžo. 

Priblokštas nudribo ant grindų, rydamas gerkle kylantį 
šleikštulį. Suspaudė galvą ir užmerkė akis, keikdamas polia- 
kalę, kuri jį partrenkė, nes niekas kitas nė iš tolo negalėjo 
sukelti tokio smaugiančio, jėgas atimančio skausmo. 

Jautė, kaip smegenys šokinėja ir daužosi į kaukolės sienas 
tarsi kamuoliukas ruletės rate. Tik kai pagaliau smegenys apri- 
mo, pajėgė atsimerkti stebėdamasis, kad išvis gali akis atmerkti 
ir kad smūgis jo neužmušė arba jis neliko tysoti be sąmonės. 

Džekas nevalingai bandė atsistoti, bet sugebėjo išsilaikyti 
tik keturpėsčias. Kai pakėlė galvą, sienos skriejo ratu ir grin- 
dys bangavo. Pasijudinus pasidarė bloga. Jis nusvarino galvą 
ir sužiaukčiojo. 

— O Jėzau. Ar baigsi šitą? 

Džeko rankos nebeatlaikė, ir jis nuvirto ant šono, ir dar 
viena svilinančio skausmo banga nuėjo per juosmenį. Lūžęs 
šonkaulis spragino kaip karšta įdago geležis. Jis sukando 
dantis, kad nesuriktų. 

- Pasižiūrėk į šitą jovalą ant grindų. Kaip jums tai, širde- 
le? Turėsite duoti jam velnių, kad vemia ant jūsų vaškuotų 
grindų. 

Džekas vėl atsimerkė. Svaigulys truputį sumažėjo. Bent 
jau sienos ir grindys sukosi lėčiau. Vis tiek turėjo irtis per 
šleikštulio bangas, kol pajėgė sutelkti žvilgsnį. 

Vyras buvo aukštas, gražus, negailestingas. Džekas aki- 
mirksniu tai suprato, ir su tuo supratimu užėjo antras vė- 
mimo priepuolis, kurį sustabdė tik baisiomis valios pastan- 
gomis. 

Nepažįstamasis viena ranka laikė užspaudęs Deividui bur- 
ną, pakankamai stipriai, kad laikytų jį prie savęs. Kitoje buvo 
pistoletas, įremtas Deividui į smilkinį. 

Ana buvo nublokšta prie kitos sienos ir pastėrusiomis iš 
siaubo akimis žiūrėjo į vyrą. Buvo balta kaip popierius, iš 
veido dingęs visas kraujas. 

Užpuolikas paklausė: 

— Ar mama tavęs nemokė, kad nemandagu ignoruoti žmo- 
nes, kai su tavim kalba? 

Ana tebespoksojo į jį. Stumdamas Deividą prieky, vyras 
paėjėjo arčiau. 

— Kas atsitiko, meilute? Ar liežuvį prarijai? 

Ji atsistojo sustirusi, suakmenėjusi. 

Vyras bakstelėjo jai į pilvą pistoleto rankena. 

— Nagi drąsiau. Kalbėk. - Jis nuleido pistoleto rankeną 
žemiau jos juosmens ir patrynė intymią vietą. - Lažinuosi, 
galiu priversti tave kalbėti. - Nuleido balsą iki nešvankaus 
šnabždesio: - Lažinuosi, priversčiau net klykti. 

— Kurčia. 

Džeko balsas panėšėjo į krenkštelėjimą, bet jis privertė 
vyrą atsisukti. Jis įdėmiai nužvelgė Džeką akimis, kurios per 
įkalinimo metus buvo įgavusios ypatingo skvarbumo. 

- Ji kurčia, - išgergždė Džekas. - Ji nekalba. 

Šaltos vyro akys susiaurėjo, pasidarė dar įtaresnės, bet jis 
tebesišypsojo saldžiai. 

— Juk man nemeluotum? Nepatariu. 

— Ji kurčia. 


376 + Sandra Biown 


Džeko nuostabai, užpuolikas užvertė galvą ir nusijuokė, 
rodydamas lygias eiles tiesių baltų dantų. 

— Nežinojau, tikėti tuo ar ne, bet dėl Dievo, atrodo, tai tie- 
sa. Brolis sakė... Ai! - Staiga jis suriko ir nubloškė Deividą. 
Papurtė ranką iš skausmo, tada apžiūrėjo raudonas dantų 
žymes ant delno. - Tu mažas išpera. Parodysiu, kaip kan- 
džiotis. - Jis grėsmingai artinosi prie Deivido. 

— Ne! - sušuko Džekas. 

Ana suspiegė. 

— Palik mano mamą ramybėje, - rėkė Deividas. 

Vyras pasilenkė, čiupo jį už baltinių priekio ir trūktelėjo 
nuo grindų. Deividas mosikavo rankomis ir spardėsi. Kele- 
tą sekundžių vyras darbavosi abiem rankomis, kol sutramdė 
berniuką. 

Baimindamasis, kad pistoletas per tą tampymąsi gali iš- 
šauti, Džekas prisivertė atsistoti ir nusvirduliavo prie grum- 
tynių vietos. 

— Grįžk atgal! - Nusikaltėlis įrėmė pistoletą Džekui į krū- 
tinę, o Deividą pastūmė Anai, ši priglaudė kūkčiojantį ber- 
niuką prie krūtinės. | 

Džekas turi dvi išeitis. Arba mirti drąsaus kvailio mirtimi, 
arba klausytis sveiko proto - Anai ir Deividui nebūtų nieko 
gero, jeigu leistųsi nušaunamas. Jam norėjosi pulti tą kalės 
vaiką. Bet ko pasieks juos gindamas, jeigu bus nušautas? 

Ir jis padarė ką liepiamas - pasitraukė. 

Vyras vyptelėjo ir pasukiojo pečius, tarsi norėdamas juos 
atpalaiduoti. 

— Taip jau geriau. Nėra jokio reikalo, kad visi čia būtų su- 
dirgę. 

— Aš nesudirgęs, - ramiai pasakė Džekas. 

— Tada gerai, puiku. Neturime jokių problemų, ar ne? Ne- 
turėtume turėti. Nes mes - šeima. Aš čia buvau netoliese 
pakeliui į pietus ir pasakiau sau: „Negaliu praleisti progos 
aplankyti sūnėno ir brolienės, ar ne? Ne, ponia.“ - Jis plačiai 

nusišypsojo Anai. - Jokių kraujo ryšių, džiaugiuosi tai saky- 
damas. - Akys ją tyrinėjo. - Dinas gerai pasirinko. Prisiekiu, 
viskas, prie ko tas vaikis prisiliesdavo, virsdavo grynu auksu, 
įskaitant ir tave, mieloji. 

— Kojūs norite, Herboldai? 

Jis atsisuko į Džeką. 

— Ne tavo prakeiktas reikalas. - Tada tuštybė paėmė viršų, 
ir jis kaip gaidys palenkė galvą į šoną. - Pavadinai mane var- 
du? Pažįsti mane? 

— Kas nepažįsta? 

Karlas nusijuokė ir linktelėjo. 

— Aš televizijos įžymybė, tiesa? - Nedavė Džekui laiko at- 
sakyti. - O tu neva tas samdinys. 

Džekas tylėjo kaip burną užsisiuvęs. 

— Taip, Sesilijus man pasakojo apie tave. 

— Ar pasakojo ir apie Delrojų? 

— Kad ruošiasi užversti kojas? 

- Jis jau numirė. 

— Jis miręs? - Karlas skeptiškai pasižiūrėjo į jį. 

— Galiu parodyti nekrologą laikraštyje, - pasakė Džekas. 

— Nebūtina. - Jis susimąstęs brūžavo pistoleto ranke- 
na žandą, tarsi kasytųsi. - Širdžiai gera pagalvojus, kad tas 
močkrušys svyla pragare. - Jis kurį laiką mėgavosi ta vizija, 
tada vėl pažvelgė į Džeką. 

— O kaip tu? 

- Man nieko. 

— Sesis ne taip sakė. Jis pamanė, kad tu legalas. Galbūt fe- 
deralas. 

Džekas vos nenusijuokė, bet nuo skausmo šone tik žiop- 
telėjo. 

- Sesis klydo. 

— Esi tiktai samdinys. - Buvo akivaizdu, kad Karlas juo ne- 
tiki. 

— Taip. 

— Dabar, kai Delrojus miręs, ketini jį pakeisti? 

— Ne. Tik lūkuriuoju, kol ponia Korbet atsistos ant kojų. 

Karlas vyptelėjo, dar kartą lėtai jį nužvelgė, tada dirstelėjo 
į Aną ir vėl grįžo prie Džeko. 

— Man taip nepasirodė. Man judu pasirodėte tikrai drau- 
giški. Kartu einate į iškylas ir visa kita... - Jis parodė į maisto 
pintinę, kurią Ana numetė, kai vyras ją sugriebė. Jis pasi- 
lenkė ir pakėlė iš jos išriedėjusį obuolį, nusivalė į rankovę ir 
atsikandęs didelį kąsnį graukšnojo. - Tu ją jau dulkinai? 

Džekas nieko neatsakė, nes suprato: Karlas stengiasi jį 
suerzinti, kad turėtų dingstį nušauti. Veikiausiai bet kuriuo 
atveju jį nušaus, bet kol jis pajėgs uždelsti, jie turės galimybę 
arba pabėgti, arba sulaukti pagalbos. 

Ana jį stebėjo ir atidžiai sekė iš lūpų jo dialogą su Karlu. 
Jis tikėjosi, kad mato jo dešinę ranką judant prie diržo. Jo 
pirštai kiekvieną raidę dėstė lėtai, kad neatkreiptų užpuoli- 
ko dėmesio. 

Norėdamas laimėti laiko ir atitraukti Karlą, jis pasakė: 

— O brolis ne su jumis. - Jo pirštai rodė raidę P. 

— Ne, Sesilijus šiandien negalėjo atvykti. 

— Kurjis? El. 

Karlo šypsena sutrūkčiojo. 

— Tu tikrai ne legalas? Užduodi daugybę klausimų apie da- 
lykus, kurie joks sumautas tavo reikalas. 

Džekas vylėsi, kad jam pavyks užlaikyti Karlą, kol Ana pa- 
stebės ir supras, ką jis rodo. L. 

— Spėju, kad Sesilijus miręs. 

— Užčiaupk žabtus! 

— Kodėl, Karlai? - provokavo Džekas. - Aiškiai įsižeidžia- 
te, kai kalba pasisuka apie jūsų vyresnįjį brolį. - I. - Ką jam 
padarėte? Užmušėte, kad visi banko pinigai liktų jums? 

Karlas nukreipė pistoletą į Džeką. 

- Žiūrėk, įspėju tave. Sakiau užsičiaupti. 

S. Džekas neturėjo jokių iliuzijų, koks pavojingas Karlas 
Herboldas. Bet net labiausiai užkietėję nusikaltėliai turi 
savo Achilo kulną. Ir pirmu bandymu jį aptiko. Brolžudystė 
sunkia kaltės našta gula net ir ant žudikų maniakų. 

Jeigu Ana ir pastebėjo jo siunčiamus signalus, neatsiliepė. 
Jis pradėjo iš naujo. P. 

— O kaip mergina? Kaip jos vardas, tos kasininkės, kuri pa- 
dėjo apiplėšti banką. - EI. - Kur ji, Karlai? Ar susidorojote ir... 

Karlas kaire ranka smogė Anai į veidą. 

Išpuolis buvo toks žiaurus ir netikėtas, kad akimirksniu 
visus paralyžiavo. Tada Deividas ėmė klykti, Karlas - juoktis, 
ir viskas, ką Džekas galėjo padaryti, leisti įniršiui vilnyti gys- 
lomis, nes Karlas vis dar laikė nutaikęs pistoletą jam į pilvą. 

— Tai tiesa, viršininke samdiny, ar koks ten velnias esi. Vari- 
nėji gudraus asilo plepalus, o ji gauna paragauti mano kumš- 
čio. Čia tik pradžia. - Ana laikė ranką prie kraujuojančios 
lūpos, bet visa jos esybė ir akys buvo kupinos išdidumo, kai 
žiūrėjo į katorgininką. - Galbūt ją išdulkinsiu per užpakalį, o 
judu su berniuku žiūrėsite. Manau, man tai labiau patiktų. 

Džekas buvo bejėgis. Jeigu duotų Karlui bent kokią dingstį 
jį nušauti, tas nesudvejotų ir šiąnakt kuo puikiausiai miego- 
tų. Prarasti savitvardą — ne išeitis, bet reikėjo sutelkti visas 
valios jėgas, kad toks bejėgis stovėtų, kai knietėte knietėjo 
perplėšti tam vyrui gerklę. 

Kiekvienas įkvėpimas pereidavo per jį aštriu skausmo dū- 
riu. Kalbant velnioniškai skaudėjo, bet balsas buvo vieninte- 
lis jo ginklas. 

- Jūs iš tikrųjų kietas, Karlai. Ant ko užsipuldavote, kai 
buvote kalėjime? Ten nebuvo moterų ir vaikų. 

Karlas sunkiai atsidūsėjo, papurtė galvą ir išleido šnypš- 
čiantį garsą. 

- Štai už pastangas būti kietu vyruku. 

Jis akimirksniu čiupo Anai už plaukų ir parklupdė ant kelių. 


380 + Sandia Brown 


bo< bo< Do04 
Mironui buvo karšta. Nė kiek ne geriau ir nuleidus mašinos 
langų stiklus, nes nebuvo jokio vėjo. Saulė spigino pro prie- 
kinį langą ir sunkė iš jo prakaitą. Jau išgėrė tris kokos. Karlas 
liepė jam sėdėti mašinoje. Jeigu negalima išlipti nusimyžti, 
geriau jau visai nebūtų gėręs, nors ir labai ištroškęs. 

Jam buvo ir nuobodu. Nuo nuobodžio ėmė snūdas. Porą 
kartų jau knaptelėjo, tik staiga atsitokėdavo - kūnas krūp- 
telėdavo. 

Jeigu užmigtų ir nesaugotų pinigų, Karlas pašėltų ir klyk- 
tų ant jo, ir vadintų kvėša. Nenorėjo, kad Karlas pašėltų. 
Karlas - jo draugas. Jis neapvils Karlo. 

Bet jis perkaitęs ir mieguistas. Ir truputį išsigandęs. 

Jau praėjo daug laiko, kai Karlas išėjo. Sakė, kad turi kai 
kuo pasirūpinti. 

— Atsimeni, Mironai, ką tau sakiau? Kokius du dalykus pa- 
darysiu, kai išeisiu? 

— Užmuši močkrušius, kurie įkišo tave į kalėjimą. 

- Teisingai. Na, vienas jau užverstas. Sesilijus. Dar du 
liko. - Jis patikrino savo revolverį persukdamas būgną. Mi- 
ronui patikdavo, kai Karlas atrodydavo kaip kaubojus iš fil- 
mų. Jis mėgo filmus apie kaubojus. 

— Tai ilgai neužtruks, Mironai. 

Bet jau ilgai užtruko. Karlas jau turėtų grįžti. Kas, jeigu 
jam kas atsitiko? Kas, jeigu jį sugavo? Kas, jeigu visai ne- 
grįš? 

Mironą persmelkė baimė. Jis nežino kelio į Meksiką. Ką 
darys su pinigais, kuriuos pavogė? Kur jis šiąnakt miegos? 

Visas jo veidas žliaugė nerimo prakaitu. Jis brūkštelėjo 
rankove per kaktą ir nusivalė į akis srūvantį prakaitą. Marš- 
kiniai lipo prie kūno. Nuo karščio išbertas šakumas niežėjo. 
Niežulys darėsi geliantis. Jis muistėsi sėdynėje. Delnai su- 
drėko ir buvo slidūs. Jis pasidėjo pistoletą šalia ant sėdynės 
ir pabrūžavo delnus į kelnių klešnes. 

Jeigu Karlas jo negrįš, jis iš tikrųjų persigąs. 

Bet jeigu nedarys tiksliai kaip lieptas, Karlas pasius. Jis 
atsiminė, ką Karlas jam sakė. 

— Dabar štai toks planas, Mironai. Ar klausaisi? Gerai. Pui- 
ku. Palieku pinigus čia su tavim. Pinigus, kuriuos pasiėmė- 
me iš banko, atsimeni? 

— Atsimenu, Karlai. 

— Puiku. Jie bagažinėje, gerai? 

— Gerai. 

- Aš negaliu jų pasiimti, nes žmogus, tempiantis brezen- 
tinį krepšį, atkreiptų dėmesį. Tad nusprendžiau juos palikti 
čia. Supratai? 

— Aišku, Karlai. 

— Neužsnūsk. 

— Neužsnūsiu. 

— Tu sargybinis. Niekam neleisk prisėlinti prie tavęs. Ar 
turi savo ginklus? 

- Čia, Karlai. - Jis pakėlė pistoletą, kad parodytų Karlui, jog 
ginklas paruoštas. Užtaisytas šautuvas gulėjo jam ant kelių. 

— Gerai dirbi, - pasakė Karlas, ir Mironas pasijuto išdi- 
dus. - Ir dar, jeigu kas nors prieis prie mašinos, nušauk. 

— Gerai, Karlai. 

— Aš liepiu. Tai svarbu. Nekalbėk, nieko nedaryk, tik nu- 
šauk kiekvieną, kuris prieis arti. 

— Gerai, Karlai. Ar galiu išgerti kokos? 

— Aišku. - Karlas padėjo šešių kokos skardinių pakuotę 
ant sėdynės šalia jo. 

— Kur tu eini, Karlai? 

— Jau sakiau, Mironai, kad turiu kai ką padaryti. 

— Ar galiu eiti kartu? 

- Jėzau. - Ir jis pikčiausiai iškvėpė, taip darydavo, kai 
ruošdavosi pasiusti, ir Mironas girdėjo jį sakant kažką... kad 
jis atrodo kaip klajojantis pabaisa ir kad jį temptis kartu būtų 
tas pat, kaip po pažasčia neštis „Uzi automatą. 

Mironas nesuprato tos visos tirados, bet suprato, kad taip 
pasakė Karlas ir kad tai paaiškinimas, kodėl jis turi sėdėti 
mašinoje ir saugoti pinigus bagažinėje, ir nušauti žmones, 
jeigu jie prieitų prie jo. 

Bet Karlas jau ilgai negrįžta. Jam darėsi baisu. Slidus smi- 
lius žaidė su gulinčio ant šlaunų šautuvo gaiduku. Apsiverkė 
iš baimės būti paliktas vienas. Jis nežinos, ką daryti, jeigu 
Karlas negrįš. Jis nežinos, kaip vienam pačiam persigauti 
per sieną ir susirasti saldžią Meksikos pupytę. 

Jis spoksojo į tolumą, kur paskutinį kartą matė Karlą, ir 
norėjo, kad šis vėl pasirodytų. Jis tai čiulpė, tai kramtė apa- 
tinę lūpą. Vėl nusivalė prakaitą nuo kaktos. Pasižiūrėjo per 
petį pro užpakalinį langą. 

Tai, ką pamatė, privertė jį išleisti garsą, reiškiantį didžiau- 
sią sielvartą. 

Automobilis jau lėtino greitį ir stojo šalia. 


Koturiasdošimt ponktas skyrius 


Hip viskas pasikeičia per parą, pagalvojo Emoris Lomaksas. 

Vakar jis skaičiavo ilgas valandas, kol baigsis darbo die- 
na ir galės pasitraukti, ir išsilaižyti žaizdas, kurias padarė 
žmogus, vardu Džekas, užpuolęs jį jo paties kabinete. Jis pa- 
bruko uodegą ir nusliūkino namo, ten prarijo keletą aspiri- 
no tablečių, kad nuslopintų galvos skausmą, kurį sukėlė per 
pietus išgertas alus. Nelaimei, vėliau skausmą vėl prisišaukė, 
išgėręs keletą stiklų burbono. Jis nebuvo geras gėrovas, bur- 
bonas jį išversdavo iš kojų. 

Tada užklupo audra. Kiekvienas žaibo blyksnis, kiekvie- 
nas perkūno trenksmas, rodės, buvo nutaikytas tiesiai jam 
į smegeninės vidurį, ir vienintelis jų tikslas buvo padidinti 
jo kančias. Galvą vis labiau skaudėjo, užtat uraganas jį labai 
menkai tepalietė. 

Jis nežinojo, kada štorminiai vėjai nuplėšė langines ir 
nurideno gatve metalines šiukšlių statines. Nieko nenujau- 
tė apie baisią liūtį, kuri perpildė nutekamuosius griovius ir 
užtvindė jo garažą iki pat jaguaro ašių. Nieko nežinojo apie 
tornadą iki pat šio ryto, kai radijo žadintuvas jį prikėlė ir 
pradėjo transliuoti žinias. 

Kai uraganas jo bendruomenėje kėlė sąmyšį, jis siurbė 
burboną, kol paniro į girto kliedesius, kartkartėmis išsiver- 
žiančius savigaila, tarpais išmušančius šaltu prakaitu iš bai- 

mės, kad dviveidiškumas ir machinacijos jį sužlugdys, kartu 
be perstojo galvoje tvinkčiojo kaubojaus Džeko patyčios. 

Dabar, malonioje kondicionieriaus vėsoje spausdamas ke- 
liu į Korbetų ūkį, jis šimtąjį kartą savęs klausė, kas per vel- 
nias tas vyrukas įsivaizduoja esąs, kad gali taip iš aukšto su 
juo kalbėti. Nekviestas įsiveržė į jo kabinetą. Grasino sužalo- 
ti. Net peilį laikė prie gerklės! Jėzau, koks įžūlumas. 

Gyvenimo vertybių skalėje tokia persona kaip Džekas net 
neįrašyta. Pasipūtęs dėl savo raumeningo kūno ir rūstaus 
veido - kaip „Marlboro“ vyro, tas kaubojus tėra šiuolaikinis 
raitas valkata, juokdarys, dykaduonis, neturintis nė dviejų 
centų kišenėje. 

Kodėl, po velnių, leidosi to vyruko gąsdinamas savo paties 
tvirtovėje - pats niekaip nesuvokė. Aišku, išpuolis buvo neti- 
kėtas. Buvo patykotas ir užkluptas iš pasalų. Nėra abejonės, 
tai viena priežastis, kodėl jis taip gėdingai greitai pasidavė. 

Antra - jis ką tik buvo baigęs keblų susitikimą su Konotu 
ir jo kolegomis, dideliais šulais ir stambiais lošėjais, ir jiems 
išdalijo krūvą rizikingų pažadų, kuriuos bus sunku ištesėti. 

Turėti Džesį Garsiją tarp savo priešų irgi buvo gniuždanti 
mintis, bet tas tipas Džekas prisipažino melavęs per jų susi- 
tikimą, tad galjis apie viską melavo. Iš kur Emoriui žinoti, ar 
juodu iš viso buvo susitikę? Jam neteko girdėti, kad Garsi- 
ja būtų kada atsisukęs prieš klientą. Neatrodo, kad ir dabar 
įduodamas užsakovą jis rizikuotų suteršti savo verslo repu- 
taciją. Net ir dėl švento atminimo dėdės batsiuvio, tokiu ar 
anokiu vardu. 

Taigi jo išgąstį galima pateisinti kuria nors arba ir visomis 
šiomis švelninančiomis aplinkybėmis. Arba neįprastu alaus 
gėrimu per pietus. Arba priskirti slegiančiai vakarykštės po- 
pietės tvankai. Smegenų suminkštėjimui. Kam tik nori. 

Svarbiausia, jis suprato, dėl ko kaubojus taip stengėsi. 
Anos Korbet fermos darbininkas jam pavydi, todėl ir parodė 
savo raumenis. Baisus daiktas. 

Kita vertus, Anos Korbet nuosavybės įsigijimas - išties di- 
delis daiktas. Tarp jo ir šitokio lobio bando atsistoti kažkoks 
neva kietas vyrukas su savo grasinimais, nors netinka jam 
net batų valyti. 

Šį rytą Emoris atsibudo klaikiai pagiringas, bet su švares- 
ne galva ir tvirtu supratimu, ką turi daryti. Anos užkariavi- 
mo neatidėlios. Dar šiandien turi rimtai to imtis. 

Ji gali ir toliau vaidinti šaltą, bet kai jį pažins, susileis kaip 
vaškas. Vienintelis būdas, kad jį pažintų, praleisti daugiau 
laiko su ja. Tai jis ir ruošiasi padaryti. Šiandien bus manda- 
gumo vizitas. Jis pasiūlys jai savo paslaugas, o ateinančias 
kelias savaites rodys jai kuo nuoširdžiausią dėmesį - profe- 
sinį ir asmeninį. 

Kai Ana Korbet taps priklausoma nuo jo kilnumo ir geru- 
mo, va tada pasitelks visą savo žavesį ir leis jai manyti, kad 
ją mergina, - bet tik tol, kol reikalas bus baigtas. Būtų nieko 
prieš paragauti jos gėrybių, bet būtų prakeiktas, jeigu leistų- 
si pažabojamas kurčios bobos ir jos triukšmingo vaiko. 

Kaubojus Džekas įspėjo jį laikytis atokiau nuo jos. 

— Ak, kaip išsigandau, - ištarė į prabangų jaguaro prietaisų 
skydelį. Ką tas bernas jam padarys? Perrėš gerklę? Primuš? 
Emoris išsišiepė. Gąsdinimo taktika. Tai ir visas jo arsenalas, 
bet Emoris nepasiduos. 

— Duok kaubojui baisiai atrodantį peilį, ir jis įsivaizduos esąs 
Džimas sušiktas Bovis, - sumurmėjo spausdamas stabdžius. 

“ Tolėliau kelkraštyje stovėjo automobilis. Kiek Emoris matė, 
tik vienas žmogus sėdėjo keleivio sėdynėje. 

Emoris tikrai nesirgo altruizmo liga, jis buvo politikas. Di- 
džiavosi savim, kad puikiausiai moka pridengti savo šikną. 
Jeigu mašina sugedusi, o tas asmuo pasirodytų esąs banko 
klientas, kuris vėliau papasakotų, kad Emoris Lomaksas 
prašvilpė pro šalį ir nepasiūlė pagalbos, būtų blogi viešieji 
ryšiai. Blogi visais atžvilgiais, nes jo santykiai su banko pre- 
zidentu ir taip prasti. 

Bet jeigu būtų pasakyta, kad Emoris Lomaksas - tikras 
gerasis samarietis, nebijantis vargintis dėl patekusio į bėdą 
žmogaus, tai jam pelnytų keletą reikiamų gerumo taškų. 

Maloni šypsena savo vietoje, ir jis prisigretino prie auto- 


mobilio. 


— Galėjai paskambinti. 

Koros balsas buvo kaip niekad šaltas. Ji buvo prislėgta, ir 
tai Eziui, kai dabar jo tokia nuotaika, visai nepatiko. Jautėsi, 
tarsi jai sakytų „išsiaiškinome“ ir norėtų padėti ragelį. 

- Žinojai, kad jaudinsiuosi, - ištarė ji priekaištingai. 

— Tikrai? 

Šis juokelis ją rimtai supykdė. Įsižeidusi atsiduso. 

— Ezi, ne kivirčytis su tavim skambinu. Net ir čia girdėjau 
pranešimus apie uraganą rytų Teksase praėjusią naktį. Per 
televiziją sakė, kad tornadas Bleverį kone nušlavė. Valandų 
valandas skambinau ir tik dabar prisiskambinau. Kai neat- 
sakei namų telefonu... na, įsivaizduok save mano vietoj. Ar 
neišsigąstum, jeigu neatsiliepčiau? Prisigalvojau pačių bai- 
siausių dalykų. 

— Vakar vakare paskambino šerifas ir paklausė, ar negalė- 
čiau pagelbėti ištikus tokiai nelaimei. 

- Ir viską metęs puolei. - Jos sarkastiškoje intonacijoje 
girdėjo, koks jis beviltiškas menkysta, nes praradęs visą iš- 
didumą ir savigarbą griebiasi už šiaudo, norėdamas įrodyti 
savo vertę. 

- Taip, puoliau, - atsakė jis. - Gerai jaučiausi, kad esu rei- 
kalingas, kad kažkas manęs ieško. Ir nesvarbu kas. 

Jam nebūdinga stengtis nuginčyti Korą, bet, velniai rau- 
tų, tornadas jo vos neužmušė. Negana to, jis visą naktį gėrė 
prastą kavą, valgė užkandžius iš automato, budėjo prie poli- 
cijos radijo ryšio ir paleido jaunesnius, pajėgesnius pareigū- 
nus eiti prie darbų, kuriems jau per senas. 

Budėti prie pulto. Kai jis prisistatė, jam davė tokias par- 
eigas. Ne ieškoti ir gelbėti. Ne sekti potvynius. Jokio vyriš- 
ko darbo. Jis tiko tik tam, ką ir kokia sena ponia padarytų. 
Viskas, ko jiems reikėjo, tai kad kas nors priimtų ir siųstų 
pranešimus, vienintelė tam reikalinga kvalifikacija - kad bu- 
dėtojo kūnas būtų šiltas. Tokį darbą jie pavedė tvarkos palai- 
kymo veteranui su penkiasdešimties metų patirtimi. 

Blogiausia, kad taip ir nepasakė susirinkti amuniciją ir 
pačiam imtis darbo. Jis būtų nuo to pradėjęs. Kai šiandien 
rytą telefono ryšys buvo atkurtas, jo laukė dar vienas paže- 
minimas. Jį pašalino nuo pulto ir pasodino prie telefono at- 
sakinėti į paprastų piliečių skambučius ir, jeigu reikia, jiems 
pagelbėti. 

Jo požiūriu, turėjo teisę būti truputį suirzęs, ypač kalbė- 
damas su žmona, kuri nusprendė jį palikti. 

— Kada paskutinį kartą valgei? - paklausė ji. 

— Dėl to nesirūpink. Liusė stengiasi, kad būčiau pamaitintas. 

- Liusė iš „Darbščiosios bitės“? 

— Ar pažįsti kokią kitą Liusę? 

— Tik paklausiau. 

— Taip, Liusė iš „Darbščiosios bitės“, - kandžiai pakarto- 
jo. - Visą laiką ten valgau. 

Tai ją pribaigė. Ji ilgai tylėjo, ir Ezis mėgavosi jos susiner- 
vinimu. Tegul paspėlioja, pagalvojo. 

Galiausiai ji pasakė: 

— Nors tu malonus kaip šnypščiantis virdulys ant užpaka- 
lio, man palengvėjo sužinojus, kad tau nieko neatsitiko. 

Jis nesijautė gerai, tačiau tai praeis. Į gumbą ant smilkinio 
neverta kreipti dėmesio. Jis nemiręs, rimtai nesužeistas ir 
neprispaustas tarp sugriuvusio pastato sijų, tai ji ir turėjo 
omeny. 

— Kaip laikosi namas? Ar nukentėjo? 

— Dar nebuvau namie ir nežinau. - Jis pasistengė, kad tai 
nuskambėtų abejingai. - Visoje valstijoje nėra elektros. Čia 

turime avarinį generatorių. Gelbėtojai dirba visą parą, bet 
centras baisiai nuniokotas, todėl ten mestos didžiausios pa- 
jėgos. Reikia padėkoti telefonų bendrovei, kad taip greitai 
atkūrė ryšį. Taigi visos linijos žvanga. Turiu baigti, Kora. 

— Tada baikim, na... Bet ar tu tikras, kad tau viskas gerai? 

— Sveikas kaip ridikas. 

— Paskambink, kai atsikvėpsi. 

Nekreipdamas dėmesio į jos kenčiantį balsą, jis trumpai 
ištarė „tai iki ir padėjo ragelį. Jeigu taip baisiai jai rūpėtų, 
puikiausiai galėjo sėsti į savo biuiką ir važiuoti namo. 

Vos baigė pokalbį, telefonas vėl suskambėjo. 

- Šerifo įstaiga. 

— Taip, ak, pone, mano kieme tuntas gyvačių. Kai upelio 
vanduo nuslūgo, jos liko, visur raitosi. Žmona eina iš proto. 
Vienam šuniui įkando. 

Ezis girdėjo medžioklinių šunų lojimą, moters spiegimą 
ir dar kažkokius neaiškius garsus. Jis uždavė įprastus klau- 
simus ir užrašė vyro atsakymus į nustatytą trumpą formą. 
Kai skambintojas pasakė savo kaimo vietovės adresą, Ezis 
paklausė: 

— Tai jūsų telefonas veikia? 

— Ne, pone, mirtina tyla. Skambinu iš mobiliojo. 

Ezis pažadėjo, kad pareigūnas atvyks, kai tik bus laisvas, 
bet galįs ir užtrukti. Jis perspėjo vyrą būti atsargiam, kol 
atvyks pagalba, tačiau negąsdino, kad ir po savaitės, net 
po mėnesio name dar gali aptikti gyvačių. Po potvynių taip 
atsitinka. 

Kitas skambintojas pyko ant kaimyno. 

- Jeigu būtų tą savo atsiprašant tvorą geriau sutaisęs, jos 
nebūtų nupūtę į mano baseiną. 

Ezis patarė ją ištraukti kartu su kaimynu ir neužimti tele- 
fono linijos dėl tokių menkniekių. Pamokymas nelabai padė- 
jo įtūžusiam žmogui. Kai jis pradėjo plūstis, Ezis klinktelėjo 
ragelį. 

Šiandien nesijautė geraširdis. Jau prieš keletą valandų jo 
pakantumo ribos buvo peržengtos. Kiekvienas, kuris jam 
įkyrėdavo su kokiais niekais, greitai sulaukdavo atkirčio. Tad 
kai telefonas vėl suskambėjo, jis beveik suurzgė į ragelį: 

- Šerifo įstaiga. 

— Kas čia? 

— Ezis Hardžas. 

Tyla. 

- Ar jūs neatsistatydinęs? 

— Kuo galėčiau padėti, ponia? 

— Nesu tikra, kad galėsite. Iš tikro suprantu, kad jūs dabar 
baisiai užimti. Veikiausiai net nebūčiau skambinusi. Tai tik- 
riausiai niekai. 

— Koks jūsų vardas, ponia. 

— Atleiskit. Aš — Ela Presli. Iš banko. Emorio Lomakso 
sekretorė. 

Tuo blogiau jums, pagalvojo Ezis. 

— Ar šiandien bankas dirba? 

- Ne, pone. Nėra elektros ir keletas langų išdaužti. Ką tik 
ėmė veikti telefonas. Keletas iš mūsų atėjome, suprantate, 
padėti apsitvarkyti. 

— Jus apiplėšė ar kas? - paklausė ironiškai. 

— Ne, ne, nieko panašaus. Priežastis, dėl kurios skambi- 
nu... na, ponas Lomaksas prieš kurį laiką išvyko, o preziden- 
tas ketvirtą valandą šaukia visų darbuotojų susirinkimą dėl 
nepaprastosios padėties, ir niekaip nesusisiekiu su ponu Lo- 
maksu, kad apie jį praneščiau. 

Eziui tai nuskambėjo kaip dar vienas asmeninis rūpes- 
tis. Kas šiandien darosi žmonėms? Ar tornadas iščiulpė visą 
sveiką protą iš Bleverio apygardos? Pamažu baigėsi ir tas 
kantrybės lašas, kuris liko po Koros skambučio. 

— Ponia Presli, nesuprantu, kaip... 

- Aš jūsų netrukdyčiau, bet ponas Lomaksas niekada ne- 
būna be ryšio. Niekada. Visada pasiekiamas arba mobiliuo- 

ju, arba žinutę priima atsakiklis. Bet jis nei telefonu atsako, 
nei į mano žinutes atsiliepia. 

— Galjuos išjungė? 

- Taip nebūna. Labiausiai man neramu, kad jis išvyko į 
Korbetų ūkį. Ponia Korbet - juk žinote tą kurčią ponią? - na, 
ji banko klientė. Ponas Lomaksas pats tvarko jos sąskaitą. 
Jis nerimavo, kad gal ji neturi elektros ar telefono, tad pasa- 
kė man vykstąs ten patikrinti. 

Ezis nusišypsojo dėl ponios Presli naivumo. Lomaksas išjun- 
gė savo atsakiklį, nes yra su Ana Korbet ir nenori, kad kas truk- 
dytų. Prisiminęs, kaip Korbet atrodė aną vakarą, Ezis negalėtų 
kaltinti bankininko, tačiau jis taip pat neįsivaizdavo, kad ta ori 
ponia turėtų romaną su tokiu pasturlaku kaip Lomaksas. 

- Jis netrukus pasirodys, - abejingai pasakė. - Jumis dė- 
tas per daug nesirūpinčiau. 

- Ir aš nesijaudinčiau, jei vakar popiet nebūtų kai kas nu- 
tikę. 

Ezis užgniaužė žiovulį ir parėmė žandą kumščiu. Net už- 
simerkė. 

— Kas atsitiko vakar popiet? 

— Vyras atėjo į banką ir norėjo pasimatyti su Lomaksu. Kai 
pasakiau, kad jis dar negrįžęs iš pietų, pasakė palauksiąs ir 
nuėjo paskui mane į asmeninį Lomakso kabinetą. 

— Koks vyras? 

— Juodu su ponu Lomaksu tvirtino esą seni koledžo bičiu- 
liai, bet viena kasininkė vėliau man sakė, - kai susitikome 
per kavos pertraukėlę, - kad jis toks pat pono Lomakso bro- 
lijos narys, kaip mes kinės. Kasininkė sakė, kad jis Korbetų 
samdinys ir veikiausiai net nesimokė koledže. 

Ezis atsimerkė. Nuleido kumštį ir pasistūmėjo pirmyn, 
kol abi alkūnės atsirėmė į stalą ir laisva ranka galėjo pasi- 
trinti kaktą. Darėsi įdomiau. 

— Kodėl du suaugę žmonės turėtų stengtis prakišti samdi- 
nį kaip brolijos laikų draugą? 

- Čia labai paslaptinga, šerife. Netikiu, kad jie išvis drau- 
gai. Girdėjau pakeltus balsus už durų, tarsi jie ginčytųsi. Ir 
nesvarbu, kaip stengėsi mane apgauti, kad galvočiau, jog tai 
pokštas, tas peilis... 

- Peilis? 

— Ar jums dar nepasakojau? 

— Ne, ne, nepasakojote. - Ezis pasičiupo bloknotą ir pieš- 
tuką. - Bet dabar tikrai noriu, kad papasakotumėte. 


Hoturiasdošimt šeštas skyrius 


Lu niekino Emorį Lomaksą. Buvo prakeiktai kvaila sukti 
galvą dėl to klastūno, dar mažiau vertėjo jam paskirti valan- 
dą savo laiko. Tai šitiek truks nuvažiuoti į Korbetų ūkį ir at- 
gal. Praėjus penkiolikai minučių, kai paliko šerifo įstaigą, jis 
vis dar svarstė, grįžti ar ne į miestą. 

Dėl miego trūkumo akys kaip smėlio pripiltos. Nors Ko- 
rai sakė esąs maitinamas, buvo alkanas ir grobas grobą rijo. 
Kiek prisimena, paskutinis suvalgytas neįvyniotas į celofa- 
ną dalykas buvo obuolių pyragas, kurį jam Liusė pastūmė 
vakar popiet. 

Tarpumentyje skaudžiai maudė, nes visą naktį pragunk- 
sojo prie stalo aiškindamas, kuriuo keliu važiuoti pareigū- 
nams, kai jie skambindavo sutrikę, nerasdami įstrigusių vai- 
ruotojų ar kitų piliečių, papuolusių į panašią bėdą. 

Jis taip ilgai sėdėjo, kad sąnariai sustingo ir ėmė pjauti ar- 
tritas. Nuo per didelės kavos dozės taip sunkiai alsavo, kad ir 
kupranugaris būtų suklupęs. Jam mirtinai reikėjo nusiskus- 
ti ir išsimaudyti. 

Ir apskritai jautėsi kaip pragare. 

Veikiausiai taip ir atrodė, nes šerifas Fosteris liepė pada- 
ryti dviejų valandų pertrauką. Jam reikėtų pasitikrinti gal- 
vą, jeigu ruošiasi pusę to laiko iššvaistyti ieškodamas Emo- 
rio Lomakso. Gerai, bent Kora nežino, kad jis dar kartą kyla 

medžioti grobio remdamasis vien intuicija. Ji pranašautų 
jam bėdą. 

Ne Lomakso gerovė jam rūpėjo, per audros paliktas lūže- 
nas skubėti į ūkį jį ginė noras sužinoti daugiau apie tą sam- 
dinį. Delrojaus samdinys turėjo turėti labai rimtų priežasčių 
nemėgti Lomakso, jeigu jau kišo peilį prie jo gerklės. O gal 
tokias stiprias kibirkštis tarp vyrų įžiebė Ana Korbet? Negi 
jis susidūrė su paprasčiausiu senamadišku pavydu? Jeigu 
taip, romanas išties rutuliojasi labai greitai. Nors meilė kar- 
tais taip paveikia. Štai kad ir juodu su Kora. 

Taip, pažiūrėk į save ir Korą. 

Jis sąmoningai rūgščia gaida baigė jų pokalbį telefonu. 
Dėl to graužiasi. Paprasčiausias pyktis pastūmėjo atžariai 
numoti į jos nuogąstavimus. Turėtų paskambinti jai ir atsi- 
prašyti. Paskambins, kai parvažiuos į miestą. Iškart, kai tik 
parvažiuos. | 

Grįžęs mintimis prie einamųjų reikalų, jis prisiminė die- 
ną „Pieno karalienėje“, kai Delrojus pristatė jam savo naująjį 
darbininką. Šis Eziui nepasirodė draugiškas ir kalbus. Bet 
neatrodė ir nekantrus karštakošis. 

Be abejo, Emoris Lomaksas net ir šventąjį išvestų iš kan- 
trybės. Kaip tada, kai įsiveržė į šerifo įstaigą ir pareikalavo, 
kad Ezis ką nors darytų su paukščiais, kurie „tuštinasi ant 
jo angliškos importinės mašinos aikštelėje, rezervuotoje 
banko darbuotojams. 4 

Ezis išklausė kiekvieną jo karštligiškos tirados žodį ir kai 
Lomaksas pagaliau pritrūko kvapo, ramiai paklausė, negi jis 
tikrai galvoja, kad šerifo įstaiga gali kaip nors pakeisti žvir- 
blių šikimo įpročius. Lomaksas buvo pribaigtas, o pavaduo- 
tojai ir visas personalas vos negavo trūkio iš juoko. 

Nieko stebėtino, kad tas naujokas mieste nemėgsta Lo- 
makso. Mažai kas jį mėgsta. Daugelis, kurie kreipdavosi į 
Lomaksą paskolos, veikiausiai mielai jį būtų užmušę. Skirtu- 

mas tik toks, kad niekas iš Ezio pažįstamų impulso pagauti 
nebuvo taip toli nuėję. 

Bet jeigu Lomaksas jaučia, kad jo gyvybei gresia pavojus, 
kodėl nepranešė policijai apie užpuolimą? Nebuvo tokio pra- 
nešimo. Ezis patikrino. Gal tas atsitikimas išties buvo dviejų 
koledžo laikų bičiulių išdaiga, ir sekretorė tiesiog klaidingai 
suprato. 

Šiaip ar taip, nesvarbu, kaip viskas baigėsi, žmonės neturi 
švaistytis peiliais. Net ir juokais tai pavojingas užsiėmimas. 
Štai kodėl jis buvo pakeliui į Korbetų ūkį. Jeigu Lomaksas 
lanko Aną Korbet ir ten susidurs su samdiniu, ir vienas ku- 
ris ar abu jaučia jai stiprią aistrą, - visos prielaidos įsiplieks- 
ti gaisrui. 

Ir, po perkūnais, jis tiesiog šikna jaučia, kad čia yra dar 
kažkas, ko akys nemato. Galima jį vadinti nukvakusiu, senu 
ir maniaku, galima vadinti kvailiu, bet jis turi penkiasdešim- 
ties metų patirtį tvarkant panašius reikalus, o čia kažkas ne- 
sueina. Mažų mažiausiai verta nepasivarginti tai patikrinti. 

Kai praeitą vakarą jis prisistatė, Fosteris skubia ir trūk- 
čiojančia maniera pasakė: „Laikykite save pavaduotoju“ 
Teisiškai Ezis veikė kaip oficialus asmuo, nors abejojo, kad 
Fosteris duotų jam leidimą ieškoti dingusio asmens. Bet kad 
Fosteris to nežino, neturėtų jo įžeisti. Be to, jis vis dar užsi- 
ėmęs uragano padariniais, tad kam jį trukdyti dėl tokių pa- 
prastų dalykų? 

Nors fiziškai jis jautėsi varganai, buvo gera vėl vairuoti 
tarnybinę mašiną. Jo linkolną kažkas užstatė. Kai paklausė, 
ar per pertrauką galėtų paimti budinčią mašiną, pavaduoto- 
jas, perėmęs telefono kilnotojo pareigas, mestelėjo jam rak- 
tų ryšulį. 

Maširia patogi ir pažįstama, kaip senas flanelinis chalatas, 
kurįjis - Koros siaubui - kokį tuziną kartų gelbėjo iš labdarai 
skirto krepšio. Galimybė vėl vairuoti patrulinę mašiną buvo 
gana svari priežastis vykti į šią misiją. Galėjo lygiai taip pat 

sėkmingai toliau tirti Elos Presli prašymą, kaip ir trumpai 
nusnūsti, o paskui jaustis dar blogiau, arba apžiūrėti, kokią 
žalą jo namui padarė audra, ir sukti galvą, kaip jį sulopyti, 
arba sukti galvą dėl mįslingo Makorkl bylos rakto, kurį jam 
paliko mirštantis žmogus. 

Kora jam ir dėl to pranašautų bėdą. 


Mironas buvo arti ašarų. 

Karlas vis dar negrįžęs, ir jis jau buvo rimtai išsigandęs. 

Jis taip bijojo, kad kažką padarė blogai. 

Karlas jam liepė nušauti visus, kurie prieis arti mašinos. 

Bet jis leido žmogui mašinoje pravažiuoti pro šalį ir jo ne- 
nušovė. 

Priartėjusi prie vairuotojo durelių, mašina visiškai pri- 
stabdė. Žmogus pasilenkė ir pažiūrėjo į jį. Tada paspaudė 
ir greitų greičiausiai nuvažiavo, ir Mironas nebegalėjo jo 
nušauti. 

Jį apėmė panika pagalvojus, kad Karlas tai sužinos. Bet 
dar didesnė panika ėmė pagalvojus, kad Karlas nesiruošia 
grįžti jo pasiimti ir kad jis liks vienas ir nežinos, ką daryti, 
kai sutems. Jau geriau tegul Karlas rėkia ant jo ir vadina pus- 
galviu, nei jį palieka. 

Gal pulti prie vairo ir važiuoti ta kryptimi, kuria Karlas 
nuėjo? Gal eiti ieškoti Karlo? Bet nežino kelio. Kas, jeigu jo 
neras? Kas, jeigu Karlas grįš, ojis bus pasitraukęs? Tada Kar- 
las tikrai pasius, kad nesielgė kaip lieptas. 

Todėl jis toliau sėdėjo ir prakaitavo, ir saugojo pinigus. 

Bet kitą žmogų, kuris eis pro šalį, jis nušaus. 

Tada, jeigu Karlas ir sužinos apie tą pirmą žmogų, nebus 
toks piktas. 

Taip nusprendęs, Mironas net nesuunkštė iš baimės ir 
nerimo, kai pamatė artėjant mašiną. Matė ją išoriniame 

Mašina sulėtino ir sustojo kelkraštyje už jo. Apsidžiaugė, kad 

ji sustojo, nes norėjo ką nors nušauti, kad Karlas didžiuotųsi 
esąs jo draugas. 

Tai buvo policijos mašina. Ant jos balto šono mėlynos 
raidės. Skersai stogo švyturėliai. Jie neįjungti, bet mašina 
su raidėmis ant šono ir lempomis ant viršaus reiškė priešą. 
Karlas labiau už viską nekentė farų. Karlas bus ypač paten- 
kintas, jeigu jis nušaus farą. 

Vairuotojas atidarė dureles ir išlipo. 

- Ei, bičiuli, turite bėdų dėl mašinos? 

Mironas veidrodėlyje stebėjo jį artėjant iš vairuotojo pusės. 

Kai priėjo arčiau, Mironas girdėjo jo žingsnius per žvirgždą. 

Pirštas buvo prakaituotas, bet tvirtai laikėsi ant gaiduko. 

— Gal reikia pagalbos? 

Kai pareigūnas pasilenkė ir nusišypsojo pro atvirą langą, 
jis pakėlė šautuvą ir iššovė. 


Emoris Lomaksas išsitraukė burnos gaiviklį iš švarko krū- 
tinės kišenėlės ir švirkštelėjo į burną šaltmėčių. Pasižiūrėjo 
į savo atvaizdą užpakalinio vaizdo veidrodėlyje ir nusirami- 
no - nuo ką tik kelkraštyje pamatytos pabaisos jis neatrodo 
išsigandęs. 

Jis pristabdė pasiūlyti pagalbą sugedusios mašinos kelei- 
viui, bet vos tik su ja susilygino, išsigando dėl savo gyvybės. 
Tiesiai į jį spoksančios akys buvo bespalvės ir dar raudonai 
apvedžiotos. Jos buvo įsodintos į bekraujį veidą, plaukų ku- 
peta atrodė kaip Helovino perukas. Niekada nieko panašaus 
nebuvo matęs, ir tai velnioniškai jį išgąsdino. 

Nusišvilpt ant gerų norų ir viešųjų ryšių. Net jei tas vai- 
duoklis būtų buvęs banko klientas - bet taip neatrodo; kartą 
pamatęs, kas galėtų pamiršti tokį veidą? - jis nė neketino 
sustoti. Užkaukinęs variklį, rovė iš ten kaip velnias ir nesu- 
lėtino, kol nepasiekė Korbetų valdos vartų. 

Prieš išlipdamas suglostė plaukus ir nutaisė šypseną veid- 
rodyje. Viskas aplink atrodė neįtikimai ramu. Nieko nema- 

tyti. Užlipęs priekiniais laiptais, suirzo pastebėjęs, kad jo 
užstatas mažumą nukentėjo nuo uragano, daugiausia kliuvo 
tvartui. Tačiau namas atrodė sveikas, tik vieno priekinio lan- 
go stiklas išdaužtas. 

Jau ruošėsi skambinti, bet prisiminė, kad elektros vei- 
kiausiai nėra. Triskart stipriai pabeldė į durų staktą. Už durų 
iškart atsiliepė - ne kas kitas, kaip vyras, kuris puikavosi pa- 
čiame jo nekenčiamiausių žmonių sąrašo viršuje. 

Džekas šiurkščiai paklausė: 

— Ką čia veikiate, Lomaksai? 

— Tai ne jūsų reikalas, atvykau pas ponią Korbet. Gal ma- 
lonėtumėte pakviesti ją prie durų. 

— Ji nepasiekiama. 

— Ką reiškia „nepasiekiama“? 

— Tai ir reiškia - ji nepasiekiama. Pasakysiu, kad buvote 
užsukęs. - Vyro įžūlumas siutino. Nė kruopelės mandagumo 
pažiūrėti tiesiai į akis. Žiūrėjo pro jį, akys lakstė iš vieno kie- 
mo krašto į kitą. - Pasimatysime. 

Jis bandė uždaryti duris, bet Emoris žengtelėjo ir ranka 
jas sulaikė. 

- Ei, Džekai, - jis nusišiepė. - Reikalauju pakviesti ponią 
Korbet. , 

— Ji dabar negali su jumis susitikti. Be to, net nenori jūsų 
matyti. 

Emoris užsiplieskė. 

- Iš kur žinote, ko ji nori ar nenori? Gal tegul pati pasako, 
nori ar ne mane matyti. 2 

— Aš tai sakau už ją. Dabar eikite. 

Samdinys jį vijo lauk kaip priklydusį šunytį. Emoris to ne- 
pakęs. 

— Kas, po velnių, jūs toks, kad taip su manim kalbate? 

— Patikėkit, Lomaksai, kada nors mudu susėsime prie 
alaus ir aš išvardysiu visas priežastis, kodėl manau, kad jūs 

esate šiknius. Bet dabar ne dėl to prašau išeiti. Prašau išeiti, 
nes taip jums pačiam bus geriausia. 

— Iš tikrųjų? 

— Patikėkite. 

— Na, aš jumis netikiu. Tai jums būtų geriausia, jeigu išei- 
čiau. 

— Tebūnie. Bet šito nori ir ponia Korbet. 

— Ponia Korbet, - jis nusišaipė. - Kaip mandagu. Ir kaip 
klastinga. Visi mieste žino, ką su ja darote. Pavaduojat senį, 
tiesa? Ar bent pakeitėte paklodes po jo mirties, ar tiesiog šo- 
kote į lovą ir puolėte... 

— Užsičiaupkit. 

— Arba kas? 

— Tiesiog nešdinkitės. 

— Niekur neisiu, kol nepasakysiu poniai Korbet, kad jeigu 
nori, jog būčiau jai geras, verčiau tegul pradeda būti ir man 
gera. - Jis bandė pastumti vyrą į šoną, bet šis nepasidavė. — 
Praleiskite. 

— Negaliu jūsų įleisti. 

— Per viršų, aplink ar per jus, bet aš vis tiek einu vidun. - 
Emoris pavargo būti žeminamas Anos Korbet ir jos samdi- 
nio. Nesileis šitaip įžeidinėjamas, nesitrauks. Jeigu ji gali 
taip žemai pulti - miegoti su karviaganiais, nenusipelno 
mandagaus elgesio. 

Nuo šios akimirkos visus susitarimus šalin. Daugiau jokių 
ponas Šaunusis Vaikinas. Jis smogs atgal su kaupu. Pareika- 
laus grąžinti visą skolą, perims turtą, įteiks jį Konotui ir taps 
korporacijos herojumi. 

Pamokys tą bobą, kaip jį niekinti! 

Bet pasakys tai jai pats, kol piktas ir jo apsisprendimas dar 
tvirtas. Nors Korbet kurčia, privers ją suprasti. 

Tačiau pirma reikia prasmukti pro tą berną. Emoris vėl 
pabandė nustumti jį iš kelio, ir kai to ėmėsi, jie įsitraukė į 
negarbingas grumtynes. 

— Nesileisiu išvaromas samdinio, - niekinamai sušvokštė 
Emoris. 

Jis iš visų jėgų pastūmė vyrą į krūtinę ir patenkintas pama- 
tė, kaip šio veidas nuo baisios kančios išbalo. Jis loštelėjo at- 
gal į koridorių. Išnaudodamas progą, Emoris įsiveržė vidun. 

Jis visiškai sutriko. 

Ana klūpėjo ant grindų. 

Berniukas buvo prispaustas prie sienos, prie jo galvos 
ginklas. 

Vyras su ginklu... 

Ginklu?! 


Hoturiasdošimt septintas skyrius 


Deividas neatsitokėjo iš siaubo. Vos už poros metrų nuo jo 
mirtinai nušovė vyrą. Jis verkė, ir, matyt, gana garsiai, nes 
Karlas čiupo jį už peties ir stipriai papurtė. 

— Baik bliauti, vaike. Girdi mane? 

Ana ištiesė rankas į sūnų, ir Karlas pastūmė Deividą jos 
pusėn. 

— Užčiaupk tą prakeiktą vaiką. 

Ji nežinojo, ką Karlas jai ruošė, kai parklupdė ant kelių, 
nes tada atvyko Lomaksas. Džekas buvo nugara į ją, tad ne- 
matė, ką jis sakė, bet iš to, kaip stovėjo tarpduryje, Ana su- 
prato, kad stengėsi apsaugoti Lomaksą, veikiausiai įtikinėjo 
jį išvykti. To vyro išdidumas neleido trauktis. Lomaksas įsi- 
veržė pro duris; Karlas tučtuojau jį nušovė. 

Deividas tvirtai prie jos prisiplojo, smulkus jo kūnelis dre- 
bėjo. Džekas pakėlė pirštą prie lūpų, prašydamas Deivido 
tylėti. Deividas linktelėjo ir kaip galėdamas stengėsi laikytis 
vyriškai, bet vis tiek trūkčiojamai sriūbavo. | 

Kaip greitai gyvenime viskas keičiasi, pagalvojo Ana. Kai 
gimė Dėividas, ji nervinosi, kokių keblumų jos yda gali suda- 
ryti sūnui. Šie rūpesčiai dabar atrodė tokie smulkūs. Jeigu 
jie liks gyvi, jeigu jiems bus leista gyventi, koks iš tikrųjų 
skirtumas, kad ji negirdi? 

Ji karštai troško atsukti laikrodį atgal. Vos prieš kelias 
minutes jie naiviai nerūpestingai žvelgė į ateitį. Dabar jiems 
gresia pavojus greitai mirti. Kodėl tai atsitiko dabar, kai juo- 
du su Džeku surado vienas kitą? 

Džekas. Jis kenčia baisius skausmus. Veikiausiai lūžo šon- 
kaulis, kai bloškėsi į sieną. Jis laikosi, nors veidas baltas iš 
skausmo. Aiškiai matė, kaip kiekvienas įkvėpimas reikalauja 
sutelkti visas jėgas, kad įveiktų skausmą. Perkreiptos lūpos 
krutėjo nenatūraliai, bet vis tiek išskaitė viską, ką jis sakė. 
Džekas stengėsi kalbėti kuo aiškiau, kad ji galėtų sekti jo po- 
kalbį su Karlu. 

Ana matė jį rodant žodį peilis, ir atsiminė, - kaip, matyt, ir 
jis, - kad peilis vis dar Deivido kuprinėje. Pažymėjęs juo me- 
džius, Deividas norėjo kurį laiką jį paturėti, ir Džekas sutiko, 
tik su sąlyga, kad nešis jį įkištą į makštį ir kuprinėje. Ten jis 
ir liko, dalmatinais išmargintoje kuprinėje. 

Bet kaip jį ištraukti, kad Karlas nepamatytų? 

Deividas tikriausiai numetė kuprinę, kai Karlas sučiupo 
jį įėjus į namus. Kartu su fotografijos reikmenimis ir maisto 
pintine ji riogsojo kampe. Karlas stovėjo tarp jos ir Džeko. 
Ana buvo arčiau prie jos, bet vis tiek negalėjo pasiekti, kaip 
ir Džekas. Jeigu jis bent pamėgintų, Karlas jį užmuštų. Dėl 
to nė kiek neabejojo. 

Visiškai abejingas dėl to, kad atėmė prašalaičiui gyvybę, 
Karlas bakstelėjo kraujuojantį kūną bato nosimi. 

— Kas jis? - Emoris Lomaksas aukštielninkas tysojo ant 
grindų, nereginčios akys užverstos į lubas, veide vis dar 
nuostaba. ' 

- Jis negyvas, - atsakė Džekas. - Koks jums skirtumas, 
kas jis? 4 

— Jokio, aš klausiu. - Jis rūsčiai pažiūrėjo į Džeką. - Atsi- 
meni mano įspėjimą nemeluoti? 

— Taigi?.. 

— Taigi tas pastipėlis buvo sąžiningesnis, kalbėdamas apie 
tikruosius tavo santykius su mano broliene. 

Ana parodė: Nevadink taip manęs, kalės vaike. 

— Vai vai. Kas čia? - Juokdamasis, jis pirštais pamėgdžiojo 
ženklų kalbą. - Ką ji pasakė? 

— Nemoku skaityti ženklų kalbos, - atsakė Džekas. 

Neatrodė, kad Karlas patikėjo, bet tik tūžmingai gūžtelėjo 
pečiais. 

— Nesvarbu. Iš jos išraiškos spėju, ką pasakė. 

Ji nekentė, kad atrodo jam juokinga. Nekentė, kad pamėg- 
džioja ją, kaip kad žiaurūs vaikai, kai ėjo į mokyklą. Bet iš- 
plūsti jį ženklų kalba - duoti jam dar daugiau ginklų į rankas 
iš jos tyčiotis. Ji anksti išmoko ignoruoti patyčias žmonių, 
kurie per daug buki ir nejautrūs suprasti, kad kai juokiasi iš 
jos, žemina save. 

Karlas vėl kalbėjo Džekui: 

— Tu melavai, kad apgintum moterį ir vaiką. Miela. Labai 
miela. 

— Darykite su manim ką norite, - atšovė jam Džekas. — 
Jeigu leisite jiems išeiti, net nesipriešinsiu. 

Ne! Ana pašoko ant kojų ir žengtelėjo prie Džeko. Karlas 
griebė jai už rankos ir šiurkščiai apsuko. 

— Kaip manai, kur eini? Jeigu taip trokšti būti arti vyro, aš 
čia pat. - Jis gašliai išsitiesė priešais ją. Ji nė nekrūptelėjo, 
tik išdidžiai į jį žiūrėjo. 

— Kuo tu tokia ypatinga, hmm? Vienas vyras laužiasi pas 
tave pro duris, kitas pasiruošęs dėl tavęs numirti. Veikiausiai 
rujoji, štai ką manau. Leidi kvapus, kurie verčia tavęs geisti. 

Jis spigino į ją. 

- Ar gali suprasti, ką sakau? Tu iš tų... kaip juos vadina? 
Skaitančiais iš lūpų? Ar skaitai iš lūpų, širdele? 

Anos žvilgsnis buvo akmeninis. 

— Lažinuosi, šitą suprasi gerai. 

Jis pabraukė ranka jai per krūtinę, tada pasiekė tarpkojį ir 
pagraibė. Ji nevalingai suspaudė šlaunis ir pliaukštelėjo jam 
per rankas, bet jis tik nusijuokė. Tyliai ir nešvankiai. 

Ji jautė jo kvėpavimą ant veido, bet nesuteikė jam pasi- 
tenkinimo ir nenusuko pasibjaurėjusi galvos, net kai jis pa- 
kėlė pirštus prie nosies ir pauostė. Jis gašliai mirktelėjo. 

- Geras. 

Ji negirdėjo Džeko artinantis, bet širdim pajuto akimirką 
prieš jam puolant ant Karlo. Šis trinktelėjo Džekui į smilki- 
nį pistoleto rankena ir jis pargriuvo. Ji susirietė šalia. Nuo 
smūgio galvoj atsivėrė trijų pirštų pločio žaizda. Iš jos plūdo 
kraujas. Deividas vėl pravirko. 

Nepaisydamas skausmo, Džekas pasiekė Deividą ir bandė 
jį nuraminti. Ir nors kalbėjo Deividui, glostė jam galvą, žiū- 
rėjo į ją. Ji niekada nematė tokios švelnios ir tokios liūdnos 
šypsenos. Tarsi visas Džeko gyvenimas susitelkė į šį mirksnį, 
lyg jis liūdėtų, kad tai paskutinės jo gyvenimo akimirkos ir 
kad tai geriausia, ko jis galėjo tikėtis. Bejėgiška jo šypsena 
plėšė jai širdį. 

Ana troško pasakyti jam, kad viskas bus gerai. Pati troš- 
ko tikėti, kad viskas bus gerai. Bet tik uždėjo pirštų galiukus 
jam ant lūpų, ir jis lūpomis į juos pratarė: Aš jus myliu, kaip 
darė šį rytą - kitame gyvenime. 

Karlas nubloškė jos ranką nuo Džeko ir šiurkščiai pastatė 
ją ant kojų. 

- Nenoriu pertraukti šios jaudinančios scenos, iš tikrųjų. 
Bet atėjau čia su vienu vieninteliu tikslu - atkeršyti seniui 
patėviui. 

— Jūs pavėlavote, - atsiliepė Džekas. 

— Užmušti jį - taip. Bet ir kitaip galiu pajusti šiokį tokį 
pasitenkinimą. Jeigu nepavyko nugnybti Delrojaus, spėju, 
galiu atsiteisti su tais, kuriuos jis paliko. 

- Jeigu atėjote čia mūsų užmušti, ko delsiate? 

- Ar taip trokšti mirti, samdiny? 


404 » Sandra Brown 


- Tiesiog smalsu. 

Karlas gūžtelėjo pečiais. 

— Spėju, nemeluoji. Tiesa ta, kad nenoriu sugadinti malo- 
numo. Dvidešimt sušiktų metų laukiau kalėjime šios dienos. 
Noriu pratęsti malonumą, kaip su Sesilijumi. Jis nusipelnė 
lėtos, skausmingos mirties, nes buvo prakeiktas bailys, ir jis 
gavo ką nusipelnęs. Kaip pikta, kad neteko užmušti Delro- 
jaus. Man būtų patikę priversti jį kentėti už visus tuos me- 
tus, kuriuos jis man kainavo. Gera žinia ta, kad jis miręs. - 
Jis nuleido pistoletą prie Džeko. - Bloga žinia ta... 

— Bloga žinia ta, kad jūsų porininkas, atrodo, papuolė į bėdą. 

Sekdama Džeko linktelėjimą į atvirų durų pusę, Ana atsi- 
suko kartu su Karlu. 

Blyškus žmogus šypsojosi pro kraują, varvantį veidu. 

— Sveikas, Karlai. 

— Jėzau Kristau, Mironai! 


Karlas griebė už kruvinų Mirono marškinių ir įsitempė per 
slenkstį. Žvilgtelėjo pro duris, bet pamatė tik apdaužytą 
oranžinį pikapą ir žėrintį jaguarą, kuris veikiausiai priklausė 
lavonui. 

— Kur mašina, Mironai? - suriko. 

— Mašina? 

Karlas užtrenkė duris ir užsipuolė Mironą. 

— Kas atsitiko? Kodėl palikai mašiną? Kur pinigai? 

Kvaila Mirono šypsena užgeso. 

— Pinigai? 

— Pinigai iš banko, Mironai. Jėzau! Ką sau galvojai juos pa- 
likdamas? 

Susijaudinęs Mironas brūkštelėjo rankove per veidą, mai- 
šydamas kraują ir prakaitą. 

— Nušoviau žmogų, kaip man ir liepei. 

Karlas troško jį užmušti. Troškimas užmušti bendrą tie- 
siog tvinksėjo gyslose. Taip ir regėjo savo rankas čiumpant 

ilgą ploną Mirono kaklą ir spaudžiant, kol jo keistos akys iš- 
šoks iš akiduobių. Matė save šaunant jam į veidą, dar kartą, 
dar, kol ta buka išraiška virs raudona koše ir visa bjaurastis 
bus ištaškyta. 

Bet kol jis nežino, kur pinigai, turi susilaikyti. Jis prisi- 
vertė keletą kartų giliai įkvėpti. Kitaip galva negalėjo dirbti, 
kraujagyslės tvinksėti. 

— Kur pinigai, Mironai? Ką su jais padarei? 

— Jie bagažinėje. 

— Kur mašina? 

— Tu žinai, kur ji, Karlai. 

— Toje pačioje vietoje, kur palikau? 

- Taip. 

— Kur tavo pistoletas? 

Mironas tik spoksojo tuščiu žvilgsniu. 

— Tavo ginklai, tavo ginklai! - klykė Karlas. 

Mironas buvo arti ašarų. 

— Matyt, juos palikau. 

Karlą vėl užvaldė beveik nenugalimas noras pasmaugti jį 
plikomis rankomis. Jis pasiėmė tik pistoletą, visus ginklus 
paliko su Mironu, nenorėjo kūprintis po sunkia amunicija, 
jeigu koks smalsuolis sustotų ir pasisiūlytų pavėžėti. Netgi jo 
strypas liko po vairuotojo sėdyne. Jis turi tik vieną niekam 
tikusį pistoletą ir keletą šovinių, ir tai vis Mirono kaltė. 

Drebėdamas iš įniršio, jis tiek susitvardė, kad pajėgė pa- 
klausti. 

— Papasakok man, Mironai, kas atsitiko. 

Mirono šypsena grįžo. 

— Aš nušoviau... 

— Kokį žmogų? 

- Farą. Jis priėjo prie pat mašinos. Liepei nušauti kiekvie- 
ną, kuris prieis prie pat mašinos. 

— Geras darbas, Mironai. N 

— Nunešiau jam galvą iš šautuvo. 

Vaikas pradėjo inkšti, ir tai erzinamai blaškė. Karlas norė- 
jo jį pagąsdinti, kad užsičiauptų, bet pirma reikėjo išsiaiškin- 
ti, kaip čia yra, kad Mirono petys kruvinas, panašu į kulkos 
žaizdą, ir dar vienas kruvinas dryžis virš dešinės ausies. Bet 
jeigu per daug spaus Mironą, šis dar labiau susijaudins, o 
Dievas mato, nereikia, kad Mironas dar labiau susijaudintų. 

— Kas į tave šovė, Mironai? 

- Faras. 

— Tas, kur nušovei? 

— Kitas. 

Karlas nurijo seiles. 

— Jie buvo dviese? 

— Taip, Karlai. Kai pirmą nušoviau, tas mašinoje išlipo 
lauk ir pradėjo šaudyti į mane. - Jis pasižiūrėjo į sužeistą 
petį. - Tikrai labai skauda. 

- Vėliau jį sutvarstysime. Kas atsitiko tam kitam farui? Ar 
jis irgi negyvas? 

— Spėju, kad taip. Jį nušoviau. 

— Tu jį nušovei, bet nežinai, ar jis negyvas? Nepatikrinai? 
Nuėjai neįsitikinęs, ar jie abu negyvi? 

Mirono veide atsispindėjo dvejonė. 

- Jis rėkė. 

— Rėkė. - Pirštais vagodamas plaukus Karlas išleido ilgą 
atodūsį. - Ir tu palikai pinigus. 

— Buvau išsigandęs, Karlai. Mano ranka sužeista. Atėjau 
tavęs ieškoti. Atsiprašau, kad pamiršau pinigus. Ar tu siunti 
ant manes, Karlai? 

— Užsičiaupk! - suriko Karlas. - Po paraliais, užsičiaupk ir 
leisk man pagalvoti. 

Tai rimta. Ką jis turėtų daryti? 

Galėtų užmiršti savo kerštą, išeiti tuoj pat ir grįžti prie 
mašinos, prie pinigų, prie savo ateities rakto. Bet jeigu kas 
nors važiavo pro šalį ir rado žuvusius policininkus? Ar vieną 
policininką? Antras galbūt dar gyvas. Tik su vienu revolveriu 

bet koks susišaudymas jam gali baigtis mirtimi arba sučiupi- 
mu. Ne išeitis. 

Be to, nebuvo tikras, ar gali pasitikėti Mironu, kad šis iš- 
laikys fortą bent kol jis spės atsitraukti. Mironas visiškas 
šūdgalvis. Vos tik Karlas išvyks, šis vyrukas, šis samdinys ar 
kas toks būtų, paliks iš Mirono košę. Vyrukas nuovokus. Se- 
silijus sakė, kad jis turi „smaigą“, ir tuo požiūriu jis sutiko su 
broliu. Jis akimirksniu pergudraus Mironą. Tada seks paskui 
Karlą, iškvies farus ar sujauks jo planus. 

Jeigu visus čia nušaus, juodu su Mironu galės grįžti prie 
mašinos, bet jis vis tiek gali susidurti su netikėtumais, o tik 
vienas iš jųdviejų bus ginkluotas. 

Ir jeigu visus čia nušaus, jis neturės jokio įkaito dery- 
boms. 

Jėzau, ką daryti? 

Jam reikėjo pagalvoti. Reikia išlaikyti šaltą protą ir nu- 
spręsti. Čia jis stiprus - apgalvoti. Planuoti. Tačiau jis dar 
niekada nebuvo pakliuvęs į tokią maišalienę. Gal Sesilijus 
turėtų idėją. Bet Sesilijus negyvas. Jis brolį užmušė. 

Geriau apie jį negalvoti, nes tik smegenis paralyžiuoja. 

Bet kas, po velnių, čia išvis ką nors sugalvotų, kai tas vai- 
kiščias nesiliauja? Vien jo užtenka išvaryti žmogui iš proto. 
Staiga pašokus pykčiui, jis apsisuko ir nutaikė pistoletą į 
spiegiantį vaiką. 


Nušautas pareigūnas! 

Ezis taip buvo paskendęs mintyse, kad paklaikę žodžiai, 
sklindantys iš policijos radijo stotelės, iš pradžių jo nepasie- 
kė. Kai pasiekė, jis staigiai išsitiesė sėdynėje ir pagarsino. 

Nušautas pareigūnas! 

Ezis pasilenkė prie siųstuvo. 

- Čia BC keturi. Kas kalba? 

Apygarda prieš keletą metų pradėjo naudoti ultratrum- 
pujų bangų radiją. Nors dešimties ženklų sistema dar buvo 

naudojama kai kuriems perdavimams, bet balso ryšys jau 
vyravo. Ekipažai buvo atpažįstami pagal raidžių ir ženklų 
kombinaciją. 

Eziui atsakė tik silpna aimana, tad jis skubiai pakartojo 
garsiau: 

— Ar girdi mane? 

— Atrodo, Džimas negyvas. 

Ezis padarė kelias skubias išvadas. Džimas Klarkas buvo 
vienintelis Džimas skyriuje. Jo porininkas buvo palyginti 
naujas žmogus, beveik vaikas, vardu Stivas Džonsas. Jis aiš- 
kiai kenčia, tikriausiai sužeistas, labai išsigandęs. 

Ezis ramiai paklausė: 

— Stivai, čia tu? 

Aimana, bet patvirtinanti. 

— Ezi? - Jo vardas sutraškėjo per mikrofoną. - Ezi Hardžai? 

- Išjunkite tą prakeiktą radiją, kad galėčiau pasikalbėti su 
vaikiu, - suriko jis įsiterpusiam dispečeriui. 

— Kurjūs esate? 

- Apygardos kelias 15-20. Važiuoju į rytus, - atsakė ne- 
kantriai. - Atlaisvinkit radiją. 

Kitas balsas. 

— Džimas skambino prieš kelias minutes, Ezi. Sakė, kad 
buvo kelio 14-20 keturiasdešimt šeštojoje mylioje, į pietus 
nuo Upės kelio. Jie stojo patikrinti, pažiūrėti, kas atsitiko. 
Paskutinio modelio Honda Civic. Teksaso numeriai, Haris 
Geris Rodžeris, penki penki trys. 

— Dešimt keturi, - pasakė Ezis. - Aš beveik ten. 

— Ezi, jūs neturėtumėte... 

- Stivai Džonsai? - pertraukė Ezis. - Klausyk, sūnau, aš 
pakeliui. Laikykis, ar girdi? 

Atsakymas - tyla. Ezis nusikeikė ir iki grindų numynė 
greičio pedalą. Jis pralėkė pro stop ženklą prie valstijos greit- 
kelio susikirtimo su Upės keliu. Po keleto akimirkų pamatė 
šerifo automobilį, sustojusį kelkraštyje už pilkos hondos. 

Abejos patrulinės mašinos durelės buvo atdaros. Daugiau 
jokių pavojaus ženklų, tiktai kūnas sudribęs ant kelio. Grifai 
jau suko ratus. 

Ezis žviegiančiais ratais sustojo už šerifo automobilio. 
Atidarė dureles, susigūžė už jų ir išsitraukė pistoletą. Pažiū- 
rėjo į kūną ant kelio. Taip, čia Džimas. Gimta mama nebū- 
tų jo atpažinusi iš veido, bet jį atpažintum iš batų. Brangūs 
Lukezės batai. Visada juos nešiojo ir visada kruopščiai bliz- 
gino. Smailios nosys, dabar užverstos į dangų, buvo aptaš- 
kytos krauju. 

Jis išlindo iš už priedangos ir susikūprinęs nubėgo prie ki- 
tos patrulinės mašinos užpakalio. Nuslinko į dešinę pusę ir 
iškišo galvą pažiūrėti į keleivio sėdynę. Jaunesnįjį pareigūną 
pamatė įstrigusį atlapotose durelėse. 

Metėsi prie jo. Radijo mikrofonas gulėjo ištiestoje ranko- 
je. Po juo buvo klaikiai daug kraujo, srūvančio iš kojos, kelis 
atrodė sutrupintas šratinio šautuvo. Jis tebeturėjo sąmonę. 
Ezis lengvai plekštelėjo per abu žandus. 

— Stivai, čia Ezis. Pagalba jau pakeliui, sūnau. Kuria kryp- 
timi užpuolikas nubėgo? 

Per visą savo tarnybą tvarkos sargyboje Ezis dar nebuvo 
susidūręs, kad kas nušautų policininką ar du, tada paliktų 
savo mašiną ir pabėgtų pėsčiomis. Net darant prielaidą, kad 
nusikaltėlio mašina sugedusi, jis būtų sėdęs į patrulinę maši- 
ną, pavažiavęs bent kelias mylias. Sunkiai suvokiama. 

Jaunąjį Džonsą, atrodo, bus ištikęs šokas. Veidas baltas 
kaip kreida ir išbertas prakaito. Sukandęs dantis, kad neka- 
lentų. 

— Arjis nušovė Džimą? 

— Atrodo, taip, sūnau. 

— Tas apsigimėlis. Kaip... vaiduoklis. 

Ezio širdis smarkiai trinktelėjo į šonkaulius, vieną kartą, 
tada, rodos, kuriam laikui visai sustojo, kol vėl ėmė plakti. 

— Didelis nerangus bernas? 

Džonsas linktelėjo. 

— Mano koja nuplėšta? 

— Nesijaudink, pagysi, - ramino Ezis, nors pats nebuvo 
toks tikras. - Ar tas bernas buvo vienas? 

— Taip. Sučiupkit jį, Ezi. 

Ezis tikėjosi, kad jaunasis pareigūnas taip pasakys. 

— Aišku, nenori, kad aš laukčiau, kol... 

— Ne. Sučiupkit jį. Jis nubėgo... štai ten. - Parodė smakru. 

— Pėsčiomis? 

— Kraujuodamas. Regis, jį pašoviau. 

Ezis paplekšnojo jam per petį. 

— Gerai padirbėjai, sūnau. 

Iš jo akių bėgo ašaros. 

— Aš leidau nušauti Džimą. 

— Nieko negalėjai padaryti. 

Dar kartą patikinęs pareigūną, kad medicinos pagalba 
greitai bus čia, Ezis nurisnojo atgal prie savo mašinos, jaus- 
damas stipriausius artrito dūrius kelių girnelėse. Bet bent 
jau turi abu kelius. 

Per radiją jis informavo kitus ekipažus apie tikslią šaudy- 
mo vietą. „Greitoji pagalba jau kelyje“, - jam buvo pasakyta. 

— Jums taip pat reikės koronerio. Toliau veiksiu kuo atsar- 
giausiai. Įtariamieji vis dar turi būti šiose apylinkėse, pėsti, 
bet ginkluoti ir pavojingi. Greičiausiai čia pabėgę kaliniai 
Mironas Hutas ir Karlas Herboldas. 

— Ezi, čia šerifas Fosteris, - grėsmingas kariūno balsas. — 
Ar jūs vis dar vietoj? 

Ezis neatsakė net tada, kai šerifas pakartojo klausimą. Jis 
išjungė radiją ir apvažiavęs Džimo Klarko kūną nuskubėjo 
tolyn. Bijojo važiuoti per greitai, kad nepamestų pėdsako. 
Kartu bijojo važiuoti per lėtai ir rizikuoti, kad bėgliai pa- 
spruks. 

Jis sukiojo galvą į abu šonus, tikėdamasis pamatyti Miro- 
no Huto siluetą. Ir taip pat nuoširdžiai vylėsi, kad pastebės 

kalinį pirmas, o ne tas jį. Nušauti dar vieną farą jiedviem su 
Karlu Herboldu vargu ar ką bereiškė. 

Bet ar tikrai nieko nereikštų, jeigu Karlui Herboldui pavyk- 
tų įgyvendinti savo mirtinus grasinimus? Kaip kriminalinis 
pasaulis triumfuotų, jeigu Karlas nudėtų teisėsaugininką, 
prieš tai įkišusį jį į kalėjimą. Karlas taptų kalinių herojumi. 

Ezis nusijuokė, bet balse nebuvo linksmumo. Jeigu jis lei- 
sis Karlo užmušamas, Kora niekada jam to neatleis. 

Užvažiavo ant kalvos ir dešinėje pamatė Korbetų ūkį. 
Priekyje stovėjo pikapas ir jaguaras, tą atpažino - Emorio 
Lomakso. Naujas pavojus buvo visai išmušęs jam iš galvos 
šią bėdą. Jis... 

Ezis taip staigiai sustabdė, kad mašina nučiuožė skersom 
ir įsirėmė nosimi į priešingo kelkraščio griovį. Beveik pame- 
tė jį - ktuviną pėdsaką, išnyrantį iš aukštų piktžolių griovyje 
ir vedantį tiesiai keliuku į namus. 

Jis išlipo iš mašinos. Atlaužęs gaiduką susigūžė už stulpo, 
laikančio kalto metalo arką. 

Tada išgirdo su niekuo nesupainiojamą šūvio garsą. 

— ias bus į berniūkštį, jeigu nesiliaus taip pragariškai 
rėkti. - Karlas šovė iš pistoleto į sieną tik per plauką nuo 
Deivido. 

Kaip tik tada Džekas suprato tiesą. 

Vienaprasmę. Nenuginčijamą. Besąlygišką. 

Jis turi užmušti tą vyrą. 

Aišku, turi stengtis rasti nesmurtinę išeitį. Turi pabandyti 
išvengti kraujo praliejimo. Pirma išmėginti visas kitas gali- 
mybes. Bet iš savo padėties ant grindų, žiūrėdamas aukštyn 
į Karlą Herboldą, jis su nepajudinamu aiškumu žinojo: turi 
padaryti taip, kad anas nebealsuotų. 

Šis tikrumas privertė jį pasijusti esant labai seną. Pavargu- 
sį kaip pasaulis. Nugalėtą. Norėjo pagrūmoti Dievui kumščiu 
ir pareikalauti paaiškinti kodėl. 

Bet jam nebuvo duota net tokios prabangos kaip savis- 
taba. Karlas siautėjo dėl Deivido verksmo. Džekas bandė jį 
numaldyti. 

- Jis penkerių metų vaikas. Išsigandęs. Jis ką tik matė, kaip 
šaltakraujiškai nušovėte žmogų. Jūsų draugas nėra koks pa- 
prastas žmogelis. Tokiomis aplinkybėmis ko tikėtis iš vaiko? 

— Kadajis pagaliau užsičiaups?! - šaukė Karlas. 

— Pats keliate daugiau triukšmo. 

— Kas tavęs klausia? 

— Kodėl jums neleidus motinai paimti jo aukštyn ir pagul- 
dyti į lovą? 

— Galvoji, kad aš kvailys? Ji nepasitrauks man iš akių. 

- Telefonas neveikia, elektros nėra. Ką ji gali? 

— Pasakiau ne. 

- Galėtų atnešti ko nors atsigerti, gal pagelbėtų. Virtu- 
vėje... 

— Visi liekat čia, kad matyčiau. 

Džekas pažiūrėjo į kampą. 

— Galjei turėtų su kuo pažaisti. Kuprinėje yra keletas žaislų. 

Išvestas iš kantrybės Džeko užsispyrimo, Karlas pasvars- 
tė. Galiausiai mostelėjo į kampą ir pasakė Mironui: 

— Paduok vaikui kuprinę. 

Mironas pasilenkė, pakėlė kuprinę ir perlipo Džeką. Dei- 
vidas su pagarbia baime žiūrėjo į Mironą. Džekas džiaugėsi, 
kad berniukas sutriko, todėl atrodė natūralu, kad kuprinę 
Mironas padavė Anai, o ne Deividui. Jos akys akimirką susi- 
tiko su Džeko, tada ji atitraukė kuprinės užtrauktuką ir įkišo 
ranką vidun. 

Karlas reikšmingai iškėlė pirštą. 

— Ir kad daugiau nė pyptelėjimo. 

— Ar nuo to, kad mus bauginsite, jūsų popieriai pagerės? — 
paklausė Džekas. 

- Šūdą tu supranti apie mano popierius. - Paskui: - Kokie 
dar popieriai? 

Ana ištraukė iš kuprinės strėnjuoste persirišusio kovotojo 
figūrėlę su skydu vienoje rankoje ir ištiestu kardu kitoje. Pa- 
mojavo ja Deividui panosėje. Šis nusišypsojo ir paėmė. 

Nors įkvėpti giliai, kad galėtų tarti žodžius, Džekui daug 
kainavo, suprato, kad pokalbiu perka tokį jiems brangų laiką. 

- Jūs gyvenate nuoskaudų pasaulyje, Karlai. Galiu pasa- 
kyti, kas dabar jūsų galvoj. 

Karlas karingai į jį pažiūrėjo, bet vis tiek klausėsi. 

— Nė velnio negali. Tu nieko apie mane nežinai. 


414 « Sandra Brown 


- Žinau, kad norėtumėte čia pat užmušti savo porininką. 

Mironas buvo sudribęs prie sienos, spaudė sužeistą petį 
ir abejingai žiūrėjo, kaip Deividas stumdo ant grindų romė- 
nų kareivį. Atrodė, negirdi ar nesupranta, ką dėsto Džekas. 
Jis nerodė jokio susidomėjimo ir Lomakso lavonu, kurį jam 
teko du kartus peržengti, kai ėjo paimti kuprinės. 

— Mironas jus nuvylė, - kalbėjo toliau Džekas, - sujaukė 
planus, įsiutino jus. Bet vis tiek negalite jo pašalinti. Net ir 
toks sužeistas, jis praverstų, juk reikia grįžti pinigų. 

Karlas pažvelgė į Mironą, ir Džekas suprato, kad eina tei- 
singu keliu. 

— Jums reikėjo greičiau mus nužudyti. 

Karlas pakilnojo pistoletą. 

- Iš visko, ką čia mali, tai prasmingiausia. 

— Nes dabar jau per vėlu. 

*- Gerai, protingasis šikniau, pažaiskime. Kodėl per vėlu? 

— Nes jeigu tas antrasis faras vis dar gyvas... 

- Jis negyvas. 

— Bet galvojate, kad gali būti ir gyvas, ar ne, Karlai? Bent 
jau nemenka tikimybė. 

Jis leido Karlui keletą sekundžių tai pagromuliuoti. Ana 
įkišo ranką į kuprinę ir ištraukė gabaliuką plastilino, kurį 
tarsi žaismingai prilipino Deividui ant kelio. 

Džekas kalbėjo: 

— Tas pareigūnas jau išsikvietė pagalbą. Po keleto minučių 
farai bus čia, todėl jums reikia įkaitų. Be įkaitų neturite šan- 
sų iš čia išsikapstyti. Mirę mes jums beverčiai. Tikiuosi, jau 
pasismaginote mus kankindamas, iš tikrųjų tai jus išsekino, 
Karlai. Jūs norėtumėte pasiimti Lomakso mašiną ir pats 
grįžti pinigų, tada sprukti kaip velnias, palikęs vargšą Miro- 
ną manytis patį. Toks būtų pirmas jūsų pasirinkimas. - Dže- 
kas suraukė antakius. - Bet bėda didesnė. Jūs bijote rizikuo- 
ti. Bijote, kad grįžęs prie mašinos pateksite tiesiai į pragarą. 
Keblus pasirinkimas žmogui, turinčiam tik vieną pistoletą. 

— Tie stuobriai legalai? - Karlas nusišiepė. - Juos sudoro- 
čiau viena ranka, pririšta už nugaros. 

— Nemanau, Karlai. Ir jūs taip nemanote. 

— Nekibk prie to, ką aš manau, gerai? 

— Jeigu jums tai nerūpėtų, jau būtumėte už durų. Kažkas 
jus laiko čia. 

— Jeigu toks gudrus, kaip čia išeina, kad aš stoviu su pisto- 
letu rankoje, o tu guli ant grindų beginklis? 

— Žinote, ką galvoju, Karlai? 

— Man tai nei galvoj, nei uodegoj. 

— Jūs nenušovėte Deivido, kai verkė. Neužmušėte ir ma- 
nęs, nors dar ir kaip jus provokavau. Jaučiate, kad jūsų laikas 
baigiasi. Nervinatės dėl ateities. Dėl to, kas dar liko. O gal- 
būt išsigandote, kas bus po mirties. Manau, giliai širdyje jūs 
ištižęs bailys. 

Karlas užsimojo jam spirti, bet Džekas buvo pasiruošęs. 
Jis sugriebė Karlą už bato kulno. O tada Ana suvarė peilį 
Karlui į šlaunį - aukštai, iš vidinės pusės. Ištraukė jį. Kraujas 
trykštelėjo tobulu raudonu lanku ir nudažė sieną. 

Karlas suriko. 

Džekas pakėlė vyro koją kaip svertą ir pastūmė jį atgal. 

— Bėk, Ana! - suriko. 

Ji negirdėjo, bet sureagavo neįtikimai greitai. Pagriebusi 
Deividą, peršoko Lomakso kūną ir nubėgo prie durų. Džekas 
jas atidarė ir išstūmė pro duris. 

— Mironai! - sušuko Karlas. 

Pažadintas paklaikusio Karlo riksmo, Mironas pašoko. Jis 
užgriuvo ant Džeko kaip cemento maišas. Džekas griuvo vei- 
du ant žemės, Mironas ant jo. 

- Paimk ginklą, Mironai! - Karlas, stengdamasis sustab- 
dyti iš šlaunies arterijos fontanu trykštantį kraują, pastūmė 
pistoletą per ąžuolines grindis Mironui. Kai šis siektelėjo 
pistoleto, Džekas išsirangė iš po jo, nėrė į kampą, sugriebė 
vienintelį prieinamą ginklą ir apsivertė ant nugaros. 

Mironas nusitaikė į kampą. 

Džekas prispaudė ir laikė Anos fotoaparato blykstės myg- 
tuką. Blykstė kaip kulkosvaidis pažėrė akinančių žybsnių 
seriją. 

Šviesos apakintas, pirmą šūvį Mironas paleido pro šalį. 
Nevalingai bandydamas užsidengti akis, antruoju jis sudau- 
žė prieškambario šviestuvą. Pasipylė stiklai. 

Džekas negaišdamas nė sekundės pašoko ant kojų. Ka- 
dangi pistoletą turėjo Mironas, reikėjo kovoti su juo. Jis 
panarino galvą ir rėžėsi Mironui į pilvą. Albinosas loštelėjo 
atgal, galva su klaikiu bildesiu trinktelėjo į sieną. Džekas už- 
suko jam riešą, spaudė jį iš visų jėgų ir purtė, bandydamas 
išdaužti pistoletą iš letenos. Pasinaudojo, kad Mirono petys 
sužeistas, ir keletą kartų trinktelėjo jo ranką į sieną. 

Paties Džeko jėgos jau buvo beveik išsekusios, bet ilgi 
blyškūs pirštai galiausiai atsileido ir pistoletas nukrito ant 
grindų. Džekas paspyrė jį pro duris, tada iš visų likusių jėgų 
trenkė Mironui į veidą. Skiaučia ranka kirto jam į gerklę, ir 
Mironas be sąmonės nusirito ant grindų. 

Džekas laiku atsisuko ir pamatė Karlą, viena ranka be- 
siiriantį per grindis. Kita buvo stipriai prispaudęs šlaunies 
žaizdą. Džekas jau norėjo sprukti iš namo, bet pastebėjo, kur 
Karlas taikosi. 

Peilis. Ana jį, matyt, išmetė, kai skubėjo iš namo. Peilis 
gulėjo vos per sprindį nuo Karlo pirštų. Džekas šoko prie jo, 
vos sekunde aplenkdamas Karlą. 

Jis apvertė Karlą ant nugaros ir parbloškė ant grindų, vie- 
nas kelis ant krūtinės, kitas - ant dešinio bicepso. Melsvas 
peilio galiukas surado minkštą pažeidžiamą vietą nusikaltė- 
lio pažiaunėje. 

Karlas suinkštė: 

— Ne, prašau. Prašau. Nereikia. 

Kai pasilenkė virš Karlo, nuo Džeko veido varvėjo kru- 
vinas prakaitas. Po kovos su Mironu širdis smarkiai plakė, 

jis sunkiai gergždamas alsavo. Bet, rodos, nejautė įtampos 
ir sulaužyto šonkaulio, ir daugybės kitų smūgių, kuriuos 
patyrė. | 

Jis jautėsi gyvybingas, alsuojantis visais plaučiais, trokš- 
tantis kraujo. 

Už visus nusikaltimus, kuriuos Karlas padarė nekaltoms 
aukoms, net ir už tuos žmones, kurie gal ir nebuvo visai ne- 
kalti, jis turi sumokėti gyvybe. 

— Jūs nusipelnėte baisios mirties. 

Jis spustelėjo peilį giliau į minkštą jo pasmakrę, prapjovė 
odą, ir kraujo srovelė nuvarvėjo per geležtę. Karlas bilstelėjo 
sužeista kaire koja. Jis vėl ėmė šnabždėti pasigailėjimo maldą. 

Pagunda buvo pernelyg didelė. Karštas ir neįveikiamas 
troškimas. Teisumas ir teisėtumas leido Džekui suvaryti 
banguotus ašmenis Karlui į gerklę. 

— Aš parodysiu tau velnią, kalės vaike. 


Atstumas nuo kalto metalo vartų iki namo buvo mažiausiai 
septyniasdešimt metrų, beveik atvira vieta. Kruvinas pėdsa- 
kas rodė kelią. Ezis šokčiojo nuo medžio prie krūmo ir prie 
bet ko, kas teikė užuoglaudą. Likus dvidešimčiai metrų, jis 
stabtelėjo atgauti kvapo už didžiulės karijos, nuo kurios ky- 
bojo vaikiškos sūpynės. Girdėjo iš namo sklindant pakeltus 
balsus, bet žodžių iš tokio atstumo neišskyrė. 

Jis patikrino pistoletą, ar visuose lizduose yra šovinių, 
ir apėjo medį. Ir tą akimirką iš kambario pasigirde kraują 
stingdantis klyksmas, o po jo žodžiai: „Bėk, Ana!“ 

Po sekundės Ana Korbet išlėkė pro duris su vaiku rankose, 
ir skuodė taip, tarsi nuo to priklausytų jos gyvybė, Ezis buvo 
tikras, kad taip ir yra. Ji perbėgo terasą, nulėkė laiptais ir 
pasileido per kiemą.'Ezis sutiko ją pusiaukelėje tarp mašinų 
ir namo ir turėjo kone varyti pasislėpti už seno oranžinio pi- 
kapo. Ana priešinosi jam kaip velnias, kol galiausiai suprato, 
kad jis stengiasi ją apsaugoti. 

- Jūs išsigelbėjote, viskas gerai, jau nebijokite. 

Vaikas verkė. Ana stipriai jį spaudė ir glostė nugarą, kartu 
paklaikusi žiūrėjo į namą, ir Eziui parūpo, kas liko viduje. 
Samdinys? Lomaksas? Hutas ir kas dar? Herboldai? Ar jie 
grįžo namo? Ar ji pajėgs jam papasakoti, jeigu jis paklaus? 

Pasigirdo du šūviai, vienas paskui kitą. 

— Jėzau, - sumurmėjo Ezis. Nėra kada klausinėti. 

Jis paėmė Aną už smakro ir atsukęs veidą paliepė: 

- Likite čia. - Pats apšliaužė mašinos užpakalį, tada nu- 
skuodė terasos link ir susigūžė priekinių laiptų šone, kur 
jo negalėjo matyti iš namo. Pasilenkė už medinių pinučių, 
kurie užstojo tarpą tarp žemės ir terasos grindų. Stebuklas, 
nuėjo taip toli ir nebuvo nušautas, ir čia pat pripažino, kad jo 
kritikai buvo teisūs: jis per senas tokiems nuotykiams. Giliai 
kvėpuodamas pasistengė apramdyti širdį. 

Pro atviras priekines duris girdėjo grumtynių garsus - kū- 
nas į kūną, smūgių garsai; niekaip nesuklysi - kūnai atsidau- 
žia į sieną, kriokimas nuo įstangos ir dejonės iš skausmo. Jis 
pakėlė galvą, kad matytų pro terasos kraštą. Vos tai padarė, 
pistoletas išbildėjo pro duris ir slystelėjęs sustojo per keletą 
pėdų nuo nosies. 

Jis klausiamai spoksojo į ginklą: kas per velniava? 

Jo nepasiekė. Nepasiekė pats nepasirodydamas, o rodytis 
jis nenorėjo. Anos samdinys gal ir apsidžiaugtų žinodamas, 
kad turi užnugarį, bet kol nusikaltėliai nenujaučia apie Ezio 
buvimą, jis turi šiokį tokį pranašumą. 

Dar svarstė, kokį žengti kitą žingsnį, bet Džekas - staiga 
prisiminė jo vardą - išgriuvo lauk. Beveik perpus sulinkęs, 
klupčiodamas jis perėjo terasą. Vos nenusirito laiptais. Vis 
dėlto sugebėjo išsilaikyti ant kojų ir spausdamas dešinį šoną 
kaire ranka nusvirduliavo per kiemą, nors atrodė, kad kojos 


bet kurią akimirką sulinks. 


Hoturiasdošimt devintas skyrius 


Niu Dievui, ačiū Dievui, dėkojo Ana, kai Džekas pasirodė 
tarpdury. Dėl sulaužyto šonkaulio jis kentė baisų skausmą. 
Iš žaizdos galvoje, kurią prakirto Karlas Herboldas, varvėjo 
kraujas. Veidas nubraižytas ir apdraskytas. Bet jis gyvas. 

Visa savo valios jėga ji reikalavo: nesuklupk ir nepargriūk. 
Ji nerimastingai žiūrėjo, kaip jis perėjo terasą ir nulipo laip- 
tais. Dar keletas žingsnių, Džekai, ir tu būsi saugus - su mumis. 

Džekas jau beveik priėjo Lomakso mašiną, bet namo tarp- 
duryje pasirodė Karlas. 

Jis įsikibo į durų staktą kruvina ranka. Dešinė kelnių 
klešnė buvo permirkusi, ir iš peilio padarytos žaizdos vis dar 
švirkštė tamsiai raudonas kraujas. Jo oda jau buvo blyški 
kaip lavono. Įdubusias akis supo tamsūs ratilai. Lūpos atro- 
dė bekraujės. Gyvybė iš jo varvėte varvėjo. 

Bet Karlas dar buvo gyvas. Dar turėjo jėgos pasivilkti pir- 
myn, pasilenkti ir pakelti nuo grindų pistoletą. Dar turėjo 
jėgų pakelti ranką. 

Ana iššoko iš už pikapo. Ji išsilenkė per antvožą, tarsi 
bandydama pratęsti Džeko gyvenimo liniją. 

Perspėk jį, Ana, perspėk! 

Jo vardas atrodė toks pažįstamas, tarsi jau būtų tarusi jį 
milijonus kartų, jis suvirpino jos balsa stygas. Liežuvis atrado 
savo vietą prie gomurio. Lūpos padėjo beveik nesąmoningai. 

Metai mokymo ir mokymosi, be abejo, nepraėjo veltui. Ir 
mokytojų kantrybė. Begalinis kartojimas negirdint garsų įsi- 
rėžė jos atmintyje ir iškilo dabar, kai šito labiausiai reikėjo. 

Bet be mylinčios, gyvenimą gelbstinčios valios ji būtų li- 
kusi bebalsė. 

— Džekai! 

Laikas sustojo. Judesiai sustingo. Matė, kaip jo veide at- 
sirado nuostaba. Kaip nušvito akys. Kai lūpose pražydo šyp- 
sena, raukšlelės aplink jas pagilėjo. Šis vaizdas, ryškesnis už 
bet kokią fotografiją, amžinai liks išdegintas jos atmintyje. 

Paskui laikas vėl ėmė tekėti beprotišku greičiu, atsiim- 
damas, kas prarasta. Džiaugsmingą Džeko išraišką pakeitė 
skausmo grimasa, nes jam į nugarą įsmigo kulka iš Karlo 
ginklo. Rankos pačios pakilo į viršų. Delnai ištiesti į priekį, 
tarsi pasiduotų. Jis griuvo - iš pradžių ant kelių, tada veidu 
ant žemės. 

Ana suspiegė ir jau norėjo bėgti pro mašinos priekį, bet 
pamatė Ezį Hardžą, susigūžusį prie terasos krašto ir pašėlu- 
siai mojuojantį jai slėptis. 

Karlas vėl pakėlė pistoletą. Šį kartą taikėsi į ją. 


Karlas žiūrėjo, kaip samdinys išnyko duryse. Buvo pažemin- 
tas, kad turėjo šliaužioti, pažemintas, kad turėjo maldauti 
pasigailėjimo. Jis verkė ir nebuvo drąsesnis nei Sesilijus. 

Iš baimės jis pridėjo į kelnes. Kraujuoja kaip paskersta 
kiaulė ir jeigu nesustabdys kraujo, mirs. Kartą matė, kaip 
kraujavo vyrukas, perdurtas strypu į kepenis. Tai nebuvo 
Karlo ginčas, tad jis nieko nedarė, kad sustabdytų kovą ar 
padėtų nelaimėliui. Tiesiog stovėjo su visais ir ėjo lažybų, 
kiek ilgai tai truks, žiūrėdamas, kaip vyruko kraujas srūva į 
dušo skylę, kol visas išvarvėjo. 

Jis nenori šitaip mirti. Išvis nenori mirti. Juolab velnio- 
niškai nenori mirti, nepasiėmęs kartu to padaro. 

Karlas prisivertė šliaužti prie durų. Mironas, matė, vis 
dar be sąmonės, burna pravira ir seilėta. Karlas troško, kad 
pasitaikytų tinkama proga jį užmušti, kam buvo toks bukas 
ir taip sušiko reikalus. Bet negaiš laiko Mironui. Kiekviena 
sekundė svarbi. 

Jam reikėjo to auksaburnio kalės vaiko, kuris tarėsi pa- 
daręs labai gerą darbą jo neužmušdamas. Verčiau jau būtų 
perrėžęs jam gerklę, negu pasigailėjęs. Tarsi jam reikėtų pa- 
sigailėjimo. Ne jam. Ne Karlui Herboldui. 

Perropojo per jaguaru atvykusį asilą. Kitas žingsnis - du- 
rys. Bet nusigauti iki jų buvo, kaip perplaukti Niagaros kriok- 
lius. Kiekviena sekundė atrodė kaip amžinybė. Keletą kartų 
beveik prarado sąmonę. Tik tikslas žudyti varė pirmyn. 

Ir pagaliau jis čia. 

Sukaupęs visas jėgas, jis įsikibo į staktą, ranka už rankos 
traukė save aukštyn, liepė kojoms stotis, nors jos jau atrodė 
šaltos ir negyvos. Atsistojęs ant kojų, pastebėjo pistoletą. Jis 
atrodė kaip už mylios, nors gulėjo terasoje vos už poros met- 
rų nuo durų. 

Jis neturės laiko ir jėgų jį vėl užtaisyti. Kiek kulkų iššauta? 
Trys? Keturios? Bent dvi likusios, pagalvojo. Gal trys. Bet kul- 
kos nė velnio nebus reikalingos, jeigu jis nepaims pistoleto. 

Vien valios pastangomis peržengė slenkstį. Vien tik adre- 
nalinas leido jam pasilenkti ir pakelti ginklą. Pakelti ranką rei- 
kėjo tūkstantį kartų daugiau jėgų, nei jis turėjo, bet, dėl Die- 
vo, ją pakėlė ir nutaikė pistoletą tiesiai samdiniui į nugarą. 

Akies krašteliu matė moterį, pašokančią iš už pikapo. 

— Džekai! 

Jie jam melavo! Melavo Sesilijui. Kaip mulkiai abu pati- 
kėjo, kad ji kurčnebylė. Supistas mulkis Sesilijus. Prarijo tą 
išgalvotą istoriją ir sušėrė ją Karlui, ir jis kaip tikras kvailys 
suvirškino. 

Džekas. Ar taip ji pasakė? Džekas. Geras vardas juokdariui. 

Šypsodamasis, nes paskutinis juoksis jis, paspaudė gaiduką. 

Vyras parkrito. Karlas pasuko ranką truputį į dešinę ir nu- 
sitaikė į tą kalę, kuri jį apgavo. 


Ezis atsistojo, išgąsdindamas Karlą ir nukreipdamas jo dė- 
mesį nuo Anos Korbet. 

— Ei, Karlai, ar atsimeni mane? 

Karlo lūpa atvėpo iš nuostabos. Jis nenutuokė, kad dar 
kas nors čia yra. Ir nė velnio neįsivaizdavo, kad tai bus vie- 
nas iš jo pikčiausių priešų. 

— Mesk ginklą, - ramiai pasakė Ezis, nesitikėdamas, kad 
Karlas mes. 

Karlas nemetė. Jis šovė. 

Ezis kartu paspaudė savo .357 magnumo gaiduką. 

Bet jo ranka tą pat akimirką atšoko, pametė taikinį, pisto- 
letas išlėkė iš rankos ir nukrito į gėlyną. 

Kulka įsmigo į terasą laikančią koloną, suaižė medieną, 
bet nepadarė Karlui jokios žalos. 

Karlas nusijuokė. Ezis spoksojo į jo pistoleto skylę. 


Džekas pasivertė ant šono ir žvilgtelėjo atgal kaip tik tada, 
kai Ezis Hardžas ir Karlas Herboldas kartu iššovė. Jis nieko 
negalvojo. Nesvarstė. Nesikliovė nei Dievu, nei velniu, ne- 
klausė, kodėl tai palikta jam, nesvarstė, kas bus. Jis veikė 
instinktyviai. Sviedė savo peilį. 


Peilis įsmigo, kai Karlas šovė. 

Sulindo į jo krūtinę taip giliai, kad tik rankena liko kyšoti 
ir virpėti nuo stulbinamo smūgio. 

Keletą sekundžių Ezis nesuvokė, kodėl jis vis dar gyvas. 

Karlo išraiška irgi rodė nustebimą. 

Ezis bukai spoksojo į peilį. 

Karlas nuleido galvą ir pamatė raižytą rankeną, styrančią 
jam iš krūtinės, dar pražiojo burną riksmui, bet iš jos pliūp- 
telėjo kraujas. 

Jis pasviro atgal ir net nespėjęs sudribti ant grindų jau 
buvo negyvas. 

Ezis pasitraukė atatupstas nuo nuosavo kapo krašto, tada 
dirstelėjo į kiemą, kur Ana Korbet klūpėjo prie Džeko. Laikė 
jo galvą ant kelių. Vaikas buvo šalia jos, verkė. Bet vyro kojos 
krutėjo. Jis buvo gyvas. 

Išsitraukęs pistoletą iš petunijų gėlyno, Ezis užlipo tera- 
sos laiptais ir sustojo pažiūrėti į Karlą. Šio ego visada buvo 
didelis kaip Dalasas. Jam baisiai nepatiktų žinoti, kad mirė 
negražiai. Veide tikrai kvaila išraiška. 

Ezis praėjo pro jį ir atsargiai įžengė į namą. Anos Korbet 
namų prieškambaris atrodė ir dvokė kaip skerdykla. Lomak- 
sas tysojo aukštielninkas, negyvas nuo šautinės žaizdos į 
širdį. Mironas Hutas gulėjo prie sienos susirietęs kūdikio 
poza ir tyliai kažką vapaliojo. 

Ezis baimingai prie jo prisiartino, bet vyras nerodė jokio 
priešiškumo, kai prie jo priklaupė. 

— Duok man rankas, Mironai. 

Mironas paklusniai ištiesė rankas, ir Ezis uždėjo antran- 
kius ant riešų, tada įsikišo pistoletą į dėklą. 

— Ar Karlas piktas ant manęs? 

— Karlas negyvas. 

— Ak. 

— Tu stipriai kraujuoji, Mironai. 

— Man skauda. 

— Kaip manai, ar atsistosi? 

— Pamėginsiu. 

Ezis padėjo jam atsistoti ir nuvedė pro Lomaksą. Mironas 
net nedirstelėjo į lavoną. Atrodė, nepastebėjo ir Karlo, kai 
savo ilga koja žengė per slenkstį ir išėjo laukan. 

- Ar aš galiu gauti PayDay? 

— Aišku, Mironai. 

- Ir ledinuką ant pagaliuko? 

„ —- Kai nuvešime tave į ligoninę, pažiūrėsiu, ką galiu pada- 
ryti. 

Greitoji pagalba ir policijos mašinos jau žviegė prie įva- 
žos. Ezis apstulbo suvokęs, kad praėjo vos kelios minutės, 
kai pats privažiavo prie vartų. Jo nebūtų nustebinę, kad pra- 
ėjo milijonas metų. Atrodė, kad viskas truko taip ilgai. Jis 
perdavė Mironą porai arešto pareigūnų, kurie perskaitė jam 
jo teises, tuo pat metu prie jo jau darbavosi ir greitosios pa- 
galbos medikų komanda. Nelaimėlis jiems aiškino apie paža- 
dėtą saldainį ir ledinuką. 

Viena medikė liepė Eziui gultis ant priebučio, kol atgabens 
neštuvus. | 

— Kokio velnio? - piktai paklausė jis. 

Jauna moteris pasižiūrėjo į jį apstulbusi. 

-- Na, pone, jūs pašautas. 

Tik tada jis pajuto pulsuojantį skausmą dešinėje rankoje. 

— Prakeikimas, tikrai. - Iš tikro jis džiaugėsi sužinojęs, kad 
Karlas jį pašovė. Manė, kad išmetė ginklą iš neatsargumo ar 
tiesiog dėl senatvės. Jis nusijuokė, priversdamas jauną me- 
dikę su baime į jį pasižiūrėti. 

— Ne, jaunoji ponia, aš dar nekliedžiu, - pareiškė ir atsisa- 
kė gultis ant neštuvų tam trumpam atstumui iki greitosios 
pagalbos automobilio. - Tiek pats galiu nueiti. 

- Ei, Ezi! - Šerifas Ronas Fosteris atrisnojo iki jo ir ėjo kar- 
tu. - Kaip laikotės? 

— Negaliu skųstis. 

— Jūs nuveikėte velnionišką darbą, Ezi. Velnionišką. 

Praleidęs pro ausis pagyras, jis paklausė: 

— Kaip Stivas Džonsas? 

- Jam reikės begalės operacijų, kol sutvarkys kelį, bet jis 
atlaikys. 

- Jis geras pareigūnas. Labai gaila Džimo. 

- Taip. 

- O kaip anas? - Jis žiūrėjo, kaip kelia į greitąją žmogų, 
išgelbėjusį jam gyvybę. Ana Korbet ir jos berniukas įlipo pas- 
kui neštuvus. 

- Vis dar turi sąmone. Gali būti vidinių žaizdų. Dėl jo dar 
reikia palaukti. 

Ezis niūriai linktelėjo, ir gerklėje įstrigo kamuolys. 

— Jeigu ne jis, būčiau negyvas. 

- Kai tik daktaras sutvarstys jums ranką ir atsistosite ant 
kojų, noriu žinoti, kas atsitiko. 

— Nežinau, kas vyko name, - atsakė jis Fosteriui, - bet tu- 
rėjo būti baisu. Stebiuosi, kaip jie išliko gyvi. 

Iki greitosios buvo netoli. Jam jau nebūtų buvę žema, 
jeigu būtų paprašęs neštuvų, kurių ką tik atsisakė, nes ėmė 
svaigti galva - neteko daug kraujo. Jam reikėjo susikaupti, 
kad priverstų kojas klausyti. 

Fosteris tuo tarpu kalbėjo: 

— Negaliu apklausti ponios Korbet, kol nesusirasime ver- 
tėjo, bet kai paklausiau berniuko, kas atsitiko, jis sakė, kad 
blogas žmogus nušovė poną Lomaksą ir partrenkė Džeką, ir 
kad jo mama dūrė blogam žmogui į koją. 

— Ana jam dūrė? 

— Džeko peiliu. 

- Baisusis peilis, - sumurmėjo Ezis. 

— Atleiskit?.. 

— Nieko. - Ezis nematė reikalo užsiminti apie samdinio ir 
Emorio Lomakso susidūrimą. Jų varžybos - jeigu tokios iš- 
vis buvo - nebeturėjo reikšmės. 

- Šerife Fosteri. - Prie jų prisidėjo pavaduotojas. - Ko- 
roneris liepė parodyti jums šitą. Buvo įvarytas Karlui Her- 
boldui į krūtinę stipriau nei kamštis. - Jis padavė Fosteriui 
plastikinį įkalčių maišelį su kruvinu peiliu. 
pabaisa lengvai perrėžtų kūną. 

— Galiu pažiūrėti? 

Šerifas ištiesė maišelį Eziui. Peilis buvo neįprastas, kaip 
Lomakso sekretorė ir nupasakojo. Ponia Presli sakė, kad jis 
turėjo kaulinę rankeną, nors Eziui veikiau atrodė, kad ji iš 

elnio rago. Jam pasirodė, kad ji nusišneka, kai bandė api- 
būdinti geležtę, bet tebūnie jis prakeiktas, jeigu ta geležtė 
nebuvo vaivorykštinė tamsiai mėlyna ir raibuliuojanti, kaip 
gilaus ledyninio ežero paviršius, šiaušiamas stipraus vėjo. 

— Hmm. Ar čia ne paprastas medžioklinis peilis, kaip ma- 
note? 

— Nenorėčiau papulti ant jo smaigalio, - atsiliepė Fosteris. 

- Aš tik kartą mačiau tokį peilį, - pasakė Ezis. - Prieš 
daug metų vyrukas mūsų mieste turėjo tokį. Jo vardas buvo 
Džonas... 

Staiga Ezis pritrūko kvapo ir jo kojos sulinko. Jis stipriai 
susvirduliavo, nes Fosteris paprašė pagalbos. 

— Ponia, jis alpsta. 

Greitosios seselė apkabino Ezį. 

— Sakiau, kad jam reikia neštuvų. 

Ezis pabandė seselės atsikratyti. 

— Kaip tai vadinama? - išspaudė jis, braukdamas pirštu 
per margą peilio geležtę maišelyje. 

— Susiimkite, Ezi. Nesijaudinkite, - pasakė jaunasis šeri- 
fas globėjiškai, ir tas tonas kaip niekad suerzino E2į. 

Net kai jie dviese pabandė jį vesti, Ezis įsispyrė į žemę ir 
atsisakė judintis. 

- Yra toks peilių gamintojų terminas, ar nėra? - Norėjo 
viltis esąs teisus. Norėjo patvirtinimo, kad jis teisus. 

Nors ir pats žinojo esąs teisus. 

- Ezi... 

- Atsakykite man, po paraliais. 

— Na, tai vadinama, na... - Greitai spragsėdamas pirštais, 
Fosteris ieškojo žodžio. - Titnaginimas. Tai vadinama titna- 
ginimu. Nes indėnai darydavo tokius peilius iš titnago. 

- ias negalima keltis, pone Hardžai. 

Praktikantė slaugė įėjo į palatą ir rado jį besėdintį ant lo- 
vos krašto. 

— Pats žinau, kad neturėčiau, bet vis tiek kelsiuosi. 

— Aš pakviesiu sesutę. 

— Užsiimkite savo reikalais, - atrėmė Ezis. - Man peršovė 
tik ranką. Kodėl negalėčiau vaikščioti? 

- Bet jūs operuotas. Jums prijungta lašelinė. 

— Nieko nenutiks. - Jis nuleido kojas ant žemės ir atsisto- 
jo. - Matote? Puiku. Tik pasivaikščiosiu koridoriumi. Grįšiu 
dar niekam nespėjus pasigesti. Tik tylėkite, gerai? 

Ratukinis lašelinės stovas buvo gera atrama, kai jis šlepse- 
no prie durų. Padai jautė plytelių grindų šaltį. Laisva ranka 
laikė susisiautęs ploną ligoninės chalatą. 

Išėjęs iš palatos, pasuko koridoriumi į kairę. Dirstelėjo per 
petį į jauną slaugę, kuri, nesumodama, ką daryti, grąžė ran- 
kas. Ezis padrąsinamai pakėlė į viršų nykščius. 

Vakar, kol greitoji pasiekė ligoninę, jis buvo labai gerai 
nusiteikęs, matyt, kad jam varvino per lašelinę. Kora visada 
sakydavo: užtenka ir pusės aspirino tabletės, kad jis susijau- 
dintų. Vargiai prisiminė, kaip pirmosios pagalbos skyriuje jį 
zondavo, badė, švietė ir tikrino, ir pasakė, kad kulka perėjo 
per ranką nepadarydama pernelyg didelės žalos. Vis dėlto 

gydytojai jį turėjo operuoti, išvalyti kaulų atplaišas ir ske- 
veldras, įvertinti ir susiūti raumenis ir taip toliau. Ezis maž- 
daug tuo pat metu prarado susidomėjimą ir sąmonę. 

Šį rytą atsibudo sutvarstyta ranka, visur skaudėjo, galva 
svaigo, bet jis buvo užsidegęs pasikalbėti su pacientu palato- 
je koridoriaus gale. Jokia seselė, jokia slaugė ir išvis niekas 
jo nesulaikys. 

Jis perėjo koridorių, niekas nesustabdė. Kai pasiekė tiks- 
lą, pastūmęs duris įžengė vidun. Vienintelis garsas kamba- 
ryje sklido nuo jo lašelinės stovo - vienas ratukas cypčiojo. 
Ligonis pasuko galvą garso link. Atrodė stipriai sudorotas ir 
visas šlapias, bet Eziui susidarė įspūdis, kad vyras nemiega, 
nors ir buvo užsimerkęs. Taip pat susidarė įspūdis, kad ligo- 
nis net nenustebo. 

Jis ištarė: 

- Šerife Hardžai. 

— Labas, Džonai. 

Džekas Sojeris liūdnai šyptelėjo. 

— Kurį laiką manęs niekas taip nevadino. 

— Kada pasikeitėte savo vardą iš Džono Jaunesniojo? 

Džekas įsmeigė akis į lubas, leisdamas Eziui žvelgti į jo pro- 
filį. Panašumas, kuris iki šiol buvo prasprūdęs Eziui pro akis, 
dabar buvo toks aiškus, kad pats stebėjosi, kaip anksčiau pra- 
žiopsojo. Aišku, jam net į galvą nebūtų šovę jo ieškoti. 

Sojeris kurį laiką spoksojo į lubas. Galiausiai vėl atsigręžė 
į Ezį. 

— Po tos nakties lioviausi vadintis Džonu. - Po trumpos 
pauzės pridūrė: - Ta naktis pakeitė daugiau nei vardą. Ji 
daug ką pakeitė. 

Vyrai ilgai vienas į kitą žvelgė, abu sukrėsti, kaip švelniai 
čia dar pasakyta. 

Šią akimirką pertraukė Ana Korbet, įėjusi su puodeliu ka- 
vos rankoje. Priešingai nei Džekas Sojeris, ji apstulbo pama- 
čiusi Ezį. 

— Labas rytas, Ana. 

Ji nusišypsojo jam, padėjusi kavą ant lovos padėklo, kažką 
parašė bloknote ir padavė. 

- Jūs neturite man dėkoti, - pasakė perskaitęs. - Labai 
džiaugiuosi, kad judu su berniuku sveiki išsisukote. Tai svar- 
biausia. Kaip jis šįryt? 

— Jis su Mardžore Beiker, - atsakė Džekas. - Anos vardu 
ji pasikonsultavo su vaikų psichologu. Deividui veikiausiai 
reikės šiokių tokių patarimų. 

- Jis netruks atsitokėti. Vaikai gyvybingi. 

Ana parašė Eziui kitą žinute. „Jis jaudinasi dėl Džeko ir 
pyksta, kad neleidžiu eiti į ligoninę.“ 

Ezis pažiūrėjo į Džeką. 

— Jūs jam patinkate, taip? 

- Ir jis man patinka. Nuostabus vaikis. Labai apmaudu, 
kad Deividas vakar ten buvo ir viską matė, girdėjo visus tuos 
šlykščius dalykus, kuriuos Karlas sakė. - Džekas nuoširdžiai 
apgailestavo, taip pat ir rūpinosi dėl vaiko. - Ana turėtų būti 
su juo, užuot čia stypsojusi ir nervinusis dėl manęs. Bet ji 
atsisako išeiti. 

Jie žiūrėjo vienas į kitą su tokia atvira meile ir aistra, kad 
Ezis pasijuto raustąs. Džekas paėmė Anos ranką, pakėlė prie 
lūpų ir ilgai laikė, akys stipriai užmerktos. Kai atsimerkė, 
Ezis pamatė ašaras. 

— Spėju, tai dėl anestezijos, - paaiškino Džekas šiurkščiu 
tvirtu balsu. - Slaugė sakė, kad dėl anestezijos kai kurie žmo- 
nės tampa jausmingi. Tai tiesiog... kai tik pagalvoju, kaip vis- 
kas vakar galėjo baigtis... 

Nebereikėjo nieko daugiau sakyti. Ana pasilenkė ir švel- 
niai pabučiavo į lūpas, tada pritraukė kėdę ir spustelėjo Eziui 
petį. Nesitikėjo, kad taip svaigs galva, todėl dėkingas atsisė- 
do. Ana ant pečių jam užmetė antklodę. 

- Ačiū. 

Ji mostelėjo į jo ranką, akyse klausimas. 

— Neblogai. Kuriam laikui teks užmesti pasagų tiesinimo 
žaidimus, bet visa kita... - Jis gūžtelėjo pečiais. 

Ana atsisėdo ant lovos kraštelio ir paėmė Džeko ranką. 
Ezis paklausė: 

— O kaip jūs. Kaip jūsų žaizda? 

— Skauda be proto, bet gydytojas sakė, kad aš gimes po 
laiminga žvaigžde. Kulka aplenkė stuburą ir vidaus organus. 
Centimetras į vieną ar į kitą puse - ir būčiau paralyžiuotas 
arba negyvas. 

— Tai gerai. 

Įsivyravo nejauki tyla. Ana tai pajuto ir klausiamai dirste- 
lėjo į abu. Ji parašė Džekui. 

— Ne, jūs neturite išeiti. Iš tiesų turite tai sužinoti. Jei tada 
panorėsite išeiti, suprasiu, - atsakė tas. 

Jai rašant į bloknotą, tarp antakių susimetė rūpesčio 
raukšlelė. Kai parodė žinutę Džekui, jis pasakė: 

— Ne, tai neturi nieko bendro su nunuodytomis karvėmis. 
Tai daug rimtesni dalykai. 

— Jūs visai mane supainiojote. Nunuodytos karvės? 

— Tai nesvarbu, - Džekas atsakė Eziui. 

Nuo jų pašnekesio Ana tik dar labiau sumišo ir susirūpi- 
no. Džekas Sojeris spustelėjo jai ranką. 

— Viskas bus gerai, Ana. - Jis atsisuko į Ezį, įsikibo akimis, 
padvejojo, tada pasakė: - Tą dieną, kai įėjote į „Pieno karalie- 
nę , vos nepridėjau į kelnes. 

— Aš neatpažinau jūsų, Džonai. Išaugote, tapote vyras. Bet 
jeigu ir būčiau atpažinęs iš išvaizdos, nieko nebūtų pakeitę. 
Iki vakar nemačiau jokio ryšio. 

— Kiek žinau, jūs turite dvidešimt dvejų metų senumo 
arešto orderį, išrašytą man. 

— Ne. 

Džekas pažiūrėjo į Aną, pakėlė ranką ir palietė jos skruostą. 

— Tikrai galėjau įkliūti grįždamas į Bleverį, bet aš... aš tu- 
rėjau grįžti. Kol Karlas sėdėjo kalėjime, mano sąžinė buvo 

švari. Jis nusipelnė bausmės už tai, kad apiplėšdamas par- 
duotuvę nužudė pareigūną ne tarnybos metu. Bet vos tik iš- 
girdau, kad jis pabėgo, žinojau, kad turiu būti čia, jeigu ban- 
dys įvykdyti savo grasinimą nužudyti Delrojų. 

Ana greitai kažką parodė. 

— Kodėl? —- perklausė Džekas. - Nes tai mano kaltė, kad 
Karlas ištarė tą grasinimą. Delrojus kaltino Karlą už tai, ko 
tas nebuvo padaręs. Jis manė, kad jo posūniai susiję su Pet- 
sės Makorkl mirtimi. Bet jie nebuvo susiję. Ir aš tai žinojau. 

Ji prasižiojo iš bežadės nuostabos. Greitai pažiūrėjo į Ezį. 
Šis nudelbė akis į skreitą, į savo rankas. Beveik ketvirtį am- 
žiaus jo krūtinę spaudęs raištis atsileido. 

— Suprantat, Ana, - kalbėjo Džekas, - mano mama augino 
mane viena. Tėtis kartkartėmis apsireikšdavo, bet būdavo 
vien tik bėdos. Jis prisigerdavo. Ji verkšlendavo. Jis susidė- 
davo su kitų vyrų žmonomis. Kildavo rietenos. Mama verk- 
davo. Jis puikuodavosi meilužėmis. Jie baisiai pešdavosi. 

Džekas nutilo, ir Ezis matė, kaip kenčia prisimindamas 
tuos nelaimingus laikus. 

— Nevarginsiu jūsų smulkmenomis. Paprastai sakant, 
mano senis buvo bevertis. Bjaurus vyras ir dar blogesnis tė- 
vas. Bet nereikia pernelyg gailėtis ir motinos. Ji su tuo taiks- 
tėsi. Savo kančią mylėjo labiau, negu jį ar mane. 

Kai mama mirė, buvau atiduotas į globos namus. Mano 
senis kuriam laikui mane ten paliko, paskui nusprendė, kad 
nori, jog būčiau su juo. Ne iš širdies gerumo ir ne dėl to, kad 
jam nors lašą būtų rūpėję, kas bus su manim. Jam reikėjo 
žaidimų draugo, pasiuntinuko. Jis parsisamdė naftininku ir 
buvo atsiųstas į Bleverį. Uždirbdavo gana daug pinigų. Rei- 
kalai klostėsi gerai. 

Iš tikro gyvenimas pasidarė smagus. Gyvenimas su mo- 
tina buvo katorga. Tuo tarpu su mano seniu jis buvo ištisa 
šventė. Žmonės galvojo, kad mes broliai. Jis neatrodė su- 
brendes būti mano tėvu - jis ir nebuvo subrendęs būti mano 
tėvu, nebent biologiškai. 

Drausmė - tokio žodžio jo žodyne nebuvo. Jis leisdavo 
man daryti ką užsimanydavau, ir pagyvenęs poroje globėjų 
šeimų, kur bausmės būdavo žiaurios, aš mėgavausi laisve. 
Jis niekada neliepė man eiti į mokyklą. Kartą, kai mokyklos 
lankymo inspektorė atėjo į namus, jis ją taip apžavėjo, kad 
jie tą pačią popietę nuvingiavo į lovą. 

Beveik kiekvieną vakarą jis vesdavosi mane išgerti. Per 
penkioliktąjį mano gimtadienį jis padovanojo man naktį su 
viena iš savo draugių. Paskui dalydavomės moterimis su di- 
desne atida, nei būtume dalijęsi perpus šokolado plytelę. Še- 
šiolikos aš formaliai baigiau mokyklą ir gavau darbą toje pat 
naftos gręžimo platformoje. 

- Atrodo, maždaug tuo laiku judu ir sutikau, - įsiterpė Ezis. 

Džekas linktelėjo. 

— Tėtis nesikeitė. Kartais vis dar prisigerdavo ir imdavo siau- 
tėti. Jūs ne kartą jį parveždavote namo, Ezi. Prisimenate? 

Ezis linktelėjo. 

— Vieną vakarą jis susimušė bare dėl moters. Paskambino- 
te, kad tėvą pasiimčiau, kitaip žadėjote įkišti jį į kalėjimą. 

— Kaip tokio amžiaus berniukui, jums teko daugybė pa- 
reigų. 

— Kaip jau sakiau, buvo linksma. Kurį laiką. O paskui — 
nežinau, kas išties atsitiko. Neprisimenu jokio konkretaus 
įvykio, kuris privertė mane pamatyti, kokį niekingą gyveni- 
mą mudu gyvename. Spėju, kad supratimas tiesiog įšliaužė į 
mane. Pamažu toks gyvenimas man ėmė darytis nemalonus. 
Iš tikro pasidarė net bjaurus. 

Kuo tėtis darėsi vyresnis, tuo jaunesnes moteris vaikėsi. 
Jo seksualinės užuominos ir gundymo būdai man daugiau 
nebeatrodė išmoningi ir išdykėliški, tik atgrasūs. Jam teko 
verstis kūlio, kad patenkintų savo apetitą. 

Vieną vakarą parsivedėme namo tą mergaitę. Tėvas pa- 
sidarė šiurkštus, ir ji išsigando. Pasakiau, kad man nereikia 
tokių iškrypėliškų žaidimų. Jis mane iškeikė, išvadino miž- 


Bo iedijų + 433 


niumi, ištižėliu, našta. Kol jis rėkalojo ir kliedėjo, mergaitė 
susirinko drabužius ir pabėgo. Kai tėvas išsiblaivė, nema- 
nau, kad prisiminė, ką ruošėsi jai padaryti. 

Jis vėl nutilo ir spoksojo nosies tiesumu. Ezis pagalvojo, 
kad jam pernelyg gėda žiūrėti į jį ar Aną. 

— Sutikome Petsę Makorkl „Vežimo rate“. Ji ten trynėsi 
su laukine minia, tarp jų buvo ir Herboldai. Broliai visada 
sukiodavosi tose pat užeigose, kaip mudu su tėvu, ir visada 
pranašavo bėdą. Jau buvo spėję pabūti pataisos mokykloje 
ir jūsų, Ezi, cypėje, taigi taikėsi į didesnius ir geresnius daly- 
kus. Laikiausi atokiau nuo jų. 

Petsė nebuvo graži mergaitė, bet ieškojo nuotykių, ta dva- 
sia traukė mano senį. Jis buvo gerokai jai per senas, bet jai 
patiko jo dėmesys. Pirmą kartą jie buvo kartu ant užpakali- 
nės mūsų automobilio sėdynės „Vežimo rato“ aikštelėje. Vė- 
liau jis man viską išsamiausiai papasakojo ir sakė, kad manęs 
neturėtų atstumti jos išvaizda, kad nesuprantu, ko netenku, 
kad jeigu užsimerksiu, nematysiu, kaip ji atrodo. Panašiai 
taip, tik daug šiurkščiau. Kai viską pergalvoju, man atrodo, 
kad jam patiko moterys, kurios dvasiškai alko, kaip mano 
motina, kaip Petsė, nes jos maitino jo ego. 

— Kas atsitiko tą naktį, Džonai? 

- Tėtis užmiršo sumokėti įmoką, mūsų mašina prieš kele- 
tą dienų buvo paimta. Jis buvo piktas ir nusiminęs, bet vis 
tiek norėjo linksmintis, kad atitrauktų mintis nuo rūpesčių. 
Kai nuėjome į barą, jis jau buvo pilnas. Tėčio nuotaika nepa- 
sitaisė, kai pamatė Petsę flirtuojant su Herboldais. Bandė ją 
atmušti, bet ji tą vakarą žiūrėjo tik į juos. 

Tėtis gėrė nesustodamas, kol pragėrė visus pinigus. Kai 
kišenėse ėmė švilpauti vėjai, pasiūlė vienam vyrukui pirkti 
iš jo peilį. Visiems patiko tas peilis, nes buvo neįprastas. Jis 
mėgo girtis, kaip tas peilis keliauja jau per keletą Sojerių kar- 
tų. Nežinau, ar tai tiesa. Veikiausiai kur nors jį pavogė, bet 
kiek atsiminiau, visada jį turėjo. 

Kad ir kaip ten būtų, vyrukas nepanoro jo pirkti, ir tėtis 
tai priėmė kaip šeimos įžeidimą. Jie pradėjo šaukti vienas 
ant kito. Baro prižiūrėtojas - man atrodo, jis buvo ir savi- 
ninkas... 

— Taip. Dži Parkeris, - įsiterpė Ezis. 

— Jis liepė man išvesti tėtį laukan, kol nepriėjo iki kraujo. Jį 
atvėsinti. Tebebuvome lauke, kai išsvirduliavo Petsė su Her- 
boldais. Ji buvo girta, bet ne tiek girta, kad nesuprastų, kad 
jie ją meta. Tikėjosi eiti su jais ir kur nors kitur pratęsti vaka- 
rėlį. Jie sakė, kad turi verslo reikalų ir negali jos imti kartu. 

— Tai jų alibi buvo tikras. 

— Spėju, taip, Ezi. Nes jie paliko „Vežimo ratą“ be jos. 

— Ji pasiūlė judviem su tėčiu pasivažinėti. 

— Panašiai. Smulkmenas primiršau, bet išvykome su ja. 
Kiek žinau, niekas nematė mūsų įlipant į jos mašiną. 

- Bet visi iki vieno, kuriuos apklausiau, paliudijo, kad ji 
išvyko su Herboldais. Įskaitant ir jus. 

— Taip, - jis sutiko ir atsidūsėjo. - Melavau jums, Ezi. Ji 
išėjo su Karlu ir Sesilijumi. Bet išvažiavo su mano seniu ir 
manim. 

Ezis prisiminė pokalbį su Džonu Sojeriu praėjus porai 
dienų po įvykio. Berniukas papasakojo jam tą pačią istoriją, 
kurią jau buvo girdėjęs iš kitų baro lankytojų. Jis neturėjo 
priežasties juo abejoti. 

— Kalbėkite. Kas atsitiko, kai jūs išvykote? 

Taip ir buvo, kaip Ezis spėjo tą rytą, kai pamatė kūną. Pet- 
sė ir du vyrai nuėjo prie upės ir surengė sekso vakarėlį. 

Anos veidas neišdavė, ką ji galvoja, nors Sojeriui, rodės, 
skaudėjo, kai jis prisipažino dalyvavęs. 

— Aš užsiėmiau su Petse, nes buvau užgėręs ir nenorėjau, 
kad tėtis vėl pyktų, esą nepasakau nė ačiū. Tada jie porą kar- 
tų susiėjo, o aš sėdėjau ir gėriau, vis labiau girtau. Net ne- 
pajutau nerimo, kai ji atsiklaupė ant kelių ir jis įėjo į ją iš 
užpakalio, nes jis pasakė, jog jai taip patinka. 

Ezio skruostai liepsnojo, ne dėl to, kad būtų susidrovėjęs, 
jis drovėjosi dėl Anos. Anos garbei reikia pasakyti, ji sėdėjo 
stojiškai, išraiška santūri. Bet Ezis žinojo, kad ji gaudo kiek- 
vieną žodį, nes akyse blizgėjo ašaros. 

Džekas kurį laiką spoksojo į tuštumą. 

- Jie buvo... įsijautę. Abu tiek pat. Tėvas laikė ją už plaukų, 
tarsi suktų galvą aplink. Tada panašiai kaip šitai, - jis pasa- 
kė ir spragtelėjo pirštais. - Jos sprandas lūžo. Kaip rykštelė. 
Girdėjau. Nemanau, kad tėtis girdėjo. Ir jis nesustojo, kol... 
na, patys suprantate. - Vėl patylėjęs jis pasižiūrėjo į Ezį. - 
Prisiekiu jums, jis neketino jos nužudyti. 

— Tai kodėl, dėl Dievo, tada man to nepapasakojote? - pik- 
tai paklausė Ezis. - Tebūnie tai prakeikta, Džoni, ar supran- 
tate, kaip aš kankinausi... 

— Aš dar geriau žinau tą kainą, - Džekas pakėlė balsą, kad 
perrėktų Ezį. 

Ezis nuslopino susierzinimą ir keletą kartų giliai įkvėpė. 

— Kai atėjau į jūsų namus apklausti, kodėl, po velnių, mela- 
vote, kad tą vakarą neišvykote su ja? Kodėl tada neatskleidėte 
tiesos? Jei gerai atsimenu, dengėte tėvą. Sakėte, kad jis dirba 
už miesto. Dieve, padėk man, patikėjau jumis ir niekada net 
nepatikrinau. Neturėjau priežasties jumis netikėti. Džonas 
Sojeris buvo nenaudėlis, girtuoklis, mergišius, bet jis nebuvo 
žudikas. Jeigu tai buvo atsitiktinumas, jis būtų buvęs apkal- 
tintas netyčine žmogžudyste ir veikiausiai lygtinai nuteistas. 
Joks prisiekusiųjų teismas nei Bleverio apygardoje, nei visame 
Teksase nebūtų užjautęs pagarsėjusios kekšės, kuri užsimanė 
analinio sekso su pagyvenusiu vyru, ir dar jo nepilnamečiam 
sūnui stebint. Kodėl jis neatėjo ir neprisipažino, kas atsitiko? 

- Jis negalėjo. 

— Nesąmonė. Sakėte, kad tėvas netyčia ją nužudė. 

- Jis netyčia. Bet aš jį nužudžiau sąmoningai. 


R. su garsu staigiai įtraukė oro. Bet liko visiškai rami ir 
nemirksėdama, apstulbusi žvelgė į Džeką su baime - kaip ir 
Ezis. 

Džeko Sojerio išraiška išdavė jo jausmus. 

— Jam išrėžiau tą patį, ką dabar man sakėte, Ezi. Petsė jau 
buvo tokio amžiaus, kai pati galėjo spręsti. Tai nebuvo iš- 
prievartavimas. Ji pati norėjo. Pati dalyvavo. Tai buvo atsi- 
tiktinumas. Maldavau jo padaryti teisingą žingsnį. 

Tačiau jis nesiklausė. Atsisakė apie tai net kalbėti. Dėl ko- 
kio pasidulkinimo nesiduosiąs įpainiojamas į teisinius reika- 
lus. Kalbėjo panašiais žodžiais. Susibarėme, ir ginčas perau- 
go į smurtą. 

Apsikumščiavome, tada pastūmiau jį į upę tikėdamasis, 
kad jis atvės, išsiblaivys, atgaus šaltą protą. Bet jis įtraukė 
mane į vandenį ir panardino. Aš priešinausi. Jis laikė mane po 
vandeniu. Savo sūnų. Pagalvojau: tėtis mane žudo. Jis laikys 
mane po vandeniu, ir turiu ką nors daryti, kad išsigelbėčiau. 

Mano plaučiai plyšo, rodės, tuoj sprogs, bet jis nepaleido 
manes. - Džeko balsas užlūžo. - Graibiausi. Ranka užčiuo- 
pė makštį. Per sekundę peilis buvo saujoje, ir aš smeigiau 
jam į ranką. Jis paleido mane, ir aš iškilau. Bet dūris jį tik 
dar labiau įsiutino. Jis plūdo mano motiną ir mane pačiais 
bjauriausiais žodžiais, kokius tik sugalvojo. Sakė, kad nieka- 

da mudviejų nė vieno nenorėjo. Sakė, kad sugriovėme jam 
gyvenimą ir kad buvo nesveikas, kai susipainiojo su tokiu 
žliumbiančiu mulkiu nugeibėliu. Tada vėl puolė mane, čiupo 
už gerklės ir panardino po vandeniu. Ir jį nužudžiau. 

Ilgai nė vienas nekrustelėjo, nepratarė nė žodžio. Kaip 
nepažįstamieji lifte, jie vengė pažiūrėti vienas kitam į akis, 
prasižioti. Viskas, ką būtų pasakę, būtų skambėję banaliai, 
bet tyla veikiausiai buvo dar sunkesnė. 

Atrodo, tylėjo ilgiausiai, kol Džekas pagaliau garsiai atsi- 
krenkštė ir prakalbo: 

— Bijojau išmesti peilį į upę, bijojau, kad jis bus surastas ir 
taps įkalčiu. Todėl jį pasilaikiau. Iš pradžių iš baimės būti su- 
gautas. Vėliau - kaip talismaną. Jis buvo nuolatinis primini- 
mas, ką galiu iškrėsti, ir tai mane baugino. Nesuskaičiuosiu, 
kiek kartų nuo tos nakties norėjau jį išmesti, bet dėl keistų 
likimo vingių kartu buvau apsaugotas nuo reikalo vėl kada 
panaudoti ginklą. Net nepajėgiau jo vakar pakelti prieš Her- 
boldą, kol nebeturėjau kito pasirinkimo. 

- Jūs ir tą naktį neturėjote pasirinkimo, Džoni, - ramiai 
pasakė Ezis. - Jūs gynėtės. 

- Argi? - paklausė jis ir karčiai nusijuokė. - Norėčiau taip 
galvoti, bet nesu tikras. Buvau jaunesnis ir stipresnis už jį. 
Gal pagaliau būčiau jį įveikęs ir įkrėtęs proto. Arba pabėgęs. 
Galėjau ir kitaip pasielgti. Sąžiningai sakau: nežinau. Bet 
nebūna dienos, kad nepaklausčiau savęs: ar būtinai reikėjo 
jį užmušti? Visa, ką aiškiai žinau, - kai įsmeigiau į jį peilį, 
norėjau, kad jis mirtų. 

— Kaip kiekvienas, kuris kovoja dėl savo gyvybės. 

Džekas kurį laiką žiūrėjo į Ezį, tada nepritariamai nuleido 
akis. 

— Ką paskui darėte? 

- Vilkau pasroviui. Valandų valandas bridau tempdamas. 
Kai jau buvo beveik šviesu, ištraukiau į krantą ir plikomis 
rankomis iškasiau krūmuose duobę. Užverčiau jį akmeni- 

mis. Spėju, jis ten tebeguli. Prireikė visos dienos grįžti namo. 
Tada išmiegojau beveik parą. Kai pasirodėte prie mūsų durų 
paklausinėti apie Petsę Makorkl, kroviausi daiktus išvykti. 
Buvau toks išsigandęs, stebiuosi, kaip negirdėjote, kad mano 
keliai barška vienas į kitą. 

— Buvote dar vaikas, Džoni. 

— Buvau suaugęs. Pakankamai suaugęs, kad suprasčiau, 
jog reikia nėšintis po velnių iš Bleverio, kol kas nors nepa- 
sigedo tėčio. Sutvarkiau visas mūsų sąskaitas mieste, nu- 
traukiau nuomos sutartį su šeimininku, pasakiau jam, kad 
mudu išvykstame, ir nežinau kur, ir tą naktį įšokau į prekinį 
traukinį. 

Ir nesustojau iki pat šiol. Visada dairiausi per petį. Nieka- 
da neleidau sau pernelyg ilgai užsibūti vienoje vietoje. Nie- 
kada neprisirišdavau, kad negalėčiau pamatęs pirmą įtartiną 
žvilgsnį išvykti. - Jis pasižiūrėjo į Aną, tada nukreipė akis, 
tarsi išsigandęs, kokį įspūdį jai padarė ta istorija. - Kai išgir- 
dau, kad Karlas pabėgo, supratau, kad atėjo laikas apmokėti 
sąskaitą. Grįždamas atgal rizikavau savo laisve, tačiau juk 
niekada nebuvau išties laisvas. 

Ezis ilgai sėdėjo, tyrinėdamas linoleumo raštą, kol skaus- 
mingai atsistojo. 

— Na, jūs pribaigėte Karlą Herboldą ir dabar jūs didvyris. 
O dėl viso kito, aš daugiau nebesu teisėtvarkos pareigūnas. 
Tai buvo griežtai ne įrašui. Jūs padarėte man daugiau, negu 
įsivaizduojate, Džoni. Atsiprašau... Džekai. Man pakanka to, 
kad žinau, kas atsitiko. Tai buvo taip seniai. O žvelgiant į 
gyvenimo esmę, spėju, neturi reikšmės, kaip tai atsitiko. 

— Man turi reikšmę, - nustebindamas jį pareiškė Džekas. — 
Ta naktis pakeitė mano gyvenimą, bet ne amžinai. Tol, kol 
leidau, kad taip būtų, bet dabar to nebenoriu. Jeigu būčiau 
papasakojęs tiesą, nei jūs, nei Delrojus nebūtumėte kaltinę 
jo posūnių dėl tos mergaitės mirties. Jų santykiai galėjo su- 

— Jie buvo blogi berniukai, Džekai. Niekas nebūtų pakei- 
tęs jų santykių. 

- Šiaip ar taip, Delrojui nebūtų tekę gyventi prisimenant 
Karlo grasinimą, - paprieštaravo jis. - Anos ir Deivido gyvy- 
bėms vakar nebūtų grėsęs pavojus. - Jis užsispyręs papurtė 
galvą. - Ne, Ezi, daugybei žmonių sukėliau daug skausmo - ir 
jums, — ir dėl to, ką padariau, ir dėl to, ko nepadariau. Kad ir 
kaip tai aiškintumėte, nužudžiau savo tėvą. Noriu nusimesti 
kaltės naštą nuo pečių - ir visiems laikams. Ši išpažintis nepa- 
dės. Pateikite ją sistemai. Perleiskite ją per visus reikalingus 
teisinius kanalus, kokie nustatyti. Suimkite mane. Įkalinkite. 
Didysis žiuri. Teismas. Kas tik priklauso. Noriu tai baigti. 


— Norite pasakyti, kad nežinote, kur jis? Ar čia taip įprasta 
praganyti savo pacientus? Kas atsakingas? Noriu, kad mano 
vyras būtų surastas, ir surastas tuoj pat. 

Koridoriuje prie slaugių stalelio Kora užkūrė pirtį. Drovi 
jauna slaugė, mačiusi, kaip Ezis išspruko iš savo palatos, ap- 
simetė įsigilinusi į bylą. 

— Kora! 

Išgirdusi vyro balsą, ji atsisuko. Nors ką tik ligoninės per- 
sonalui Kora išrėžė sarkastišką paskaitą, atrodė, tuoj palūš. 
Kai jį pamatė, jos smakras ėmė drebėti. Suspaudė lūpas, kad 
nevirpėtų, bet ašaros akyse aiškiausiai rodė, kad ji ruošiasi 
pravirkti, ir jau ne pirmą kartą. Jis stūmė cypiantį lašelinės 
stovą ir troško, kad atrodytų panašesnis į žmogų nei iškase- 
ną, kad taip ir jaustųsi. Per pirmą pasimatymą po jos išvyki- 
mo norėjo būti švariai nusiskutęs, gerai apsirengęs, žodžiu, 
atrodyti kaip eržilas. O iš tikrųjų jo kojos atrodė kaip pūkuo- 
ti išbalę ausų krapštukai. Pėdos blyškios, išvagotos venų, ir 
nagus veikiausiai reikėtų apkirpti. Su tuo juokingu šikną vos 
dengiančiu chalatu jis neatrodo prašmatniai. 

Vis dėlto Kora, regis, baisiai apsidžiaugė jį matydama. At- 
kurnėjo per koridorių prie jo, bet sustojo vos jo neliesdama. 

— Man paskambino vakar vakare ir pasakė, kas atsitiko. — 
Tai buvo viskas, ką ji sugebėjo išspausti, apatinė lūpa vėl pra- 
dėjo virpėti. 

— Tu grįžai? - paklausė jis. 

— Jeigu tu nori manęs. 

— Visada norėjau. 

Ezis išskėtė rankas, ir ji puolė jam į glėbį. Ji jau viską buvo 
girdėjusi apie Herboldus iš žiniasklaidos pranešimų, supintų 
į tikrą istoriją, ypač kai buvo rasti Sesilijaus ir Konės kūnai. 
Dar bus laiko papildyti ją Džeko Sojerio istorija ir padaryti 
jai įspūdį papasakojus, kaip dabar pasikeis jų gyvenimas, kai 
ta tolimos vasaros nakties mįslė jau įminta. 

Jis surašys prisipažinimą, kaip pageidavo Sojeris. Bet jei- 
gu Ezis gerai pažįsta Korą, žmona puls aiškinti, kad Džonas 
Sojeris Jaunesnysis tuomet dar buvo beveik vaikas, papuo- 
lęs į apgailėtiną situaciją, ir kad jis nusipelno malonės, o ne 
bausmės, ypač kad užmušė baisiausią visuomenės priešą ir 
išgelbėjo Eziui gyvybę, ir jeigu bus tyrimas, Ezis turėtų liu- 
dyti Sojerio naudai, ir kad jie turėtų pakviesti jį ir Aną Kor- 
bet į namus pietų - juos ryžtingai paremti. 

Kora veikiausiai nustebs, kai jis jai pritars. 

Bet visa tai palauks. Dabar jis paprasčiausiai ją apkabino, 
meiliai ir mėgaudamasis jausmu, kad juodu vėl kartu. 


Džekas su baime dirstelėjo į Aną. Liūdnai nusišypsojo ir dro- 
viai trūktelėjo petį. 

- Jūs kartą klausėte, kokia mano istorija. Dabar supran- 
tate, kodėl nenorėjau jos pasakoti. Ir dar noriu pasakyti, na, 
man labai daug reiškė, kai atsakėte, kad jums nesvarbu mano 
istorija, kada... kada buvome kartu. Kad jūs priėmėte mane. 
Kad nors trumpą laiką mane mylėjote. - Jis pakreipė galvą 
į duris. - Bet jūs neturite man jokių įsipareigojimų. Išeikite, 
aš suprasiu. Jūs niekada manes nebepamatysite. 

Ana atsakė kalba, kuri jai buvo patogiausia. Ėmė rodyti 
ženklus. Aš prašiau jūsų papasakoti savo istoriją, nes norėjau 
pažinti jus, Džekai, ne teisti. Tai liūdna istorija, ir man labai 
gaila, kad jums ji nutiko. Bet tai nekeičia mano jausmų jums. Iš 
tikro ta istorija verčia mane jus dar stipriau mylėti. Ji verčia su- 
teikti jums begalinio džiaugsmo, nes tiek mažai jo patyrėte. 

Netikiu, kad būsite apkaltintas dėl savo tėvo mirties. Juo la- 
biau, kai vakar mums visiems išgelbėjote gyvybę. Bet jeigu jus 
teis, būsiu kartu su jumis kiekviename to kelio žingsnyje. Bū- 
siu šalia jūsų, kad ir kas atsitiktų, nes... nes jūs mylite mane. 
Mane, - pakartojo ji, spausdama ranką prie krūtinės. 

Mano tėvų meilė turėjo kaltės atspalvį. Du girdintys žmonės 
turi kurčią kūdikį. Jie kaltino save. Klausė, kokią nuodėme - to- 
kią baisią - jie padarė, kad jų vaikas nubaustas kurtumu. 

Žinau, Dinas mane mylėjo. Jeigu jis būtų gyvas, mudu būtu- 
me nugyvenę nuostabų gyvenimą. Bet jis žiūrėjo į mano trūkumą 
kaip į priešą, kurį turime nugalėti. Dinas troško įveikti jį, jautė, 
kad tai kažkas, su kuo reikia kovoti, todėl, žinojau, jis nekentė 
mano kurtumo. 

Delrojus mane irgi mylėjo. Bent jau mintyse. Bet jo meilė 
buvo... buvo dusinanti. Ne, ne dusinanti. Panašus žodis. Aš ne- 
galėjau alsuoti. Negalėjau būti kuo noriu. 

Mano tėvai jautėsi kalti dėl mano kurtumo. Dinas norėjo jį 
nugalėti. Delrojui jis buvo parankus. Bet su jumis, Džekai, tai 
buvo visiškai nesvarbu. Visiškai. Jūs priimate tai kaip dalį ma- 
nes. Štai už ką jus myliu. 

Tai svarbiausia priežastis. Bet yra ir kitų. Aš jus myliu, kad 
rūpinatės Deividu. Tai nemenkas dalykas. Niekada neįsimylė- 
čiau žmogaus, kuris nemylėtų mano sūnaus. Žinau, Jūs prisirišo- 
te prie jo nuoširdžiai ir esate sąžiningas. 

Aš geidžiu jūsų. Kiekvieną dienos valandą galvoju, kaip mylė- 
siuos su jumis. Mano svajonės mane įkaitina. Ir anksčiau jų turė- 
jau... bet tik dabar žinau, ką reiškia būti su jumis. Man dilgčioja. 
Čia. - Ji palietė krūtinę, papilvę. 

Žiūriu į jus, ir širdis plaka greičiau. Galvoju apie jus, ir man 
užtraukia žadą. Jūs paliečiate mane, ir tai... toks nuostabus 
jausmas suburbuliuoja, kad norisi kartu juoktis ir verkti. Nepa- 
jėgiu sutalpinti to jausmo. Tai džiaugsmas. Džiaugsmas. Ir nors 
mūsų laukia sunkus metas, aš kaip niekad laiminga. Jūs padarė- 
te mane laimingą, nes jūs mylite mane. 

Bandysite perkalbėti mane, kad jus palikčiau. Pažįstu jus. 
Sakysite, kad pridarėte mudviem su Deividu vien tik bėdų. Jūs 
klystate. Jaučiau, kad mūsų gyvenime daug ko trūksta, bet ne- 
supratau ko, kol nepamačiau jūsų. Ir tada supratau. Mums jūsų 
reikia net labiau, negu jums mūsų. Leiskite mums būti jūsų šei- 
ma, šeima, kokios niekada neturėjote. 

Jeigu jūs norite mūsų, mes norime jūsų. Jeigu jūs norite ma- 
nes, aš noriu jūsų. Su trūkumais ir visa kuo, jeigu imate mane, aš 
imu jus. Aš jus myliu, Džekai. 

Tebežiūrėdama į Džeką, ji nuleido rankas į sterblę ir su- 
stingo. 

Visą tą laiką Džekas negalėjo atitraukti akių nuo jos veido. 
Skaitė žodžius, kai jos lūpos krutėjo, ieškojo akyse reikšmės, 
sekė žodžius iš jos kintančios išraiškos. 

Jos kalba jam atrodė kaip grakštus baletas, gyvas ir išraiš- 
kingas, perteikiantis pačias slapčiausias jos mintis ir jaus- 
mus, pirštų galiukai judėjo jos sielos taktu. Jis nieko nesu- 
prato, ką ji sakė, bet žinojo, ką jam perdavė. 

Jis paėmė jos rankas, vieną po kitos pabučiavo, tada stip- 
riai suspaudė. 

Jis tylėjo. 

Po jos išraiškingo meilės prisipažinimo bet kokie garsinės 
kalbos žodžiai buvo nereikalingi. 


Nažani šį romaną, tikras iššūkis buvo išreikšti mintis žmo- 
gaus, kuris gimė visiškai kurčias ir kurio pirmoji bendravi- 
mo priemonė buvo ženklų kalba. Mano pačios patirtis šioje 
srityje menka, tad paprašiau kurčiųjų bendruomenės pagal- 
bos. Viena moteris man išskirtinai daug padėjo... ir ne pir- 
mą kartą. 

Džene, dar kartą jums ačiū. 

Nors puikiai mokoma jos šeimos, esu tikra, neišvengiau 
klaidų. Jausdama kalbos spragas, kai kur naudojausi kūry- 
bine laisve. Atleiskite už visas klaidas. Jos tik mano, o ne tų, 
kurie taip noriai ir kilniai aukojo man savo laiką ir žinias. 

Sandra Brown 

Rubi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 


ballasis 
Karštis 

Vienas populiariausių JAV rašytojos Sandros 
Brown trilerių, kuriame autorė puikiai derina 
įtampą ir stiprias emocijas. 


Davydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 
puslapių... 


| 


MT 


BN 
|| ų Ų 
W 


ONTT NO 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
tir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 

Užgavėnės 


„įtemptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti.“ 


Book Page 


Šalčio faktorius 


Dar vienas visame pasaulyje pamėgtos 
įtempto siužeto istorijų meistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 

Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 


„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 

Library Journal 

Nošvarus žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 

Šarada Sveilia, tamsa 


Po širdies persodinimo operacijos televizijos Dėmesį prikaustanti istorija apie moterį, 
serialų žvaigždė Keitė Delani persikelia į bėgančią nuo praeities šmėklų, tačiau dėl 
Teksasą vesti kartą per savaite transliuo- neatsargiai suteikto patarimo įsipainio- 
jamos laidos ir netrukus sužino, jog kažkas jančią į pavojingą istoriją ir įkliūvančią į 
persekioja ir žudo visus, kuriems buvo perso- dar kraupesnį košmarą, keliantį grėsmę 
dinta širdis tą pačią dieną kaip ir jai. Moteris ir jos ateičiai. 


kreipiasi į detektyvinių romanų rašytoją, kad 
šis padėtų rasti žudiką... 


sk MM 
£ | 


| 


Svetimas veidas Spastai 


Po lėktuvo katastrofos smarkiai sužalota Eiverė Dėmesį prikaustančio trilerio centre - 
per klaidą palaikoma žuvusia kandidato į Senatą samdomo žudiko ir jį persekiojančio 
žmona Kerole. Plastikos chirurgas sudarkytą policininko kova bei mirtį sėjančios ais- 
moters veidą pakeičia Kerolės veidu. Maža to, tros istorija. 


gulėdama ligoninėje Eiverė sužino, kad kažkas iš 
būsimo senatoriaus artimųjų planuoja jį nužudy- 
ti. Bandydama išgelbėti vyrui, kurį spėjo pamilti, 
gyvybę, Eiverė turės gyventi kitos moters gyveni- 
mą. Ir rizikuoti savuoju... 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 

Aklavieto 

Bėganti nuo jų būsimą kūdikį įvaikinimui 
atiduoti ketinančio merginos tėvo, paauglių 
porelė užpuola degalinės parduotuvę, iš 
pradžių ketindama tik apiplėšti ją ir pabėg- 
ti. Tačiau padėtis tampa nevaldoma, kai jie 
paima įkaitus, o merginai prasideda gimdy- 


mas... Laimė, vienas iš įkaitų yra gydytojas, 


o kita - reporterė Tilė Makoi... 

Išskirtinis ntonviu 

Šalies prezidento žmonai pasidalijus įtarimais, 
kad jos kūdikis galbūt nužudytas, televizijos 
žurnalistė Berė Treivis ryžtasi išsiaiškinti tiesą. 
Pagalbos ji kreipiasi į buvusį prezidento patarė- 
ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 

Dūmų uždanga 


„Dūmų uždanga“ - kone pats „ugningiausias“, 
itin įtempto siužeto Sandros Brown detektyvi- 
nis trileris. Tai pasakojimas apie įžūlų sąmoks- 
lą ir apie tuos, kurie išdrįsta jį atskleisti. 


Draugai pasirodo esantys priešai, didvyriai 
virsta nusikaltėliais ir tenka pripažinti, kad 
visiškai pasitikėti negalima niekuo... 


Brown, Sandra 
Br291 Be žodžių : [romanas] / Sandra Brown ; iš anglų kalbos vertė 
Liudvikas Gadeikis. - Vilnius : Alma littera, 2011. - 448 p. 


ISBN 978-9955-38-997-2 


Romane „Be žodžių“ Sandra Braun dar kartą parodo nuostabią litera- 
tūrinę išmonę - kuria įtemptą ir kraują stingdančią istoriją apie aistrą, 
paslaptis ir nuogą žiaurumą. 


Žmogžudys Karlas Herboldas pabėga iš Takerio kalėjimo ir pasuka Tek- 
saso kryptimi. Klajūnas Džekas Sojeris, su kuriuo Karlą sieja lemtingi 
praeities įvykiai, taip pat atvyksta į Teksasą ir įsidarbina galvijų fermoje. 
Čia su uošviu ir penkerių metų sūneliu Deividu gyvena kurčia našlė Ana 
Korbet, ir čia Karlas sumanęs iškrėsti dar vieną niekšystę. 

Ar pavyks Džekui prakalbinti „nekalbančią“ Aną ir ją su sūneliu išgelbė- 
ti nuo didelės nelaimės? 

Iš anglų kalbos vertė Liudvikas Gadeikis 

Sandra Brown 
(Sandra Braun, g. 1948 m.) 

JAV rašytoja, detektyvinių trilerių autorė, parašė daugiau kaip 60 
knygų. Jos išverstos į daugiau kaip 30 kalbų. Lietuvių skaitytojams 
gerai žinomi jos romanai: „Alibi“, „Pavydas“, „Baltasis karštis“, 
„Šalčio faktorius“, „Sveika, tamsa“, „Susikeitimas“, „Spąstai“, 
„Svetimas veidas“, „Mirtinos paslaptys“, „Nešvarus žaidimas“, 
„Rikošetas“, „Šarada“, „Išskirtinis interviu“, „Dūmų uždanga“, 
„Aklavietė“. Daugelis S. Brown romanų yra skaitomiausių 

knygų sąrašuose, ir visi jos detektyvai, pasak USA Today, verčia 
skaitytoją karštligiškai versti puslapį po puslapio iki pat pabaigos. 


Tyloje užsisklendusi Ana Korbet su penkiamečiu 
sūneliu ir uošviu gyvena nedideliame ūkyje. Jaunos 
moters vyras miręs, o du jo netikri broliai uždaryti 

į kalėjimą už žmogžudystę. Darbui ūkyje reikia 
pagalbininko ir uošvis nusisamdo bastūną Džeką Sojerį. 
Ir ne vien todėl. Jį pasiekė žinia, kad iš kalėjimo pabėgo 
mirusio Anos vyro įbrolis Karlas. Užkūręs baisų plėšimų 
ir žudynių pragarą, jis artėja prie Korbetų namų. Karlas 
trokšta atkeršyti patėviui, juk šis jį kaltina dar viena 
žmogžudyste, kurios Karlas dievagojasi nepadaręs. 
Pavojuje atsiduria ir Anos gyvybė. 

Džekas vienintelis gali apginti moterį ir jos sūnelį. 
Tačiau jo paties praeitį gaubia paslaptis... 

Netrukus ima aiškėti, kad Džekas gali paneigti 

Karlo alibi, jo rankose ir neatskleistos žmogžudystės, 
dėl kurios kaltinamas Karlas, raktas, ir savanoriško 
Anos užsisklendimo mįslė... 

Tapkite Knygų klubo nariu! 


— Nemokamas knygų katalogas kiekvieną ketvirtį 
- Naujausios ir populiariausios knygos 

- Ypatingi pasiūlymai 

— Knygų pristatymas į namus, darbovietę ar paštą 


www.knyguklubas.lt 

